
Topik: 

1.  PERANAN  & PERLUNYA  RIWAYAT  HIDUP  RASULULLAH  DALAM  MEMAHAMI 


ISLAM 

SUMBER-SUMBER  SEJARAH  RASULULLAH 

RAHSIA  PEMILIHAN  SEMENANJUNG  ARAB 

SEBAGAI 

TAPAK 

PANCARAN 

ISLAM 

KELAHIRAN  RASULULLAH  dan  EMPAT 

PULUH 

TAHUN 

SEBELUM 

PENGUTUSAN 

5.  DIPERSADA  BANI  SA'AD 

6.  KE  PANGKUAN  IBUNYA  YANG  PENYAYANG 

7.  KE  PANGKUAN  DATUK  PEMBELAS  KASIHAN 

8.  PEPERANGAN  AL-FUJJAR 

9.  PERJANJIAN  AL-FUDUL 

10.  HIDUP  PENUH  KEPERITAN 

11.  PERKAHWINAN  BAGINDA  DENGAN  KHADIJAH  (R.A) 

12.  PEMBINAAN  SEMULA  KAABAH  DAN  PERMASALAHAN  AL-TAHKIM 

13.  SEJARAH  RINGKAS  SEBELUM  KEBANGKITAN 

14.  SEMASA  KERASULAN 

15.  DIBAWAH  NAUNGAN  AL-  NUBUWAH  DAN  AL-RISALAH  DI  GUA  HIRA 

16.  PENANGGUHAN  WAHYU 

17.  JIBRIL  MEMBAWA  WAHYU  DI  KALI  KEDUA 


18.  PENJELASAN  LANJUT  MENGENAI  JENIS-JENIS  WAHYU 

19.  PERINGKAT-PERINGKAT  DAKWAH  DAN  TAHAP-TAHAPNYA 

20.  TAHAP  PERTAMA:  JIHAD  MELALUI  DAKWAH 

21.  TAHAP  KEDUA:  DAKWAH  SECARA  TERANG-TERANGAN 

22.  PERWAKILAN  OURAISY  MENEMUI  ABU  TALIB 

23.  MAJLIS  PERMESYUARATAN  BERSIDANG  UNTUK  MENCEGAH  JEMAAH  HAJI 
DARI  MENDENGAR  SERUAN  RASULULLAH 

24.  PELBAGAI  CARA  MENENTANG  DAKWAH  RASULULLAH 

a)  PENYIKSAAN 

b)  PEMBOIKOTAN  RAMAI 

25.  PIAGAM  PENYIKSAAN  DAN  KEZALIMAN 

26.  TIGA  TAHUN  DI  LORONG  ABU  TALIB 

27.  PELANGGARAN  PIAGAM 

28.  PERWAKILAN  OURAISY  MENEMUI  ABU  TALIB  UNTUK  KALI  TERAKHIR 

29.  TAHUN  PERKABUNGAN 

a)  KEMATIAN  ABU  TALIB 

b)  KHADIJAH  KEMBALI  KE  RAHMATULLAH 

c)  DUKACITA  YANG  SILIH  BERGANTI 

30.  ANTARA  PERKAHWINAN  BAGINDA 

a)  PERKAHWINAN  BAGINDA  DENGAN  SAWDAH  (r.a.) 

b)  SECEBIS  ULASAN  MENGENAI  PERKAHWINAN  RASULULLAH 
DENGAN  AISYAH  ( r.a.) 

31.  FAKTOR-FAKTOR  KESABARAN  DAN  KECEKALAN 

32.  PERINGKAT  KEDUA:  SERUAN  ISLAM  KELUAR  MEKAH 

33.  MEMPERKENALKAN  ISLAM  KEPADA  OABILAH  DAN  INDIVIDU  TERTENTU 

a)  OABILAH-OABILAH  YANG  DIPERKENALKAN  ISLAM 

b)  GOLONGAN  BERIMAN  BUKAN  DARI  PENDUDUK  MAKKAH 

34.  ENAM  JIWA  SUCI  DARI  BUMI  YATHRIB 

35.  ISRA'  DAN  MI'RAJ 

36.  BAI'AH  AL-AOABAH  PERTAMA 

37.  DUTA  ISLAM  KE  MADINAH 

38.  KEJAYAAN  YANG  CEMERLANG 

39.  PERJANJIAN  AL-'AQABAH  KEDUA 

40.  PERBINCANGAN  AWAL  DAN  PENJELASAN  TANGGUNGJAWAB  YANG  AMAT 
PE  NTING  OLEH  AL-ABBAS  ' 

41.  MEMASTIKAN  BEBAN  TANGGUNGJAWAB  BAIAH 

42.  PENGIKATAN  BAIAH 


43.  PERLANTIKAN  DUA  BELAS  ORANG  SEBAGAI  NAQIB 

44.  SYAITAN  MEMBONGKAR  PERJANJIAN  RASULULLAH 

45.  KESEDIAAN  AL-AMSAR  UNTUK  MEMERANGI  QURAISY 

46.  OURAISY  MEGEMUKAKAN  BANTAHAN  KEPADA  PEMIMPIN  YATHRIB 

47.  KEPASTIAN  BERITA  OLEH  PIHAK  OURAISY  DAN  PEMBURUAN  MEREKA 
YANG  BERBAIAH 

48.  KUMPULAN  SULUNG  BERHIJRAH 

49.  PERBINCANGAN  KRITIKAL  DI  PARU  L NADWAH  PARLIMEN  OURAISY 

50.  SIDANG  DARUL  AL-NADWAH  DAN  PERSETUJUAN  DENGAN  KEPUTUSAN 
DURJANA  UNTUK  MEMBUNUH  RASULULLAH  (S.A.W) 

51.  HIJRAH  RASULULLAH  (S.A.W) 

52.  PENGEMPUNGAN  RUMAH  RASULULLAH  S.A.W 

53.  RASULULLAH  MENINGGALKAN  RUMAHNYA 

54.  DARI  RUMAH  KE  GUA 

55.  KETIKA  MEREKA  BERDUA  DI  DALAM  GUA 

56.  DALAM  PERJALANAN  KE  MADINAH 

57.  PERSINGGAHAN  DI  QUBA' 

58.  MEMASUKI  AL-MADINAH 

59.  MARHALAH  PERTAMA:  KEADAAN  SEMASA  DI  MADINAH  KETIKA  HIJRAH 

60.  STRUKTUR  MASYARAKAT  BARU 

61.  PEMBINAAN  MASJID  AN-NABAWI 

62.  MEMPERSAUDARAKAN  KAUM  MUSLIMIN 

63.  CARTA  PERSEFAHAMAN  ISLAM 

64.  PERJANJIAN  DENGAN  YAHUDI 

65.  BUTIRAN  PERJANJIAN 

66.  PERJUANGAN  BERDARAH 

67.  PENDEDAHAN  TEKAD  MENGHALANG  ZIARAH  KE  MASJID  AL-HARAM 

68.  OURAISY  MENGUGUT  KAUM  MUHAJIRIN 

69.  KEIZINAN  ALLAH  KEPADA  KAUM  MUSLIMIN  UNTUK  MENGANGKAT 
SENJATA 

70.  GHAZWAH  DAN  SARIYAH  SEBELUM  PEPERANGAN  BADAR 

71.  PEPERANGAN  BADAR  AL-KUBRA:  SALAH  SATU  PEPERANGAN  AWAL 
PENENTU  DALAM  ISLAM 

a)  KADAR  KEKUATAN  TENTERA  ISLAM  DAN  PENGAGIHAN 
PIMPINAN 

b)  TENTERA  ISLAM  BERGERAK  KE  ARAH  BADAR 


c)  PEMBERITAHUAN  KEPADA  PENDUDUK  DI  MAKKAH 
PEMBERITAHUAN  KEPADA  PENDUDUK  DI  MAKKAH 

d)  PENDUDUK  MAKKAH  BERSEDIA  UNTUK  BERPERANG 

e)  KEKUATAN  TENTERA  MAKKAH 

f)  PERSOALAN  KABILAH-KABILAH  BANU  BAKR 

g)  TENTERA  MAKKAH  BERGERAK 

h)  KABILAH  DAPAT  MELEPASKAN  DIRI 

i)  TENTERA  MAKKAH  BERCADANG  UNTUK  BERPATAH  BALIK  DAN 
KERETAKAN  DALAM  BARISAN  KEPIMPINAN  MAKKAH 

j)  PENDIRIAN  TENTERA  ISLAM  YANG  KRITIKAL 

k)  MAJLIS  PERMESYUARATAN 

l)  TENTERA  ISLAM  MENERUSKAN  PERJALANANNYA 

m)  RASULULLAH  MENGGERAK  OPERASI  PERISIKAN 

n)  MEMPEROLEHI  MAKLUMAT  TERPENTING  MENGENAI  TENTERA 
MAKKAH 

o)  HUJAN  TURUN 

p)  TENTERA  ISLAM  MENDAHULUI  KE  TEMPAT  PERTEMPURAN 
YANG  STRATEGIK 

q)  MARKAS  PIMPINAN 

r)  MOBILISASI  TENTERA  DAN  SEMBAHYANG  MALAM 

s)  TENTERA  MAKKAH  DI  MEDAN  PEPERANGAN  DAN  PERPECAHAN 
DI  KALANGAN  MEREKA 

t)  DUA  PASUKAN  KINI  BERHADAPAN 

u)  DETIK  TERAKHIR  DAN  PENCETUS  PEPERANGAN 

v)  PERTARUNGAN  SATU  LAWAN  SATU 

w)  PELANGGARAN  MENYELURUH 

x)  RASULULLAH  MEMOHON  DOA  RESTU  KEPADA  TUHANNYA 

y)  PARA  MALAIKAT  TURUN  KE  BUMI 

z)  SERANG  BALAS 

aa)  IBLIS  MENARIK  DIRI  DARI  KANCAH  PEPERANGAN 
bb)  KEKALAHAN  YANG  TERUK 
cc)  KEDEGILAN  ABU  JAHAL 
dd)  KEMATIAN  ABU  JAHAL 

ee)  PENAMPILAN  IMAN  DI  DALAM  PERISTIWA  INI 
ff)  OURBAN  KEDUA-DUA  BELAH  PIHAK 
gg)  MAKKAH  MENERIMA  BERITA  KEKALAHAN 
hh)  AL-MADINAH  MENERIMA  BERITA  KEMENANGAN 


ii)  TENTERA  RASULULLAH  BERGERAK  MENUJU  KE  MADINAH 
jj)  PERUTUSAN  MENYAMPAIKAN  TAHNIAH 
kk)  PERMASALAHAN  TAWANAN 

II)  AL-OURAN  BERBICARA  SEKITAR  PEPERANGAN  BADAR 
GHAZWAH  UHUD: 

a.  PERSIAPAN  OURAISY  UNTUK  PERTEMPURAN  GANAS 

a)  KEKUATAN  TENTERA  OURAISY  DAN  PIMPINANNYA 

b)  TENTERA  MAKKAH  BERGERAK 

c)  RISIKAN-RISIKAN  RASULULLAH  MENYINGKAP  PERGERAKAN 
MUSUH 

d)  PERSIAPAN  KAUM  MUSLIMIN  MENGHADAPI  KECEMASAN 

e)  TENTERA  MUSUH  DI  PINGGIR  AL-MADINAH 

f)  MAJLIS  PERMESYUARATAN  BERSIDANG  MEMBENTUK  PELAN 
PERTAHANAN 

g)  PEMBAHAGIAN  KELOMPOK  TENTERA  ISLAM  DAN  KEMARAAN 
BAGINDA  KE  MEDAN  PERANG 

h)  PERBARISAN  TENTERA 

i)  BERMALAM  DI  TEMPAT  DI  ANTARA  UHUD  DAN  AL-MADINAH 

j)  PENDERHAKAAN  ABDULLAH  BIN  UBAI  DAN  RAKANNYA 

k)  TENTERA  ISLAM  YANG  MASIH  KEKAL  TERUS  MARA  KE  UHUD 

l)  STRATEGI  PERTAHANAN 

m)  RASULULLAH  MENIUP  SEMANGAT  JUANG  KE  ATAS  TENTERA 
ISLAM 

n)  MOBILISASI  TENTERA  MAKKAH 

o)  POLITIK  PANCINGAN  OURAISY 

p)  WANITA  OURAISY  SEBAGAI  UNIT  PERANGSANG  DAN 
PENDESAK 

q)  PENCETUS  PERTEMPURAN 

r)  ASAKAN  PERTEMPURAN  DI  SEKITAR  PEMBAWA  PANJI  DAN 
PEMBUNUHANNYA 

s)  PEPERANGAN  DISUDUT-SUDUT  BERASINGAN 

t)  KEMATIAN  SINGA  ALLAH  HAMZAH  BIN  ABDUL  MUTALIB 

u)  MENGUASAI  KEDUDUKAN 

v)  DARI  PELUKAN  SEORANG  PEREMPUAN  KE  MEDAN 
PERTEMPURAN 

w)  UNIT  PEMANAH  DAN  PERANANNYA  DI  DALAM  PERTEMPURAN 


x)  KAUM  MUSYRIKIN  MENERIMA  KEKALAHAN 

y)  KESALAHAN  BESAR  UNIT  PEMANAH 

z)  KHALID  AL-WALID  BERTINDAK  MENGEMPUNG  TENTERA 
ISLAM 

aa)  SIKAP  BERANI  RASULULLAH  SEMASA  MENGHADAPI 
PENGEPUNGAN  OURAISY 

bb)  TENTERA  ISLAM  BERKECAMUK  DI  TENGAH-TENGAH 
SUASANA  YANG  GAWAT 

cc)  PERTEMPURAN  SENGIT  DI  SEKELILING  RASULULLAH  IS.A.W) 
dd)  DETIK  CEMAS  DI  DALAM  KEHIDUPAN  RASULULLAH  IS.A.W) 
ee)  PARA  SAHABAT  BERKUMPUL  SEMULA  DI  SEKELILING 
RASULULLAH 

ff)  TENTERA  MUSYRIKIN  SEMAKIN  MENEKAN 
gg)  BERITA  KEMATIAN  RASULULLAH  DAN  KESANNYA  KEPADA 
PERJUANGAN 

hh)  RASULULLAH  MENERUSKAN  PERJUANGAN  DAN 
MENYELAMATKAN  KEADAAN 
ii)  KEMATIAN  UBAI  BIN  KHALAF 
jj)  TALHAH  MEMBANTU  RASULULLAH  (S.A.W) 
kk)  SERANGAN  TERAKHIR  KAUM  MUSYRIKIN 
II)  MENCACATKAN  PARA  SYUHADA’ 

mm)  KESUNGGUHAN  PAHLAWAN  BERSEDIA  UNTUK  BERTEMPUR 
HINGGA  KE  TITISAN  DARAH  TERAKHIR 
nn)  RASULULLAH  TIBA  KE  LERENG  BUKIT 

oo)  ABU  SUFIAN  BONGKAK  SELEPAS  PEPERANGAN  DAN 
MENGADAKAN  DAILOG  DENGAN  UMAR 
pp)  JANJI  BERTEMU  SEMULA  DI  BADAR 
qq)  MEMASTIKAN  SIKAP  MUSYRIKIN 

rr)  MENINJAU  DAN  MENANGANI  PARA  SYUHADA'  DAN  YANG 
CEDERA 

ss)  MENGUMPUL  PARA  SYUHADA  DAN  MENGKEBUMIKAN 
MEREKA 

tt)  RASULULLAH  MEMUJI  ALLAH  DAN  BERDOA  PADANYA 
uu)  KEPULANGAN  RASULULLAH  KE  MADINAH  DISAMBUT  DENGAN 
KELUHURAN  CINTA  DAN  KETULUSAN  HATI 
vv)  BILANGAN  TERKORBAN  KEDUA  BELAH  PIHAK 


ww)  KEADAAN  DARURAT  DI  MADINAH 


PEPERANGAN  HAMRA'  AL-ASAD 


73. 

74.  AL-OURAN  MEMPERKATAKAN  SEKITAR  PEPERANGAN  BERKENAAN 

75.  HIKMAH-HIKMAH  DAN  MATLAMAT-MATLAMAT  MURNI  DARI  PEPERANGAN 
INI 

76.  PENGHANTARAN  TENTERA  DAN  PERUTUSAN:  DALAM  TEMPOH  DI  ANTARA 
PEPERANGAN  UHUD  DAN  AL-AHZAB 

77.  TRAGEDI  BI'R  MA'UNAH 

78.  PEPERANGAN  BANU  AL-NADIR 

79.  PEPERANGAN  NAJD 

80.  PEPERANGAN  BADAR  KEDUA 

81.  PEPERANGAN  DAUMAH  AL-JANDAL 

82.  PEPERANGAN  BANU  AL-MUSTALAO  ATAU  PEPERANGAN  AL-MURAISI' 

83.  PERANAN  MUNAFIOIN  SEBELUM  PEPERANGAN  BANU  AL-MUSTALAQ 

84.  PERANAN  GOLONGAN  MUNAFIO  DALAM  PEPERANGAN  BANU  AL- 
MUSTALAO 

a)  Kenyataan  kaum  munafigin  "Demi  jika  kami  kembali  ke  Madinah 
nescaya  orang-orang  yang  mulia  di  antaranya  akan  mengusir 
orang-orang  yang  hina". 

b)  Hadith  al-lfk  (Cerita  Fitnah) 

85.  PENGHANTARAN  TENTERA  DAN  PEPERANGAN  SELEPAS  GHAZWAH  AL- 
MURAISI' 

86.  PERJANJIAN  AL-HUDAIBIYYAH 

87.  SERUAN  MENYELURUH  KEPADA  KAUM  MUSLIMIN 

88.  KAUM  MUSLIMIN  BERGERAK  MENUJU  KE  MAKKAH 

89.  PERCUBAAN  OURAISY  MENGHALANG  KAUM  MUSLIMIN  KE  BAITULLAH 

90.  TUKAR  JALAN  DAN  USAHA  MENGELAK  PERTUMPAHAN  DARAH 

91.  BUDAIL  MENJADI  ORANG  TENGAH  DI  ANTARA  RASULULLAH  S.A.W  DAN 
OURAISY 

92.  UTUSAN-UTUSAN  OURAISY 

93.  DIALAH  YANG  MENGHALANG  TANGAN  MEREKA  DARI  BERTINDAK  KE  ATAS 
KAMU 

94.  UTHMAN  BIN  AFFAN  SEBAGAI  DUTA  MENEMUI  OURAISY 

95.  KHABAR  ANGIN  MENGENAI  PEMBUNUHAN  UTHMAN  DAN  BAI'AH  AL- 
RIDWAN 

96.  PEMETERAIAN  PERJANJIAN  DAMAI  DAN  AGENDA-AGENDANYA 

97.  PENOLAKAN  ABU  JANDAL 

98.  MENYEMBELIH  DAN  BERCUKUR  UNTUK  BERTAHALLUL  DARI  UMRAH 


99.  RASULULLAH  ENGGAN  MENGHANTAR  PULANG  WANITA  MUKMIN  YANG 


BERHIJRAH 

100.  FAEDAH-FAEDAH  DARI  SYARAT  PERJANJIAN 

101.  KAUM  MUSLIMIN  BERDUKACITA  DAN  UMAR  BERBINCANG  DENGAN  NABI 
(S.A.W) 

102.  MAKA  SELESAILAH  KRISIS  GOLONGAN  MUSTADHAFIN 

103.  SATRIA-SATRIA  OURAISY  MEMELUK  ISLAM 

104.  MARHALAH  KEDUA:  SATU  PERKEMBANGAN  BARU 

105.  PERUTUSAN  KEPADA  RAJA-RAJA  DAN  GABENOR-GABENOR 

a)  Risalah  kepada  al-Najasyi,  Maharaja  al-Habsyah 

b)  Risalah  kepada  al-Maquqis  Raja  Mesir 

c)  Bingkisan  kepada  Kisra  Raja  Parsi 

d)  Risalah  kepada  Qaisar  Raja  Rom 

e)  Risalah  kepada  al-Munzir  bin  Sawi 

f)  Risalah  kepada  Hauzah  bin  Ali  penguasa  al-Yamamah 

g)  Risalah  kepada  Al-Harith  bin  Abi  Syamar  al-Ghassani  pemerintah 
di  Damsyik: 

h)  Risalah  kepada  Raja  Uman 

106.  AKTIViTI  KETENTERAAN  SELEPAS  PERDAMAIAN  AL-HUDAIBiAH 

107.  PEPERANGAN  AL-KHA1BAR  DAN  WADI  AL-OURA 

108.  PERGERAKAN  KE  KHAIBAR 

109.  KEKUATAN  TENTERA  ISLAM 

110.  KAUM  MUNAFIOIN  MEMBUAT  HUBUNGAN  DENGAN  KAUM  YAHUDI 

111.  PERJALANAN  KE  KHAIBAR 

112.  TENTERA  ISLAM  KE  TEMBOK  KHAIBAR 

113.  BERSIAP  UNTUK  BERPERANG 

114.  PERMULAAN  PEPERANGAN  DAN  PEMBUKAAN  KUBU  NA'IM 

115.  PEMBUKAAN  KUBU  AL-SAAB  BIN  MUAZ 

116.  PEMBUKAAN  KUBU  AL-ZUBAIR 

117.  PEMBUKAAN  KUBU  UBAI 

118.  PEMBUKAAN  KUBU  AL-NIZAR 

119.  PEMBUKAAN  KELOMPOK  KEDUA  KUBU  KHAIBAR 

120.  PERUNDINGAN 

121.  PEMBUNUHAN  DUA  ORANG  ANAK  LELAKI  ABU  AL-HAQIQ 

122.  PEMBAHAGIAN  HARTA  RAMPASAN 

123.  KEPULANGAN  JAAFAR  BIN  ABI  TALiB  DAN  KELUARGA  AL-ASY'ARI 

124.  PERKAHWINAN  DENGAN  SOFIAH 


PERIHAL  KAMBING  BERACUN 


125. 

126.  QURBAN  KEDUA  BELAH  PIHAK  DI  DALAM  PEPERANGAN  KHAIBAR 

127.  FADAK 

128.  WADIAL-OURA 

129.  TAIMA' 

130.  KEMBALI  KE  MADINAH 

131.  PEPERANGAN  MU'TAH 

132.  FAKTOR  KEJADIAN: 

133.  PEMIMPIN-PEMIMPIN  TENTERA  DAN  PESANAN  RASULULLAH  IS.A.W) 
KEPADA  MEREKA 

134.  UCAPAN  SELAMAT  JALAN  KEPADA  TENTERA  ISLAM  DAN  TANGISAN 
ABDULLAH  BIN  RAWAHAH 

135.  PERGERAKAN  TENTERA  ISLAM  DAN  TENTANGAN  YANG  MENGEJUT 
LAGI  MENGGERUNKAN 

136.  MAJLIS  PERMESYUARATAN  DI  MAAN 

137.  TENTERA  ISLAM  BERGERAK  KE  ARAH  MUSUH 

138.  PERMULAAN  PEPERANGAN  DAN  PIMPINAN  SILIH  BERGANTI 

139.  BENDERA  BERPINDAH  KE  TANGAN  PAHLAWAN  PEDANG  ALLAH 

140.  KESUDAHAN  PEPERANGAN 

141.  KORBAN  KEDUA-DUA  BELAH  PIHAK 

142.  KESAN  PEPERANGAN 

143.  PEPERANGAN  ZAT  AL-SALASIL 

144.  PENGUTUSAN  ABU  OUTADAH  KE  KHUDRAH 

145.  PEPERANGAN  PEMBUKAAN  KOTA  MEKAH 

146.  SEBAB  TERCETUSNYA  PEPERANGAN 

147.  ABU  SUFIAN  KE  MADINAH  UNTUK  MEMBAHARUI  PERJANJIAN 

148.  PERSIAPAN  UNTUK  PEPERANGAN  DAN  IKHTIAR  MERAH  SIAKANNYA 

149.  PERGERAKAN  TENTERA  ISLAM  KE  ARAH  MAKKAH 

150.  TENTERA  ISLAM  SINGGAH  DI  MAR  AL-ZAHRAN 

151.  ABU  SUFIAN  DI  HADAPAN  RASULULLAH  IS.A.W) 

152.  TENTERA  ISLAM  MENINGGALKAN  MAR  AL-ZAHRAN  MENUJU  KE 
MAKKAH 

153.  OURAISY  MENCABAR  KEMARAAN  TENTERA  ISLAM 

154.  TENTERA  ISLAM  DI  Zl  TAWA 

155.  TENTERA  ISLAM  MEMASUKI  MAKKAH 

156.  RASULULLAH  MEMASUKI  AL-MASJID  AL-HARAM  DAN 


MEMBERSIHKANNYA  DARI  BERHALA-BERHALA 


157.  RASULULLAH  BERSOLAT  DI  DALAM  KAABAH  KEMUDIAN  MEMBERI 
UCAPAN  DI  KHALAYAK  QURAISY 

158.  HARI  INI  KAMU  TIDAK  DITEMPELAK  LAGI 

159.  KUNCI  KAABAH  DIKEMBALIKAN  SEMULA  KEPADA  PENJAGANYA 

160.  BILAL  BERAZAN  ATAS  KAABAH 

161.  SOLAT  PEMBUKAAN  KAABAH  ATAU  SOLAT  SYUKUR 

162.  MENGHALAL  DARAH  BEBERAPA  ORANG  KEPALA  PENJENAYAH 

163.  SAFWAN  BIN  UMAIYAH  DAN  FUDHALAH  BIN  UMAR  MEMELUK  ISLAM 

164.  PENYAMPAIAN  RASULULLAH  DI  HARI  KEDUA  PEMBUKAAN  MAKKAH 

165.  KECURIGAAN  AL-ANSAR  DENGAN  PERMUKIMAN  RASULULLAH  DI 
MAKKAH 

166.  AL-BAI'AH 

167.  PEPERANGAN  HUNAIN 

168.  PERGERAKAN  MUSUH  DAN  PERSINGGAHAN  DI  AUTAS 

169.  YANG  BERPENGALAMAN  DI  DALAM  PEPERANGAN  (MEMATAHKAN) 
PENDAPAT  PEMIMPIN 

170.  UNIT  INTIPAN  MUSUH 

171.  UNIT  INTIPAN  RASULULLAH  (S.A.W) 

172.  RASULULLAH  BERGERAK  MENINGGALKAN  MAKKAH  MENUJU  KE 

HUNAIN 

173.  TENTERA  ISLAM  DISERANG  HENDAP  DAN  PENDIRIAN  KAUM  MUHAJIRIN 

174.  TENTERA  ISLAM  BERSATU  SEMULA  DAN  MENERUSKAN  PEPERANGAN 

175.  KEKUATAN  MUSUH  BERPECAH  DIIKUTI  DENGAN  KEKALAHAN  TERUK 

176.  GERAKAN  MEMBURU 

177.  RAMPASAN-RAMPASAN 

178.  GHAZWAH  TABU  K 

a)  PENCETUS  PEPERANGAN 

b)  INFOMASI  UMUM  MENGENAI  PERSIAPAN  ROM  DAN  GHASSAN 

c)  IMFORMASI  KHUSUS  MENGENAI  PERSIAPAN  ROM  DAN 
GHASSAN 

d)  SUASANA  BAHAYA  SEMAKIN  MERUNCING 

e)  RASULULLAH  MENGAMBIL  KEPUTUSAN  MUKTAMAD  UNTUK 
MARA  KE  HADAPAN 

f)  PEMAKLUMAN  KEPADA  UMAT  ISLAM  SUPAYA  MEMBUAT 
PERSIAPAN  UNTUK  MENYERANG  ROM 

g)  KAUM  MUSLIMIN  BERLUMBA-LUMBA  MENLENGKAPKAN 


PERSIAPAN  PERANG  UNTUK  MENYERANG 


h)  TENTERA  ISLAM  BERGERAK  KE  TABUK 

i)  TENTERA  ISLAM  SEMASA  DI  TABUK 

j)  KEMBALI  KE  MADINAH 

k)  AL-MUKHALLAFUN  (Golongan  Yang  Tidak  Turut  Serta) 

l)  IMPLIKASI  PEPERANGAN 

m)  AYAT-AYAT  AL-OURAN  MENGENAI  PEPERANGAN  TABUK 

179.  BEBERAPA  PERISTIWA  PENTING  DALAM  TAHUN  BERKENAAN 

180.  HAJJAH  AL-WIDA' 

181.  UNIT  TERAKHIR  PENGHANTARAN  . 

182.  MENEMUI  ALLAH 

a)  PERMULAAN  SAKIT. 

b)  MINGGU  TERAKHIR 

c)  EMPAT  HARI  SEBELUM  KEWAFATAN 

d)  SEHARI  ATAU  DUA  HARI  SEBELUM  WAFAT 

e)  SEHARI  SEBELUM  WAFAT 

f)  HARI  TERAKHIR  DALAM  HAYAT  BAGINDA 

g)  NAZAK 

h)  KEPILUAN  MENYELUBUNGI  PARA  SAHABAT 

i)  SIKAP  UMAR 

j)  PENDIRIAN  ABU  BAKR 

k)  KAFAN  DAN  PERSEMADIAN  JASAD  MULIA  BAGINDA  KE 
PEMBARINGAN  TERAKHIR 

183.  MUHAMMAD  SALLALLAHU  'ALAIHI  WASALLAM  NABI  YANG  TERAKHIR 


PERANAN  & PERLUNYA  RIWAYAT  HIDUP  RASULULLAH  DALAM  MEMAHAMI 
ISLAM 

Tujuan  mengkaji  riwayat  hidup  RasuluLlah  dan  penganalisaannya  bukanlah  semata-mata  untuk 
melihat  kejadian-kejadian  dan  episod-episod  yang  bersejarah  ataupun  memaparkan  cerita- 
cerita  yang  indah  sahaja.  Oleh  yang  demikian  tidak  seharusnya  kita  menganggap  kajian  sejarah 
hidup  Rasulullah  ini  sama  dengan  membaca  dan  menala'ah  sejarah  para  pemerintah  (khalifah) 
di  zaman  purbakala. 

Tujuan  pokok  dari  kajian  yang  dimaksudkan  ialah  supaya  setiap  Muslim  dapat  memahami, 
menganggap  dan  menggambarkan  bahawa  hakikat  zahir  dan  batin  Islam  semuanya  teradun  di 
dalam  penghidupan  Rasulullah  itu  sendiri.  Gambaran  dan  anggapan  ini  akan  timbul  dan  wujud 
setelah  seseorang  Muslim  itu  dapat  memahami  dengan  benar  segala  hikmah  dan  keistimewaan 
prinsip-prinsip  dan  dasar-dasar  Islam  satu  persatu  terlebih  dahulu. 

Tegasnya  kajian  riwayat  hidup  Rasulullah  Sallallahu  'alaihi  Wasallam  ini  adalah  suatu  usaha 
mengumpul  hakikat  dan  intisari  dasar-dasar  Islam  kemudian  memadan  dan  menyesuaikan 
dengan  contoh  Islam  iaitu  Nabi  Muhammad  Sallallahu  'alahi  Wasallam. 

Sekiranya  perlu  kita  bahagikan  tujuan-tujuan  ini  maka  bolehlah  dibahagikan  seperti  berikut: 

1.  Memahami  peribadi  Nabi  Muhammad  SallaLlahu  'alaihi  Wasallam  menerusi  penghidupan 
dan  suasana  hidup  Baginda  sendiri.  Ini  adalah  untuk  menentukan  Muhammad  Sallallahu  'alaihi 
Wasallam  itu  bukan  sebagai  manusia  pintar  tetapi  dianya  adalah  pesuruh  Allah  Subhanahu 
Wata'ala  yang  menerima  Wahyu  dan  taufiq  dariNya.  Supaya  manusia  seluruhnya  dapat  meniru 
dan  mengikut  suatu  contoh  yang  unggul  dalam  segenap  lapangan  hidup  yang  harmoni,  dari  itu 
juga  dapat  dijadikan  sebagai  dasar-dasar  hidupnya.  Andaikata  manusia  ingin  mencari  suatu 
contoh  terbaik  bersifat  universal,  mereka  akan  dapat  semuanya  di  dalam  kehidupan 
Muhammad  Sallallahu  'alaihi  Wasallam,  maka  tidak  hairanlah  mengapa  Allah  menjadikan 
Muhammad  Sallallahu  'alaihi  Wasallam  itu  sebagai  contoh  kepada  umat  manusia.  Untuk 
demikian  maka  Allah  telahpun  menegaskan  dalam  Kitab  SuciNya  yang  bermaksud: 
"Sesungguhnya  pada  (diri)  RasuluLlah  itu  menjadi  contoh  yang  paling  baik  untuk  (menjadi 
ikutan)  kamu". 

(Al-Ahzab  33  :21) 

Semoga  kupasan  tentang  kehidupan  Muhammad  Salla  lahu  'alaihi  Wasallam  boleh  menolong 
manusia  memahami  dan  mengecapi  isi  kandungan  Al-Qur'an  lantaran  banyaknya  ayat-ayat  Al- 
Our'an  yang  dihurai  dan  ditafsir-kan  oleh  kejadian  dan  peristiwa-peristiwa  sejarah  hidup  Nabi 
Muhammad  SallaLlahu  'alaihi  Wasallam.  Agar  setiap  Muslim  dapat  mengumpulkan  seberapa 
banyak  yang  boleh  perbendaharaan  kebudayaan  dan  pengetahuan  Islam  yang  sebenar 
samada  pengetahuan  bersangkutan  dengan  'agidah  kepercayaan,  hukum  hakam'  dalam  Islam 


atau  tatasusilanya.  Lebih  tegas  lagi  penghidupan  Rasulullah  Sallallahu  'alaihi  Wasallam  adalah 
satu  gambaran  dengan  dimensinya  yang  jelas  bagi  prinsip-prinsip  dan  hukum-hukum  Islam. 

2.  Membolehkan  para  pendidik  penda'wah  Islam  mencontohi  dan  mengajar,  mengikut  sistem 
pendidikan  dan  pengajaran  yang  sihat  kerana  Muhammad  SallaLlahu  'alaihi  Wasallam  sendiri 
adalah  sebagai  pendidik,  penasihat,  guru  dan  pertunjuk  yang  utama,  tidak  pernah  membuang 
masa  begitu  sahaja  malah  sentiasa  mencari  dan  menyiasat  jalan-jalan  dan  sistem-sistem 
pengajaran  yang  terbaik  semasa  baginda  (SallaLlahu  'alaihi  Wasallam)  berda'wah. 

Antara  faktor  yang  menjadikan  sejarah  Nabi  Muhammad  SallaLlahu  'alaihi  Wasallam  ini  mampu 
dan  berupaya  untuk  sampai  ke  matlamat-matlamat  tadi  ialah  kerana  sejarahnya  lengkap 
meliputi  segenap  bidang  kehidupan  sama  ada  segi  kemanusiaan  mahupun  kemasyarakatan 
yang  terdapat  di  kalangan  manusia  lain  samada  ianya  sebagai  seorang  individu  yang  bebas 
dengan  faham  pembawaannya  atau  sebagai  seorang  anggota  masyarakat  yang  cergas  dan 
terpengaruh  oleh  unsur-unsur  yang  terdapat  di  dalam  masyarakatnya. 

Sejarah  Muhammad  SallaLlahu  'alaihi  Wasalam  menghidangkan  kepada  kita  sejarnbak  contoh 
utama  bagi  seorang  pemuda  yang  waras;  peribadinya  yang  dipercayai  orang  di  kalangan 
keluarga  dan  sahabat;  seorang  manusia  yang  menyeru  uniat  manusia  ke  jalan  Allah  secara 
lemah-lembut  dan  bersopan-santun;  seorang  pejuang  yang  mengorbankan  sepenuh  usaha  dan 
tenaga  demi  menyampaikan  seruan  Allah,  seorang  ketua  negara  yang  mendayung  bahtera 
pemerintahan  dengan  cekap  dan  pintar  seorang  suami  yang  halus  pergaulannya,  seorang  bapa 
yang  teliti  dan  bijak  menyempurnakan  kewajipan  terhadap  anak  dan  isteri,  seorang  ketua  turus 
agung  peperangan  yang  cergas,  penuh  dengan  tektik  strategi  persediaannya  dan  seorang 
Muslim  yang  waras  lagi  bijak  membahagikan  dedikasinya  kepada  Allah,  keluarga  dan  sahabat 
handai  (Radiyallahu  'anhum  ajma'in).  Tidak  syak  lagi  bahawa  mempelajari  sejarah  hidup 
Muhammad  Sallallahu  'alaihi  Wasallam  ialah  memahami  semua  sudut  kemanusiaan. 


SUMBER-SUMBER  SEJARAH  RASULULLAH 

Berhubung  dengan  sumber-sumber  sejarah  Rasulullah  bolehlah  kita  bahagikan  seperti  berikut: 
Pertama:  Kitabullah  (Al-Qur'an) 

Ianya  merupakan  sumber  utama  untuk  memahami  garis-garis  kasar  penghidupan  Muhammad 
Rasulullah  Sallallahu  'alaihi  Wasallam.  Pendedahan  sejarah  hidup  Rasulullah  dalam  al-Qur'an 
melalui  salah  satu  aliran  berikut: 

a.  Memaparkan  beberapa  bahagian  dari  penghidupan  baginda,  seperti  ayat-ayat  yang 
diturunkan  mengenai  peperangan  Badar,  Uhud,  al  Khandaq  atau  al  Ahzab  .Juga  seperti  kisah 
perkahwinannya  dengan  Zainab  binti  Jahsy. 


Mengulas  pertempuran-pertempuran  dan  kejadian-kejadian  ini  adalah  untuk  memberi 
penjelasan  selanjutnya  kepada  apa  yang  dimusykilkan  atau  untuk  menerangkan  beberapa 
kesamaran  tentang  pertempuran  dan  peristiwa-peristiwa  atau  untuk  menarik  perhatian  umat 
Islam  terhadap  sesuatu  iktibar.  Sebenarnya  segala-galanya  ini  mempunyai  makna  dan  hubung 
kait  yang  amat  rapat  dan  mesra  dengan  sejarah  dan  riwayat  hidup  Rasulullah  Sallallahu  'alaihi 
Wasallam.  Kesemuanya  ini  menampakkan  kepada  kita  sebahagian  besar  daripada  aspek- 
aspek  penghidupan  Rasulullah  Sallallahu  'alaihi  Wasallam  dan  hal  ehwal  yang  bersangkutan 
dengannya. 

Sebenarnya  pendedahan  Al-Qur'an  Al-Karim  tentang  segala-galanya  ini  adalah  terlalu  ringkas 
dan  padat,  meskipun  cara  dan  aliran  pendedahan  tadi  kadang  kalanya  berlainan  di  antara  satu 
sama  lain  namun  begitu  kesemuanya  ini  tetap  memaparkan  cebisan-cebisan  dan  penerangan 
secara  ringkas  terhadap  pertempuran  dan  kejadian  yang  bersejarah.  Memang  ini  adalah  jalan 
dan  aliran  Al-Qur'an  Al-Karim  di  dalam  menceritakan  perihal-perihal  para  Anbiya'  yang 
terdahulu  dan  umat  manusia  di  zaman  silam. 

Kedua:  Kitab  Al-Sunnah  Al-Nabawiyyah  (Hadith-hadith). 

Hadith-hadith  Nabi  yang  sahih.  Hadith  yang  dimaksud-kan  di  sini  ialah  isi  kandungan  Kitab-kitab 
Hadith  yang  terkenal  dengan  kebenaran  dan  amanahnya,  seperti  Kitab  Hadith  Al  Muwatta'  oleh 
Imam  Malik,  Al  Musnad  oleh  Imam  Ahmad  dan  lain-lainnya. 

Sumber  yang  kedua  ini  lebih  luas  dan  terperinci  dari  yang  pertama.  Sungguhpun  begitu 
mungkin  kita  tidak  dapat  memberikan  suatu  gambaran  yang  lengkap  tentang  kehidupan 
Rasulullah  Sallallahu  'alaihi  Wasallam  sejak  dilahirkan  hingga  wafat-nya  kerana  beberapa 
sebab: 

a.  Oleh  kerana  Kitab-kitab  Hadith  ini  disusun  mengikut  maudu'  atau  tajuk-tajuk  fiqah  ataupun 
mengikut  unit-unit  kajian  yang  bersangkut  dengan  syari'at  Islam  maka  hadith-hadith  yang 
menceritakan  tentang  penghidupan  RasuluL-lah  berselerak  dan  berkecamuk  dalam  maudu'- 
maudu'  fiqah. 

b.  Oleh  kerana  para  ahli  hadith,  terutamanya  penyusun  kitab  hadith  yang  enam  tidak 
memerhatikan  soal  ini  ketika  mengumpulkannya  untuk  disusun  mengikut  sejarah  hidup 
RasuluLlah,  apa  yang  mereka  titik  beratkan  ialah  penyusunan  mengikut  maudu'  atau  tajuk-tajuk 
fiqah  seperti  yang  disebut  tadi. 

Ketiga:  Kitab-kitab  Sejarah  RasuluLlah  SallaLlahu  'alaihi  Wasallam. 

Perihal  riwayat  hidup  Muhammad  RasuluLlah  SallaLlahu  'alaihi  Wasallam  di  zaman  silam 
adalah  melalui  dari  mulut  ke  mulut  tanpa  mendapat  perhatian  untuk  dibukukan,  walaupun 
terdapat  sebilangan  kedi  yang  cuba  menitikberatkan  perhatiannya  terhadap  kejadian  dan 
peristiwa-peristiwa  dalam  sejarahnya  itu.  Setelah  beberapa  ketika  terdapat  beberapa  orang 
cuba  mencatit  riwayat  hidup  Rasulullah  Sallallahu  'alaihi  Wasallam  ala  kadar  yang  sampai  ke 
pengetahuannya  antara  mereka  seperti  Urwah  Ibnu  Al  Zubair  (wafat,  92H),  Abari  bin  'Othman 


(wafat,  105H),  Wahb  in  Manbah  (wafat,  1 1 0H),  Syarbabil  bin  Sa'd  (wafat.  123H)  dan  Ibnu 
"Syibab  Al  Zuhri  (wafat,  124H). 

Sayangnya  apa  yang  dituliskan  oleh  mereka  ini  telah  hilang.  Hanya  tinggal  beberapa  bahagian 
yang  tercerai,  setengahnya  terdapat  dalam  kitab  Al-Tabari  manakala  sebahagian  yang  lain  pula 
tersimpan  di  bandar  Heidelberg  di  Jerman.  Bahagian  yang  tersimpan  di  Jerman  ini  ialah 
sebahagian  dari  tulisan  Wahb  bin  Manbah  (1 1 0H).  Kemudian  timbul  pula  satu  angkatan 
penyusun  riwayat  hidup  Rasulullah  Sallallahu  'alaihi  Wasallam  yang  terkemuka  antara  mereka 
ialah  Muhammad  bin  lshaq  (wafat,  152H)  kemudian  lapisan  kedua,  antara  mereka  ialah  Al 
Waqidi  (wafat,  207H)  dan  Muhammad  bin  Sa'ad  (wafat  pada  tahun  230H)  penyusun  kitab  Al- 
Tabaqat  Al-Kubra. 

Ahli  sejarah  sebulat  suara  mengatakan  bahawa  apa  yang  ditulis  oleh  Muhammad  bin  lshaq 
merupakan  satu-satunya  maklumat  (dokumen)  sejarah  Rasulullah  Sallallahu  'alaihi  Wasallam 
yang  paling  benar  dan  boleh  dipegang.  Tetapi  malangnya  kitab  beliau  yang  berjudul  Al  Maghazi 
Wa  Al  Siyar  telah  hilang  dan  kehilangannya  mengakibatkan  hilangnya  intisari  perpustakaan  di 
zaman  itu.  Setelah  masa  beredar  setengah  abad  lamanya  barulah  timbul  seorang  jaguh  yang 
lain  iaitu  Abu  Muhammad  Abdul  Malek  yang  lebih  dikenal  dengan  Ibnu  Hisyam,  beliau  telah 
menghidangkan  kepada  kita  saringan  sejarah  Rasulullah  Sallalahu  'alaihi  Wasallam  dengan 
cara  yang  menarik  sekali.  Sebenarya  apa  yang  dikarang  oleh  Ibnu  Hisyam  itu  adalah 
kandungan  "Al  Maghazi  Wa  Al  Siyar"  yang  dikarang  oleh  Ibnu  lshaq  dalam  bentuk  ringkasan. 
Ibnu  Khillikan  telah  menegaskan  dalam  bukunya  begini: 

"Ibnu  Hisyam  ini  ialah  orang  yang  mengumpulkan  Riwayat  Rasulullah  daripada  Kitab  "Al 
Maghazi  Wa  Al  Siyar"  yang  dikarang  oleh  Ibnu  lshaq  setelah  disaring  dan  dibuat  beberapa 
pembaharuan,  tambahan  dan  ringkasan.  Kemudian  hasil  itu  dikenali  dengan  nama  "Sirah  Ibnu 
Hisyam".  Akhirnya  barulah  orang  lain  cuba  mengikuti  jejak  langkah  mereka  ini  dalam  usaha 
mengarang  dan  menyusun  sejarah  hidup  RasuluLlah  SallaLlahu  'alaihi  Wasallam,  terdapat 
antara  mereka  yang  cuba  membentangkan  pelbagai  aspek  hidup  RasuluLlah  SallaLlahu  'alaihi 
Wasallam.  Sebahagian  dari  mereka  yang  lain  pula  cuba  mengkaji  sudut-  sudut  hidup  Baginda 
yang  tertentu,  seperti  Al  Asfahani  dalam  bukunya  "Dala'il  Al  Nu-buwwah"  dan  "Tanda-tanda 
Kenabian".  Imam  Tarmidzi  pula  dalam  kitabnya  (Al  Asy  Syamail)  cuba  menyingkap  aspek  yang 
tertentu  dan  begitu  juga  Ibn  Al  Qayyim  Al  Jauziy  dengan  bukunya  "Zad  Al  Ma'ad". 

RAHSIA  PEMILIHAN  SEMENANJUNG  ARAB  SEBAGAI  TAPAK  PANCARAN  ISLAM 

Sebelum  kita  memperkatakan  sesuatu  tentang  sejarah  hidup  RasuluLlah  SallaLlahu  'alaihi 
Wasallam  dan  Semenan-jung  'Arab  di  mana  baginda  hidup  dan  dipilih  sebagai  Rasul,  ada 


baiknya  kalau  kita  cuba  menyingkap  hikmat-hikmat  Allah,  mengapa  terpilihnya  Rasulullah  dari 
bumi  ini  dan  bangsa  'Arab  pula  sebagai  pembawa  obor  da'wah  Islamiyyah. 

Untuk  mengetahui  segala-segalanya  pertama  kita  mesti  mengetahui  keistimewaan  bangsa 
'Arab  dan  perangai  serta  tata  penghidupannya  sebelum  Islam  dan  keadaan  muka  bumi 
(geografi)  dan  persekitarannya.  Kemudian  barulah  kita  membuat  perbandingan  dengan  bangsa- 
bangsa  yang  hidup  sezaman  de-ngannya  seperti  Romawi,  Greek  dan  India  termasuk  adat 
resam,  tatasusila  dan  keistimewaan  tamaddun  mereka. 

Pertamanya,  marilah  kita  mengkaji  secara  sepintas  lalu  bangsa-bangsa  yang  hidup  di  sekitar 
tanah  'Arab  sebelum  Islam:  Dunia  di  kala  itu  boleh  dikatakan  telah  dikuasai  dan  dikepalai  oleh 
dua  negara  yang  gagah  iaitu  Parsi  dan  Romawi  dan  disenarai  yang  kedua  pula  ialah  Greek  dan 
India.  Parsi  di  kala  itu  merupakan  arena  pertarungan  agama  dan  falsafah  yang  beranika  corak. 
Pembesar  dan  pemerintah  pada  keseluruhannya  menganut  agama  Majusi  (Zuradisy)  yang 
mana  antara  ajarannya  menggalakkan  lelaki  berkahwin  dengan  ibu  nya,  anak  perempuannya 
atau  adik  dan  saudara  perempuannya. 

Empayar  Yazdajrid  kedua  yang  memerintah  di  pertengahan  abad  kelima  Masihi  telah  berkahwin 
dengan  anak  perempuannya.  Bukan  setakat  itu  sahaja  malah  tatasusila  dan  sopan-santun 
telahpun  terpesong  dari  garis-garis  yang  bersifat  kemanusiaan.  Mengikut  apa  yang  ditegaskan 
oleh  Al  Imam  Al  Shahras-tani  dalam  kitabnya  yang  berjudul  Al-Milal  Wa  Al-Nihal,  terdapat 
antara  ajaran  agama  Mazdak  yang  menyebut  bahawa  kebebasan  kaum  wanita  tiada  hadnya. 
Begitu  juga  dengan  kebebasan  menggunakan  harta  benda  dan  seterusnya  menjadikan  wanita 
dan  harta  benda  ini  kepunyaan  dan  hak  milik  bersama,  tidak  ubah  seperti  air,  api  dan  rumput  di 
mana  semua  manusia  boleh  berkongsi  tanpa  sekatan.  Seruan  ini  telah  mendapat  sambutan 
yang  begitu  hangat  dari  karangan  mereka  yang  memang  berhaluan  demikian. 

Kerajaan  Romawi  (Rome)  pula  begitu  meluap-luap  dengan  jiwa  dan  semangat  penjajahan  dan 
bergelut  dalam  persengketaan  agama  dengan  pihak  Kristian  negeri  Syam  (Syria)  dan  Mesir,  la 
bergantung  penuh  kepada  kekuatan  angkatan  ten-teranya  dan  cita-cita  penjajahannya  yang 
berkobar-kobar  dalam  rangka  percubaan  memodenisasikan  agama  Kristian  untuk  disesuaikan 
dengan  matlamat  mencapai  cita-cita  dan  kemahuannya. 

Negara  ini  juga  berada  dalam  keadaan  huru-hara  dan  kucar-kacir  dari  negara  Parsi,  yang  hidup 
dengan  segala  kemewahan  iaitu  kemewahan  dalam  kemerosotan  ekonomi  dan  pemerasan 
terhadap  rakyat  jelata.  Kenaikan  cukai  yang  begitu  melambung  tinggi  merupakan  suatu  gejala 
yang  biasa  dan  telah  menjadi  satu  lumrah. 

Greek  tua  pula  tenggelam  ke  dasar  lautan  khurafat  dan  dongeng  yang  tidak  memberi  sebarang 
faedah  dan  natijah  yang  berguna  sama  sekali.  Negara  India  pula  di  kala  itu  menurut  Professor 
Abui  Hassan  Al  Nadwi  telah  menegaskan  bahawa  ahli  sejarah  dan  pengarang  sebulat  suara 
mengatakan  yang  India  di  permulaan  abad  keenam  Masihi  telah  terlantar  ke  lembah 


kemeroosotan  agama,  akhlak  dan  kemasyarakatan.  India  bersama  jiran  tetangga  dan 
saudaranya  turut  serta  mengambil  bahagian  dalam  memerosotkan  akhlak  dan  kemasyarakatan. 
Perlu  kita  ketahui  bahawa  anasir-anasir  yang  menyeret  bangsa-bangsa  ini  ke  lembah 
kerosakan  dan  perpecahan  ialah  kemajuan  dan  tamaddun  yang  berasaskan  kepada  mata 
benda  (material)  semata-mata.  Tamaddun  ini  telah  tidak  mengambil  contoh-contoh  ma'nawi  dan 
akhlak  yang  sempurna  sebagai  landasan  dan  asas  kemajuan.  Tamaddun  dan  kemajuan 
kebendaan  dengan  anika  sebab-akibat  yang  timbul  darinya  hanyalah  tidak  lebih  dari  satu  jalan 
semata-mata  iaitu  satujalan  yang  tidak  dapat  memberikan  apa-apa  erti.  Lantaran  ketandusan 
fikiran  yang  waras  dan  contoh  sempurna  yang  benar-benar  dapat  dihayatii 
maka  tamaddun  dan  kemajuan  yang  dicapai  itu  telah  membawa  kehidupan  manusia  mengalir 
ke  tasik  kecelakaan  dan  huru-hara.  Sebaliknya  jika  ahli  fikirnya  mempunyai  akal  fikiran  yang 
waras  dan  pertimbangan  yang  saksama  maka  tamaddun  dan  kemajuan  tadi  merupakan  jalan- 
jalan  yang  indah  serta  mudah  pula  menuju  ke  arah  kesenangan  dalam  semua  corak  dan  aspek 
hidup.  Biasanya  perkara  ini  tidak  akan  lahir  kecuali  melalui  agama  dan  wahyu  Ilahi  sahaja. 
Semenanjung  'Arab  di  masa  itu  merupakan  suatu  kawasan  yang  tenang,  jauh  dan  terpencil  dari 
gejala-gejala  huru-hara  tadi.  Bangsanya  langsung  tidak  pernah  merasai  kemewahan  dan 
kemajuan  seperti  Parsi;  yang  boleh  membawa  mereka  ke  arah  kerosakan  dan  keruntuhan 
akhlak  dan  tidak  pula  mengagung-agungkan  kekuatan  tentera  yang  membolehkan  mereka 
menjajah  negara-negara  di  sekitarnya.  Mereka  juga  tidak  menganut  falsafah  dan  ideologi  yang 
beranika  ragam  seperti  Greek  Tua  yang  menyebabkan  mereka  menjadi  mangsa  kepada 
dongengan  dan  khurafat. 

Tabi'at  semulajadi  mereka  ini  tidak  ubah  seperti  suatu  "bahan  yang  mentah"  yang  belum  pernah 
dilebur  di  mana-mana  dapur  dan  dicorak  di  mana-mana  acuan  seolah-olah  terbayang  di  layar 
penghidupan  rnereka  seorang  manusia  semulajadi  yang  bersih  mempunyai  kemahuan  yang 
kuat  ke  arah  pembentukan  manusia  yang  terpuji  yang  mempunyai  sifat-sifat  amanah,  pemurah, 
suka  menolong  dan  bencikan  kezaliman.  Apa  yang  mereka  perlu  hanyalah  pengetahuan  yang 
dapat  menyinari  jalan-jalan  ke  arah  tersebut  kerana  mereka  ini  hidup  dalam  kejahilan  yang 
gelap  memekat.  Kebanyakan  mereka  telah  sesat  untuk  sampai  ke  arah  kemanusiaan  yang 
sebenarnya.  Mereka  membunuh  anak  perempuan  kerana  mahu  menjaga  maruah, 
membelanjakan  wang  yang  banyak  dengan  harapan  mahukan  kemuliaan  dan  berperang  sama 
sendiri  dengan  tujuan  mempertahankan  kehormatan. 

Segala-galanya  ini  telah  diterangkan  oleh  Allah  Subhanahu  Wata'ala  di  dalam  Al-Qur'an: 

Yang  bermaksud; 

"Dan  sesungguhnya  kamu  sebelum  hari  ini  adalah  dan  golongan  orang-orang  yang  telah  sesat". 
(Al-Baqarah  Ayat  198) 

Penegasan  ini  lebih  merupakan  keuzuran  dan  kemaafan  bagi  mereka  daripada  penghinaan  ke 
atas  mereka. 


Ini  adalah  memandangkan  bangsa-bangsa  lain  telah  menggunakan  tamaddun  dan  kemajuan 
mereka  sebagai  alat  ke  arah  kerosakan  sedangkan  mereka  ini  sedar  malah  merancang 
sedemikian.  Di  samping  semuanya  ini,  Semenanjung  'Arab  di  segi  kedudukan  muka  buminya 
pula  terletak  di  pertengahan  bangsa-bangsa  tersebut  (iaitu  Parsi  dan  Rome)  yang  bergolak  di 
sekelilingnya. 

Muhammad  Al  Mubarak  seorang  professor  Mesir  telah  mengutarakan  pendapat  dengan 
katanya: 

'"Orang  yang  memerhati  dan  memandang  kepada  bangsa  'Arab  akan  dapat  melihat 
bagaimanakah  bangsa  Arab  boleh  berdiri  di  masa  silam  di  tengah-tengah  dua  tamaddun  yang 
melebar  di  kiri  kanan.  Di  sebelah  kirinya  tamaddun  barat  yang  keterlaluan  telah  cuba 
mendapatkan  gambaran  dan  imej  manusia  dengan  alirannya  yang  kering  pucat  tak  berhias  dan 
tidak  berjejas  dengan  hakikat  keinsanannya.  Di  sebelah  kanannya  pula  tamaddun  kerohanian 
dan  kejiwaan  yang  melambung  ke  alam  khayalan  seperti  yang  terdapat  di  India,  China  dan 
sebagainya." 

Setelah  kita  dapat  menggambarkan  hal  keadaan  bangsa  'Arab  dan  semenanjungnya  sebelum 
Islam  juga  hal  keadaan  bangsa-bangsa  lain  yang  mengelilinginya  maka  mudahlah  bagi  kita 
menyingkap  di  sebaliknya  apakah  hikmat-hikmat  Allah  mengutuskan  Rasul  utusan  di 
Semenanjung  'Arab  itu  dan  bangsa  'Arab  pula  merupakan  golongan  pertama  buat  merintis 
jalan-jalan  ke  arah  penyebaran  obor  seruan  da'wah  Islamiyyah  yang  kini  telah  dianuti  oleh  umat 
manusia  di  seluruh  pelusuk  alam. 

Bukanlah  sepertimana  yang  disangka  oleh  setengah-se-tengah  golongan  yang  mengatakan 
bahawa  pengikut-pengikut  agama  yang  sesat  adalah  sukar  untuk  mengubati  jiwa  mereka  dan 
sukar  memberi  tunjuk  ajar  kerana  mereka  ini  ta'sub  (fanatik)  dan  membanggakan  keburukan, 
kehancuran  dan  kemusnahan  yang  pada  sangkaan  mereka  semuanya  baik.  Sedangkan 
mengubah  dan  memberi  tunjuk  ajar  kepada  mereka  yang  sedang  mencari-cari  kebenaran  lebih 
mudah  kerana  mereka  ini  sama  sekali  tidak  menafikan  kejahilan  mereka  sendiri  dan  tidak  pula 
membanggakan  atau  bermegah-megah  dengan  hasil  tamaddun  kerana  mereka  langsung  tidak 
mempunyai  tamaddun.  Golongan  ini  paling  mudah  sekali  untuk  diperbaiki  dan  diberi  dorongan 
kepada  mereka.  Bagi  kita  bukanlah  ini  yang  dikatakan  hikmat  Ilahi,  kerana  penganalisaan  yang 
seumpama  ini  hanya  tepat  kepada  mereka  yang  mempunyai  daya  dan  tenaga  yang  terbatas 
sahaja,  memilih  yang  senang  dan  meninggalkan  yang  susah  kerana  tidak  mahukan  penat  lelah. 
Andaikata  Allah  mahu  menjadikan  pancaran  da'wah  Islamiyyah  di  mana-mana  bahagian  di 
Parsi  atau  di  Rome  atau  di  India  bersinar  cemerlang  maka  sudah  pasti  pula  Allah  akan 
menyediakan  kemudahan  dan  cara-cara  sehingga  berjaya  da'wahnya  seperti  mana  yang 
berlaku  di  Semenanjung  'Arab.  Soal  ini  tidak  pula  menjadi  bebanan,  kerana  Allah  Subhanahu 
Wata'alah  Pencipta  'alam  semesta.  Namun  hikmah  Allah  memilih  Semenanjung  'Arab  dan 
Rasul  utusan  itu  tadi  (seorang  yang  buta  huruf  - tidak  boleh  membaca  dan  menulis  seperti 


mana  yang  diterangkan  oleh  Allah  dalam  Kitab  SudNya)  agar  manusia  seluruhnya  tidak  merasa 
syak  wasangka  terhadap  keNabian  dan  keRasulanNya. 

Sebagai  penutup  dan  epilog  kepada  hikmah  Allah  ialah  suasana  persekitaran  tempat  Rasulullah 
diutuskan  di  mana  di  dalamnya  wujud  suatu  biah  (suasana)  buta  huruf  juga  dan  jika 
dibandingkan  dengan  bangsa-bangsa  lain  yang  hidup  di  sekelilingnya  mereka  juga  belum 
pernah  dimasuki  dan  diracuni  oleh  sebarang  tamaddun,  pemikiran  dan  kerumitan  falsafah  yang 
berserabut. 

Di  antara  hikmat  Ilahi  juga  ialah  menghindarkan  perasaan  syak  wasangka  manusia  apakah 
Muhammad  SallaLlahu  'alaihi  Wasallam  ini  boleh  membaca  dan  mempelajari  kitab-kitab  lama 
yang  mengandungi  sejarah  manusia  purba  dan  tamaddun  negara  tetangga  dan  menghindarkan 
juga  sangkaan  buruk  terhadap  Muhammad  sekiranya  dakwah  Islamiyyah  ini  timbul  di  kalangan 
umat  manusia  yang  bertamaddun  dan  mempunyai  falsafah  seperti  Parsi,  Greek  Tua  atau 
Romawi.  Sebabnya  ialah  sangkaan  buruk  ini  akan  memberi  suatu  gambaran  yang  buruk  iaitu 
dari  siri  tamaddun  dan  falsafah  yang  terakhir  dalam  bentuk  tamaddun  yang  tulen  serta  kemas 
dengan  perundangan  yang  lengkap.  Hikmah-hikmah  Ilahi  ini  telahpun  diterangkan  dengan 
tegas  danjelasnya  dalam  Al-Qur'an: 

Yang  bermaksud: 

"Dialah  (Allah)  yang  telah  mengutuskan  di  kelompok  buta  huruf  seorang  utusan  daripada 
kalangan  mereka  (untuk)  menyampaikan  kepada  mereka  ayat-ayatNya  dan  menjauhkan 
mereka  daripada  syirik  dan  mengajar  mereka  kitab-kitab  dan  hikmat,  dan  sesungguhnya 
mereka  itu  dahulunya  dalam  kesesatan  yang  amat  sangat. " 

(Al-Jumu'ah  62  : 2) 

Sudah  kehendak  Allah  mengutuskan  utusanNya  yang  buta  huruf,  begitu  juga  bangsa  yang  akan 
timbul  Rasul  di  ka-langannya  juga  satu  bangsa  yang  kebanyakannya  buta  huruf,  agar  mukjizat 
keNabian  dan  syari'at  Islam  itu  terjulang  nampak  dan  jelas  di  antara  dogma-dogma  dan  seruan 
manusia  lain  yang  beranika  corak. 

Di  sana  terdapat  hikmat  Ilahi  yang  lain,  dan  boleh  diringkaskan  seperti  berikut: 

1.  Seperti  yang  diketahui  di  mana  Allah  Subhanahu  Wata'ala  telah  menjadikan  Baitui  Haram  itu 
tumpuan  dan  kesejahteraan  untuk  umat  manusia  seluruhnya  dan  merupakan  rumah  yang 
pertama  untuk  manusia  beribadat  serta  mempraktikkan  rukun-rukun  agama.  Sesungguhnya 
lembah  Makkah  ini  telah  menjalankan  dan  melaksanakan  seruan  bapa  para  Anbiya'  iaitu 
Sayyidina  Ibrahim  'Alaihi  sallam.  Tepat  dan  kena  pada  tempatnya  di  mana  kawasan  yang  mulia 
ini  menjadi  muara  seruan  agama  Islam  yang  pertama  iaitu|  agama  Nabi  Ibrahim  dan  juga 
tempat  pengutusan  Nabi  yang  terakhir . 

2.  Di  segi  kedudukan  ilmu  alam  maka  semenanjung  'Arab  ini  telah  dipilih  untuk  bebanan 
tanggungjawab  da'wah  Islamiyyah,  kerana  situasi  dan  kedudukannya  di  tengah-tengah 
berbagai  bangsa.  Ini  menyebabkan  penyebaran  da'wah  Islamiyyah  di  kalangan  bangsa-bangsa 


dan  negara  yang  di  sekelilingnya  tersebar  dengan  mudah.  Ini  temyati  sekali  bila  kita  mengkaji 
semula  perjalanan  da'wah  Islamiyyah  di  zaman  permulaannya  dan  di  zaman  khulafa  al- 
Rashidin.  Memang  tepat  seperti  yang  ditegaskan  tadi. 

3.  Dan  sebagai  hikmat  Ilahi  juga  yang  menjadikan  bahasa  'Arab  itu  sebagai  media  da'wah 
Islamiyyah  dan  bahasa  yang  pertama  buat  menerang  dan  mentafsirkan  percakap-an  atau 
kalam  Allah  'Azza  wa  jalla  untuk  disampaikan  kepada  kita. 

Kalau  kita  perhatikan  dengan  teliri  tentang  keistimewaan  bahasa-bahasa  diikuti  dengan  satu 
perbandingan  dengan  bahasa  'Arab  maka  dengan  jelas  kita  dapati  yang  bahasa  'Arab 
mempunyai  banyak  keistimewaan  yang  sukar  didapati  dalam  bahasa-bahasa  lain.  Maka  sudah 
layak  baginya  untuk  menjadi  bahasa  yang  pertama  dan  utama  untuk  umat  Islam  di  mana 
mereka  berada. 


KELAHIRAN  RASULULLAH  dan  EMPAT  PULUH  TAHUN  SEBELUM  PENGUTUSAN 

Rasulullah  (s. a. w)  penghulu  para  Rasul  telah  dilahirkan  di  Syuaib  Bani  Hashim  di  Makkah  pada 
pagi  hari  Isnin  9 Haribulan  Rabiulawwal  dipermulaan  Tahun  Gajah,  dan  tahun  keempat  puluh 
dalam  pemerintahan  Raja  Kisra  Anu  Syirwan  bersamaan  20  atau  22  April  tahun  571  Masihi 
mengikut  perkiraan  Ulama  Agong  Muhammad  Sulaiman  al-Mansurpuri  dan  pentakhkik  Falak 
Mahmud  Basya. 

Ibn  Sa'd  meriwayatkan  bahawa  ibu  Rasulullah  (s.a.w)  menceritakan:  " Ketika  ku  melahirkannya, 
satu  cahaya  telah  keluar  dari  farajku,  menerangi  mahligai-mahligai  di  negeri  Syam"  , 
periwayatannya  hampir  sama  dengan  apa  yang  diriwayatkan  oleh  al-lrbadh  bin  Sariah. 
Beberapa  irhasat  (petanda-petanda)  kebangkitan  seorang  rasul  telah  berlaku  beberapa  ketika, 
sebelum  kelahiran  Rasulullah,  di  antaranya  runtuhan  empat  belas  anjung  dewan  Kisra  Parsi, 
terpadamnya  api  yang  disembah  penganut  agama  majusi,  robohnya  gereja-gereja  di  sekitar 
Tasik  Sawah  yang  sebelum  ini  penuh  sesak  dengan  para  pengunjung,  la  diriwayat  oleh  al- 
Baihaqi.  Tetapi  tidak  dipersetujui  oleh  Muhammad  al-Ghazali. 

Sebaik  sahaja  Baginda  dilahirkan,  ibunya  Aminah  segera  memberi  tahu  kepada  datuk  Baginda 
Abdul  Mutalib,  mengenai  perkhabaran  yang  baik  itu,  dengan  itu  Abdul  Mutalib  terus  mengambil 
dan  membawa  Baginda  kedalam  Kaabah,  untuk  berdoa  dan  bersyukur  kepada  Allah,  beliau 
telah  memilih  nama  "Muhammad"  sebagai  nama  kepada  cucunya,  nama  itu  tidak  pernah 
dinamakan  kepada  sesiapa  pun  oleh  bangsa  Arab  sebelum  ini,  Nabi  Muhammad  (s.a.w)  telah 
berkhatan  ketika  berada  di  dalam  kandungan  ibunya  lagi. 

Penyusuannya  yang  pertama  selepas  ibunya,  ialah  daripada  Thuwaibah  hamba  Abu  Lahab 
bersama  anaknya  bernama  Masruh  dengan  itu  beliau  menjadi  saudara  sepenyusuan  dengan 


Baginda,  sebelum  ini  Thuwaibah  juga  telah  menyusukan  Hamzah  bin  Abdul  Mutalib  selepas 
beliau  Abu  Salamah  bin  Abdul  al-Asad  al-Makhzumi. 

DIPERSADA  BANI  SA'AD 

Mengikut  resam  bangsa  Arab  Hadhar  (bandar),  bahawa  usaha  memperolehi  penyusu-penyusu 
untuk  anak-anak  mereka  dari  pendalaman,  sebagai  usaha  mencegah  dari  penyakit-penyakit 
yang  terdapat  di  bandar,  di  samping  menguatkan  pembinaan  jasad  anak-anak,  mengemaskan 
otot-otot,  malah  ianya  juga  sebagai  cara  untuk  membantu  lisan  bahasa  Arab  dengan  bahasa 
yang  baik  sejak  dalam  buaian  lagi,  untuk  itu  Abdul  Mutalib  telah  berusaha  mencari  penyusu- 
penyusu  untuk  Rasulullah,  dengan  itu  beliau  menyerahkan  Muhammad  kepada  Bani  Sa'ad  bin 
Bakr,  iaitu  Halimah  binti  Abi  Zuaib  suaminya  dikenali  sebagai  al-Harith  bin  Abd  al-Qira  bergelar 
Abu  Kabsyah  dari  Qabilah  yang  sama. 

Adapun  saudaranya  yang  sepenyusuan  di  Bani  Sa'ad  adalah  Abdullah  bin  al-Harith,  Anisah 
binti  al-Harith,  Huzafah  atau  Jazimah  binti  al-Harith  (iaitu  al-Syaima',  gelarannya  lebih  di  kenali, 
beliaulah  yang  mengasuh  Rasulullah,  dan  Abu  Sufian  Ibn  al-Harith  bin  Abdul  Mutalib,  anak 
bapa  saudara  Rasulullah  itu  pun  sepenyusuan  dengan  Baginda  juga. 

Bapa  saudara  Rasulullah  Hamzah  bin  Abdul  Mutalib  pun  pernah  menyusu  di  Bani  Sa'd  bin  Bakr, 
maka  Hamzah  menjadi  saudara  sepenyusuan  dengan  Rasulullah  dari  dua  orang  ibu; 
Thuwaibah  dan  Halimah  al-Sa'diah,  kerana  ibu  susuan  Hamzah  di  suatu  hari  telah  memberi 
susuannya  kepada  Rasulullah.  Semasa  Baginda  bersama  Halimah,  beliau  telah  menyaksikan 
banyak  keberkatan-keberkatan  Rasulullah. 

Ibn  lshaq  telah  menyebut:  Halimah  telah  berkata  yang  ianya  telah  keluar  dari  kampung 
bersama  suaminya  dan  disertai  oleh  anak  kecil  yang  masih  menyusu,  beliau  keluar  bersama- 
sama  wanita-wanita  Bani  Sa'd,  dalam  rangka  mencari  anak-anak  susuan  dengan  katanya:  Ini 
berlaku  di  tahun  kedua  di  mana  kami  tidak  memiliki  apa-apa  pun  katanya  lagi:  Aku  telah  keluar 
dengan  menunggangi  kaldai  betina  "Qamra"  panggilannya,  bersama  kami  unta-unta,  demi  Allah 
unta  kami  itu  tidak  mengeluar  susu  setitik  pun.  Malah  pada  masanya  kami  tidak  dapat  tidur 
kerana  anak  kecil  kami  menangis  disepanjang  malam  lantaran  kelaparan,  dadaku  tidak  dapat 
mengenyangkan,  unta  kami  tidak  dapat  memberi  makanan,  namun  demikian  kami  masih  tetap 
mengharapkan  hujan,  daku  keluar  dengan  kaldai  betinaku  itu,  hingga  pecah-pecah  dan 
berdarah  kaki  kerana  muatan  berat,  seluruh  yang  bermusafir  itu  terasa  berat,  lemah  dan 
kekurusan,  akhirnya  sampai  juga  kami  di  Kota  Makkah  mencari  anak-anak  susuan,  setiap  dari 
kami  telah  diajukan  Rasulullah  untuk  penyusuannya  maka  setiap  orang  pula  menolaknya  iaitu 
apabila  diceritakan  tentang  keyatimannya,  kerana  setiap  kami  sebagai  ibu  susu  mengharapkan 
budi  baik  dari  si  bapa,  setiap  kami  menyebut-menyebut  yatim!! 

Apa  yang  akan  boleh  dilakukan  oleh  si  ibu  dan  si  datuknya  maka  setiap  kami  membencinya 
kerana  keyatimannya.  Setiap  yang  datang  bersama  denganku  telah  membawa  pulang  bayi 


susuannya  kecuali  ku  seorang  sahaja  bila  kami  telah  bersiap  untuk  pulang,  ku  pun  menyebut 
kepada  suamiku:  Demi  Allah  aku  tidak  sukalah  untuk  pulang  bersama-sama  dengan  teman- 
temanku  yang  lain  tanpa  membawa  bersamaku  seorang  bayi  susuan  pun,  demi  Allah  aku  mesti 
ambil  si  yatim  tadi.  Jawab  suamiku:  tidak  mengapalah  untuk  kau  berbuat  demikian,  semoga 
Allah  jua  akan  memberikan  kita  keberkatan  kerananya.  Katanya!  Aku  pergi  ambil  si  yatim  itu, 
yang  mendesak  ku  mengambilnya,  kerana  tidak  ada  yang  lain  untuk  ku  ambil,  katanya,  setelah 
ku  dukung  ke  tunggangan  ku,  dan  sebaik  sahaja  ku  letakkannya  ke  ribaku,  terasa  dadaku 
dipenuh  susu,  maka  si  yatim  pun  menghisapnya  hingga  puas,  saudaranya  pun  menyusu  juga 
hingga  puas  dan  tertidur,  sebelum  ini  kami  tidak  pernah  tidur  bersamanya,  kemudian  suami  ku 
pergi  ke  unta  kami,  dan  didapati  uncang  susunya  penuh  dengan  susu,  beliau  memerahnya  lalu 
diminumnya  dan  diberi  kepada  yang  lain-lain  kiranya  kami  semua  puas  dan  kenyang,  malam  itu 
kami  dapat  tidur  dengan  nyenyak,  Halimah  berkata:  Suamiku  telah  berkata  bila  kami  bangun  di 
pagi  hari:  Demi  Allah,  tahu  tak  wahai  Halimah,  sebenarnya  tiupan  bayu  keberkatan  mula 
menghembus  nafasnya,  kata  Halimah:  Ku  menjawab:  Demi  Allah  sesungguhnya  ku 
mengharapkan  demikian,  dan  katanya  lagi: 

Setelah  itu  kami  pun  bergerak  keluar  dari  daerah  Makkah,  aku  menunggangi  kaldai  betina  ku  itu, 
di  atasnya  juga  ku  membawa  Rasulullah,  demi  Allah  binatang  tungganganku  merentasi 
perjalanan  kiranya  tidak  dapat  disaingi  oleh  kaldai-kaldai  mereka  yang  lain,  hinggakan  teman- 
teman  ku  yang  lain,  tertanya-tanya  dan  berkata:  Wahai  puteri  Abu  Zuaib  apa  kamu  ini? 
perlahanlah  sedikit,  tidakkah  tunggangan  kamu  itu  yang  naik  ke  sini  dulu,  jawabku  kepada 
mereka:  Bahkan  demi  Allah  yang  itu  itulah:  jawab  mereka:  Demi  Allah,  ianya  ada  keistimewaan, 
kata  Halimah: 

Setelah  itu  kami  semua  pun  sampailah  ke  kampung  kami  iaitu  persada  Bani  Sa'd,  ku  tidak 
pernah  melihat  sebuah  bumi  yang  paling  kontang  dari  bumi  Bani  Sa'd,  namun  setelah  kami 
pulang  dari  mengambil  bayi  susuan  kami  itu  nampaknya  kambing-kambing  kami  sarat  perut 
kekenyangan,  uncang-susu  dipenuh  susu,  kami  memerahnya  dan  meminumnya,  sedang 
ternakan  orang  lain  tetap  tidak  menghasilkan  setitik  susu  pun,  uncang  susu  kekeringan, 
menyebabkan  penduduk-penduduk  yang  lain  menyuruh  penternak-penternak  mereka  dengan 
berkata:  Binasa  kamu,  cubalah  bawa  ternakan-ternakan  ke  tempat  yang  selalu  puteri  Abu  Zuaib 
berternak  itu,  namun  kambing-kambing  mereka  tetap  kelaparan  tidak  mengeluar  walau  setitik 
susu  pun,  sedangkan  ternakan  kami  kekenyangan  uncangnya  sarat  dengan  susu.  Beginilah 
seterusnya  kami  terus  menerima  limpahan  kurnia  dari  Allah  hingga  berlalu  dua  tahun  umur 
Baginda  di  mana  Baginda  pun  tinggal  susu,  Baginda  membesar  tidak  seperti  kanak-kanak  lain, 
seblum  sampai  usia  dua  tahun  Baginda  telah  menjadi  besar  segar,  kata  Halimah:  Setelah 
beberapa  masa  kami  bawa  Baginda  pulang  kepangkuan  ibunya,  walau  macam  mana  pun  kami 
tetap  prihatin  agar  Baginda  terus  tinggal  bersama  kami,  kerana  kami  dapat  menikmati 
keberkatannya,  untuk  itu  kami  pun  mengemukakan  harapan  ini  kepada  ibunya,  dan  ku  berkata 


kepadanya:  Kalaulah  puan  benarkan  anakku  ini  terus  tinggal  bersamaku  hingga  meningkat 
tampan,  pun  ada  baiknya,  kerana  ku  takut  wabak-wabak  di  Makkah  akan  menyeranginya  nanti, 
katanya  lagi.  Masih  lagi  kami  merayu-rayu  hingga  ibunya  pun  membenarkannya  pulang 
bersama  kami. 

Demikianlah  halnya  Rasulullah  kembali  tinggal  kepangkuan  Bani  Sa'ad,  hinggalah  apabila 
Baginda  meningkat  empat  atau  lima  tahun,  di  mana  berlakunya  peristiwa  pembedahan  dada 
Baginda,  Imam  Muslim  telah  meriwayatkan  sebuah  hadith  dari  Anas  (r.a)  bahawa  Rasulullah 
telah  didatangi  Jibril  (a. s),  di  ketika  Baginda  sedang  bermain-main  dengan  anak-anak  lain,  Jibril 
memegang  Baginda  dan  merebahkannya  lalu  dibelah  dadanya  dan  dibawa  keluar  hati  dan 
dikeluarkan  segumpal  darah  dari  dalamnya,  dengan  berkata:  Inilah  bahagian  tempat  syaitan 
bersarang,  setelah  itu  dicucikan  hati  Baginda  di  dalam  sebuah  talam  emas  dengan  air  Zamzam 
setelah  itu  disembuhkan  semula  badannya  dan  dibawa  semula  Rasulullah  ke  tempat  anak-anak 
tadi,  manakala  anak-anak  lain  berlarian  pergi  menemui  ibunya  Halimah  menceritakan,  dengan 
kata  mereka,  "Muhammad  telah  dibunuh".  Apabila  mereka  menemuinya  semula  didapati 
Baginda  kepucatan. 

KE  PANGKUAN  IBUNYA  YANG  PENYAYANG 

Halimah  al-Sa'diah  terasa  takut  dengan  peristiwa  tersebut,  dengan  itu  beliau  memulangkan 
Rasulullah  kepangkuan  ibunya,  Baginda  tinggal  bersama  ibunya  hingga  meningkat  usia  enam 
tahun.  Aminah  teringat  untuk  ke  Yathrib  menziarahi  kubur  suaminya,  sebagai  mengenang  dan 
mengingati  kematian  itu.  Untuk  itu  beliau  keluar  dari  Makkah,  merentas  lima  ratus  kilometer 
menuju  ke  destinasi  bersama-sama  anak  lelakinya  yang  keyatiman  itu,  di  iringi  khadamnya 
Ummu  Aiman  dan  ayah  mertuanya  Abdul  Mutalib,  di  sana  beliau  tinggal  untuk  selama  sebulan, 
setelah  itu  beliau  berpatah  balik,  semasa  perjalanannya  dari  sana,  beliau  telah  diserang 
penyakit  dan  semakin  berat,  sejak  di  awal  perjalanan  lagi,  berakhir  dengan  hembusan  nafas 
terakhir  di  tempat  bernama  "al-Abwa' " yang  terletak  di  antara  Makkah  dan  Madinah. 


KE  PANGKUAN  DATUK  PEMBELAS  KASIHAN 

Abdul  Mutalib  membawa  Baginda  pulang  ke  Makkah,  dengan  perasaan  kasih  sayang  menepu 
didadanya  terhadap  cucundanya  yang  kini  yatim  piatu,  duka  lamanya  kembali  menusuk 
perasaan,  membawa  beliau  mengasihani  cucunya  melebihi  kasih  sayangnya  ke  atas  anak-anak 
cucunya  yang  lain.  Beliau  tidak  pernah  tinggalkan  Baginda  keseorangan,  meskipun  yang  dalam 
keadaan  terpaksa,  sebaliknya  beliau  sentiasa  mendampinginya  dan  mengutamakan  Baginda 


lebih  dari  cucunya  yang  lain.  Ibnu  Hashim  menceritakan:  Biasanya  dihampar  di  lindungan 
Kaabah  sebidang  tikar  khusus  untuk  Abdul  Mutalib,  anak-anak  dan  cucunya  akan  bersila  di 
sekeliling  tikar  itu,  tak  seorang  pun  akan  duduk  di  atas  tikar  itu  hanya  Abdul  Mutalib  seorang, 
kerana  menghormati  beliau,  namun  bila  Rasulullah  datang  ketika  itu  Baginda  masih  kanak- 
kanak,  Baginda  akan  duduk  di  atas  hamparan  itu,  di  masa  itu  bapa-bapa  saudaranya  akan 
menarik  Rasulullah  ke  tepi  untuk  memberi  tempat  kepada  Abdul  Mutalib,  bila  beliau  melihat 
Rasulullah  di  situ  Abdul  Mutalib  pun  menyeru:  Biarkan  anakku  itu  demi  Allah  dia  mempunyai 
kedudukannya,  kemudian  beliau  duduk  disampingnya  di  atas  hamparan  itu,  dengan  menyapu- 
nyapu  di  belakang  Baginda  dan  beliau  sentiasa  senang  dengan  segala  peri  laku  Baginda. 

Pada  usia  lapan  tahun  dua  bulan  sepuluh  hari  Datuknya  Abdul  Mutalib  pun  meninggal  dunia  di 
Makkah,  walau  bagaimanapun  sebelum  wafat,  beliau  telah  sempat  berwasiat  dan  menyerah 
pemeliharaan  Rasulullah  kepada  bapa  saudaranya  Abu  Talib  saudara  kandung  ayahnya. 

Ke  Pangkuan  Bapa  Saudara  Yang  Mengasihani 

Abu  Talib  selaku  bapa  saudara,  telah  memikul  tanggungjawab  menjaga  anak  saudaranya 
dengan  sebaik-baiknya,  beliau  meletakkan  Baginda  bersama-sama  dengan  anak-anaknya 
malah  memberi  keutamaan  ke  atas  anak-anaknya  dengan  keistimewaan,  penghormatan  dan 
sanjungan,  dalam  tempoh  empat  puluh  tahun  beliau  menyokong  Baginda,  melindungi, 
membenarkan  Baginda  malah  sanggup  berkelahi  untuk  Baginda. 

Bertemu  Pendeta  Buhaira 

Setelah  usia  Rasulullah  meningkat  dua  belas  tahun,  ada  yang  mengatakan  dua  belas  tahun  dua 
bulan  sepuluh  hari,  Baginda  keluar  belayar  bersama  Abu  Talib  untuk  berniaga  di  negeri  Syam, 
sehingga  apabila  sampai  ke  Basrah,  yang  merupakan  sebahagian  dari  Syam  di  dalam  daerah 
Hawran,  namun  pada  ketika  itu  Basrah  adalah  salah  sebuah  negeri,  di  daerah  negeri  Arab  di 
bawah  taklukan  Rom,  di  sana  terdapat  seorang  paderi  bernama  Jarjis  yang  dikenali  sebagai 
Buhaira. 

Setibanya  rombongan  ke  sana, "Buhaira"  keluar  untuk  menemui  mereka,  dan  memuliakan 
mereka  sebagai  tetamu,  tapi  ini  bukan  satu  kebiasaannya,  kerana  sebelum  ini  beliau  tidak 
pernah  keluar  untuk  menemui  sesiapa,  beliau  mengenali  Rasulullah  dengan  segala  sifat- 
sifatnya.  Semasa  beliau  memegang  tangan  Baginda,  terus  beliau  berkata:  Inilah  penghulu 
dunia  sejagat,  inilah  orang  yang  diutuskan  Allah  sebagai  rahmat  untuk  sekelian  alam.  Kata  Abu 
Talib:  Dari  mana  maklumat  ini  tuan  perolehi?  Jawab  beliau:  Tahukah  kamu,  bahawa  semasa 
kamu  mendekati  "al-Aqabah"  tidak  ada  batu  dan  pokok-pokok  pun  yang  tidak  tunduk  sujud 
kepadanya,  sujud  seperti  ini  hanya  berlaku  kepada  seorang  nabi  sahaja,  dan  aku  kenali  pada 
Baginda  "Khatam  al-Nubuwah"  penutup  kenabian,  ianya  terletak  di  belakang  Baginda  di  bawah 
tulang  dayung  bentuknya  seperti  epal,  semua  sifat-sifat  Baginda  tersebut  di  dalam  kitab-kitab 
kami,  seterusnya  beliau  meminta  supaya  Abu  Talib  membawa  Muhammad  (s.a.w)  pulang  ke 


Makkah,  dan  jangan  dibawanya  ke  negeri  Syam  kerana  ditakuti  tindakan  jahat  Yahudi,  oleh  itu 
Abu  Talib  mengirim  Rasulullah  untuk  berpatah  balik  ke  Makkah  bersama-sama  dengan 
beberapa  orang  suruhannya. 

PEPERANGAN  AL-FUJJAR 

Semasa  usia  Baginda  lima  belas  tahun,  berlaku  satu  peperangan,  terkenal  sebagai  peperangan 
al-Fujjar,  (peperangan  penjahat)  kerana  jenayah  perlanggaran  di  bulan-bulan  haram.  Pihak 
pertama  ialah  Ouraisy  dan  Kinanah,  yang  kedua  ialah  Qais  bin  Nan.  Tuan  agong  bagi  Ouraisy 
dan  Kinanah  ialah  Harb  bin  Umaiyah  kerana  status  beliau  di  kalangan  masyarakat,  Ouraisy  di 
samping  faktor  umur.  Di  awal  hari  kemenangan  berpihak  kepada  Qais  namun  bila  hari  beralih 
ketengah  hari  Kinanah  sudahpun  menguasai  medan  pertempuran,  di  ceritakan  bahawa 
Rasulullah  telah  turut  serta  di  dalam  peperangan  ini,  di  mana  Baginda  menyediakan  anak-anak 
panah  untuk  bapa  saudaranya. 

PERJANJIAN  AL-FUDUL 

Ekoran  kepada  peperangan  al-Fujjar,  telah  diadakan  satu  perjanjian  di  dalam  bulan  Zulkaedah. 
Salah  satu  bulan  Haram,  padanya  dijemput  qabilah-qabilah  Ouraisy  seperti  Banu  Hashim,  Abu 
Abdul  Mutalib,  Asad  bin  Abdul  al-Uzza,  Zuhrah  bin  Kilab,  Taiyim  bin  Murrah.  Kesemua  mereka 
berlaimpul  di  kediaman  Abdullah  bin  Jadaan  al-Taiyimi  kerana  faktor  kedudukan  yang  disanjung 
dan  juga  faktor  umur,  memandangkan  beliau  tertua  di  antara. 

Di  dalam  perjanjian  ini  semua  mereka  bersetuju  dan  berjanji  untuk  memihak  kepada  sesiapa 
sahaja  yang  dianiayai,  dan  bertindak  terhadap  penganiaya,  hingga  dapat  dikembalikan  hak 
kepada  tuannya,  Rasulullah  telah  ulrut  serta  di  dalam  perjanjian  ini  setelah  Baginda  diutuskan 
dan  memuji  perjanjian  berkenaan,  dengan  sabdanya:  Daku  telah  menyertai  satu  perjanjian  yang 
dilangsungkan  di  rumah  Abdullah  bin  al-Jadaan.  Perjanjian  yang  menyenangkan  hatiku,  lebih 
dari  kesenanganku  kepada  unta-unta  gemuk,  sekiranya  aku  dijemput  semasa  di  dalam  Islam 
nescaya  daku  beri  persetujuan  segera. 

Perjanjian  ini  menafikan  semangat  kefanatikan  Jahiliah  yang  biasanya  dimarakkan  oleh 
perasaan  asabiah  kebangsaan  atau  perkabilahan,  dikatakan  bahawa  dorongan  yang 
mengarahkan  kepada  termeterainya  perjanjian  ini,  ialah  lantaran  seorang  lelaki  dari  Zubaid 
memasuki  Kota  Makkah  dengan  barangan  perniagaannya,  barangan  itu  telah  dibeli  oleh  al-As 
ibnu  Wail  al-Sahmi,  namun  harganya  tidak  diselesaikan.  Sebagai  tindakbalas  darinya,  beliau 
telah  meminta  pertolongan  dari  sekutunya  Abdul  al-Dar,  Makhzum,  Jumah,  'Adi,  malangnya 
pihak  sekutunya  tidak  memenuhi  permintaannya  itu,  untuk  selanjutnya  beliau  mendaki  bukit  Abi 
Oubis  dengan  menyuarakan  peri  penganiayaan  terhadapnya,  disuarakan  di  dalam  madah 
syairnya,  al-Zubair  bin  Abdul  Mutalib  bangun  bertindak  dengan  katanya:  Apa  cerita  ini  semua 


membisu  belaka?  Dengan  itu  mereka  yang  telah  mengikat  janji  al-fudhul  tadi  menyokongnya, 
mereka  semua  segera  menemui  al-A'as  bin  Wail  dan  mengambil  barangan  lelaki  Zubaid  tadi 
dan  dipulangkan  kepadanya,  setelah  mereka  memeterai  perjanjian  al-Fudhul  itu. 

HIDUP  PENUH  KEPERITAN 

Rasulullah  (s. a. w)  tidak  mempunyai  satu  pekerjaan  yang  tetap  dipermulaan  mudanya,  namun 
demikian  beberapa  riwayat  sering  mengaitkan  kerja  Rasulullah  di  permulaan  usia  remajanya, 
sebagai  penternak,  mengembala  kambing  keluarga  Banu  Sa'd,  dan  di  Makkah  pula  mengambil 
upah  dari  penduduk  Makkah  dengan  beberapa  qirat,  bila  Baginda  meningkat  dua  puluh  lima 
tahun,  Baginda  keluar  ke  negeri  Syam  sebagai  peniaga  dengan  modal  Khadijah  (r.a). 

Ibn  Ishak  menceritakan:  Khadijah  binti  Khuwailid,  adalah  seorang  wanita  peniaga,  mempunyai 
kedudukan  termulia  dan  pelbagai  harta,  biasanya  beliau  menawar  peniaga-peniaga  untuk 
berniaga  dengan  hartanya,  dengan  berkongsi  keuntungan,  terutamanya  orang-orang  Quraisy 
memang  terkenal  sebagai  ahli  perniagaan.  Sebaik  sahaja  perkhabaran  mengenai  diri 
Rasululullah  dengan  keimanan  dan  kebenaran  pertuturan  Baginda,  serta  ketinggian  akhlak 
mulia,  tanpa  berlengah  beliau  mengantar  utusan,  menawarkan  kepada  Baginda  untuk  keluar 
berniaga  dengan  hartanya  ke  negeri  Syam,  beliau  menjanjikan  Baginda  untuk  memberi 
kongsian  lebih  lumayan  dari  yang  , biasa  diberi  kepada  peniaga-peniaga  lain,  untuk  ke  sana 
beliau  telah  menghantar  budak  suruhannya  mengiringi  Rasulullah,  tawaran  itu  telah  diterima 
oleh  Rasulullah  dengan  baik.  Baginda  pun  keluar  ke  sana  bersama  Maisarah  budak  suruhan 
Khadijah  hingga  tiba  ke  negeri  Syam. 

ERKAHWINAN  BAGINDA  DENGAN  KHADIJAH  (R.A) 

Sekembalinya  Rasulullah  ke  Makkah  dari  perjalanannya,  Khadijah  mendapati  hartanya  terjaga 
dengan  penuh  amanah  dan  berkat,  yang  hingga  kini  belum  pernah  dilihatnya,  tambahan 
dengan  cerita-cerita  yang  dilaporkan  oleh  budak  suruhannya  Maisarah,  mengenai  segala 
sesuatu  yang  diperhatinya  di  s'epanjang  pergaulannya  dengan  Rasulullah  di  sana,  dengan 
perangai-perangai  yang  lemah  lembut,  pekerti-pekerti  yang  mulia,  fikiran  waras,  minda  penuh 
kepintaran  dan  perwatakan  yang  lurus,  kini  beliau  sudah  berjumpa  dengan  mutiara 
kehilangannya.  Sebelum  ini  pembesar-pembesar  dan  pemuka-pemuka  Ouraisy  amat  perihatin 
untuk  mengawini  beliau,  namun  kesemua  lamaran  dan  permintaan  mereka  ditolak,  kini  hasrat 
dan  cita-citanya  itu  didedahnya  kepada  sahabat  karibnya  Nafisah  binti  Manyah,  Nafisah 
bertanggungjawab  menemui  Rasulullah  untuk  merestui  hasrat  Khadijah  kepada  Baginda,  untuk 
mengahwininya,  Rasulullah  pun  mempersetujui  hasrat  Khadijah  dan  menerima  untuk  berkahwin 
dengannya.  Baginda  pun  memberitahu  persetujuan  tadi  kepada  bapa-bapa  saudaranya, 
dengan  itu  mereka  semua  telah  datang  menemui  bapa-bapa  saudara  Khadijah  dan  terus 


meminang  Khadijah  untuk  Rasulullah  (s.a.w),  tidak  berapa  lama  upacara  perkahwinan  pun 
dilangsungkan,  upacara  akad  nikah  ini  telah  dihadiri  oleh  Banu  Hashim  dan  kepala-kepala  Bani 
Mudhar.  Perkahwinan  terlaksana  selepas  dua  bulan  kepulangan  Baginda  dari  negeri  Syam, 
Mahar  perkahwinan  ialah  dua  puluh  ekor  unta  betina,  usianya  dimasa  itu  sudah  meningkat 
empat  puloh  tahun  namun  di  ketika  itu  beliaulah  seafdal-afdal  wanita  pilihannya  dari  segi  nasab 
keturunannya,  harta  dan  pemikiran. 

Beliau  merupakan  isteri  pertama  kepada  Rasulullah.  Dan  Baginda  tidak  mengahwini  mana- 
mana  perempuan  pun  semasa  hayatnya,  hinggalah  beliau  meninggal. 

Kesemua  anak-anak  Baginda  adalah  dari  Khadijah  (r.a)  kecuali  Ibrahim  dari  Mariah  al-Qibtiyah, 
anak  pertamanya  bernama  Qasim,  dengannya  Rasulullah  digelar  Abu  al-Qasim,  kemudian 
Zainab,  Rukiah,  Umi  Kalthum,  Fatimah  dan  Abdullah,  beliau  bergelar  sebagai  al-Tayyib  dan  al- 
Tahir,  anak  lelakinya  kesemuanya  meninggal  semasa  kecil,  manakala  anak-anak 
perempuannya  kesemuanya  sempat  dengan  kebangkitan  Baginda  sebagai  Rasul  utusan  Allah, 
kesemua  mereka  memeluk  Islam  dan  kesemua  mereka  berhijrah,  semua  mereka  ini  wafat 
semasa  hayat  Baginda  kecuali  Fatimah  seorang  sahaja  yang  wafat  selepas  kewafatan  Baginda 
enam  bulan  kemudian. 

PEMBINAAN  SEMULA  KAABAH  DAN  PERMASALAHAN  AL-TAHKIM 

Dalam  usia  Baginda  tiga  puluh  lima  tahun  (35)  Ouraisy  telah  bertindak  mendirikan  semula 
Kaabah,  kerana  berlaku  keruntuhan  pada  strukturnya,  Kaabah  ini  sebenarnya  satu  bangunan 
tinggi  sembilan  hasta,  sejak  zaman  Ismail  (a. s)  tidak  berbumbung,  pencuri-pencuri  telah 
melarikan  harta  khazanah  di  dalamnya.  Kaabah  telah  beberapa  kali  mengalami  kerosakan 
kerana  bangunannya  terlalu  usang,  dindingnya  sering  retak  dan  pecah,  lima  tahun  sebelum 
kebangkitan  Rasulullah  banjir  besar  melanda  Makkah,  airnya  yang  mengalir  deras  menuju  ke 
Kaabah,  hampir  merobohkan  bangunan  Kaabah  itu.  Disebabkan  oleh  kejadian  pihak  Ouraisy 
terpaksa  memperbaharui  bangunannya.  Demi  menjaga  kedudukannya,  maka  mereka  bersetuju 
untuk  membangunkannya.  Namun  tugas  tersebut  hanya  diserahkan  kepada  mereka  yang 
hanya  dikenali  sebagai  golongan  baik,  tidak  memasukkan  perbelanjaan  haram,  penjualan  riba 
dan  orang  yang  tidak  menzalimi  orang  lain. 

Mereka  takut  merobohnya,  namun  al-Walid  bin  al-Mughirah  al-Mukhzumi  memulakan  dan 
setelah  mereka  melihat  beliau  tidak  terkena  sebarang  bala,  barulah  orang-orang  lain  berani 
bertindak  merobohkannya,  dan  terus  mereka  merobohkan  bangunan  yang  lama  ini  hinggalah 
sampai  ke  asas  yang  dibina  oleh  Saidina  Ibrahim,  setelah  itu  mereka  memulakan  pembinaan 
Kaabah,  di  mana  mereka  membahagikan  ruang-ruang  kepada  setiap  qabilah,  setiap  qabilah 
bertanggungjawab  membereskan  pembinaan  bahagian  yang  dipertanggungjawab  kepadannya, 
semua  kerja  adalah  di  bawah  seliaan  seorang  arkitek  berbangsa  Rom  bernama  Baqum,  setelah 


bangunan  selesai  disiapkan  ke  peringkat  "Hajar  al-Aswad",  sekali  lagi  mereka  berselisih 
pendapat  siapa  orangnya  yang  berkeistimewaan  untuk  mengangkat  dan  meletakkannya  ke 
tempatnya,  perbalahan  berlarutan  hingga  ke  malam  keempat  atau  kelima,  hampir-hampir 
membawa  kepada  pertumpahan  darah  dan  peperangan  sengit  di  bumi  haram  itu,  hinggalah 
Abu  Umaiyah  bin  al-Mughirah  al-Makhzumi  mengemukakan  cadangan  kepada  mereka,  iaitu 
untuk  menerima  penyelesaian  dari  orang  yang  pertama  memasuki  ke  dalam  masjid,  melalui 
pintu  besar  dan  beliaulah  orang  yang  akan  menjadi  hakim,  dengan  itu  mereka  yang  terlibat  pun 
bersetuju  dengan  cadangan  itu,  dengan  kehendak  Allah,  Rasulullahlah  orang  yang  pertama 
memasuki  masjid  menerusi  pintunya  itu,  mereka  pun  melaung  itu  pun  al-Amin,  kami  semua 
bersetuju  dengan  penyelesaian  Muhammad. 

Setibanya  Baginda  ke  majlis  mereka,  mereka  pun  menceritakan  peristiwa  sebenarnya  yang 
terjadi  lantas  Baginda  meminta  sehelai  kain,  lalu  diletaknya  "Hajar  al-Aswad"  di  atas  hamparan 
kain  dan  meminta  setiap  kepala  qabilah  memegang  hujung  kain  seterusnya  meminta  mereka 
mengangkatnya,  sehingga  apabila  sampai  ke  tempatnya  maka  Baginda  sendiri  sekali  lagi 
meletakkan  dengan  tangan  Baginda  ke  tempatnya  yang  asal,  demikianlah  penyelesaian 
masalah  dengan  cara  yang  bijak  yang  dapat  diterima  oleh  semua  kaum. 

Kerana  kesuntukan  perbelanjaan  pihak  Quraisy  terpaksa  menangguhkan  pembinaan  yang 
disebelah  utara,  lebih  kurang  enam  hasta,  kawasan  yang  dikenali  sebagai  "Hijr"  dan  "al-Hutaim" 
buat  sementara  dipasang  pintu  disitu  supaya  tidak  ada  orang  memasuki  ke  dalamnya,  kecuali 
yang  berhajat,  setelah  bangunan  mencecah  lima  belas  hasta  maka  di  dirikan  enam  tiang  untuk 
meletak  atapnya.  Apabila  selesai  pembinaan  Kaabah,  maka  kelihatanlah  bentuknya  yang 
seakan-akan  empat  segi  padu  dengan  ketinggian  lima  belas  meter,  panjang  sudut  di  mana 
terletaknya  Hajar  al-Aswad  dan  yang  setentang  dengannya  Ialah  sepuluh  meter  kali  sepuluh 
meter  ketinggian  aras  letaknya  Hajar  al-Aswad  dari  dataran  bertawaf  setinggi  satu  perpuluhan 
lima  puluh  meter  (1.50  meter)  manakala  lawang  pintu  setinggi  dua  betas  meter,  samalah 
dengan  pintu  berukuran  dua  belas  meter  ianya  dilingkungi  dengan  tembok  dari  bawah  purata 
tingginya  perpuluhan  dua  puluh  lima  meter,  lebarnya  perpuluhan  tiga  puluh  lima  meter,  tembok 
berkenaan  dikenali  sebagai  al-Shazarwan  yang  merupakan  dasar  asal  al-Kaabah,  tetapi 
Quraisy  mengabaikannya. 

SEJARAH  RINGKAS  SEBELUM  KEBANGKITAN 

Diri  Rasulullah  merupakan  jambangan  yang  tersusun  padanya  seluruh  keistimewaan  dan 
kebaikan  yang  terdapat  pada  manusia,  Baginda  adalah  contoh  pemikiran  unggul  lagi  jitu, 
dengan  pandangan  yang  waras,  kecerdikan  dan  kebijaksanaan  tersendiri,  ketepatan  mencari 
jalan  dan  sasaran,  urusan  Baginda  digarapkan  melalui  sifat  berdiam  yang  panjang  disokong 
dengan  pengamatan  dan  keseriusan  berfikir  serta  sentiasa  berpihakkan  kebenaran.  Kesuburan 


berfikirdan  keheningan  naluri  semulajadi  memampukan  Baginda  membaca  dan  mencerakinkan 
pita-pita  hidup,  pergolakan  manusia  dan  arus-arus  perjalanan  jamaah-jamaah.  Baginda 
menolak  segala  bentuk  khurafat  dan  menghindar  diri  darinya,  namun  Baginda  tetap  berinteraksi 
dengan  manusia  ramai  dengan  kewaspadaan  dan  basirah  terhadap  sebarang  tindakan  Baginda 
dan  tindakan  mereka. 

Sekiranya  didapati  kebaikan  tanpa  teragak-agak  Baginda  menyertai  mereka,  kalau  tidak 
Baginda  akan  menyusur  suasana  uzlahnya.  Tidak  pernah  Baginda  menjamah  khamar,  tidak 
pernah  memakan  sembelihan  berhala.  Tidak  pernah  menyertai  perayaan-perayaan  berhala 
atau  eksponya,  sejak  awal-awal  lagi  Baginda  memang  membencikan  penyembahan- 
penyembahan  yang  karut  dan  batil  ini,  hingga  tidak  ada  suatu  pun  yang  paling  dibenci  Baginda 
selain  dari  berhala-berhala.  Baginda  tidak  dapat  menahan  kesabarannya  untuk  mendengar 
orang  bersumpah  dengan  berhala  al-Lata  dan  al-Uzza. 

Tidak  syak  lagi  kuasa  takdir  Allah  memagar  Rasulullah  dengan  inayah  jagaanNya,  diketika 
mana  naluri  keinginan  kemanusiaan  Baginda  merangsang  Baginda  dari  dalam  untuk 
mengambil  habuannya  dari  kelazatan  duniawi.  Jika  perasaan  Baginda  senang  menerima 
sebahagian  dari  resam-resam  yang  tercela,  di  ketika  itu  pula  penjagaan  Ilahi  akan  berperanan 
menghalang  perasaan  tadi,  mengikut  riwayat  Ibn  al-Athir  "Sabda  Baginda:  Aku  tidak  pernah 
berhasrat  dengan  apa  yang  dilakukan  oleh  orang  jahiliah  selain  dua  kali  sahaja,  namun 
kesemuanya  Allah  s.w.t  menghalang  daku  dari  meneruskannya,  lepas  itu  tidak  pernah  aku 
idam-idamkan  lagi,  hinggalah  Allah  mengurniakan  daku  dengan  risalahNya.  Di  suatu  malam  ku 
telah  berkata  kepada  budak  suruhan  yang  mengembala  ternakan  bersama  ku  di  pinggir  Makkah: 
Boleh  tak  kalau  kamu  tolong  menjaga  kambing-kambingku  ini,  sehingga  dapat  ku  masuk  ke 
kota  Makkah  dan  berjaga  malam  seperti  pemuda-pemuda  lain.  Jawab  budak  itu,  Ya!  kau  boleh 
pergi.  Daku  pun  keluar  sehingga  apabila  aku  sampai  ke  rumah  pertama  ku  pun  mendengar 
alunan  alat  permainan,  ku  bertanya  orang  di  situ:  Apa  keramaian  semua  itu?  Jawab  mereka 
itulah  keramaian  majlis  perkahwinan  Si  Fulan  dengan  perempuan  Fulan.  Daku  pun  duduk 
mendengarnya,  tetapi  Allah  telah  menutupkan  telingaku  dan  daku  pun  terlena.  Kepanasan 
matahari  telah  mengejutkan  ku  dari  tidur  tadi.  Bila  ku  pulang  menemui  teman  ku,  di  mana  beliau 
bertanya  apa  ceritanya,  ku  pun  mencerita  segala-galanya,  hal  yang  sama  ku  cuba  di  suatu 
malam  yang  lain,  namun  setelah  ku  sampai  ke  Kota  Makkah  hal  yang  sama  terjadi  pada  ku 
selepas  itu  daku  tidak  pernah  mencuba  lagi. 

Al-Bukhari  telah  meriwayatkan  dari  Jabir  bin  Abdullah  dengan  katanya:  Ketika  pembinaan 
semula  Kaabah,  Rasulullah  telah  turut  serta  bersama  al-Abbas,  kerja  mereka  mengangkut  batu- 
batu.  Al-Abbas  berkata  kepada  Rasulullah:  Sangkutkan  kain  kau  itu  ke  tengkok  supaya  dapat 
menghindar  dari  terkena  batu-batu,  bila  Baginda  berbuat  demikian  Baginda  terus  pengsan  dan 
jatuh  ke  tanah,  dua  matanya  terjegil  ke  langit,  setelah  sedar  terus  Baginda  melaung,  kain  ku! 


kain  ku!  lalu  dipakaikan  kainnya  ke  badannya,  dalam  satu  riwayat  lain  mengatakan:  Selepas 
kejadian  itu  tidak  lagi  dilihat  aurat  Baginda. 

Rasulullah  mempunyai  keistimewaan  di  kalangan  kaumnya,  dengan  akhlak-akhlak  terpuji, 
pekerti-pekerti  mulia  dan  sifat-sifat  terpuji.  Baginda  tokoh  termulia  di  kalangan  bangsanya,  elok 
perangai,  tinggi  sikap  kejiranan,  lapang  kesabarannya,  benar  percakapan,  lemah  lembut 
pergaulan,  bersih  jiwa,  murah  pemberian,  mulia  pekerjaan,  menepati  janji,  beramanah  dan 
bertanggungjawab  hingga  mereka  menggelarnya  sebagai  "al-Amin  " kerana  Baginda  memiliki 
pekerti  dan  sifat-sifat  yang  disenangi.  Baginda  adalah  sepertimana  yang  disifatkan  oleh 
Khadijah  sebagai: 

"Seorang  yang  sentiasa  menanggung  beban,  membantu  orang  yang  kesempitan,  memberi 
makan  kepada  tetamu  dan  menolong  menegak  kebenaran  ". 


SEMASA  KERASULAN 

Turunnya  wahyu  pertama  merupakan  detik  paling  bersejarah  dalam  kehidupan  Muhammad 
S.A.W,  bermulanya  tugas  mencabar  sebagai  Rasul  Allah  yang  bertanggungjawab 
menyelamatkan  manusia  dari  kesesatan.  la  lebih  mencabar  apabila  wahyu  yang  diterimanya  itu 
menjadi  bahan  pertikaian  di  kalangan  Ouraisy  Mekah  yang  selama  ini  memuji-muji  keperibadian 
Muhammad  bin  Abdullah. 

DIBAWAH  NAUNGAN  AL-  NUBUWAH  DAN  AL-RISALAH  DI  GUA  HIRA 

Bila  usia  Baginda  meningkat  empat  puluh  tahun,  renungan  dan  pengamatan  Baginda  di 
masanya  yang  silam,  membawa  Baginda  semakin  jauh  lagi  jurang  dan  cara  pemikiran  Baginda 
dari  kaumnya,  membawa  Baginda  gemar  untuk  mengasingkan  diri  berikhtila',  untuk  itu  Baginda 
membawa  bekalan  dan  air  untuk  maksud  ke  gua  Hira  di  bukit  al-Nur  dengan  jarak  dua  batu  ke 
bandar  Makkah,  ianya  adalah  sebuah  gua  yang  selesa  (panjangnya  empat  hasta). 

Turut  bersama,  keluarga  Baginda,  di  sana  Baginda  tinggal  selama  sebulan  Ramadhan.  Baginda 
memberi  jamuan  kepada  fakir  miskin  yang  menziarahinya,  di  samping  Baginda  menghabiskan 
masanya  di  sana  untuk  beribadat  dan  berfikir  mengenai  alam  semesta  sekelilingnya,  kudrat 
disebalik  penciptaannya,  Baginda  tidak  senang  dengan  akidah  pegangan  syirik  kaumnya,  yang 
terlalu  rapuh  dan  reput  itu,  serta  tasawurnya  yang  tidak  bertunjang.  Baginda  mempunyai 
satujalan  keluar  yang  jelas,  atau  satu  program  yang  padu  dan  haluan  arah-tuju  yang  boleh 
Baginda  berpuas  hati  dengannya.  Pemilihan  Baginda  untuk  beruzlah  itu  merupakan  sebahagian 
dari  program  yang  disusun  oleh  Allah  s. w. t untuk  Baginda  sebagai  persiapan  untuk  menangani 


persoalan  agung.  Malah  ianya  suatu  yang  tidak  dapat  tidak  bagi  mana-manajiwa  agung  untuk 
berperanan  membentuk  perjalanan  hidup  manusia.  Jiwa  seperti  ini  hams  berikhtila'  dan 
beruzlah  untuk  beberapa  ketika  memutus  hubungan  dari  kesibukan  bumi,  kebisingan  hidup  dan 
kegawatan  manusia  yang  memilih  perjalanan  hidup  duniawi. 

Demikian  Allah  menyusun  program  untuk  Muhammad  sebagai  persiapan  untuk  memikul 
amanah  agung  di  muka  bumi  ini,  dalam  rangka  untuk  merombak  dan  merubah  sistem  yang 
sedemikian  lama  bermaharaja  di  bumi  ini  dan  demi  untuk  membetulkan  landasan  sejarah  yang 
diselewengkan.  Allah  menyusun  program  al-Uzlah  ini,  tiga  tahun  sebelum  Baginda  memikul 
amanah  dan  risalah  Ilahi  ini,  di  dalam  beruzlah  ini  Baginda  mengambil  masa  selama  beberapa 
bulan,  menghayati  kehadiran  bayu  maya  pada  yang  serba  bebas  dan  merdeka.  Di  sampingnya 
Baginda  mengamati  alam  di  sebalik  maya  pada  ini,  sehingga  tiba  masanya  untuk  bermuamalah 
dan  berinteraksi  dengan  alam  ghaib  itu,  iaitu  pada  ketika  yang  dikehendaki  Allah. 

PENANGGUHAN  WAHYU 

Adapun  tempoh  penangguhan  wahyu,  mengikut  riwayat  Ibn  Saad  daripada  Ibn  Abbas  yang 
bermaksud  bahawa  penangguhan  itu  adalah  beberapa  hari,  pendapat  yang  rajih  (berat)  malah 
itulah  pendapat  yang  tepat,  iaitu  setelah  dilihat  dari  beberapa  aspek.  Manakala  pendapat  yang 
masyhur  mengatakan  yang  ianya  berlarutan  hingga  tiga  tahun  atau  dua  tahun  setengah,  ini 
bukan  pendapat  yang  sahih  dari  mana-mana  sudut  pun.  Namun  bukan  di  sini  ruang  untuk  kita 
perlihatkan  pendapat  tersebut. 

Di  hari-hari  penangguhan  wahyu  Rasulullah  hidup  dalam  keadaan  muram  dan  berduka, 
Baginda  dilanda  kehairanan  dan  kebimbangan,  hal  ini  telah  diriwayatkan  oleh  al-Bukhari  di 
dalam  bahagian  kitab  al-Tabir  dengan  nasnya  yang  bermaksud:  Dan  Wahyu  pun  tertangguh 
beberapa  ketika  menyebabkan  Baginda  berduka,  mengikut  maklumat  yang  sampai  kepada  kita, 
bahawa  Baginda  tersangat  berdukacita,  hingga  mendorong  Baginda  berkejar,  berkali-kali  ke 
kemuncak  bukit,  hendak  menghumban  diri,  namun  apabila  sampai  ke  kemuncak  sana  untuk 
mencampak  dirinya,  Jibril  pun  menampilkan  diri  sambil  berkata:  Wahai  Muhammad! 
Sesungguhnya  engkau  adalah  utusan  Allah  yang  sebenar.  Dengan  itu  gelora  dalam  hatinya  pun 
kembali  tenang  danjiwa  kembali  tenteram,  dengan  itu  Baginda  pulang  semula  ke  rumah,  sekali 
lagi  bila  wahyu  tertangguh  kembali  pula  Baginda  dilanda  perasaan  gundah  dan  dukacita, 
berulang  pula  Baginda  ke  kemuncak  bukit  dan  sekali  lagi  Jibril  menampakkan  dirinya  seraya 
melaung  ungkapan  yang  sama  kepada  Rasulullah. 


JIBRIL  MEMBAWA  WAHYU  DI  KALI  KEDUA 


Ibnu  Hajar  menceritakan  penangguhan  wahyu  pun  sudah  berlalu,  itu  adalah  dengan  tujuan 
untuk  membuang  perasaan  gerun  dari  hati  Baginda  dan  untuk  membangkit  perasaan 
merindukan  wahyu,  setelah  mana  perasaan  kehairanan  sudah  tiada  lagi,  disebaliknya  tertegak 
pula  tunggak  hakikat.  Kini  Rasulullah  sudah  arif  dengan  penuh  keyakinan  bahawa  Baginda 
adalah  nabi  utusan  Allah  s.w.t,  yang  datang  menemui  itu  adalah  duta  wahyu  membekal 
Baginda  warta  dan  perkhabaran  langit,  hingga  dengan  itu  Baginda  sudah  kepiftginan  dengan 
Jibril  dan  wahyu  Ilahi,  sikap  inilah  yang  membawa  Baginda  cekal  dan  sanggup  menerima  dan 
memikul  tugas  dakwah,  ketika  Jibril  kembali  datang  menemui  Baginda  iaitu  dikali  kedua.  Al- 
Bukhari  telah  meriwayatkan  dari  Jabir  bin  Abdullah  bahawa  beliau  telah  mendengar  Rasulullah 
menceritakan  mengenai  penangguhan  wahyu  dengan  sabdanya  yang  bermaksud: 

"Di  ketika  daku  sedang  berjalan  tiba-tibaku  terdengar  satu  suara  dari  langit  maka  ku  pun 
mengangkat  pandanganku  ke  arah  langit,  tiba-tiba  malaikat  yang  mendatangi  daku  di  gua  Hira 
dahulu  sekali  lagi  ku  lihatnya  sedang  duduk  di  atas  kursi  di  antara  langit  dan  bumi,  daku  terkejut 
dan  tergamam  hingga  terjatuh  ke  bumi,  kemudian  aku  segera  pulang  menemui  keluarga 
dengan  meminta:  Selimutkanlah  daku,  selimutkanlah  daku,  selimutkanlah  daku",  disusuli 
dengan  turunnya  ayat  Allah: 

Wahai  orang  yang  berselimut!  Bangunlah  serta  berilah  peringatan  dan  amaran  (kepada 
umat  .manusia).  Dan  Tuhanmu,  maka  ucaplah  dan  ingatlah  kebesaran-Nya!  Dan  pakaianmu, 
maka  hendaklah  engkau  bersihkan.  Dan  segala  kejahatan,  maka  hendaklah  engkau  jauhi. 
(al-Muddadstsir:  1-5) 

PENJELASAN  LANJUT  MENGENAI  JENIS-JENIS  WAHYU 

Sebelum  kita  menghuraikan  secara  terperinci  mengenai  penghidupan  sebagai  seorang  rasul 
dan  nabi,  kita  berpendapat  ada  baiknya  terlebih  dahulu  kita  mengenali  jenis-jenis  wahyu  yang 
merupakan  sumber  risalah  dan  bekalan  dakwah,  Ibnu  al-Qayyim  telah  menyebut  peringkat- 
peringkat  wahyu: 

Pertama:  Mimpi  benar,  ianya  adalah  permulan  wahyu  kepada  Rasulullah. 

Kedua:  Sesuatu  yang  dicampakkan  oleh  Malaikat  ke  dalam  dadanya  dan  hati  naluri  Rasulullah 
tanpa  melihatnya,  sebagaimana  yang  telah  dinyatakan  oleh  Rasulullah  (s. a. w):  Sesungguhnya 
Jibril  telah  mencampak  ke  dalam  hatiku  bahawa:  Sesuatu  jiwa  itu  tidak  akan  mati  kecuali 
setelah  genap  rezekinya,  hendaklah  kamu  bertaqwa  kepada  Allah,  dan  berusahalah  dengan 
baik  di  dalam  usaha  mencari  rezeki,  dan  jangan  sekali-kali  dek  kelewatan  rezeki  itu  ianya 
mendesak  kamu  berusaha  secara  memaksiati  Allah,  kerana  sesungguhnya  sesuatu  di  sisi  Allah 
itu  tidak  boleh  diperolehi  kecuali  dengan  mentaatinya. 


Ketiga:  Rasulullah  didatangi  Jibril  yang  menjelma  dirinya  sebagai  seorang  lelaki,  dan  berbicara 
dengan  Baginda  di  mana  Rasulullah  menyedari  dan  mengingati  segala  apa  yang  diperkatakan 
kepadanya,  di  dalam  peringkat  ini  para  sahabat  pun  turut  dapat  melihat  Jibril  pada  ketika- 
ketikanya. 

Keempat:  Rasulullah  didatangi  melalui  bunyian  seperti  deringan  loceng,  cara  ini  yang  paling 
berat  bagi  Rasulullah  untuk  menerimanya,  melaluinya  Jibril  turut  menyertainya,  hinggakan  dahi 
Baginda  mencucur  keringat  walaupun  di  hari  yang  terlalu  dingin,  malah  tunggangannya  sekali 
turut  bersimpuh  ke  bumi.  Di  suatu  ketika  wahyu  dalam  bentuk  ini  turun  kepada  Rasulullah 
(s. a. w)  sedang  pahanya  di  atas  paha  Zaid  bin  Thabit,  Zaid  terasa  berat  bagaikan  nak  pecah. 
Kelima:  Baginda  melihat  malaikat  Jibril  dalam  bentuk  parasnya  yang  di  ciptakan,  lalu 
diwahyukan  kepadanya  sekehendak  Allah,  cara  ini  terjadi  kepada  Baginda  dua  kali,  seperti 
mana  Allah  menyebutnya  di  dalam  surah  al-Najm. 

Keenam:  Tanpa  hijab:  sebagaimana  yang  diwahyukan  kepada  Baginda  semasa  Baginda 
berada  di  petala  langit  di  malam  Mikraj,  Baginda  menerima  perintah  solat  dan  sebagainya. 
Ketujuh:  Percakapan  Allah  secara  langsung  kepadanya  tanpa  perantaraan  Malaikat  seperti 
mana  Allah  berbicara  dengan  Musa  bin  Imran,  jenis  ini  sabit  kepada  Musa  a. s di  dalam  al- 
Quran,  juga  sabit  kepada  Rasulullah  di  dalam  peristiwa  al-lsra'. 

Sesetengah  ulama  menambahkan  peringkat  kelapan  iaitu  percakapan  Allah  bersemuka  dengan 
rasulnya  tanpa  hijab,  ini  adalah  masalah  khilafiah  di  antara  salaf  dan  khalaf.'  Berakhir  sudah, 
dengan  ringkasan  singkat  mengenai  peringkat  permulaan  hingga  kelapan  penurunan  wahyu. 
SELEPAS  KERASULAN 


Kemunculan  dakwah  Rasulullah  S.A.W.  di  tengah  kegelapan  jahiliyah,  mendorong  dakwah  itu 
dilaksanakan  secara  berhati-hati  dan  berperingkat.  Permulaan  dakwah  nabi  secara  rahsia, 
sebagai  strategi  dakwah  nabi  yang  sangat  cermat,  la  mengambil  masa  yang  panjang  dan 
penuh  berhati-hati  kerana  apa  yang  hendak  disampaikan  adalah  bercanggah  secara  total 
dengan  kepercayaan  dan  amalan  harian  kaum  jahiliyah  Arab. 

PERINGKAT-PERINGKAT  DAKWAH  DAN  TAHAP-TAHAPNYA 

Tempoh  dakwah  Rasulullah  s.a.w  boleh  dibahagikan  kepada  dua  peringkat,  kedua-duanya  itu 
berbeza  di  antara  satu  sama  lain: 

1.  Peringkat  Makkah  selama  tiga  belas  tahun. 

2.  Peringkat  Madinah  selama  sepuluh  tahun  genap. 

Setiap  peringkat  ini  ada  ciri-cirinya  yang  tersendiri,  ciri-ciri  ini  dapat  dilihat  dengan  jelas  pada 
setiap  zuruf  dan  persekitaran  yang  dilaluinya. 


Peringkat  Makkah  boleh  dibahagikan  kepada  tahap-tahap  berikut: 

1.  Tahap  dakwah  secara  rahsia  tiga  tahun. 

2 .Tahap  iklan  dan  keterbukaan  dakwah  penduduk  Makkah.  Bermula  dari  tahun  keempat  tarikh 
kebangkitan  hinggalah  ke  kemuncak  tahun  kesepuluh. 

3.  Tahap  ketiga  keluar  ke  kota  Makkah  dan  penyebaran  di  kalangan  mereka,  bermula  dari 
penghujung  tahun  kesepuluh  hingga  ke  hijrah  Rasulullah. 

Manakala  tahap-tahap  diperingkat  Madinah  akan  kita  jelaskan  di  tempatnya  nanti. 

TAHAP  PERTAMA:  JIHAD  MELALUI  DAKWAH 

Tiga  tahun  berdakwah  secara  rahsia. 

Seperti  yang  diketahui,  Makkah  merupakan  pusat  agama  bangsa  Arab  dan  kecergasannya, 
pegawai  dan  pengumpul  agama  bertempat  di  Kota  Makkah.  Mereka  juga  penyelia  dan 
pengawal,  berhala-berhala  seluruh  bangsa  Arab  di  masa  itu,  untuk  sampai  kepada  sasaran 
pengislahan  amat  sukar  sekiranya  jauh  dari  Makkah  itu  sendiri,  kerja  ini  memerlukan  kepada 
kecekalan  hati  dan  ketabahan  yang  tidak  boleh  digugat  oleh  dugaan  dan  bencana. 

Adalah  bijak  dan  hikmah  dakwah  di  masa  ini  secara  rahsia,  supaya  tidak  mengejutkan 
penduduk  Makkah  dengan  suatu  yang  boleh  membangkitkan  kemarahan  mereka. 

GENERASI  PERTAMA 

Suatu  hal  yang  biasa  dan  tabi'i  di  mana  Rasulullah  cuba  memperkenalkan  Islam  untuk  kali 
pertama  kepada  orang-orang  yang  terdekat  dengan  Baginda,  keluarga  dan  kawan-kawan 
Baginda.  Mereka  inilah  yang  paling  awal  didakwahkan,  didakwahkan  juga  orang-orang  yang 
dikenali  dengan  kebaikan  mereka,  dikenali  mereka  sebagai  golongan  mencintai  kebenaran  dan 
kebaikan  dan  sebaliknya  mereka  pula  mengenal  Rasulullah  sebagai  individu  yang 
mengutamakan  kebenaran  dan  kebaikan.  Antara  mereka  memang  ada  yang  menyahut  seruan 
Baginda  itu  tanpa  meragui  sesuatu  pun  mengenai  peribadi  Rasulullah  dan  mengenal  maksud 
dan  tujuan  Rasulullah  berdakwah  dengan  risalahnya  itu,  golongan  ini  dikenal  dalam  sejarah 
Islam  sebagai  generasi  al-Sabiqun  al-Awwalun.  Mereka  ini  terdiri  dari  isteri  Baginda  Saidah 
Khadijah  r.anha,  Ummu  al-Mukminin  sebagai  orang  yang  terawal  menganut  Islam.  Orang 
suruhannya  Zaid  bin  Harithah  bin  Syurahbil  al-Kalabi,  anak  saudaranya  Ali  Ibni  Abu  Talib  yang 
masih  kanak-kanak  lagi,  di  bawahjagaan  Rasulullah,  kawannya  yang  terdekat  Abu  Bakr  al- 
Siddiq,  kesemua  mereka  ini  mengucap  Kalimah  Syahadah  di  hari  pertama  Rasulullah 
memperkenalkan  dakwahnya. 

Abu  Bakr  menyusul  pula  sebagai  penggerak  dan  pendakwah  yang  aktif,  beliau  merupakan 
tokoh  yang  disenangi  dan  mudah  berkomunikasi  dengan  orang  ramai  lagi  berakhlak  mulia. 
Anggota  kaumnya  sentiasa  mendatangi  beliau  dan  berdamping  dengannya,  kerana  ilmu 


pengetahuan,  perniagaan  dan  mulia  pergaulannya.  Beliau  bertugas  mengajak  orang  yang 
dipercayai  yang  sentiasa  berhubungan  dengannya,  mereka  itu  seperti  Uthman  bin  Affan  al- 
Umawi,  al-Zubair  bin  al-Awam  al-Usdi,  Abdul  Rahman  bin  Auf  al-Zuhri,  Sa'd  Ibn  Abi  Waqqas  al- 
Zuhri  dan  Talhah  bin  Abdullah  al-Tayyimi.  Mereka  ini  seramai  lapan  orang  adalah  generasi 
peneroka  dan  terawal  menganut  Islam. 

Di  antara  yang  terawal  juga  ialah,  Bilal  bin  Rabah  al-Habsyi,  kemudian  disusuli  pula  oleh  Amin 
al-Ummah  orang  kepercayaan  umat  iaitu  Abu  Ubaidah  'Amir  bin  al-Jarah  dari  Bani  al-Harith  bin 
Fihr,  Abu  Salamah  bin  Abdul  al-Asad  al-Makhzumi,  al-Arqam  bin  Abu  al-Arqam  al-Makhuzmi, 
Uthman  bin  Maz'un  dan  dua  saudaranya  Qudamah  dan  Abdullah,  Ubaidah  bin  al-Harith  bin  al- 
Mutalib  bin  Abdul  Manaf,  Said  bin  Zaid  al-Adawi  al-Urus  dan  isterinya  Fatimah  bin  al-Khattab  al- 
Adwiah  adik  perempuan  Umar  Ibni  al-Khatab,  Khabbab  bin  al-Arat,  Abdullah  bin  Mas'ud  al- 
Huzali  dan  ramai  lagi  selain  mereka  ini,  mereka  adalah  dianggap  sebagai  lapisan  terawal 
menganut  Islam  al-Sabiqun  al-Awwalun.  Mereka  ini  dari  seluruh  keturunan  Quraisy,  Ibnu 
Hisham  telah  menghitung  mereka  seramai  empat  puloh  orang.  Menyebut  sebahagian  mereka 
sebagai  golongan  al-Sabiqun  al-Awwalun  sekadar  sepintas  lalu.  Ibn  Ishak  telah  menyebut: 
Kemudian  maka  masuklah  bilangan  yang  ramai  ke  dalam  Islam  bertali  arus  tidak  putus-putus 
menyebabkan  keriuhan  di  Kota  Makkah  dan  diperkatakan  orang. 

Namun  kesemua  mereka  ini  memeluk  Islam  secara  rahsia,  Rasulullah  terus  membuat 
pertemuan  dengan  mereka  member!  pertunjuk  kepada  mereka  mengenai  hal  agama  secara 
bersembunyi,  kerana  dakwah  masih  lagi  dalam  bentuk  individu  dan  rahsia.  Wahyu  turun  tanpa 
putus-putus  lagi,  iaitu  selepas  terturunnya  awalan  surah  al-Muddasir,  bahagian-bahagian  surah 
yang  turun  di  masa-masa  ini  merupakan  ayat-ayat  yang  pendek-pendek,  struktur  ayatnya  indah 
dan  kemas,  rentak-rentaknya  adalah  lembut,  seni  susunannya  sesuai  dengan  tuntutan  suasana 
yang  damai,  bertemakan  pembersihanjiwa  dan  mengecam  kerja-kerja  pencemaran  diri  dengan 
noda-noda  dunia.  Mengambarkan  keindahan  syurga  dan  keburukan  neraka  bagaikan  tertera  di 
hadapan  mata  kepala,  membimbing  manusia  mukmin  dalam  satu  suasana  yang  berbeza  dari 
suasana  masyarakat  manusia  di  ketika  itu. 

SOLAT 

Perintah  yang  terawal  sekali  diturunkan  ialah  solat,  Muqatil  bin  Sulaiman  telah  menyebut:  Allah 
Subhanahu  Wa  Taala  telah  memfardukan  solat  di  permulaan  Islam  dengan  dua  rakaat  di  pagi 
hari  dan  dua  rakaat  di  malam  hari,  berdasarkan  firman  Allah: 

"Dan  bertasbihlah  dengan  memuji  Tuhanmu  di  waktu  malam  dan  di  waktu  pagi". 

(al-Mu'min:  55) 

Ibn  Hajar  telah  berkata:  Dengan  jelas  Rasulullah  sebelum  Isra'  bersembahyang,  demikianjuga 
para  sahabat  Baginda,  cuma  yang  diikhtilafkan  apakah  difardhukan  solat-solat  yang  dilakukan 
sebelum  kefardhuan  solat  lima  waktu  itu,  atau  apakah  ianya  bukan  fardhu?  Ada  pendapat 


mengatakan  yang  difardhukan  itu  ialah  solat  sebelum  naik  matahari  dan  sebelum  terbenamnya. 
Al-Harith  bin  Usamah  katanya:  Bahawa  Rasulullah  (s. a. w)  dipermulaan  penurunan  wahyu, 
Baginda  telah  didatangi  Jibril  (a. s),  beliau  mengajar  Baginda  cara  berwudhuk  setelah  selesai 
berwudhuk  diambilnya  air  secebok,  maka  dibasuh  kemaluannya,  Ibnu  Majah  meriwayat  hadith 
yang  sama  dengannya,  juga  hadith  yang  diriwayat  dari  al-Bara'  bin  al  'Azib  dan  Ibnu  Abbas,  dan 
tersebut  di  dalam  hadith  Ibn  Abbas  yang  bermaksud: 

"am  adalah  dipermulaan  fardhu  solat" 

Ibnu  Hisham  menyebut  bahawa  Rasulullah  (s. a. w)  dan  para  sahabat  Baginda,  mereka  semua 
apabila  tibanya  waktu  solat,  mereka  keluar  ke  lorong  tertentu  untuk  menunaikan  solat, 
bersembunyi  dari  kaum  mereka,  di  suatu  ketika  Abu  Talib  pernah  ternampak  Rasulullah  dan 
Saidina  Ali  sedarig  bersembahyang  lalu  beliau  menanyakan  kepada  mereka  berdua,  mengenai 
sembahyang  yang  mereka  lakukan  itu,  bila  beliau  memastikan  jelas  amal  ibadat  ini,  beliau 
menyuruh  mereka  beristiqamah  dengannya. 

MAKLUMAT  TELAH  SAMPAI  KE  PENGETAHUAN  OURAISY. 

Setelah  dilihat  dari  berbagai  aspek  yang  berlainan  terhadap  peristiwa-peristiwa  yang  berlaku, 
nampaknya  dakwah  di  dalam  tahap  ini,  meskipun  bersifat  rahsia  dan  individu  namun  beritanya 
sudah  pun  tersibar  kepengetahuan  Ouraisy,  tetapi  ianya  tidak  dipedulikan  sangat. 

Al-Syeikh  Muhammad  al-Ghazali  r.a.  menyebut:  Berita  dakwah  Rasulullah  ini  telahpun  sampai 
ke  pengetahuan  Ouraisy,  tetapi  mereka  tidak  mengambil  endah  sangat.  Kemungkinan  pihak 
Ouraisy  menyangka  Muhammad  ini  salah  seorang  jenis  manusia  yang  kuat  beragama,  yang 
bercakap  mengenai  ketuhanan  dan  tugasnya,  amalan  seperti  ini  sama  seperti  amalan  Umaiyah 
bin  Abi  al-Salt,  Quis  bin  Sa'idah,  Amru  bin  Nufail  dan  lain-lain  lagi,  walau  macam  mana 
sekalipun  pihak  Ouraisy  tetap  mencurigai  kesannya.  Oleh  itu  mereka  memerhati  hari  demi  hari, 
perkembangan  lanjut  dan  kesudahan  dakwahnya  ini. 

Berlalu  tiga  tahun  dakwah  Rasulullah,  ianya  masih  lagi  rahsia  dan  dalam  konteks  individu.  Apa 
yang  berlaku  ialah  tertegaknya  sebuah  jamaah  golongan  mukmin  yang  bertunggakkan 
persaudaraan  dan  sanggup  tolong  menolong,  bekerja  menyampaikan  risalah  Muhammad  dan 
mengemaskan  tapak  perjuangannya.  Namun  selepas  tiga  tahun  kini  Rasulullah  diminta  supaya 
mengisytiharkan  dakwahnya  kepada  kaumnya  dan  menghadapi  kepalsuan  mereka,  menentang 
serta  mengecam  berhala-berhala  mereka. 

TAHAP  KEDUA:  DAKWAH  SECARA  TERANG-TERANGAN 

Arahan  awal  menggerakkan  dakwah: 

Arahan  awal  supaya  digerakkan  dakwah  secara  terang-terangan  adalah  berdasarkan  ayat 
terawal  diturunkan  mengenainya  yang  bermaksud: 


"Dan  berilah  peringatan  kepada  keluarga  mu  yang  terdekat. " 

Surah  yang  termuatnya  ayat  ini  ialah  surah  al-Syuara',  diawalnya  dikisahkan  Musa  a. s,  bermula 
dari  kebangkitan  sebagai  nabi  hinggalah  hijrahnya  bersama  Bani  Israel,  kejayaan  mereka 
terlepas  dari  Firaun  dan  petualang-petualangnya  dan  penenggelaman  Firaun  bersama-sama 
orangnya  ke  dalam  laut,  kisah  ini  mengandungi  tahap-tahap  dakwah  nabi  Musa  yang  dilaluinya 
dalam  usaha  mengajak  Firaun  dan  kaumnya  untuk  beriman  dengan  Allah.  Pada  saya 
pengisahan  Musa  secara  terurai  ini  bertujuan  untuk  mengiringi  sumhan  Allah  kepada  nabi 
Muhammad  s. a. w untuk  berdakwah  kepada  kaumnya,  agar  kisah  ini  menjadi  teladan  tertera 
dihadapan  mata  kepala  mereka,  di  mana  mereka  akan  menghadapi  pendustaan  dan 
penyiksaan  semasa  mereka  mengisytiharkan  dakwah  secara  terbuka  dan  supaya  dari  awal- 
awal  lagi  mereka  mempunyai  ain  basirah  terhadap  kerja  yang  bakal  mereka  laksanakan  nanti. 
Dari  sudut  yang  lain  surah  ini  juga  menyebut  kesudahan  mereka  yang  engkar  dengan  utusan 
Allah,  mereka  terdiri  dari  kaum  Nuh,  'Aad,  Thamud,  kaum  Ibrahim,  kaum  Lut,  penghuni  al-Aikah 
- selain  dari  Firaun  dan  kaumnya,  agar  mereka  mengambil  periktibaran,  bahawa  kesudahan 
mereka  pun  sama  juga  sekiranya  mereka  terus  mendustai  Rasulullah  dan  kaum  Mukminin  akan 
mengetahui  bahawa  balasan  yang  baik  sedang  menunggu  mereka. 

SERUAN  KEPADA  KELUARGA  TERDEKAT 

Tindakan  awal  yang  dilakukan  oleh  Rasulullah  sebaik  sahaja  turun  ayat  mengenai  seruan  cara 
ini  ialah  dengan  menjemput  anggota  Bani  Hasyim,  mereka  seramai  empat  puluh  lima  orang, 
yang  juga  terdiri  dari  keluarga  Bani  al-Mutalib  bin  Abdul  Manaf.  Dalam  majlis  ini  Abu  Lahab 
memulakan  percakapan  dengan  katanya:  Mereka  ini  semua  bapa-bapa  saudara  dan  anak-anak 
saudara  kamu,  ayuh  bercakaplah  tetapi  tinggalkan  persoalan  al-Saba  'ah  keluar  agama,  kau 
mesti  tahu  di  mana  seluruh  bangsa  Arab  bangsa  kamu  juga,  mereka  ini  tidak  berkuasa,  dan  aku 
lebih  berhak  memegang  kamu,  untuk  kamu  memadai  setakat  anak  pinak  bapa  kamu,  sekiranya 
kau  berhenti  setakat  yang  telah  kamu  lakukan  itu,  maka  itu  lebih  senang  diterima  oleh  kesemua 
qabilah-qabilah  Ouraisy,  dan  disokong  oleh  bangsa-bangsa  Arab.  Setakat  hari  ini  aku  belum 
pernah  bertemu  dengan  seorang  lelaki  yang  telah  membawa  keburukan  ke  atas  kaumnya, 
seperti  yang  kau  lakukan  ini.  Rasulullah  s. a. w berdiam  diri  dan  langsung  tidak  berkata-kata 
sebarang  apa  pun,  di  dalam  majlis  itu.  Kemudian,  sekali  lagi  Rasulullah  menjemput  mereka  dan 
berkata: 

Segala  puji-pujian  bagi  Allah  daku  lafazkanm,  denganNya  laku  memohon  pertolongan, 
denganNya  daku  beriman,  ke  itasNya  daku  bertawakkal,  daku  bersaksi  sesungguhnya  tiada 
luhan  melainkan  Allah  yang  Esa,  tiada  sekutu  bagiNya.  Katanya  iagi:  Sesungguhnya  pemimpin 
tidak  mendustai,  demi  Allah  tiada  l\ihan  melainkan  Dia,  sesungguhnya  daku  adalah  pesuruh 
Allah,  kepada  kamu  secara  khusus  dan  untuk  manusia  secara  umum.  Demi  Allah 
sesungguhnya  kematian  kamu  itu  tidak  lebih  seperti  tidur  kamu  dan  kamu  akan  dibangkitkan 


semula  sama  seperti  kamu  dijagakan  dari  tidur  ini.  Sesungguhnya  kamu  akan  dihitung  di  atas 
segala  amalan  yang  kamu  lakukan,  balasannya  itu  samada  ke  syurga  selama-lamanya  atau  ke 
neraka  selama-lamanya.  Abu  Talib  bangun  menyahut  Rasulullah  dengan  berkata:  Tidak  ada 
suatu  pun  yang  Allah  suka  bagi  kami  selain  dari  membantu  kamu,  menerima  nasihat  kamu, 
mempercayai  kata-kata  kamu  itu,  mereka  yang  berkumpul  ini  adalah  anak  keluarga  bapa 
engkau,  aku  ini  cuma  salah  seorang  dari  mereka  tetapi  aku  lebih  segera  untuk  menerima  apa 
yang  kamu  senangi  itu.  Ayuh,  teruslah  dengan  sesuatu  yang  telah  diperintahkan  ke  atas  kamu 
itu,  demi  Allah  aku  ini  masih  lagi  menjaga  dan  mempertengahkan  kamu,  namun  jiwaku  masih 
tidak  berupaya  dan  sanggup  untuk  berpisah  dengan  agama  Abdul  Muttalib  itu.  Segera  dicelah 
oleh  Abu  Lahab  dengan  katanya:  Demi  Allah  ini  adalah  salah  satu  keretakan,  pegang 
tangannya  sebelum  dia  dipertahankan  oleh  orang  lain.  Jawab  Abu  Talib,  demi  Allah  kami  akan 
mempertahankannya  selagi  hayat  dikandung  badan. 

DI  BUKIT  AL-SAFA 

Setelah  Rasul  memperolehi  kepastian  dari  penjagaan  Abu  Talib  terhadap  dirinya  semasa 
Baginda  menyampaikan  risalah  Tuhannya,  maka  Rasulullah  di  suatu  hari  telah  berdiri  di  Bukit 
al-Safa  dan  menyeru:  Ayuh  berkumpullah  kamu  di  pagi  hari  ini.  Maka  bergegaslah  keluarga 
qabilah  Quraisy  ke  hadapan  Rasulullah.  Di  sana  Rasulullahmengajak  mereka  untuk  beriman 
dengan  Allah  Yang  Esa,  dengan  risalahnya  dan  dengan  hari  akhirat.  Mengenai  kisah  ini  Imam 
al-Bukhari  meriwayatkan  sebahagian  darinya,  iaitu  melalui  Ibnu  Abbas  dengan  katanya: 

"Dan  berilah  peringatan  kepada  keluarga  mu  yang  terdekat. " 

Setelah  turunnya  ayat  ini,  maka  Rasulullah  pun  segera  ke  bukit  Safa  dan  menyeru  dengan 
katanya:  Wahai  Bani  Fihr,  Bani  Aud,  keluarga  keturunan  Quraisy,  hingga  dengan  itu  maka 
berkumpullah  mereka  semua,  hingga  kalau  ada  yang  tidak  dapat  keluar,  mereka  menghantar 
wakilnya  untuk  mengikuti  apakah  yang  berlaku.  Abu  Lahab  dan  sekelian  Quraisy  pun  datang 
disitu.  Rasulullah  berkata:  Bagaimana  kalau  ku  katakan  kepada  kamu  kalian,  bahawa  di  sebalik 
bukit  sana  ada  musuh  berkuda  akan  menyerang  kamu,  apakah  kamu  boleh  percaya  cakap  ku 
itu?  Jawab  mereka:  Ya  kami  percaya,  sebab  selama  ini  belum  pernah  kami  berpengalaman, 
selain  dari  kebenaranmu.  Maka  sambung  Rasulullah  dengan  kata-katanya:  Sesungguhnya  aku 
hendak  memberi  peringatan  kepada  kamu  kalian  bahawa  azab  sengsara  sedang  menanti  kamu! 
Maka  kata  Abu  Lahab:  Binasalah  kau  diseluruh  hari  ini,  apakah  untuk  ini  maka  kamu 
mengumpul  kami  semua,  dengan  itu  turunlah  ayat  Allah  yang  bermaksud: 

"Binasalah  kedua-dua  tangan  Abu  Lahab  ". 

Imam  Muslim  pula  meriwayatkan  sebahagian  yang  lain  pula  dari  cerita  ini,  iaitu  melalui  Hadith 
yang  diriwayat  oleh  Abu  Hurairah.  Katanya,  setelah  terturunnya  ayat  Allah  yang  bermaksud: 

"Dan  berilah  peringatan  kepada  keluargamuyang  terdekat. " 


Maka  Rasulullah  pun  mengajak  mereka  secara  umum  dan  khusus;  kata  Baginda:  Wahai  kalian 
Quraisy,  selamatkanlah  diri  kamu  dari  api  neraka,  wahai  kalian  Ka'ab  selamatkanlah  diri  kamu 
dari  api  neraka,  demi  Allah  sesungguhnya  daku  tidak  berkuasa  menolong  kamu  dari  azab  Allah, 
apa  yang  ada  hanyalah  hubungan  rahim  yang  akan  ku  cubakannya. 

Inilah  laungan  yang  berkumandang  membawa  maksud  penyampaian  yang  optima.  Sebenarnya 
Rasulullah  telah  menerangkan  kepada  yang  terdekat  dengannya,  bahawa  mempercayai 
dengan  risalah  yang  dibawanya  ini  merupakan  penyuburan  kepada  hubung  rahim  di  antara 
Baginda  dan  mereka  semua.  Kefanatikan  kekeluargaan  yang  menjadi  pegangan  bangsa  Arab 
ini  dicairkan  oleh  bahang  kepanasan  inzar-inzar  (peringatan-peringatan)  dari  Rasulullah  s.a.w. 
yang  pasti  akan  disusuli  dengan  azab  dari  daripada  Allah  s.w.t. 

MEMPERJUANGKAN  KEBENARAN  DAN  REAKSI  MASYARAKAT  MAKKAH 

Suara  seruan  Rasul  di  bukit  al-Safa  itu  masih  lagi  bergema  dipelusuk  penjuru  kota  Makkah, 
hinggalah  turuimya  ayat  Allah: 

"Maka  sebarkanlah  dengan  apa  yang  telah  diperintahkan  kepadamu  dan  berpaling  tadahlah 
dari  kaum  musyrikin  " 

(al-Hijr:  94) 

Rasulullah  bangun  melaksanakan  tugasnya  itu  dan  membongkar  khurafat-khurafat  syirik  dan 
kepalsuannya.  Rasulullah  memperingatkan  hakikat  berhala-berhala  yang  mereka  sembah  itu 
yang  ketiadaan  nilai  sedikit  pun.  Baginda  mendedahkan  kekosongan  fungsinya  dengan  contoh- 
contoh  sebagai  pendekatan.  Baginda  menjelaskan  dengan  kenyataan-kenyataan,  di  mana  para 
pemimpin  yang  dianggap  sebagai  perantaraan  menghubungkan  mereka  dengan  Allah  adalah 
kerja-kerja  yang  sia-sia  dan  sesat  semata-mata.  Seluruh  Makkah  menjadi  berang  dan  marah, 
merasakan  satu  kepelikan  dan  aneh  seterusnya  membantah  dan  memprotes  terhadap  tuduhan 
dan  ancaman  yang  menganggap  orang  musyrikin  dan  penyembahan  berhala  sebagai  sesat, 
tuduhan  itu  dianggap  melulu  bak  halilintar  berdentum  di  celah  mendung  langit,  menggegar 
suasana  yang  penuh  kedamaian.  Kaum  Ouraisy  bangun  serentak  untuk  menyekat  satu  revolusi 
yang  muncul  dengan  tiba-tiba,  mereka  curiga  ianya  akan  melenyap  dan  meranapkan  budaya 
hidup  yang  mereka  warisi  selama  ini. 

Mereka  bangun  serentak,  kerana  mereka  mengetahui  dengan  pasti  bahawa  "beriman"  itu 
ertinya  menafi  seluruh  tuhan  selain  dari  Allah.  Beriman  dengan  risalah  Muhammad  dengan  hari 
Akhirat  bererti  penyerahan  total  dan  pengakuan  yang  mutlak,  dengan  ertikata  mereka  sudah 
tidak  mempunyai  sebarang  pilihan  lagi  pada  diri  mereka  mahupun  pada  harta  mereka  lebih- 
lebih  lagi  terhadap  orang  lain.  Ini  juga  bermakna  penafian  kekuasaan  dan  kelebihan  mereka  ke 
atas  bangsa  Arab  atas  nama  agama.  Kerana  mereka  enggan  melaksanakan  kehendak  Allah 
dan  RasulNya,  sanggup  mempertahankan  penganiayaan  yang  mereka  lakukan  selama  ini 
terhadap  lapisan  bawahan  mereka,  berkeras  untuk  meneruskan  kejahatan  yang  mereka  sudah 


berbudaya  dengannya  pagi  dan  petang,  mereka  arif  kesemua  perilaku  yang  memalukan  ini, 
maka  itulah  yang  menyebabkan  jiwa  mereka  enggan  untuk  menerima  risalah  Muhammad 
(s. a. w),  untuk  kebaikan  dan  kemuliaan,  tetapi  sebaliknya  rela  untuk  meneruskan  kejahatan 
seperti  firman  Allah: 

"Bahkan  manusia  menghendaki  untuk  terus  berjahat  di  masa  yang  akan  datang". 

(al-Qiyaamah:  5) 

Mereka  sedar  semuanya  ini,  tetapi  apakah  yang  akan  mereka  lakukan  berhadapan  dengan 
lelaki  yang  benar  dan  beramanah  ini,  yang  merupakan  contoh  ideal  kepada  akhlak  mulia  dan 
kemanusiaan  yang  sempurna,  selama  ini  mereka  belum  pernah  menemui  satu  contoh  dan 
bandingan  seperti  Muhammad  s. a. w ini  disepanjang  sejarah  mereka  dan  sejarah  ibu  bapa 
mereka.  Apakah  yang  akan  mereka  lakukan?  Mereka  sebenarnya  kebingungan  dan 
memanglah  wajar  mereka  kebingungan. 

Setelah  menilik  pemikiran  mereka  sematang-matangnya,  didapati  tiada  jalan  lain  selain  dari 
menemui  bapa  saudaranya  Abu  Talib,  mereka  akan  meminta  jasa  baik  Abu  Talib  supaya 
menghalang  anak  saudaranya  itu,  dari  meneruskan  tindakan  memperlecehkan  berhala-berhala 
mereka,  untuk  mengemaskan  tuntutan  mereka  itu,  mereka  akan  mendakwa:  Bahawa  tindakan 
dan  seruan  untuk  meninggalkan  tuhan-tuhan  mereka,  di  samping  menyatakan  ketiadaan 
sebarang  faedah  atau  sebarang  daya  pun  bagi  berhala-berhala  itu,  adalah  satu  penghinaan  dan 
merendah-rendahkan  nenek  moyang  mereka  yang  mewarisi  agama  ini.  Sebaik  sahaja  mereka 
dapat  idea  ini  terns  mereka  berhadapan  dengan  Abu  Talib. 

PERWAK1  LAN  QURAISY  MENEMUI  ABU  TALIB 

Ibnu  Ishak  meriwayatkan;  tokoh-tokoh  pemuka  Quraisy  bergerak  menemui  Abu  Talib  dan 
mereka  bersuara:  Wahai  Abu  Talib,  sebenarnya  anak  saudaramu  itu  telah  mencela  tuhan-tuhan 
kita,  memperbodohkan  agama  pegangan  kita,  memperkecilkan  pemikiran  kita  dan  mendakwa 
datuk  nenek  kita  dalam  kesesatan.  Di  sini  kami  menuntut  samada  kamu  berhentikannya  dari 
kata-katanya  itu,  atau  berikan  kami  laluan  untuk  kami  buat  perhitungan  dengannya.  Kamu  pun 
sama  dengan  kami  juga,  tidak  mempersetujuinya,  ayuh  kita  bersama-sama  menghalangnya.  D 
sini  Abu  Talib  menjawab  kepada  mereka  dengan  kata-kata  yang  lunak  dan  jawapannya  pun 
bermuslihat,  dengan  itu  mereka  semua  pulang,  sedang  Rasulullah  kekal  dengan  usahanya  itu 
mengembang  agama  Allah  dan  menyeru  kepadanya. 


MAJLIS  PERMESYUARATAN  BERSIDANG  UNTUK  MENCEGAH  JEMAAH  HAJI  DARI 
MENDENGAR  SERUAN  RASULULLAH 


Di  dalam  tempoh  hari-hari  ini,  timbul  satu  perkara  baru  yang  merunsingkan  Quraisy  kerana 
musim  haji  pun  sudah  tidak  berapa  bulan  lagi,  sedang  dakwah  secara  terang-terangan  mula 
mengorak  langkahnya.  Rombongan  haji  tidak  lama  lagi  akan  tiba,  mereka  harus  ada  satu  kata- 
kata  sakti  mengenai  diri  Muhammad  (s. a. w)  yang  mampu  menghalang  dakwahnya  daripada 
mempengaruhijiwa  bangsa  Arab.  Dengan  itu  mereka  berkumpul  bersama  al-Walid  Ibn  al- 
Munghirah,  membentuk  kata-kata  sakti  itu,  maka  kata  al-Walid:  Kamu  harus  bersatu  danjangan 
ada  di  antara  kamu  yang  berselisih  atau  mendusta  antara  satu  sama  lain,  atau  ada  yang 
menolak  pendapat  orang  lain,  maka  mereka  semua  sekata.  Ayuh  kamu  yang  kemukakan.  Lalu 
mereka  menyebut:  Kita  katakan  dia  seseorang  sami,  jawab  al-Walid:  Demi  Allah  dia  bukan 
seorang  sami,  semua  kita  pernah  melihat  sami-sami,  kata-katanya  itu  bukan  kata-kata  sami 
atau  gurindamnya.  Kata  mereka:  Jadi  kita  "katakan  dia  gila",  kata  al-Walid:  Dia  tidak  gila,  kan 
semua  kita  pernah  tengok  orang  gila  dan  kita  kenalinya,  cakapnya  bukan  repekan,  "dia  seorang 
penyair"  kata  al-Walid: 

Tidak  dia  bukan  penyair,  sebab  semua  kita  kenalijenis-jenis  syair,  sama  ada  yang  berbentuk  raj 
07.  atau  hazajnya.,  kata-katanya  itu  bukan  syair,  maka  kata  mereka:  Kalau  itu  pun  tidak  kita 
katakan,  beliau  tukang  sihir.  Kata  al-Walid:  Sihir  pun  bukan  sebab  semua  kita  mengenali  sihir 
itu,  kata-katanya  itu  bukan  mentera  ataujampi  sihir,  maka  kata  mereka:  Kalau  semuanya  ini 
tidak  maka  apa  yang  hendak  kita  kata:  Maka  al-Walid  pun  berkata  : 

"Demi  Allah  kata-katanya  itu  begitu  manis,  bagai  sepohon  pokok  bawahannya  sangatsubur, 
cabangnya  berbuah,  cakap-cakap  kamu  semua  itu  karutbelaka,  paling  hampir  sekali  kamu 
berkata  dia  seorang  ahli  sihir  kerana  kata-katanya  itu  memukaukan,  kata-katanya  itu  adalah 
sihir  yang  boleh  memecah  belahkan  di  antara  seseordng  dengan  ayahnya  atau  saudaranya 
atau  isteri  atau  dengan  seluruh  keluarganya,  oleh  itu  hindarlah  din  kamu  darinya  " 

Sesetengah  riwayat  mengatakan  bahawa  al-Walid  setelah  menolak  semua  bentuk  cadangan 
pemuka-pemuka  Quraisy  tadi,  beliau  telah  dipinta,  dengan  kata  mereka:  Cuba  kamu  tunjukkan 
kepada  kami  satu  pendapat  yang  kemas  dan  tidak  boleh  diperbodohkan,  jawab  al-Walid  kepada 
mereka:  Berilah  kepada  aku  tempoh  untuk  ku  berfikir.  Dengan  itu  al-Walid  pun  cuba  berfikir  dan 
berfikir,  akhirnya  beliau  kemukakan  pendapat  tadi. 

Allah  s. w. t mendedahkan  kisah  al-Walid  itu  di  dalam  surah  al-Muddasir  sebanyak  tujuh  ayat: 
Kerana  sesungguhnya  ia  telah  memikirkan  dan  mereka-reka  berbagai  tuduhan  terhadap  Al- 
Quran. 

Maka  binasalah  dia  hendaknya!  Bagaimanakah  dia  berani  mereka-reka  (yang  demikian)? 

Sekali  lagi:  binasalah  dia  hendaknya!  Bagaimana  ia  berani  mereka-reka  (tuduhan-tuduhan  itu)? 
Kemudian  ia  merenung  dan  memikirkan  (berkali-kali:  jalan-jalan  mencaci  Al-Quran,  tetapi  ia 
gagal); 

Setelah  itu  ia  memasamkan  mukanya  serta  ia  bertambah  masam  berkerut; 

Kemudian  ia  berpaling  (dari  kebenaran)  dan  berlaku  sombong  angkuh, 


Serta  ia  berkata:  " (Al-Quran)  ini  tidak  lain  hanyalah  sihir  yang  dituntut  serta  dipelajari  (dari  ahli- 
ahlinya); 

"Ini  tidak  lain  hanyalah  kata-kata  (rekaan)  manusia!" 

(Al-Muddaththir  18-25) 

Setelah  majlis  permesyuaratan  bersetuju  untuk  menerima  pakai  cadangan  al-Walid,  maka 
semua  mereka  mengawal  pintu  masuk  orang-orang  haji  di  musim  itu,  tak  seorang  pun  yang 
tidak  diberi  maklumat  yangjahat  itu,  malah  kesemua  mereka  menerima  peringatan  dari  pemuka- 
pemuka  Ouraisy. 

Yang  melaksanakan  tugas  jahanam  itu  ialah  Abu  Lahab,  kerana  apabila  Rasulullah  mengikuti 
sesetengah  orang  di  musim  itu  ke  kediaman  mereka,  ke  pasar  Ukaz,  Mijannah  dan  Zul  Majaz 
untuk  mendakwah  mereka  ke  agamanya,  Abu  Lahab  akan  mengekori  dari  belakangnya  dan 
memberi  tahu  kepada  mereka:  Jangan  kamu  percaya  dia,  dianya  seorang  yang  sudah  keluar 
agama  serta  mendusta. 

Hal  ini  menyebabkan  apabila  orang-orang  Arab  balik  dari  haji,  mereka  menyebarkan  kisahnya 
di  seluruh  pelusuk  bumi  Arab. 

PELBAGAI  CARA  MENENTANG  DAKWAH  RASULULLAH 

Setelah  mana  kafir  Ouraisy  mendapat  tidak  ada  sesuatu  pun  yang  boleh  memaling  atau 
melemahkan  Muhammad  dari  usaha  dakwahnya,  mereka  pun  terus  memikir  lagi  dan  mencari 
jalan  untuk  mencegah  dakwahnya  itu,  dalam  bentuk  dan  cara-cara  yang  boleh  diringkaskan 
seperti  berikut: 

1.  Memperolok-olok,  memperlekeh-lekehkan,  mempennain-mainkan,  mendusta  dan 
mempersendanya.  Semuanya  ini  bertujuan  untuk  melemahkan  kaum  muslimin  serta 
meruntuhkan  kekuatan  semangat  mereka.  Mereka  lemparkan  Rasulullah  dengan  berbagai 
tuduhan  yang  nakal,  maki  hamun  dan  memanggil  Rasulullah  sebagai  orang  gila. 

Dan  mereka  yang  ingkar  berkata  (kepada  Nabi  Muhammad):  "Wahai  orang  yang  kepadanya, 
diturunkan  Al-Qur'an,  sesungguhnya  engkau  adalah  orang  gila". 

(al-Hijr:  6) 

Mereka  melabelkan  Baginda  sebagai  sihir  dan  dusta. 

Dan  mereka  (yang  mengingkar  kerasulan  Nabi  Muhammad  itu)  merasa  hairan,  bahawa  mereka 
didatangi  oleh  seorang  Rasul  pemberi  amaran,  dari  kalangan  mereka  sendm.  Dan  mereka  yang 
kafir  itu  berkata:  "Orang  ini  adalah  seorang  ahli  sihir,  lagi  pendusta. 

(Shaad:  4) 

Mereka  mengawasi  Baginda  dan  memerhati  Rasul  dengan  pandangan  penuh  kebencian  dan 
rasa  penuh  jijik. 


Dan  sesungguhnya  orang-orang  yang  kafir  itu,  hampir-hampir  menggelincir  dan 
menjatuhkanmu  dengan  pandangan  mereka  (yang  penuh  dengan  permusuhan  dan  kebencian), 
semasa  mereka  mendengar  Al-Quran  sambil  berkata:  "Sebenarnya  (Muhammad)  itu,  sungguh- 
sungguh  gila 
(al-Qalam:  51) 

Apabila  Baginda  duduk  dilingkungi  golongan  lemah  "al-Mustadh'afm",  Quraisy  mempersenda- 
sendakannya  dengan  berkata;  "Itulah  dia  sahabat-sahabat  yang  dikurniakan  Allah  ke 
atasnya"Maka  Allah  menjawab  untuk  RasulNya: 

"Bukankah  Allah  lebih  mengetahui  akan  orang  yang  bersyukur? 

(al-An'aam:  53) 

Hal  mereka  ini  sama  seperti  yang  diceritakan  oleh  Allah  kepada  kita: 

Sesungguhnya  orang-orang  yang  derhdka,  mereka  selalu  tertawakan  orang-orang  yang 
beriman.  Dan  apabila  orang-orang  yang  beriman  lalu  dekat  mereka,  mereka  mengerling  dan 
memejam  celikkan  mata  sesama  sendiri  (mencemuhnya).  Dan  apabila  mereka  kembali  kepada 
kaum  keluarganya,  mereka  kembali  dengan  riang  gembira;  Dan  apabila  mereka  melihat  orang- 
orang  yang  beriman,  mereka  berkata:  "Sesungguhnya  orang-orang  itu  adalah  golongan  yang 
sesat!"  Pada  hal  mereka  tidak  diutus  untuk  menjaga  sesat  atau  tidaknya  orang-orang  yang 
beriman  itu". 

(al-Muthaffifiin:  29-33) 

2.  Mencacatkan  imej  ajaran  Islam  dan  menimbulkan  kekeliruan,  meluaskan  dakyah  palsu, 
mereka  cerita-cerita  palsu  mengenai  ajaran-ajaran  Islam  dan  peribadi  Rasulullah  itu  sendiri, 
menyibar  luas  semua  dakyah  ini  supaya  tidak  memberi  peluang  kepada  orang  ramai  memiki'r 
mengenai  dakwah  Rasulullah,  mereka  terus  menggembar-gemburkan  tuduhan  mengenai  al- 
Quran  yang  ianya  sebagai  dongeng  rekaan  orang  kuno. 

Dan  mereka  berkata  lagi:  "Al-Qur'an  itu  adalah  cerita-cerita  dongeng  orang  dahulu  kala,  yang 
diminta  oleh  Muhammad  supaya  dituliskan,  kemudian  perkara  yang  ditulis  itu.  dibacakan 
kepadanya  pagi  dan  petang  (untuk  dihafamya)". 

(al-Furqaan:  5) 

Dan  mereka  menyifatkan  Rasulullah  sebagai  manusia  biasa  ang  tidak  mempunyai  sebarang 
keistimewaan  apa  pun. 

Dan  mereka  pula  berkata:  "Mengapa  Rasul  ini  makan  minum  dan  berjalan  di  pasar-pasar 
(seperti  manusia  yang  lain)  ? Sepatutnya  diturunkan  malaikat  kepadanya,  supaya  malaikat  itu 
turut  memberi  peringatan  dan  amaran  bersama-sama  dengannya  (sebagai  saksi  yang 
membenarkannya). 

(al-Furqaan:  7) 

Contoh  kecaman  mereka  boleh  dilihat  banyak  sekali  disebutkan  di  dalam  al-Quran. 


3.  Menyaingi  al-Quran  dengan  dongeng-dongeng  silam,  menyogok  orang  ramai  dengan 
dongeng-dongeng  supaya  mereka  sibuk  dengannya.  Sebagaimana  yang  diceritakan,  di  mana 
al-Nadr  bin  al-Haris  telah  menyaran  kepada  Quraisy  dengan  katanya:  Wahaikalian  Quraisy, 
demi  Allah  sebenarnya  kamu  ini  telah  ditimpa  dukacita  hingga  hari  ini  kamu  belum  mampu 
mengatasinya,  Muhammad  (s. a. w)  ini  pada  permulaannya  seorang  kanak-kanak  muda,  di 
antara  kamu,  yang  kamu  meredhai  dengannya,  bercakap  benar,  sangat  beramanah,  sehingga 
apabila  kamu  dapati  di  dua  hujung  pipitnya  "pelipis"  beruban  dan  beliau  membawa  kepada 
kamu  sesuatu  yang  telah  dikemukakan  itu,  lalu  kamu  kata:  Dia  seorang  ahli  sihir.  Demi  Allah  dia 
bukan  ahli  sihir,  kerana  semua  kita  pernah  menyaksikan  ahli  sihir  dengan  kerja-kerja  dan 
pukauan  mereka,  lalu  kamu  kata:  Dia  telah  menjadi  sami,  demi  Allah  dia  bukan  sami,  kerana 
semua  kita  pernah  malah  biasa  dengan  sami  dan  ungkapan-ungkapan  sami  melalui  gurindam 
mereka,  kemudian  kamu  kata  dia  adalah  penyair,  demi  Allah  dia  bukan  penyair  kerana  kita 
sudah  biasa  mendengar  syair  dengan  jenis-jenisnya  sama  ada  rajaz  atau  hazaj,  setelah  itu 
kamu  kata  yang  ianya  gila,  demi  Allah,  beliau  tidak  gila  kerana  kita  juga  pernah  berhadapan 
dengan  orang  gila,  cakapnya  itu  bukan  rapuan  si  gila  atau  sasaunya,  wahai  kalian  Quraisy, 
uruslah  persoalan  yang  kamu  sedang  hadapi  ini,  demi  Allah  kamu  sudah  ditimpa  bala  yang 
berat. 

Setelah  itu  al-Nadhr  pergi  ke  al-Hirah,  di  sana  beliau  mempelajari  perbualan  raja-raja  Parsi, 
perbualan  Rustam  dan  Aspandiar,  bila  beliau  pulang  dan  mendapati  Muhammad  sedang 
mengadakan  majlis  zikirullah  dan  peringatan  penyiksaan  di  akhirat,  al-Nadhr  pun  bertindak 
membuat  majlis  yang  sama  dengan  katanya:  Demi  Allah  sesungguhnya  perbualan  Muhammad 
itu  taklah  sehebat  perbicaraanku,  dengan  itu  beliau  pun  menselokakan  hikayat  raja-raja  Parsi, 
Rustam  dan  Aspandiar.  Di  akhiri  dengan  bidasan  katanya:  Dengan  apakah  yang  kamu  katakan 
Muhammad  itu  lebih  baik  dari  bicara  ku. 

Terdapat  riwayat  dari  Ibnu  Abbas  yang  mengatakan  bahawa  al-Nadhr  telah  membeli  beberapa 
abdi  perempuan,  kerana  apabila  beliau  mengetahui  di  sana  terdapat  seorang  lelaki  yang  tertarik 
dengan  Rasulullah  maka  beliau  mengirim  salah  seorang  hamba  perempuannya  tadi  untuk 
mempersonakannya  dengan  minuman  keras  dan  makanan-makanan  yang  dibekalkan,  buat 
menghiburkannya  dengan  nyanyian-nyanyian,  hingga  dengan  itu  kecenderungannya  kepada 
Islam  terhakis  dan  pupus  dari  hati  nalurinya.  Mengenai  hal  ini  Allah  telah  menurun  ayat-ayatNya: 
Dan  ada  di  antara  manusia:  orang  yang  memilih  serta  membelanjakan  hartanya  kepada  cerita- 
cerita  dan  perkara-perkara  hiburan  yang  melalaikan;  yang  berakibat  menyesatkan  (dirinya  dan 
orang  ramai)  dari  agama  Allah.. 

(Lugman:  6) 


Melalui  tawaran  pihak  Quraisy  cuba  mempertemukan  Islam  dengan  Jahiliah  di  suatu 
persimpangan,  di  mana  pihak  musyrikin  akan  meninggalkan  sebahagian  dari  kepercayaan 
mereka  dengan  syarat  Rasulullah  akan  meninggalkan  sebahagian  dari  kepercayaannya. 

Mereka  suka  kalaulah  engkau  bertolak  ansur  (menurut  kemahuan  mereka),  supaya  mereka 
juga  bertolak  ansur  berlemah  lembut  (pada  zahirnya  terhadapmu). 

(al-Qalam:  9) 

Terdapat  riwayat  yang  disampaikan  oleh  Ibnu  Jarir  dan  al-Tabrani  yang  bermaksud:  Bahawa 
pihak  musyrikin  telah  mengemukakan  kepada  Rasulullah  tawaran  iaitu  supaya  Baginda 
menyembah  tuhan-tuhan  mereka  untuk  selama  setahun,  kemudian  pihak  mereka  akan 
menyembah  tuhannya  setahun  dengan  cara  bergilir-gilir.  Dalam  satu  riwayat  lain  oleh  Abd  bin 
Hamid  yang  bermaksud:  Bahawa  pihak  Ouraisy  telah  menawarkan  Rasulullah  permintaan 
mereka  dengan  katanya:  Sekiranya  kamu  mengiktiraf  berhala-berhala  kami  sebagai  tuhan, 
maka  kami  akan  menyembah  tuhan  kamu. 

Ibnu  Ishak  telah  meriwayatkan  sebuah  hadith  dengan  sanadnya,  katanya:  Semasa  Rasulullah 
sedang  bertawaf  di  Kaabah,  Baginda  telah  dipintas  oleh  al-Aswad  bin  al-Mutalib  bin  Asad  bin 
Abd  al-Uzza,  al-Walid  bin  al-Mughirah,  Umaiyyah  bin  Khalaf  dan  al-'Aas  bin  Wail  al-Sahmi, 
mereka  berempat  ini,  kiranya  di  antara  tokoh-tokoh  yang  berpengaruh  di  kalangan  kaum 
mereka,  kemudian  kata  mereka:  Wahai  Muhammad,  ayuh  kita  bersetuju  untuk  kami 
menyembah  apa  yang  kamu  sembah  dan  kamu  sembah  apa  yang  kami  sembah,  dengan  itu 
bererti  kita  sudah  berkongsi  sesuatu  perkara,  sekiranya  apa  yang  kau  sembah  itu  ada  kebaikan 
melebihi  dari  apa  yang  kami  sembah  maka  kami  turut  mendapat  habuan  dari  kebaikan  itu  dan 
sekiranya  yang  kami  sembah  ini  ada  kebaikan  yang  lebih  dari  apa  yang  kamu  sembah  itu  maka 
kamu  juga  akan  mengaut  kebaikan  itu  bersama  dengan  kami,  dengan  itu  turunlah  ayat: 
Katakanlah  (wahai  Muhammad):  "Hai  orang-orang  kafir!  "Aku  tidak  dkan  menyembah  apa  yang 
kamu  sembah.  "Dan  kamu  tidak  mahu  menyembah  (Allah)  yang  aku  sembah.  "Dan  aku  tidak 
akan  beribadat  secara  kamu  beribadat.  "Dan  kamu  pula  tidak  mahu  beribadat  secara  aku 
beribadat.  "Bagi  kamu  ugama  kamu,  dan  bagiku  ugamaku  ". 

(al-Kafiruun:  1-6) 

Demikianlah  kehendak  Allah  dengan  membuat  kata  putus  yang  tegas  terhadap  tawaran  mereka 
yang  lucu  itu.  Berlakunya  periwayatan  yang  berbagai  ini,  mungkin  kerana  mereka  telah 
membuat  beberapa  percubaan  satu  demi  satu. 

PENYIKSAAN 

Pihak  musyrikin  telah  menggunakan  berbagai  cara  seperti  yang  telah  kami  sebutkan  satu  demi 
satu  dengan  tujuan  untuk  menghalang  kelancaran  dakwah  sejak  dari  kelahirannya  di  permulaan 
tahun  keempat.  Semua  cara  mereka  telah  mereka  usahakan  untuk  beberapa  bulan  dan 


beberapa  minggu  tanpa  melewati  batas-batasnya,  kini  berpindah  kepada  cara-cara  penyiksaan 
dan  penindasan,  tapi  setelah  mereka  dapati  cara  mereka  itu  tidak  memberi  kesan  untuk 
menghalang  perjalanan  dakwah  Islamiah,  maka  mereka  sekali  lagi  berkumpul.  Di  sini  mereka 
telah  membentuk  satu  lujnah  yang  anggotanya  terdiri  dari  dua  puluh  lima  orang  tokoh  dari 
pemuka  Quraisy.  Lujnah  ini  oleh  Abu  Lahab  bapa  saudara  Rasulullah,  dan  setelah 
bermesyuarat  dan  bertukar  pendapat,  lujnah  ini  membuat  keputusan  yang  tegas  terhadap 
Rasulullah  (s.a.w)  dan  sahabat  Baginda.  Lujnah  ini  bersetuju  untuk  tidak  meninggal  sebarang 
cara  pun  untuk  memerangi  Islam  samada  menyakiti  Rasulullah,  menyiksa  penganut- 
penganutnya  malah  mereka  akan  menggunakan  segala  bentuk  kekerasan,  penyiksaan  dan 
penindasan. 

Kali  ini  mereka  bertegas  untuk  melaksanakan  keputusan  yang  mereka  sepakati.  Tindakannya 
terhadap  kaum  muslimin  terutama  yang  lemah  dan  daif  adalah  senang  sahaja,  tidak  banyak 
halangan,  tetapi  terhadap  Rasulullah  adalah  suatu  hal  yang  sukar,  kerana  Rasulullah  seorang 
yang  tangkas,  disegani  dan  berperibadi  unggul,  jiwa  yang  dikagumi  lawan  dan  kawan,  pasti 
yang  berdepan  dengannya  akan  mengagungi  dan  menyanjunginya.  Tiada  siapa  yang  berani 
melakukan  kejahatan  dan  keburukan  terhadapnya,  kecuali  jenis  manusia  bodoh  dan  nakal 
sahaja.  Namun  demikian  Baginda  masih  tetap  di  bawah  jagaan  Abu  Talib.  Di  mana  Abu  Talib  di 
antara  tokoh-tokoh  Makkah  yang  terbilang,  beliau  disanjung  dari  turun  temurun  di  kalangan 
semua  orang,  tak  siapa  pun  berani  memperkecil  statusnya  dan  mencabar  maruahnya, 
kedudukan  inilah  menggugat  pihak  Quraisy  dan  membingungkan  mereka.  Justeru  itu  sampai  ke 
mana  kesabaran  itu  dapat  bertahan,  ketika  berhadapan  dengan  dakwah  yang  beriya-iya  untuk 
membenteras  kepimpinan  agama  yang  mereka  sandang  selama  ini  dan  ketrampilan  mereka  di 
arena  keduniaan. 

Mereka  melancarkan  pencerobohan  dan  keganasan  terhadap  Rasulullah  terutama  oleh  Abu 
Lahab  sendiri,  malah  beliau  ini  telahpun  mengganas  terhadap  Rasul  di  hari  pertama  dakwahnya, 
sebelum  pihak  Quraisy  membuat  apa-apa  sikap.  Telahpun  kita  sebut  sebelum  ini  tindakan 
terhadap  Rasulullah  di  majlis  Bani  Hashim,  di  atas  bukit  Safa  beliau  telah  cuba  memukul 
Rasulullah  dengan  ketui  batu.  Sebelum  kebangkitan  Rasulullah  Abu  Lahab  telah 
mengahwinkan  anak  lelakinya  iaitu  Utbah  dan  Utaibah  dengan  dua  puteri  Rasulullah,  iaitu 
Ruqaiyah  dan  Ummi  Kalthum. 

Tetapi  bila  Rasulullah  diutus  dan  Baginda  menyeru  orang  ramai  kepada  Islam,  Abu  Lahab  telah 
membuat  tindakan  membabi  buta  dengan  memaksa  kedua-dua  anaknya  supaya  menceraikan 
dua  puteri  Rasulullah  itu.  Dengan  kekerasan  lalu  mereka  pun  menceraikan. 

Dan  apabila  Abdullah  anak  lelaki  Rasulullah  meninggal  dunia,  Abu  Lahab  melompat 
kegembiraan,  meluru  beliau  pergi  menemui  kawan-kawan  menceritakan  kepada  mereka  berita 
baik  baginya  iaitu  Rasul  kematian  anak  keturunannya,  Muhammad  (s.a.w)  menjadi  kudung 
bererti  terputus  zuriat  di  dunia  ini. 


Sebagaimana  yang  telah  kita  ceritakan  sebelum  ini,  di  mana  Abu  Lahab  bertugas  mengekori 
Rasulullah  di  belakang  Baginda  di  musim  haji  ke  mana  sahaja  Baginda  pergi  di  pasar-pasar 
Makkah,  untuk  mendusta  dan  membohong  Baginda,  dalam  hal  ini  Tariq  bin  Abdullah  al-Majari 
meriwayatkan  hadith  yang  memberi  makna  bahawa  Abu  Lahab  ini  bukan  sekadar  membohongi 
Baginda  sahaja  malah  lebih  dari  itu  dengan  melontar  Baginda  dengan  ketul-ketul  batu  hingga 
pecah  berdarah  tumit  mulia  Baginda  itu. 

Isteri  Abu  Lahab,  bergelar  Ummu  Jamil  bernama  Urwa  binti  Harb  bin  Umaiyah  kakak  Abu 
Sufian  tidak  kurang  kafir  dari  suaminya  memusuhi  Rasulullah  (s.a.w).  Beliau  membawa  batang- 
batang  duri  untuk  menjerangkap  samar  dijalan-jalan  yang  dilalui  Rasulullah,  malah  di  malam 
hari  beliau  datang  ke  hadapan  rumah  Rasulullah  dengan  meletakkan  batang-batang  duri  di 
hadapan  pintu  rumah  Rasulullah  (s.a.w).  Selain  dari  itu  lidahnya  juga  tidak  kurang  bisanya 
memaki  hamun  Baginda,  mulutnya  lucah  membuat  fitnah  dan  penipuan  terhadap  Baginda, 
memarakkan  api  fitnah,  beliau  adalah  batu  api  menimbulkan  perkelahian  terhadap  Rasulullah, 
untuk  itu  maka  al-Quran  menyifatkannya  sebagai  pembawa  kayu  api  neraka.  Sebaik  sahaja 
beliau  mendengar  ayat-ayat  al-Quran  turun  mengenai  dirinya  dan  suaminya,  terus  beliau 
menemui  Rasulullah  sedang  Baginda  bersama-sama  Abu  Bakr  sedang  duduk  di  masjid  al- 
Haram,  beliau  membawa  segenggam  anak  batu,  dengan  takdir  Allah,  beliau  telah  di  butakan 
penglihatan,  sehingga  tidak  nampak  lagi  Rasulullah  (s.a.w),  hingga  terpaksa  beliau  bertanya 
dengan  katanya:  Wahai  Abu  Bakr  mana  dia  kawanmu  itu,  telah  pun  sampai  kepengetahuanku 
yang  dia  telah  memperbodoh  dan  mencelakakan  aku?  Demi  Allah  kalau  dia  ada  di  sini  aku 
hendak  sumpat  anak  batu  ini  ke  dalam  mulutnya,  demi  Allah  tidak  tahukah  kamu  yang  aku  ini 
penyair  yang  boleh  bermadah  mencelanya: 

Dia  yang  dibenci  kami  menentangnya  Urusannya  mentah-mentah  kami  tolak  Agama 
pegangannya  kami  ketepikan 

Setelah  beliau  beredar  dari  situ  Abu  Bakr  bertanya  Baginda:  Wahai  Rasulullah  tidak  nampakkah 
beliau  yang  tuan  hamba  berada  di  sini,  jawab  Rasulullah,  beliau  tidak  dapat  melihat  daku, 
sebenarnya  Allah  telah  pun  membutakan  matanya  hingga  tidak  melihat  daku.  Ibn  Ishak 
membilang  mereka  yang  menyakiti  Rasulullah  (s.a.w):  Mereka  yang  menyakiti  Rasulullah  di 
rumahnya  ialah  Abu  Lahab,  al-Hakim  bin  Abu  al-'Aas  bin  Umaiyah,  Uqbah  bin  Abi  Mui't,  Adi  bin 
Hambra'  dan  al-Thaqafi  Ibn  al-Asda'  al-Huzali,  mereka  ini  semua  adalah  jiran  Baginda.  Semua 
mereka  mati  sebagai  kafir  kecuali  al-Hakim  bin  Abi  Al-'Aas  sahaja  yang  memeluk  Islam.  Ada  di 
antara  mereka  yang  mengheret  pundi  najis  biri-biri  dan  menghumban  ke  atas  kepala  Rasulullah 
semasa  Baginda  bersembahyang,  malah  ada  yang  sanggup  melontar  pundi  tadi  ke  dalam 
periuk  Rasulullah  bila  diangkat  ke  dapur  untuk  memasak.  Rasulullah  pernah  terpaksa 
berselindung  di  sebalik  batu  untuk  bersembahyang. 

Dalam  peristiwa  seperti  ini  di  mana  apabila  Rasulullah  dicampak  ke  atasnya  dengan  najis  itu 
Baginda  akan  terus  keluar  menemui  pembantunya  dengan  berkata  di  hadapan  pembantunya: 


Wahai  bani  Abdul  Manaf!  Di  manakah  hubungan  kejiranan?  Lalu  dibuangnya  najis  tadi  ke  tepi 
jalan.  Imam  al-Bukhari  meriwayatkan  dari  Abdullah  bin  Mas'ud  (r.a.):  Bahawa  Uqbah  bin  Abi 
Mu'it  semakin  jahat  dan  bertambah  nakal,  semasa  Rasulullah  bersembahyang  di  Kaabah,  dan 
Abu  Jahal  pula  sedang  beristirehat  bersama-sama  kuncu-kuncunya,  maka  berkata  sesetengah 
dari  mereka,  sesiapa  di  antara  kamu  yang  sanggup  mengambil  uncang  najis  sembelihan 
terbuang  itu  dan  meletakkan  ke  atas  belakang  Muhammad  semasa  beliau  sedang  sujud  itu, 
maka  bangun  yang  ternakal  di  antara  mereka  iaitu  Uqbah  bin  Abi  Muit  beliau  membawa  uncang 
najis  itu  dan  beliau  tunggu  hingga  apabila  Rasulullah  (s. a. w)  sujud  maka  beliau  meletakkannya 
ke  atas  belakang  Rasulullah  di  antara  dua  bahunya. 

Daku  pada  masa  itu  sedang  menyaksi  tindakan  nakal  itu.  Daku  tak  boleh  berbuat  apa-apa, 
kalauku  boleh  menahannya  nescaya  ku  lakukan,  kata  Ibnu  Mas'ud  lagi:  Dengan  itu  mereka 
tertawa  sesama  mereka  dan  menghayun  badan  mereka  ke  kiri  dan  ke  kanan  kerana  terlalu 
suka,  dan  Rasulullah  masih  dengan  sujudnya,  Baginda  tidak  mengangkatkannya  hinggalah 
Baginda  didatangi  anak  perempuannya  Fatimah,  mencampak  buang  benda  itu  dari  belakang 
Baginda,  kemudian  barulah  Baginda  mengangkat  kepalanya  dan  terus  berdoa:  Ya  Allah  Ya 
Tuhanku,  binasakanlah  Quraisy  sebanyak  tiga  kali,  pihak  Quraisy  terasa  berat  dengan  doa 
Rasulullah  tadi,  kata  Ibnu  Mas'ud:  Mereka  terasa  begini  kerana  mereka  mengetahui  bahawa 
doa  di  tempat  ini  adalah  mustajab  dan  makbul.  Setelah  itu  Baginda  menyebut  dengan  katanya: 
Binasalah  Abu  Jahal  Utbah  bin  Rabi'ah,  Shaibah  bin  Rabiah  Al-Walid  bin  Utbah,  Umaiah  bin 
Khalaf  dan  Utbah  bin  Abi  Muit,  (yang  ketujuh  itu  beliau  tidak  mengingatinya)  demi  Allah  yang 
jiwaku  ditangannya  daku  telah  menyaksi  orang  yang  disebutkan  Rasulullah  di  dalam  doanya  itu 
terbunuh  dan  dicampak  ke  dalam  parit  penanaman  mayat,  iaitu  parit  Badar. 

Umaiyyah  bin  Khalaf  ini  bila-bila  sahaja  melihat  Rasulullah,  beliau  pasti  mencela  dan  memaki 
hamun  Baginda,  mengenai  ini  Allah  menyebut  di  dalam  firmanNya: 

"Kecelakaan  besar  bagi  tiap-tiap  pencaci,  pengeji" 

(al-Humazah:  1) 

Kata  Ibnu  Hisham:  al-Humazah:  ialah  memaki  seseorang  itu  dengan  terang-terangan,  sambil 
memejam  sedikit  matanya  dan  menjeling.  Manakala  al-Lumazah  ialah  mencela  seseorang 
dengan  cara  berselindung  dan  menyakitinya.  Manakala  saudaranya  Ubai  bin  Khilaf  adalah 
berkawan  rapat  dengan  Uqbah  bin  Abi  al-'Aas.  Suatu  hari  Uqbah  telah  menghampiri  Rasulullah 
dan  mendengar  dari  Baginda  kata-katanya,  tapi  bila  di  ketahuinya  Ubai,  beliau  memarahi 
Uqbah  dan  mengkritik  tindakan  itu.  Seterusnya  Ubai  meminta  supaya  Uqbah  meludah  ke  muka 
Rasulullah  dan  beliau  lakukannya,  di  suatu  ketika  Ibnu  Khalaf  sendiri  telah  menghancurkan 
tulang-tulang  reput  lalu  di  tiupnya  di  angin  yang  lalu  ke  muka  Rasulullah  (s. a. w).  Al-Akhnas  Ibn 
Syuraiq  al-Thaqafi  juga  adalah  di  antara  tokoh  musyrikin  yang  menyakiti  Rasulullah.  al-Quran 
telah  menyifatkannya  dengan  tujuh  gelaran  sebagaimana  firman  Allah: 


Dan  janganlah  engkau  (berkisar  dari  pendirianmu  yang  benar,  danjangan)  menurut  kemahuan 
orang  yang  selalu  bersumpah,  lagi  yang  hina  (pendapatnya  dan  amalannya),  Yang  suka 
mencaci,  lagi  yang  suka  menyebarkan  fitnah  hasutan  (untiik  memecah  belahkan  orang  ramai), 
Yang  sangat-sangat  menghalangi  amalan-amalan  kebajikan,  agama,  lagi  yang  sangat-sangat 
berdosa,  Yangjahatkejam,  yang  selain  itu  tidak  tentu  pula  bapanya. 

(al-Qalam:  10-13) 

Abu  Jahal  di  suatu  masa  beliau  pernah  mendatangi  Rasulullah  (s. a. w)  dan  mendengar  ayat- 
ayat  al-Quran,  kemudian  beredar  dari  situ,  tanpa  mempercayai  atau  menyahutnya,  malah 
penuh  biadab  dan  tidak  takut  menyakiti  Rasulullah  dengan  kata-katanya,  menghalang 
Rasulullah  dan  merasa  sombong  dengan  tindakannya  yang  biadab  itu,  berasa  bangga  dengan 
kemungkarannya,  seolah-olah  beliau  melakukan  sesuatu  yang  patut  disanjung,  perangainya  ini 
telah  disebut  oleh  Allah  di  dalam  firmannya: 

Maka  ia  tidak  mengakui  kebenaran  dan  ia  tidak  mengerjakan  sembahyang  (yang  difardukan 
mengerjakannya) 

(al-Qiyaamah:  31) 

Dan  beliau  telah  menghalang  Rasulullah  dari  bersembahyang,  di  hari  pertama  beliau  melihat 
Rasulullah  bersembahyang  di  Kaabah.  Suatu  ketika  beliau  melintasi  di  situ  dan  terlihat 
Rasulullah  bersembahyang  di  makam  Ibrahim,  maka  beliau  berkata  kepada  Muhammad  (s. a. w): 
Wahai  Muhammad  (s. a. w)  bukankah  aku  telah  larang  kau  bersembahyang  di  sini.  Beliau 
bertindak  keras  dan  mengutuk  Baginda  penuh  herdik  dan  menggertak:  Wahai  Muhammad 
dengan  apa  yang  kau  maksud  hendak  mengutuk  daku?  Demi  Allah  sesungguhnya  akulah 
orang  terbanyak  penyokong  di  lembah  ini,  dengan  itu  Allah  menurunkan  firmanNya: 

Kemudian  biarlah  ia  memanggil  kumpulannya  (untuk  menyelamatkannya), 

(al-'Alaq:  17) 

Dalam  satu  riwayat  menceritakan  bahawa  Rasulullah  telah  memegang  leher  bajunya  dan 
menggoncang-goncangnya  sambil  berkata: 

(Wahai  orang  yang  kufur  ingkar!)  sudahlah  dekat  kepadamu  kebinasaanmu,  sudahlah  dekat! 
Kemudian  api  nerakalah  lebih  layak  bagimu,  lebih  layak. 

(al-Qiyaamah:  34-35) 

Maka  jawab  musuh  Allah  itu:  Wahai  Muhammad,  kau  hendak  mengugut  daku?  Demi  Allah, 
tidak  kau  dan  tuhan  kau  berbuat  apa-apa  pun  dengan  daku,  akulah  orang  yang  termulia  yang 
bergerak  di  antara  bukit  bukau  bumi  ini.  Abu  Jahal  masih  tidak  sedar  lagi  dari  keruntuhan  dan 
kejatuhan  maruahnya  tadi,  malah  semakin  menjadi-jadi  kenakalannya.  Al-lmam  Muslim  telah 
mengeluarkan  hadith  dari  Abu  Hurairah:  Abu  Jahal  telah  berkata:  Muhammad  boleh  bersujud 
mukanya  ke  tanah  di  hadapan  kamu?  Jawab  mereka!  Ya!  kata  Abu  Jahal:  Demi  al-Lata  dan  al- 
Uzza  sekali  ini  akan  ku  lanyak  tengkoknya  sekiranya  aku  lihat  dia  sedang  sujud.  Allah  izinkan 
beliau  masuk  ke  perkarangan  Kaabah,  beliau  terlihat  Rasulullah  sedang  bersembahyang,  ianya 


terus  meluru  ke  hadapan  dengan  sangkaan  beliau  dapat  memijak  tengkok  Rasulullah  semasa 
bersembahyang  dan  mengemparkan  suasana,  tapi  tiba-tiba  beliau  berpatah  balik  dengan 
mengangkat  kedua-dua  tangannya  seperti  mempertahankan  dirinya,  bila  ditanya!  Kenapa  wahai 
Abu  al-Hakim?  Jawab  Abu  Jahal:  Sebenarnya  terhalang  di  antara  daku  dan  Muhammad  satu 
parit  api,  dan  yang  itu  pula  dengan  sayap-sayapnya.  Ulas  Rasulullah:  Kalau  dia  hampiri  daku 
nescaya  para  lalaikat  itu  akan  mengoyak-ngoyaknya  sendi  demi  sendi.  Ini  adalah 
pencerobohan  ke  atas  diri  Rasulullah  yang  keperibadian  unggul  itu,  warak  dan  disegani  orang 
ramai  di  samping  kekebalan  penjagaan  Abu  Talib  tokoh  yang  hormati  di  Makkah. 

Adapun  kaum  muslimin  yang  lain  terutamanya  golongan  mah  dan  daif,  pencerobohan  ke  atas 
mereka  memang  mengganas,  malah  setiap  qabilah  telah  membentuk  barisan  menyiksanya 
yang  tersendiri  bertujuan  untuk  mendera  dan  menyiksa  anggota  qabilahnya  yang  memeluk 
Islam  dan  orang  yang  tidak  mempunyai  qabilah,  pihak  musyrikin  telah  mengerah  agar  golongan 
awam  dan  pemukanya  untuk  membelasah  mereka  dengan  berbagai  penyiksaan-penyiksaan 
yang  ngeri  ceritanya  lagi  menggerunkan. 

Sekiranya  Abu  Jahal  mendapat  tahu  ada  seorang  bangsawan  memeluk  Islam  beliau  mencemuh 
dan  mengkritiknya  seterusnya  mengugut  untuk  menjadikan  beliau  seorang  yang  muflis  dan 
hilang  dudukannya,  tapi  kalau  yang  memeluk  itu  lemah  dan  daif  beliau  akan  memukul-mukul 
dan  memperdayakannya. 

Bapa  saudara  Uthman  bin  Affan  pernah  membungkus  beliau  ke  dalam  tikar  daun  kurma 
kemudian  melayurkannya  dengan  asap  dari  bawah.  Ketika  Ibnu  Mus'ab  bin  Umair  mengetahui 
penganutannya  dengan  Islam,  beliau  menahan  dan  menghalaunya  luar  dari  rumah  sedang 
sebelum  ini  beliau  adalah  di  antara  orang  yang  mewah,  namun  setelah  menganut  Islam  kerana 
penyiksaan  kulit  beliau  menjadi  kerutu  dan  bersisik  seperti  kulit. 

Bilal  bin  Rabah  adalah  hamba  Umaiyah  bin  Khalaf  Jumahi,  Umaiyah  bertindak  di  luar  batasan 
kemanusiaan,  menambat  Bilal  dengan  tali  ditengkoknya  dan  menyuruh  budak-budak 
menariknya  seperti  menarik  seekor  binatang  tali  berikat  dileher.  Budak-budak  ini  menyeretnya 
mengelilingi  merata  kampung  dan  mengelilingi  bukit-bukit  Makkah,  hingga  berparut  lehernya 
kesan  dari  jerutan  tali.  Umaiyah  merentap  tali  di  leher  Bilal  ke  hadapan  sekuat-kuat  dan 
memukulnya  dengan  tongkat,  memaksanya  duduk  di  tengah  panas  matahari  terik,  menahan 
makanan  dan  yang  dahsyat  dari  itu  Umaiyah  membawa  Bilal  di  tengahari  yang  terik  ke  padang 
pasir  Makkah  dan  membaringkannya  di  sana  dengan  meletakkan  ketulan  batu  besar  ke  atas 
dadanya  sambil  berkata,  aku  akan  angkat  ketulan  ini  kecuali  setelah  kau  mati  atau  kau  kufur 
dengan  agama  Muhammad  ini  dan  kembali  menyembah  al-Lata  dan  al-Uzza.  Dalam  keadaan 
begini  Bilal  tetap  mengucap:  Ahad,  Ahad  (Yang  Esa,  Yang  Esa)  dengan  kehendak  Allah  di 
masa  itu  Abu  Bakr  lalu  di  situ  sambil  Bilal  dengan  keadaannya  yang  terbaring.  Abu  Bakr  pun 
membeli  Bilal  di  mana  satu  riwayat  mengatakan  dengan  nilai  seorang  budak  hamba  lain,  dan 


diriwayat  lain  mengatakan  dengan  harga  tujuh  Auqouaj  atau  lima  perak.  Kemudian  beliau 
membebaskan  Bilal. 

Ammar  bin  Yasir  (r.a)  adalah  hamba  kepada  Bani  Makhzum,  beliau  memeluk  Islam  bersama- 
sama  bapa  dan  ibunya,  kafir  musyrikin  membawa  mereka  semua  ke  tengah  padang  pasir 
semasa  tengahari  panas  membakar,  di  sana  mereka  disiksa,  di  suatu  ketika  semasa  mereka 
sedang  menghadapi  penyiksaan,  Rasulullah  berlalu  di  situ  dan  Baginda  berkata:  Bersabarlah 
wahai  keluarga  Yasir  janji  kamu  adalah  syurga.  Yasir  mati  kerana  penyiksaan,  ibunya  Sumaiyah 
adalah  Syahidah  Pertama  meninggal  dunia,  beliau  telah  dibunuh  oleh  Abu  Jahal  dengan 
menyula  tombaknya  melalui  farajnya.  Mereka  menyiksa  Ammar  dengan  berbagai  cara  yang  ada 
pada  mereka  di  ketika  itu,  sesekali  menjemurnya  di  tengah  panas  matahari  dan  diketika  yang 
lain  dengan  meletakkan  batu-batu  pejal  ke  atas  dadanya.  Sekali  yang  lain  dengan 
mencampakkannya  ke  dalam  air.  Mereka  berkata:  Kami  tidak  akan  melepaskan  kamu  kecuali 
setelah  kau  caci  Muhammad  atau  kau  puji  sanjung  al-Lata  dan  al-Uzza,  akhirnya  beliau 
bersetuju  untuk  berbuat  demikian  dengan  terpaksa  tapi  setelah  itu  beliau  datang  menemui 
Rasulullah  (s.a.w)  menangis  dan  meminta  maaf  di  atas  perbuatannya  itu,  untuk  itu  Allah 
menurunkan  firmanNya: 

"Sesiapa  yang  kufur  kepada  Allah  sesudah  ia  beriman  (maka  baginya  kemurkaan  dan  azab  dari 
Allah),  kecuali  orang  yang  dipciksa  (melakukan  kufur)  sedang  hatinya  tenang  tenteram  dengan 
iman" 

(an-Nahl:  106) 

Abu  Fakihah,  nama  sebenarnya  Aflah  seorang  hamba  Bani  Abdu  al-Dar,  beliau  telah  disiksa 
oleh  tuannya  dengan  memberkas  kakinya  dengan  seutas  tali  kemudian  menyeretnya  ke  atas 
tanah. 

Manakala  Khabab  bin  al-Arat  hamba  Ummu  Anmar  binti  Siba'  al-Khuza'iyah,  pihak  musyrikin 
menyiksanya  dengan  berbagai  cara  penyiksaan,  sesekali  mereka  merentap  rambut  sekuat- 
kuatnya,  memulas-mulas  tengkoknya  sehabis-habisnya,  membaringkannya  di  atas  batu-batu 
panas  dan  menghempas  dengan  batu-batu  lain  ke  atasnya,  hingga  tidak  terdaya  untuk  beliau 
bangun. 

Nasib  Zinnirah  Ummu  'Ais  al-Nahdiyah  dan  anaknya  adalah  hamba-hamba  yang  memeluk 
Islam,  tidak  kurang  dari  nasib  orang  lain.  Kaum  musyrikun  menyiksa  mereka  dengan  berbagai- 
bagai  cara  sepertimana  yang  diperbuat  ke  atas  orang-orang  lain.  Seorang  lagi  ialah  hamba 
perempuan  Bani  Mu'ammil  dari  Qabilah  Bani  'Adi.  Umar  bin  al-Khattab  semasa  kufurya 
bertanggungjawab  menyebatnya  sampai  jemu  beliau  memukulnya,  dan  berkata  aku  tak  akan 
tinggalnya  kecuali  setelah  berasa  jemu.  Kesemua  hamba-hamba  ini  telah  dibeli  dan  dibebaskan 
mereka  oleh  Abu  Bakr  sebagaimana  beliau  memerdekakan  Bilal  dan  Amir  bin  Fahirah. 
Sesetengah  sahabat  yang  lain  yang  baru  memeluk  Islam  di  siksa  oleh  musyrikin  dengan 
membalutkan  mereka  ke  dalam  belulang  lembu  dan  unta  untuk  dijemur  dipanas  matahari  terik, 


yang  lain  disarungkan  ke  dalam  baju  besi  dijemur  di  atas  batu-batu  yang  membakar  di  padang 
pasir. 

Senarai  mereka  yang  disiksa  kerana  mentauhidkan  Allah  panjang  dan  menyayat  hati,  tak 
seorang  pun  bila  diketahui  keislamannya  akan  terlepas  dari  siksaan  musyrikin. 

PEMBOIKOTAN  RAMAI 

Dalam  tempoh  empat  minggu  terjadi  empat  peristiwa  besar  mengenai  kaum  musyrikin.  Pertama, 
Hamzah  memeluk  Islam,  kedua  Umar  memeluk  Islam,  ketiga  penolakan  Rasulullah  terhadap 
tawaran  yang  diajukan  kepadanya,  keempat  persetujuan  Banu  al-Muttalib  dam  Banu  Hasyim, 
muslim  dan  kafirnya  secara  bersama  untuk  memberi  perlindungan  dan  pertahanan  terhadap 
Muhammad,  peristiwa-peristiwa  ini  menjadikan  kaum  musyrikin  kebingungan  dan  memang 
sewajarnya  mereka  kebingungan.  Mereka  tahu  bahawajika  sekiranya  mereka  bertindak 
membunuh  Muhammad  akibatnya  buruk  di  mana  lembah  Makkah  akan  mengalir  dengan  darah- 
darah  mereka  sendiri,  malah  mungkin  akan  membawa  kepada  kemusnahan  mereka  ke  akar 
umbi,  mereka  pasti  kesemuanya  ini,  untuk  itu  mereka  bertindak  menindas  dan  bukan 
membunuh,  namun  ianya  lebih  berat  dan  perit  dari  masa-masa  yang  lalu. 

PIAGAM  PENYIKSAAN  DAN  KEZALIMAN 

Musyrikin  Ouraisy  dan  penyokong-penyokongnya  berkumpul  dan  bermesyuarat  di  halaman 
Banu  Kinanah  di  Lembah  al-Makhsab,  mereka  bersumpah  setia  untuk  memusuhi  Banu  Hasyim 
dan  Banu  al-Muttalib,  untuk  tidak  berkahwin,  bermesyuarat,  berkomunikasi,  berziarah  dan 
mencampuri  mereka,  kecuali  setelah  mereka  menyerah  Muhammad  untuk  dibunuh.  Supaya 
piagam  yang  mereka  sepakati  itu  direalisasikan  maka  mereka  buktikannya  sekeping  watikah 
yang  membawa  maksud: 

"Supaya  mereka  tidak  menerima  dari  Banu  Hasyim  sebarang  perdamaian  selama-lamanya  dan 
tidak  akan  berkasihan  belas  dengan  mereka  kecuali  apabila  mereka  menyerah  Muhammad 
untuk  dibunuh" 

Mengenai  perkara  ini  Ibnu  al-Qayyim  menyebut:  Piagam  ini  telah  ditulis  oleh  Mansur  bin 
Ikramah  bin  Amir  bin  Hasyim,  tapi  ada  pendapat  mengatakan  tulisan  itu  dibuat  oleh  Nadhr  bin 
al-Harith,  namun  pendapat  yang  sahih  ialah  Baghidh  bin  Amir  bin  Hasyim  di  mana  Rasulullah 
berdoa  dan  bersumpah  ke  atasnya  dengan  takdir  Allah  tangannya  yang  menul  is  piagam  itu 
lumpuh. 

Piagam  selesai  ditulis,  kemudian  dibawa  ke  dalam  Kaabah  dan  digantung  di  dalamnya.  Dengan 
itu  Banu  Hasyim  dan  Banu  al-Muttalib  muslim  dan  kafirnya  kecuali  Abu  Lahab  sahaja,  kesemua 
mereka  terkurung  di  lorong  Abi  Talib  mulai  malam  awal  Muharam  tahun  ke  tujuh  kebangkitan 
Rasulullah. 


TIGA  TAHUN  DI  LORONG  ABU  TALIB 

Pengepungan  semakin  ketat,  makanan  dan  bekalan  semuanya  terputus,  mana-mana  makanan 
yang  masuk  ke  Makkah  pihak  musyrikin  Ouraisy  tidak  memberi  lalu  langsung  untuk  sampai  ke 
tangan  kaum  muslimm.  Mereka  membeli  kesemuanya,  kaum  muslimin  mengalami  kemuncak 
kesengsaraan,  hingga  terpaksa  memakan  daun-daun  dan  belulang-belulang  kering,  hingga 
boleh  didengar  keluhan,  nada  tangisan,  jeritan  wanita-wanita  dan  anak-anak  yang  kelaparan, 
kalau  pun  sampai  itu  pun  secara  rahsia  mereka  tidak  keluar  dari  lorong  itu  untuk  membeli 
keperluan  kecuali  di  bulan  Haram  sahaja.  Itu  pun  mereka  membeli  makanan  yang  datang  dari 
luar  Makkah  dan  pihak  musyrikin  terus  menindas  lagi,  dengan  menaikkan  harga  barang-barang 
keperluan  berlipat  ganda  supaya  kaum  muslimin  tidak  terdaya  membelinya. 

Di  suatu  ketika  Hakim  bin  Hizam  membawa  gandum  untuk  emak  saudaranya  iaitu  Khadijah  (r.a), 
diantaranya  telah  dihalang  oleh  Abu  Jahal,  beliau  melarang  dan  mencegah  hingga  terpaksa 
pula  Abu  al-Bukhturi  Tnasuk  campurtangan  dan  membiarkan  Hakim  menyampaikan  juga 
gandum  berkenaan  kepada  Khadijah  emak  saudaranya  itu. 

Abu  Talib  amat  prihatin  tehadap  Rasulullah,  hinggakan  apabila  orang  semua  hendak  tidur 
beliau  menyuruh  Rasulullah  tidur  di  tempatnya,  supaya  dapat  pula  beliau  melihat  sesiapa 
sahaja  yang  cuba  membunuh  Rasulullah,  dan  apabila  semua  orang  nyenyak  tidur,  sekali  lagi 
Abu  Talib  menyuruh  salah  seorang  anaknya  atau  saudaranya  atau  anak  saudaranya  tidur  di 
tempat  Rasulullah  di  samping  menyuruh  membawa  kelengkapan  tidur  mereka. 

Rasulullah  bersama  kaum  muslimin  akan  keluar  dari  situ  di  musim  haji,  untuk  menyeru  orang 
ramai  kepada  Islam.  Gelagat  dan  tindakan  nakal  Abu  Lahab  telahpun  kita  perkatakan  sebelum 
ini. 

PELANGGARAN  PIAGAM 

Tiga  tahun  berlalu  keadaan  tetap  seperti  itu  juga,  walau  macam  manapun  pada  bulan  Muharam 
tahun  kesepuluh  kebangkitan  Rasulullah  berlaku  pelanggarart  dan  pencerobohan  ke  atas 
piagam  perjanjian  musyrikin  kerana  di  kalangan  Ouraisy  sendiri  ada  yang  bersetuju  dan  ada 
yang  tidak  bersetuju  dengan  piagam  itu  malah  membangkangnya,  lantaran  itulah  di  antara 
mereka  ada  yang  berusaha  mencerobohi  dan  melanggar  piagam  berkenaan. 

Orang  pertama  yang  berusaha  ke  arah  itu  ialah  Hisyam  bin  Amru  dari  qabilah  Banu  Amir  bin 
Luai,  beliau  sering  berhubung  secara  rahsia  di  malam  hari  dengan  Banu  Hasyim  dengan 
membawa  makanan,  beliau  selalunya  menemui  Zuhair  bin  Abi  Umaiyah  al-Makhzumi,  sedang 
ibunya  adalah  Atikah  binti  Abdul  al-Muttalib,  suatu  hari  beliau  telah  bercakap  dengan  Zuhair  bin 
Abi  Umaiyah  katanya:  Wahai  Zuhair!  Kamu  boleh  rela  had  untuk  memakan  dan  meminum 
sedang  bapa-bapa  saudara  kamu,  seperti  kau  tahulah.  Jawab  Zuhair:  Baiklah,  apa  aku  boleh 
buat,  aku  seorang  sahaja,  demi  Allah  kalau  ada  orang  lain  bersama  ku,  dah  lama  ku  langgar 


piagam  itu.  Kata  Hisham:  Aku  ada  orang  kedua?  Tanya  Zuhair:  Siapa  orangnnya?  Jawab 
Hisham:  Aku!  kata  Zuhair:  Kita  perlu  orang  ketiga. 

Dengan  itu  beliau  terus  pergi  menemui  al-Mut'am  bin  'Adi,  beliau  menyebut  kepada  al-Mut'am 
mengenai  anak  cucu  Banu  Hasyim  dan  Banu  al-Muttalib.  Kedua-duanya  adalah  keturunan 
Abdul  Manaf,  dan  beliau  mengecamnya  di  atas  persetujuannya  dengan  Quraisy  dan  dengan 
piagam  yang  zaiim  lagi  menindas  itu.  Kata  al-Mut'am:  Baiklah,  apa  aku  nak  buat,  kan  aku  ini 
seorang  diri  sahaja.  Kata  Hasyim:  Aku  dah  ketemu  dengan  orang  kedua.  Kata  Mut'am:  Siapa? 
Jawab  Hasyim:  Aku  sendiri.  Kata  al-Mut'am:  Kita  perlu  orang  ketiga.  Kata  Hasyim:  Pun  sudah 
aku  ketemuinya.  Kata  al-Mut'am;  Siapa  orangnya?  Jawab  Hasyim:  Zuhair  bin  Abi  Umaiyah. 
Kata  al-Mut'am:  Kita  perlukan  orang  keempat. 

Kali  ini  Hasyim  pergi  bertemu  Abi  al-Bukhturi  bin  Hisyam,  beliau  menyuarakan  pendapatnya 
seperti  dikemukakan  kepada  al-Mufam,  kata  al-Mut'am:  Ada  tak  orang  lain  yang  boleh 
membantu  usaha  kita  ini,  jawab  Hasyim,  Tanya  al-Bukhturi;  Siapa-siapa,  mereka  itu,  jawab 
Hisyam:  Zuhair  bin  Abi  Umaiyah,  al-Mutam  bin  Adi  dan  aku  tetap  bersama  kau,  kata  al-Bukhturi 
aku  orang  kelima. 

Hisyam  berkejar  ke  rumah  Zama'ah  bin  al-Aswad  bin  al-Muttalib  bin  Asad,  beliau 
mengemukakkan  cadangannya  itu  kepada  Zum'ah:  Ada  tak  orang  lain  yang  menyetujui  perkara 
ini?  kata  Hisyam:  memanglah  ada  orangnya,  kemudian  beliau  membilang  dengan  menyebut 
nama-nama  mereka,  kemudian  mereka  semua  bermesyuarat  di  al-Hujun,  di  mana  mereka 
berjanji  untuk  memecah  dan  melanggar  piagam  yang  zaiim  itu,  kata  Zuhair:  Biar  aku  orang 
yang  pertama  menyuarakan  perkara  ini. 

Sebaik  sahaja  subuh  menjelang  mereka  pun  segera  ke  kelab  pertemuan,  Zuhair  dengan 
pakaian  istimewanya,  bertawaf  mengelilingi  Kaabah  tujuh  kali  kemudian  beliau  terus 
berhadapan  orang  ramai  di  situ  dan  melaung  dengan  katanya:  Wahai  penduduk  Makkah, 
apakah  kita  memakan  makanan  dan  memakai  pakaian,  sedang  Banu  Hasyim  susah  kelaparan, 
tidak  dibenar  berjual  beli  dengan  mereka?  Demi  Allah  aku  tidak  akan  berdiam  diri  aku  pecah 
dan  langgar  piagam  yang  zaiim  itu. 

Kata  Abu  Jahal  yang  sedang  berada  di  penjuru  masjid.  Itu  adalah  dusta  dari  mu,  demi  Allah  kau 
tidak  akan  melanggar  piagam  yang  kita  persetujui  itu.  Kata  Zam'ah:  Kerana  kami  tidak  setuju 
piagam  yang  amat  berdusta,  kerana  kami  tidak  setuju  piagam  itu  dituliskan  cuma  kamu  yang 
beria-ia  sangat  seperti  yang  tertulis  itu,  kata  Abu  al-Bukhturi:  Memang  kau  benar  wahai  Zam'ah, 
sesungguhnya  kami  tidak  rela  dengan  penulisannya  itu  dan  kami  tidak  mengakuinya. 

Kata  al-Mufam  bin  'Adi  pula:  Kaniu  berdua  memang  benar  yang  lain-lain  itu  dusta  belaka,  kami 
adalah  bebas  dihadapan  Allah  dengan  segala  apa  yang  tertulis.  Hisyam  pun  berkata  pula,  sama 
seperti  yang  dibicarakan  oleh  kawannya  yang  lain.  Kata  Abu  Jahal:  perkara  ini  sudah  diatur 
dalam  satu  malam,  di  mana  kamu  bermesyuarat  bukan  di  tempat  ini. 


Ketika  perdebatan  sedang  berlaku,  Abu  Talib  berada  di  suatu  penjuru  masjid,  beliau  datang  ke 
sini  kerana  Allah  telah  memberi  tahu  kepada  RasulNya  mengenai  piagam  yang  mereka  tulisnya 
itu,  di  mana  Allah  telah  memusnahkannya  dengan  menghantar  anai-anai  memakannya,  segala 
yang  tertulis  habis  digeritnya,  mana-mana  sebutan  zaiim,  penganiayaan  dan  penindasan 
dimakannya,  kecuali  sebutan  nama  Allah  sahaja  yang  ditinggalkannya,  hal  ini  diceritakan 
kepada  bapa  saudaranya,  untuk  itu  Abu  Talib  keluar  menemui  Ouraisy,  dan  terus  beliau 
menceritakan  kepada  mereka  seperti  apa  yang  telah  dikisahkan  oleh  anak  saudaranya 
Muhammad  (s. a. w),  sekiranya  beliau  berdusta  aku  beri  laluan  untuk  kamu  bertindak 
terhadapnya,  tapi  kalau  beliau  benar  hendaklah  kamu  tarik  balik  tindakan  kamu  itu.  Kata 
mereka:  Ya!  itulah  yang  adil  dan  wajar. 

Setelah  berlaku  perbicaraan  hangat  di  antara  orang  ramai  dan  Abu  Jahal,  akhirnya  al-Mut'am 
bangun  dan  pergi  mengambil  lambaran  piagam  untuk  dimusnahkannya,  tiba-tiba  didapati  anai- 
anai  telahpun  menggeritnya  kecuali  lafaz  Bismika  Allahhumma  dan  mana-mana  lafaz  yang 
tersebut  nama  Allah  sahaja  yang  tidak  dimakannya. 

Dengan  itu  selesai  pemecahan  dan  pelanggaran  ke  atas  piagam,  dengannya  Rasulullah  dan 
orang-orang  yang  bersama-samanya  keluar  dari  lorong  penempatan  mereka,  dengan  itujuga 
pihak  musyrikin  dapat  menyaksi  sebahagian  tanda  keagungan  kenabian,  walaupun  demikian 
mereka  tetap  sebagaimana  yang  dikisahkan  Allah  mengenainya: 

Dan  kalau  mereka  (kaum  musyrik  Mekah)  melihat  sesuatu  mukjizat,  mereka  berpaling  ingkar 
sambil  berkata 

"(Ini  ialah)  sihir  yang  terus  menerus  berlaku". 

(al-Qamar:  2) 

Malah  mereka  terus  berpaling  tadah  dari  tanda-tanda  dan  ayat-ayat  Allah  ini  dan  mereka 
semakin  kufur. 

PERWAKILAN  OURAISY  MENEMUI  ABU  TALIB  UNTUK  KALI  TERAKHIR 

Rasulullah  telahpun  keluar  dari  lorong  Abu  Talib  namun  baginda  tetap  menjalankan  tugasnya 
seperti  biasa,  dan  Ouraisy  pula  walaupun  telah  meninggal  pemboikotan  namun  mereka  masih 
juga  dengan  sikap  penindasan  ke  atas  orang-orang  Islam  dan  menghalang  kerja-kerja  dakwah 
kejalan  Allah,  sedemikian  dengan  Abu  Talib  dengan  sikapnya  yang  amat  prihatin  dan 
penjagaan  rapi  terhadap  diri  Rasulullah,  usia  Abu  Talib  kini  sudah  pun  melewati  lapan  puluh 
tahun,  kesengsaraan  dan  peristiwa-peristiwa  besar  yang  silih  berganti  itu,  terutamanya 
pemulauan  ekonomi  telah  menyebabkan  sendi-sendi  tulangnya  semakin  lemah,  tulang 
belakangnya  bagai  terpatah,  tidak  selang  berapa  bulan  selepas  mereka  keluar  dari 
pengurungan  tiba-tiba  beliau  telah  diserang  penyakit  yang  berat  dan  menekan,  pihak  musyrikin 
pun  curiga  akan  terjejas  nama  baik  mereka  di  kalangan  bangsa  Arab,  sekiranya  suatu  yang 


buruk  tidak  diingini  akan  terjadi  ke  atas  anak  saudaranya  itu,  selepas  kematiannya  nanti,  untuk 
itu  mereka  mencuba  sekali  lagi  untuk  berbincang  dengan  Muhammad  dengan  kehadirannya 
sekali,  dan  mereka  akan  bertolak  ansur  dengan  syarat  yang  mereka  berkeras  dengannya 
dimasa-masa  yang  lalu,  dengan  itu  Quraisy  telah  mengutus  perwakilannya  menemui  Abu  Talib 
Ibnu  Ishak  dan  yang  lain-lain  meriwayatkan  dengan  katanya:  Setelah  Abu  Talib  mengadu  hal 
kesakitannya,  dan  beritanya  ini  telah  sampai  kepengetahuan  Quraisy,  maka  mereka 
bermesyuarat  sesama  mereka. 

Kini  Hamzah  dan  Umar  sudah  pun  menganut  Islam,  cerita  mengenai  Muhammad  dan  usahanya 
semakin  berkembang  di  kalangan  kabilah-kabilah  Quraisy,  kata  mereka:  Ayuh  kita  menemui 
Abu  Talib,  kita  pinta  supaya  beliau  menekan  anak  saudaranya  itu  untuk  menerima  syarat-syarat 
kita,  demi  Allah  kita  curiga  mereka  (kaum  muslimin)  akan  meriguasai  kita.  Riwayat  dalam  lafaz 
lain  berbunyi:  Sebenarnya  kita  takut,  nanti  orang  tua  itu  akan  mati  dan  Muhammad  pula  dapat 
menguasai  suasana,  habislah  kewibawaan  kita,  hingga  seluruh  bangsa  Arab  memperlecehkan 
kita,  dan  mereka  akan  mengatakan:  Dulu  mereka  membiarkannya  hingga  apabila  bapa 
saudaranya  mati  baru  mereka  kerjakannya.  Dengan  itu  mereka  pergi  menemui  Abu  Talib  dan 
berbincang  dengannya,  mereka  semua  adalah  pemuka-pemuka  kaum  yang  terdiri  dari:  Utbah 
bin  Rabi'ah,  Syaibah  bin  Rabi'ah,  Abu  Jahal  bin  Hisyam,  Umaiyah  bin  Khalaf  dan  Abu  Sufian 
bin  Harb  adalah  tokoh  yang  mengepalai  rombongan  seramai  dua  puluh  lima  orang  ini,  kata 
mereka:  Wahai  Abu  Talib  kau  sebenarnya  adalah  sebahagian  dari  kami,  sebagaimana  yang 
diketahui,  kita  semua  sudah  pun  lanjut  usia,  kami  pun  takut  juga  hal  yang  akan  menemui  kau  itu, 
sebagaimana  yang  kau  tahu  hal  yang  terjadi  di  antara  kami  dan  anak  saudaramu  itu,  cuba  kau 
pinta  kepadanya,  dan  beliau  boleh  membuat  syarat  kepada  kami  dan  beliau  pula  hams 
menerima  sesuatu  dari  kami,  supaya  beliau  berhenti  mengecam  kami  dan  kami  pun  boleh 
berhenti  menentangnya,  dan  hendaklah  beliau  membiarkan  kami  dengan  agama  kami,  dan 
disebaliknya  kami  akan  membiarkan  beliau  dengan  agamanya.  Lalu  Abu  Talib  menjemput 
Rasulullah,  dan  Rasulullah  pun  segera  tiba,  terus  beliau  berkata:  Wahai  anak  saudaraku  ini 
semua  adalah  pembesar-pembesar  kaum  kau,  mereka  berkumpul  kemari,  semata-mata  untuk 
kau  untuk  menawarkan  kau  sesuatu  dan  untuk  menerima  sesuatu  darimu. 

Kemudian  Abu  Talib  menyampaikan  hal  yang  dikemukakan  oleh  mereka  tadi,  iaitu  untuk  sama- 
sama  tidak  mengganggu  pihak  yang  lain.  Jawab  Rasulullah:  Apa  pendapat  kamu  sekiranya  aku 
kemukakan  kepada  kamu  satu  perkataan  yang  apabila  kamu  ucapkannya  kamu  akan 
menguasai  seluruh  bangsa  Arab,  dan  bangsa-bangsa  lain  akan  tunduk  kepada  kamu.  Dalam 
perkataan  yang  lain  pula  bahawa,  Baginda  berbicara  kepada  Abu  Talib  dengan  katanya:  Daku 
mahu,  semua  mereka  berada  dalam  kalimah  yang  satu,  yang  apabila  mereka  ucapkan  kalimah 
itu  seluruh  bangsa  Arab  akan  tunduk  kepada  mereka  dan  bangsa  asing  akan  membayar  ufti 
kepada  mereka.  Dan  dalam  lafaz  yang  lain  pula,  kata  Baginda:  Wahai  bapa  saudaraku,  boleh 
tak  ayahnda  serukan  mereka  kepada  suatu  yang  lebih  baik  untuk  mereka,  kata  Abu  Talib: 


Sebutlah  apa  yang  hendak  kau  serukan  mereka  itu?  Jawab  Baginda:  Aku  mengajak  mereka 
untuk  melafazkan  satu  kalimah  yang  apabila  mereka  lakukan  seluruh  bangsa  Arab  akan  tunduk 
akur  kepada  mereka,  malah  mereka  akan  menguasai  seluruh  bangsa-bangsa  asing. 

Manakala  lafaz  dari  riwayat  Ibnu  Ishak  berbunyi:  Hanya  satu  kalimah  sahaja,  kamu  ucapkannya 
nescaya  kamu  akan  menguasai  bangsa  Arab,  dan  bangsa  asing  pula  akan  tunduk  kepada 
kamu.  Setelah  mana  Rasulullah  menyebut  kata-katanya  ini  mereka  semua  berhenti  dan 
kebingungan,  dan  bagaimana  hendak  menolak  tawaran  hanya  satu  kalimah  yang  amat 
berfaedah  sekali  bagi  mereka,  lantas  Abu  Jahal  pun  berkata:  Apa  dia  perkataan  itu?  demi  bapa 
engkau,  mudah  sangat,  kami  boleh  ucapkannya  dan  sepuluh  yang  lain  pun  tidak  mengapa, 
jawab  Rasulullah:  Ucaplah  "lailahaillallah  " di  samping  kamu  menolak  seluruh  penyembahan- 
penyembahan  yang  lain.  Dengan  itu  mereka  semua  menepuk-nepuk  tangan  mereka  dan 
berkata:  Wahai  Muhammad,  kamu  hendak  kami  jadikan  tuhan-tuhan  yang  banyak  itu  satu  tuhan 
sahaja?  Ini  tidak  boleh  jadi,  ini  perkara  yang  menghairankan. 

Selepas  itu  mereka  berkata  sesama  mereka:  Demi  Allah  sesungguhnya  orang  ini  (iaitu 
Muhammad),  tidak  akan  memberi  suatu  pun  kepada  kamu,  ayuh  beredar  dari  sini,  dan  teruskan 
dengan  agama  nenek  moyang  kita  dahulu,  hingga  Allah  sahaja  yang  menghukumkan  di  antara 
kita  dan  dia.  Dengan  itu  mereka  semua  bersurai. 

Mengenai  mereka  ini  Allah  menurunkan  wahyunya: 

Saad;  demi  Al-Quran  yang  mempunyai  kemuliaan  serta  mengandungi  peringatan  dan 
pengajaran.  (Orang-orang  yang  mengingkari  kerasulanmu  - wahai  Muhammad  - tidak 
berdasarkan  kebenaran)  bahkan  mereka  yang  kafir  itu  bersifat  sombong  angkuh  dan  suka 
menentang  kebenaran.  (Tidakkah  mereka  menyedari)  berapa  banyak  umat-umat  (yang  ingkar) 
yang  terdahulu  dari  mereka,  Kami  binasakan?  Lalu  mereka  meminta  pertolongan,  padahal  saat 
itu  bukanlah  saat  meminta  pertolongan  melepaskan  diri  dari  azab.  Dan  mereka  (yang 
mengingkari  kerasulan  Nabi  Muhammad  itu)  merasa  hairan,  bahawa  mereka  didatangi  oleh 
seorang  Rasul  pemberi  amaran,  dari  kalangan  mereka  sendiri.  Dan  mereka  yang  kafir  itu 
berkata:  "Orang  ini  adalah  seorang  ahli  sihir,  lagi  pendusta.  " Patutkah  ia  menafikan  tuhan- 
tuhan  yang  berbilang  itu  dengan  mengatakan:  Tuhan  hanya  Satu?  Sesungguhnya  ini  adalah 
satu  perkara  yang  menakjubkan!"  Dan  (ketika  itu)  keluarlah  ketua-ketua  dari  kalangan  mereka 
(memberi  peransang  dengan  berkata):  "Jalan  terus  (menurut  cara  penyembahan  datuk  nenek 
kamu)  dan  tetap  tekunlah  menyembah  tuhan-tuhan  kamu.  Sebenarnya  sikap  ini  adalah  satu 
perkara  yang  amat  dikehendaki.  " Kami  tidak  pernah  mendengar  tentang  (soal  mengesakan 
Tuhan)  itu  dalam  ugama  yang  terakhir;  perkara  ini  tidak  lain  hanyalah  rekaan  dan  dusta 
semata-mata". 

(Shaad:  1-7) 


TAHUN  PERKABUNGAN 


Kematian  Abu  Talib 

Kegeringan  Abu  Talib  semakin  menekan,  tidak  berapa  lama  beliau  pun  meninggal  dunia, 
kematian  beliau  adalah  dibulan  Rejab'  tahun  kesepuluh  kebangkitan  Rasulullah,  iaitu  enam 
bulan  selepas  keluar  dari  pengepungan  di  lorong  Abi  Talib,  ada  pendapat  yang  menyebut  beliau 
meninggal  di  bulan  Ramadhan  tiga  hari  sebelum  kewafatan  Khadijah  (r.a). 

Di  dalam  sahih  Bukhari  hadis  yang  diriwayatkan  dari  al-Musayyab:  Bahawa  Abu  Talib  ketika 
hampir  kewafatannya  beliau  telah  dihadiri  oleh  Rasulullah  di  sampingnya  juga  Abu  Jahal,  di  sini 
Baginda  menyeru  Abu  Talib:  Wahai  ayahanda  sebutlah  "lailahaillallah"  satu  kalimah  yang  boleh 
ku  berhujah  dengannya  di  hadapan  Allah  esok.  Kata  Abu  Jahal  dan  Abdullah  bin  Abi  Umaiyah: 
Wahai  Abu  Talib:  Mahu  kau  tinggal  agama  bapa  kau  Abdul  Muttalib?  Beginilah  keadaan  mereka 
berdua,  tarik  menarik  Abu  Talib  ke  pihaknya,  akhirnya  Abu  Talib  menyebut:  Aku  di  dalam 
agama  Abdul  Muttalib  bersama  dengan  hembusan  nafas  terakhir,  di  ketika  itu  Rasulullah 
berkata:  Sesungguhnya  akan  ku  beristighfar  untuk  kau  selagi  mana  aku  tidak  ditegah  berbuat 
sesuatu  untuk  kau.  Di  masa  itu  turunlah  wahyu  Allah:  yang  bermaksud: 

Tidaklah  dibenarkan  bagi  Ndbi  dan  orang  yang  beriman,  meminta  ampiin  bagi  orang  yang 
musyrik,  sekali  pun  orang  itu  kaum  kerabat  sendiri,  sesudah  nyata  bagi  mereka  bahawa  orang 
musyrik  itu  adalah  ahlineraka. 

(at-Taubah:  113) 

Dan  turun  juga  ayat: 

Sesungguhnya  engkau  (wahai  Muhammad)  tidak  berkuasa  memberi  hidayah  petunjuk  kepada 
sesiapa  yang  engkau  kasihi  (supaya  ia  menerima  Islam), 

(al-Qashas:  56) 

Tidak  perlu  untuk  menjelaskan  lagi  bagaimana  Abu  Talib  ini  merupakan  penjaga  dan  benteng 
kepada  Rasulullah,  hingga  dakwah  Islamiah  boleh  bertahan  di  sebaliknya,  dari  serangan  kaum 
sufaha  dan  elit,  tetapi  beliau  tetap  dengan  agama  datuk  moyangnya,  sesungguhnya  beliau 
gagal  di  sisi  Allah.  Di  dalam  sahih  al-Bukhari  satu  riwayat  dari  al-Abbas  bin  Abdul  al-Muttalib 
yang  berkata  kepada  Rasulullah:  Kau  tidak  boleh  memanfaatkan  bapa  saudara  mu  itu,  beliau 
mempertahankan  dan  membela  kau,  kata  Rasulullah:  Beliau  di  hujung  api  neraka,  kalau  tidak 
kerana  aku,  sudah  pasti  di  lapisan  terbawah  api  neraka. 

Dari  Abi  Said  al-Khudri,  meriwayatkan,  bahawa  beliau  mendengar  Rasulullah  menyebut  tentang 
bapa  saudaranya,  dengan  sabdanya  yang  bermaksud: 

"Semoga  syafaat  ku  boleh  memanafaatkan  beliau  di  hari  Oiamat  nanti,  beliau  diletakkan  di 
hujung  api  neraka  sampai  membakar  dua  tumitnya  " 


KHADIJAH  KEMBALI  KE  RAHMATULLAH 


Lebih  kurang  dua  atau  tiga  bulan  selepas  kematian  Abu  Talib,  Khadijah  pula  kembali  ke 
rahmatullah,  kewafatan  beliau  ialah  di  dalam  bulan  Ramadhan  tahun  kesepuluh  kebangkitan 
Rasulullah,  dalam  lingkungan  usia  lima  puluh  enam  tahun  manakala  Rasulullah  berusia  lima 
puluh  tahun. 

Sesungguhnya  Khadijah  adalah  ni'mat  dan  anugerah  yang  teragung  kepada  Rasulullah,  beliau 
bersama-sama  Rasulullah  untuk  selama  suku  abad  mencucuri  Baginda  dengan  belai  kasih 
sayang  terhadap  Baginda,  di  saat-saat  genting  dan  meruncing,  menyokong  Baginda  di  waktu- 
waktu  kegawatan  yang  diperlukan  kepada  sokongan  dan  bantuan,  malah  beliau  menolong 
Baginda  menyebar  ajaran  dan  risalahnya,  bersama-sama  Rasulullah  ke  medan  jihad  suci, 
berkongsi  kemewahan  dan  kesusahan  dengan  harta  dan  keringatnya  pernah  Rasulullah 
menyebut-nyebut  kelebihan  Khadijah  dengan  sabdanya  yang  bermaksud: 

Beliau  beriman  denganku  ketika  manusia  kufur  dengan  ku,  membenarkan  daku  ketika  manusia 
mendustai  daku,  berkongsikan  daku  haita-hartanya  ketika  manusia  lain  enggan  memberi  daku, 
dan  Allah  mengurniakan  darinya  anak-anak  dan  tidak  mengumiakan  anak  dari  yang  lain. 
Al-Bukhari  di  dalam  sahihnya  meriwayatkan  hadith  dari  Abi  Hurairah  dengan  katanya:  Jibril 
(a. s.),  telah  mendatangi  Nabi  Muhammad  (s. a. w)  dan  berkata;  Wahai  Rasulullah  itu  dia 
Khadijah  (r.a.)  telah  datang  bersama-samanya  satu  bekas,  di  dalamnya  hidangan  atau 
makanan  atau  minuman,  bila  beliau  tiba  ke  hadapanmu,  sampaikan  kepadanya  salam  dari 
Tuhannya  dan  beritahu  kepadanya  berita  gembira  di  mana  tersedia  untuk  beliau  sebuah  rumah 
di  dalam  syurga,  diperbuat  dari  permata  baiduri  tiada  bising  dan  gangguan  di  dalamnya. 

DUKACITA  YANG  SILIH  BERGANTI 

Dua  peristiwa  sedih  yang  menekan,  berturut  mengoncang  perasaan  Baginda  dan  menyayat  hati 
naluri  Rasulullah,  dari  situ  musibah  kaumnya  bertubi-tubi  menimpa  Rasulullah,  mereka  lebih 
berani  lagi  dari  masa  yang  lampau,  terang-terangan  mengancam  Baginda  dengan  kenakalan 
dan  penyiksaan.  Selepas  kematian  Abu  Talib,  Baginda  semakin  bertambah  duka  nestapa, 
hingga  terasa  berputus  asa  dengan  mereka,  lalu  Baginda  keluar  ke  Taif  dengan  harapan  di 
sana  penduduknya  akan  menyahut  seruannya  dan  membantu  menghadapi  kaum  Ouraisy, 
malang  di  sana  tiada  siapa  yang  mahu  menyokong  dan  membantu,  malah  yang  didapati 
penentangan  yang  lebih  pahit  lagi,  Baginda  mengalami  lebih  teruk  lagi,  dari  apa  yang  diharap 
dari  kaumnya. 

Sebagaimana  tekanan  semakin  hebat  ke  atas  Rasulullah  semakin  hebat  juga  penyiksaan  ke 
atas  sahabatnya,  hinggakan  sahabatnya  yang  tersayang,  Abu  Bakr  al-Siddiq  mengambil 
langkah  untuk  berhijrah  keluar  dari  Makkah,  beliau  keluar  hingga  sampai  ke  Birk  al-Ghamad 
untuk  pergi  ke  Habsyah,  namun  beliau  telah  di  bawa  pulang  oleh  Ibnu  al-Dughnah  dan  meletak 
di  bawah  suakanya.  Ibnu  Ishak  meriwayatkan:  Setelah  Abu  Talib-meninggal  dunia,  pihak 
Ouraisy  mengancam  Rasulullah  dengan  berbagai  penyiksaan  yang  belum  pernah  dialami 


semasa  hayat  Abu  Talib,  malah  golongan  bodoh  pun  berani  juga,  pernah  di  suatu  hari  seorang 
lelaki  bodoh  berani  menabur  pasir  ke  atas  kepala  Rasulullah,  Baginda  memasuki  mmahnya 
dengan  tanah  dan  pasir  bertaburan  di  kepala  Baginda,  salah  seorang  puterinya  membasuh 
kepalanya  sambil  menangis,  namun  Rasulullah  masih  menenangkannya:  Tak  usah  kau  tangis 
wahai  anakku,  sesungguhnya  Allah  melindungi  ayahmu  ini.  Ouraisy  tidak  melakukan  seberat  ini, 
yang  paling  ku  benci,  melainkan  selepas  kematian  Abu  Talib. 

Oleh  kerana  bertubi-tubi  penyiksaan  di  tahun  ini  maka  Baginda  menamakan  tahun  berkenaan 
dengan  tahun  perkabungan  dan  dukacita,  dan  penamaan  ini  memang  terkenal  di  dalam  sejarah 
Islam. 

PERKAHWINAN  BAGINDA  DENGAN  SAWDAH  (r.a.) 

Dalam  bulan  Syawal  di  tahun  kesepuluh  kebangkitan  Baginda,  Rasulullah  telah  berkahwin 
dengan  Sawdah  binti  Zam'ah,  beliau  adalah  wanita  muslimah  yang  memeluk  Islam  terulung. 
Beliau  adalah  penghijrah  peringkat  kedua  ke  al-Habsyah,  suaminya  ialah  al-Sakran  bin  Amru 
telah  memeluk  Islam  dan  berhijrah  bersama  isterinya  Sawdah,  tetapi  beliau  wafat  di  bumi 
Habsyah  atau  selepas  pulang  ke  Makkah,  setelah  selesai  idahnya  Rasulullah  meminangnya 
dan  berkahwin  dengannya.  Beliau  adalah  isteri  pertama  yang  dikahwini  Rasulullah  selepas 
peninggalan  Khadijah.  Selepas  beberapa  tahun,  beliau  menghadiahkan  gilirannya  kepada 
Aisyah(r.a). 

SECEBIS  ULASAN  MENGENAI  PERKAHWINAN  RASULULLAH  DENGAN  AISYAH  ( r.a.) 

Di  bulan  Syawal  tahun  kesembilan  kebangkitan  Rasulullah,  Baginda  telah  berkahwin  dengan 
A'isyah  al-Siddiqah  puteri  Abu  Bakr  al-Siddiq  (r.a.),  usianya  masih  enam  tahun,  di  mana 
Rasulullah  berseketiduran  dengannya  semasa  Baginda  berhijrah  ke  Madinah,  iaitu  di  bulan 
Syawal  tahun  pertama  hijrah,  ketika  itu  usianya  sudah  meningkat  sembilan  tahun. 

FAKTOR-FAKTOR  KESABARAN  DAN  KECEKALAN 

Manusia  yang  tabah  pun  menyaksi  penuh  keberanian,  malah  golongan  berfikiran  pun  bertanya 
sesama  mereka:  Apakah  sebab  dan  faktor  yang  membawa  kaum  muslimin  boleh  sampai  ke 
peringkat  ini  dan  melewati  batas-batas  kecekalan  yang  luar  biasa  ini?  Bagaimana  mereka  boleh 
bertahan  dan  bersabar  menghadapi  ancaman  dan  penyiksaan  yang  menggerunkan, 
penyiksaan  yang  boleh  menggoncang  hati-hati  yang  berani?  Memandangkan  persoalan  yang 
muncul  di  hati-hati  naluri  manusia,  maka  kita  dapati  adalah  wajar  untuk  kita  memaparkan 
sebahagian  dari  faktor-faktor  ini  sebagai  petanda  sepintas  lalu,  secara  ringkas: 

1.  Faktor  utama  di  sini  ialah  keimanan  dan  keyakinan  dengan  Allah  (s. w. t),  mengenal  Allah 
dengan  ertikata  yang  sebenar,  kerana  keimanan  yang  sejati  apabila  menguasai  hati-hati  rijal 
ianya  menjadi  seberat  gunung  yang  tidak  mungkin  dicabar,  manusia  yang  memiliki  iman  yang 


mantap  dan  keyakinan  yang  azam  melihat  kepahitan  dunia,  biar  seberat  mana  dan  seteruk 
mana,  bagaikan  kiambang  yang  terapung  di  permukaan  arus  air  laju  menghentak-hentak 
empangan  dan  bendungan,  namun  ianya  tidak  mungkin  memecah  atau  menjejaskannya, 
demikian  orang  yang  memiliki  keimanannya  yang  mantap  ini,  langsung  tidak  menghirau  dan 
mempedulikan  dengan  ancaman  dan  tribulasi  yang  memenatkan,  malah  beliau  akan  merasai 
satu  kemanisan  iman  dan  keenakan  keyakinannya  berhadapan  dengan  semua  fitnah  ini. 
Adapun  buih  itu  maka  akan  hilang  lenyaplah  ia  hanyut  terbuang,  manakala  benda-benda  yang 
berfaedah  kepada  manusia  maka  ia  tetap  tinggal  di  bumi.  (Al-Ra'd:  17)  Dari  faktor  ini  tercawang 
beberapa  faktor  lain  yang  berpadu,  memberi  kekuatan  kepada  kecekalan  dan  kesabaran. 

2.  Pimpinan  yang  menarik  hati-hati  kepadanya.  Rasulullah  merupakan  pemimpin  yang  tertinggi 
bagi  ummah  Islamiah,  bahkan  bagi  manusia  sejagat,  di  mana  Baginda  terhias  dengan 
keluhuran  akhlak,  jiwa  yang  sempurna,  budipekerti  yang  tinggi,  perangai  yang  mulia  dan  susila 
terpuji,  kesemuanya  ini  membawa  hati-hati  manusia  tertarik  dengannya,  sanggup  dan  rela 
berkorban  apa  sahaja  untuk  mempertahankannya,  kesempurnaan  Baginda  melimpah  ruah, 
yang  sememangnya  diidam-idamkan  oleh  manusia,  tidak  pernah  ada  pada  mana-mana 
manusia,  dipersada  ini.  Baginda  merupakan  mercu  kemuliaan,  kebaikan  dan  kelebihan,  contoh 
kepada  kebersihan  jiwa,  amanah  dan  kebenaran,  Baginda  adalah  sumber  danjalan  kebaikan 
yang  diakui  oleh  lawan  lebih-lebih  lagi  taulan,  tidak  ada  kalimah  yang  diungkapkan  melainkan 
kesemuanya  dipercayai  dan  diyakini  kebenarannya.  Tiga  orang  tokoh  Quraisy  telah  berbicara 
sesama  mereka,  setiap  mereka  telah  pun  mendengar  al-Quran  secara  rahsia  tanpa  diketahui 
oleh  kawannya  yang  lain,  namun  diakhirnya  rahsia  mereka  ini  terpecah  juga,  salah  seorang 
mereka  telah  menyoal  Abu  Jahal  katanya:  Apa  pendapat  tuan  mengenai  yang  tuan  dengar  dari 
Muhammad  itu?  Tanya  Abu  Jahal:  Apa  yang  engkau  dengar?  Jawabnya:  Kami  dan  Banu  Abdul 
Manaf  telah  berlumba-lumba  untuk  memperolehi  kemuliaan,  kiranya  mereka  memberi  orang 
makanan  kami  pun  berbuat  demikian,  mereka  membawa  orang  ramai,  kami  pun  membawa 
orang  ramai,  mereka  memberi  sesuatu  kami  pun  boleh  memberi,  sehingga  apabila  kami  hampir 
seri,  perlawanan  pejutan  kami  seolah-olah  dua  ekor  kuda  berlumba,  hinggalah  mereka  berkata: 
Kami  ada  nabi  yang  menerima  wahyu  dari  langit.  Dan  bilakah  kita  akan  mendapatinya?  Jawab 
Abu  Jahal:  Demi  Allah  aku  tidak  akan  beriman  dengannya?  Jawab  Abu  Jahal:  Demi  Allah  aku 
tidak  akan  beriman  dengannya  atau  mempercayainya  sama  sekali. 

Abu  Jahal  pernah  berkata:  Wahai  Muhammad,  sebenarnya  kami  tidak  mendustaimu,  tetapi 
mendustai  apa  yang  kamu  bawa  itu,  maka  dengan  itu  Allah  menurunkan  wahyu: 

Sebenarnya  mereka  bukan  mendustakanmu,  tetapi  orang  yang  zaiim  itu  mengingkari  ayat-ayat 
keterangan  Allah  (disebabkan  kedegilan  mereka  semata-mata) 

(al-An'aam:  33) 

Di  suatu,  hari  kafir  Quraisy  menyindir  Rasulullah  tiga  kali,  dengan  jelingan  mata,  pada  kali 
ketiga  Rasulullah  berkata:  Wahai  kalian  Quraisy  aku  telah  membawakan  kamu  dengan 


sembelihan,  mereka  tersentak  dengan  kata-kata  Baginda  itu,  hinggakan  orang  paling  memusuhi 
Rasulullah  pun  membuat  koreksi  diri  mereka  dengan  sesuatu  yang  terbaik  padanya. 

Semasa  kafir-kafir  Makkah  mencampak  uncang  najis  ke  atas  Rasulullah  ketika  Baginda  sedang 
sujud,  Baginda  mendoakan  bala  ke  atas  mereka,  menyebabkan  ketawa  mereka  terhenti  dengan 
tiba-tiba,  dan  kesangsian  serta  dukacita  menyelubungi  mereka  semua,  dan  mereka  yakin 
bahawa  mereka  pasti  binasa. 

Baginda  pernah  mendoa  bala  ke  atas  Utbah  bin  Abu  Lahab,  sepanjang  hayatnya  beliau 
meyakini  di  suatli  masa  pasti  doa  itu  terlaksana,  hingga  bila  beliau  melihat  singa  terus  beliau 
berkata:  Demi  Allah  Muhammad  membunuh  daku  sedang  beliau  berada  di  Makkah. 

Ubai  bin  Khalaf  pula  mengugut  untuk  membunuh  Rasulullah,  tetapi  jawab  Rasulullah:  Malahan 
aku  yang  membunuh  kau!  Insyaallah.  Setelah  Ubai  ditikam  di  peperangan  Badar,  luka  hanya 
sekadar  terguris  sedikit  dikulit,  namun  Ubai  melaung  dengan  katanya:  Dia  telah  bersumpah  di 
Makkah  dahulu  hendak  membunuh  daku  dengan  katanya:  Aku  yang  akan  membunuh  kau,  demi 
Allah  kalau  dia  ludah  ke  mulutku  nescaya  binasa  juga  daku.  Huraiannya  akan  menyusul. 
Semasa  di  Makkah  Sa'd  bin  Mu'az  telah  menyebut  kepada  Umaiyah  bin  Khalaf:  Sebenarnya 
aku  telah  dengar  Rasulullah  berkata:  Mereka  yakin  kaum  Muslimin  akan  membunuh  kamu, 
menyebabkan  beliau  terperanjat  besar  dan  berjanji  untuk  tidak  keluar  dari  Makkah,  sebab  itu 
bila  digesa  oleh  Abu  Jahal  supaya  beliau  keluar  berperang  di  Badar,  beliau  telah 
memperuntukkan  belanja  agak  besar  demi  untuk  membeli  seekor  unta  pacuan  yang  terbaik, 
untuk  membolehkan  beliau  berkejar  lari  ke  Makkah.  Isterinya  telah  memperingatkan  beliau 
dengan  katanya:  Wahai  Abu  Sofwan,  apakah  kau  telah  lupa  apa  yang  telah  disebutkan  di  suatu 
ketika  dahulu  oleh  saudaramu  al-Yathribi  itu?  Jawab  beliau:  Demi  Allah,  tidak  sekali-kali,  aku  ke 
sana  pun,  bukan  untuk  masuk  ke  tengah-tengah  medan  hanya  dipinggirnya  sahaja. 

Inilah  perasaan  dan  sikap  musuh-musuh  Rasulullah  terhadap  Baginda,  manakala  sikap  para 
sahabatnya  dan  mereka  bersama  Baginda  menjadikan  Baginda  sebagai  roh  dan  jiwa  mereka, 
Baginda  adalah  hati  dan  mata  kepada  mereka,  kecintaan  sejati  membawa  mereka  tertarik 
kepada  Baginda  bagaikan  air  yang  mengalir,  jiwa-jiwa  mereka  tertarik  kepada  Rasulullah 
bagaikan  besi  tertarik  kepada  tarikan  magnet,  bak  kata  penyair: 

Gambaran  dirinya  memenuhi  pada  setiap  jasad  Jiwanya  menarik  setiap  hati  lelaki. 

Natijah  kecintaan  mereka  dan  berfana,  kerananya,  mereka  sanggup  diri  mereka  dibinasakan 
asalkan  Baginda  selamat,  tidak  terguris  walau  dengan  sekerat  duri. 

Di  suatu  hari  Abu  Bakr  telah  dilanyak  oleh  kafir  Ouraisy  di  kawasan  Makkah,  dipukul  separah- 
parahnya,  Utbah  bin  Rabi'ah  turut  sama  menerajang  dengan  tapak  kasutnya  yang  berladam, 
menyental-nyental  di  seluruh  mukanya,  dan  melanyak  perutnya  hingga  tak  kelihatan  mana 
hidungnya  mana  mukanya.  Kemudian  diusung  di  dalam  pakaiannya  oleh  Banu  Tamim  ke 
rumahnya,  ketika  sampai  ke  dalam  rumah  tak  seorang  pun  menyangka  yang  beliau  hidup  lagi, 
disenja  hari  baru  beliau  mula  bercakap,  dan  lafaz  yang  mula-mula  beliau  tutur,  katanya:  Apa 


yang  Rasulullah  buat,  mereka  yang  melingkungi  beliau  pun  marah  dan  mencelanya,  kemudian 
mereka  pun  bangun  dan  berpesan  kepada  ibunya  Ummu  Khair:  Tengoklah  dia  ini?  dan  suaplah 
apa  saja,  atau  berilah  minuman  kepadanya,  setelah  ibunya  bersendirian  dengannya,  beliau 
menggesa  supaya  Abu  Bakr  memakan  dan  meminum,  tapi  beliau  masih  lagi  bertanya:  Apa 
yang  telah  Rasulullah  lakukan?  Jawab  ibunya:  Demi  Allah  aku  pun  tidak  ada  maklumat 
mengenainya.  Kata  Abu  Bakr  pula:  Cuba  ibu  pergi  bertemu  Ummu  Jamil  binti  al-Khatab 
tanyakan  dia  mengenai  Baginda  itu?  Lantas  ibunya  pun  keluar  hingga  bertemu  Ummu  Jamil 
dan  berkata:  Abu  Bakr  di  rumah  sana  bertanya  khabar  mengenai  Muhammad  bin  Abdullah. 
Jawab  Ummu  Jamil:  Aku  tidak  tahulah  mengenai  Abu  Bakr  dan  tidak  tahu  juga  mengenai 
Muhammad  bin  Abdullah?  Tapi  kalau  pun  mahukan  aku  pergi  bersama  puan  menemui  anak 
engkau  itu  boleh  aku  ke  sana.  Jawab  Umu  Khair:  Ya!  Apa  salahnya,  beliau  terus  bersama-sama 
Ummu  Jamil,  didapatinya  Abu  Bakr  terlentang  membujur,  Ummu  Jamil  menghampiri  beliau  dan 
berteriak  sambil  berkata:  Demi  Allah  golongan  itu  telah  mengerjakan  kau,  sebagai  pembalasan 
kepada  golongan  fasik  lagi  kafir  itu,  ku  berdoa  semoga  Allah  menuntut  bela  dari  mereka  itu, 
kemudian  bertanya  Abu  Bakr:  Apa  yang  telah  Rasulullah  lakukan?  Jawab  Ummu  Jamil:  Ini 
Ibumu  sedang  mendengar  cakapmu  itu:  Tak  usah  ragu-ragukan  dia.  Kata  Ummu  Jamil  lagi: 
Baginda  selamat  dan  sempurna.  Tanya  Abu  Bakr:  Di  mana  Baginda?  Jawab  Ummu  Jamil: 
Baginda  di  rumah  Ibnu  al-Arqam.  Kata  Abu  Bakr:  Aku  berjanji  dengan  Allah,  aku  tidak  akan 
menjamah  sebarang  makanan  pun  atau  meminum  minuman,  kecuali  setelah  ku  menemui 
Rasulullah,  tetapi  mereka  berdua  menangguhkan  pemergian  Abu  Bakr,  sehingga  apabila  Abu 
Bakr  kembali  tenang  dan  orang  ramai  pun  dah  reda,  mereka  berdua  memapah  Abu  Bakr 
hinggalah  mereka  masuk  menemui  Rasulullah  (s. a. w). 

Kita  akan  cuba  paparkan  di  sini  gambaran  hidup  yang  sukar  ditemui  mengenai  kecintaan  dan 
dedikasi  golongan  awal  terhadap  diri  Rasulullah  (s. a. w),  di  dalam  beberapa  kejadian  berasingan, 
di  dalam  penulisan  ini,  terutama  kejadian  di  hari  peperangan  Uhud  dan  apa  yang  telah 
dilakukan  oleh  Khubaib  dan  mereka  yang  seumpamanya. 

3.  Perasaan  tanggungjawab  {al-syu'ur  bit  mas'uliyah).  Para  sahabat  seluruhnya  penuh 
perasaan  dan  syu'ur  di  mana  manusia  kesehiruhannya  dipikul  dengan  beban  tanggungjawab  ini, 
tidak  boleh  dielak  atau  ditolak  dengan  sebarang  alasan,  padah  penolakkan  tanggungjawab  atau 
melarikan  diri  darinya  adalah  sangat  buruk  dan  berat  malah  lebih  buruk  lagi  dari  penyiksaan  itu 
sendiri,  kerugian  yang  bakal  mereka  alami  terlalu  besarjika  dibandingkan  dengan  kepayahan 
yang  mereka  hadapi,  ekoran  kesanggupan  mereka  memikul  tugasan  ini.  Malah  kerugian  ini 
turut  ditanggung  oleh  manusia  sejagat. 

4.  Kepercayaan  dengan  hari  akhirat.  Kepercayaan  ini  adalah  sokongan  kepada  syu'ur 
kebertanggungjawapan  itu,  mereka  penuh  keyakinan  dengan  apa  yang  mereka  lakukan,  itu 
adalah  semata-mata  untuk  Allah  Rab  al-'Alamin,  di  mana  mereka  akan  dinilai  dan  dihisab  oleh 
Allah  dengan  yang  sekecil-kecil  pekerjaan  hinggalah  kepada  yang  sebesar-besarnya, 


balasannya  samada  ke  syurga  nirwana  atau  neraka  jahanam,  mereka  menghabiskan  usia 
mereka  di  antara  ketakutan  dan  harapan,  mengharapkan  rahmat  Tuhan  mereka  dan  takut 
dengan  azab  sengsaraNya.  Pernah  golongan  sahabat  ini  memberi  sedekah  dengan  apa  yang 
dikurniakan  kepada  mereka,  sedang  hati-hati  mereka  berdegup  ketakutan  dengan  sedekah  itu, 
kalau-kalau  tidak  diterima.  Sesungguhnya  mereka  kembali  kepada  Tuhan  mereka. Mereka 
memang  mengenali  dunia  ini  samada  azabnya  atau  kesenangannya  tak  lebih  dari  sebelah 
sayap  nyamuk,  berbanding  dengan  balasan  di  akhirat.  Pengenalan  dan  makrifat  yang 
mendalam  ini,  membawa  mereka  berasa  ringan  dengan  kepahitan  dunia  dan  kesusahannya, 
hingga  membawa  mereka  tidak  memberi  perhatian  langsung  kepada  dunia  dan  sengsaranya  itu. 
5.AI-Quran:  Disaat  yang  meruncing,  menakut  dan  menggerunkan  ini,  turunlah  ayat-ayat  al- 
Quran,  memberi  sokongan  dan  keterangan-keterangan  kemas  mengenai  ajaran  dasar  al-lslam, 
di  mana  dakwah  di  peringkat  itu  berkisar  di  sekitarnya,  dengan  usiub  danjalan  bahasa  yang 
menarik  di  masa  yang  sama  menunjuk  ajar  kepada  kaum  muslimin  jalan  yang  sebenar,  kepada 
dasar  pembinaan  sebuah  masyarakat  contoh  di  dunia  ini,  iaitu  masyarakat  Islam  . Ayat-ayat  al- 
Quran  menyemarakkan  perasaan  kaum  muslimin  dan  menyegarkan  emosi  kesabaran  dan 
kecekalan  yang  telah  menempa  contoh  unggul  kepada  umat  manusia  sejagat: 

Adakah  patut  kamu  menyangka  bahawa  kamu  akan  masuk  syurga,  padahal  belum  sampai 
kepada  kamu  (ujian  dan  cubaan)  seperti  yang  telah  berlaku  kepada  orang  yang  terdahulu 
daripada  kamu  ? Mereka  telah  ditimpa  kepapaan  (kemusnahan  harta  benda)  dan  serangan 
penyakit,  serta  digoncangkan  (oleh  ancaman  bahaya  musuh),  sehingga  berkata  mereka  yang 
beriman  dengannya:  "Bilakah  (datangnya)  pertolongan  Allah?"  Maka  jawab  Rasul: 

Sesungguhnya  pertolongan  Allah  itu  dekat  (asalkan  kamu  bersabar  dan  berpegang  teguh 
kepada  agama  Allah). 

(al-Baqarah:  214) 

Alif,  Laam,  Miim.  Patutkah  manusia  menyangka  bahawa  mereka  akan  dibiarkan  dengan  hanya 
berkata:  "Kami  beriman  ",  sedang  mereka  tidak  diuji  (dengan  sesuatu  cubaan). Dan  demi 
sesungguhnya!  Kami  telah  menguji  orang  yang  terdahulu  daripada  mereka,  maka  (dengan  ujian 
yang  demikian),  nyata  apa  yang  diketahui  Allah  tentang  orang  yang  sebenar-benarnya  beriman, 
dan  nyata  pula  apa  yang  diketahui-Nya  tentang  orang  yang  berdusta. 

(al-Ankabut:  1-3) 

Sebagaimana  juga  ayat-ayat  al-Quran  menolak  tohmah-tohmah  kaum  kafirin  dan  mereka  yang 
engkar,  dengan  hujah-hujah  yang  kemas,  hingga  tidak  memberi  peluang  langsung  kepada 
mereka  untuk  menjawab,  al-Quran  juga  memperingatkan  mereka  kepada  akibat-akibat  buruk 
yang  bakal  mereka  hadapi,  kiranya  mereka  masih  berdegil  untuk  tidak  mahu  menerima 
kebenaran  yang  dibawa  oleh  Rasulullah  itu.  Peringatan  yang  jelas  dan  nyata  berdasarkan 
kepada  hari-hari  Allah  yang  penuh  dengan  azabNya  di  masa  silam  dan  bukti-bukti  sejarah  yang 
menjelaskan  sunnah-sunnah  dan  ketetapan  Allah  kepada  wali-waliNya  dan  musuhNya,  dan  di 


ketika  yang  lain  ayat  al-Quran  berlembut  dengan  mereka,  dan  bertegas  memberi  kefahaman 
dan  petunjuk  serta  bimbingan,  agar  mereka  sedar  dari  kesesatan  mereka  yang  nyata  itu. 

Dari  sudut  yang  lain  al-Quran  membawa  kaum  muslimin  di  suatu  alam  yang  lain,  membawa 
mereka  melihat  dan  menikmati  pandangan  alam  semesta,  keindahan  ciptaan  Ilahi, 
kesempurnaan  sifat  ketuhanan  Allah,  kesan-kesan  kasihan  belas  Allah  dan  jelmaan 
kesayangan  Allah  yang  mereka  nostalgiakan  kepadanya,  yang  tidak  dihalang  oleh  mana-mana 
pendinding. 

Di  dalam  ayat-ayat  ini  tersemat  percakapan  yang  dibahasakan  kepada  kaum  muslimin, 
memberitahu  berita-berita  gembira  dari  Tuhan  mereka  mengenai  rahmat,  keredhaan  dan 
syurga-syurga,  di  dalamnya  nikmat  berkekalan.  Al-Quran  juga  mendedahkan  kepada  kaum 
muslimin  kedudukan  seteru-seteru  mereka,  kafirin,  penzalim,  mereka  dihukum,  dihalau  dan 
diseret  dengan  muka  tertiarap  untuk  disumbat  ke  dalam  neraka  katanya:  Ayuh  kecapilah 
kejutan  neraka  Saqar. 

6.  Berita  kejayaan  - Al-Bisyarat  BiAI-Najah:  Walau  pun  segala  kesengsaraan  yang  dialami  oleh 
kaum  muslimin  namun  mereka  sudah  mengetahui  sejak  di  hari  pertama  mereka  menghadapi 
tekanan  penyiksaan,  malah  sebelum  mereka  memeluk  Islam,  kerana  masuk  sahaja  ke  dalam 
Islam  bererti  mereka  menempah  musibah  dan  kebinasaan,  bahkan  dakwah  Islamiah  itu  sendiri 
memang  matlamat  utamanya  ialah  membenteras  jahiliah  dan  sistemnya  yang  zaiim,  di  samping 
menyebar  luas  kekuasaan  Islam  ke  atas  kuasa  politik  dunia,  demi  untuk  membawa  umat 
manusia  seluruhnya  ke  jalan  yang  diredhai  Allah,  membebaskan  mereka  dari  perhambaan 
sesama  manusia  kepada  pengabdian  kepada  Allah  semata-mata. 

Di  sini  al-Quran  turun  dengan  bisyaratnya,  kadang-kadang  dengan  bahasa  nyata,  kadang- 
kadang  melalui  kiasan  dan  kinayah,  di  dalam  masa  yang  genting  ini  dunia  bagaikan  menjadi 
sempit  untuk  kaum  muslimin,  suasana  persekitaran  mencekik  mereka,  malah  membunuh 
mereka,  di  saat-saat  seumpama  inilah  ayat  al-Quran  turun  membawa  kisah  nabi-nabi  silam  dah 
kaum  sebangsa  yang  mendusta  dan  menentangnya.  Ayat-ayat  al-Quran  ini  mempamirkan 
persekitaran  dan  suasana  yang  menyamai  dengan  situasi  kaum  muslimin  di  Makkah  dan  sikap 
kafirnya,  seterusnya  ayat-ayat  al-Quran  itu  memperturunkan  kisah  selanjutnya  mengenai  akibat 
dan  padah  buruk  yang  diterima  oleh  penentang-penentang  para  nabi  itu,  di  mana  mereka 
dibinasakan  oleh  Allah  di  atas  kedegilan  dan  keterlaluan  mereka  menentang  dan  mencabar 
Allah  dan  RasulNya  diakhiri  dengan  pelaksanaan  janji  Allah,  di  mana  bumi  Allah  dan 
kekuasaanNya  diperturunkan  kepada  golongan  beriman.  Kisah  ini  memberi  isyarat  bahawa 
kaum  kafir  Makkah  akan  menerima  nasib  yang  sama  di  mana  mereka  kekal  di  dalam 
penentangan  mereka  yang  berterusan,  akhirnya  kejayaan  berpihak  kepada  kaum  muslimin  dan 
kepada  dakwah  Islamiah. 

Di  dalam  tempoh-tempoh  ini  ayat  al-Quran  terang-terang  menjanjikan  kemenangan  untuk  kaum 
mukminin. 


Dan  demi  sesungguhnya!  Telah  ada  semenjak  dahulu  lagi,  ketetapan  Kami,  bagi  hamba-hamba 
Kami  yang  diutus  menjadi  Rasul.  Bahawa  sesungguhnya  merekalah  orang  yang  diberikan 
pertolongan  mencapai  kemenangan.  Dan  bahawasanya  tentera  Kami  (pengikut-pengikut  Rasul), 
merekalah  orang  yang  mengalahkan  (golongan  yang  menentang  kebenaran). Oleh  itu 
berpalinglah  (wahai  Muhammad)  dari  mereka,  (jangan  hiraukan  celaan  mereka  serta 
bersabarlah)  hingga  kesuatu  masa. Dan  lihat  (apa  yang  akan  menimpa)  mereka;  tidak  lama 
kemudian  mereka  akan  melihat  (kemenangan  yang  telah  Kami  tetapkan  untukmu).  Maka 
tidaklah  patut  mereka  meminta  disegerakan  awb  (yang  telah  ditetapkan  oleh)  Kami!  Kerana 
apabila  awb  itu  turun  dalam  daerah  dan  kawasan  mereka,  sudah  tentu  buruklah  hari  orang  yang 
tidak  mengindahkan  ' amaran  yang  telah  diberikan. 

(ash-Shaffaat:  171-177) 

Kumpulan  mereka  yang  bersatu  itu  tetap  akan  dikalahkan,  dan  mereka  pula  akan  berpaling  lari. 
(al-Qamar:  45) 

(Sebenarnya  mereka  hanyalah)  satupasukan  tentera  dari  kumpulan-kumpulan  (yang 
menentang  kebenaran),  yangpada  suatu  masa  kelak  tetap  akan  dikalahkan. 

(Shaad:  11) 

Dan  ayat  al-Quran  turun  mengenai  mereka  yang  berhijrah  ke  Habsyah: 

Dan  orang  yang  berhijrah  kerana  Allah,  sesudah  mereka  dianiaya  (ditindas  oleh  musuh-musuh 
Islam),  Kami  akan  menempatkan  mereka  di  dunia  inipada  tempatnya  yang  baik;  dan 
sesungguhnya  pahala  (amal  mereka  yang  baik  itu)  lebih  besar  di  akhirat  kelak,  kalaulah  mereka 
mengetahui. 

(an-nahl:  41) 

Kaum  kafir  pernah  bertanya  Rasulullah  mengenai  nabi  Yusuf  dan  saudaranya  maka  tumn  ayat 
al-Quran: 

"Demi  sesungguhnya!  (Kisah)  Nabi  Yusuf  dengan  saudara-saudaranya  itu  mengandungi 
beberapa  pengajaran  bagi  orang  yang  bertanya  " 

(Yusuf:  7) 

Kaum  kafirin  Makkah  sebagai  pihak  yang  bertanya  akan  menerima  padah  kedegilan  mereka, 
seperti  mana  saudara  Yusuf  menerima  akibat  tindakan  mereka  yang  terkutuk  itu,  akhirnya 
mereka  akan  tunduk  kepada  Yusuf,  dan  Allah  berfirman  sebagai  memperingati  para  Rasul: 

Dan  berkatalah  pula  orang  yang  kafir  itu  kepada  Rasul-rasul  mereka:  "Demi  sesungguhnya, 
kami  akan  mengeluarkan  kamu  dari  negeri  kami  atau  kamu  menjadi  seagama  dengan  kami". 
Lalu  Tuhan  wahikan  kepada  Rasul-rasul-Nya:  "Demi  sesungguhnya!  Kami  akan  membinasakan 
orang  yang_wlim.  "Dan  demi  sesungguhnya!  Kami  akan  tempatkan  kamu  di  negeri  itu  sesudah 
binasanya  kaum,  yang  zaiim  itu;  balasan  baik  yang  demikian,  adalah  bagi  orang  yang  takut 
akan  sikap  keadilan-Ku  (menghitung  amalnya),  dan  takut  akart  janji-janji  azab-Ku". 

(Ibrahim:  13-14) 


Semasa  meletusnya  peperangan  di  antara  Parsi  dan  Roman,  pihak  musyrikin  mengharapkan 
agar  Parsi  musyrik  seperti  mereka  menang  di  dalam  peperangan  berkenaan,  sedang  kaum 
muslimin  mengharapkan  Roman  pula  yang  menang  lantaran  mereka  sebagai  pihak  yang 
beriman  dengan  Allah  dan  para  Rasul  serta  wahyu  kitab  dan  hari  akhirat,  tetapi  kemenangan 
berpihak  kepada  Parsi,  dalam  hal  ini  Allah  menurunkan  ayat  al-Quran  memberi  berita  gembira 
iaitu  kemenangan  Roman  pada  beberapa  tahun  akan  datang,  namun  ayat  al-Quran  tidak 
berhenti  setakat  itu  sahaja  malah  terang-terang  menyampaikan  berita  yang  lain,  iaitu 
pertolongan  Allah  kepada  kaum  mukminin  dengan  firmanNya: 

Orang  yang  beriman  akan  bergembira.  Dengan  kemenangan  yang  diberi  Allah. 

(al-Ruum:  4-5) 

Rasululullah  sendiri  sering  menyampaikan  khabar  gembira  bisyarat  seperti  ini  dari  semasa  ke 
semasa,  sebagaimana  kebiasaan,  apabila  tibanya  musim  haji  Rasulullah  berdiri  di  pasar  Ukaz, 
Mijannah  dan  Zu  al-Majaz  untuk  menyeru  orang  ramai  kepada  Islam,  menyampaikan  risalahnya, 
dengan  tidak  hanya  menyampaikan  khabar  mengenai  syurga  sahaja  malah  menjelaskan 
kepada  mereka  dengan  sabdanya  yang  tegas,  bermaksud: 

"Wahai  kalian  yang  hadir,  ucaplah  La  ilah  ha  llia  Allah  nescaya  kamu  berjaya,  dengannya  kamu 
memerintah  bangsa  Arab  dan  bangsa-bangsa  lain  pula  akan  tunduk  kepada  kamu,  kiranya 
kamu  mati  nescaya  kamu  sebagai  raja-raja  di  syurga  Allah" 

Sebelum  ini  sudah  pun  kita  sebutkanjawapan  Rasulullah  kepada  Utbah  bin  Rabi'ah  semasa 
beliau  menawarkan  Rasulullah  kesenangan-kesenangan  dunia,  di  manaUtbah  sendiri  telah 
dapat  memahami  bahawa  usaha  Rasulullah  ini  akan  menjadi  kenyataan  dan  realiti  di  bumi 
sejagat. 

Demikian  juga  dengan  jawapan  Rasulullah  kepada  perwakilan  yang  datang  menemui  Abu  Talib, 
di  mana  Rasulullah  dengan  jelas  meminta  supaya  mereka  mengucap  dengan  satu  kalimah 
sahaja  sebagaijanji  dari  mereka,  dengannya  bangsa  Arab  akan  tunduk  kepada  mereka  dan 
bangsa-bangsa  asing  akan  mereka  kuasai. 

Khabbab  bin  al-Arat  telah  berkata:  Aku  telah  menemui  Rasulullah,  semasa  itu  Baginda  sedang 
berbantalkan  kainnya,  dilindungan  Kaabah,  di  ketika  itu  seluruh  mereka  menghadapi  tentangan 
hebat  kaum  musyirikin,  ku  berkata  kepada  Baginda:  Tidakkah  boleh  tuan  hamba  meminta 
pertolongan  dari  Allah.  Rasulullah  pun  bangun  dengan  keadaan  mukanya  merah-merah  sambil 
bersabda:  Sebenarnya  orang  mukmin  yang  terdahulu  dari  kamu  pernah  disikat  belakangnya 
dengan  sikat  besi  hingga  luluh  habis  dagingnya,  namun  tiada  suatu  pun  boleh  mengugat 
pegangan  mereka,  pasti  Allah  akan  sempurnakan  urusan  agama  ini,  hingga  seseorang  musafir 
dapat  berjalan  dari  San'a  hingga  ke  Hadramaut  tanpa  takut  sesuatu  apa  pun,  selain  dari  Allah 
dan  serigala  ke  atas  kambingnya,  tetapi  kamu  beristi'jal  dan  tergesa-gesa. 

Berhadapan  dengan  bisyarat  yang  menjanjikan  masa  yang  cemerlang  di  dunia  ini,  di  samping 
harapan  yang  cerah  untuk  memiliki  syurga  Allah,  para  sahabat  melihat  penyiksaan  yang  silih 


menimpa  mereka  dan  bala  bencana  yang  mengelilingi  mereka  tidak  lebih  dari  mendung  timur 
yang  menyelubungi  suasana  yang  tidak  lama  akan  hilang.  Rasulullah  terus  mengukuhkan  jiwa 
mereka  dengan  sajian  kerohanian  dan  keimanan,  mentazkiahkan  hati-hati  mereka  dengan 
ajaran-ajaran  al-Quran  dan  hikmah-  hikmahnya,  mentarbiahkan  mereka  dengan  latihan  yang 
membina  budi,  membimbing  jiwa-jiwa  mereka  ke  rnercu  kemuliaan  diri,  kesucian  hati, 
keheningan  susila,  kebebasan'dari  rantai  meterialistik,  penentangan  hawa  nafsu,  dan  melonjak 
syahdu  kehadrat  Ilahi,  Pencipta  petala  langit  dan  bumi.  Seluruh  sanubari  mereka  dibersihkan, 
hingga  keluarlah  mereka  dari  buana  kegelapan  ke  alam  cahaya  dan  nur,  melatih  mereka  cekal 
hati  menghadapi  cabaran  dan  rintangan  hawa  nafsu,  hingga  dengannya  mereka  semakin  kukuh 
berpegang  dengan  agama,  menolak  ke  tepi  syahwat  hawa  nafsu,  bermatian  ke  jalan  Allah  dan 
keredhaanNya,  penuh  nostalgia  kepada  syurga  nirwanaNya,  perihatin  untuk  memperolehi  ilmu, 
bertafaqquh  dalam  agama,  menghitung  diri,  menunduk  runtunan  nafsu,  mengatasi  emosi, 
menguasai  berontakan  perasaan,  kesemuanya  ditambah  dengan  kesabaran,  ketenangan  dan 
ketabahan  hati. 

PERINGKAT  KEDUA 
SERUAN  ISLAM  KELUAR  MEKAH 

Rasulullah  (s.a.w.)  Di  Ta'if: 

Pada  bulan  Syawal  tahun  kesepuluh  kebangkitan  Rasulullah  bersamaan  akhir  Jun  619  Masihi, 
Rasulullah  telah  keluar  ke  Ta'if,  yang  terletak  kurang  lebih  enam  puluh  batu  dari  kota  Makkah. 
Pemergian  Rasul  ke  sana  dan  kepulangan  Baginda  dari  sana  adalah  dengan  berjalan  kaki, 
bersama  Baginda  ialah  suruhannya  Zaid  bin  Harithah,  setiap  qabilah  yang  Baginda  lewati 
dalam  perjalanan  ke  Ta'if  Baginda  menyeru  mereka  kepada  Islam,  namun  usaha  Baginda  itu 
tidak  seorang  pun  yang  menyahutinya,  setibanya  Baginda  ke  bumi  Ta'if  Baginda  mendampingi 
tiga  adik  beradik  dari  pimpinan  Thaqif  iaitu  Abdul  Yalii,  Mas'ud  dan  Habib  anak  kepada  Amru 
bin  Umair  al-Thaqafi,  di  sana  Baginda  menyeru  mereka  kepada  Islam  dan  menyokongnya, 
tetapi  sebagai  jawapannya  salah  seorang  dari  mereka  berkata:  Allah  telah  mengoyak  tirai 
Kaabah  sekiranya  engkau  yang  diutuskan  sebagai  nabi.  Kata  seorang  lagi.  Tak  ada  orang 
lainkah  untuk  diutuskan  Allah  selain  dari  engkau.  Dan  kata  yang  ketiga:  Demi  Allah  aku  tak 
hendak  bercakap  dengan  engkau,  sekiranya  kau  seorang  utusan  Allah,  maka  kau  adalah  lebih 
merbahaya  untuk  ku  menjawab  persoalan  kau  itu,  dan  sekiranya  kau  berdusta'maka  tidak 
seharusnya  bagiku  untuk  menjawabnya.  Rasulullah  pun  bangun  dari  situ  dan  meminta  supaya 
mereka  tidak  mengheboh-hebohkan  perbincangan  itu. 

Rasulullah  berada  di  kalangan  penduduk  Ta'if  selama  sepuluh  hari,  dengan  mengajak  mereka 
kepada  Islam,  tidak  ada  seorang  pembesar  pun  yang  tidak  didakwahnya,  tetapi  sebagai 
jawapan  mereka  berkata:  Ayuh  keluarlah  kamu  dari  bumi  ini,  seterusnya  mereka  memprovokasi 
dan  mengapi-apikan  golongan-golongan  bodoh  dan  hamba-hamba  sahaya  mereka,  supaya 


memaki  hamun  Rasulullah,  malah  mereka  berbaris  disepanjangjalan  keluar  ke  Ta'if,  untuk 
melontar  Rasulullah  dengan  anak-anak  batu  disertai  maki  cerca  dan  sumpah  hamun  yang  tak 
terperi,  hingga  pecah  dan  luka-luka  kaki  Baginda,  darah  melumuri  kasut  Baginda  manakala 
Zaid  bin  Harithah  pula  membentengkan  badan  Rasulullah  dengan  dirinya  hingga  luka 
kepalanya,  golongan  bodoh  ini  terus  menghentam  Rasulullah  dengan  lontaran  anak-anak  batu 
kerikil,  hingga  terpaksa  Rasulullah  berlindung  di  tepi  tembok  kepiinyaan  Utbah  dan  Syaibah  dua 
orang  anak  lelaki  Rabi'ah,  tembok  berkenaanjaraknya  tiga  batu  dari  Ta'if,  setelah  berlindung  di 
situ  barulah  budak-budak  nakal  dan  hamba  sahaya  suruhan  kaum  di  Ta'if  reda  dan  berpatah 
balik,  di  situ  Rasulullah  berteduh  di  bawah  para  pokok  anggur  dan  menyandarkan  belakangnya 
ke  tembok  lalu  berdoa  kepada  Allah  dengan  doa  yang  amat  terkenal,  doa  itu  membayangkan  isi 
hati  Rasulullah  yang  melimpah  dengan  dukacita  yang  amat  sangat,  dengan  apa  yang  telah 
dihadapi  di  Ta'if  sana,  dan  kesal  Baginda  yang  tak  terkira  kerana  tiada  siapa  pun  yang 
menyahut  seruan  dakwahnya: 

"Tuhanku  kepada  Dikau  ku  mengadu  hal  keletihan  tenagaku,  kekurangan,  hilahku,  kehinaanku 
di  hadapan  manusia,  wahai  Maha  Penyayang  Lagi  Kasihan  belas.  Dikaulah  Tuhan  golongan 
lemah  dan  dhaif.  Dikaulah  Tuhanku,  kepada  siapa  lagi  yang  hendak  ku  menyerah?  Apakah 
kepada  orang  yang  jauh  membenci  daku  ? atau  kepada  seteru  yang  telah  Kau  ben  kuasa 
mengatasi  daku?  Kiranya  tiada  kemarahan  Kau  ke  atasku,  tidaklah  kupeduli,  namun  afiat  dari 
Mu  lebih  luas  bagiku,  ku  berlindung  dengan  cahayaMu.  Dikaulah  yang  menerangi  kegelapan, 
dengannya  urusan  di  dunia  dan  di  akhirat  menjadi  baik,  aku  berlindung  denganMu  dari 
terturunnya  ke  atasku  kemurkaanMu,  atau  terturun  kemarahanMu,  bagi  kau  jua  tempat 
kembalinya  hingga  tercapai  keredhaanMu,  tiada  day  a dan  upaya  kecuali  denganMu  Ya  Tuhan 

ii 

Setelah  diperhati  oleh  dua  orang  anak  Rabi'ah,  tergerak  juga  perasaan  kasihan  belas  terhadap 
Baginda,  mereka  memanggil  budak  suruhan  mereka  yang  bernama  'Iddas  yang  beragama 
Nasrani,  kata  mereka:  "Ayuh  ambillah  segugus  buah  anggur  itu  dan  pergi  serta  berikan  kepada 
orang  itu".  Bila  mana  beliau  meletakkan  ke  tangan  Rasulullah  Baginda  pun  menerimanya 
dengan  membaca  "Bismillah"  Baginda  pun  memakannya. 

Tanya  'Iddas:  Bacaan  tadi  tidak  pernah  disebut  oleh  penduduk  kampung  ini,  kata  Rasulullah: 
Saudara  ini  dari  negeri  mana,  dan  apa  pula  agama  pegangan  saudara?  Kata  'Iddas:  Saya 
beragama  Nasrani,  dari  kampung  Ninawa.  Kata  Rasulullah:  Dari  kampung  lelaki  salih  iaitu 
Yunus  bin  Matta  itu?  Beliau  adalah  saudara  saya,  beliau  adalah  nabi,  dan  saya  adalah  nabi, 
dengan  itu  'Iddas  pun  memeluk  kepala  Rasulullah  serta  mencium  kedua-dua  tangan  dan  kedua- 
dua  kakinya. 

Maka  berkata  kedua-dua  anak  Rabi'ah  di  antara  satu  sama  lain:  Nampaknya  budak  suruhan  mu 
itu  sudah  dirosakkan.  Bila  'Iddas  datang  menemui  kedua-dua  tuannya,  mereka  pun  berkata: 
Rosaklah  kau,  apa  itu?  Jawab  'Iddas:  Tidak  ada  di  atas  muka  bumi  suatu  pun  yang  terlebih  baik 


dari  or.'ing  itu,  beliau  telah  menceritakan  daku  hal-hal  yang  tidak  diketahui  kecuali  oleh  seorang 
nabi,  kata  mereka  lagi:  Rosaklah  kau  'Iddas,  jangan  sampai  kau  keluar  dari  agamamu  itu, 
sesungguhnya  agamamu  itu  lebih  baik  dari  agamanya. 

Dengan  itu  Rasulullah  pun  berpatah  balik  ke  Makkah  iaitu  setelah  berjalan  keluar  dari  kawasan 
kebun  anggur  tadi,  diselubungi  perasaan  dukacita  dan  patah  hari,  setibanya  Baginda  di 
kampung  Qarn  al-Manazil,  Allah  mengutus  Jibrail  (a. s)  bersama  dengan  para  malaikat 
penguasa  gunung-ganang,  untuk  mendapat  perintah  dari  Baginda  untuk  menghempap 
penduduk  Makkah  dengan  bukit  al-Akhsyabain. 

Imam  al-Bukhari  melalui  sanadnya  menceritakan  dengan  panjang  lebar  hadith  dari  Urwah  Ibn 
al-Zubair  bahawa  'A'isyah  (r.a)  telah  meriwayat  hadith  kepadanya  di  mana  beliau  telah  berkata 
kepada  Rasulullah,  Adakah  pernah  di  suatu  hari  tuan  hamba  merasa  lebih  berat  dari 
peperangan  Uhud?  Jawab  Rasulullah:  Daku  telah  menerima  penyiksaan  dari  kaum  kau  segala- 
galanya,  yang  terlebih  berat  ku  tanggungnya  ialah  peristiwa  hari  al-Aqabah  di  hari  itu  ku  telah 
memperkenalkan  diriku  kepada  anak  Abdul  Yalii  bin  Abdul  Kalal,  namun  mereka  tetap  tidak 
menyahut  seruanku  itu,  ku  beredar  dari  situ,  membawa  diri  penuh  kehibaan  dan  duka  nestapa, 
tanpa  menyedari  kecuali  setelah  sampai  ke  Qarn  al-Tha'alib  yang  dikenali  sebagai  Qarn  al- 
Manazil  ku  mendongak  ke  langit,  tiba-tiba  sahaja  ku  melihat  mendung  tebal  memayungi  daku, 
ku  renung  lagi,  ku  dapati  Jibril,  beliau  menyeru  daku  dengan  katanya:  Sesungguhnya  Allah 
telahpun  mendengar  kata-kata  kaum  kau  itu  dan  segalajawapan  dan  penolakan  mereka 
terhadapmu  itu,  justeru  itu  maka  Allah  telah  mengutus  malaikat  penguasa  gunung-ganang 
untuk  kau  perintahkannya  bertindak  terhadap  kaum  kau  itu,  malaikat  penguasa  gunung-ganang 
tadi  memanggil  Baginda  serta  memberi  salam  pada  aku  dan  berkata:  Wahai  Muhammad,  itu  dia 
bukit-bukit,  apa  yang  kau  mahu,  sekiranya  kau  mahu  aku  tangkupkan  mereka  dengan  bukit  al- 
Akhsyabain  itu,  nescaya  ku  lakukan.  Al-Akhsyabain  ialah  dua  buah  bukit  di  Makkah,  iaitu  bukit 
Abu  Qubais  dan  bukit  Qaiqa'an.  Jawab  Rasulullah:  Tapi  apa  yang  ku  harapkan  ialah  agar  Allah 
mengeluarkan  zuriat  dari  keturunan  mereka  itu  benih-benih  yang  akan  menyembah  Allah  yang 
Esa  tanpa  mempersekutukan  Allah  sesuatu  apa  pun. 

Di  dalam  jawapan  Baginda  kepada  Jibril  dan  Malaikat  berkenaan,  memperlihatkan  keperibadian 
Rasulullah  yang  luar  biasa  dan  memperlihatkan  kemuliaan  akhlak  Rasulullah  yang  tidak  dapat 
diduga  keagungannya. 

Rasulullah  tersedar  dari  pertemuan  qudus  itu  dengan  ketenangan  yang  menepu  di  lubuk 
nubarinya,  lantaran  pertolongan  Ilahi  yang  dikurniakan  kepada  Baginda  khusus,  dari  tujuh 
petala  langit,  Rasulullah  menyambung  perjalanan  ke  Makkah  hingga  Baginda  sampai  ke  "Wadi 
Nakhlah"  di  mana  Baginda  tinggal  di  situ  untuk  beberapa  hari,  di  Wadi  Nakhlah  atau  Lembah 
Nakhlah  terdapat  dua  kawasan  yang  sesuai  untuk  persinggahan,  iaitu  al-Sail  al-Kabir  dan  al- 
Zaimah,  kedua-duanya  subur  dan  berair.  Namun  kami  tidak  mempunyai  rujukan  yang  boleh 
menentu  secara  tepat  tempat  persinggahan  Baginda  itu. 


Dalam  tempoh  persinggahan  Rasulullah  di  lembah  Nakhlah,  Allah  (s.w.t)  telah  mengutus 
beberapa  jin,  di  mana  Allah  menyebut  peristiwa  ini  di  dalam  dua  tempat,  satu  di  dalam  surah  al- 
Ahqaf  yang  bermaksud: 

Dan  (Ingatlah  peristiwa)  semasa  kami  menghalakan  satu  rombongan  jin  datang  kepadamu 
(wahai  Muhammad)  untuk  mendengar  Al-Qur'an;  setelah  mereka  menghadiri  bacananya, 
berkatalah  (setengahnya  kepada  yang  lain):  "Diamlah  kamu  dengan  sebulat-bulat  ingatan  untuk 
mendengarnya!"  Kemudian  setelah  selesai  bacaan  itu,  kembalilah  mereka  kepada  kaumnya 
(menyiarkan  ajaran  Al-Qur'an  itu  dengan)  memberi  ingatan  dan  amaran.  Mereka  berkata: 
"Wahai  kaum  kami!  Sesungguhnya  kami  telah  mendengar  Kitab  (Al-Qur'an)  yang  diturunkan 
(oleh  Allah)  sesudah  Nabi  Musa,  yang  menegaskan  kebenaran  Kitab-kitab  Suci  yang  terdahulu 
daripadanya,  lagi  memandu  kepadakebenaran  (tauhid)  dan  kejalanyang  lurus  (Agama  Islam). 
"Wahai  kaum  kami!  Sahutlah  (seruan)  Rasul  (Nabi  Muhammad)  yang  mengajak  ke  jalan  Allah, 
serta  berimanlah  kamu  kepadanya,  supaya  Allah  mengampunkan  sebahagian  dari  dosa-dosa 
kamu,  dan  menyelamatkan  kamu  dari  az.ab  seksa  yang  tidak  terperi  sakitnya. 

(al-Ahqaaf:  29-31) 

Dan  satu  lagi  di  dalam  surah  al-Jin: 

Katakanlah  (wahai  Muhammad):  "Telah  diwahikan  kepadaku,  bahawa  sesungguhnya:  satu 
rombongan  jin  telah  mendengar  (Al-Quran  yang  aku  bacakan),  lalu  mereka  (menyampaikan  hal 
itu  kepada  kaumnya  dengan)  berkata:  'Sesungguhnya  kami  telah  mendengar  Al-Quran  (sebuah 
Kitab  Suci)  yang  susunannya  dan  kandungannya  sungguK  menakjubkan!.  Kitab  yang  memberi 
panduan  ke  jalan  yang  betui,  lalu  kami  beriman  kepada-Nya,  dan  kami  tidak  sekali-kali  akan 
mempersekutukan  sesuatu  makhluk  dengan  Tuhan  kami.. 

(al-Jin:  1-2) 

Penceritaannya  boleh  dilihat  dengan  jelas  hingga  ke  ayat  15  surah  yang  sama.  Dari  jalan 
penceritaan  ayat-ayat  ini  dan  juga  riwayat  hadith  dalam  hubungan  tafsir  ayat  al-Quran 
mengenai  peristiwa  ini,  ternyata  bahawa  Rasulullah  (s.a.w)  tidak  pun  menyedari  tentang 
kehadiran  beberapajin  itu,  Rasulullah  mengetahui  setelah  Allah  memberitahu  RasulNya 
mengenai  kehadiran  jin-jin  itu,  dan  kehadiran  kumpulan  jin  ini  pun  adalah  kali  pertama  dan 
dapat  difahami  juga  bahawa  jin-jin  ini  mendatangi  majlis  Rasulullah  berulang  kali  selepas 
kedatangan  ini,  yang  inerupakan  sokongan  padu  Allah  yang  diberikannya  kepada  RasulNya 
dari  alam  ghaib,  dengan  bala  tenteranya  yang  tidak  diketahui  bilangannya  melainkan  Dia. 
Adapun  ayat-ayat  yang  diturunkan  mengenai  peristiwa  ini,  kandungannya  membawa  bisyarah 
kejayaan  dakwah  Rasulullah.  Malah  tiada  mana-mana  kekuatan  di  dunia  ini  yang  mampu 
menghalang  penerusan  kejayaan  ini: 

"Dan  sesiapa  yang  tidak  menyahut  (seruan)  Rasul  yang  mengajaknya  kejalan  Allah,  maka  ia 
tidak  akan  dapat  melepaskan  dm  {dari  balasan  azab,  walau  ke  mana  sahaja  ia  melarikan  din)  di 


bumi,  dan  ia  tidak  akan  beroleh  sesiapa  pun  - yang  lain  dari  Allah  -sebagai  pelindung-pelindung 
yang  membelanya;  mereka  (yang  demikian  sifatnya)  adalah  dalam  kesesatan  yang  nyata 
(al-Ahqaaf:  32) 

'Dan  bahawa  sesungguhnya  kita  (sekarang)  mengetahui,  bahawa  kita  tidak  sekali-kali  akan 
dapat  melepaskan  din  dari  balasan  Allah  (walau  dimana  sahaja  kita  berada)  di  bumi,  dan  kita 
juga  tidak  sekali-kali  akan  dapat  melarikan  diri  dari  balasan-Nya  (walauke  langit  sekalipun). 
(al-Jin:  12) 

Berhadapan  dengan  pertolongan  dan  bisyarah  ini  tersingkaplah  mendung  duka  nestapa  dan 
perasaan  putus  asa  Baginda  yang  menghantui  perjalanan  Rasulullah,  selepas  Baginda  keluar 
dari  Ta'if  setelah  diburu  dan  dihalau  oleh  penduduk  di  sana,  malah  pertolongan  dan  bisyarah  ini 
telah  memberi  tekad  dan  kekuatan  baru  untuk  kembali  ke  Makkah  dan  memulakan  kerja 
dakwahnya  dengan  satu  perancangan  baru  yang  penuh  semangat  dan  azam. 

Di  ketika  ini  Zaid  bin  Harithah  bertanya  kepada  Baginda  dengan  katanya:  Bagaimana  pula 
tuanhamba  hendak  masuk  ke  Makkah,  sedang  mereka  telah  mengeluarkan  tuan  hamba  dari 
sana?  Jawab  Baginda:  Wahai  Zaid,  sesungguhnya  Allah  (s. w. t)  telahpun  memberi  pertolongan 
dan  jalan  keluar,  maka  sesungguhnya  Allah  jualah  menolong  agamaNya  dan  membantu 
nabiNya. 

Rasulullah  meneruskan  perjalanannya,  hampir  sampai  ke  Makkah,  Rasulullah  singgah  dan 
tinggal  di  Hira',  semasa  di  situ  Rasulullah  menghantar  seorang  utusan  dari  qabilah  Khuza'ah, 
untuk  menemui  al-Akhnas  bin  Syuraiq  untuk  memperolehi  suaka  kepada  Baginda,  sebagai 
tindakbalas  al-Akhnas  berkata:  Aku  adalah  bersekutu  dengan  Quraisy  dan  sekutu  tidak  boleh 
memberi  suaka.  Dengan  itu  Rasulullah  mengutus  kepada  Suhail  bin  Amm,  namun  Suhail 
menjawab:  Sebenarnya  bani  Amir  tidak  boleh  memberi  suaka  ke  atas  bani  Kaab,  maka 
seterusnya  Rasulullah  meminta  al-Mut'am  bin  'Adi,  memberi  suaka  kepadanya,  jawab  al-Mut'am: 
Ya,  aku  sanggup  memberi  suaka  untuk  kamu,  dengan  itu  beliau  mengenakan  dirinya  dengan 
peralatan  senjata  dan  mengajak  anak  buahnya  dan  seluruh  kaumnya;  Ayuh  siapkan  diri  kamu 
dengan  peralatan  dan  ambil  tempat  masing-masing  di  penjuru  Kaabah  di  Bait  al-Haram,  kerana 
hari  ini  aku  memberi  suaka  dan  perlindungan  kepada  Muhammad  (s. a. w). 

Setelah  semua  mereka  bersiap,  beliau  menghantar  utusan  kepada  Rasulullah  menjemput 
Baginda  memasuki  Makkah  bersama-sama  dengan  Zaid  bin  Harithah,  dengan  itu  Baginda 
bersama-sama  Zaid  pun  memasuki  Makkah,  Baginda  berjalan  hingga  tiba  di  perkarangan 
Kaabah  di  situlah  al-Mut'am  bin  'Adi  pun  bangun  di  atas  tunggangannya  sambil  melaung:  Wahai 
kalian  Quraisy,  sebenarnya  aku  bertanggungjawab  memberi  suaka  perlindungan  kepada 
Muhammad,  oleh  yang  demikian  tidak  akan  ada  seorang  pun  dari  kamu  yang  memakinya. 
Rasulullah  berjalan  hingga  sampai  ke  sudut  Hajar  Al-Aswad  lalu  Baginda  menjamahnya  dan 
bersembahyang  dua  rakaat,  kemudian  beredar  pulang  ke  rumahnya,  sedang  al-Mut'am  bin  'Adi 


bersiap  siaga  dengan  persenjataan  mereka  mengawas  Rasulullah  hingga  Baginda  memasuki 
rumahnya. 

Diceritakan  bahawa  setelah  itu  Abu  Jahal  menyoal  al-Mut'am  katanya:  Kamu  ini  mengikut 
Muhammadkah  atau  memberi  suaka  perlindungan?  Kata  al-Mut'am:  Bahkan  pemberi 
perlindungan.  Makajawab  Abu  Jahal:  Ya,  kalau  demikian  maka  kami  lindungi  orang  yang  kau 
lindungi  itu. 

Jasa  al-Mut'am  ini,  Rasul  mengenanginya,  di  mana  Rasulullah  mengumumkan  mengenai 
tawanan  Badar  sabdanya  yang  bermaksud: 

Kalau  al-Mut'am  bin  'Adi  masih  hidup  dan  meminta  supaya  ku  berlembut  dengan  tawanan  ini 
nescaya  ku  lepaskan  mereka  demi  mengenang  jasanya  dulu. 

MEMPERKENALKAN  ISLAM  KEPADA  OABILAH  DAN  INDIVIDU  TERTENTU 

Dalam  bulan  Zulkaedah  tahun  kesepuluh  kebangkitan  Baginda  bersamaan  penghujung  bulan 
Jun  atau  permulaan  bulan  Julai  tahun  619  Masihi,  Rasulullah  telah  selamat  balik  ke  Makkah, 
dengan  niat  dan  azam  untuk  memulakan  semula  pengenalan  Islam  kepada  qabilah-qabilah  dan 
individu-individu  tertentu,  semakin  hampir  dengan  musim  haji,  semakin  ramai,  orang  memasuki 
kota  Makkah,  samada  sebagai  pejalan  kaki,  atau  menunggang  kenderaan  yang  kekurusan  dik 
perjalanan  jauh,  kedatangan  berduyung-duyung  dari  berbagai-bagai  pelusuk,  dengan  satu 
tujuan,  iaitu  mengerjakan  ibadat  haji,  dan  untuk  memperolehi  sesuatu  kemanfaatan  untuk  diri 
masing-masing,  setemsnya  untuk  mengingati  Allah  dalam  beberapa  hari  tertentu,  peluang  ini 
memang  Rasulullah  menanti-nantinya,  Baginda  menemui  qabilah  demi  qabilah 
memperkenalkan  Islam  kepada  mereka  semua  dan  menyeru  kepadanya,  iaitu  seperti  mana 
Baginda  lakukan  mulai  tahun  keempat  kebangkitan  Baginda. 

OABILAH -OABILAH  YANG  DIPERKENALKAN  ISLAM 

Al-Zuhri  menceritakan:  Di  antara  qabilah-qabilah  yang  telah  disebutkan  namanya  kepada  kami, 
sebagai  qabilah  yang  Rasulullah  mengunjungi  mereka,  dengan  memperkenalkan  diri  Baginda 
ialah:  Banu  Amir  bin  Sa'sa'ah,  Muharib  bin  Khasfah,  Fazarah,  Ghassan,  Murrah,  Hanifah,  Salim, 
Abs,  Banu  Nadhr,  Banu  al-Buka',  Kindah,  Kalb,  al-Harith  bin  Ka'ab,  Uzrah  dan  al-Hadharimah, 
namun  tak  seorang  pun  dari  mereka  ini  menyahut  seruan  Baginda  (s. a. w.) 

Qabilah-qabilah  yang  disebutkan  oleh  al-Zuhri  ini  tidaklah  merupakan  qabilah  yang 
diperkenalkan  Islam,  hanya  sekali  sahaja  di  suatu  tahun,  malah  mereka  ini  didedahkan 
berulang  kali  di  antara  tahun  keempat  kebangkitan  Baginda  hinggalah  ke  akhir  musim  sebelum 
hijrah.  Namun  tidaklah  dapat  dianggapkan  bahawa  tahun  tersebut  adalah  musim  pendedahan 
Islam  kepada  qabilah  tertentu,  walau  macammana  pun  memanglah  terbuktinya  bahawa  tahun 
berkenaan  telah  diperkenalkan  Islam  kepada  gabilah  tertentu.  Mengikut  seorang  tokoh  ulama 


yang  terkenal  al-Mansurfuri,  ada  beberapa  qabilah  yang  didakwahkan  di  musim  haji  di  tahun 
kesepuluh  kebangkitan  Rasulullah.  Ibnu  Ishak  telah  menceritakan  cara  pembentangan  Islam 
kepada  mereka  dan  penolakan  mereka  terhadap  dakwah  Rasulullah.  Ini  dia  ringkasannya: 

1.  Banu  Kalb:  Rasulullah  menziarahi  mereka,  di  antaranya  ialah  Banu  Abdillah,  Rasulullah 
menyeru  mereka  kepada  Islam,  memperkenalkan  dirinya,  hingga  Rasulullah  berkata: 
Sesungguhnya  Allah  menyenangi  dengan  nama  yang  diberi  kepada  bapa  kamu  itu  (Abdullah 
ertinya  Hamba  Allah)  namun  mereka  tidak  menerimanya. 

2.  Banu  Hanifah:  Rasulullah  menziarahi  kediaman  mereka  dan  mendakwah  mereka  dan 
memperkenalkan  dirinya,  namun  penolakan  yang  mereka  buat  terhadap  Rasulullah  adalah 
seburuk  cara  yang  pernah  dilakukan  oleh  bangsa  Arab. 

3.  Rasulullah  mendatangi  Banu  Amir  bin  Sa'sa'ah,  dengan  mengajak  mereka  kepada  Allah  di 
samping  memperkenalkan  dirinya,  maka  berkata  salah  seorang  mereka,  beliau  dikenali  sebagai 
Bahirah  bin  Firas:  Demi  Allah,  kalaulah  aku  ambil  pemuda  ini  dari  Ouraisy  nescaya  aku  boleh 
menguasai  dengannya  seluruh  bangsa  Arab,  kemudian  beliau  bertanya  Rasulullah:  Apa 
pandangan  kamu  sekiranya  kami  berbai'ah  untuk  urusan  kau  itu,  kemudian  ditakdirkan  Allah 
engkau  dapat  mengatasi  orang  yang  menentang  kau,  apakah  kami  yang  akan  memerintah 
selepas  kau?  Jawab  Rasulullah:  Urusan  ini  terserah  kepada  Allah,  dialah  yang  meletakkan 
sesuatu  di  mana  sahaja  yang  dikehendakiNya,  kata  Bahirah:  Apakah  kau  mendedahkan  diri 
kami  untuk  mempertahankan  diri  kau  dari  bangsa  Arab,  kemudian  setelah  kau  berjaya  kau  akan 
menyerahkan  kekuasaan  itu  kepada  orang  lain  pula?  Ini  tidak  boleh  jadi  dan  kami  pun  tidak 
berhajat  untuk  memikul  urusan  dan  persoalanmu  ini,  dengan  itu  mereka  semua  menolak  seruan 
Rasulullah. 

Setelah  Banu  Amir  pulang  ke  kampung  mereka,  mereka  ceritakan  hal  ini  kepada  seorang 
pemimpin  mereka  yang  tidak  serta  bersama  di  musim  haji  itu,  justeru  usianya  sudah  turut  lanjut, 
kata  mereka:  Ada  seorang  pemuda  dari  Ouraisy  dari  Banu  Abdul  Muttalib,  mendakwa  dirinya 
sebagai  nabi,  mempelawakan  kami  untuk  mempertahankan  dirinya  dan  bertindak  bersamanya 
serta  mengambil  beliau  untuk  ke  kampung  kita  ini.  Orang  tua  tadi  meletakkan  kedua-dua 
tangannya,  ke  atas  kepalanya  dan  berkata:  Wahai  Banu  Amir  apakah  kita  berkesempatan? 
Sampai  tak,  kita  memperolehi  yang  hujungnya?  Demi  jiwa  seseorang  itu  di  tanganNya,  orang 
yang  kau  sebut  itu  adalah  keturunanjati  nabi  Ismail,  dia  adalah  benar,  di  mana  pemikiran  kamu 
semasa  kamu  berbicara?  sebenarnya  fikiran  kamu  tidak  memihak  kepada  kamu! 


GOLONGAN  BERIMAN  BUKAN  DARI  PENDUDUK  MAKKAH 

Sebagaimana  Rasulullah  memperkenalkan  Islam  kepada  qabilah-qabilah  dan  perwakilan- 
perwakilan,  Baginda  juga  memperkenalkan  kepada  individu  dan  orang  perseorangan, 


sesetengah  mereka  menerima  dan  memberi  jawapan  yang  baik  dan  tidak  kurang  juga  beberapa 
tokoh  yang  beriman  s'elepas  musim  haji  itu,  di  sini  dipamerkan  gambaran  ringkas  penerimaan 
Islam  oleh  beberapa  tokoh. 

1.  Suwaid  bin  Somit:  Beliau  ini  adalah  seorang  penyair  yang  pintar  dari  penduduk  Yathrib,  suku 

bangsanya  mengelarkan  beliau  sebagai  "al-Kamil"  lantaran  kecekalan,  kcpenyairan, 
bangsawan  dan  keturunan  beliau,  beliau  datang  ke  Makkah  untuk  menunai  ibadat  haji  dan 
umrah,  Rasulullah  berkesempatan  bertemu  dengan  beliau  lalu  di  dakwahnya  kepada  Islam, 
dalam  kesempatan  ini  Suwaid  berkata,  berkemungkinan  yang  kau  bawa  itu  semulia  dengan  apa 
yang  ada  bersamaku  ini,  jawab  Rasulullah:  Apakah  yang  bersama  kau  itu,  Jawab  Suwaid: 
Hikmah  Luqman.  Kata  Rasulullah:  Ayuh  bawa  kemari.  Dengan  itu  beliau  pun 

mengungkapkannya.  Kata  Rasulullah:  Kata-kata  ini  adalah  baik  sekali,  namun  yang  ku  bawa  ini 
lebih  baik  dari  itu,  ianya  al-Quran  turunan  Ilahi  kepadaku,  dianya  hidayah  dan  cahaya,  lalu 
Baginda  membacakannya  kepada  beliau,  malah  seterusnya  Rasulullah  mengajak  beliau 
kepada  Islam,  tanpa  berlengah  beliau  pun  mengucap  dengan  dua  kalimah  syahadah  dan 
mengulas  dengan  katanya:  Sesungguhnya  kata-kata  ini  amat  baik  sekali,  setibanya  Baginda  di 
Madinah  tidak  lama  beliau  meninggal  dunia,  terbunuh  dalam  peperangan  "Buath"  beliau 
memeluk  Islam  di  permulaan  tahun  kesebelas  kebangkitan  Rasulullah. 

2.  Iyas  bin  Mu'az:  Beliau  adalah  seorang  remaja  penduduk  Yathrib  turut  bersama  dalam 
rombongan  al-Aws,  mereka  semua  datang  untuk  mengikat  janji  sekutu  dengan  Quraisy  buat 
menentang  qabilah  al-Khazraj,  iaitu  sebelum  peristiwa  peperangan  "Buath"  yang  berlaku  di 
permulaan  tahun  kesebelas  kebangkitan  Rasulullah,  di  ketika  itu  api  peperangan  sedang 
meletus  di  antara  dua  qabilah  berkenaan  itu  di  Yathrib,  justeru  al-Aws  lebih  kecil  dari  al-Khazraj. 
Setelah  Rasulullah  mengetahui  mengenai  ketibaan  mereka,  segera  Rasulullah  datang  menemui 
mereka  dan  berbincang,  di  mana  Rasulullah  menawarkan  kepada  mereka,  sebagaimana  yang 
tersebut  dalam  sebuah  hadith  yang  bermaksud:  Mahu  tak  aku  kemukakan  kepada  kamu  suatu 
yang  lebih  baik  dari  yang  apa  kamu  datang  untuknya?  Kata  mereka:  Apakah  tawaran  itu? 
Jawab  Rasulullah;  Aku  adalah  Rasul  utusan  Allah,  diutusnya  aku  kemari  untuk  sekelian 
hambanya,  mengajak  mereka  menyembah  Allah  tanpa  menyekutukanNya  dengan  sesuatu  apa 
jua,  diturunkannya  ke  atasku  sebuah  kitab,  kemudian  Baginda  menerangkan  Islam  seterusnya 
kepada  mereka,  dan  membaca  al-Quran.  Kata  Iyas:  Wahai  kaumku  ini  nampaknya  lebih  baik 
dari  apa  yang  kamu  datang  kerananya,  lalu  Abu  al-Haisar  Anas  bin  Rafi'  salah  seorang  dari 
anggota  rombongan  mengambil  segenggam  tanah  dan  dilontarnya  kemuka  Iyas,  sambil  berkata: 
Tinggalkan  hal-hal  itu,  ku  bersumpah,  sebenarnya  kita  datang  ke  sini  bukan  untuk  itu,  dengan 
itu  Iyas  pun  berdiam  diri  dan  Rasulullah  pun  bangun  dari  situ,  sedang  mereka  pun  berangkat 
pulang  ke  Madinah  tanpa  berhasil  untuk  memeteraijanji  dengan  pihak  Quraisy  sebagaimana 
mereka  ke  Yathrib,  tidak  lama  kemudian  Iyas  pun  meninggal  dunia.  Diceritakan  bahawa  Iyas 


sepanjang  hayatnya  di  Madinah  bertahlil,  tahmid,  tasybih  dan  berzikir  hingga  ke  akhir  hayatnya, 
untuk  itu  tidak  diragui  bahawa  beliau  mati  dalam  iman  dan  Islam. 

3.  Abu  Zar  al-Ghaffari:  Beliau  juga  adalah  dari  kalangan  penduduk  Yathrib,  berita  kebangkitan 
seorang  Rasul  melalui  Suwaid  bin  Somit  dan  lyas  sampai  ke  pendengaran  Abu  Zar  membawa 
beliau  menganut  Islam.  Al-Bukhari  meriwayatkan  dari  Ibnu  Abbas  katanya:  Abu  Zar  telah 
menceritakan  dengan  katanya:  Aku  adalah  seorang  dari  qabilah  Banu  Ghaffar,  dan  telah 
sampai  ke  pengetahuan  kami,  telah  muncul  di  Makkah  sana  seorang  lelaki  yang  mendakwa 
dirinya  sebagai  Nabi,  maka  dengan  itu  ku  berkata  kepada  saudaraku:  Cuba  kamu  pergi  tengok 
lelaki  itu  kemudian  cuba  kau  bercakap  dengannya  kemudian  bawa  kemari  apa  cerita  yang 
sebenar,  dengan  itu  beliau  pun  bertolak  ke  sana  dan  bertemu  dengan  Rasulullah  kemudian 
pulang  segera.  Tanya  Abu  Zar  kepada  saduaranya  itu:  Apa  yang  kau  dapat?  Jawab 
saudaranya:  Demi  Allah  sesungguhnya  aku  telah  mendapati  beliau  adalah  seorang  lelaki  yang 
sentiasa  menyuruh  manusia  melakukan  kebaikan  semata-mata,  di  samping  melarang  dari 
melakukan  kejahatan,  kataku:  Ceritamu  itu  tidak  memuaskan,  kemudian  aku  ambil  seuncang  air 
dan  tongkat  untuk  bermusafir  ke  Makkah,  hingga  ku  tiba  di  sana,  sebenarnya  aku  pun  tidaklah 
kenal  orangnya,  namun  aku  tidak  suka  bertanya  kepada  orang  lain,  aku  membuat  rancangan, 
iaitu  memadai  dengan  minum  air  zamzam  dan  duduk  dalam  masjid.  Kata  Abu  Zar:  Ali  bin  Abi 
Talib  pun  berlalu  di  hadapanku  dan  kata  beliau;  Tuan  ini  bagaikan  dagang  di  sini.  Jawabku: 
Memang  benar.  Kata  Ali:  Ayuh  ke  rumahku,  aku  pun  turut  sahaja  bersama-sama  beliau  tanpa 
bertanya  khabar  mengenai  diriku  dan  aku  pun  seperti  itu  juga  tanpa  bertanyanya  kepadanya 
sesuatu  dan  tidak  pula  menceritakan  hasrat  sebenar  ke  Makkah  ini,  bila  subuh  menjelang  ku 
pun  ke  masjid  untuk  bertanya  mengenai  diri  nabi  Allah  dan  tidak  seorang  pun  di  situ, 
menceritakan  daku  mengenainya,  bila  Ali  melalui  di  hadapanku,  beliau  berkata:  Hai!  masih 
belum  menemui  tempat  yang  hendak  dituju  itu.  Jawabku:  Masih  belum  lagi.  Kata  Ali:  Ayuh  ikut 
aku,  apa  urusan  kau  yang  sebenar?  Dan  apakah  yang  membawa  tuan  datang  ke  negeri  ini? 
Kataku:  Sekiranya  tuan  boleh  rahsiakan  urusanku  ini  bolehlah  daku  ceritakan.  Jawab  Ali:  Aku 
cuba.  Kataku:  Sebenarnya  telah  sampai  kepengetahuan  kami,  bahawa  di  sini  ada  seorang 
mendakwa  dirinya  sebagai  nabi  Allah,  sebelum  ini  aku  telah  mengutus  suadaraku  untuk 
menemuramahnya,  tapi  kepulangannya  dengan  maklumat  terbatas  itu,  tidak  memuaskan  hatiku, 
oleh  itu  aku  hendak  jumpa  beliau  sendiri.  Jawab  Ali:  Kau  akan  diberi  petunjuk,  kini  aku  hendak 
pergi  menemuinya,  kau  ikut  aku  di  mana  aku  masuk  kamu  masuk,  sekiranya  aku  melihat 
seorang  yang  ku  curigai,  aku  akan  berhenti  di  tepi  dinding  pagar,  seolah-olah  hendak 
membetulkan  tali  kasutku,  kau  teruskan  sahaja.  Dengan  itu  beliau  berjalan  aku  turut  dari 
belakang,  akhirnya  aku  masuk  bersama  beliau,  menemui  Rasulullah  dan  ku  berkata  padanya: 
Ayuh  perkenalkan  Islam  kepada  ku,  Baginda  pun  terus  memperkenalkan  Islam  kepadaku,  aku 
pun  terus  memeluk  Islam,  tidak  sempat  berubah  tempat,  disitulah  Baginda  berkata  kepadaku: 
Wahai  Abu  Zar,  hendaklah  kau  rahsiakan  perkara  ini,  sekarang  kau  boleh  pulang,  dan  bila 


mana  sampai  pada  kau  berita  perkembangan  dan  kebangkitan  kami,  kamu  boleh  tampil 
bersama  kami.  Ku  berkata:  Demi  Tuhan  yang  telah  mengutuskan  kau  dengan  kebenaran  akan 
ku  ceritakan  dan  melaung  di  depan  muka  mereka.  Dengan  itu  aku  pun  segera  ke  masjid,  orang 
Qquraisy  ramai  berada  di  situ,  aku  pun  melaung:  Wahai  orang-orang  Quraisy  sekarang  dengar 
dariku:  "Sesungguhnya  daku  bersaksi  bahawa  tiada  tuhan  melainkan  Allah  dan  daku  bersaksi 
bahawa  Muhammad  itu  hamba  dan  pesuruhNya"  Lalu  mereka  semua  melaung:  Ayuh  cepat  ada 
seorang  lagi  yang  menukar  agamanya,  mereka  semua  menerpa  ke  arah  ku  dan  melanyakku 
separuh  nyawa,  hinggalah  al-Abbas  datang  membebaskan  daku,  kemudian  beliau  berhadapan 
dengan  mereka:  Binasa  kamu  semua,  kamu  membelasah  orang  Ghaffar  ini?  Perjalanan  dan 
perniagaan  kamu  melalui  perkampungan  qabilah  Ghaffar,  dengan  itu  mereka  pun  melepaskan 
Abu  Zar,  namun  bila  menjelang  suboh  di  keesokkan  hari,  aku  fikir  mahu  lakukan  seperti 
kelmarin  sekali  lagi,  aku  pun  terus  meneriak  dengan  laungan  dua  kalimah  syahadah,  sekali  lagi 
pihak  Ouraisy  telah  menerekam  kearahku  kata  mereka:  Ayuh  lanyak  si  pulan  ini  yang  telah 
keluar  dari  agama  itu,  mereka  mengerjakan  diriku  seperti  kelmarin,  sekali  lagi  al-Abbas 
mendapati  ku  mendakap  daku  dan  berseru  seperti  beliau  serukan  kelmarin. 

4.  'Hifail  bin  Amru  al-Dausi:  Beliau  adalah  seorang  lelaki  mulia,  penyair  handalan  ketua  qabilah 
Daus,  qabilahnya  berkuasa  autonomi  di  beberapa  bahagian  di  Yaman,  beliau  masuk  ke  Makkah 
tahun  kesebelas  kebangkitan  Rasulullah,  penduduk  Makkah  mengalu-alu  kedatangan  beliau  ke 
bumi  mereka  penuh  penghormatan  dan  kebanggaan  mereka  menyambut  ketibaan  Tufail  di 
samping  memberi  gambaran  buruk  mengenai  Rasulullah  kata  mereka:  Wahai  Tufail,  kini  kau 
telah  pun  memijak  bumi  kami  justeru  itu  kami  hendak  memperingatkan  kau  mengenai  seorang 
lelaki,  yang  telah  tampil  ke  hadapan  dan  menimbulkan  permasalahan  yang  berat  di  kalangan 
kami,  beliau  ini  telah  memecahbelahkan  perpaduan  di  antara  kami,  memporak-perandakan 
penghidupan  kami,  cakapannya  itu  seperti  hembusan  sihir  menceraikan  di  antara  bapa  dan  si 
anak  lelaki,  di  antara  seseorang  dengan  kawannya,  di  antara  suami  isteri,  dan  kami  ini  curiga 
kelak  akan  terjadi  kepada  kamu  seperti  apa  yang  berlaku  di  kalangan  kami,  untuk  itu  jangan 
kau  berbicara  dengannya.  Sambung  Tufail:  Demi  Allah,  mereka  terus  mengasak  pemikiranku 
dengan  sogokan-sogokan  ini  hingga  tak  ada  yang  ku  dengar  melainkan  gesaan-gesaan  ini, 
hingga  terpaksaku  sumbat  telingaku  bila  hendak  ke  masjid,  supaya  tidak  masuk  lagi  cerita- 
cerita  seperti  itu.  Namun  di  suatu  pagi  bila  ku  sampai  di  perkarangan  masjid,  ku  dapati 
Muhammad  sedang  berdiri  di  sisi  Kaabah  bersembahyang,  ku  cuba  menghampiri  beliau,  di 
mana  Allah  menghendaki  agar  ku  mendengar  beberapa  perkataannya,  ku  dapati  kata-katanya 
yang  baik  sekali,  hingga  ku  berkata  kepada  diriku,  demi  berjandalah  ibuku,  dan  demi  Allah,  aku 
ini  penyair  handalan,  tidak  pernah  keliru  bagiku  mana  kata-katajanggal  dari  kata-kata  baik, 
apakah  tidak  berani  ku  mendengar  kata-kata  Muhammad  ini,  kiranya  elok  aku  terima  dan 
sekiranya  buruk  ku  boleh  tolaknya,  aku  tunggu  hingga  beliau  beredar  pulang  ke  rumahnya, 
dengan  itu  aku  ekorinya  dari  belakang,  hingga  apabila  beliau  masuk  ke  dalam  rumahnya  aku 


pun  turut  masuk  dengan  menceritakan  kepadanya  sebab  mengapa  ku  datang  kemari  dan 
sebelum  ini  ramai  orang  menakut-nakutkan  daku  hingga  terpaksa  ku  menyumbat  telingaku 
dengan  kapas  supaya  tidak  terdengar  sebarang  perkataan  dari  cakapan  mereka,  akhirnya  ku 
meminta  Rasulullah  membentangkan  kepada  ku  perutusan  yang  dibawanya  itu,  dengan  itu 
Baginda  pun  memperkenalkan  Islam  kepada  ku  dan  membaca  kepada  ku  al-Quran.  Demi  Allah, 
sesungguhnya  tidak  pernah  ku  mendengar  kata-kata  yang  lebih  cantik  dari  kata-katanya  itu  dan 
tidak  ada  persoalan  yang  lebih  saksama  dari  perkataannya  itu,  daku  terus  memeluk  Islam 
dengan  mengucap  dua  kalimah  syahadah  dengan  sebenarnya,  dan  ku  menegaskan  kepada 
Baginda  dengan  kata-kataku:  Daku  ini  orang  yang  dipatuhi  di  kalangan  bangsa  ku,  hari  ini  ku 
hendak  pulang  menemui  kaum  ku  serta  menyeru  mereka  kepada  Islam,  wahai  Rasulullah 
pintalah  kepada  Allah  supaya  ku  dikurniakan  satu  ayat/tanda,  dengan  itu  Rasulullah  pun 
berdoalah. 

Maka  Allah  pun  mengurniakan  kepadanya  "tanda"  yang  apabila  beliau  mendekati  kaumnya, 
Allah  menjadikan  mukanya  bercahaya  seperti  lampu,  lalu  beliau  menyeru:  Ya  Tuhanku  Ya  Allah, 
jadikanlah  bukan  di  mukaku,  kerana  ku  takut  akan  dikatakan  cahaya  itu  adalah  deraan  atau 
sumpahan,  justeru  cahaya  pun  berpindah  ke  tungkatnya,  di  sana  beliau  telah  menyeru  bapanya 
dan  isterinya  kepada  Islam,  mereka  berdua  pun  menganut  Islam,  namun  kaumnya  terlewat 
sedikit  memeluk  Islam,  walaupun  demikian  beliau  berusaha  menyeru  kaumnya.  Akhirnya 
mereka  memeluk  Islam  selepas  hijrah,  iaitu  sebelum  peperangan  al-Khandak.  Jumlah  mereka 
semua  tujuh  puluh  atau  lapan  puluh  buah  rumah.  Tufail  telah  diuji  keislamannya,  namun  beliau 
berakhir  penuh  kejayaan,  akhirnya  beliau  meninggal  sebagai  syahid  di  dalam  peperangan  al- 
Yamamah. 

5.  Dhamad  al-Uzdi:  Beliau  adalah  lelaki  dari  Qabilah  Uzd-Synaw'ah  dari  al-Yaman,  beliau 
seorang  bomoh  menjampi  melalui  angin,  semasa  beliau  tiba  di  Makkah  beliau  telah  mendengar 
golongan  sufaha'  (bodoh  dan  nakal)  yang  singkat  pemikiran  mengatakan:  Bahawa  Muhammad 
itu  seorang  yang  gila,  hingga  beliau  berkata  dalam  dirinya,  kalaulah  boleh  aku  rawat  boleh 
kiranya  aku  sembohkan  beliau  dari  penyakitnya  itu,  bila  beliau  menemui  Muhammad  beliau 
menyebut  kepada  Rasulullah  dengan  katanya:  Wahai  Muhammad  aku  pernah  merawat 
melaluijampian  menerusi  angin  yang  berlalu,  boleh  tak  aku  cuba  merawatmu?  Rasulullah 
menjawab: 

"Sesungguhrrya'segala  pujian  bagi  Allah,  bagiNya  kita  memuji,  dariNya  kita  meminta 
pertolongan,  sesiapa  diberi  hidayah,  maka  tiada  siapa  yang  menyesatkannya,  dan  sesiapa 
yang  disesatkanNya  maka  tiada  siapapun  yang  boleh  mmeberi  petunjuk  kepadanya,  daku 
bersaksi  bahawa  tiada  tuhan  melainkan  Allah  dan  aku  bersaksi  bahawa  Muhammad  itu 
hambaNya  dan  pesuruhNya,  adapun  selepasNya." 

Kata  Dhamad:  pinta  ulangkan  ungkapan  mu  itu  sekali  lagi,  lalu  Rasulullah  mengulangi  tiga  kali. 
Jawab  Dhamad:  Sebenarnya  aku  pernah  mendengar  seloka  paderi  dan  sami,  juga  mentera 


tukang  sihir,  serta  puisi  penyair,  tapi  kesemuanya  tidak  seperti  kata-katamu  itu,  ianya  menakluki 
kamus  perbendaharaan  seluas  lautan  samudera.  Ayuh  hulurkan  tanganmu  untuk  ku  berbai'ah 
di  atas  Islam,  maka  Baginda  pun  berbai'ah  dengan  beliau. 

ENAM  JIWA  SUCI  DARI  BUMI  YATHRIB 

Pada  musim  haji  tahun  ke  sebelas  kebangkitan  Rasulullah  bersamaan  bulan  Julai  tahun  620 
Masilii  dakwah  Islamiah  memperolehi  bibit-bibit  pengerak  yang  salih,  dalam  tempoh  yang 
singkat  bibit-bibit  tadi  telah  membesar  menjadi  penaung  kepada  kaum  muslimin  yang  amat 
memerlukan  kepada  perlindungan  di  sepanjang  marhalah  penindasan  dan  penganiayaan.  Di 
antara  hikmah  Rasulullah  (s. a. w)  semasa  penindasan  dan  penganiaan  penduduk  Makkah 
terhadap  usahanya,  ialah  tindakan  Rasulullah  keluar  di  tengah-tengah  malam  buta  untuk 
bertemu  dengan  qabilah-qabilah  yang  datang  dari  luar  dengan  tujuan  supaya  tidak  diganggu 
oleh  musyrikin  Makkah. 

Di  suatu  malam  Rasulullah  keluar  bersama-sama  Abu  Bakr  dan  Ali,  Baginda  melawat  kemah 
Zahl  dan  Syaiban  bin  Tha'labah,  sempat  Rasulullah  memperkenalkan  Islam  kepada  mereka, 
kiranya  berlaku  satu  perbincangan  di  antara  Abu  Bakr  dan  salah  seorang  keturunannya,  Zahl 
dengan  jawapan  yang  baik  manakala  Banu  Syaiban  pula  member!  jawapan  yang  amat 
memuaskan,  namun  mereka  menangguhkan  penerimaan  Islam. 

Selepas  itu  Rasul  berjalan  di  al-Aqabah  Mina  dan  Baginda  terdengar  suara  sekumpulan  lelaki 
sedang  berbual-bual  sesama  mereka,  segera  Rasulullah  menemui  dan  berbicara  dengan 
mereka,  ketua  mereka  di  situ  adalah  enam  orang  dari  pemuda  Yathrib  dari  qabilah  al-Khazraj; 

1 .  ' Asa'd  bin  Zurarah  - Banu  Najar 

2.  Awf  bin  al-Harith  bin  Rifa'ah  bin  Afra'  - Banu  Najar 

3.  Rafi  bin  Malik  bin  al-ljlan  - Banu  Zuraiq 

4.  Qatbah  bin  Amir  bin  Hadidah  - Banu  Salamah 

5.  Aqabah  bin  Amir  bin  Naabi  - Banu  Hiram  bin  Ka'b 

6.  Jabir  bin  Abdillah  bin  Riaad  - Banu  Abidbin  Ghanam. 

Di  antara  kebahagiaan  yang  dikecapi  oleh  penduduk  Yathrib  itu,  di  mana  dahulunya  mereka 
pernah  mendengar  dari  kaum  Yahudi  yang  menceritakan  kepada  mereka  bahawa  seorang  nabi 
utusan  akan  muncul  di  zaman  itu,  bila  sahaja  ianya  dibangkitkan  mereka  akan  menjadi  pengikut 
setianya,  di  masa  itu  kaum  Yahudi  akan  membinasakan  penduduk  Yathrib,  seperti  pemusnahan 
kaum  'Ad  dan  Iram. 

Ketika  Rasulullah  bersama  mereka,  Baginda  bertanya,  siapa  kamu?  Jawab  mereka  kami 
adalah  di  antara  orang  al-Khazraj,  kata  Rasulullah:  Jadi  kamu  adalah  sekutu  Yahudi?  Jawab 
mereka:  Ya!  Kata  Rasulullah:  Boleh  tak  kamu  beri  sedikit  masa  untuk  ku,  hingga  dapat  ku 
bercakap  dengan  kamu?  Kata  mereka:  Ya  boleh,  dengan  itu  mereka  pun  duduk  bersama 
Rasulullah  di  mana  Baginda  menerangkan  kepada  mereka  hakikat  Islam  dan  seruannya, 


seterusnya  Baginda  menyeru  mereka  kepada  Allah  Azawajalla  dan  membaca  ayat-ayat  al- 
Quran,  hingga  dengan  itu  sesetengah  dari  mereka  berkata:  Tahu  tak,  demi  Allah  inilah  nabi 
yang  pernah  diceritakan  kepada  kamu  oleh  Yahudi  Madinah,  ayuh  jangan  biarkan  mereka 
mendahului  kamu,  maka  mereka  pun  terus  memeluk  Islam. 

Enam  orang  al-Khazraj  ini  merupakan  di  antara  penduduk  Yathrib  berfikiran  matang,  mereka 
terasa  keletihan  dek  perang  saudara  yang  berlarutan  hingga  ke  saat  terakhir  ini,  di  mana  api 
perseteruan  masih  terasa  bahangnya,  justeru  itu  semua  mengharapkan  suatu  takdir  yang  boleh 
menamatkan  peperangan  itu,  mereka  melepaskan  keluhan  mereka  kepada  Rasulullah:  Wahai 
Rasulullah  kami  tinggalkan  kaum  kami  di  sana  dalam  persengketaan  yang  amat  teruk,  kami 
harapkan  semoga  Allah  mencantumkan  kami  semua  dengan  perantaraan  engkau  wahai 
Rasulullah,  tidak  lama  lagi  kami  akan  sampai  di  kalangan  mereka,  kami  akan  menyeru  mereka 
kepada  seruanmu  ini,  kami  akan  bentangkan  kepada  mereka  agama  yang  telah  kamu  anuti  ini, 
sekiranya  mereka  menyahut  dan  menerima  maka  tidak  ada  orang  yang  mulia  selain  dari 
engkau. 

Setelah  sampai  ke  Madinah  dengan  risalah  Islam  yang  mereka  bawa  itu  terus  disebarnya  di 
sana  hingga  tidak  ada  satu  keluarga  pun  yang  tidak  memeluk  Islam  dan  kesemua  mereka' 
menyebut-nyebut  nama  Rasulullah  (s. a. w). 


ISRA'  DAN  MI'RAJ 

Di  dalam  tempoh  dakwah  Rasulullah  yang  terus  bergerak  dan  mencapai  kejayaan  di  samping 
penindasan-penindasan,  namun  kemenangan  sayup-sayup  sudah  dapat  didengar,  di  saat  ini 
berlakulah  peristiwa  Isra'  dan  Mi'raj. 

Penentuan  masa  terjadinya  peristiwa  bersejarah  ini  berlaku  sedikit  ikhtilaf,  di  antara  pendapat- 
pendapat  ialah: 

1.  Al-Tabari  menentukan  berlakukannya  di  tahun  Baginda  dibangkitkan. 

2.  Al-Nawawi  dan  al-Qurtubi  mentarjihkan  di  tahun  kelima  kebangkitan  Baginda. 

3.  AI-'Alamah  al-Mansurfuri  menetapkan  pada  malam  dua  puluh  tujuh  di  bulan  Rejab  tahun 
kesepuluh  kebangkitan  Baginda. 

4.  Pendapat  lain  mengatakan  enam  belas  tahun  sebelum  hijrah  iaitu  di  bulan  Ramadhan  tahun 
dua  belas  kebangkitan  Baginda. 

5.  Ada  pendapat  mengatakan  setahun  dua  bulan  sebelum  hij  rah  iaitu  di  bulan  Muharam  tahun 
ketiga  belas  kebangkitan  Rasulullah. 

6.  Satu  lagi  pendapat  menyebut  berlakunya  setahun  sebelum  hijrah  iaitu  di  dalam  bulan 
Rabiulawal  tahun  ketiga  belas  kebangkitan  Baginda. 

Ketiga  pendapat  yang  pertama  menyebut  bahawa  Khadijah  (r. a)  telah  wafat  di  dalam  bulan 
Ramadhan  tahun  ke  sepuluh  kebangkitan  Baginda,  kewafatan  beliau  adalah  sebelum 
sembahyang  lima  waktu  difardukan,  dan  tiada  khilaf  bahawa  sembahyang  itu  memang 


difardukan  di  malam  berlakunya  Isra'  dan  Mikraj  itu,  manakala  tiga  pendapat  terakhir  saya 
sendiri  tidak  dapat  mentarjihkan  mana-mana  satu  pun.  Namun  gaya  bahasa  surah  al-lsra'  itu 
menunjukkan  Isra'  itu  berlaku  di  ketika  masa-masa  yang  akhir  sebelum  hijrah. 

Para  Imam  al-Hadith  meriwayatkan  huraian  lanjut  mengenai  peristiwa  ini  "berdasarkan  hadith 
sahih",  di  sini  kami  memuatkan  ringkasannya:  Ibnu  al-Qayim  telah  menyebut:  Rasulullah  telah 
diisra'kan  dengan  jasadnya  dari  masjid  al-Haram  ke  Baitui  Maqdis  dengan  menunggang  buraq, 
ditemani  oleh  Jibril  (a. s),  Rasulullah  turun  ke  Baitui  Maqdis  dengan  mengimami  sembahyang, 
bersama  para  Anbiya'  yang  terdahulu,  buraq  ditambat  di  halaman  masjid  al-Aqsa. 

Setelah  itu  Rasulullah  dimi'rajkan  di  malam  yang  sama  dari  Baitui  Maqdis  ke  langit  terdekat,  lalu 
Jibril  meminta  supaya  dibuka  pintu  langit,  setelah  dibukanya,  di  sana  Rasulullah  telah  melihat 
Adam  (a. s)  bapa  sekalian  manusia,  Baginda  pun  memberi  salam  kepadanya,  Baginda  dialu- 
alukan  dan  membalas  salam  dan  Baginda  diperakukan  dengan  kenabiannya.  Allah 
memperlihatkan  kepada  Baginda  roh-roh  para  syuhada'  di  sebelah  kanannya  dan  roh-roh  yang 
terseksa  di  sebelah  kirinya. 

Kemudian  Baginda  dibawa  naik  ke  langit  kedua,  Jibril  meminta  supaya  dibuka  pintu  langit, 
setelah  dibuka  mereka  memasukinya  di  sana  didapati  nabi  Yahya  bin  Zakaria  dan  Isa  Ibni 
Mariam,  diberinya  salam  lalu  dijawab  satam  dan  dialu-alukan  mereka,  di  samping  memperakui 
kenabian  Muhammad  (s. a. w). 

Setelah  itu  Jibril  membawa  Rasulullah  ke  langit  ketiga  di  sana  mereka  bertemu  dengan  Nabi 
Yusuf,  setelah  salam  diberi  dan  disambut  Baginda  dialu-alukan  dan  diperakui  kenabiannya. 
Seterusnya  Rasulullah  dibawa  ke  langit  keempat  di  sana  Baginda  berjumpa  dengan  Nabi  Idris 
(a. s),  Rasulullah  memberi  salam  kapadanya  dan  beliau  menjawab,  Baginda  dialu-alukan  dan 
diakui  kenabian  Baginda. 

Lepas  itu  Baginda  dibawa  ke  langit  kelima  di  sana  Baginda  bertemu  dengan  nabi  Harun  bin 
Imran,  Baginda  menjawab  salam  yang  diberi,  Baginda  dialu-alukan  dan  diakui  kenabiannya. 
Kemudian  Baginda  dimi'rajkan  ke  langit  keenam  di  sana  Baginda  bertemu  dengan  Musa  bin 
Imran,  Baginda  memberi  salam  dan  dijawab  maka  dialu-alukan  dan  diperakui  kenabiannya. 
Setelah  Rasulullah  berlepas  dari  Musa,  Musa  pun  menangis,  lalu  ditanya  Musa  apa  yang 
membawa  kau  menangis?  Jawab  Musa:  Aku  menangis  kerana  orang  yang  diutuskan  selepasku, 
umatnya  memasuki  Syurga  lebih  ramai  dari  umatku. 

Seterusnya  Rasulullah  dimi'rajkan  ke  langit  ketujuh,  padanya  Baginda  menemui  Ibrahim  (a. s), 
setelah  salam  diberi  dan  dijawab,  Baginda  dialu-alukan  dan  diakui  kenabiannya.  Sesudah  itu 
Baginda  dimi'rajkan  ke  Sidrah  al-Muntaha  dan  dibawa  ke  al-Bait  al-Ma'mur. 

Akhirnya  Baginda  dimi'rajkan  ke  hadapan  Allah  al-Jabbar  Jalla  Jalaluh,  Baginda 
menghampiriNya  paling  terdekat,  maka  difirman  dan  diwahyukan  kepada  hambaNya 
Muhammad  segala  sesuatu,  difardukan  ke  atas  Baginda  kelima  puluh  waktu,  dengan  itu 


Baginda  pun  turunlah  untuk  pulang  ditengah  jalan  Baginda  melalui  Musa  bin  Imran  yang 
bertanyakan  kepada  Rasulullah: 

Dengan  apa  kau  diperintahkan?  Jawab  Baginda:  Daku  difardukan  dengan  lima  puluh  waktu 
solat,  jawab  Musa:  Umat  kau  tidak  akan  mampu,  kembalilah  kepada  Tuhan  pohon  kepadaNya 
pengurangan,  demi  untuk  umat  engkau,  Baginda  berpaling  kepada  Jibril  bagaikan  untuk 
mendapat  pandangan,  maka  Jibril  pun  memberi  persetujuan  dengan  pendapat  Musa  itu, 
dengan  itu  Jibril  membawa  semula  hingga  ke  hadapan  Tuhan  Rabul  Jalil,  justeru  itu  Allah  pun 
mengurangkan  hingga  tinggal  sepuluh  waktu  sahaja,  maka  Baginda  turun,  semasa  itu  sekali 
lagi  Baginda  melewati  Musa  (a. s),  Baginda  mencerita  apa  yang  berlaku,  maka  kata  Musa  sekali 
lagi  sebagai  menasihati,  Ayuh  pulang  semula  kepada  Tuhanmu  mintakan  agar  dikurangkan  lagi, 
demikianlah  Rasulullah  berulang-alik  di  antara  Allah  Rabul  Jalil  dan  Musa,  dengan  itu  Allah 
perkurangkan,  hingga  tinggal  menjadi  lima  waktu  solat  sahaja,  masih  lagi  Musa  menyuruh 
Rasulullah  memohon  pengurangan  lagi,  kemudian  Rasulullah  mengatakan: 

Sesungguhnya  aku  terasa  malu,  malah  setakat  ini  aku  merelai  dan  menerima  perintahNya  itu, 
setelah  berjauhan  Baginda  diseru:  Sesungguhnya  Daku  menguatkuasa  solah  fardu  dan  Ku 
ringankan  ke  atas  hamba-hambaKu. 

Ibnu  al-Qaiyim  juga  telah  mengemukakan  pendapat  yang  berlainan  mengenai  penglihatan 
Rasulullah  akan  Tuhannya  Tabaraka  wa  Ta'ala,  yang  kemudian  beliau  perturunkan 
pembicaraan  Ibnu  Taimiyah  mengenai  tajuk  berkenaan,  hasil  kajian  mendapati  bahawa 
penglihatan  Rasulullah  dengan  mata  kepala  tidak  thabit  sejak  asal  lagi,  sebenarnya,  pendapat 
ini  tidak  pernah  disebut  oleh  mana-mana  sahabat  pun.  Pendapat  yang  dinaqalkan  dan  dipetik 
dari  Ibnu  Abbas: 

"Penglihatan  Rasulullah  adalah  secara  mutlak  dan  melalui  hati  naluri,  namun  penglihatan 
mutlak  tidak  menafikan  penglihatan  dengan  hati". 

Seterusnya  beliau  menyebut  lagi:  Adapun  firman  Allah  di  dalam  surah  al-Najm  menghampiri  di 
sini  bukannya  seperti  yang  diertikan  di  dalam  kisah  Isra'  dan  Mi'  raj,  menghampiri  dalam  surah 
al-Najm,  ialah  Jibril  yang  menghampiri  dan  mendekati,  sebagaimana  yang  ditegaskan  oleh 
'A'isyah  dan  Ibnu  Mas'ud,  gaya  bahasa  menunjukkan  demikian,  manakala  penghampiran  dan 
pendekatan  di  dalam  hadith  al-lsra',  adalah  terang  danjelas  dinisbahkan  kepada  Tuhan 
Rubuljalil,  ini  bererti  tidak  berlaku  apa-apa  pertentangan  di  dalam  surah  al-Najm,  malah 
Baginda  melihatNya  dikali  kedua  di  Sidrah  al-Muntaha.  Ini  adalah  Jibril,  Muhammad  (s.a.w) 
melihatnya  dalam  bentuk  asal  dua  kali,  sekali  di  bumi  dan  kali  kedua  di  Sidrah  al-Muntaha. 
Waalahhu  a'laam. 

Peristiwa  pembedahan  dada  Rasulullah  pun  berlaku  juga  dikali  ini.  Dan  di  dalam  peristiwa  Isra' 
Mi'raj  ini  Baginda  menyaksi  berbagai-bagai  perkara: 


Telah  dipersembahkan  kepada  Baginda  susu  dan  khamar,  namun  Baginda  memilih  susu,  maka 
disebutkan  kepada  Baginda:  Kau  telah  tertunjuk  kepada  fitrah  atau  kau  telah  menepati  fitrah, 
tapi  sekiranya  kau  mengambil  khamar  nescaya  sesat  seluruh  umat  kau. 

Baginda  telah  melihat  empat  sungai  di  dalam  syurga,  dua  sungai  zahir  dan  dua  sungai  batin. 
Dua  sungai  yang  zahir  ialah  sungai  al-Nil  dan  al-Furat  ini  bermakna  agama  dan  risalah  yang 
dibawanya  akan  bertapak  di  lembah-lembah  subur  di  al-Nil  dan  al-Furat,  penduduknya 
merupakan  pendokong-pendokong  agama  Islam  dari  generasi  ke  generasi  yang  lain,  bukanlah 
bererti  yang  airnya  yang  mengalir  dari  syurga. 

Juga  Baginda  melihat  Malik  penjaga  neraka,  yang  tidak  pernah  senyum,  malah  di  mukanya 
tiada  sedikit  pun  mesra  atau  lembut,  Baginda  melihat  syurga  dan  neraka. 

Baginda  menyaksi  pemakan  harta-harta  anak-anak  yatim  secara  aniaya,  mulut-mulut  mereka 
bak  mulut-mulut  unta,  dilontar  ke  dalam  rahang  mulut  mereka  ketulan-ketulan  api  neraka  bak 
harimau  meluru  keluar  dari  dasar  neraka  keluar  melalui  dubur  mereka. 

Baginda  menyaksi  pemakan-pemakan  riba  dengan  perut-perut  yang  besar,  kerananya  mereka 
tidak  berupaya  bergerak  dari  tempat-tempat  mereka,  keluarga  Firaun  melalui  di  hadapan 
mereka  dan  melanyak  mereka  dengan  tapak  kaki. 

Penzina-penzina  diletakkan  di  hadapan  mereka  daging-daging  elok  dan  segar  di  samping 
daging-daging  buruk  lagi  busuk,  namun  mereka  memilih  dan  memakan  yang  busuk  ditinggalnya 
yang  segar-segar. 

Baginda  menyaksi  sekumpulan  wanita  yang  memasuki  di  dalam  majlis  lelaki  bukan  anak-anak 
mereka,  mereka  digantung  dari  payudara-payudara  mereka, 

Juga  Baginda  melihat  sekumpulan  unta  penduduk  Makkah  dalam  perjalanannya.  Pada  masa  itu 
Baginda  telah  menunjukkan  mereka  unta  yang  kehilangan  itu,  dan  Baginda  telah  meminum  air 
dari  bekas  mereka  yang  tertutup  kemas  sedang  mereka  nyenyak  tidur  selepas  diminum  habis 
Baginda  menutup  kembali  tudungnya,  kejadian  ini  menjadi  bukti  kebenaran  kepada  peristiwa 
Isra'  dan  mi'raj  yang  diceritakan  oleh  Rasulullah. 

Ibnu  al-Qayyim  berkata:  Setelah  Rasulullah  berada  di  Subuh  pagi  bersama-sama  kaumnya  dan 
menceritakan  kepada  mereka  tanda-tanda  agung  (al-Ayat  al-Kubra)  yang  diperlihatkan  Allah 
kepada  RasulNya,  maka  semakin  engkar  kafir  Quraisy  dengan  risalah  Muhammad,  semakin 
bengis  lagi  mereka  menyiksa  kaum  muslimin.  Namun  demikian  mahu  juga  mereka  bertanya 
Rasulullah  supaya  mengambarkan  rupa  bentuk  Baitui  Maqdis,  maka  Allah  membuka 
penglihatan  Rasulullah  hingga  ternampak  Baitui  Maqdis  itu  di  hadapan  matanya,  dengan  itu 
Rasulullah  pun  menceritakan  segala  sesuatu  mengenai  dengannya  hingga  mereka  semua  tidak 
berkesempatan  untuk  menolak  atau  mendustainya  dan  menceritakan  juga  mengenai  kumpulan- 
kumpulan  unta  mereka,  semasa  pemergian  dan  kepulangan  Baginda,  juga  Baginda 
menceritakan  unta-unta  yang  akan  tiba  dan  menyifatkan  unta  yang  akan  mendahului  kafilahnya, 


dan  benar  sebagai  yang  diceritakan  oleh  Rasulullah,  namun  mereka  semakin  angkuh  dan 
engkar,  memang  sesungguhnya  orang  yang  zaiim  itu  semakin  kufurlah  mereka. 

Adapun  Abu  Bakr  digelarkan  dengan  gelaran  al-Siddiq  kerana  pembenaran  dan  kepercayaan 
beliau  dengan  peristiwa  Isra'  dan  Mi'raj,  sedang  manusia  ramai  mendustainya.  Paling  padat  dan 
agong  faktor  perjalanan  mulia  ini  diaturkan  oleh  Allah  ialah  sebagaimana  firmanNya  yang 
bermaksud: 

...untuk  memperlihatkan  kepadanya  tanda-tanda  (kekuasaan  dan  kebesaran)  Kami. 

(al-lsraa1:  1) 

Ini  adalah  sunnah  dan  qanun  Allah  kepada  para  anbiya'nya,  sebagaimana  penegasan  Allah 
kepada  Ibrahim  (a. s)  yang  bermaksud: 

Dan  demikianlah  Kami  perlihatkan  kepada  Nabi  Ibrahim  kebesaran  dan  kekuasaan  (Kami)  di 
langit  dan  di  bumi,  dan  supaya  menjadilah  ia  dari  orang  yang  percaya  dengan  sepenuh-penuh 
yakin. 

(al-An'aam:  75) 

Dan  penegasan  Allah  kepada  Musa  (a. s)  yang  bermaksud: 

"(Berlakunya  yang  demikian  itu)  kerana  Kami  hendak  memperlihatkan  kepadamu,  sebahagian 
dari  tanda-tanda  kekuasaan  Kami  yang  besar." 

(Thaahaa:  23) 

Penyusunan  program  Isra'  dan  mi'raj  ini  bertujuan  memberi  keyakinan: 

dan  supaya  menjadilah  ia  dari  orang  yang  percaya  dengan  sepenuh-penuh  yakin. 

(al-An'aam:  75) 

Setelah  ilmu  dan  makrifat  para  anbiya'  ini  didasarkan  kepada  penyaksian  tanda-tanda  agung 
(al-Ayaat  al-Kubra)  tadi,  darinya  mereka  memperolehi  'Ain  al-Yakin  (yakin  hakiki),  yang  tidak 
dapat  dinilai  kadarnya,  kerana  berita  perkhabaran  itu  tidak  boleh  disamakan  dengan  penyaksian 
dengan  mata  kepala,  hasilnya  mereka  lebih  mampu  untuk  menanggung  risiko  dakwah  yang 
bakal  mereka  garap,  seluruh  tenaga  dunia  yang  menentang  mereka  hanya  seberat  sayap 
nyamuk  sahaja,  untuk  itu  mereka  tidak  menghiraukan  pancaroba  dan  ancaman  terhadap 
mereka. 

Adapun  hikmat  dan  rahsia-rahsia  di  sebalik  perjalanan  agung  ini,  secara  perincian  merupakan 
topik  pembicaraan  hikmah-hikmah  syariat,  namun  di  sana  beberapa  fakta  ringkas  terpancar  dari 
buana  'perjalanan  mulia  ini,  yang  kesemuanya  membekalkan  siraman  subur  kepada  sirah 
Rasulullah  (s.a.w),  saya  kira  patut  dirakamkan  sebahagian  darinya  sini: 

Pembaca  mendapati  di  dalam  surah  Isra'  ini,  bahawa  Allah  telah  menceritakan  kisah  al-lsra' 
hanya  dalam  satu  ayat  yang  tunggal,  seterusnya  Allah  mendedah  tembelang  kaum  Yahudi  dan 
jenayah-jenayah  mereka,  kemudian  Allah  memperingatkan  mereka  bahawa  al-Quran  ini  hanya 
memberi  hidayat  kepada  sesuatu  yang  lebih  tulus,  boleh  jadi  nanti  pembaca  menyangka  tiada 
sebarang  ikatan  di  antara  dua  ayat  ini,  hakikatnya  tidak  sedemikian,  kerana  Allah  (s.w.t)  dengan 


cara  ini  menunjukkan  bahawa  peristiwa  Isra'  itu  sesungguhnya  telah  berlaku  di  bumi  Bait  al- 
Maqdis,  kerana  kaum  Yahudi  sudah  pun  dipecat  dari  pimpinan  umat  manusia,  lantaran 
kesalahan-kesalahan  dan  jenayah-jenayah  yang  mereka  lakukan,  sehingga  tiada  peluang  lagi 
untuk  membenarkan  mereka  menyandang  tugas  itu,  dan  sesungguhnya  Allah  tetap  akan 
memindahkan  tugas  itu  kepada  RasulNya  (s. a. w)  dan  mencantumkan  kedua-dua  pusat  dakwah 
Saidina  Ibrahim  kepangkuan  Baginda. 

Memang  sudah  sampai  masanya  untuk  perpisahan  pemimpin  kerohanian  dari  satu  umat 
kepada  satu  umat  yang  lain,  dari  satu  umat  di  mana  sejarahnya  penuh  dengan  penipuan, 
pengkhianatan  dosa  dan  perseteruan,  kepada  suatu  umat  yang  penuh  dengan  kebaikan  dan 
budi,  di  mana  RasulNya  pun  terus  menerima  wahyu  al-Quran  yang  membimbing  ke  arah 
ketulusan  dan  kebenaran.  Tetapi  bagaimana  proses  pemindahan  ini  boleh  berlaku  sedang 
Rasulnya  diburu  di  bukit-bukit  Makkah?  Persoalan  ini  menyingkap  suatu  hakikat  yang  lain  pula, 
iaitu  tugas  dan  peranan  dakwah  Islamiah  ini  hampir  berakhir,  dan  lengkap,  dan  akan  bermula 
satu  peranan  yang  lain  yang  amat  berlainan  dari  yang  pertama,  untuk  itu  kita  melihat 
sesetengah  ayat-ayat  al-Quran  mengandungi  peringatan  yang  keras  dan  ugutan  yang  berat 
terhadap  kaum  musyirikin  yang  bermaksud: 

Dan  apabila  sampai  tempoh  Kami  hendak  membinasakan  penduduk  sesebuah  negeri,  Kami 
perintahkan  (lebih  dahulu)  orang  yang  melampau-lampau  dengan  kemewahan  di  antara  mereka 
(supaya  taat),  lalu  mereka  menderhaka  dan  melakukan  maksiat  padanya;  maka  berhaklah 
negeri  itu  dibinasakan,  lalu  Kami  menghancurkannya  sehancur-hancurnya.  Dan  berapa  banyak 
umat-umat  yang  Kami  telah  binasakan  sesudah  zaman  Nabi  Niih;  dan  cukuplah  Tuhanmu 
(wahai  Muhammad)  mengetahui  lagi  melihat  akan  dosa-dosa  hamba-Nya. 

(al-lsraa':  16-17) 

Di  samping  ayat-ayat  ini  terdapat  ayat-ayat  lain  yang  menerangkan  kepada  kaum  muslimin 
akan  asas  dan  tunggak  tamadun  serta  prinsip  dan  rukun-rukunnya  di  mana  masyarakat  Islam 
ditegakkan  di  atasnya,  seolah-olah  mereka  telah  bennustautin  di  bumi  ini  dengan  menguasai 
semua  aspek  di  dalam  pengumsan  mereka,  di  mana  mereka  membentuk  satu  kesatuan  yang 
kemas  berpadu  sebagai  paksi  kepada  perjalanan  masyarakat  lain,  ini  merupakan  isyarat 
bahawa  Rasulullah  akan  memperolehi  perlindungan  dan  pemeliharaan  hingga  urusan  dan 
kerja-kerja 

Baginda  bertapak,  kelak  ianya  akan  jadi  sebagai  markas  penyebaran  dakwah  Baginda,  inilah 
rahsia  perjalanan  yang  mulia  lagi  berkat  itu.  Pembicaraan  sebenarnya  ada  kaitan  dengan  topik 
kajian  kami,  untuk  itu  maka  kami  bicara  di  sini,  sebagai  hukum,  maka  sebab  itu  kami  dapati  Isra' 
ini  berlalcu  sebelum  baiah  al-Aqabah  atau  di  antara  dua  baiah  al-Aqabah.  Waallahu  a'lam. 


BAI'AH  AL-AQABAH  PERTAMA 


Telah  pun  kita  katakan  enam  orang  dari  penduduk  Yathrib  telah  memeluk  Islam  di  musim  haji 
tahun  kesebelas  kebangkitan  Rasulullah  dan  menjanjikan  Rasulullah  untuk  menyebarkan 
risalahnya  di  sana,  di  kalangan  kaumnya. 

Sebagai  hasil  kepada  usaha-usaha  mereka  di  sana,  di  musim  haji  berikut,  iaitu  di  tahun  kedua 
belas  kebangkitan  Rasulullah,  bersamaan  Julai  621  Masihi  telah  tiba  ke  Makkah  dua  belas 
orang  lelaki  termasuk  lima  orang  yang  telah  bertemu  Rasulullah  di  tahun  lepas,  dan  tidak 
termasuk  Jabir  bin  Abdullah  bin  Riab  dan  yang  tujuh  lagi  ialah: 

1.  Muaz  bin  al-Harith  Ibn  'Afa  Banu  al-Najar  al-Khazraj 

2.  Zakwan  bin  Abd  al-Qais  Banu  Zuraiq  al-Khazraj 

3.  Ubbadah  bin  al-Samit  Banu  Ghanam  al-Khazraj 

4.  Yazid  bin  Tha'labah  sekutu  Banu  Ghanam  al-Khazaraj 

5.  al-Abbas  bin  Ubbadah  bin  Nadhlah  Banu  Salim  al-Khazaraj 

6.  Abu  al-Haitham  bin  Banu  Abd  al-Tihan  al-Asyhal.  al-Aws 

7.  Uwaim  bin  Sa'idah  Banu  Amru  bin  Auf  al-Aws 

Dua  yang  akhir  adalah  dari  qabilah  al-Aws  manakala  yang  lainnya  dari  al-Khazraj. 

Mereka  kesemua  telah  bertemu  dengan  Rasulullah  di  Muna,  terus  berbaiah  dengan  Rasulullah 
berdasarkan  Baiah  al-Nisa'  (wanita),  iaitu  corak  baiah  yang  dimentraikan  dengan. kaum  wanita 
semasa  pembukaan  Makkah. 

Al-lmam  al-Bukhari  meriwayatkan  dari  Ubbadah  bin  al-Samit  bahawa  Rasulullah  telah  berkata 
kepada  mereka:  "Ayuh  mari  berbaiah  denganku,  untuk  kamu  tidak  menyengutu  dengan  Allah 
sebarang  sesuatu,  tidak  mencuri,  tidak  berzina,  tidak  membunuh  anak-anak  kamu,  tidak 
melakukan  pembohongan  dengan  mendakwa  anak-anak  yang  mereka  pungut  dijalan  sebagai 
anak  sendiri,  tidak  memaksiati  daku  pada  kebaikan,  sesiapa  di  antara  kamu  yang 
menunaikannya  maka  balasannya  adalah  dari  Allah,  dan  sesiapa  yang  melanggarnya  lalu 
dihukum  maka  itu  adalah  kafarah  baginya  di  dunia.  Tetapi  kalau  Allah  lindunginya  maka  itu 
terserah-  kepada  Allah  dan  sekiranya  Allah  mengampunkannya  maka7  itu  adalah  habuannya". 
Kata  Ubbadah: 

Dengan  itu  daku  pun  berbaiahlah  dengannya.  Dalam  naskah  lain  menyebut:  "Maka  kami  pun 
berbaiah  dengannya  di  atas  dasar  itu" 

DUTA  ISLAM  KE  MADINAH 

Setelah  selesai  pemeteraian  baiah  dan  janji  setia  serta  berakhirnya  musim  haji,  Rasulullah 
bertindak  mengutus  bersama-sama  dengan  mereka  yang  berbaiah,  seorang  utusan  ke  bumi 
Yathrib  dalam  rangka  mengajar  kaum  muslimin  di  sana  syariat-syariat  Islam  serta 
mendalamkan  masalah  agama  ( al-Tafaqquh  fi  al-din  ),  dan  supaya  mereka  bertugas 
menyebarkan  Islam  di  kalangan  masyarakat  yang  masih  syirik.  Rasulullah  memilih  tokoh  duta 


ke  sana  dari  kalangan  orang  muda  yang  paling  awal  memeluk  Islam,  iaitu  Mus'ab  bin  Umair 
(r.a). 

KEJAYAAN  YANG  CEMERLANG 

Semasa  di  Madinah,  Mus'ab  bin  Umair  menumpang  bersama  As'ad  bin  Zurarah,  malah  kedua- 
dua  mereka  giat  menyebar  Islam  di  kalangan  penduduk  Yathrib  dengan  penuh  semangat  dan 
bersungguh-sungguh.  Mus'ab  dikenaU  sebagai  al-Muqri  (pembaca). 

Di  antara  kisah-kisah  gemilang  dalam  usaha  dakwah  mereka  ceritanya  disuatu  hari  As'ad  bin 
Zurarah  telah  keluar  bersama  Mus'ab  bin  Umair  ke  perkampungan  Bani  Abd  al-Asyhal  dan  Bani 
Zafar,  mereka  berdua  memasuki  perkarangan  tempat  tinggal  Bani  Zafar,  dan  mereka  duduk 
dekat  perigi  yang  dikenali  sebagai  perigi  Maraq,  di  mana  mereka  telah  dilingkungi  oleh  orang- 
orang  Islam,  di  masa  itu  Sa'd  bin  Muaz  dan  Usaiyid  bin  Hadhir,  dua  tokoh  pemuka  Banu  Abd  al- 
Asyhal,  yang  pertama  telah  meminta  kepada  yang  kedua  dengan  katanya:  Ayuh  cuba  kamu 
pergi  tengok  dua  orang  pemuda  itu  yang  telah  cuba  mempengaruhi  orang-orang  bawahan  kita, 
tengkingkan  dan  halaukan  mereka  supaya  tidak  memasuki  perkampungan  kita,  As'ad  bin 
Zurarah  itu  anak  saudaraku,  kalau  tidak,  biar  aku  yang  bereskan. 

Usaiyid  pun  mengambil  tombaknya  dan  menuju  ke  arah  Mus'ab  dan  As'ad,  sebaik  sahaja  As'ad 
melihatnya,  As'ad  pun  memberitahu  kepada  Mus'ab  katanya:  Usaiyid  itu  adalah  ketua 
qabilahnya,  dia  itu  datang  kemari,  ku  harap  kau  dapat  jelaskar  kebenaran  Allah  kepadanya, 
kata  Mus'ab:  Insyaallah  sekiranya  beliau  duduk  sahaja  di  sini,  akan  ku  cuba  berbual  dengannya, 
Usaiyid  pun  tiba  ke  hadapan  mereka  berdua  dengan  memaki-maki  katanya  lagi:  "Apa  yang 
membawa  kamu  datang  ke  mari  kamu  cuba  memperbodohkan  golongan  yang  lemah  di  antara 
kami  Ayuh  beredarlah  kamu  dari  sini,  sekiranya  kamu  masih  sayanA  lagi  kepada  diri  kamu". 
Kata  Mus'ab:  "Boleh  tak  tuan  dudul  dan  cuba  dengar  dari  kami  barang  sepatah  kata,  sekiranya 
kai  senang  dengan  kata-kata  ku  itu  boleh  kau  dengarnya,  kalau  tidak  kau  boleh  perintah  aku 
berhenti.  Kata  Usaiyid:  "Itu  adalah  yang  terbaik  dan  saksama.  Dengan  itu  beliau  memacak 
tombaknya  ke  tanah,  maka  dengan  itu  Mus'ab  pun  menyampaika'n  kepadanya  pengenalan 
Islam  di  samping  membaca  al-Quran,  seterusnya  Mus'ab  menceritakan:  Demi  Allah  kami  sudah 
dapat  melihat  cahaya  penerimaan  beliau  dengan  ajaran  Islam,  sebelum  beliau  menyatakan  isi 
kandungan  hatinya  dengan  katanya:  Betapa  indahnya  Islam  itu  dan  alangkah  cantik  ayat-ayat 
tadi?  Apa  yang  biasa  kamu  lakukan  bila  kamu  hendak  memeluk  Islam? 

Kata  Mus'ab  dan  As'ad  kepadanya:  "Pertama-tamanya  kamu  harus  bersuci,  membersihkan 
pakaian,  mengucap  dua  kalimah  syahadah,  kemudian  kamu  bersembahyang  dua  rakaat". 
Dengan  itu  Usaiyid  terus  bangun  dan  bftrsuci,  membersihkan  pakaian,  mengucap  dua  kalimah 
syahadah  dan  menunaikan  sembahyang  dua  rakaat,  seterusnya  beliau  menegaskan: 
"Sebenarnya  di  belakang  ku  ini  ada  seorang  lelaki,  sekiranya  beliau  ini  mengikuti  kamu  berdua, 
pasti  tidak  seorang  pun  akan  tertinggal  tanpa  mengikuti  kamu  dan  aku  akan  tunjukkan  di  mana 


beliau  berada  sekarang  ini,  dengan  itu  segera  beliau  mengangkat  tombaknya  dan  menuju  ke 
hadapan  Sa'd  bin  Mu'az  yang  sedang  berada  bersama  kaumnya  di  kelab  mereka,  kata  Sa'd: 
Demi  Allah  Aku  bersumpah  itu  dia  Usaiyid,  telah  datang  dengan  air  muka  lain,  lain  dari  semasa 
beliau  pergi. Bila  Usaiyid  berdiri  di  hadapan  kelab  terus  Sa'd  berkata:Apa  yang  telah  kau 
lakukan?  kata  Usaiyid:  "Aku  telah  pun  bercakap  dengan  dua  orang  muda  itu  dan  aku  dapati 
kedua-dua  mereka  itu  tidak  merbahaya,  juga  telah  ku  larang  mereka,  dan  mereka  berdua  telah 
memberijawapan,  dengan  kata  mereka:  Kami  menurut  sahaja,  apa  yang  kamu  senang 
dengannya". 

Apa  yang  terjadi  seterusnya,  di  mana  Banu  Harithah  telah  keluar  beramai-ramai  untuk 
membunuh  As'ad  bin  Zurarah,  iaitu  setelah  mana  mereka  mengetahui  beliau  adalah  anak 
saudara  Sa'd  bin  Mu'az,  dengan  tujuan  untuk  melanggar  perjanjian.  Sa'd  bin  Mu'az  pun  bangun 
dari  tempatnya,  untuk  ke  tempat  kaum  muslimin  berkumpul  bersama  As'ad,  beliau  membawa 
tombaknya  terus  menuju  ke  tempat  Mus'ab  dan  As'ad,  setelah  didapati  mereka  berdua  tenang 
tak  ada  apa-apa  pun  berlaku,  beliau  pun  sedar  di  mana  Usaiyid  membiarkan  begitu,  dengan 
maksud  supaya  beliau  dapat  mengikuti  pembicaraan  dari  mereka  berdua,  namun  sesampainya 
beliau  di  hadapan  Mus'ab  dan  As'ad  dengan  keadaan  memarahi  mereka,  lantas  beliau  berkata 
kepada  As'ad:  "Demi  Allah  wahai  Abu  Umamah,  kalau  tidak  kerana  hubungan  kekerabatan  di 
antara  kita  berdua,  kamu  tidak  dapat  berbuat  sedemikian,  lantaran  kamu  berdua  telah 
memasuki  daerah  kami  ini  dalam  keadaan  kami  tidak  suka". 

Sebelum  ini  As'ad  sudahpun  memberitahu  kepada  Mus'abdtu  dia  ketua  qabilah  ini,  telah  pun 
datang  di  belakangnya  ramai  pengikut,  sekiranya  beliau  ini  mengikuti  kamu,  nescaya  tidak  ada 
seorang  pun  akan  tertinggal.  Dengan  itu  Mus'ab  pun  berkata  kepada  Sa'd:  Boleh  tak  tuan 
hamba  duduk  seketika  dan  dengarkan  dahulu  barang  sesuatu  dari  kami,  sekiranya  yang  kami 
sampaikan  itu  menyenangkan  tuan,  bolehlah  tuan  terimanya,  tetapi  sekiranya  yang  kami 
sampaikan  itu  memberatkan  tuan,  maka  kami  elakkannya  dan  hindarkan  yang  tuan  bencikan  ini. 
Kata  Sa'd:  Itu  adalah  waras  dan  saksama,  kemudian  beliau  memacak  tombaknya  dan  duduk, 
kepadanya  diperkenalkan  Islam,  dibacakan  ayat-ayat  al-Quran  semasa  itujuga  mukanya 
berubah,  tanda  terima  kebenaran  Islam  sebelum  beliau  berkata  sesuatu,  mukanya  berseri  penul 
kepercayaan  dan  beliau  bertanya:  Apa  yang  kamu  buat  semasa  kamu  memeluk  Islam? 
JawabMusab  dan  As'ad:  pertama-tama  kamu  bersuci,  bersih  pakaian  kemudian  mengucap  dua 
kalimah  syahadah  dan  bersembahyang  dua  rakaat,  dengan  itu  beliau  teru  bertindak  seperti 
yang  dijelaskan. 

Setelah  beliau  mencabut  tombaknya  dan  terns  pergi  ke  kelab  perhimpunan  qabilahnya,  bila 
dilihat  oleh  kaumnya,  mereka  mendapati  wajah  Sa'd  telah  bembah  dari  sebelum  beliau 
menemui  Mus'ab. 

Bila  beliau  sampai  di  hadapan  kaumnya,  beliau  terus  bertanya:  Wahai  Bani  Abd  al-Asyhal, 
kamu  kenal  tak  diriku  di  kalangan  kamu?  Jawab  mereka:  "Tuan  adalah  ketua  kami  dan  orang 


yang  terwaras  di  antara  kami  dan  sebaik-baik  pemimpin.  Jawab  Sa'd:  Demi  sesungguhnya, 
apa-apa  perkataan  yang  diungkapkan  oleh  kaum  lelaki  atau  perempuan  di  kalangan  kamu 
adalah  tidak  wajar  bagiku  untuk  ku  mendengarnya,  selagi  mana  kau  tidak  beriman  dengan  Allah 
dan  RasulNya".  Dengan  ucapannya  itu,  tidak  sampai  sekerat  hari  seluruh  Banu  al-Asyhal 
menganut  Islam,  kecuali  seorang  sahaja  iaitu  al-Usayram  yang  telah  menangguh 
penerimaannya,  hingga  ke  hari  peperangan  Uhud,  namun  pada  hari  itu  beliau  terus  mengucap 
dua  kalimah  syahadah  dan  terus  ke  medan  jihad  dan  berjuang  bersama  kaum  muslimin  yang 
lain,  namun  Allah  tetap  mengurniakan  kepadanya  al-Syahadah.  Beliau  gugur  sebagai  pahlawan 
yang  syahid  meskipun  tidak  sempat  sujud  bersembahyang  kepada  Allah,  justeru  itu  Rasulullah 
bersabda  yang  bermaksud: 

Beramal  sedikit  tetapi  diberi  ganjaran  yang  banyak. 

Mus'ab  bin  Umair  tinggal  di  rumah  As'ad  bin  Zurarah  menyeru  masyarakat  di  sana  kepada 
Islam,  menyebabkan  tiada  sebuah  rumah  pun  dari  golongan  Ansar  yang  tidak  dikunjungi  Islam, 
kecuali  rumah  Banu  Umaiyah  bin  Zaid,  l[hatmah  dan  Wail,  kerana  terdapat  seorang  penyair 
yang  disegani  di  mana  cakapnya  didengari  iaitu  Qais  bin  al-Aslat,  mereka  tertangguh  memeluk 
Islam,  hinggalah  pada  tahun  peperangan  Khandak  iaitu  tahun  kelima  hijrah  barulah  mereka 
mendapat  hidayah.  Sebelum  ketibaan  musim  haji  berikut  iaitu  tahun  ketiga  belas  kebangkitan 
Rasulullah,  Mus'ab  telah  membawa  bersama  beliau  satujemaah  ke  Makkah,  dengan  berita 
yang  mengembirakan  iaitu  berita  kemenangan,  beliau  memperihalkan  kepada  Rasulullah 
segala  sesuatu  mengenai  qabilah  yang  menetap  di  Yathrib,  dilapornya  segala  kebaikan  yang 
sedang  menanti  di  sana  dikisahkannya  seluruh  kekuatan  dan  potensi  yang  sedang  menunggu 
di  sana. 

PERJANJIAN  AL-'AQABAH  KEDUA 

Pada  musim  haji  tahun  ketiga  belas  kebangkitan  Baginda,  bersamaan  Jun  622  Masihi,  telah 
datang  ke  Makkah  rombongan  seramai  tujuh  puluh  orang  lebih,  kaum  muslimin  penduduk 
Yathrib  bersama-sama  kumpulan  haji  musyrikin  dalam  program  penunaian  rukun  haji. 
Kendatipun  kaum  muslimin  yang  sedang  dalam  perjalanan  mereka  itu,  tetap  tertanya-tanya 
sampai  bila  agaknya  mereka  akan  membiarkan  Rasulullah  di  Makkah  menjadi  buruan  kafir 
Ouraisy  dan  diugut  keselamatannya. 

Sebaik  sahaja  mereka  tiba  di  Makkah,  mereka  telah  membuat  beberapa  pertemuan  sulit 
dengan  Rasulullah,  berakhir  dengan  persetujuan  kedua  belah  pihak  untuk  mereka  bertemu  lagi 
di  pertengahan  hari-hari  tasyriq,  di  persimpangan  berhampiran  al-'Aqabah  di  mana  upacara 
Jamrah  pertama  dilakukan  di  sana.  Pertemuan  itu  juga  di  dalam  suasana  rahsia  di  tengah 
malah  gelap  gelita. 

Di  sini  kita  beri  kesempatan  kepada  salah  seorang  pemimpin  Ansar  untuk  memberi  laporan 
mengenai  pertemuan  yang  bersejarah  lagi  barakah  itu,  yang  telah  merubah  perjalanan  masa 


dalam  detik  pertembungan  di  antara  Islam  dan  penyembahan  berhala,  Kaab  bin  Malik  al-Ansari 
(r.a)  telah  menceritakan  begini: 

Kami  telah  keluar  ke  tempat  haji,  sebelumnya  telah  pun  kami  membuat  janji  dengan  Rasulullah 
untuk  bertemu  di  al-'Aqabah  di  pertengahan  hari-hari  tasyriq,  malam  yang  kami  janjikan  itu  telah 
turut  serta  ialah  Abdullah  bin  Amru  bin  Hiram  salah  seorang  ketua  pimpinan  kami  dan  orang 
yang  kami  muliakan,  perjumpaan  kami  itu  sengaja  kami  rahsiakan  dari  kaum  sebangsa  kami 
yang  masih  musyrik  lagi,  yang  turun  bersama  untuk  mengerja  haji.  Di  malam  itu  kami  telah 
berbicara  dengan  Abdullah  bin  Amru,  kata  kami:  Wahai  Abu  Jabir  tuan  adalah  salah  seorang 
pemimpin  kami  dan  tokoh  yang  kami  muliakan,  sebenarnya  kami  tidak  rela  engkau 
dicampakkan  ke  dalam  api  neraka  sebagai  bahannya  di  suatu  hari  esok,  dengan  itu  kami 
menyeru  kepada  Islam,  seterusnya  kami  ceritakan  tentang  pertemuan  kami  dengan  Rasulullah 
di  al-'Aqabah.  Kata  Kaab:  Tanpa  berlengah,  beliau  mengucap  dua  kalimah  syahadah,  dan 
beliau  turut  serta  dipertemuan  al-'Aqabah,  di  mana  beliau  menjadi  naqib  dan  ketua. 

Kata  Kaab:  Di  malam  itu  kami  segera  tidur  bersama-sama  kaum  kami  di  samping  peralatan 
perjalanan,  hatta  apabila  berlalu  sepertiga  malam,  kami  pun  keluar  dari  perkarangan  khemah 
untuk  menemui  Rasulullah,  kami  keluar  bersembunyi  bak  burung  puyuh  melalui  denainya, 
hinggalah  kami  semua  bertemu  dan  berkumpul  di  persimpangan  al-'Aqabah,  kami  semua  tujuh 
puluh  tiga  lelaki  dan  dua  wanita  iaitu  Nusaibah  binti  Kaab  yang  dikenali  sebagai  Ummu 
'Ammarah  dari  qabilah  Bani  Mazin  bin  al-Najar  yang  kedua  ialah  Asma'  binti  Amru  dikenali 
sebagai  Ummu  Mani'  dari  qabilah  Bani  Salamah. 

Kami  semua  berkumpul  di  persimpangan  yang  dijanjikan,  menunggu  ketibaan  Rasulullah,  tepat 
pada  masanya,  Rasulullah  pun  datang,  turut  serta  mengiringi  Rasulullah  ialah  al-Abbas  bin  Abd 
al-Muttalib,  beliau  masih  lagi  dengan  agama  kaumnya,  namun  beliau  rela  menyertai  dan 
menyokong  urusan  anak  saudaranya  itu  dan  beliau  pula  orang  pertama  bercakap  di  dalam 
majlis  itu. 

PERBINCANGAN  AWAL  DAN  PENJELASAN  TANGGUNGJAWAB  YANG  AMAT  PE  NTING 
OLEH  AL-ABBAS  ’ 

Setelah  bilangan  mereka  untuk  menghadiri  perjumpaan  itu  genap,  maka  perbincangan  pun 
dimulakan  buat  mempersetujui  perjanjian  agama  dan  ketenteraan,  orang  pertama  yang 
bercakap  di  dalam  majlis  itu  ialah  al-Abbas  bin  Abd  al-Muttalib  bapa  saudara  Rasulullah,  dalam 
ucapan  itu  beliau  menjelaskan  peri  beratnya  bebanan  tanggungjawab  yang  hams  mereka  pikul 
nanti,  sebaik  sahaja  perjanjian  itu  dipersetujui  dengan  katanya:  "Wahai  kalian  al-Khazraj, 
sebenarnya  sepertimana  yang  kamu  ketahui,  Muhammad  ini  adalah  darah  daging  kami,  hingga 
kini  kami  masih  mempertahankannya  dari  kemarahan  kaum  kami,  hingga  kini  beliau  masih 
tetap  kesayangan  kami  dan  terpelihara  di  dalam  tanah  airnya,  tetapi  beliau  ini  tetap  berkeras 
untuk  menyertai  kamu  dan  bersama  kamu,  kiranya  kamu  yakin  dapat  mengotakan  janji  kamu  itu 


dan  sanggup  pula  memberi  keamanan  kepadanya  maka  itu  adalah  hak  kamu  untuk  mengambil 
Muhammad  bersama-sama  kamu,  tetapi  sekiranya  kamu  merasakan  tidak  berkesanggupan 
atau  akan  membiarkan  beliau  keseorangan  maka  lebih  baik  dari  sekarang  lagi  kamu 
tinggalkannya,  kerana  di  sini  beliau  masih  mulia  dan  dijaga  oleh  kalangan  kaumnya." 

Jawab  Kaab:  Kami  menegaskan  kepada  al-Abbas:  "Kami  faham  satu  persatu  apa  yang  tuan 
bicarakan  itu,  sekarang  kami  hendak  dengar  dari  Rasulullah,  ayuh  Rasulullah  sebutkan  apa 
sahaja  kewajipan  kami  untuk  dirinya  (s.a.w)  dan  untuk  Tuhannya  sekehendak  hati  Rasulullah 
(s. a. w).  Jawapan  yang  beliau  berikan  itu  menggambarkan  keazaman  yang  memuncak, 
keyakinan,  keberanian,  keimanan  dan  keikhlasan  yang  bersifat  infiniti  di  dalam  rangka 
menanggung  beban  tanggungjawab  yang  amat  agung  itu,  di  samping  mereka  sudah 
menyangka  dan  mengukur  akibat  kesanggupan  mereka  itu.  Dengan  itu  Rasulullah 
membentangkan  agenda  Baiah  dan  dipersetujui  oleh  pihak  al-Ansar: 

Agenda  Baiah: 

Imam  Ahmad  telah  meriwayatkan  dari  Jabir  secara  terurai,  kata  Jabir,  "Wahai  Rasulullah,  di 
atas  apakah  yang  akan  kami  berbaiah  dengan  tuan  hamba?"  Jawab  Rasulullah,  kamu  berbaiah 
untuk: 

1.  Mendengar  dan  mematuhi  dalam  keadaan  segar  dan  malas. 

2.  Berinfaq  semasa  susah  dan  senang. 

3.  Menyuruh  kepada  ma'ruf  dan  mencegah  kemungkaran. 

4.  Berjuang  kerana  Allah  tanpa  mempedulikan  kecaman  orang. 

5.  Menyokong  daku  setibanya  daku  di  kalangan  kamu  nanti,  mempertahankan  daku  seperti 
mana  kamu  pertahankan  diri  dan  anak  isteri  kamu,  sebagai  balasan  adalah  syurga  Allah  di 
akhirat  nanti. 

Tetapi  riwayat  Kaab  yang  dibawa  oleh  Ibnu  Ishak  pula,  mengatakan  bahawa  agenda  yang 
terakhir  sahaja  yang  merupakan  agenda  baiah,  di  dalam  perjanjian  itu,  berdasarkan  kepada 
sabda  Rasulullah:  Kata  Kaab:  Maka  berucaplah  Rasulullah  (s.a.w)  dengan  membaca  ayat-ayat 
al-Quran  di  samping  menyeru  ke  jalan  Allah  dan  menggalakkan  mereka  kepada  Islam, 
sabdanya:  "Aku  menuntutkan  baiah  dari  kamu  supaya  kamu  mempertahankan  daku  seperti 
mana  kamu  mempertahankan  isteri-isteri  dan  anak-anak  kamu",  maka  al-Bara'  bin  Ma'  rur 
memegang  tangan  Rasulullah  dengan  berkata:  Ya,  demi  yang  mengutuskan  dikau  dengan 
kebenaran  sebagai  nabi,  akan  kami  pertahankan  tuan  hamba  seperti  mana  kami 
mempertahankan  wanita-wanita  kami,  dengan  itu  kami  berbaiahlah  dengan  kamu  wahai 
Rasulullah,  demi  Allah  kami  ini  adalah  keturunan  peperangan  dan  anggota  halaqat,  ciri  ini  kami 
warisi  sejak  turun  temurun". 

Diketika  al-Bara'  sedang  berbicara  dengan  Rasulullah,  tiba-tiba  Abu  al-Haitham  mencelah 
dengan  katanya:  "Wahai  Rasulullah,  sebenarnya  kami  ini  ada  ikatan  dengan  kaum  Yahudi, 
bagaimana  sekiranya  kami  putuskan  kemudian  Allah  takdirkan  tuan  hamba  berjaya  dalam 


perjuangan,  apakah  tuan  hamba  akan  kembali  ke  pangkuan  kaum  dan  meninggalkan  kami." 
Jawab  Rasulullah  diiringi  dengan  senyum,  "Darah  dengan  darah,  roboh  sama  roboh,  daku 
adalah  dari  kamu  dan  kamu  adalah  dariku,  ku  memerangi  sesiapa  yang  kamu  perangi  dan  aku 
berdamai  dengan  sesiapa  yang  kamu  berdamai." 

MEMASTIKAN  BEBAN  TANGGUNGJAWAB  BAIAH 

Setelah  selesai  perbincangan  di  sekitar  syarat-syarat  baiah  dan  mereka  semua  bersetuju  untuk 
memulakan  pemeteraiannya,  maka  bangun  seorang  demi  seorang  dari  dua  orang  tokoh  utama 
yang  telah  memeluk  Islam  di  dalam  dua  musim  haji  lalu  tahun  kesembilan  dan  kedua  belas, 
untuk  menyuarakan  betapa  beban  tanggungjawab  yang  bakal  mereka  pikul  nanti,  dan  supaya 
mereka  semua  apabila  berbaiah  nanti,  ertinya  mereka  berbaiah  dalam  keadaan  yang  jelas  dan 
menjiwai  tanggungjawab  baiah  yang  mereka  berikan  itu  dan  supaya  mereka  mengetahui  sejauh 
mana  persiapan  yang  harus  mereka  lakukan  untuk  memberi  sumbangan  dan  pengorbanan 
kepadanya. 

Kata  Ibnu  Ishak:  Setelah  mereka  berkumpul  untuk  baiah  maka  berkata  al-Abbas  bin  Ubbadah 
bin  Nadhlah:  "Adakah  kamu  mengetahui  untuk  apa  kamu  berbaiah  dengan  lelaki  ini?"  Jawab 
mereka:  "Ya",  katanya  lagi:  "Sesungguhnya  kamu  berbaiah  dengan  beliau  untuk  memerangi 
manusia-manusia  samada  yang  berkulit  merah  atau  yang  berkulit  hitam,  sekiranya  dalam 
perjuangan  ini  harta  kamu  kehabisan,  pembesar-pembesar  kamu  habis  mati  di  masa  itu  kamu 
akan  serahkan  lelaki  ini,  maka  dari  sekarang  ini  tak  usah  kamu  berbaiah,  kerana  demi  Allah  ini 
adalah  sebesar-besar  malu  di  dunia  dan  di  akhirat,  tetapi  sekiranya  kamu  berupaya 
menunaikan  janji  kamu  itu  kepadanya  tepat  seperti  mana  kamu  suarakan  itu,  hingga  walau  pun 
kamu  kehabisan  harta  dan  kehilangan  pembesar-pembesar  kamu,  maka  terimalah  beliau  ini, 
kerana  itu  adalah  kemuliaan  di  dunia  dan  di  akhirat". 

Jawab  mereka  semua:  "Sesungguhnya  kami  akan  menerima  beliau  dengan  kerelaan  hati 
menerima  risiko  kehilangan  harta  benda  dan  kematian  tokoh  pemimpin  kami,  dan  sekiranya 
demikian  maka  apakah  balasannya  wahai  Rasulullah?"  Jawab  baginda:  "Syurgalah 
balasannya".  Kata  mereka:  "Ayuh  hulurkan  tangan  mu",  maka  baginda  pun  menghulurkan 
tangannya  dan  mereka  semua  berbaiah. 

Manakala  didalam  riwayat  Jabir,  beliau  berkata:  Maka  kami  semua  bangun  dan  berbaiah 
dengan  baginda,  pada  mulanya  As'ad  bin  Zurarah  orang  yang  termuda  di  kalangan  yang 
berusia  tujuh  puluh  tahun  berucap  dengan  katanya:  "Wahai  ahli  Yathrib,  sebenarnya  kita  tidak 
bersusah  payah  datang  kemari  melainkan  kerana  kita  tahu  baginda  ini  adalah  Rasul  utusan 
Allah,  tindakan  kita  membawa  baginda  keluar  dari  Makkah  bererti  kita  bertindak 
memufaraqahkan(memisahkan)  seluruh  bangsa  Arab,  mendedahkan  pembesar-pembesar  kita 
menjadi  sasaran  pembunuhan  malahan  kamu  sendiri  menjadi  mangsa  kepada  pedang-pedang 
musuh,  sekiranya  kamu  boleh  bertahan  dan  bersabar  maka  terimalah  baginda  ini  sebagai 


sebahagian  dari  darah  daging  kamu,  ganjarannya  adalah  Allah  yang  menentukannya,  tetapi 
sekiranya  kamu  sayangkan  diri  kamu,  maka  tinggalkanlah  Baginda  di  sini  kerana  mungkin  takut 
dan  sayangkan  diri  kamu  itu  lebih  beralasan  lagi  untuk  kamu  berhadapan  dengan  Allah." 

PENGIKATAN  BAIAH 

Setelah  persetujuan  dicapai  dengan  semua  agenda  baiah  dan  setelah  penegasan  dibuat  maka 
pengikatan  baiah  pun  dimeteraikan  melalui  berjabat  tangan  dengan  Rasulullah.  Di  sini  kata 
Jabir  selepas  menaqalkan(memetik)  kata-kata  As'ad  bin  Zurarah  tadi:  Maka  hadirin  pun  berkata: 
"Wahai  As'ad  hulurkan  tangan  kau,  demi  Allah  kami  tidak  akan  biarkan  baiah  ini  sia-sia  atau 
dipercumakannya". 

Di  saat  ini  A'sad  pun  dapat  memastikan  peri  persediaan  kaumnya  untuk  berkorban  kejalan  Allah, 
dengan  ini  maka  As'ad  terlantik  sebagai  pendakwah  agung  yang  kemudian  bergerak  bersama- 
sama  Mus'ab  bin  Umair,  secara  tabieinya  beliau  terlantik  sebagai  ketua  agama  untuk  golongan 
yang  berbaiah  tadi  di  mana  beliaulah  orang  pertama  yang  memberi  baiah  kepada  Rasulullah. 
Tambahan  Ibu  Ishak  lagi:  Banu  al-Najar  menganggapkan  Abu  Umamah,  As'ad  bin  Zurarah 
sebagai  orang  pertama  yang  meletakkan  tangannya  ke  tangan  Rasulullah. 

Dengan  itu  maka  baiah  umum  pun  berjalan  lancar.  Kata  Jabir:  Setelah  itu  maka  seluruh  kami 
bangun  seorang  demi  seorang  memeterai  baiahnya  dengan  Rasulullah  dan  baginda 
menjaminkan  kami  syurga  Allah.  Adapun  baiah  kaum  wanita  yang  dimeteraikan  di  dalam 
kedua-duanya  adalah  melalui  lafaz  akad  baiah  sahaja  tanpa  baginda  berjabat  tangan  dengan 
mana-mana  perempuan  ajnabi. 

PERLANTIKAN  DUA  BELAS  ORANG  SEBAGAI  NAQIB 

Setelah  proses  baiah  selesai  dilaksanakan,  Rasulullah  (s. a. w)  meminta  supaya  dipilih  dua  belas 
orang  pemimpin  sebagai  naqib  kepada  kaum  mereka,  bakal  bertanggungjawab  bagi  pihak 
mereka  semua  di  dalam  rangka  usaha  merealisasikan  seluruh  agenda  baiah  itu,  seru  baginda: 
"Ayuh  kemukakan  dua  belas  orang  sebagai  naqib  untuk  pimpinan  kepada  kaumnya.  Pemilihan 
pun  dibuat  dengan  segera,  yang  terdiri  dari  al-Khazraj  sembilan  orang,  dan  tiga  dari  al-Aws 
mereka  itu  adalah: 

Naqib-nabib  kepada  al-Khazraj 

1.  As'ad  bin  Zurarah  bin  Ads 

2.  Sa'd  bin  al-Rabi'  bin  Amru 

3.  Abdullah  bin  Rawahah  bin  Tha'labah. 

4.  Rafi  bin  Malik  bin  al-Ajlan 

5.  Al-Bara'  bin  Marur  bin  Sakhr 

6.  Abdullah  bin  Amru  bin  Hiram 

7.  Ubadah  bin  al-Samit  bin  Qais 


8.  Sa'd  bin  Ubbadah  bin  Dulaim 

9.  Al-Munzir  bin  Amru  bin  Khanis 
Naqib-naqib  kepada  al-Aws 

1.  Usaid  bin  Hudhair  bin  Simak 

2.  Sa'd  bin  Khaithamah  bin  al-Harith 

3.  Rifa'ah  bin  Abd  al-Munzir  bin  Zubair 

Dengan  itu  Rasulullah  menegaskan  kepada  mereka  dengan  sabdanya:  "Kamu  semua  adalah 
penjamin  sebagaimana  golongan  al-Hawariyun  adalah  penjamin  kepada  Isa  bin  Mariam  dan 
aku  adalah  penjamin  kepada  umat  ku"  Jawab  mereka  sebulat  suara  dengan  lafaz;  "Ya". 

SYAITAN  MEMBONGKAR  PERJANJIAN  RASULULLAH 

Sebaik  sahaja  proses  pemeteraian  perjanjian  dan  semua  peserta  hampir  beredar  dari  majlis, 
salah  seekor  syaitan  telah  menjumpai  mereka,  namun  terbongkarnya  pertemuan  itu  adalah  di 
saat-saat  terakhir,  agak  terlewat  baginya  untuk  memaklumkan  kepada  pihak  pemimpin  Ouraisy 
akan  rahsia  pertemuan  sulit  ini.  Agar  pihak  Ouraisy  menyerempak  mereka,  walau  macamana 
sekalipun  syaitan  tadi  naik  ke  atas  tanah  tinggi  dan  melaung  selantang  suaranya  yang  dapat 
didengar:  "Wahai  penduduk  al-Akhasyib,  kamu  tahu  tak  Muhammad  dan  orang-orangnya  ini? 
Mereka  telah  berjanji  setia  untuk  memerangi  kamu".  Kata  Rasulullah  : "Itu  dia  syaitan  al- 
"Aqabah,  demi  Allah  wahai  seteru  Allah  sepenuh  masa  akan  ku  perangi  kau,"  dengan  itu  para 
peserta  bersurai  pulang  ke  tempat  masing-masing. 

KESEDIAAN  AL-AMSAR  UNTUK  MEMERANGI  OURAISY 

Semasa  hadirin  mendengar  suara  syaitan  itu  terus  al-Abbas  bin  Ubadah  bin  Nadhlah  menyeru 
kepada  Rasulullah:  "Demi  Dia  Tuhan  yang  mengutuskan  kau  dengan  kebenaran  sekiranya  tuan 
hamba  mahu,  esok  hari  akan  kami  serang  pihak  Ouraisy  dengan  pedang  kami  ini".  Jawab 
Rasulullah:  "Kita  belum  diperintah  lagi  untuk  bertindak  demikian,  tetapi  pulanglah  ke  tempat 
kamu".  Dengan  itu  mereka  semua  pun  pulang  ke  tempat  masing-masing  dan  terus  tidur  hingga 
ke  subuh  hari. 


OURAISY  MEGEMUKAKAN  BANTAHAN  KEPADA  PEMIMPIN  YATHRIB 

Bila  mana  berita  perjanjian  ini  sampai  ke  pengetahuan  Ouraisy  timbullah  rasa  rimas, 
kebimbangan,  dan  kekesalan,  kerana  mereka  sudah  menduga  sedalam-dalamnya  kesan  baiah 
seperti  ini,  juga  pengaruhnya  ke  atas  harta  benda  malah  nyawa  mereka,  bila  menjelang  siang 
terus  diutuskan  perwakilan  yang  ramai  terdiri  dari  pemuka-pemuka  dan  kepala  samsengnya  ke 
perkhemahan  penduduk  Yathrib,  untuk  mengemukakan  bantahan  mereka  yang  amat  sangat 


terhadap  perjanjian  itu,  kata  mereka:  "Wahai  kalian  al-Khazraj,  sebenarnya  sudah  sampai  ke 
pengetahuan  kami,  di  mana  kamu  datang  menemui  saudara  kami  itu,  dengan  hasrat  kamu 
untuk  membawanya  keluar  dari  pangkuan  kami,  malah  kami  sudah  berjanji  setia  untuk 
memerangi  kamu,  demi  Allah  sesungguhnya  tidak  satu  qabilah  Arab  pun  yang  senang  untuk 
menyaksi  peperangan  timbul  di  antara  kami  dan  mereka,  di  mana  kamu  sebahagian  darinya". 
Oleh  kerana  pihak  musyirikin  Yathrib  tidak  tahu  langsung  dengan  segala  apa  yang  berlaku  di 
antara  Rasulullah  dan  kaum  Muslimin  Yathrib,  yang  bersama-sama  mereka  dalam  jamaah  haji 
itu,  lantaran  itulah  maka  mereka  berani  bersumpah,  untuk  menegaskan  kapada  Ouraisy, 
bahawa  apa  yang  mereka  tuduh  itu  sama  sekali  tidak  berlaku,  oleh  itu  mereka  berjumpa 
dengan  Abdullah  bin  Ubai  bin  Salul,  di  mana  beliau  menegaskan:  "Ini  semua  adalah  palsu 
belaka,  tidak  munasabah  perkara  ini  berlaku  dan  tidak  munasabah  kaumku  boleh  bertindak 
dengan  berbuat  demikian,  kalau  aku  di  Yathrib  mereka  tidak  akan  bertindak  sesuatu,  kecuali 
setelah  mengambil  pendapatku". 

Manakala  kaum  muslimin  masing-masing  memerhati  satu  sama  lain,  bertindak  berdiam  diri, 
seorang  pun  tidak  bersuara,  mengiya  pun  tidak  menafikan  pun  tidak. Dengan  itu  pihak  Ouraisy 
lebih  condong  untuk  menerima  penegasan  pihak  musyrikin  Yathrib,  dan  pulang  membawa 
seribu  kegagalan. 

KEPASTIAN  BERITA  OLEH  PIHAK  OURAISY  DAN  PEMBURUAN  MEREKA  YANG 
BERBAIAH 

Pemimpin  Ouraisy  pulang  ke  Makkah  dengan  kepercayaan  hampir  yakin  mengenai 
perkhabaran  yang  didustakan  itu,  namun  mereka  masih  menggali  dan  mencari  kesahihan  berita 
berkenaan,  akhirnya  mereka  memastikan  kebenaran  berita  itu,  memang  baiah  berlaku 
sebenarnya,  itupun  setelah  jamaah  haji  pulang  ke  tanah  air  masing-masing,  dengan  itu  cepat- 
cepat  wira-wira  penunggang  kuda  Ouraisy  memburu  golongan  Yathrib,  malangnya  masanya 
sudah  terlewat,  namun  sempat  juga  mereka  melihat  Sa'd  bin  'Ubbadah  dan  al-Munzir  bin  Amru, 
lalu  mereka  memburu  kedua-dua  orang  ini,  al-Munzir  sempat  melepaskan  dirinya  tetapi  Sa'd 
tidak  sempat,  pihak  Ouraisy  menangkap  serta  memberkas  tangannya  dengan  tali  ke  kekang 
tunggangannya,  apa  lagi  mereka  mengerjakan  terhadap  Sa'd  menyeret-nyeretnya,  menarik- 
narik  rambutnya,  hinggalah  mereka  membawa  masuk  semula  ke  Makkah,  namun  bila  al-Mut'am 
bin  'Adi  dan  al-Harith  bin  Harb  bin  Umaiyah  mendapati  Sa'd  dalam  keadaan  begini  mereka 
berdua  berusaha  membebaskan  serta  merongkai  ikatan  di  tangannya,  ini  adalah  kerana  Sa'd 
memberi  perlindungan  kepada  Oafilah  mereka  yang  melalui  Yathrib.  Bila  hal  ini  diketahui  oleh 
pihak  Ansar  maka  mereka  bersetuju  untuk  mengembalikannya  dengan  selamatnya,  dalam 
keadaan  sedemikian  tiba-tiba  muncul  Said  dihadapan  mereka,  maka  mereka  pun  meneruskan 
perjalanan  ke  Yathrib. 


Inilah  dia  Baiah  al-'Aqabah  yang  kedua  yang  dikenali  sebagai  Baiah  al-Aqabah  al-Kubra, 
penyelenggaraannya  berjalan  dalam  suasana  kemesraan,  persaudaraan  dan  roh  bantu 
membantu  di  antara  jiwa-jiwa  mukmin  yang  masih  berselerak,  namun  kepercayaan  di  antara 
satu  sama  lain  amat  padu  sekali,  keberanian  luar  biasa,  pengorbanan  tanpa  batasan  untuk  ke 
jalan  Allah,  mukmin  dari  ahli  Yathrib  mencintai  saudaranya  yang  lemah  dari  penduduk  Makkah, 
penuh  simpati  terhadap  saudaranya,  memarahi  orang  yang  menzalimi,  jiwanya  bergelora 
dengan  kasih  sayang  terhadap  saudaranya  yang  sebelum  ini  menyanyangi  mereka  di  sebalik 
tabir  ghaib,  semuanya  kerana  Allah. 

Perasaan  dan  syuur  seumpama  ini  bukanlah  luapan  seketika,  tak  lapuk  dek  hujan,  tak  lekang 
dek  panas,  lantaran  ianya  bersumberkan  keimanan  kepada  Allah,  Rasul  dan  kitabNya, 
keimanan  yang  tidak  mungkin  dipudarkan  oleh  mana-mana  kekuatan  penganiayaan  yang 
jahanam,  keimanan  yang  apabila  roh  dan  semangatnya  bertiup,  tidak  ada  tenaga  yang  mampu 
menghalangnya,  malah  di  ketika  itu  ianya  mampu  melakukan  keajaiban-keajaiban.  Dengan 
keimanan  ini  kaum  muslimin  mampu  merakamkan  kerja-kerja  dan  warisan-warisan  di  samping 
lembaran  sejarah,  kekal  abadi  memberi  contoh  kepada  masa-masa  bakal  mendatang. 

KUMPULAN  SULUNG  BERHIJRAH 

Sebaik  sahaja  selesai  pemeteraian  baiah  al-'Aqabah  kedua  dan  berjaya  pula  Islam 
menegakkan  sebuah  watannya  yang  tersendiri  di  tengah  padang  pasir  yang  dikelilingi  dengan 
arus  kekafiran  dan  kejahilan,  suatu  pulangan  yang  amat  kritis  yang  diperolehinya  di  samping 
dakwahnya,  kini  Rasulullah  meinbenarkan  kaum  muslimin  berhijrah  ke  watannya  yang  baru  itu. 
Hijrah  tidak  lebih  dari  penolakan  kepentingan  diri,  berkorban  dengan  hartabenda,  dan 
menyelamat  sekadar  diri  sendiri  sahaja  di  samping  membuktikan  hak  perpindahan  yang 
dahulunya  disekat,  boleh  jadi  seseorang  itu  sndah  pasti  bahawa  perjalanan  itu  adalah  suatu 
perjalanan  ke  suatu  destinasi  yang  gelap,  tidak  dapat  diduga,  pelbagai  kepahitan  dan  duka 
nestapa  sedang  menanti  di  sana. 

Kini  kaum  muslimin  terus  berhijrah,  dan  mereka  sedar  semuanya  ini,  manakala  pihak  musyrikin 
tidak  membiarkan  arus  penghijrahan  itu  terus  berlaku  tanpa  disekat  dan  dihalang,  kerana 
mereka  sudah  menyangka  merbahaya  akan  mengugat  mereka  nanti. 

Di  sini  kami  perturunkan  contoh-contoh  hijrah: 

Orang  terawal  melangkah  kaki  ke  Madinah  sebagai  penghijrah  pertama  ialah  Abu  Salamah 
bersama-sama  isteri  dan  anaknya  iaitu  setahun  sebelum  baiah  al-'Aqabah  al-Kubra,  mi  adalah 
mengikut  riwayat  Ibnu  Ishak,  setelah  beliau  membuat  keputusan  untuk  berhijrah,  mertuanya 
semua  bertemu  dengan  beliau  dan  mereka  berkata:  Diri  kau  sudahlah,  tetapi  apa  halnya 
dengan  anak  kami  ini?  Tak  mungkin  kami  boleh  membiarkan  kau  membawanya  hanyut  ke 
negeri  orang?  Dengan  itu  mereka  ambil  isterinya.  Keluarga  Abu  Salamah  naik  marah  dengan 


tindakan  keluarga  isterinya  kata  mereka:  Kami  tidak  boleh  membiarkan  kamu  merampas  si 
anak  Salamah  dengan  semudah  itu?  Maka  jadilah  perebutan  ke  atas  anak  Salamah  di  antara 
dua  keluarga  menyebabkan  si  anak  tercabut  tangannya  lantaran  rentapan  dua  belah  pihak.  Abu 
Salamah  terpaksa  berhijrah  ke  Madinah  seorang  diri,  menyebabkan  Ummu  Salamah 
keseorangan  setelah  pemergian  suaminya  dan  kehilangan  anak  kesayangan,  menjadikan 
beliau  setiap  pagi  keluar  ke  pinggir  kota  menangis  hingga  ke  petang.  Bila  keadaan  berlarutan 
hingga  hampir  setahun,  menyebabkan  salah  seorang  keluarganya  kasihan  dan  berlembut  hati, 
dan  menyuarakan  perkara  ini  kepada  keluarganya:  Tidakkah  kamu  hendak  melepaskan  Si 
merana  ini?  Sudahlah  kamu  pisahkannya  dari  suami  dan  anaknya,  kini  kamu  siksanya  pula, 
jawab  mereka:  Ayuh  pergilah  untuk  menemui  suamimu  itu  kalau  hendak?  Ummu  Salamah 
mendapat  kembali  anaknya  dari  keluarga  suaminya,  terus  beliau  keluar  menuju  ke  Madinah, 
perjalanan  kira-kira  lima  ratus  kilometer,  tiada  siapa  pun  dari  makhluk  Allah  menemaninya, 
namun  sebaik  sahaja  beliau  sampai  ke  "al-Tan"  im"  Uthman  bin  Talhah  Ibnu  Abi  Talhah 
menemuinya,  kerana  mengetahui  perihalnya,  beliau  menawar  diri  untuk  menemaninya  hingga 
ke  Madinah,  sesampainya  mereka  ke  Quba'  kata  Uthman:  Suami  kamu  berada  di  kampung  ini, 
ayuh  segera  ke  sana  dengan  keberkatan  Allah,  dengan  itu  beliau  berpatah  balik  ke  Makkah. 

2.  Semasa  Suhaib  al-Rumi  hendak  berhijrah  para  kafir  Quraisy  menemuinya  dan  berkata:  Kamu 
semasa  datang  ke  sini  sebagai  seorang  tak  berharta,  kemudian  harta  kamu  menjadi  banyak 
dan  menjadi  orang  yang  terbilang,  kini  kamu  hendak  keluar  dari  sini  dengan  membawa  diri 
kamu  sekali  dengan  harta-harta  kamu  yang  kamu  kumpulkan  di  sini?  Ini  tak  mungkin  berlaku? 
Jawab  Suhaib:  Apa  pendapat  kamu  semua,  kalau  aku  serahkan  semua  hartaku  kepada  kamu? 
boleh  tak  kamu  beri  laluan  kepada  ku?  Jawab  mereka  sebulat  suara:  Ya!  Kata  Suhaib: 
"Sekarang  aku  serahkan  hartaku  kepada  kamu".  Cerita  mengenai  Suhaib  ini  telah  sampai  ke 
pengetahuan  Rasulullah;  ujar  Rasulullah:  "Beruntung  Suhaib,  beruntung  Suhaib". 

3.  Umar  Ibni  al-Khattab  berpakat  dengan  Ayyasy  bin  Abi  Rabiah  dan  Hisyam  bin  al-As  bin  Wail 
suatu  tempat  mereka  bertemu  di  pagi  hari,  darinya  mereka  akan  bertolak  untuk  berhijrah  ke 
Madinah.  Umar  dan  Ayyasy  bertemu,  tetapi  Hisyam  tertangguh. 

Sebaik  sahaja  Umar  dan  Ayyasy  sampai  ke  Madinah  mereka  pun  singgah  di  Quba',  Abu  Jahal 
dan  adiknya  al-Harith  pun  sampai  juga,  terus  mereka  menemui  Ayyasy,  mereka  bertiga  ini 
adalah  seibu,  Abu  Jahal  dan  al-Harith  pun  menyebut  kepada  Ayyasy:  Ibu  kau  telah  bersumpah 
dan  bernazar  untuk  tidak  menyikat  rambutnya  dan  tidak  akan  berteduh  di  matahari  terik,  kecuali 
setelah  beliau  melihat  kau  di  hadapannya.  Ayyasy  pun  berasa  kasihan  dengan  ibunya  dan 
sikapnya  itu,  tetapi  Umar  telah  menasihatinya:  Ayyasy  kau  dengar  cakapku  ini:  Demi  Allah 
sesungguhnya  mereka  ini  bertujuan  memfitnah  dan  mengeluarkan  kau  dari  agama  benar  kau  ini, 
berwaspadalah  dengan  mereka,  Demi  Allah,  kalau  emak  kau  digigit  kutu,  nescaya  dia  akan 
menyikat  rambutnya  dan  kalau  dia  terkena  panas  terik,  nescaya  dia  berteduh.  Tetapi  Ayyasy 
tidak  mahu  mendengar  nasihat  Umar,  dia  pun  pulang  bersama  Abu  Jahal  dan  al-Harith  untuk 


melepaskan  nazar  dan  sumpah  ibunya  itu.  Kata  Umar  lagi:  Kalau  kamu  berkeras  juga  hendak 
turut  mereka  ambillah  untaku  ini,  ianya  baik  dan  jinak  serta  mudah  mematuhi  arahan,  kamu 
jangan  lepaskan  belakangnya,  sekiranya  kau  meragui  sesuatu  dari  kaum  kau,  cepat-cepat 
kamu  larikan  dirimu  dengan  tunggangan  ku  ini. 

Dengan  itu  Ayyasy  pun  keluar  dengan  tunggangan  Umar  tadi  bersama  dengan  dua  orang  lagi, 
bila  sampai  di  pertengahan  jalan  kata  Abu  Jahal  kepada  Ayyasy:  Wahai  anak  saudaraku  kamu 
tengok  tak  aku  penatlah  dengan  untaku,  bagaimana  kalau  kita  bergilir,  sekali  kau  naik  unta  ku 
dan  sekali  aku  tunggang  unta  kau.  Jawab  Ayyasy:  Tak  ada  apa  salahnya,  boleh  kita  bergilir. 
Maka  beliau  pun  tukar  untanya  bersama  mereka  berdua  untuk  mereka  bergilir-gilir,  sebaik 
sahaja  mereka  turun,  apa  lagi  Abu  Jahal  dan  temannya  pun  terus  memegang  Ayyasy  dan 
memberkasnya,  sehingga  tidak  sempat  beliau  bertindak,  dengan  itu  mereka  pun  membawa 
Ayyasy  di  siang  hari  ke  Makkah  dengan  kedua-dua  belah  tangannya  terikat,  Abu  Jahal  dan 
temannya  melaung  memanggil  penduduk  Makkah  dengan  katanya:  Beginilah  hams  dilakukan 
terhadap  golongan  bodoh  kamu,  sebagaimana  kita  lakukan  terhadap  orang  bodoh  ini. 

Inilah  senario  kepada  tiga  contoh  penghijrahan  Islam,  di  mana  kaum  musyrikin  cuba  bertindak 
terhadap  mereka,  walaupun  demikian  rupa  keadaan  yang  menghalang  kaum  muslimin  namun 
arus  hijrah  tetap  tidak  dapat  disekat,  atau  dihalang,  dua  bulan  dan  beberapa  hari  selepas  baiah 
al-'Aqabah  al-Kubra  arus  hijrah  terus  bergerak  hingga  tidak  tinggal  di  Makkah,  kecuali 
Rasulullah,  Abu  Bakr  dan  Ali,  kerana  kehendak  Rasulullah,  dan  yang  terkecualijuga  ialah 
mereka  yang  dipegang  oleh  kaum  musyrikin.  Di  sini  Rasulullah  telah  pun  menyediakan 
persiapan  untuk  keluar,  sementara  menunggu  arahan  dan  di  masa  yang  sama  Abu  Bakr  pun 
menyediakan  persiapannya. 

Al-Bukhari  meriwayatkan  dari  Aisyah  (r.a)  yang  berkata:  Rasulullah  telah  bersabda  kepada 
kaum  muslimin:  "Sesungguhnya  aku  telah  diperlihatkan  perkampungan  hijrah  kamu  di 
perladangan  tamar  terletak  di  antara  dua  kampung",  dengan  itu  maka  berhijrahlah  mereka  ke 
arah  Yathrib,  manakala  mereka  yang  berada  diperantauan  hijrah  bumi  Habsyah  pulang  semula 
ke  Yathrib.  Sebelum  ini  Abu  Bakr  bersiap  untuk  berhijrah  tetapi 

Rasulullah  bersuara  kepadanya  dengan  sabdanya:  "Bertenang,  aku  ini  belum  diizinkan  lagi". 
Kata  Abu  Bakr:  "Apakah  tuan  hamba  berharap  demikian,  ya  Rasulullah?  Jawab  Rasulullah:  "Ya 
demikian".  Abu  Bakr  menenangkan  hatinya  dan  menangguhkan  perjalanannya  untuk  menemani 
Rasulullah,  beliau  menyediakan  dua  tunggangan  yang  dimilikinya,  dengan  daun  yang  dipungut 
sebagai  makanan  selama  empat  bulan. 

PERBINCANGAN  KRITIKAL  DI  DARUL  NADWAH  PARLIMEN  QURAISY 

Bila  mana  pihak  musyrikin  quraisy  mendapati  pengikut-pengikut  Muhammad  (s.a.w)  telah 
bersedia  dan  keluar  dengan  membawa  bersama-sama  mereka  keluarga,  anak-anak  dan  harta- 


harta  mereka  ke  pangkuan  al-Aws  dan  al-Khazraj,  terjadilah  keributan  suasana  kebisingan, 
kesangsian  dan  dukacita  di  kalangan  kafir  Makkah,  perbagai  kegelisahan  dan  ramalan-ramalan 
yang  bakal  mereka  hadapi  di  masa-masa  akan  datang,  bahaya  besar  sedang  menunggu 
mereka;  yang  kelak  akan  mengugut  dan  menggugat  kestabilan  ekonomi,  kekayaan  dan  entiti 
idealogi  berhala  mereka.  Sebenarnya  mereka  sudah  mengenal  pasti  dengan  keperibadian 
unggul  Muhammad  (s. a. w)  dan  dengan  kepimpinannya  yang  berkesan  lagi  mempengaruhi,  di 
samping  keazaman  yang  tekad,  keiltizaman  yang  utuh  dan  semangat  pengorbanan  yang  luar 
biasa,  disokong  pula  oleh  kekuatan  dan  daya  pertahanan  oleh  al-Aws  dan  al-Khazraj 
diperkayakan  pula  oleh  kekuatan  cendikiawan  dan  ahli  fikiran  kedua  qabilah  yang  memiliki 
kedewasaan  berfikir  untuk  kesejahteraan  dan  keimanan  bersama,  serta  sanggup  menolak 
perasaan  kesumat  lama  yang  pernah  memusuhi  mereka,  manakala  potensi  dan  kekuatan  ini 
telah  diduga  oleh  pihak  Quraisy,  untuk  itu  mereka  harus  membuat  perhitungan  yang  paling  bijak 
dan  tepat  bagi  mengatasi  ancaman  sebelum  terlambat,  pada  hemat  mereka. 

Sebagaimana  juga  mereka  mengetahui  posisi  al-Madinah  yang  strategik  itu  sendiri,  bila  ianya 
berkonfrontasi  terutamanya  dengan  qabilah  perniagaan  mereka  yang  merupakan  laluan  tetap 
dari  Yaman  ke  negeri  al-Syam  yang  semestinya  melalui  persisiran  laut  Merah.  Dianggarkan 
penduduk  Makkah  berurus  niaga  ke  negeri  al-Syam  sahaja  sebanyak  sukujuta  dinar  emas 
setiap  tahun,  tidak  termasuk  milik  penduduk  al-Taifdan  lain-lain.  Mereka  juga  mengetahui 
selama  ini,  itulah  laluan  yang  menikmati  kesejateraan  dan  keamanan. 

Pihak  Quraisy  sudah  menelah  bahaya  yang  bakal  mengancam  mereka  dan  perniagaan 
sekiranya  kekuatan  Islam  berpusat  di  Madinah. 

Pihak  Quraisy  sudah  pun  peka  akan  bahaya  dan  ancaman  yang  bakal  mengugat  diri  mereka. 
Oleh  yang  demikian,  maka  mereka  bersungguh-sungguh  mencari  sebaik-baik  jalan  untuk 
menolak  mara  bahaya  dan  ancaman  ini,  keaemuanya  berpunca  dari  pendokong  obor  dakwah 
Islam  iaitu  Muhammad  (s.a.w). 

Tanggal  26  Haribulan  Safar  tahun  keempat  kebangkitan  Rasulullah  bersamaan  12  haribulan 
September  tahun  622  Masihi  pihak  Ouraisy  telah  mengadakansidang  Parlimen  (Darul  Nadwah) 
di  pagi  hari  iaitu  hampir  dua  bulan  setengah  setelah  berlalunya  Baiah  al-'Aqabah  al-Kubra  yang 
merupakan  satu  sidang  yang  amat  penting  dan  kritikal  dalam  sejarah  Ouraisy,  seluruh 
perwakilan  kabilah-kabilah  Ouraisy  telah  menghantar  anggota-anggotanya,  membuat 
perbincangan  dan  merencana  satu  pelan  tindakan  yang  tegas  untuk  menghapus  secepat 
mungkin  pembawa  obor-obor  dakwah  Islamiah  dan  dengan  itu  terputus  sudahlah  arus 
cahayanya  buat  selama-lamanya. 

Tokoh-tokoh  perwakilan  yang  menonjol  di  dalam  perjumpaan  itu  ialah: 

1.  Abu  Jahal  bin  Hisyam  mewakili  qabilah  bani  Makhzum. 

2.  Jubair  bin  Mutaam,  Tai'mah  bin  Adi,  dan  al-Harith  bin  Amir  mewakili  Bani  Naufal  Ibn  Abdul 
Manaf. 


3.  Syaibah  dan  Utbah  kedua-dua  anak  Rabiah  dan  Abu  Sufian  bin  Harb,  mewakili  bani  Abdul 
Syams  bin  Abdul  Manaf. 

4.  al-Nadhr  bin  al-Harith  (orang  yang  mencampakkan  pundi-pundi  najis  sembelihan  ke  atas 
Rasulullah  di  Kaabah  semasa  baginda  bersembahyang)  mewakili  Banu  Abd  al-Dar? 

5.  Abu  al-Bukhturi  bin  Hisyam,  Zama'h  bin  al-Aswad  dan  Hakim  bin  Hizam  mewakili  banu  Asad 
bin  Abd  al-Uzza. 

6.  Nabyah  dan  Manbah  kedua-duanya  anak  lelaki  al-Hajjaj  mewakili  bani  Sahm. 

7.  Umaiyah  bin  Khalaf  mewakili  Bani  Jumah. 

Semasa  mereka  sampai  ke  Darul  al-Nadwah  seperti  yang  dijanjikan,  mereka  telah  dihalang 
seketika  oleh  Iblis  yang  menyamar  dengan  berpakaian  seperti  seorang  syeikh  yang  mulia  iaitu 
pakaian  ahli  zuhud.  Iblis  berdiri  di  pintu  masuk  lalu  mereka  semua  bertanya:  "Siapa  tuan  syeikh 
ini?"  Jawab  Iblis:  "Aku  seorang  syeikh  dari  Najd  telah  mendengar  berita  perjumpaan  ini  dan  aku 
datang  untuk  mengikuti  perbahasan  kamu  semoga  aku  boleh  menyumbang  sesuatu  yang  tidak 
merugikan  kamu,  pendapat  ataupunnasihat".  Lantas  mereka  pun  menjawab,  "Betapabaiknya 
cadangan  itu,  ayuh!  persilakan  masuk". 

SIDANG  DARUL  AL-NADWAH  DAN  PERSETUJUAN  DENGAN  KEPUTUSAN  DURJANA 
UNTUK  MEMBUNUH  RASULULLAH  (S.A.W) 

Setelah  bilangan  keanggotaan  majlis  mesyuarat  Dar  al-Nadwah  sempurna  dengan  kehadiran 
mereka,  maka  perbahasan  pun  bermula,  disusuli  dengan  saranan  dan  cadangan.  Di  antaranya 
ialah  pendapat  Abu  al-Aswad:  "Kita  keluarkannya  dari  sini  dan  buangnya  ke  negeri  lain. 
Selepas  itu  kita  usah  pedulikannya,  ke  mana  dia  hendak  pergi  dan  jatuh.  Kemudian  kita 
'pulihkan'  semula  masyarakat  kita  ini". 

Kemudian  berkata  pula  Syeikh  dari  Najd  tadi:  "Demi  Allah,  kamu  tidak  ada  pendapat  lainkah? 
Tidakkah  kamu  perhatikan  bahawa  Muhammad  ini  seorang  yang  petah  bercakap,  dengan  kata- 
katanya  yang  halus  dan  manis,  serta  berupaya  mempengaruhi  dan  menawan  hati  orang?  Jika 
kamu  berbuat  demikian,  kamu  tidak  akan  selamat,  kerana  beliau  akan  memasuki  ke 
perkampungan  dan  pedalaman  Arab  yang  lain  dan  setelah  itu  beliau  akan  memimpin  untuk 
menentang  dan  melanyak  kamu  semua  dan  membuat  apa  sahaja  yang  dikehendakinya. 

Kata  Abu  al-Bukhturi,  "Kamu  penjarakannya  dalam  kurungan  besi,  tutup  pintunya  sebaik- 
baiknya,  dan  kamu  kawalkannya  serta  tengok  apa  akan  terjadi,  sebagaimana  berlaku  ke  atas 
penyair-penyair  yang  sebelumnya  seperti  Zuhair  dan  al-Nabighah  yang  menemui  kematian 
seperti  ini,  biarlah  dia  merasa  sepertimana  mereka  itu  rasaiya. 

Kata  Syeikh  al-Najdi,  Demi  Allah,  ini  bukan  pendapat  yang  baik,  demi  Allah  kalau  kamu 
kurungkannya  sedemikian  rupa  pun  akhirnya  ceritanya  itu  akan  bocor  keluar  dan  sampai  ke 
pengetahuan  pengikut-pengikutnya  kemudian  mereka  itu  pun  akan  menyerang  kamu,  kemudian 


membebaskannya  dari  tangan  kamu,  setelah  itu  akan  bertambah  pengikutnya,  seterusnya 
menghalangkan  kamu  semua,  pendapat  ini  tidak  boleh  dipakai,  cuba  cadangkan  pendapat  lain. 
Selepas  persidangan  Dar  al-Nadwah  menolak  dua  cadangan  yang  dikemukakan  itu, 
dikemukakan  pula  cadangan  yang  paling  nekad  dan  terkutuk,  ianya  mendapat  persetujuan 
seluruh  anggota  sidang,  dikemukakan  oleh  kepala  samseng  dan  jenayah  Makkah  Abu  Jahal  bin 
Hisyam.  Kata  Abu  Jahal,  "Demi  Allah,  sesungguhnya  aku  ada  satu  pendapat  yang  kamu  tidak 
nampak".  Kata  mereka,  "Apakah  pendapat  itu  wahai  Abu  al-Hakam?"  Jawab  Abu  Jahal,  "Aku 
melihat  di  mana  setiap  kabilah  haruslah  dipilih  seorang  pemuda  tangkas  dan  lincah  kemudian 
kita  serahkan  kepada  setiap  mereka  sebilah  pedang  yang  tajam,  untuk  mereka  gunakannya, 
dengan  cara  mereka  menetak  Muhammad  serentak  maka  tamatlah  riwayat  Muhammad  dan 
kita  pun  boleh  berehat,  kerana  bila  mereka  lakukan  cara  ini  bererti  semua  kabilah 
bertanggungjawab  dan  banu  Abdul  Manaf  tidak  terdaya  untuk  memerangi  kesemua  qabilah  ini, 
sebagai  gantiannya  mereka  akan  berpuas  hati  dengan  pembayaran  diah  (pampasan). 

Ulas  Syeikh  al-Najdi,  "Pendapat  yang  sebenar  adalah  sepertimana  yang  disebut  oleh  Abu  al- 
Hakam,  dan  aku  pun  berpendapat  sedemikian  juga".  Sidang  Dar  al-Nadwah  pun  sebulat  suara 
menerima  cadangan  yang  terkutuk  itu,  mereka  pun  pulang  ke  rumah  masing-masing  dengan 
penuh  keazaman,  di  mana  cadangan  dan  keputusan  itu  akan  dilaksanakan  dengan  serta-merta. 

HIJRAH  RASULULLAH  (S. A. W) 

Sebaik  sahaja  keputusan  durjana  diambil  untuk  membunuh  Rasulullah,  Jibril  pun  turun 
menemui  Rasulullah,  dengan  wahyu  dari  TuhanNya  Tabaraka  Wataala,  Jibril  memberitahu 
pakatan  jahat  Ouraisy,  kini  Allah  telah  mengizinkan  baginda  untuk  keluar  berhijrah,  dengan 
menentukan  masa  pergerakan  hijrah  dengan  katanya:  "Malam  ini  jangan  kau  tidur  di  tempat 
kau  yang  biasa  tidur  itu". 

Di  tengah  hari  rembang  Rasulullah  datang  menemui  Abu  Bakr  as-Siddiq  untuk  memastikan 
kepadanya  jadual  hijrah,  Saidatina  Aisyah  (r. a)  telah  menyebut:  Semasa  kami  sedang  duduk  di 
rumah  Abu  Bakr,  di  ketika  rembang  hari,  ada  seorang  berkata  kepada  Abu  Bakr,  "Itu  Rasulullah 
berkelubung  datang  di  saat  yang  tidak  biasa  baginda  menziarahi  kami",  kata  Abu  Bakr  demi 
Allah,  baginda  tidak  datang  di  ketika  ini,  kecuali  untuk  urusan  besar. 

Kata  Aisyah:  Maka  tibalah  Rasulullah,  lalu  baginda  meminta  izin,  lantas  baginda  masuk  sambil 
berkata  kepada  Abu  Bakr,  "Boleh  kau  keluar  sekejap".  Jawab  Abu  Bakr,  "Mereka  ini  semua 
keluarga  engkau  Rasulullah,  demi  engkau  sebagai  bapaku  wahai  Rasulullah".  Kata  baginda, 
"Kini  aku  telah  diizinkan  untuk  keluar".  Jawab  Abu  Bakr,  "Demi  kau  sebagai  bapaku,  apakah 
aku  mengiringi  tuan  hamba?"  Jawab  Rasulullah,  "Ya,  memang  begitu". 

Setelah  ditetapkan  perancangan  hijrah,  maka  Rasulullah  pun  pulang  semula  ke  rumahnya, 
menunggu  ketibaan  malam. 


PENGEMPUNGAN  RUMAH  RASULULLAH  S.A.W 

Pimpinan  dan  kepala  jenayah  Ouraisy  menghabiskan  siang  mereka  untuk  menyempurnakan 
perancangan  dan  persiapan  seperti  yang  diputuskan  oleh  sidang  Dar  al-Nadwah,  sebelas  orang 
kenamaan  wakil  kabilah  masing-masing  ialah  seperti: 

1.  Abu  Jahal  bin  Hisyam 

2.  Al-Hakam  bin  Abi  al-As 

3.  Ugbah  bin  Abi  Muit 

4.  al-Nadhr  bin  al-Harith 

5.  Umaiyah  bin  Khalaf 

6.  Zamaah  bin  al-Aswad 

7.  Tu'imah  bin  Adi 

8.  Abu  Lahab 

9.  Ubai  bin  Khalaf 

10.  Nabyah  bin  al-Hajjaj 

11.  dan  saudaranya  Manbah  bin  al-Hajjaj 

Kata  Ibnu  Ishak:  Bila  malam  bergerak  gelap,  mereka  pun  berkumpul  di  pintu  menunggu  baginda 
tidur,  di  masa  itu  mereka  akan  menyerang  serentak.  Mereka  dengan  penuh  keyakinan  dan 
kepercayaan  yang  mereka  akan  berjaya  dengan  pakatan  jahat  itu,  di  mana  Abu  Jahal  berdiri 
dengan  penuh  sombong  dan  ujub,  sambil  mereka  bertanya  kepada  semua  pengikutnya  itu, 
yang  sedang  mengepung  rumah  Rasulullah  penuh  senda  dan  ejekan  terhadap  kesudahan 
Rasulullah  dengan  katanya,  "Itu  dia  Muhammad  yang  pernah  menjanjikan  kamu  semua, 
sekiranya  kamu  mengikutnya  beliau  akan  serah  kuasa  kepada  kamu  sebagai  Mahajara  Arab 
dan  Ajam,  kemudian  kamu  akan  dibangkitkan  semula  dari  kubur  kamu,  deng  menyerahkan 
kunci  syurga  seperti  taman-taman  di  Jordan  kononnya,  dan  sekiranya  kamu  tidak  mahu 
menurutinya  kau  akan  disembelihnya,  setelah  itu  kamu  akan  dihidupkan  semula  kemudian 
sekali  lagi  kamu  akan  diazab  dengan  disumbat  ke  dalam  neraka  yang  membakar". 

Masa  tindakan  adalah  ditengah  malam,  untuk  itu  mereka  berjaga  sepanjang  malam  menunggu 
detik  terakhir,  namun  Allah  mengatasi  seluruh  perancangan.  Mentadbir  petala  langit  dan  bumi, 
Tuhan  mampu  berbuat  segala  sesuatu  yang  dikehendakinya,  ianya  mampu  melanggar  sesuatu 
tetapi  tiada  suatu  pun  yang  mampu  melanggarNya.  Memang  Allah  melaksanakan  sesuatu 
seperti  yang  disuarakan  kepada  Rasulullah  dengan  mafhumnya: 

"Dan  ingatlah  (Wahai  Muhammad),  ketika  orang  kafir  musyrik  (Makkah)  menjalankan  lipu  daya 
terhadapmu  untuk  menahanmu,  atau  membunuhmu,  atau  mengusirmu.  Mereka  menjalankan 
tipu  daya  dan  Allah  menggagalkan  tipu  daya  (mereka),  kerana  Allah  sebaik-baik  yang 
menggagalkan  tipu  daya". 

(al-Anfal:  30) 


RASULULLAH  MENINGGALKAN  RUMAHNYA 

Di  dalam  suasana  pihak  Ouraisy  begitu  prihatin  dengan  perancangan  mereka,  namun  mereka 
gagal  di  saat  terakhir  dan  kritikal  ini,  Rasulullah  telah  meminta  Saidina  Ali  (r.a)  dengan 
sabdanya,  "Ayuh,  kau  tidur  ditempatku  ini  dan  berselimutlah  dengan  kain  Hadramiku  ini,  dan 
lenalah,  tiada  suatu  pun  yang  kau  tidak  suka  itu  akan  terkena  kau".  Sebenarnya  Rasulullah  tidur 
biasa  berselimut  dengan  kainnya  itu. 

Rasulullah  pun  keluar,  membelah  barisan  sekatan  mereka  malah  Rasulullah  telah  mengambil 
segenggam  pasir  dari  atas  tanah  di  mana  baginda  menaburkannya  ke  atas  kepala  mereka 
semua  dan  Allah  membuta  penglihatan  mereka  hingga  mereka  tidak  sedikit  pun  melihat 
Rasulullah  keluar  di  masa  itu  sambil  membaca  ayat  Allah  yang  bermaksud: 

"Dan  Kami  jadikan  sekatan  di  hadapan  mereka,  dan  sekatan  di  belakang  mereka.  Lalu  Kami 
tutup  pandangan  mereka;  maka  dengan  itu,  mereka  tidak  dapat  melihat. 

(Yaa  Siin:  9) 

Tidak  seorang  pun  dari  mereka  yang  terkecuali,  malah  kesemua  mereka  diletakkan  tanah  ke 
atas  kepalanya,  baginda  terus  berjalan  ke  rumah  Abu  Bakr.  Rasulullah  dan  Abu  Bakr  keluar 
melalui  jendela  di  rumah  Abu  Bakr  di  malam  itu  juga,  hingga  sampai  ke  gua  Thur  yang  terletak 
dipertengahan  perjalanan  ke  arah  Yaman. 

Mereka  yang  mengepung  rumah  Rasulullah  menunggu-nunggu  detik  terakhir,  malangnya 
sebelum  sampai  saat  dan  ketikanya  terbongkar  kegagalan,  di  mana  seorang  lelaki  lain  yang 
tidak  bersama  mereka  telah  datang  menemui  mereka  semua,  mendapati  mereka  sedang 
berkawal  rapi  di  pintu  rumah  Rasulullah  dengan  katanya,  "Apa  yang  kamu  tunggu  ini?"  Jawab 
mereka,  "Kami  menunggu  Muhammad".  Jawab  lelaki  tadi,  "Kau  sudah  gagal  dan  kehilangan 
peluang.  Demi  Allah,  Muhammad  sudah  berlalu  dari  sini,  malah  telah  menabur  tanah-tanah  ke 
atas  kepala  kamu  semua  dan  kini  beliau  sudahpun  beredar  untuk  tujuannya".  Jawab  mereka 
semua,  "Demi  Allah,  kami  tidak  melihatnya  pun".  Mereka  semua  bangun,  mengibas  tanah  dari 
kepala  masing-masing. 

Mereka  cuma  mengintai  dari  celah  pintu  dan  mendapati  Ali  di  tempat  tidur  Rasulullah,  maka 
mereka  berkata  "Demi  Allah,  itu  dia  Muhammad  sedang  tidur  berselimut  dengan  kainnya".  Oleh 
itu,  mereka  pun  tidak  bergerak  dari  tempat  masing-masing  hinggalah  ke  subuh.  Pada  masa  itu, 
Ali  pun  bangun  dari  tidurnya.  Alangkah  terkejut  melihat  keadaan  yang  mengecewakan  itu,  lalu 
mereka  pun  bertanya  kepada  Ali  di  mana  gerangannya  Muhammad.  Jawab  Ali,  "Aku  tidak  ada 
muklumat  mengenainya". 

DARI  RUMAH  KE  GUA 

Rasulullah  meninggalkan  rumahnya  pada  malam  27  bulan  Safar  tahun  keempat  belas 
kebangkitan  baginda  bersamaan  12  atau  13  September  tahun  622  Masihi.  Baginda  tiba  ke 


rumah  temannya  Abu  Bakr  yang  merupakan  manusia  yang  paling  dipercayai  oleh  Rasulullah, 
untuk  persahabatan  dan  hartanya.  Kemudian  mereka  berdua  beredar  keluar  dari  rumah  Abu 
Bakr  dari  pintu  belakang,  untuk  lari  dari  Makkah  secepat  mungkin  dan  sebelum  fajar  menyinsing. 
Rasulullah  menyakini  yang  Quraisy  akan  berusaha  sedaya  upaya  mereka  untuk  memburunya 
dan  jalan  yang  akan  terlintas  dipemikiran  Ouraisy  ialah  jalan  utara  menuju  ke  Madinah  maka 
sebab  itu  Rasulullah  mengambil  jalan  yang  mencanggahi  jalan  ke  utara,  iaitu  jalan  yang  berada 
disebelah  selatan  menghala  ke  negeri  Yaman,  baginda  mengambil  jalan  itu  yang  sejauh  lima 
kilometer  hingga  tiba  ke  bukit  yang  dikenali  sebagai  Jabal  Thur,  ianya  mempakan  bukit  yang 
tinggi,  jalannya  sukar,  pendakiannya  berhalangan,  berbatu-batu  hingga  melecet  tapak  kaki 
baginda  (s. a. w).  Diceritakan  bahawa  Rasulullah  terhincut-hincut  dengan  tujuan 

menyembunyikan  kesan  tapak  kakinya  hingga  melicit  tapak  kaki  baginda,  walau  bagaimana 
sekali  pun  Abu  Bakr  telah  mendukung  Rasulullah,  sesampainya  mereka  ke  Jabal  Thur  itu, 
terasa  berat  oleh  Abu  Bakr  namun  beliau  dapat  menyampaikan  baginda  ke  kemuncak  bukit, 
dalam  sejarah  Islam  dikenali  sebagai  gua  Thur. 

KETIKA  MEREKA  BERDUA  DI  DALAM  GUA 

Sesampainya  mereka  ke  gua  berkenaan,  kata  Abu  Bakr,  "Demi  Allah,  Rasulullah  jangan  masuk, 
kecuali  setelah  hamba  masuk  dahulu,  sekiranya  ada  sesuatu  yang  berbahaya  biar  terkena 
hamba  dahulu".  Lalu  beliau  masuk  ke  dalamnya  dan  membersihkannya.  Di  sana,  Abu  Bakr 
mendapati  sebuah  lubang  maka  beliau  mengoyak  kainnya  dan  disumbatkannya  dan  beliau 
menyeru,  "Sila  masuk,  Rasulullah".  Maka  baginda  pun  masuklah.  Abu  Bakr  meletakkan  kepala 
baginda  ke  ribanya  hingga  baginda  lena,  di  masa  itu  kala  jengking  menyengat  kakinya  yang 
terhulur  ke  dalam  lubang,  namun  sedikit  pun  beliau  tidak  bergerak  supaya  Rasulullah  tidak 
tersedar.  Tetapi  air  matanya  terjatuh  ke  muka  Rasulullah.  Kata  Rasulullah,  "Apa  hal  diri  kau 
wahai  Abu  Bakr".  Jawab  beliau,  "Daku  telah  disengat,  demi  ibu  bapaku  korban  untuk  kau,  ya 
Rasulullah".  Oleh  yang  demikian,  Rasulullah  menawarkan  bekas  sengatan  tadi  dengan  ludahan 
baginda,  maka  segera  hilanglah  kesakitannya  itu. 

Selama  tiga  malam  mereka  bersembunyi  di  gua  itu,  iaitu  malam  Jumaat,  Sabtu  dan  Ahad, 
Abdullah  bin  Abu  Bakr  turut  tidur  bersama-sama  mereka,  ujar  Aisyah,  "Abdullah  adalah  salah 
seorang  pemuda  berpengetahuan  dan  cerdik,  menemani  mereka  di  waktu  malam.  Di  hujung 
malam  beliau  keluar  dari  sana  dan  berada  di  kalangan  Ouraisy  di  pagi  hari  menampakkan  yang 
beliau  bermalam  di  Makkah  bersama  Ouraisy,  beliau  mendengar  dan  mengingati  segala 
sesuatu  yang  diperihalkan  di  Makkah  untuk  dibawa  kepada  mereka  berdua  di  tengah  malam". 
Manakala  Amir  bin  Fahiirah  orang  suruhan  Abu  Bakr  bertugas  memelihara  kambing  untuk 
membekalkan  mereka  berdua  dengan  susu  dan  daging  panggang,  beliau  menyampaikannya 
kepada  mereka  berdua  setelah  malam  berlabuh  dengan  melaung  dan  menyebut  perkataan, 
"susu  dan  daging"  kepada  mereka.  Beliau  melakukan  ini  di  ketiga-tiga  malam  persembunyian 


itu,  selain  dari  itu,  Amir  bin  Fahiirah  juga  bertugas  menghalau  kambingnya  di  atas  kesan-kesan 
tapak  kaki  Abdullah  bin  Abu  Bakr  supaya  tidak  dapat  dikesan  oleh  pihak  Quraisy. 

Pihak  Quraisy  menjadi  gila,  setelah  mereka  yakin  Rasulullah  telah  terlepas  dari  usaha  jahat 
mereka  itu.  Apa  yang  dapat  mereka  lakukan  ialah  dengan  melanyak  Saidina  Ali  serta  diseretnya 
ke  Kaabah  dan  mereka  mengurungnya  dengan  harapan  memperolehi  berita  arah  mana 
Rasulullah  dan  Abu  Bakr  melarikan  diri.  Setelah  mereka  tidak  dapat  memperolehi  sebarang 
maklumat  dari  Ali,  mereka  menuju  ke  rumah  Abu  Bakr  al-Siddiq  pula,  setelah  mengetuk  pintu 
rumah,  Asma'  binti  Abu  Bakr  pun  keluar,  kata  mereka,  "Mana  bapa  awak?".  Jawab  Asma', 
"Demi  Allah,  mana  aku  tahu  ke  mana  dia  pergi".  Sebelum  beredar,  Abu  Jahal  yang  buruk 
akhlak  itu,  sempat  juga  menempeleng  muka  Asma'  hingga  melayang  sebelah  subang  di 
telinganya. 

Dalam  sidang  tergempar  Ouraisy,  mereka  telah  membuat  keputusan  segera,  iaitu  mengerah 
seluruh  jentera  yang  ada  untuk  menangkap  buruan  yang  lari  itu,  semua  jalan  masuk  ke  kota 
Makkah  diletakkan  dalam  kawalan  bersenjata  api,  dan  pihak  Ouraisy  menawarkan  kepada 
sesiapa  yang  dapat  menangkap  mereka  berdua  hidup  atau  mati  dengan  hadiah  yang  lumayan, 
iaitu  seratus  ekor  unta  untuk  seorang. 

Di  ketika  itu  seluruh  pahlawan  penunggang  kuda  dan  pejalan  kaki  serta  tukang  pengesan  tapak 
kaki,  seluruh  mereka  bertebaran  ke  pelusuk  sekitar  Makkah  di  lembah-lembah  dan  di  bukti-bukit, 
di  dataran  mahupun  di  gua,  namun  kesemua  mereka  tidak  berjaya.  Mereka  yang  memburu  tadi 
sempat  juga  sampai  ke  pintu  gua  Thur,  tetapi  Allah  yang  menguasai  di  atas  segalanya.  Imam 
al-Bukhari  menceritakan  dalam  riwayatnya  dari  Anas  dari  Abu  Bakr  katanya,  "Semasa  aku 
bersama  dengan  Rasulullah  di  dalam  gua,  aku  mendongak  kepalaku,  tiba-tiba  aku  melihat  kaki- 
kaki  Ouraisy  dari  celah  batu.  Kataku, Wahai  Rasulullah!  kalaulah  di  antara  mereka  tunduk  ke 
bawah,  nescaya  mereka  dapat  melihat  kita  di  sini.  Jawab  Rasulullah,  "Berdiam  sahajalah,  kita 
berdua,  Allah  yang  ketiga  bersama  kita,  dalam  lafaz  yang  lain  aku  meyakini  bahawa  Allah 
bersama-sama  kita". 

Sebagai  mukjizat  Allah  yang  dianugerahkan  kepada  RasulNya  mereka  telah  beredar  pulang 
dari  situ  meskipun  hanya  beberapa  langkah  sahaja  dari  situ  Rasulullah  sedang  bersembunyi. 

DALAM  PERJALANAN  KE  MADINAH 

Sebaik  sahaja  api  kemarahan  dan  usaha  membunuh  Rasulullah  reda,  rondaan  dan  sekatan 
pemeriksaan  dihentikan,  setelah  tiga  hari  berturut-turut,  maka  Rasulullah  dan  sahabatnya 
bersiap  untuk  keluar  dan  bergerak  ke  Madinah.  Mereka  berdua  telah  pun  mengupah  Abdullah 
bin  Uraiqat,  beliau  adalah  seorang  yang  tenang  dan  mahir  mengenai  jalan  di  padang  pasir, 
beliau  masih  lagi  dengan  agama  Ouraisy,  namun  baginda  mempercayai  dalam  hal  ini, 
Rasulullah  dan  sahabatnya  itu  telah  menyerah  kedua-dua  binatang  tunggangan  mereka  kepada 
Abdullah,  dengan  menjanjikannya  untuk  menemui  mereka  di  pintu  gua,  selepas  tiga  malam 


berlalu  di  malam  Isnin  satu  haribulan  Rabiul  al-Awal,  tahun  pertama  Hijriah  bersamaan  16 
September  622  Masihi,  Abdullah  bin  Uraiqat  pun  tiba  ke  pintu  gua  dengan  membawa  dua 
tunggangan,  kata  Abu  Bakr  kepada  Rasulullah,  "Dikaulah  sebagai  ayahku,  ambillah  salah 
seekor  tunggangan  ini".  Beliau  pun  menyerahkan  yang  terbaik  di  antara  dua  ekor  itu.  Jawab 
Rasulullah,  "Ku  ambil  Dengan  harga". 

Asma'  binti  Abu  Bakr  pun  membawa  bekalan  perjalanan  Rasulullah  dan  Abu  Bakr,  beliau 
terlupa  membawa  tali  pengikat  untuk  diikat  bekalan  tadi  pada  kenderaan  baginda,  akhirnya 
beliau  mengoyak  kain  pengikat  pinggangnya,  sebelah  diikatkan  bekalan  makanan  yang  sebelah 
lagi  diikat  semula  ke  pinggangnya,  dengan  itu  beliau  dikenali  dengan  "Zat  al-Nitaqain  " yang 
empunya  dua  tali  pinggang. 

Rasulullah  bersama-sama  Abu  Bakr  menuju  ke  destinasinya,  bersama-sama  mereka  Amir  bin 
Fahiirah,  melalui  jalan  pinggir  pantai  mengikuti  dalil  penunjuk  jalan  Abdullah  bin  Uraiqat.  Arah 
pertama  yang  beliau  tunjuk  sebaik  sahaja  keluar  dari  gua  itu,  ialah  ke  arah  selatan  negeri 
Yaman,  kemudian  baru  beliau  mengalih  arah  menuju  persisiran  pantai,  hingga  apabila  beliau 
sampai  ke  jalan  yang  tidak  pernah  dilalui  orang,  beliau  mengalih  arah  ke  utara  menghampiri 
pantai  laut  merah,  iaitu  jalan  yang  tidak  diguna  orang  kecuali  jarang-jarang  sahaja. 

Ibnu  Ishak  menceritakan  mengenai  tempat-tempat  yang  dilalui  Rasulullah  di  dalam  perjalanan 
mulia  ini.  Katanya,  "Sebaik  sahaja  dalil  penunjuk  membawa  mereka  ke  selatan  Makkah,  tidak 
lama  kemudian  beliau  membawa  mereka  rrtenyusur  ke  tempat  bertentangan  jalan  ke  bawah 
Asapan,  kemudian  baru  mereka  ke  bawah  Amaj,  memasuki  Qadid,  dari  situ  dibawa  memasuki 
al-Kharar,  terus  pergi  ke  Thaniya  al-Murrah,  berlepas  ke  Laqfa  dengan  memasuki  Madlajah 
Laqaf,  dari  situ  bergerak  ke  Madlajah  Mujah,  bawa  mereka  masuk  Marjah  Muhaj  kemudian 
memasuki  Mazhaj  Zi  Ghadhwin  menyusur  ke  Zi  Kasyr  terus  ke  al-Jadajid,  lepas  itu  ke  al-Ajrad, 
dengan  memasuki  Za  Salam  kemudian  dari  Batnu  A'ada  memasuki  Ta'hn  berlepas  ke  al-Ababid 
melintasi  al-Fajah  turun  al-A'rj  mengarah  ke  Thaniyah  al-A'air  di  sebelah  kanan  Rakubah, 
kemudian  turun  lagi  ke  Batn  Ra'im  akhirnya  sampai  ke  Quba'.  Di  sini  diringkaskan  beberapa 
peristiwa  di  dalam  perjalan  berkenaan: 

1.  Al-Bukhari  meriwayat  dari  Abu  Bakr  al-Siddiq  (r.  a)  dengan  katanya:  Pada  malam  itu,  malah 
dari  kelmarin  lagi  kami  berjalan  malam  hinggalah  rembang  hari,  jalan  lengang,  tak  siapa  pun 
melaluinya,  di  suatu  tempat  kami  menghampiri  sebuah  batu  panjang  ditepinya  teduhan,  di  situ 
kami  singgah  sebentar,  aku  sediakan  tempat,  menyapu-nyapu  dengan  tanganku  untuk 
Rasulullah  berhenti  dan  tidur  dengan  menghamparkan  sebidang  kulit  dan  kuberkata,  "Tidurlah 
wahai  Rasululllah  dan  hamba  hendak  memerhati  yang  di  sekeliling  man  hamba  ini".  Rasulullah 
pun  tidur.  Kemudian  aku  pun  keluar  memerhati  di  sekeliling  baginda,  tiba-tiba  aku  bersua 
dengan  seorang  pengembala  membawa  kambing-kambingnya  ke  batu  yang  kami  singgah, 
hendak  berteduh  seperti  kami,  ku  berseru  kepadanya,  "Siapa  tuan  kamu,  wahai  pengembala?". 


Jawabnya,  "Yang  ampunya  ini  ialah  seorang  lelaki  dari  penduduk  Madinah  atau  Makkah. 
Kataku  kepada  lelaki  itu,  "Ada  tak  di  antara  kambing-kambing  ini  yang  bersusu?".  Jawabnya, 
"Ya,  memang  ada".  Kataku,  "Boleh  tak  kauperahkannya".  Jawabnya,  "Ya, 
sudahtentuboleh".Beliaupun  segera  memegang  seekor  kamping  betina.  Kataku,  "Hai,  kau 
bersihkan  uncang  susunya  dari  tanah-tanah,  bulu  dan  kotoran".  Lepas  itu,  beliau  memerah 
susu  ke  dalam  sebuah  bekas,  kemudian  ku  tuangkannya  ke  dalam  bejana  yang  sedia  ku  bawa 
bersama  ku  untuk  Rasulullah.  Baginda  meminum  dan  berwudhu'  darinya,  ku  pun  bawa  ke 
hadapan  Rasulullah,  keberatan  untukku  mengejutkan  Rasulullah  dari  tidurnya  itu,  ini 
membolehkan  daku  merenjis  air  ke  atas  bejana  supaya  susu  di  dalamnya  menjadi  dingin. 
Setelah  Rasulullah  terjaga,  aku  pun  segera  meminta  Rasulullah  meminumnya,  baginda  pun 
meminum  kesemuanya,  kemudian  Rasulullah  bersabda,  "Boleh  tak  kita  bergerak  sekarang  ini?". 
Jawabku,  "Bahkan  boleh,  wahai  Rasulullah".  Kemudian  kami  semua  bergerak.  . 

2.  Kebiasaannya  Abu  Bakr  mengekori  dari  belakang  Rasulullah,  beliau  seorang  yang  dikenali 
sedang  Rasulullah  seorang  yang  muda  yang  tidak  dikenali,  bila  beliau  ditanya,  "Siapa  yang 
dihadapan  kamu  itu?"  Jawab  Abu  Bakr,  "Itu  penunjukjalan".  Orang  itu  menyangka  yang 
dimaksudkan  itu  ialah  penunjuk  arah  perjalanan,  namun  apa  yang  dimaksudkan  oleh  Abu  Bakr 
ialah  penunjukjalan  kebaikan  dan  kebenaran. 

3.  Suraqah  bin  Malik  telah  mengekori  mereka  dari  belakang.  Cerita  Suraqah,  "Ketika  ku  sedang 
duduk  di  dalam  satu  majlis  qabilahku,  Banu  Mudlij,  tiba-tiba  seorang  lelaki  telah  datang  ke 
majlis  berkenaan.  Beliau  berdiri,  sedang  kami  semua  duduk,  lalu  berucap,  "Wahai  Suraqah, 
baru  sebentar  daku  telah  melihat  lembaga  hitam  dipersisiran  pantai,  aku  mendapati  Muhammad 
dan  sahabat-sahabatnya".  Kata  Suraqah  di  dalam  hatinya,  "Aku  tahulah  mereka  itu  memang 
Muhammad  dan  sahabat-sahabatnya".  Kemudian  katanya  kepada  lelaki  itu,  "Mereka  itu  bukan 
Muhammad  dan  pengikut-pengikutnya,  tapi  yang  kau  lihat  itu  si  Fulan  dan  si  Fulan,  mereka  itu 
berjalan  dalam  pengawasan  kami".  Daku  duduk  dalam  majlis  beberapa  ketika,  kemudian  ku 
keluar  dari  situ  dan  suruh  "perempuan  suruhanku"  iiupaya  bawa  keluar  kudaku  yang  tertambat 
disebalik  berlukar,  sementara  aku  mengambil  tombak  dan  ku  keluar  dari  belakang  rumah, 
dengan  mengheret  batang  tombak  di  atas  tanah  dan  matanya  direndahkan,  hinggalah  sampai 
dekat  kudaku,  terus  ku  pecutnya,  aku  mengenali  mereka  itu  dan  menghampiri  mereka, 
malangnya  kuda  aku  terbenam  kaki  depannya  ke  dalam  pasir,  hingga  aku  terjatuh,  setelah  ku 
berdiri,  ku  membuat  cabutan  nasib  dengan  menggunakan  anak  panahku  dengannya  aku 
bersumpah  di  antara  dua  "membunuh  mereka  atau  tidak",  cabutan  nasib  keluar  yang  ku  tidak 
suka,  namun  aku  melanggar  sumpahan  itu,  sekali  lagi  kuda  ku  menghampiri  mereka,  memang 
dekat  hingga  aku  dapat  mendengar  bacaan  Rasulullah  (s. a. w)  baginda  tidak  menoleh  ke  mana- 
mana  tetapi  Abu  Bakr  kerap  sangat  menoleh  ke  belakang,  sekali  lagi  kaki  hadapan  kuda  ku 
terbenam  ke  dalam  pasir  hingga  ke  lututnya  sekali  lagi  aku  tercampakjatuh,  ku  mengherdiknya 
ia  pun  bangun,  kaki  depannya  hampir-hampir  tidak  dapat  dibawa  keluar,  namun  setelah  berdiri 


tegak  semula  tidak  semena-semena  kelihatan  debu  bercahaya  di  depan  langit  seperti  asap, 
sekali  lagi  ku  membuat  cabutan  dengan  anak  panah  dan  sekali  lagi  keluar  yang  ku 
membencinya,  kali  ini  ku  menyeru  kepada  mereka  memohon  keselamatan,  mereka  semua 
berhenti  dan  ku  pun  memacu  kuda,  ku  menuju  arah  mereka  hingga  sampai  ke  hadapan  mereka, 
kini  terlintas  di  dalam  jiwa  ku  dengan  apa  yang  telah  terjadi  di  mana  tindakan  ku  itu  semua 
terhalang  adalah  petanda  kepada  kejayaan  urusan  Rasulullah  itu  di  masa-masa  akan  datang. 
Ku  menyeru  kepada  baginda,  "Kaum  ku  telah  menawar  ganjaran  untuk  sesiapa  dapat 
menangkap  Rasulullah".  Dan  ku  menceritakan  kepada  mereka  apa  yang  hendak  dilakukan  oleh 
orang  ramai,  ku  tawarkan  kepada  mereka  bakalan  dan  barang-barang  makanan,  namun  tak 
seorang  pun  yang  mempedulikan,  cuma  apa  yang  mereka  meminta  dengan  berkata,  "Jauhilah 
dari  kami".  Ku  meminta  Rasulullah  menuliskan  daku  watikah  keamanan,  baginda  menyuruh 
Amir  bin  Fahiirah,  beliau  pun  tulislah  ke  atas  sebidang  kulit,  setelah  itu  Rasulullah  pun 
meneruskan  perjalanannya. 

Mengikut  riwayat  Abu  Bakr  yang  berkata,  "Kami  keluar  berhijrah  dalam  keadaan  kaum  kafirin 
mencari-cari  kami,  namun  tak  seseorang  pun  yang  dapat  memburu  kami  kecuali  Suraqah  bin 
Malik  bin  Ja'syam  sahaja  yang  menunggang  kudanya,  ku  menyeru  kepada  Rasulullah,  yang  ku 
mencurigai  pemburuan  itu  kalau-kalau  ianya  sempat  menangkap  kami.  Jawab  Baginda  dalam 
ayat  yang  bermaksud: 

(Jangan  berduka  sesungguhnya  Allah  bersama  kita) 

(al-Taubah:  40) 

Dengan  itu  Suraqah  pun  berpatah  balik,  di  Makkah  beliau  mendapati  orang  ramai  memang 
sedang  mencari-cari  Rasulullah  dengan  berseru  kepada  mereka  sekalian:  Telah  pun  aku 
usahakan  untuk  kamu,  dan  di  sini  aku  yang  bertanggungjawab".  Di  awal  hari  beliau  menjadi 
musuh  Rasulullah,  di  akhir  hari  menjadi  pengawal  Baginda. 

4.  Di  dalam  perjalanan  Baginda  itu,  Rasulullah  telah  melewati  dua  perkhemahan  Ummu  Ma'bad 
al-Khuza'  iyah,  beliau  adalah  seorang  wanita  tegas,  duduk  berehat  di  halaman  khemahnya 
biasanya  memberi  jamuan  dan  minuman  kepada  sesiapa  yang  melewati  khemahnya,  di  hari  itu 
mereka  berdua  bertanyakan  beliau,  "Apakahada  sesuatu  bersama  puan?"  Jawabnya,  "Demi 
Allah,  kalau  ada  sesuatu  bersama  kami,  kamu  tidak  akan  terbiar  tanpa  jamuan,  kambing 
semuanya  tak  bersusu  dan  ini  pula  tahun  kemarau". 

Rasulullah  membeiek  ke  arah  kamping  betina  di  tepi  khemah  dengan  bersabda,  "Apa  kambing 
betina  di  tepi  khemah  itu  wahai  Ummu  Ma'bad?".  Jawab  beliau,  "Itu  adalah  kambing  tertinggal 
kawan  kerana  keletihan".  Tanya  Baginda,  "bersusukah?".  Jawabnya,  "Ianya  terlalu  teruk  untuk 
memberi  susu".  Sabda  Rasulullah,  "Berikan  izin  untuk  sayamemerahnya,"  Jawab  Ummu 
Ma'bad:  Ya,  demi  Allah,  kau  sebagai  ibu  bapaku  kalau,  nampak  boleh  diperah-perah  sajalah. 
Rasulullah  mengusap-usap  uncang  susu  dengan  tangan  Baginda  disertai  dengan  pembacaan 
Bismillah  dan  berdoa,  uncang  pun  mengembang  memenuhi  susu  terus  mencurah  susu, 


Baginda  meminta  bekas  agak  besar  mencukupi  beberapa  orang,  Baginda  perah  hingga  berbuih 
pada  permukaan  bekas  perahan  itu.  Baginda  memberi  Ummu  Ma'bad  meminumnya  hingga 
puas,  lepas  itu  memberi  kepada  sahabatnya,  mereka  pun  minum  hingga  puas,  lepas  itu 
Baginda  minum,  sekali  lagi  Baginda  memerah  hingga  tepu  bekas,  lalu  ditinggal  kepada  Ummu 
Ma'bad  dan  mereka  semua  meneruskan  perjalanan. 

Tidak  berapa  lama  kemudian  suami  Ummu  Ma'bad  pulang  menghalau  kambing-kambing 
kekurusan,  kesemuanya  berjalan  terhuyung  hayang,  kerdil-kerdil  belaka,  tetapi  bila  beliau 
melihat  susu  di  khemah  beliau  kehairan  terus  bertanya  dari  mana  kesemua  ini,  kambing  yang 
tertinggal  itu  belum  beranak,  dan  yang  tertinggal  di  khemah  tadi  tak  ada  yang  bersusu  pula? 
Jawab  Ummu  Ma'bad: 

Tak  tahulah,  demi  Allah  sesungguhnya  tadi  telah  berlalu  dari  sini  seorang  lelaki  bertuah 
membawa  berkat,  di  antara  percakapannya  begini-begini,  perwatakannya  begini-begini,  kata 
suami  Ummu  Ma'bad:  Sesungguhnya  demi  Allah,  aku  percaya  inilah  orang  yang  diburu  oleh 
Quraisy,  cuba  kau  terangkan  lagi  wahai  Ummu  Ma'bad,  lalu  beliau  menceritakan  sifat-sifat 
Baginda  yang  terpuji  dengan  bahasa  beliau  yang  menarik,  seorang  yang  mendengar  itu 
bagaikan  melihat  Rasulullah  berdiri  di  hadapannya,  akan  kita  perihalkan  sifatnya  itu  di  hujung 
tajuk  nanti,  kata  suami  Ummu  Ma'bad:  Demi  Allah  itulah  dia  orang  yang  disebut-sebut  halnya, 
aku  amat  berhasrat  untuk  bersahabat  dengannya,  pasti  ku  tunaikan  hasrat  ku  ini  bila  terluang 
bagi  ku  nanti.  Di  subuh  pagi  kedengaran  suatu  suara  di  Makkah  tetapi  tidak  kelihatan 
pengungkapnya: 

Semoga  tercurah  balasan  Allah, 

Melalui  teman  berdua,  melewati  khemah, 

Dipersinggahan  membawa  barakah, 

Pemergian  pun  meninggalkan  tuah, 

Berbahagia  kau  taulan  Muhammad, 

Rugilah  kaum  Qusai, 

Dari  kau...  Allah  elakkan  pimpinan, 

Bersenanglah  Banu  Ka  'ab, 

Lantaran  kedudukan  pemudamu, 

Kedudukan  kaum  mukmin  mu, 

Bertanyalah  saudara  mu, 

Mengenai  kambingnya,  Bejananya, 

Kambing  pula  menegas  saksian. 

Kata  Asma':  Sebenarnya  kami  tidak  tahu  arah  mana  Rasulullah  tujui,  namun  telah  tiba  satu 
lelakijin  satu  dari  sebelah  Makkah  sana  dengan  mendendangkan  rangkap-rangkap  tadi.  Orang 
ramai  mengikutinya  dan  mendengar  suaranya  tetapi  tidak  kelihatanjasadnya,  dia  berlalu 


hinggalah  ke  sebelah  atas  Makkah  sana.  Bila  kami  semua  mendengar  laungan  ini  kami  pun 
tahulah  yang  Rasulullah  menuju  ke  arah  al-Madinah. 

5.  Di  dalam  perjalanan  Baginda  telah  bertemu  dengan  Aba  Buraidah,  beliau  adalah  ketua 
kabilahnya,  beliau  keluar  dalam  usaha  mencari  Rasulullah  dan  Abu  Bakr  dengan  harapan  akan 
meraih  tawaran  Ouraisy  yang  sangat  lumayan  itu,  tetapi  apa  yang  terjadi  adalah  di  sebalik  itu 
kerana  setelah  beliau  bertemu  dan  bercakap  dengan  Rasulullah  terus  beliau  memeluk  Islam 
bersama-sama  dengan  tujuh  puluh  orang  pengikutnya,  dengan  itu  beliau  menanggal  serbannya 
dan  diikat  ke  hujung  lembingnya,  sebagai  bendera  mengisytiharkan  kedatangan  penguatkuasa 
keamanan  dan  kesejahteraan  telah  tiba  untuk  memimbarkan  keadilan  dan  kesaksamaan 
dipersada  cakrawala  ini. 

6.  Di  dalam  perjalanan  ini  Rasulullah  bertemu  al-Zubair  dengan  rombongan  kaum  muslimin  di 
dalam  kabilah  perniagaan  dari  al-Syam,  beliau  memberi  persalinan  baju  putih  kepada 
Rasulullah  dan  Abu  Bakr. 


PERSINGGAHAN  DI  QUBA' 

Bertepatan  pada  hari  Isnin  8 Rabiul  al-Awal  tahun  14  kebangkitan  Rasulullah,  iaitu  tahun 
pertama  Hijrah  bersamaan  23  September  622  Masihi,  Rasulullah  telah  sampai  ke  Quba'. 

Kata  Urwah  bin  al-Zubair:  Umat  Islam  di  Madinah  telah  pun  mendapat  maklumat  mengenai 
penghijrahan  Rasulullah  dari  Makkah  ke  Madinah,  justeru  itu,  paada  setiap  pagi  mereka  keluar 
beramai-ramai  ke  tanah  lapang  al-Hurah,  menunggu  kedatangan  Rasulullah.  Mereka  pulang  ke 
rumah  apabila  matahari  terik  memaksa  mereka  pulang  ke  rumah.  Di  suatu  hari,  apabila  mereka 
pulang  ke  rumah  masing-masing  kerana  keletihan  menunggu,  ditakdirkan  seorang  Yahudi  yang 
sedang  berada  di  beranda  atau  menara  pagarnya,  beliau  ternampak  Rasulullah  bersama-sama 
para  sahabatnyaseba  putih  kelihatan  jelas  dari  jauh,  Yahudi  tadi  tak  tertahan  untuk  meluahkan 
perasaannya  dengan  melaung,"  wahai  bangsa  Arab,  itu  dia  datuk  kamu  yang  kamu  tunggu- 
tunggu,"  kaum  muslimin  pun  marah  dan  segera  mereka  mencapai  senjata. 

Ibn  al-Qayyum  menceritakan,"  Kedengaran  laungan  takbir  di  rumah  Banu  Amru  bin  Auf,  justeru 
itu  seluruh  kaum  musliminpun  melaungkan  takbir  kegembiraan  dengan  ketibaan  Rasulullah 
seluruh  mereka  mengalu-alukan  kedatangan  Rasulullah  dengan  sambutan  dan  aluan  sebagai 
seorang  nabi,  kesemua  mereka  merenung  ke  muka  Rasulullah  melingkungi  baginda  dalam 
suasana  di  selubungi  ketenagan  dan  wahyu  pun  turu  kepada  Rasulullah". 

"...Sesungguhnya  Allah  adalah  Pembelanya,  dan  selain  dari  itu  Jibril  serta  orang  salih  dari 
kalangan  orang  yang  ebriman  dan  malaikat-malaikat  juga  menjadi  penolongnya" 

(al-Tahrim:  4) 

Urwah  bin  al-Zubair  menceritakan  dengan  katanya:  Mereka  semua  menyambut  Rasulullah  dan 
Baginda  membelok  ke  sebelah  kanan  hingga  sampai  dan  singgah  di  kalnagan  qabilah  Banu 
Amru  bin  Awf,  pada  hari  Isnin  bulan  Rabiul  al-Awal,  Abu  Bakr  bangun  berdiri  manakala 


Rasulullah  duduk  berdiam,  orang-orang  Ansar  yang  belum  pernah  melihat  Rasulullah  terus 
mendatangi  Rasulullah  untuk  mengucap  selamat  datang  - dalam  salu  naskah  tertulis;  mereka 
berucap  kepada  Abu  Bakr,  hinggalah  sampai  matahari  terbit  dan  terkena  Rasulullah  (s. a. w) 
oleh  Abu  Bakr  segera  bangun  memayungi  Rasulullah  dengan  kainnya,  maka  dengan  itu  orang 
ramai  pun  kenallah  diri  Rasulullah  itu. 

Al-Madinah  keseluruhannya  dengan  penduduk  Islamnya  bagaikan  berombak  bergerak, 
menyambut  kedatangan  Rasulullah,  ianya  merupakan  suatu  hari  yang  paling  bersejarah  yang 
belum  disaksi  lagi  selama  ini.  Kaum  Yahudi  telah  menyaksi  kebenaran  bisyarah  kedatangan 
Rasulullah  utusan  Allah  oleh  Habquq  yang  bertulis,  "Sebenarnya  Allah  datang  dari  al-Tayinan 
dan  al-Quddus  dari  bukit  Faran". 

Di  Quba'  Rasulullah  (s.a.w)  telah  singgah  di  rumah  Kalthum  bin  al-Hudm,  tapi  dalam  riwayat 
yang  lain  mengatakan  Rasulullah  singgah  di  rumah  Sa'd  bin  Khaithamah  riwayat  pertama  lebih 
tepat.  Ali  (r.a)  tinggal  di  Makkah,  untuk  selama  tiga  hari  selepas  Hijrah  Rasulullah  itu,  hingga 
selesai  beliau  menyerah  kembali  barang-barang  amanah  orang  yang  pernah  mereka  tinggalkan 
kepada  Rasulullah  sebelum  ini.  Lepas  itu  beliau  pun  susul  berhijrah  dengan  berjalan  kaki  dan 
sempat  beliau  menemui  Rasulullah  dan  Abu  Bakr"di  Quba'  di  sana  beliau  singgah  di  rumah 
Kalthum  bin  al-Hudm. 

Rasulullah  tinggal  di  Quba'  empat  hari  iaitu  Isnin,  Selasa,  Rabu  dan  Khamis.  Baginda 
mengasaskan  masjid  Quba'  dan  bersembahyang  di  situ.  Ianya  adalah  masjid  yang  pertama 
sekali  dibina  di  atas  dasar  taqwa  setelah  Baginda  dibangkitkan  sebagai  Rasul,  di  hari  kelima 
iaitu  hari  Jumaat,  dengan  perintah  dari  Allah  Baginda  berangkat  dengan  diekori  oleh  Abu  Bakr 
dari  belakang  untuk  menemui  Banu  al-Najar,  mereka  adalah  bapa 

saudara  Rasulullah  dari  sebelah  ibunya,  sebelum  itu  Rasulullah  menghantar  perutusan  ke  sana 
menjemput  mereka,  dengan  segera  mereka  semua  datang  dengan  pedang-pedang  bergalas 
keluar  untuk  menemui  Rasulullah,  mereka  semua  bertemu  dengan  Rasulullah  di  perkampungan 
Banu  Salim  bin  Auf,  di  dalam  masjid  di  lembah  berkenaan  Rasulullah  berhimpun  dengan  Banu 
al-Najar  yang  seramai  seratus  lelaki. 

MEMASUKI  AL-MADINAH 

Selepas  solat  Jumaat  Rasulullah  (s.a.w)  memasuki  al-Madinah,  di  mana  sejak  hari  itu  daerah 
yang  bernama  Yathrib  itu  dikenali  dengan  Madinah  al-Rasul  (s.a.w)  untuk  singkatan  maka 
disebut  al-Madinah  sahaja,  hari  itu  adalah  hari  bersejarah  dan  gemilang,  jalan-jalan,  lorong  dan 
rumah-rumah  bergema  dengan  tahmid  dan  taqdis,  seluruh  anak-anak  gadis  Ansar 
mendendangkan  rangkap-rangkap  puisi,  tanda  kegembiraan  dan  keceriaan. 

Orang-orang  Ansar  bukanlah  golongan  pemilik  harta  yang  banyak,  namun  setiap  dari  mereka 
bercita-cita  semoga  Rasulullah  singgah  ke  rumah  mereka  bila  sahaja  Rasulullah  melewati  di 
hadapan  rumah  setiap  orang  memegang  tali  kuda  Baginda  sambil  berkata,  "Wahai  Rasulullah, 


ayuh  bersama  kami,  kami  ada  kekuatan  dan  bilangan  yang  ramai,  kami  buat  senjata  untuk 
mempertahankan  tuan  hamba".  Rasulullah  hanya  akan  menjawab  kepada  mereka,  "Biarlah  dia 
bergerak  mengikut  arahnya,  kuda  Baginda  terus  bergerak  hingga  sampai  ke  tapak  masjid  al- 
Nabawi  yang  ada  sekarang  ini,  sampai  ke  situ  kuda  Rasulullah  pun  berlabuh,  namun  Rasulullah 
tidak  terus  turun,  malah  kudanya  bangun  semula  dan  berjalan  lagi  ke  hadapan  kemudian 
berpatah  balik  semula  ke  belakang  ke  tempat  pertama  tadi,  dengan  itu  barulah  Rasulullah  turun 
darinya,  sebagai  taufik  dari  Allah  tempat  itu  adalah  kawasan  kediaman  Banu  al-Najar  keluarga 
bap'a  saudara  Rasulullah  sebelah  ibunya.  Kerana  Baginda  sendiri  pun  suka  kiranya  Baginda 
dapat  turun  di  kalangan  bapa  saudaranya,  kerana  itu  adalah  suatu  penghormatan  kepada 
mereka,  semua  hadirin  meminta  Rasulullah  tinggal  di  rumah  mereka,  tetapi  Abu  Ayub  al-Ansari 
segera  ke  binatang  tunggangan  Baginda  dan  menuntunnya  ke  dalam  kawasan  rumahnya, 
maica  kata  Rasulullah,  penunggang  harus  mengikut  tunggangannya,  manakala  As'ad  bin 
Zurarah  pun  memegang  tali  kuda  dan  dengan  ku  tunggangan  tadi  tinggallah  bersama-sama 
beliau. 

Al-Bukhari  meriwayatkan  dari  Anas:  Rasulullah  bersabda,  "Mana  dia  rumah  keluarga  kami  yang 
terdekat?".  Kata  Abu  Ayub,  "Saya  Rasulullah  dan  ini  dia  rumahku  dan  ini  dia  pintu  masuk". 
Maka  beliau  pun  meluru  ke  dalam  membuat  persiapan  dan  katanya,  "Ayuh,  bangun  kamu 
berdua  dengan  keberkatan  dari  Allah". 

Selepas  beberapa  hari  tibalah  isterinya  Saudah,  dua  orang  puterinya  Fatimah  dan  Ummi 
Kalthum,  Usamah  bin  Zaid  dan  Ummu  Aiman,  manakala  Abdullah  bin  Abu  Bakr  pula  tiba 
bersama-sama  anak-anak  Abu  Bakr  di  antara  mereka  Aisyah,  adapun  puteri  Rasulullah  Zainab 
masih  bersama  Abi  al-As,  kerana  tidak  dapat  keluar  untuk  berhijrah  hinggalah  selepas  peristiwa 
Badar. 

Kata  Aisyah:  Setibanya  Rasulullah  ke  al-Madinah,  Abu  Bakr  dan  Bilal  terns  lemah  badan, 
Aisyah  masuk  menemui  mereka  berdua  untuk  bertanyakan  khabar  mereka,  "Bagaimana  bapa 
mendapati  diri  bapa.  Dan  bagimana  pula  kau  Bilal?".  Kata  Aisyah,  "Abu  Bakr  ini  apabila  terasa 
demam  berat  beliau  akan  berkata: 

Setiap  insan  bersama  keluarganya,  sedang  kematian  lebih  hampir  kepadanya  dari  tali  kasutnya. 
Dan  Bilal  pula  akan  menyebut-nyebut: 

Kalaulah  ku  mengetahui;  Apakah  ku  masih  berkesempatan  untuk  bermalam  di  lembah  Makkah 
di  sebelahku  hkhir  dan  Jalil  Apakah  pasti  suatu  hari  ku  berminiim  dari  air  Mijannah  Apakah  pasti 
ku  dapat  melihat  melihat  Shamah  dan  Tufail. 

Kata  Aisyah  lagi:  Dengan  itu  ku  pun  datang  menemui  Rasulullah  dan  memberitahu  Baginda  hal 
dua  orang  sahabatnya  itu,  maka  sabda  Rasulullah  yang  bermaksud: 

"Ya  Allah  Tuhanku  perkenankanlah  cinta  kami  kepada  al-Madinah  seperti  cinta  kami  kepada 
Makkah  atau  lebih  darinya,  berilah  kesihatan  kepadanya,  berkatkanlah  cupak  dan  gantangnya, 
pindakanlah  demamnya  itu  serta  letakkannya  ke  Juhfah." 


Di  sini  selesai  sebahagian  dari  penghidupan  Rasulullah  dan  terlaksana  satu  juzu'  peranan 
dakwah  Islamiah  di  peringkat  Makkah. 

MARHALAH  PERTAMA:  KEADAAN  SEMASA  DI  MADINAH  KETIKA  HIJRAH 

Al-Hijrah  itu  bukanlah  ertinya  melepaskan  diri  dari  fitnah  dan  ejekan  kaum  kafirin  semata-mata, 
malah  ianya  merupakan  (perkongsian  bersamajbertolongan  ke  arah  penegakan  sebuah 
masyarakat  baru  disebuah  negara  yang  aman  damai.  Oleh  yang  demikian  maka  menjadi  satu 
kefardhuan  dan  kewajipan  ke  atas  setiap  muslim  yang  mampu,  untuk  menyumbang  tenaga 
untuk  membina  watan  baru,  seterusnya  mengorbankan  seluruh  tenaga;  dan  daya  upayanya 
untuk  mempertahankan,  menjaga  keutuhannya  dan  mengangkat  prestasi  martabatnya. 

Tidak  syak  lagi,  Rasulullah  itu  sebagai  imam  pemimpin,  ketua  dan  petunjuk  ke  arah  pembinaan 
masyarakat  berkenaan,  pada  Baginda  teraju  pengendalian,  semuanya  terserah  penuh  thiqah 
dan  keyakinan.  Entiti  al-Madinah  yang  ada  di  hadapan  Rasulullah  terdiri  dari  tiga  kelompok,  tiap 
satu  dengan  ciri-cirinya  yang  berbeza  dari  yang  lain.  Baginda  menghadapi  tiap-tiap  kelompok  ini 
dengan  cara  yang  berasingan.  Tiga  kelompok  ini  ialah: 

1.  Para  sahabatnya  yang  termulia  (r.anhum) 

2.  Al-Musyrikun  iaitu  mereka  yang  masih  belum  ' memeluk  Islam,  mereka  merupakan  teras 
kabilah-  kabilah  di  Madinah. 

3.  Kaum  Yahudi. 

Permasalahan  yang  dihadapi  terhadap  sahabatnya  ialah  suasana  baru  di  Madinah  yang  sedang 
mereka  hadapi  yang  amat  berbeza  dari  suasana  di  Makkah.  Mereka  di  Makkah  berada  dalam 
satu  komuniti  yang  padu,  menuju  kepada  satu  matlamat  secara  bersama,  meskipun  kediaman 
mereka  berselerak  di  sekitar  Makkah,  tertindas,  menjadi  buruan  dan  hina,  mereka  tidak  berdaya 
sedikit  pun,  malah  musuh-musuh  mereka  berkuasa  ke  atas  mereka,  kaum  muslimin  tidak 
berkesempatan  langsung  untuk  menegakkan  sebuah  masyarakat  baru  Islam,  dengan  elemen- 
elemen  yang  sedia  ada  yang  biasanya  diperlukan  oleh  mana-mana  masyarakat  insani  di  dunia 
ini,  untuk  itu  maka  kita  mendapati  ayat-ayat  al-Quran  peringkat  Makkah  menumpukan  kepada 
pencerakinan  prinsip-prinsip  pokok  Islam  dan  perundangan  yang  mampu  dilaksanakan  oleh 
setiap  individu  secara  bersendirian  di  samping  suruhan-suruhan  untuk  melakukan  kebaikan  dan 
akhlak  mulia,  menjauhi  dari  segala  sifat  tercela  dan  terkeji. 

Sedangkan  di  Madinah  pula  kaum  muslimin  berkuasa  sejak  dari  awal  hijrah  lagi,  dan  tidak  ada 
siapa  pun  yang  mengatasi  mereka,  ertinya  sudah  sampai  ketikanya  untuk  mereka  menangani 
permasalahan  tamadun  dan  hadharah  (civilazation),  menangani  permasalahan  hidup  dan 
ekonomi,  permasalahan  politik  dan  pemerintahan,  permasalahan  keimanan  dan  peperangan, 
penyaringan  yang  mantap  di  antara  permasalahan  halal  dan  haram,  peribadatan  dan  akhlak 
dan  seluruh  permasalahan  hidup. 


Kini  sudah  tiba  masanya  untuk  mereka  membangunkan  masyarakat  baru.  Masyarakat  Islam 
yang  amat  berbeza  dari  masyarakat  Jahiliah,  di  dalam  semua  aspek  penghidupan,  dengan 
perbezaan  yang  unik  dari  masyarakat-masyarakat  manusia  yang  pernah  ada  di  alam  ini. 
Masyarakat  yang  mengambarkan  perwatakan  dakwah  Islamiah  yang  telah  mengalami  pelbagai 
mihnah,  penyiksaan  dan  sengsara  selama  sepuluh  tahun. 

Bukan  rahsia  lagi  bahawa  pembentukan  mana-mana  masyarakat  dengan  coraknya  ini  tidak 
akan  tertegak  dalam  tempoh  satu  hari,  sebulan,  setahun,  malah  prosesnya  melalui  zaman 
berzaman  hingga  teradun  padanya  seluruh  perundangan  dan  peraturan,  di  samping 
pembekalan  ilmu  pengetahuan  yang  secukupnya,  disusuli  dengan  latihan-latihan  dan 
pentarbiahan  yang  berperingkat-peringkat,  dalam  semua  hal  ini  Allah  jua  yang  menjaminkan 
bekalan  tasyrik  ini,  sedang  Rasulullah  pula  sebagai  peribadi  yang  bertanggungjawab  untuk 
melaksanakan,  memberi  tunjuk  arah,  serta  pendidikan  yang  rapi  ke  atas  kaum  muslimin  sejajar 
dengan  arahan  Allah. 

Dialah  yang  mengutus  kepada  umat  yang  ummi,  seorang  rasul  dikalangan  mereka,  yang 
membacakan  kepada  mereka  ayat-ayatNya  dan  membersihkan  mereka,  serta  mengajar  kitab 
dan  hikmah. 

(al-Jumu'ah:  2) 

Manakala  para  sahabat  pula  merupakan  manusia  yang  paling  bersedia,  malah  bersungguh- 
sungguh  penuh  kerelaan  hati  menerima  didikan  Allah  dan  RasulNya  tadi,  mematuhi 
hukumannya  dengan  hati  yang  redha. 

..dan  apabila  dibacakan  kepada  mereka  ayat-ayat-Nya,  menjadikan  bertambah  iman  mereka. 
(al-Anfal:  2) 

Huraian  lanjut  terhadap  tajuk  ini  bukanlah  pokok  perbicaraan  kita  di  sini  oleh  itu  memadai 
sekadar  ini  sahaja.  Inilah  sebesar-besar  permasalahan  yang  dihadapi  oleh  Rasulullah 
mengenai  kaum  muslimin,  dan  inilah  merupakan  asas  tanggungjawab  yang  dipikul  oleh  dakwali 
Islamiah  dan  risalah  nabi  Muhammad  (s.a.w).  Permasalahan  ini  bukanlah  suatu  yang 
mendatang.  Tidak  dinafikan  memang  benar  di  sana  terdapat  persoalan  yang  memerlukan 
penyelesaian  segera. 

Kaum  muslimin  pula  terbahagi  kepada  dua:  Segolongan  yang  mendiami  di  tanah  mereka 
sendiri,  menikmati  rumah  sendiri  dan  memiliki  harta  sendiri,  tak  suatu  pun  yang  diperlu  selain 
dari  kesejahteraan  dan  keimanan  untuk  bersama  kaum  keluarganya,  mereka  ini  ialah  al-Ansar, 
namun  sesama  mereka  terdapat  pertelingkahan  dan  permusuhan  sejak  sekian  lama.  Di 
samping  mereka,  terdapat  golongan  kedua,  dikenali  sebagai  al-Muhajirun,  mereka  kehilangan 
segalanya,  mereka  melepaskan  diri  mereka  ke  Madinah  demi  untuk  menyelamatkan  diri  mereka, 
mereka  tak  mempunyai  tempat  tinggal,  tiada  kerja  untuk  meneruskan  hidup  dan  tiada  harta 
untuk  menyara  kehidupan  seharian,  bilangan  mereka  tidak  sedikit,  malah  hari  demi  hari 


bilangan  semakin  bertambah,  sebagai  natijah  kepada  keizinan  Rasulullah  kepada  sahabatnya 
untuk  berhijrah  dan  sebagai  termaklum  di  mana  Madinah  sendiri  tidakhh  memiliki  harta  yang 
banyak.  Kebanjiran  arus  hijrah  ini  mengancam  kestabilan  ekonomi,  ditambah  pula  dengan 
tindakan  pihak  musuh  Islam  seakan-akan  membuat  pemulauan  ekonomi,  menyebabkan 
berkurangan  kemasukan  barang-barang  keperluan,  justeru  itu  suasana  semakin  meruncing. 
Adapun  kelompok  yang  kedua  ialah  kaum  musyrikin,  juga  merupakan  teras  kepada  kabilah- 
kabilah  al-Madinah,  namun  mereka  tidak  ada  kuasa  ke  atas  kaum  muslimin,  di  antara  mereka 
masih  ragu-ragu  dan  teragak-agak  untuk  meninggalkan  agama  datuk  nenek  moyang  mereka 
tetapi  mereka  ini  tidaklah  menaruh  sebarang  perseteruan  terhadap  kaum  muslimin,  justeru  itu 
tidak  lama  masa  berlalu  di  mana  mereka  memeluk  Islam  dan  berjuang  untuk  agama  Allah. 

Di  kalangan  penduduk  al-Madinah  terdapat  di  antara  mereka  yang  dengki  dan  berseteru 
terhadap  Rasulullah  (s.a.w)  dan  kaum  muslimin,  cuma  mereka  ini  tidak  berupaya  untuk 
mencabar  dan  melawan  secara  terang-terang,  maka  mereka  terpaksa  menzahirkan  keikhlasan, 
kasih  sayang,  lantaran  keadaan  mereka  yang  tidak  mengizinkan,  terutamanya  Abdullah  bin 
Ubai,  beliau  merupakan  tokoh  yang  dipersetujui  oleh  al-Aws  dan  al-Khazraj  untuk  dilantik 
sebagai  pemimpin  mereka  selepas  peristiwa  peperangan  Buath,  sebelum  ini  tidak  pernah 
mereka  terfikir  atau  menemui  seorang  tokoh  untuk  dilantik  sebagai  pemimpin  mereka  selain 
Abdullah  bin  Ubai  sahaja,  untuk  upacara  pertabalan  itu  mereka  telah  menenun  sulaman  dan 
menyediakan  pakaian  yang  selayak  baginya,  belum  sempat  ditabalkan  tiba-tiba  Rasulullah 
sampai  ke  Madinah,  seluruh  kaum  Abdullah  tadi  telah  mengalih  pandangan  mereka  darinya, 
itulah  yang  menyebabkan  beliau  merasa  seolah-olah  Rasulullah  merampas  kuasanya,  justeru 
itu  beliau  memendam  perseteruan  yang  amat  sangat  terhadap  Baginda.  Oleh  itu  beliau 
mendapati  suasana  dan  keadaan  tidak  menguntungkan  kekafirannya  itu,  malah  beliau  akan 
kerugian  habuan  di  dunia  ini,  justeru  itu  beliau  mengisytiharkan  sebagai  orang  Islam  selepas 
peristiwa  peperangan  Badar  al-Kubra,  walau  bagaimanapun  beliau  tetap  kafir.  Tidak  ada  mana- 
mana  kesempatan  malah  kesemuanya  dipergunakan  untuk  memusnahkan  Rasulullah  dan 
kaum  muslimin,  di  samping  pengikut-pengikut  setianya,  yang  juga  terasa  kecundang  dengan 
pangkat  yang  sepatutnya  mereka  perolehi,  pengikut-pengikutnya  turut  membantunya 
melaksanakan  perancangan  jahatnya  itu,  mereka  mengeksploitasi  mana-mana  situasi  dan 
kaum  muslimin  yang  lemah  pemikiran,  untuk  menjayakan  usaha  kotor  mereka. 

Adapun  kelompok  ketiga  ialah  kaum  Yahudi,  sejarah  awal,  mereka  ini  berhijrah  ke  bumi  Hijaz 
pada  zaman  penindasan  Asyuri  dan  Rumawi  sebagaimana  yang  kita  perkatakan  sebelum  ini, 
mereka  ini  adalah  kelompok  Ibrani,  perpindahan  mereka  ke  bumi  Hijaz  telah  mengubah  budaya 
hidup  dan  tamadunnya  kepada  budaya  dan  tamaddun  bangsa  Arab,  pakaian  Arab,  nama 
kabilah  dan  individu  mereka  kepada  nama-nama  Arab,  malah  hingga  berlaku  hubungan 
kekeluargaan  dan  perkahwinan  dengan  orang-orang  Arab,  cuma  mereka  masih  mengekalkan 
asabiah  kebangsaan  mereka.  Mereka  masih  tidak  berinteraksi  sepenuhnya,  malah  mereka 


masih  berbangga  dengan  keturunan  dan  kebangsaan  Israel-Yahudi  mereka,  lebih  dari  itu 
mereka  memperkecil-kecilkan  bangsa  Arab  yang  mereka  menamakan  sebagai  Ummiyin  dalam 
bahasa  mereka,  yang  bermakna  binatang  rendah,  hina  dan  mundur,  mereka  mempercayai 
bahawa  harta-harta  bangsa  Arab  adalah  halal  untuk  mereka,  mereka  boleh  memakannya 
sekehendak  hati  mereka.  Mereka  mengatakan: 

"Tidak  ada  jalannya  kami  menanggung  dosa  mengenai  orang  yang  Ummi  (maksudnya:  orang 
Arab) 

(ali-lmran:  75) 

Mereka  tidak  bermmat  untuk  menyebar  luas  agama  Yahudi,  agama  yang  mereka  pergunakan 
untuk  mengaut  keuntungan  dalam  bentuk  jampi  mantera,  sihir,  ramalan  dan  sebagainya. 
Mereka  merasakan  diri  mereka  sebagai  golongan  yang  lebih,  dari  orang  lain  dan  merekalah 
pemimpin  kerohanian.  Kaum  Yahudi  pandai  di  dalam  bidang  perusahaan  dan  kemahiran  hidup, 
ini  membawa  mereka  menguasai  perniagaan  biji-bijian,  tamar,  khamar  dan  pakaian,  merekalah 
pengekspot  dan  pengimport  barangan  seperti  kain,  khamar  dan  bijian,  selain  dari  itu  mereka 
juga  memiliki  pekerjaan-pekerjaan  lain  yang  mereka  usaha  sendiri,  darinya  mereka  berupaya 
memunggut  kelabaan  yang  berlipat  ganda  dari  orang  Arab,  tidak  setakat  itu  sahaja  malah 
mereka  bergiat  dengan  amalan  riba,  dengan  melepaskan  pinjaman  kepada  ketua-ketua  kabilah 
Arab  dan  pemimpinnya,  wang  yang  mereka  hutang  dari  Yahudi  itu  dibelanjakan  untuk 
memperolehi  pujian  dan  sanjungan  dari  penyair-penyair  dan  sebutan  nama  baik  di  kalangan 
orang  ramai,  setelah  harta  hangus  dibelanjakan  untuk  sesuatu  yang  tidak  berfaedah,  kaum 
Yahudi  juga  memberi  hutang  kepada  ketua-ketua  kabilah  Arab  dengan  menerima  sawah  atau 
ladang-ladang  mereka  sebagai  cagaran,  setelah  tamat  tempoh  dan  hutang  tidak  dapat 
diselesaikan  maka  secara  automotik  cagaran  tadi  menjadi  milik  Yahudi. 

Selain  dari  itu  kaum  Yahudi  juga  terkenal  sebagai  golongan  yang  menimbulkan  fitnah, 
konspirasi,  kerosakan,  batu  api,  menimbulkan  perseteruan  di  antara  kabilah-kabilah  Arab  tanpa 
disedari  oleh  mereka,  dengan  itu  berlakulah  peperangan  yang  berlarutan  di  antara  kabilah- 
kabilah  Arab,  di  mana  sahaja  berlakunya  pergaduhan  kabilah,  pastinya  di  sana  tangan-tangan 
Yahudi  yang  melaga-lagakan  dan  mereka  akan  memerhati  persengketaan  ini  dari  jauh,  mereka 
menyemarakkan  persengketaan  ini,  dengan  memberi  pinjaman  kewangan  secara  riba  sebagai 
bantuan  kepada  puak-puak  yang  berlaga,  kerana  peperangan  adalah  berat  belanjanya,  dengan 
cara  ini  kaum  Yahudi  mengaut  dua  keuntungan:  Dapat  mengekalkan  kayan  dan  entitinya, 
mengaktifkan  sistem  riba  yang  memberi  pulangan  yang  berlipat  ganda  kepada  mereka  di 
samping  dapat  mengumpul  harta  yang  banyak. 

Di  bumi  Yathrib  pada  masa  itu  terdapat  tiga  kabilah  Yahudi  yang  terkenal: 

1.  Banu  Qainuqa',  mereka  adalah  sekutu  qabilah  al-Khazraj  kediaman  mereka  di  tengah 
Madinah. 

2.  Banu  al-Nadhir 


3.  Banu  Quraidhah. 

Kedua-dua  puak  (Banu  al-Nadhir  dan  Banu  Quraidhah)  ini  adalah  sekutu  kepada  al-Aws, 
kediaman  mereka  di  luar  al-Madinah. 

Ketiga-tiga  kabilah  inilah  yang  menyalakan  api  peperangan  di  antara  al-Aws  dan  al-Khazraj 
sejak  zaman  berzaman,  malah  mereka  sendiri  turut  serta  di  dalam  peperangan  Buath  masing- 
masing  dengan  sekutunya. 

Sememangnyalah  bangsa  Yahudi  ini,  tidak  boleh  diharapkan  dari  mereka  suatu  yang  baik, 
selain  dari  hasad  dengki,  Rasulullah  pula  bukanlah  sebangsa  dengan  mereka,  masakan  hasad 
dengki  itu  akan  reda  dari  dada  mereka  yang  sememangnya  penyakit  itu  sudah  sebati  dan 
menjadi  budaya  hidup  mereka.  Selain  dari  itu,  seruan  Islam  pula  adalah  seruan  kepada 
kebaikan  yang  berusaha  menyatu-padukan  hati-hati  yang  bersengketa.  Selama  ini  seruan  yang 
mengajak  kepada  kasih  sayang,  melupai  permusuhan  dan  kebencian  sesama  sendiri,  untuk 
beriltizam  dengan  amanah  di  dalam  semua  urusan,  seruan  Islam  juga  mengajak  kepada 
menepati  permakanan  yang  halal  dari  rezeki  yang  bersih.  Ini  bermakna  bahawa  semua  kabilah- 
kabilah  Yathrib  akan  bersatu  padu,  dengan  sendirinya  akan  terlepas  dari  cengkaman  puak 
Yahudi,  dan  darinya  pula  akan  terancam  kecergasan  perniagaan  mereka.  Perniagaan  secara 
riba  mereka  akan  musnah  yang  selama  ini  memberi  pulangan  amat  lumayan,  malah  besar 
keuntungannya. 

Qabilah-qabilah  Arab  ini  akan  sedar  dari  kelalaian  mereka  selama  ini,  membawa  mereka 
memikir  semula  mengenai  harta  mereka  yang  berada  di  dalam  tangan  Yahudi  yang  diambil 
secara  tipu  muslihat,  melalui  muamalat  riba. 

Kesemua  ini  di  dalam  perhitungan  kaum  Yahudi,  iaitu  sejak  mereka  mengenalpasti  bahawa 
seruan  Islam  cuba  bertapak  di  Yathrib.  Sebab  itu  mereka  amat  berseteru  terhadap  Islam  dan 
rasulnya  sejak  Baginda  memasuki  Yathrib,  sekalipun  tidak  berani  menunjukkan  sikap 
perseteruan  itu,  kecuali  setelah  berlalu  beberapa  ketika. 

Hal  ini  dapat  dilihat  dengan  jelas  sekali  melalui  apa  yang  diriwayatkan  oleh  Ibnu  Ishak  dari 
Ummu  al-Mukminin  Sofiah  (r.a).  Kata  Ibnu  Ishak:  Riwayat  dari  Sofiah  bin  Huyai  bin  Akhtab,  kata 
beliau:  Aku  adalah  anak  kesayangan  kepada  ayahku  dan  bapa  saudaraku,  Abi  Ya.sa.  Bila-bila 
masa  mereka  berdua  bertemu  aku  bersama  anak-anak  mereka  yang  lain,  mereka  akan 
mendokong  daku  tanpa  mengambil  mana-mana  anak  mereka  yang  lain.  Kata  beliau  lagi: 
Setelah  mana  Rasulullah  sampai  ke  Madinah  dan  turun  di  Quba'  di  kalangan  Banu  Amru  Ibni 
Auf,  ayahku  Huyai  bin  Akhtab  dan  bapa  saudaraku  Abu  Yasir  bin  Akhtab  menyelit  masuk  di 
kalangan  orang  ramai.  Mereka  pulang  setelah  matahari  terbenam,  mereka  berjalan  pulang 
dalam  keadaan  lemah  longlai,  tak  bermaya,  malas  dan  keletihan.  Sambung  beliau  lagi:  Ku 
berlari  ke  arah  mereka  seperti  biasa,  malangnya  di  hari  itu  tak  seorang  dari  mereka  yang 
mempedulikan  daku,  lantaran  kesugulan  runsing  yang  amat  sangat,  mengecam  perasaan 
mereka,  ku  masih  ingat  bapa  saudaraku,  berkata  kepada  bapaku,  Huyai  bin  Akhtab:  Diakah 


orangnya?.  Jawab  bapaku:  Demi  Allah!  Dialah  orangnya.  Tanya  bapa  saudaraku:  Kau  kenal  dia 
dan  kau  boleh  buktikan?.  Jawab  bapa  saudaraku:  Ya!.  Tanya  beliau  lagi:  Apa  perasaan  kau 
terhadapnya?.  Jawab  bapaku:  "Demi  Allah!  Akanku  perangi  selagi  mana  jiwa  dikandung  badan". 
Bukti  lain  ialah  diriwayat  al-Bukhari  mengenai  keislaman  Abdullah  bin  Salam  (r.a),  beliau 
merupakan  salah  seorang  ahli  agama  Yahudi,  semasa  beliau  mendengar  berita  kedatangan 
Rasulullah  (s. a. w)  ke  Madinah,  yang  turun  di  kalangan  Banu  al-Najar,  segera  beliau  menemui 
Rasulullah,  beliau  mengemukakan  beberapa  pertanyaan  yang  tidak  mungkin  dijawabnya 
kecuali  seorang  nabi  Allah,  setelah  beliau  mendapati  jawapan,  segera  beliau  beriman  dengan 
risalahnya,  tidak  sempat  berubah  tempat,  dan  beliau  menegaskan  kepada  Baginda: 
Sebenarnya  kaum  Yahudi  adalah  satu  kauin  pendusta,  sekiranya  mereka  mengetahui 
mengenai  keislaman  ku  sebelum  tuan  hamba  menyoal  mereka  nescaya  mereka  dustakan  daku. 
Oleh  itu  maka  Rasulullah  meminta  kaum  Yahudi  menemui  Baginda,  semasa  mereka  berada  di 
dalam,  Abdullah  bin  Salarn  pun  masuk  ke  rumah  Rasulullah,  terus  Rasulullah  bertanya: 
Bagaimana  kedudukan  Abdullah  bin  Salam  di  sisi  kamu?  Jawab  mereka:  Orang  yang  teralim  di 
kalangan  kami  malah  beliau  anak  ulama'  teralim  di  kalangan  kami,  beliau  adalah  terbaik  dan 
anak  tokoh  terbaik  di  kalangan  kami.  Dalam  riwayat  yang  lain  bahawa:  Abdullah  bin  Salam  ialah 
ketua  kami  dan  anak  ketua  kami  terdahulu,  orang  terbaik  dan  anak  tokoh  terbaik,  terpilih  dan 
anak  tokoh  terpilih,  sabda  Rasulullah:  Bagaimana  kalau  beliau  ini  telah  menganut  Islam?  Jawab 
mereka:  Semoga  Allah  lindungkannya  dari  berbuat  demikian  (mereka  ulangi  dua  atau  tiga  kali) 
lalu  Abdullah  pun  keluar  ke  hadapan  mereka  sambil  mengucap  kalimah  syahadah. 

Segera  mereka  berkata:  Beliau  ini  sejahat  anak  kepada  sejahat-jahat  tokoh,  dengan  itu  mereka 
pun  terjebak  dengan  pendustaan  mereka  sendiri. Dalam  riwayat  yang  lain,  Abdullah  bin  Salam 
berkata:  Wahai  kalian  Yahudi  bertaqwalah  kamu  kepada  Allah,  demi  Allah  tiada  Tuhan 
melainkan  Dia,  sesungguhnya  kamu  mengetahui  Baginda  adalah  Rasulullah,  Baginda  datang 
dengan  kebenaran,  lantas  mereka  menjawab:  Kamu  dusta. 

Inilah  pengalaman  pertama  yang  dialami  oleh  Rasulullah  dari  kaum  Yahudi,  iaitu  di  hari  pertama 
Baginda  di  al-Madinah.  Kesemua  ini  adalah  perseteruan  di  dalam  al-Madinah,  manakala 
perseteruan  luaran,  adalah  Ouraisy  yang  merupakan  seteru  ketat  terhadap  Islam,  yang  telah 
dialami  oleh  kaum  muslimin  sepuluh  tahun  yang  silam,  ketika  kaum  muslimin  berada  di  bawah 
kekuasaan  mereka  di  Makkah,  mereka  telah  mengalami  segala  jenis  penyeksaan,  ugutan 
penindasan,  politik,  sekatan  makanan,  pemboikotan,  tekanan  psikologi  dan  saraf  disertai 
dengan  kempen  yang  meluas,  tersusun  dan  kotor.  Setibanya  kaum  muslimin  yang  berhijrah  ke 
Madinah,  seluruh  tanah,  rumah  dan  harta  mereka  dirampas,  anak  isteri  dan  keluarga  mereka 
ditahan,  malah  diseksa.  Sekiranya  dapat  mereka  menyeksa,  tidak  memadai  setakat  itu  sahaja 
malah  mereka  merancang  konspirasi  untuk  membunuh  pembawa  risalah  dakwah  (s. a. w)  dan 
pendakwahnya,  mereka  tidak  membiar  peluang  terlepas  malah  mereka  mengguna  segala  jalan 
dan  wasilah  yang  dapat  mereka  lakukan. 


Selepas  semua  usaha  yang  mereka  garapkan  itu,  dan  setelah  kaum  muslimin  berjaya 
melepaskan  diri  mereka  ke  daerah  yang  jauh  dari  mereka  hanya  lima  ratus  kilometer,  mereka 
pergunakan  kedudukan  mereka  di  arena  politik,  kerana  ditakdirkan  di  masa  itu  mereka 
menduduki  posisi  kuasa  politik  dan  kepimpinan  agama  di  kalangan  bangsa  Arab,  sifatnya 
sebagai  pemastautin  diperkarangan  Kaabah  dan  pengendalian  urusan  Kaabah  dan  Haji, 
mereka  berjaya  mempengaruhi  musyrikin  lain  di  Semenanjung  Arab  untuk  memusuhi  penduduk 
al-Madinah,  hingga  terjadi  al-Madinah  bagaikan  daerah  yang  dipulaukan  oleh  semenanjung, 
hingga  berkurangan  barangan  masuk  di  masa  yang  sama  bilangan  yang  berhijrah  semakin 
bertambah.  Hari  demi  hari,  sesungguhnya  suasana  peperangan  dirasai  bila-bila  masa  sahaja 
boleh  tercetus  persengketaan  di  antara  penghuninya  dari  penduduk  Makkah  dan  kaum 
muslimin  di  negara  baru  mereka.  Adalah  satu  tuduhan  melulu  dan  tidak  berasas  malah  satu 
tuduhan  yang  sangat  nakal  bahawa  orang  Islam  sebagai  pencetus  pergaduhan. 


STRUKTUR  MASYARAKAT  BARU 

Telah  pun  kita  perkatakan  bahawa  ketibaan  Rasulullah  (s. a. w)  ke  Madinah  di  kalangan  Banu  al- 
Najar  adalah  pada  hari  Jumaat  12  Rabiul  al-Awal  tahun  pertama  hijrah  bersamaan  27 
September  tahun  622  masihi.  Baginda  telah  singgah  di  rumah  Abu  Ayub  al-Ansari.  Pada  masa 
itu  Baginda  menyebut:  "Di  sinilah  persinggahan,  insyaAllah  dengan  itu  Baginda  berpindah  ke 
rumah  Abu  Ayub. 

PEMBINAAN  MASJID  AN-NABAWI 

Langkah  sulung  dilakukan  oleh  Rasulullah  (s. a. w)  selepas  itu  ialah  pembinaan  al-Masjid  an- 
Nabawi.  Bertepatan  dengan  tempat  unta  Baginda  berlabuh,  Rasulullah  memerintah  supaya 
dibina  sebuah  masjid  yang  dikenali  dengan  al-Masjid  an-Nabawi,  tempat  yang  dijadikan  tapak 
masjid  itu  adalah  di  sebidang  tanah  yang  dimiliki  bersama  oleh  dua  orang  anak  yatim,  Baginda 
membelinya,  Baginda  sendiri  turut  serta  dalam  usaha  membinanya,  Baginda  bertugas 
mengangkat  batu-batu  dan  bata-bata  sambil  bermadah: 

"Tiada  hidup  kecuali  penghidupan  akhirat.  Ampunilah  kaum  Ansar  dan  Muhajirah  " 

Baginda  juga  bermadah: 

Inilah  Pemikul,  bukan  Pemikul  Khaibar 

Ini  kerja  lebih  menyanjungi  Tuhan  dan  menyucikanNya. 

Para  sahabat  begitu  ghairah  dan  bersemangat  dalam  kerja-kerja  mereka,  membawa  salah 
seorang  dari  mereka  pula  bermadah: 

"Kalau  nabi  bekerja  kita  berehat  Ini  adalah  kerja  yang  sesat" 


Di  tapak  itu  terdapat  kubur  kaum  musyirikin,  kesan  rumah  usang,  pohon  tamar  dan  sepohon 
pokok  gharqad.  Justeru  itu,  Rasulullah  memerintah  supaya  mengali  kubur  kaum  musyirikin, 
bangunan  yang  usang  yang  diroboh,  diratakan,  pohon  tamar  dan  gharqad  ditebang  dan 
ditetapkan  arah  kiblat.  Kiblat  pada  ketika  itu  ke  arah  Baitulmaqdis,  tiang  mihrab  dari  susunan 
batu-batu  dan  temboknya  dari  bata-bata  dan  tanah,  manakala  bumbung  masjid  terdiri  dari 
pelepah  tamar,  tiang  dari  batang  tamar,  lantainya  diratakan  dengan  anak-anak  batu  dan  pasir, 
dengan  tiga  pintu  masuk,  panjangnya  tidak  termasuk  mihrab  ialah  seratus  hasta,  sedang 
lebarnya  pula  lebih  kurang  sama  dengan  panjangnya,  tonggaknya  adalah  hampir  tiga  hasta. 

Di  samping  masjid  dibina  ruang-ruang  rumah  dengan  biliknya  dibina  dari  batu-bata,  atapnya 
diperbuat  dari  pelepah  tamar  dan  batangnya.  Ruang-ruang  ini  adalah  bilik  isteri-isteri  Rasulullah 
(s. a. w).  Setelah  selesai  pembinaan  bilik  tersebut,  barulah  Baginda  berpindah  dari  rumah  Abu 
Ayub. 

Masjid  yang  dibina  itu  bukan  hanya  sekadar  menunai  sembahyang  semata-mata,  malah  ianya 
adalah  "Jamiah". 

Padanya  kaum  muslimin  bertemu  untuk  menerima  ajaran  Islam  dan  arahannya  yang  suci,  ianya 
muntada(tempat  pertemuan),  padanya  seluruh  etnik  dan  kabilah  yang  berbagai  dapat  bertemu 
dan  bermesra  yang  dahulunya  berkelahian  lantaran  semangat  jahiliah.  Masjid  juga  adalah 
pengkalan  kepada  pelancaran  dan  pengurusan  seluruh  pergerakan  dan  tindakan.  Ianya 
parlimen  untuk  sidang  permesyuaratan,  perundangan  dan  penguasaan  undang-undang. 

Di  samping  itu  semua,  masjid  juga  merupakan  penumpuan  untuk  sebilangan  besar  dari  kaum 
muhajirin  yang  fakir  berlindung  di  dalamnya,  yang  ketiadaan  rumah,  harta,  keluarga  mahupun 
anak-anak. 

Di  permulaan  hijrah  itu  telah  pun  disyariatkan  laungan  azan.  Laungan  dari  alam  uiwi  yang 
bergema  di  ufuk  bumi  setiap  hari  lima  kali,  seruan  yang  menggoncang  di  segenap  penjuru  alam. 
Kisah  tentang  mimpi  Abdullah  ibn  Zaid  bin  Abd  Rabbih  mengenai  azan  ini,  memang  terkenal, 
yang  telah  diriwayatkan  oleh  al-Tarmizi,  Abu  Daud,  Ahn-iad  dan  Ibnu  Khuzaimah. 

MEMPERSAUDARAKAN  KAUM  MUSLIMIN 

Sebagaimana  Rasulullah  berusaha  membina  masjid  sebagai  pusat  pertemuan  dan  intraksi 
umat  Islam,  Rasulullah  juga  telah  melaksanakan  satu  kerja  teragung  dan  tersanjung  yang 
tercatat  sebagai  lembaran  suci  di  dalam  sejarah  Islam,  iaitu  tindakan  mempersaudarakan 
antara  Muhajirin  dan  Ansar.  Ibn  al-Qayyim  telah  merakamkan  peristiwa  ini  dengan  catatannya: 
Setelah  itu  Rasulullah  mempersaudarakan  antara  kaum  Muhajirin  dan  al-Ansar.  Majlis  ini 
diadakan  di  rumah  Anas  bin  Malik,  yang  hadir  sembilan  puluh  orang  kaum  lelaki,  separuh 
darinya  al-Muhajirin  dan  separuhnya  pula  ialah  kaum  Ansar.  Rasulullah  mempersaudarakan 
sesama  mereka,  untuk  bantu-membantu,  mewarisi  harta  pusaka  selepas  mati  yang  bukan  dari 


golongan  Zawi  al-Haram  iaitu  tiada  kaitan  kekeluargaan.  Amalan  ini  berlaku  hingga  berlaku 
peperangan  Badar,  dengan  terturunnya  ayat  Allah  yang  bermaksud: 

"Orang-orang  yang  mempunyai  hubungan  kerabat  itu  adalah  lebih  berhak  terhadap 
sesamanya" 

(al-Anfal:  75) 

Dengan  itu,  hak  pewarisan  harta  pusaka  dikembalikan  kepada  yang  berhak  mengikut  syara' 
dan  bukan  lagi  berdasarkan  kepada  persaudaran  tadi. 

Terdapat  pendapat  yang  mengatakan  bahawa  selepas  itu  Rasulullah  mempersaudarakan 
antara  muhajirin  sesama  mereka,  tetapi  yang  pasti  ialah  yang  pertama,  kerana  sebenarnya 
kaum  muhajirin  sesama  mereka  sudah  cukup  dengan  persaudaraan  Islam  disamping  faktor 
perantauan  dan  kekeluargaan  keturunan,  berlainan  pula  halnya  dengan  persaudaraan  al-Ansar. 
'lYljuan  dari  persaudaraan  ini,  sebagaimana  dinyatakan  oleh  Muhammad  al-Ghazali  ialah  untuk 
mencairkan  asabiah  jahiliah  hingga  yang  tinggal  hanya  ruh  Islam  sahaja  dan  supaya  timbunan 
perbezaan  keturunan,  warna  kulit  dan  kedaerahan  semua  dihancurkan  dan  yang  tinggal  hanya 
Islam,  tiada  suatu  pun  yang  boleh  membanggakan  seseorang  atau  merendahkannya  kecuali 
dengan  ketaqwaan  sahaja. 

Rasulullah  (s. a. w)  menjadikan  persaudaraan  itu  sebagai  suatu  permeteraian  yang  berfungsi, 
bukan  hanya  sekadar  lafaz  yang  kosong  tidak  membawa  erti,  ianya  adalah  amalan  yang 
membabit  tuntutan  darah  dan  harta,  bukan  sekadar  ucapan  di  atas  lisan  yang  tak  bertulang 
tanpa  sebarang  kesan. 

Perasaan  mengutamakan  saudara,  sifat  tolong  menolong  dan  sikap  berdampingan  diceritakan 
di  dalarri  anjuran  ukhuwwah  ini,  ianya  membekalkan  masyarakat  dengan  seribu  satu  contoh 
unggul  lagi  unik.  Imam  al-Bukhari  rahimahullah  telah  meriwayatkan:  Setelah  mereka  tiba  di 
Madinah,  Rasulullah  terus  mempersaudarakan  antara  Abdul  Rahman  bin  Auf  dengan  Sa'd  bin 
al-Rabi',  sehingga  beliau  berkata  kepada  Abdul  Rahman:  Sebenarnya  aku  ini  orang  Ansaryang 
terbanyak  hartanya,  di  sini  aku  hendak  bagi  dua,  isteriku  pun  dua  kau  pilinlah  mana  seorang 
dari  mereka  yang  berkenan  dihati  kau,  dan  aku  hendak  ceraikan,  selepas  selesai  iddahnya  kau 
kahwinlah  dengannya.  Kata  Abdul  Rahman:  "Semoga  Allah  memberkati  kau  pada  keluarga  dan 
harta  kau,  cuma  aku  hendak  tahu  di  mana  pasar  kamu  di  sini?"  Dengan  itu  kaum  Ansar  pun 
menunjuk  pasar  Banu  Qainuqa',  selepas  majlis  itu  beliau  pun  terus  ke  sana  membawa  barang- 
barang  keperluannya  yang  lebih  untuk  dijual  di  pasar  seperti  minyak  sapi  dan  mentega, 
seterusnya  hingga  ke  esok  hari.  Di  suatu  hari,  beliau  datang  menemui  Rasulullah,  kelihatan 
kesan  ceria  dan  Rasulullah  pun  bersuara:  Ehem!  Terus  Abdul  Rahman  menjawab:  "Sebenarnya 
daku  sudah  pun  berkahwin".  Tanya  Rasulullah:  "Berapa  maharnya?"  Jawab  Abdul  Rahman: 
"Sebungkal  emas". 

Riwayat  dari  Abu  Hurairah  menyebut:  Maka  berkata  kaum  Ansar  kepada  Rasulullah:  "Wahai 
Rasulullah  bahagikan  ladang-ladang  tamar  kami  itu  sesama  saudara  kami  al-Muhajirin".  Kata 


Rasulullah:  "Tidak".  Kata  mereka:  "Kami  boleh  membantu  memelihara  tamar,  kemudi  air  kita 
berkongsi  pada  buahnya".  Jawab  al-Muhajirin:  "Kami  mendengar  dan  kami  patuhi". 

Kesemuanya  itu  menggambarkan  kemuncak  kemurahan  kaum  Ansar  terhadap  saudara  mereka, 
kaum  Muhajirin,  lanya  adalah  sebahagian  dari  pengorbanan,  sifat  mengutamakan  orang  lain, 
kemesraan  dan  ketulusan  hati.  Disebaliknya  pula  kaum  Muhajirin  tahu  pula  menghargai 
kemurahan  hati  Ansar  itu,  di  mana  tidak  pula  mereka  mengambil  kesempatan,  yang  mereka 
tefima  ala  kadar  setakat  yang  mereka  perlukan  sahaja. 

Memang  benar  persaudaraan  ini  merupakan  hikmat  yang  paling  tepat,  ianya  satu  siasah  yang 
amat  kena  pada  masa,  keadaan  dan  tuntutan  suasana,  ianya  adalah  penyelesaian  yang 
cemerlang  bagi  beberapa  masalah  dan  persoalan  yang  dihadapi  oleh  kaum  muslimin,  seperti 
mana  yang  telah  kita  perkatakan. 

CARTA  PERSEFAHAMAN  ISLAM 

Sebagaimana  Rasulullah  mengikat  tali  persaudaraan  di  antara  orang  mukmin,  Rasulullah  juga 
membuat  perjanjian  yang  boleh  mengenepikan  rangsangan  jahiliah  dan  kecenderungan 
perqabilahan,  sehingga  tidak  memberi  peluang  kepada  tradisi  jahiliah  berperanan  di  dalam 
masyarakat  baru  itu,  di  sini  diperturunkan  ringkasannya. 

Ini  adalah  watikah  dari  Muhammad  al-Nabi  (s. a. w)  di  antara  kaum  muslimin  dan  mukminin 
Ouraisy  dan  Yathrib  termasuk  yang  menyertai  mereka  serta  berjuang  sesama  mereka: 

1.  Bahawa  mereka  adalah  satu  umat  berbeza  dari  manusia-manusia  lain. 

Golongan  Muhajirin  dari  Ouraisy  tetaplah  di  atas  pegangan  mereka,  mereka  saling  tanggung 
menanggung  membayar  dan  menerima  wang  tebusan  (diat)  di  antara  sesama  mereka,  dalam 
mana  mereka  tebus  sesiapa  yang  tertawan  dengan  cara  yang  berkebajikan  dan  adil  di  kalangan 
orang-orang  yang  beriman,  setiap  qabilah  dari  orang-orang  Ansar,  tetaplah  di  atas  pegangan 
mereka,  mereka  saling  tanggung  menanggung  membayar  dan  menerima  wang  tebusan  (diat)  di 
antara  sesama  mereka  dalam  mana  mereka  menebus  sesiapa  yang  tertawan  dengan  cara 
yang  berkebajikan  dan  adil  di  kalangan  orang  yang  beriman,  setiap  qabilah  dari  orang-orang 
Ansar,  tetaplah  di  atas  pegangan  mereka,  mereka  sama-sama  bertanggungjawab  membayar 
wang  tebusan  dahulu  dan  tiap-tiap  taifah  dari  mereka  membayar  wang  tebusan  darah  untuk 
mereka  sendiri  dengan  kebajikan  dan  sesama  di  kalangan  orang-orang  yang  beriman. 

Bahawa  orang-orang  yang  beriman  tidaklah  boleh  membiarkan  sebarang  masalah  di  antara 
mereka  sendiri  bahkan  mestilah  sama-sama  bertanggungjawab  memberi  sumbangan  dengan 
berkebajikan,  untuk  membayar  wang  tebusan  darah  dengan  saksama. 

Bahawa  orang-orang  yang  beriman  lagi  bertaqwa,  hendaklah  menentang  sesiapa  yang 
membuat  kesalahan,  melanggar  kesusilaan,  melaku  kezaliman,  atau  dosa  atau  perseteruan 
atau  kerosakan  di  kalangan  orang  yang  beriman. 


Bahawa  mereka  hendaklah  bersatu,  sama-sama  menentang  orang-orang  tersebut  walau  pun 
jika  orang  itu  adalah  anak  kepada  salah  seorang  dari  mereka. 

Jalan  kerana  meraba-raba  di  dalam  kegelapan  jahiliah.  Dengan  pengangkatan  jiwa-jiwa  ke 
mercu  kemuliaan  dan  ketinggian  maka  tersempurnalah  anasir-anasir  pembinaan  masyarakat 
baru,  yang  telah  berjaya  menghadapi  segala  bentuk  kemelut  masa,  untuk  dibawa  ke  arahnya 
yang  tersendiri,  malah  berjaya  mengubah  arah  perjalanan  sejarah  dan  masa. 

PERJANJIAN  DENGAN  YAHUDI 

Setelah  Rasulullah  berhijrah  ke  Madinah,  dan  Baginda  yakin  dengan  kekemasan  struktur 
masyarakat  baru  Islam,  dengan  tertegaknya  kesatuan  akidah,  politik  dan  sistem  di  kalangan 
umat  Islam,  Baginda  mengalih  pandangan  untuk  menyusun  hubungannya  dengan  golongan 
"bukan  Islam",  tujuan  Baginda  ialah  untuk  mewujudkan  keamanan,  kesejahteraan,  kemuliaan 
dan  kebaikan  kepada  manusia  sejagat,  di  samping  menyusun  semula  daerah  al-Madinah  dalam 
satu  keharmonian  hidup  yang  tulin,  ke  arahnya  Baginda  menggariskan  peraturan-peraturan 
yang  bersifat  anjal  dan  toleransi  yang  belum  pernah  dinikmati  oleh  dunia,  yang  penuh  dengan 
sikap  kefanatikan  dan  ego. 

Golongan  bukan  Islam  yang  mendampingi  Madinah  diketika  itu  ialah  golongan  Yahudi, 
sepertimana  yang  telah  kita  perkatakan  terlebih  dahulu,  mereka  meskipun  memendam 
perseteruan  terhadap  Islam,  namun  setakat  ini  mereka  belum  lagi  memperlihatkan  sebarang 
penentangan  atau  permusuhan,  justeru  itu  Rasulullah  memeteraikan  perjanjian  dengan  mereka 
dengan  memberi  kemerdekaan  penuh  dalam  soal  agama  dan  kewangan.  Rasulullah  langsung 
tidak  mengambil  tindakan  politik  untuk  berseteru,  menghalau  atau  merampas  harta-harta 
mereka.  Perjanjian  yang  dimeteraikan  itu  adalah  di  antara  kandungan  perjanjian  kaum  muslimin 
sesama  mereka,  yang  telah  pun  kita  perkatakan. 

BUTIRAN  PERJANJIAN 

1.  Bahawa  kaum  Yahudi  dari  banu  Auf  adalah  satu  umat  bersama  orang-orang  mukmin, 
mereka  bebas  dengan  agama  mereka  sendiri,  dan  orang-orang  Islam  dengan  agama  mereka, 
begitu  juga  orang-orang  yang  bersekutu  dengan  mereka,  termasuk  juga  diri  mereka  sendiri, 
perkara  ini  juga  untuk  bukan  Yahudi  Banu  Auf  sahaja. 

2.  Bahawa  orang-orang  Yahudi  hendaklah  membiayai  negara  seperti  mana  orang-orang  Islam 
juga  hendaklah  membiayai  negara. 

3.  Maka  hendaklah  mereka  sama-sama  tolong  menolong  menentang  sesiapa  jua  yang 
memerangi  orang-orang  yang  menganggotai  piagam  ini. 

4.  Maka  hendaklah  mereka  saling  nasihat  menasihati,  saling  membuat  kebajikan  dan  bukan 
dosa. 


5.  Mana-mana  orang  tidaklah  boleh  dianggap  bersalah  kerana  kesalahan  yang  dilakukan  oleh 
sekutunya. 

6.  Dan  pertolongan  hendaklah  diberi  kepada  orang  yang  kena  zalim. 

7.  Bahawa  orang-orang  Yahudi  hendaklah  bersepakat  dengan  orang-orang  mukmin  selama 
mana  mereka  tidak  berada  dalam  keadaan  perang. 

8.  Bahawa  Kota  Yathrib  adalah  terpelihara  sepenuhnya  tidak  boleh  dicerobohi  oleh  mana-mana 
pihak  yang  menganggotai  piagam  ini. 

9.  Bahawa  apa  juga  kemungkaran  (bunuh)  atau  apa  juga  pertelingkahan  di  antara  sesama 
peserta  piagam  ini  sekiranya  di  khuatiri  membawa  kepada  bencana  maka  hendaklah  dirujuk 
kepada  hukum  Allah  dan  kepada  penyelesaian  oleh  Muhammad  Rasulullah  (s. a. w). 

10.  Bahawa  tidaklah  boleh  di  beri  perlindungan  kepada  Quraisy  (musuh)  begitu  juga  tidak  boleh 
di  beri  perlindungan  kepada  orang-orang  yang  membantunya. 

11.  Bahawa  hendaklah  ada  janji  bantu-membantu  mempertahankan  kota  Yathrib  daripada 
mana-mana  pihak  yang  mencerobohinya.  Setiap  pihak  adalah  berkewajipan  mengambil 
bahagian  masing-masing  tentang  satu-satu  perdamaian. 

12.  Bahawa  piagam  ini  tidak  boleh  di  pakai  bagi  melindungi  orang-orang  zalim  dan  yang 
bersalah. 

Dengan  termeterainya  perjanjian  ini  maka  Madinah  dan  persekitarannya  menjadi  sebuah 
negara  yang  aman  dan  damai.  Ibu  negerinya  adalah  al-Madinah,  pemimpinnya  adalah 
Rasulullah  (s. a. w.),  kata-kata  pemutus  dan  kekuasaan  yang  tertinggi  adalah  kaum  muslimin. 
Dengan  itu  maka  al-Madinah  menjadi  sebuah  ibu  negara  Islam  dengan  erti  kata  yang 
sebenarnya.  Dan  untuk  memperluaskan  daerah  keamanan  dan  kesejahteraan  ini  di  masa 
hadapan,  maka  Rasulullah  mengadakan  perjanjian  dengan  qabilah-qabilah  yang  lain 
berdasarkan  keadaan  dan  suasana,  sepertimana  yang  diperkatakan  nanti. 

PERJUANGAN  BERDARAH 

Angkara  provokasi  Ouraisy  terhadap  kaum  muslimin  selepas  hijrah  dan  perhubungan  mereka 
dengan  Abdullah  bin  Ubai: 

Telahpun  kita  jelaskan  angkara  kejahatan  dan  penganiayaan  pihak  Ouraisy  terhadap  kaum 
muslimin,  juga  angkara  tindakan  mereka  semasa  hijrah,  yang  kesemuanya  ini  mereka  memang 
sewajarnya  diperangi  dan  harta-harta  mereka  sewajibnya  dirampas,  malangnya  mereka  tidak 
sedar  dari  kesesatan  dan  keterlanjuran  mereka  itu,  atau  berhenti  dari  permusuhan,  malah 
mereka  semakin  marah  kerana  kaum  muslimin  mendapat  tempat  perlindungan  yang  tetap  di 
Madinah,  sebagai  meneruskan  kerja-kerja  jahat  itu  mereka  telah  mengutus  surat  kepada 
Abdullah  bin  Ubai  bin  Salul,  pada  ketika  itu  beliau  adalah  musyrik  dengan  sifatnya  sebagai 
ketua  orang-orang  Ansar  sebelum  hijrah  Nabi  (s. a. w),  seperti  yang  termaklum  mereka  kesemua 
adalah  di  bawah  suruhannya,  malah  mereka  hampir  menabalnya  sebagai  raja  mereka  kalau 


tidak  berlakunya  hijrah  Rasulullah.  Ouraisy  telah  mengutus  surat  kepada  Abdullah  bin  Ubai  dan 
pengikutnya  yang  masih  musyrik  dengan  kata-kata  yang  menjelaskan  hasrat  mereka: 
"Sesungguhnya  kamu  telah  pun  memberi  penempatan  kepada  teman  kami  itu  dan 
sesungguhnya  kami  bersumpah  dengan  nama  Allah  bahawa  kamu  mesti  memerangi  mereka 
atau  memburu  mereka  keluar  atau  akan  kami  mara  menentang  kamu  dengan  seluruh  kekuatan 
kami,  sehingga  kami  membunuh  wira-wira  kamu  semua  seterusnya  akan  kami  perkosa 
perempuan-perempuan  kamu  semua". 

Sebaik  sahaja  surat  ini  sampai  ke  tangan  Abdullah  bin  Ubai  dengan  segera  beliau  bangun 
untuk  bertindak  mematuhi  suruhan  kongsinya  dari  Makkah  itu,  di  ketika  itu  beliau  sendiri  pun 
memang  berhasad  dengki  terhadap  Rasulullah,  kerana  takhtanya  dirampas  oleh  Rasulullah. 
Dalam  hal  ini  Abdul  al-Rahman  bin  Kaab  menceritakan: 

Sebaik  sahaja  pernyataan  Ouraisy  itu  sampai  ke  tangan  Abdullah  bin  Ubai  bin  Salul  dan  orang- 
orangnya  penyembah  berhala,  mereka  pun  segera  berkumpul  untuk  memerangi  Rasulullah,  bila 
sahaja  maklumat  pergerakan  mereka  ini  sampai  ke  pengetahuan  Nabi  Muhammad  (s. a. w) 
Baginda  terus  datang  menemui  mereka,  dan  Rasulullah  pun  menyebut  kepada  mereka: 
Sebenarnya  kamu  sudah  pun  menerima  ugutan  Ouraisy  terhadap  kami,  angkara  kamu  itu  tidak 
seteruk  yang  kamu  rencanakan  terhadap  diri  kamu  sendiri.  Kamu  rela  membunuh  anak-anak 
kamu  dan  saudara  kamu.  Setelah  mereka  mendengar  kata-kata  Rasulullah  ini  maka  mereka 
pun  bersurai. 

Sejak  dari  itu  Abdullah  bin  Ubai  pun  sudah  tidak  bersedia  lagi  untuk  berperang,  iaitu  setelah 
beliau  mendapati  kelemahan  untuk  berperang  dan  kewarasan  menghitung  tindakan  di  kalangan 
pengikut-pengikutnya,  walau  bagaimanapun  beliau  nampaknya  bersubahat  dengan  Ouraisy, 
ada  sahaja  kesempatan  terus  beliau  pergunakan  untuk  melagakan  pergaduhan  di  antara  kaum 
muslimin  dan  musyrikin.  Di  dalam  hal  ini  Yahudi  pun  turut  bersama  sebagai  membantu 
kelancaran  kerja-kerja  nakal  itu,  tetapi  itulah  kebijaksanaan  Rasulullah  di  dalam  menangani  dan 
memadam  api  kesumat  kejahatan  mereka  dari  semasa  ke  semasa. 

PENDEDAHAN  TEKAD  MENGHALANG  ZIARAH  KE  MASJID  AL-HARAM 

Di  suatu  hari  Sa'd  bin  Muaz  bertolak  ke  Makkah  untuk  mengerjakan  umrah.  Di  Makkah,  beliau 
singgah  bersama-sama  Umaiyyah  bin  Khalaf,  beliau  meminta  kepada  Umaiyyah:  "Kau  berikan 
peluang  kepadaku  seketika  untuk  ku  bertawaf  di  rumah  Allah  itu",  dengan  itu  beliau  pun  keluar 
di  siang  hari  dan  bertawaf,  di  masa  itu  mereka  berdua  bertemu  dengan  Abu  Jahal,  terus  beliau 
bertanya  Umaiyyah  bin  Khalaf:  "Hai  Abu  Safwan  siapa  yang  bersama  kau  itu"?  kata  Umaiyyah: 
"Beliau  itu  Sa'd".  Kata  Abu  Jahal:  "Aku  dapati  kau  bertawaf  di  sini  dengan  aman  sahaja, 
sedangkan  di  Madinah  sana  kau  melindungi  orang  yang  keluar  agama,  kamu  menyatakan  pula 
kesediaan  kamil  membantu  dan  menolong  mereka,  demi  Allah  kalaulah  kamu  tidak  bersama 
Abu  Safwan  ini  nescaya  kamu  tidak  akan  pulang  dengan  selamat  ke  pangkuan  keluarga  kamu". 


Jawap  Sa'd  dengan  suara  yang  lantang:  "Demi  Allah  sekiranya  kamu  menyekat  aku  bertawaf  di 
sini  akan  ku  sekat  kamu  lebih  teruk  lagi  dari  ini,  iaitu  jalan  kau  ke  penduduk  Madinah". 

CHJRAISY  MENGUGUT  KAUM  MUHAJIRIN 

Pihak  Ouraisy  terus  bertindak  dengan  menghantar  orangnya  ke  Madinah,  mengugut  kaum 
Muhajirin  dengan  kata  mereka:  "Jangan  kamu  terpesona  dengan  kejayaan  kamu  melepas  diri 
dart  kami  ke  Yathrib  sana,  di  suatu  hari  kami  akan  menyerang  kamu,  akan  kami  banteras  kamu 
hingga  ke  akar  umbi  dan  akan  kami  musnahkan  tanaman-tanaman  di  halaman  kediaman  kamu. 
Ugutan  Ouraisy  itu  bukan  gertak  kosong,  Rasulullah  (s.a.w)  telah  memastikan  yang  ianya 
sebagai  satu  kesungguhan  dari  mereka,  melalui  percubaan  dan  usaha  jahat  mereka  ini  semua, 
membawa  Rasulullah  sentiasa  mengawasi  keselamatan  para  sahabatnya.  Dalam  Sahih  Imam 
Muslim  beliau  telah  meriwayatkan  dari  Aisyah  (r.a)  telah  berkata: 

Rasul  telah  berjaga  malam  pada  pertama  ketibaan  Baginda  ke  Madinah,  dan  Rasulullah  pernah 
bersabda:  Semoga  ada  seseorang  lelaki  salih  dari  kalangan  sahabat-sahabatku  mengawalku  di 
malam  ini.  Kata  Aisyah:  Semasa  kami  sedang  duduk  terdengar  suara  dentingan  senjata., 
Baginda  bertanya:  Siapa  itu?  Jawab  orangnya:  Daku,  Sa'ad  bin  Abi  Waqas.  Bersabda 
Rasulullah  kepadanya:  Apa  yang  membawa  kau  ke  mari.  Jawab  Saad:  Daku  telah  berasa 
sesuatu  terhadap  Rasulullah,  maka  ku  pun  terus  ke  sini  untuk  mengawal  Rasulullah.  Lalu 
Rasulullah  berdoa  kepada  Allah  sesuatu  kebaikan  kepada  Saad,  lepas  itu  Rasulullah  pun  tidur 
dan  lena. 

Mengawal  di  malam  hari  bukan  hanya  pada  malam-malam  tertentu  sahaja,  malah  setiap  malam, 
di  mana  Aisyah  (r.a)  telah  berkata:  Bahawa  Rasulullah  berjaga  dan  mengawal  di  malam  hari, 
hinggalah  turunnya  firman  Allah  yang  bermaksud:  (Dan  Allah  memelihara  kau  dari  manusia) 
dengan  itu  Rasulullah  pun  menjenguk  dari  dalam  bilik  dan  menyeru:  Wahai  sekelian, 
bersurailah  kamu  dari  sini,  Allah  jua  yang  mengawalku  dari  manusia. 

Bahaya  bukan  hanya  dicurigai  akan  tertimpa  ke  atas  Rasul  sahaja  malah  juga  ke  atas  kaum 
muslimin  keseluruhannya.  Ubai  bin  Kaab  meriwayatkan  katanya:  Setiba  Rasulullah  di  Madinah 
bersama  sahabatnya,  dan  mereka  sekalian  terasa  menjadi  sasaran  permusuhan  Ouraisy  satu- 
satunya,  oleh  itu  mereka  tidak  akan  tidur  kecuali  senjata  bersama  mereka  dan  bangun  pun 
membawa  senjata. 

KEIZINAN  ALLAH  KEPADA  KAUM  MUSLIMIN  UNTUK  MENGANGKAT  SENJATA 

Di  dalam  suasana  yang  amat  genting  di  mana  kayan  umat  Islam  sedang  diancam,  pihak 
Ouraisy  masih  tidak  mahu  sedar  dari  kesesatannya,  malah  bila-bila  masa  sahaja  mereka  akan 
menyerang,  di  saat  ini  Allah  telah  menurunkan  keizinanNya  kepada  kaum  muslimin  untuk 
berperang,  tetapi  tidak  mewajibkannya,  dengan  firmanNya: 


Telah  diizinkan  (berperang)  bagi  orang-orang  yang  diperangi,  kerana  sesungguhnya  mereka 
telah  dianiayai.  Dan  sesungguhnya  Allah  benar-benar  Maha  Berkuasa  menolong  mereka  itu. 
(al-Hajj:  39) 

Seterusnya  dengan  kebenaran  tadi  Allah  menurunkan  ayatnya  sebagai  panduan  di  dalam 
mempertingkatkan  kebenaran.  Diizinkan  bagi  orang-orang  yang  diperangi,  kerana 
sesungguhnya,  mereka  telah  dianiayai,  dan  sesungguhnya  Allah  Amat  Berkuasa  untuk 
menolong  mereka  tadi,  kebenaran  bertujuan  menolak  kebatilan  disamping  menegakkan  syiar- 
syiar  Allah  dengan  firmanNya: 

"Mereka  yang  jika  Kami  berikan  kekuasaan  memerintah  di  bumi  nescaya  mereka  mendirikan 
sembahyang  serta  memberi  zakat  dan  mereka  menyuruh  berbuat  kebaikan  serta  melarang  dari 
melakukan  kejahatan  dan  perbuatan  yang  mungkar" 

(al-Hajj:  41) 

Suatu  hakikat  yang  pasti  bahawa  kebenaran  yang  terkandung  di  dalam  ayat  ini  adalah  turun  di 
Madinah  selepas  hijrah,  bukan  di  Makkah,  cuma  kita  tidak  dapat  memberi  kata  putus  masa 
yang  terperinci  penurunannya  itu. 

Kebenaran  untuk  berperang  pun  sudah  diturunkan  sedang  hikmat  dan  rahsia  peperangan  di 
dalam  suasana  begini  ialah  untuk  membolehkan  kaum  Muslimin  melebarkan  kuasa 
pengaruhnya  ke  atas  laluan  perniagaan  Ouraisy.  Dari  Makkah  ke  negeri  al-Syam,  Rasulullah 
menggunakan  dua  cara  untuk  menguasai  jalan  utama  Ouraisy  itu  iaitu; 

Pertama:  Memeteraikan  perjanjian  bersekutu  dengan  kabilah-kabilah  yang  tinggal  berhampiran 
dengan  laluan  Ouraisy  tadi,  atau  yang  tinggal  di  antara  jala-n  berkenaan  dan  Madinah, 
perjanjian  untuk  tidak  berseteru  dengan  mereka  sebagaimana  perjanjian  Baginda  sebelum  ini 
dengan  golongan  Yahudi  Madinah,  juga  Rasulullah  memeteraikan  perjanjian  keamanannya 
dengan  kabilah  Juhainah,  kesemua  perjanjian  ini  Baginda  meteraikan  sebelum  operasi 
ketenteraan  dijalankan,  ke  kawasan  mereka  ini  lebih  kurang  tiga  marhalah  ke  Madinah. 

Kedua:  Mengirimkan  beberapa  kumpulan  pengawalan  satu  demi  satu  ke  laluan  tadi. 

GHAZWAH  DAN  SARIYAH  SEBELUM  PEPERANGAN  BADAR 

Untuk  melaksanakan  dua  langkah  tadi,  maka  dilancarkan  operasi  ketenteraan  secara  berkesan, 
iaitu  selepas  turunnya  kebenaran  yntuk  berperang,  pada  mulanya  operasi  ini  dalam  bentuk 
pergerakan  ketenteraan  yang  lebih  merupakan  rondaan  meninjau,  tujuannya  adalah  seperti 
yang  kita  sebutkan  itu,  iaitulah  meninjau  dan  mengenali  jalan-jalan  di  sekitar  Madinah  dan 
laluan  yang  menghubungkan  Makkah,  seterusnya  mengadakan  perjanjian  dengan  kabilah- 
kabilah  yang  mendiami  di  sepanjang  laluan  itu,  disamping  memperlihatkan  kepada  golongan 
Musyrikin  Madinah  dan  Yahudi  serta  Arab-Arab  Badwi  di  sekelilingnya  bahawa  kaum  muslimin 
gagah,  setelah  mereka  melepaskan  diri  dari  kelemahan-kelemahan  mereka  dahulu,  seterusnya 
menyakinkan  bangsa  Ouraisy  buruk  padahnya  terhadap  mana-mana  tindakan  melulu  mereka, 


dan  supaya  mereka  sedar  dari  kesesatan  mereka,  juga  supaya  pihak  Ouraisy  dapat 
mengendurkan  ancaman  yang  boleh  menggugat  ekonomi  mereka,  agar  dengan  itu  mereka 
akan  senang  untuk  menerima  perdamaian  dan  tidak  akan  menceroboh  negara  Islam  Madinah 
dengan  sewenang-wenangnya,  atau  menghalang  dakwah  ke  jalan  Allah,  atau  menyiksa  kaum 
muslimin  yang  dhaifyang  masih  berada  di  Makkah,  sehingga  umat  Islam  bebas  untuk 
menyampaikan  seruan  Allah  di  mana-mana  tempat  di  Semenanjung  Tanah  Arab. 

Berikut  ini  ialah  perihal  Sariyah-Sariyah  secara  ringkas: 

1.  Sariyah  Saif  al-Bahr:  Tanggal  Ramadhan  tahun  I pertama  hijrah  Baginda  (s. a. w)  telah 
mengirim  Hamzah  bin  Abd  al-Muttalib  mengepalai  satu-satu  sariyah,  beliau  telah  dikirim  dengan 
tiga  puluh  orang  pahlawan  dari  kalangan  al-Muhajirin,  bertujuan  memintas  kafilah  perniagaan 
Ouraisy  yang  tiba  dari  negeri  Syam,  bersama-sama  kabilah  ini  ialah  Abu  Jahal  bin  Hisyam 
dengan  tiga  ratus  orang.  Setibanya  mereka  di  Saif  al-Bahr  dari  arah  al-Ais,  mereka  terus 
bertemu  dengan  musuh,  di  mana  masing-masing  berbaris  untuk  memulakan  peperangan,  tetapi 
Majdi  bin  Amru  al-Juhani,  seorang  tokoh  yang  bersekutu  di  kedua  belah  menyeru  mereka 
supaya  jangan  berperang  di  situ.  Beliau  berjaya  menyekat  mereka  dari  berperang.  Panji 
peperangan  yang  diserah  kepada  Hamzah  itu  merupakan  panji  pertama  berwarna  putih 
pembawanya  ialah  Abu  Mirthad  Kunnaz  bin  Husain  al-Ghanawi. 

2.  Sariyah  Robigh:  peristiwanya  berlaku  pada  bulan  Syawal  tahun  pertama  Hijrah,  bersamaan 
April  623  Masihi,  Rasulullah  mengutus  Ubaidah  bin  al-Harith  bin  al-Mutalib  dengan  kekuatan 
enam  puluh  penunggang  kuda  terdiri  dari  golongan  Muhajirin,  di  sana  mereka  bertemu  dengan 
Abu  Sufian  dengan  orang-orangnya  seramai  dua  ratus  di  tengah-tengah  Robigh  mereka  hanya 
saling  panah-memanah,  tiada  kemalangan  jiwa  berlaku  di  mana-mana  pihak. 

Di  dalam  sariyah  ini  dua  orang  tentera  Makkah  itu  telah  melarikan  diri  dan  menyertai  tentera 
Islam,  mereka  berdua  ialah  al-Miqdad  Ibn  Amru  al-Buhrani  dan  Utaibah  bin  Ghazawan  al- 
Mazani,  sebenarnya  mereka  berdua  ini  adalah  Islam,  mereka  sengaja  keluar  bersama  kaum 
kafirin  sebagai  jalan  untuk  sampai  ke  pangkuan  kaum  muslimin,  panji  Ubaidah  berwarna  putih, 
pembawanya  ialah  Mastah  Ibn  Uthathah  bin  al-Muttalib  bin  Abd  Manaf. 

3.  Sariyah  al-Kharrar,  peristiwa  ini  terjadi  pada  Zulkaedah  tahun  pertama  Hijrah  bersamaan  Mei 
623  .Masihi,  Baginda  Rasulullah  (s. a. w)  mengutus  Saad  bin  Abi  Waqas  dengan  tenaga  dua 
puluh  penunggang,  tugas  mereka  memintas  Kafilah  Ouraisy,  namun  Rasulullah  memesan 
sahabatnya  supaya  tidak  melebihi  sempadan  al-Kharrar,  mereka  keluar  dengan  berjalan  kaki 
bersembunyi  di  siang  hari,  bergerak  di  malam  hari,  hingga  sampai  ke  al-Kharrar  di  pagi  hari 
kelima,  namun  mereka  mendapati  Kafilah  telah  pun  berlalu  dari  situ  semalam.  Panji  Saad  (r.a) 
berwarna  putih  pembawanya,  ialah  al-  Miqdad  bin  Amru. 

4.  Gazwah  al-Abwa'  atau  Widan,  peristiwa  ini  berlaku  di  bulan  Safar  tahun  kedua  Hijrah 
bersamaan  Ogos  623  Masihi,  Rasulullah  keluar  sendiri  dengan  kekuatan  tujuh  puluh  orang 
kesemuanya  Muhajirin,  setelah  melantik  Saad  bin  Ubbadah  sebagai  pengganti  tugas  di 


Madinah,  Ghazwah  ini  bertujuan  menyekat  pergerakan  Kabilah  Ouraisy,  setibanya  Baginda  ke 
Wida  didapati  tiada  sebarang  tentangan  pun. 

Di  dalam  perjalanan  Ghazwah  ini  Baginda  mengambil  kesempatan  untuk  memeteraikan 
perjanjian  bersekutu  dengan  Amru  bin  Mukhsy  al-Dhamari,  beliau  adalah  ketua  Banu  Dhamrah 
di  masa  itu,  di  sini  diperturunkan  nas  perjanjian  tersebut: 

"Ini  adalah  kitab  perjanjian  dari  Muhammad  Rasulullah  kepada  Banu  Dhamrah  sesungguhnya 
mereka  adalah  aman  selamat  dengan  harta  dan  jiwa  mereka,  mereka  diberi  pertolongan  buat 
melawan  sesiapa  yang  melanggar  mereka,  kecuali  bila  mereka  memerangi  agama  Allah, 
perjanjian  ini  berkuatkuasa  selagi  mana  lautan  boleh  membasahi  bulu-bulu,  dan  seslmgguhnya 
apabila  Rasul  menyeru  mereka  untuk  menolong  Baginda,  mereka  akan  menyahut  seruannya". 
Inilah  peperangan  atau  Ghazwah  pertama  yang  dimulakannya  oleh  Rasulullah,  yang  telah 
memakan  masa  selama  lima  belas  malam,  panji  berwarna  putih  dibawa  oleh  Hamzah  Ibn  Abd 
al-Muttalib. 

5.  Ghazwah  Bawat,  berlaku  pada  bulan  Rabiulawal  tahun  kedua  hijrah,  besamaan  September 
tahun  623  Masihi,  Rasulullah  keluar  bersama  dua  ratus  orang  sahabatnya,  bermaksud 
menghalangi  kafilah  Ouraisy  dengan  kekuatan  seratus  orang  semuanya  Ouraisy  belaka 
termasuk  Umaiyah  bin  Khalaf,  membawa  dua  ribu  lima  ratus  ekor  unta,  sesampainya  Baginda 
ke  Bawat  dari  arah  Radhwa  namun  Baginda  tidak  bertemu  dengan  sebarang  ancaman  pun. 
Rasulullah  telah  pun  melantik  Saad  bin  Muaz  sebagai  khalifah  Baginda  di  Madinah,  Panjinya 
berwarna  putih  dibawa  oleh  Saad  bin  Abi  Waqas  (r.a). 

6.  Ghazwah  Safwan  di  bulan  Rabiulawal  tahun  kedua  hijrah,  bersamaan  bulan  September 
tahun  623  Masihi  Kurz  bin  Jabir  al-Fihri  dengan  kekuatannya  yang  kecil  dari  kumpulan 
musyrikin  telah  menyerang  ladang  ternakan  di  Madinah  dan  telah  berjaya  melarikan 
sebahagian  ternakan  di  situ.  Rasulullah  telah  keluar  bersama  tujuh  puluh  orang  sahabatnya 
memburu  gerombolan  penyamun  sehingga  sampai  ke  suatu  lembah  yang  dikenali  sebagai 
Safwan  berdekatan  dengan  Badar,  tetapi  Rasulullah  tidak  sempat  pun  mengejar  mereka, 
Baginda  pulang  tanpa  sebarang  peperangan,  gerakan  Rasulullah  (s.a.w)  ini  dikenali  sebagai 
Badar  al-Awal  (Badar  Pertama). 

Di  Madinah  Rasulullah  melantik  Zaid  bin  Harith,  sebagai  khalifah  melaksanakan  urusan 
Baginda,  di  dalam  peperangan  tadi  Rasulullah  telah  menyerahkan'  panji  berwarna  putih  kepada 
Saidina  Ali  (r.a). 

7.  Ghazwah  zul-Asyirah:  berlaku  di  antara  bulan  Jamadilawal  dan  Jamadilakhir  bersamaan 
bulan  November  dan  Disember  tahun  623  Masihi,  Rasulullah  (s.a.w)  keluar  dengan  kekuatan 
seramai  seratus  lima  puluh  orang,  ada  pendapat  lain  mengatakan  dua  ratus  lima  puluh  orang, 
ada  pendapat  lain  mengatakan  dua  ratus  orang,  mereka  terdiri  dari  orang-orang  Muhajirin, 
namun  demikian  Rasulullah  tidak  memaksa  sesiapa  pun,  Baginda  keluar  bersama  mereka 
dengan  tunggangan  hanya  tiga  puluh  ekor  unta  sahaja  menyebabkan  mereka  bergilir-gilir. 


Dengan  tujuan  kafilah  Quraisy  belayar  menuju  ke  negeri  Syam,  berita  lengkapnya  datang  dari 
Makkah,  ceritanya:  Bahawa  di  dalam  kafilah  ini  banyak  membawa  harta-harta  Quraisy,  di  ketika 
Baginda  sampai  ke  Zi  al-Asyrah  didapati  kafilah  tadi  telah  berlepas  beberapa  hari,  kafilah  ini 
juga  yang  mendorong  Rasulullah  keluar  sekali  lagi  semasa  kepulangannya  dari  Syam  berakhir 
dengan  peperangan  Badar  al-Kubra. 

Di  dalam  Ghazwah  ini  Rasulullah  keluar  pada  penghujung  Jamadilawal  dan  pulang  pada 
permulaan  bulan  Jamadilakhir,  berdasarkan  apa  yang  diriwayatkan  oleh  Ibn  Ishak,  mungkin  ini 
yang  membawa  ahli  sirah  berikhtilaf  pendapat  di  dalam  menentukan  bulan  berlakunya 
Ghazwah  ini.  Walau  macam  mana  pun  di  dalam  Ghazwah  ini  Rasulullah  mengambil 
kesempatan  memeterai  perjanjian  membasmi  perseteruan  dan  perlanggaran  dengan  kabilah 
banu  Mudlij  dan  sekutu-sekutu  mereka  dari  keturunan  Banu  Dhamrah. 

Semasa  ketiadaan  Rasulullah  di  Madinah  Baginda  telah'  melantik  Abu  Salamah  bin  Abdul  Asad 
sebagai  khalifahnya,  adapun  pembawa  panji  ghazwah  yang  berwarna  putih  ini  ialah  Hamzah 
bin  Abdul  Mutalib  (r.a). 

8.  Sariyah  Nakhlah,  tanggal  bulan  Rejab  tahun  kedua  hijrah  bersamaan  Januari  623  Masihi 
Baginda  telah  menghantar  Abdullah  bin  Jahsy  al-Asadi  ke  Nakhlah  dengan  kekuatan  dua  belas 
orang  yang  terdiri  dari  kaum  Muhajirin,  setiap  dua  orang  bergilir-gilir  mengetuai  tunggangan 
mereka. 

Sebelumnya  Rasulullah  telah  pun  membekalkan  kepadanya  selembar  warqah,  di  mana 
Baginda  meminta  supaya  beliau  tidak  membukanya  kecuali  setelah  melalui  perjalanan  dua  hari, 
beliau  pun  mematuhi  perintah  Rasulullah  itu,  setelah  dua  hari  perjalanan,  beliau  pun  membaca 
warqah  Rasulullah  itu  yang  berbunyi: 

"Setelah  mana  kau  membaca  suratku  ini  teruskan  perjalananmu  sehingga  tiba  ke  tempat 
bernama  Nakhlah  yang  terletak  di  antara  Makkah  dan  al-Taaif,  kemudian  kau  cuba  halangkan 
pergerakan  Kafilah  Ouraisy  dan  mengumpul  maklumat  mengenainya  " 

Jawab  beliau  di  dalam  benaknya:  Daku  mendengar  dan  mematuhinya.  Kemudian  beliau 
memaklumkannya  kepada  semua  sahabatnya  mengenai  perintah  Rasulullah  ini,  di  mana  beliau 
tidak  pun  memaksa  mereka,  malah  tegas  beliau  bahawa  sesiapa  yang  cintakan  mati  syahid 
segeralah  bertindak  dan  sesiapa  takutkan  kematian  dia  boleh  pulang.  Adapun  daku  akan 
segera  ke  sana,  dengan  itu  mereka  semua  terus  bangun  dan  bergerak  dengan  takdir  Allah, 
Saad  bin  Abi  Waqqas  dan  Utbah  bin  Ghuzwan  di  mana  dua  unta  mereka  berdua  telah  tersesat 
jalan  menyebabkan  mereka  terpaksa  mencarinya  hingga  membawa  mereka  tertinggal 
kumpulan. 

Abdullah  bin  Jahsy  pun  bergerak  hingga  sampai  ke  Nakhlah,  seketika  Kafilah  Ouraisy  yang 
sarat  dengan  muatan  kismis,  makanan  dan  barang-barang  perniagaan  lain  berlalu  di  situ, 
bersama-sama  dengan  Kafilah  tadi  ialah  Amru  bin  al-Hadhrami,  al-Hakam  bin  Kaisan  orang 
suruhan  Banu  al-Mughirah,  Uthman  bin  Abdullah  bin  al-Mughirah  dan  saudaranya  Naufal. 


Pasukan  Islam  bermesyuarat  sesama  mereka,  di  antara  mereka  berkata:  Kita  ini  di  hari  terakhir 
bulan  Rejab,  bulan  haram,  kalau  kita  biarkan  mereka  malam  ini  mereka  sempat  memasuki 
tanah  haram,  akhir  sekali  mereka  bersetuju  menyerang  dengan  itu  salah  seorang  dari  mereka 
memanah  Amru  bin  al-Hadharami  dan  jatuh  mati,  manakala  Uthman  dan  al-Hakam  ditawan, 
sedang  Naufal  sempat  melarikan  diri,  barangan  bersama  Kafilah  tadi  dan  dua  orang  tawanan 
dibawa  ke  Madinah,  dari  rampasan  tadi  lima  darinya  dikeluarkan,  dan  inilah  seperlima  yang 
mula-mula  dikeluarkan  kepada  pejuang  Islam,  juga  mangsa  pertama  terbunuh  di  dalam 
peperangan  Islam  dan  dua  tawanan  perang  pertama  berlaku  di  dalam  Islam.  Rasulullah 
menolak  tindakan  mereka  itu  dengan  katanya:  Aku  tidak  pun  menyuruh  berperang  di  bulan 
haram  ini,  dengan  itu  Baginda  bertawakkuf  (menangguh)  sebarang  tindakan  terhadap  Kafilah 
rampasan  dan  dua  orang  tawanan. 

Kini  kaum  musyirikin  mempergunakan  kesempatan  ini  dengan  mentohmahkan  mereka  sebagai 
menghalalkan  yang  telah  diharamkan  oleh  Allah  itu,  maka  timbullah  desas  desus  di  sana  sini, 
namun  tohmah  ini  telah  diselesaikan  dengan  terturunnya  firman  Allah  yang  membuktikan 
bahawa  tindakan  kaum  musyrikin  itu  lebih  parah  lagi  dari  apa  yang  dilakukan  oleh  kaum 
muslimin. 

"Mereka  bertanyakan  kau,  tentang  bulan  haram  bagaimanakah  peperangan  di  dalamnya, 
katakanlah:  Berperang  di  bulan  itu  besar  dosanya,  tetapi  menghalang  jalan  Allah,  kufur  kepada 
Allah,  melarang  memasuki  masjid  al-Haram  dan  mengusir  penduduknya  dan  dalamnya  lebih 
besar  dosanya  di  sisi  Allah,  fitnah  itu  lebih  besar  dosanya  dari  pembunuhan  " 

(al-Baqarah:  217) 

Wahyu  ini  jelas  menyatakan  bahawa  kegawatan  yang  ditimbul-timbulkan  oleh  kaum  musyrikin 
itu  dalam  rangka  menimbulkan  keraguan  tentang  tindakan  tentera  Islam  yang  memulakan 
peperangan  dan  serangan  itu,  sebenarnya  tidak  betui,  kerana  kesucian  bumi  al-Haram  Kaabah 
sudah  dinodai  dengan  peperangan  mereka  terhadap  Islam,  penyeksaan  terhadap  tindakannya, 
tidakkah  kaum  muslimin  merupakan  penduduknya  yang  telah  bermastautin  di  bumi  al-Haram 
yang  muqaddas  itu  kemudian  dirampas  harta  mereka,  diperangi  nabi  mereka?  Apakah  yang 
telah  mengembalikan  kesuciannya  itu  secara  mendadak,  hingga  dianggap  peperangan  di  dalam 
itu  satu  pencerobohan  dan  pencemaran  yang  dahsyat?  Tidak  syak  lagi  dakyah  yang  diheboh- 
hebohkan  oleh  kaum  musyrikin  semata-mata  didasarkan  kepada  niat  jahat  dan  publisiti  yang 
durjana.  Selepas  itu  Baginda  pun  membebaskan  tawanan  tadi  dan  membayar  diat  (harga  darah) 
kepada  keluarga  mereka  yang  terbunuh. 


PEPERANGAN  BADAR  AL-KUBRA:  SALAH  SATU  PEPERANGAN  AWAL  PENENTU 
DALAM  ISLAM 

Faktor  Pendorong: 


Setelah  kita  sebutkan  mengenai  Ghazwah  al-Asyirah  di  mana  Kabilah  Ouraisy  dapat 
melepaskan  diri  dari  sekatan  Rasulullah,  semasa  pemergiannya  dari  Makkah  ke  negeri  al-Syam, 
bila  hampir  masa  kepulangannya  dari  sana  ke  Makkah,  Rasulullah  telah  mengutus  Talhah  bin 
Abdullah  dan  Said  bin  Zaid  ke  sebelah  utara,  bertugas  mengintip  dan  memperolehi  maklumat 
terperinci  mengenai  hal  tersebut,  mereka  bergerak  hingga  ke  daerah  al-Hawra',  mereka  di  sana 
hinggalah  Abu  Sufian  dan  Kafilahnya  berlalu,  mereka  pun  segera  pulang  ke  Madinah 
melaporkan  perkembangan  kepada  Rasulullah. 

Kafilah  Abu  Sufian  itu  sarat  dengan  harta  dan  barangan  penduduk  Makkah,  terdiri  dari  seribu 
ekor  unta  penuh  dengan  muatan  dan  harta  benda,  dianggarkan  tidak  kurang  dari  lima  puluh  ribu 
dinar  emas,  pengawal  hanya  empat  puluh  orang  sahaja.  Inilah  peluang  keemasan  yang  harus 
diambil  kesempatan  untuk  tentera  Madinah,  dan  pukulan  tepat  pada  sasaran  ketenteraan, 
politik  dan  ekonomi  terhadap  musyrikin  sekiranya  semua  harta  ini  dapat  dirampas  dari  tangan 
mereka.  Dengan  itu  Rasulullah  mengisytiharkan  kepada  kaum  muslimin  dengan  sabdanya  yang 
bermaksud:  "Ini  dia  kafilah  Ouraisy  yang  penuh  dengan  harta  mereka,  ayuh  keluarlah  kamu 
semoga  Allah  menjadikannya  sebagai  harta  rampasan  untuk  kamu." 

Baginda  tidak  menggesa  sesiapa  pun  untuk  keluar.  Baginda  hanya  membiarkan  perkara  ini 
terbuka  secara  mutlak,  kerana  Baginda  tidak  pula  menyangka  akan  bertarung  dengan  tentera 
Makkah,  sehebat  apa  yang  terjadi  di  medan  Badar  itu.  Justeru  itu,  maka  sebahagian  besar  dari 
sahabat  berada  di  Makkah,  dan  mereka  mengira  Rasulullah  keluar  itu  tidak  lebih  dari  Sariyah- 
Sariyah  yang  lepas,  maka  sebab  itulah  Rasulullah  tidak  membantah  terhadap  mereka  yang 
tidak  turut  bersama. 

KADAR  KEKUATAN  TENTERA  ISLAM  DAN  PENGAGIHAN  PIMPINAN 

Kini  Rasulullah  dalam  keadaan  bersedia  untuk  keluar  bersama-sama  dengan  tiga  ratus  tiga 
belas  orang  (313  atau  314  atau  317  orang)  82  Muhajirin  (83  atau  86  orang)  al-Aws  seramai  61 
orang  dan  170  orang  al-Khazraj,  mereka  tidaklah  begitu  bersiap  sangat  dan  tidaklah  membawa 
peralatan  yang  selengkapnya,  tunggangan  mereka  hanya  dua  ekor  kuda,  kuda  al-Zubair  bin  al- 
Awwam  dan  kuda  al-Miqdad  bin  al-Aswad  al-Kindi,  manakala  unta  bersama  mereka  hanya  tujuh 
puluh  ekor  yang  ditunggang  secara  bergilir  untuk  dua  atau  tiga  orang,  Rasulullah  bergilir 
dengan  Ali  dan  Mirthad  bin  Abi  Mirthad  al-Ghanawi  dengan  seekor  unta. 

Rasulullah  melantik  Ibnu  Ummi  Maktum  sebagai  khalifahnya  untuk  mengendali  urusan  Madinah 
dan  solat.  Tetapi  setibanya  Rasulullah  di  "al-Rawha"  Rasulullah  menghantar  balik  Abu  Lubabah 
bin  al-Munzir  untuk  mengendalikan  urusan  pentadbiran  Madinah. 

Panji  pimpinan  berwarna  putih  diserahkan  kepada  Mus'ab  bin  Umair  al-Qurasyi  al-Abdari, 
Baginda  membahagikan  tentera  kepada  dua  katibah  (pasukan): 

1.  Katibah  orang  Muhajirin  benderanya  diberi  kepada  Ali  bin  Abi  Talib. 

2.  Katibah  al-Ansar,  benderanya  diberikan  kepada  Sa'd  bin  Muaz. 


Sayap  kanan  diletakkan  di  bawah  pimpinan  al-Zubair  bin  al-Awwam,  sayap  kiri  pula  di  bawah 
pimpinan  al-Miqdad  bin  Umar,  kedua-dua  mereka  ini  adalah  tentera  berkuda  di  dalam  tentera 
Islam  ini.  Pemimpin  barisan  belakang  ialah  Quis  bin  Abi  Sa'saah,  pimpinan  tertinggi  masih 
disandang  oleh  Baginda  sebagai  terus  agong  pimpinan  tentera  Islam. 

TENTERA  ISLAM  BERGERAK  KE  ARAH  BADAR 

Rasulullah  bergerak  dengan  tenteranya  yang  tidak  bersiap-sedia  untuk  berperang,  sehingga 
keluarlah  dari  kawasan  al-Madinah,  dan  terus  berjalan  hingga  ke  jalan  utama  ke  Makkah, 
hingga  sampai  ke  daerah  al-Rawha,  beberapa  ketika  setelah  Baginda  melintasi  al-Rawha 
Baginda  tinggalkan  jalan  ke  Makkah  di  sebelah  kiri  dan  menyusur  ke  arah  kanan  melalui  al- 
Naziyah,  ertinya  Baginda  bertala  (menuju)  ke  Badar  di  situ  Baginda  mengambil  jalan  ke  Badar, 
darinya  Baginda  sampai  ke  lembah  Jaza'  yang  dikenali  sebagai  Rahqan,  yang  kira-kira  terletak 
di  antara  al-Naziyah  dan  segenting  al-Safra',  Baginda  melintasi  segenting  al-Safra'  itu,  dari  situ 
Baginda  menjunam  hingga  sampai  ke  al-Safra'  dan  darinya  Baginda  mengutus  Basis  Ibnu  Umar 
al-Juhani  dan  Adi  bin  Abi  al-Zaghba'  ke  Badar  untuk  mengumpul  maklumat  mengenai  Kafilah 
Quraisy. 

PEMBERITAHUAN  KEPADA  PENDUDUK  DI  MAKKAH 

Pengedalian  kafilah  Ouraisy  ini  sebenarnya  di  bawah  tanggungjawab  Abu  Sufian  sepenuhnya, 
di  mana  beliau  begitu  berjaga  dan  amat  berwaspada  kerana  beliau  menyakini  jalan  ke  Makkah 
itu  amat  merbahaya,  oleh  yang  demikian  beliau  sentiasa  menghantar  pengintip-pengintip  untuk 
memperolehi  maklumat,  selain  dari  itu  beliau  selalu  bertanya  setiap  musafir  atau  tunggangan 
yang  beliau  temui  di  sepanjang  perjalanannya  itu.  Tidak  berapa  lama  kemudian  beliau 
memperolehi  maklumat  dari  risikannya  bahawa  Muhammad  s. a. w telah  pun  mengerah  tenaga 
sahabatnya  untuk  menawan  kafilahnya,  dengan  segera  Abu  Sufian  mengupah  Dhamdham  bin 
Amru  al-Ghifari  ke  Makkah,  di  sana  Dhamdham  melaung  dan  meminta  bantuan  kepada  pihak 
Ouraisy  untuk  menghantar  gerakan  penyelamat  kafilah  mereka  buat  menghalang  Muhammad 
s. a. w dan  sahabatnya  daripada  bertindak  terhadap  harta  mereka  itu  begitulah  tindakan 
Dhamdham  kepada  Ouraisy  dari  atas  belakang  untanya,  setelah  memotong  hidung  untanya 
seterusnya  beliau  mengoyak  bajunya  untuk  dikibar-kibarkan  kepada  Ouraisy  sambil  berteriak: 
Kalian  Ouraisy,  celaka  dan  celaka  harta  kamu  bersama  Abu  Sufian  itu,  telah  dihalang  oleh 
Muhammad  s. a. w dan  sahabat-sahabatnya,  aku  tak  nampak  kamu  berkesempatan  dengannya, 
tolong  tolonglah  !!! 

PENDUDUK  MAKKAH  BERSEDIA  UNTUK  BERPERANG 


Semua  orang  di  Makkah  bersiap  dan  bergerak  dengan  pantas  dan  mereka  berkata:  Apakah 
Muhammad  ingat  kafilah  kita  itu  seperti  kafilah  Ibnu  al-Hadhrami?  Dengan  mudah  boleh  direbut 
dari  tangan  kita?  Tidak!!  Demi  Allah  biar  dia  tahu  bukan  semudah  itu  dia  boleh  bertindak.  Pihak 
Ouraisy  bertindak  samada  keluar  sendiri  atau  menghantar  penggantinya,  untuk  keluar  mereka 
telah  mengerah  tenaga  habis-habisan,  tidak  seseorang  pun  dari  pemuka  mereka 
mengecualikan  diri  selain  dari  Abu  Lahab,  namun  beliau  tetap  menghantar  pengantinya  yang 
telah  berhutang  dengannya.  Selain  dari  itu,  mereka  juga  mengerakkan  kabilah-kabilah  Arab  di 
sekeliling  Makkah,  semua  puak  turut  keluar  kecuali  Banu  Adi  sahaja,  di  mana  tidak  seorang  pun 
dari  mereka  yang  turut  serta. 

KEKUATAN  TENTERA  MAKKAH 

Kekuatan  tentera  Makkah  terdiri  dari  seribu  tiga  ratus  (1,300)  askar  pada  permulaan,  dengan 
seratus  ekor  kuda,  enam  ratus  perisai,  manakala  unta  terlalu  banyak  bilangan  yang  tidak  dapat 
dipastikan  anggaran  dengan  terperinci.  Pemimpin  agung  mereka  ialah  Abu  Jahal  bin  Hisyam, 
makanan  dibekal  oleh  sembilan  orang  kenamaan  Ouraisy,  mereka  menyembelih  kadangkala 
sembilan  atau  sepuluh  ekor  unta  sehari. 

PERSOALAN  KABILAH-KABILAH  BANU  BAKR 

Semasa  tentera  Makkah  mula  bergerak,  Ouraisy  teringat  permusuhan  dengan  kabilah-kabilah 
Banu  Bakr,  mereka  takut  kabilah  ini  akan  menikam  mereka  dari  belakang,  jadi  mereka  akan 
tersepit  di  antara  dua  musuh,  hampir-hampir  permasalahan  ini  melemah  dan  menggagalkan 
usaha  mereka,  tetapi  iblis  telah  menjelma  dalam  rupa  paras  Suraqah  bin  Malik  Ibnu  Ja'syam  al- 
Mudlaji,  ketua  Kabilah  Banu  Kinanah,  dengan  menyeru  kepada  mereka  kalian:  Aku  adalah 
penjamin  kepada  kamu  di  mana  Kinanah  tidak  akan  menyerang  dari  belakang  kamu,  suatu  hal 
yang  kamu  tidak  senang  dengannya. 


TENTERA  MAKKAH  BERGERAK 

Setelah  itu  mereka  pun  bergerak  keluar  dari  Makkah,  sebagaimana  yang  disifatkan  oleh  Allah 
yang  bermaksud: 

"Dengan  penuh  lagak  sombong  menunjuk-nunjuk  kepada  orang  ramai,  serta  mereka 
menghalangi  manusia  dari  jalan  Allah. " (al-Anfal:  47) 

Dan  mereka  mara  ke  hadapan  sebagaimana  yang  digambarkan  oleh  Rasulullah  dengan  hadis 
yang  bermaksud: 

"Mereka  mencabar  Allah  dan  RasulNya  dengan  segala  tenaga  dan  kekuatan  persenjataan 
mereka." 

Menepati  firman  Allah  yang  bermaksud: 


"Dan  bergeraklah  mereka  pada  pagi  itu,  penuh  kepercayaan  yang  mereka  akan  berkuasa,  bagi 
menghalang  kaum  miskin".  (al-Qalam:  25) 

Langkah-langkah  mereka  penuh  ta'sub,  hasad  dengki,  dendam  kesumat  dan  iri  hati  ke  atas 
Rasulullah  dan  sahabat-sahabatnya,  lantaran  para  sahabat  ini  berani  mengancam  kabilah 
mereka.  Mereka  bergerak  secepat  kilat  ke  arah  utara  menuju  "Badar",  dengan  melalui  "Wadi 
Asafan",  ke  Qadid  kemudian  ke  Juhfah,  di  sana  mereka  telah  menerima  berita  baru  dari  Abu 
Sufian  yang  menyebut:  Sebenarnya  kamu  keluar  ini  untuk  menyelamatkan  kabilah  kamu, 
orang-orang  kamu  dan  harta  kamu,  tetapi  kini  kita  telah  diselamatkan  Tuhan  jadi  kalian  bolehlah 
pulang. 

KABILAH  DAPAT  MELEPASKAN  DIRI 

Kisah  Abu  Sufian  dan  Kabilah  yang  melalui  jalan  utara  itu  adalah  amat  berjaga-jaga  dan 
waspada,  beliau  menambah  lagi  gerakan  merisik,  sebaik  sahaja  mereka  menghampiri  "Badar" 
beliau  mara  ke  hadapan  mendahului  kabilah,  di  situ  beliau  menemui  Majdi  bin  Amur,  Abu  Sufian 
bertanyakan  beliau  mengenai  tentera  al-Madinah,  jawab  Majdi:  "Aku  tidak  melihat  seorang  pun 
dari  mereka  yang  diragui,  cuma  tadi  ada  dua  orang  penunggang  telah  berhenti  di  bukit  itu, 
setelah  minum  air  bekalan,  mereka  pun  beredar  dari  situ",  Abu  Sufian  pun  segera  ke  tempat 
dua  penunggang  berehat  tadi,  beliau  mengambil  najis  unta  tunggangan  dua  orang  penunggang 
yang  singgah  di  situ,  kemudian  beliau  memecahkan  najis  dan  memeriksanya.  Tiba-tiba  beliau 
mendapati  najis  itu  mengandungi  bijian,  maka  kata  beliau:  "Demi  Allah  ini  adalah  makanan 
binatang  dari  Yathrib,  segera  beliau  kembali  ke  kabilahnya,  dengan  itu  beliau  memalingkan 
pergerakan  kabilahnya  ke  arah  pantai  sebelah  barat,  meninggalkan  jalan  utara  ke  Badar  yang 
di  sebelah  kiri.  Dengan  itu  kabilahnya  terselamat  dari  terjatuh  ke  tangan  tentera  al-Madinah, 
sebab  itulah  maka  beliau  mengutus  surat  kepada  angkatan  tentera  Makkah,  yang  mana  mereka 
menerima  suratnya  itu  semasa  tentera  Makkah  telah  berada  di  al-Juhfah. 

TENTERA  MAKKAH  BERCADANG  UNTUK  BERPATAH  BALIK  DAN  KERETAKAN  DALAM 
BARISAN  KEPIMPINAN  MAKKAH 

Setelah  tentera  Makkah  sedang  berada  di  Juhfah  menerima  perutusan  dari  Abu  Sufian,  mereka 
pun  bercadang  untuk  kembali  semula  ke  Makkah,  tetapi  pemimpin  taghut  Ouraisy  Abu  Jahal 
yang  sombong,  bongkak  dan  takbur  bangun  menyeru:  "Demi  Allah  kita  tidak  akan  pulang 
kecuali  setelah  kita  sampai  ke  Badar,  di  sana  kita  akan  berkhemah  tiga  malam,  kita  sembelih 
sembelihan,  kita  makan  sepuas-puasnya,  minum  khamar,  dan  kita  berhibur  dengan  artis-artis 
penyanyi,  sehingga  dengan  itu  kita  akan  di  dengar  oleh  bangsa  Arab  tentang  pergerakan  dan 
perhimpunan  kita,  seterusnya  mereka  akan  gerun  dengan  sikap  kita  itu  untuk  selama-lamanya". 
Bercanggah  dengan  Abu  Jahal,  al-Akhnas  bin  Syuraiq  telah  mengeluar  pendapat  dan  bantahan 
untuk  pulang  ke  Makkah,  namun  mereka  tidak  bersetuju  dengannya,  untuk  demikian  beliau 


menarik  diri  untuk  pulang  bersama-sama  kabilahnya  Banu  Zuhrah,  al-Akhnas  merupakan 
sekutu  Ouraisy  dan  ketua  Kabilah  Banu  Zuhrah  di  dalam  gerakan  ketenteraan  ini,  lantaran  itu 
tiada  seorang  pun  dari  Banu  Zuhrah  yang  menyertai  peperangan  Badar,  kekuatan  mereka  lebih 
kurang  tiga  ratus  (300)  orang,  Banu  Zuhrah  amat  gembira  dan  berpuas  hati  dengan  pendapat 
al-Akhnas  bin  Syuraiq  itu,  hingga  dengannya  beliau  menjadi  tokoh  pemimpin  pilihanny  a yang 
didengari,  ditaati  dan  dih'ormati. 

Banu  Hasyim  pun  hendak  pulang  juga,  tetapi  Abu  Jahal  berkeras  dengan  mereka,  katanya: 
"Kamu  tidak  boleh  bercerai  dengan  kami,  ikut  kami  hingga  kami  pulang".  Dengan  itu  tentera 
Makkah  pun  rnara  ke  hadapan  dengan  kekuatan  tentera  seramai  seribu  orang  askar,  selepas 
penarikan  diri  oleh  Banu  Zuhrah,  menuju  Badar,  angkatan  Makkah  bergerak  hingga  sampai 
hampir  ke  Badar,  di  sebalik  guar  (tanah  tinggi)  di  lembah  "al-Udwah  al-Qaswa"  bersempadan 
dengan  lembah  Badar. 

PENDIRIAN  TENTERA  ISLAM  YANG  KRITIKAL 

Risikan  tentera  Madinah  melaporkan  kepada  Rasulullah  s. a. w yang  pada  ketika  itu  masih  lagi 
berada  di  "Wadi  Zufran"  mengenai  kabilah  dan  angkatan  tentera  Makkah,  hasil  analisa  dan 
perkiraan  bahawa  pasti  sudah  tidak  dapat  dielak  lagi  pertumpahan  darah.  Di  dalam  suasana  ini 
sudah  tidak  dapat  tidak,  harus  mara  ke  hadapan  dan  semestinya  tidak  boleh  berundur, 
kemaraan  harus  pula  didasarkan  kepada  keberanian,  kecekalan,  keperwiraan  dan  ketegasan, 
tidak  syak  lagi  kalaulah  dibiarkan  tentera  Makkah  bermaharajalela  di  daerah  ini,  ianya  akan 
menjadi  alasan  dan  dorongan  kepada  Ouraisy  untuk  terus  berkuasa,  malah  akan  merupakan 
penerusan  kepada  kuasa  politiknya,  di  masa  yang  sama  akan  melemahkan  kredebeliti  umat 
Islam  dan  kuasanya,  malah  mungkin  akan  mengakibatkan  gerakan  Islam  akan  tinggal  badan 
tanpa  roh  dan  kekuatan,  akan  memberi  laluan  seluas-luasnya  kepada  segala  jenis  kejahatan 
dan  hasad  kesumat  untuk  berbuat  apa  sahaja  terhadap  Islam. 

Selepas  kesemuanya  itu,  siapakah  yang  akan  menjamin  keselamatan  umat  Islam,  kiranya  pihak 
Ouraisy  dan  tentera  Makkah  mara  ke  Madinah  siapa  yang  akan  menghalangnya,  pertempuran 
mungkin  akan  berpindah  ke  pintu  masuk  Madinah,  kemudian  mereka  akan  mara  hingga  ke 
tengah-tengah  Madinah  sendiri,  tidak  sama  sekali,  kalau  diandaikan  berlakunya  ketewasan 
kepada  tentera  Madinah  sudah  pasti  satu  kesan  buruk  akan  menimpa  kehebatan  kaum 
muslimin  dan  maruah  mereka. 

MAJLIS  PERMESYUARATAN 

Memandangkan  kepada  perkembangan  mengejut  dan  berbahaya  ini,  maka  Rasulullah  s. a. w 
pun  mengadakan  permesyuaratan  majlis  tertinggi  tentera,  di  mana  Rasulullah  melaporkan 
kedudukan  terkini,  di  dalam  sidang  ini  masing-masing  mengemukakan  pendapat  dan 
pandangan,  lapisan  awam  dan  pemimpin  tentera  semua  turut  memberi  sumbangan  dan 


pendapat  masing-masing,  di  saat  ini  terdapat  sesetengah  hati  bergoncang  dan  ketakutan  untuk 
menghadapi  pertumpahan  darah  ini,  mereka  inilah  yang  disebut  Allah  di  dalam  firmanNya  yang 
bermaksud: 

"Sebagaimana  Tuhanmu  mengeluarkan  mu  dari  rumahmu  dengan  kebenaran  jua,  sedang 
sebahagian  dari  orang-orang  yang  beriman  itu  tidak  setuju.  Mereka  membantahmu  tentang 
kebenaran  berjihad  setelah  nyata,  seolah-olah  mereka  dihalau  kepada  kematian  yang 
sedang'mereka  lihat". 

(al-Anfal:  5-6) 

Bagi  pihak  pemimpin  tentera,  Abu  Bakar  al-Siddiq  sendiri  berucap  dan  menegaskan  sesuatu 
yang  amat  baik,  kemudian  Umar  bin  al-Khattab  pun  berucap  dan  menegaskan  segalanya 
adalah  amat  baik,  disusuli  dengan  al-Miqdad  bin  Amru  yang  menegaskan:  "Wahai  Rasulullah 
teruskanlah  sebagaimana  yang  Allah  perlihatkan  kepada  tuan  hamba,  sesungguhnya  kami 
tetap  bersama-sama  tuan,  demi  Allah  kami  tidak  akan  berkata  kepada  tuan,  seperti  Banu  Israil 
berkata  kepada  Musa:  "Pergilah  dikau  bersama  Tuhan  kau,  dan  berperanglah  kamu  berdua 
kami  akan  tunggu  di  sini".  Tetapi  kami  akan  berkata:  "Ayuh  maralah  dikau  bersama  Tuhan  kau 
dan  berperanglah,  sesungguhnya  kami  bersama  kamu  untuk  berperang,  demi  Dia  Tuhan  yang 
telah  mengutuskan  dikau  dengan  kebenaran,  seandainya  kau  membawa  kami  ke  "Bark  al- 
Ghimad"  nescaya  kami  bertempur  bersama  tuan  tanpa  menghiraukan  apa  pun,  sehinggalah 
kita  sampai  ke  sana".  Rasulullah  membalas  kepadanya  dengan  baik  di  samping  berdoa  untuk 
beliau. 

Tiga  tokoh  tadi  adalah  dari  pimpinan  Muhajirin,  mereka  merupakan  minoriti  di  dalam  tentera 
Islam,  seterusnya  Rasulullah  ingin  mengetahui  pendapat  pemimpin  Ansar  pula,  kerana  mereka 
merupakan  majoriti  terbesar  kekuatan  tentera  Islam,  lagi  pun  kekuatan  tempor  terletak  pada 
golongan  Ansar,  tambahan  pula  nas  Baiah  al-Aqabah  tidak  menuntut  supaya  mereka  berperang 
di  luar  kampung  halaman  mereka,  setelah  mendengar  ucapan  tiga  pemimpin  tadi  Baginda 
masih  menyebut:  Wahai  kalian  berilah  pandangan  kamu,  lafaz  Rasulullah  itu  dituju  kepada  al- 
Ansar,  pemimpin  al-Ansar  dan  pembawa  panji,  Sa'd  bin  Muaz  segera  menangkapi  maksud 
Rasulullah  itu  dan  terus  beliau  berkata:  "Demi  Allah,  bagaikan  tuan  hamba  memaksudkan  kami"? 
Jawab  Rasulullah:  "Bahkan". 

Sa'd  terus  dengan  ucapannya:  "Sebenarnya  kami  telah  pun  beriman  dengan  dikau  ya 
Rasulullah,  kami  membenarkan  dikau,  kami  bersaksi  bahawa  apa  yang  kau  bawa  itu  adalah 
benar,  telahpun  kami  beri  janji-janji  dan  kepercayaan  kami  untuk  mendengar  dan  mentaati, 
ayuh  teruskan  wahai  Rasulullah  untuk  mencapai  sesuatu  yang  dikau  kehendaki,  demi  Tuhan 
yang  mengutuskan  tuan  hamba  dengan  kebenaran,  seandainya  tuan  hamba  membawa  kami 
mengharungi  lautan  nescaya  kami  harungi,  tak  seorang  pun  akan  berkecuali,  kami  bersenang 
hati  dikau  membawa  kami  untuk  menemui  seteru  pada  esok  hari,  kami  ini  jenis  bersabar  dan 


bertahan  di  dalam  peperangan,  penuh  kepercayaan  untuk  bertarung  dan  berhadapan  dengan 
musuh,  semoga  Allah  memperlihatkan  sesuatu  yang  menyenangkan  mata  melihat,  ayuh 
bawalah  kami  ke  hadapan  penuh  keberkatan  dari  Allah" 

Di  dalam  riwayat  yang  lain  menyebut,  Sa'd  bin  Muaz  berkata  kepada  Rasulullah:  "Boleh  jadi 
tuan  hamba  merasakan  bahawa  pihak  Ansar  berpendapat  sokongannya  kepada  tuan  hamba 
hanya  di  perkarangan  kampung  mereka  sahaja,  di  sini  hamba  menegaskan  bagi  pihak  Ansar 
dan  menjawab  bagi  pihak  mereka:  Ayuh  bergeraklah  ke  mana  sahaja,  hubungilah  siapa  yang 
tuan  hamba  suka,  putuskanlah  hubungan  dengan  sesiapa  yang  tuan  hamba  suka,  ambillah 
harta  kami  sesuka  tuan  hamba,  tinggalkanlah  kadar  mana  harta  harta  itu  kepada  kami  sesuka 
hati  tuan  hamba,  sesuatu  yang  tuan  ambil  dari  kami  itu  adalah  paling  kami  senangi  lebih  dari 
apa  yang  tuan  tinggalkan,  sesuatu  yang  tuan  perintahkan  itu,  maka  urusan  kami  adalah  ikutan 
kepada  suruhan  tuan  itu,  demi  Allah  sekiranya  tuan  membawa  kami  untuk  sampai  di  Bark  al- 
Ghimad  nescaya  kami  turuti.  Dan  Demi  Allah  seandainya  tuan  hamba  membawa  kami 
mengharungi  lautan  nescaya  kami  harungi". 

Rasulullah  terharu  dengan  kata-kata  Sa'd  itu  dan  terasa  segar  dan  bertenaga,  kemudian 
Rasulullah  bersabda  yang  bermaksud: 

"Ayuh  bergeraklah  dan  bergembiralah  dengan  berita  baik,  kerana  sesungguhnya  Allah  telah 
menjanjikan  daku  salah  satu  dari  dua  kelompok  itu,  demi  Allah  sekarang  bagaikan  daku  sedang 
menyaksi  kemusnahan  kaum  musyrikin 

TENTERA  ISLAM  MENERUSKAN  PERJALANANNYA 

Setelah  itu  Rasulullah  pun  berpindah  dari  Zufran  melalui  lurah-lurah  yang  dikenali  sebagai  al- 
Asafir,  kemudian  Baginda  turun  ke  kampung  dikenali  sebagai  "al-Diah"  menyusur  ke  bawah 
meninggalkan  "al-Hanan"  ke  sebelah  kanan  yang  merupakan  gua  seakan-akan  bukit  dan 
darinya  Baginda  menuju  ke  tempat  berhampiran  "Badar". 

RASULULLAH  MENGGERAK  OPERASI  PERISIKAN 

Rasulullah  s. a. w telah  bertindak  sendiri  bersama  temannya  yang  pernah  bersama-sama  di 
dalam  gua  Hira'  iaitu  Abu  Bakar  al-Siddiq,  untuk  bersiar-siar  di  sekitar  khemah  tentera  Makkah, 
tiba-tiba  mereka  bertemu  dengan  seorang  syeikh  al-Arab,  Rasulullah  s. a. w pun  segera  bertanya 
kepada  beliau  mengenai  Ouraisy  dan  Muhammad  dengan  sahabat-sahabatnya.  Baginda 
bertanya  mengenai  kedua  tentera  itu  dengan  tujuan  merahsiakan  diri  Baginda,  tetapi  jawab 
syeikh  al-Arab  itu:  "Aku  tidak  akan  ceritakan  kepada  kamu  berdua  kecuali  setelah  kamu 
memberitahu  daku  siapa  kamu  berdua  ini"?  Jawab  Rasulullah  s. a. w:  "Sekiranya  saudara 
memberitahu  akan  kami  beritahu".  Kata  syeikh  al-Arab:  "Ayuh  begitu  caranya",  jawab 
Rasulullah  s. a. w:  "Memanglah  itu  caranya". 


Kata  syeikh  al-Arab:  "Cerita  yang  ku  dengar  bahawa  Muhammad  dan  sahabat-sahabatnya  telah 
keluar  pada  hari  sekian,  sekian,  sekiranya  benar  cerita  itu  mereka  sekarang  ini  berada  di 
tempat  sekian,  sekian  iaitu  tempat  tentera  al-Madinah  sedang  berkhemah  manakala  Ouraisy 
pula  telah  keluar  pada  hari  sekian,  sekian,  dan  kalau  benar  ceritanya  itu  maka  mereka  di  hari  ini 
berada  di  tempat  sekian,  sekian  iaitu  tempat  tentera  Makkah  sedang  berkhemah". 

Setelah  beliau  selesai  menceritakan  beliau  bertanya:  "Dan  siapa  kamu  berdua  ini"?  Jawab 
Rasulullah:  "Kami  ini  dari  "Ma""  dengan  itu  Rasulullah  terus  beredar,  syeikh  tadi  kehairanan 
memikirkan  apa  dari  "Ma"  itu  apakah  dari  "Ma"  al-lraq?  (atau  "Ma"  yang  bererti  air). 

MEMPEROLEHI  MAKLUMAT  TERPENTING  MENGENAI  TENTERA  MAKKAH 

Di  petang  hari  yang  sama  Baginda  mengutus  lagi  risikan-risikannya,  semua  untuk  memungut 
lagi  maklumat  seteru,  tugas  ini  dipertanggungjawabkan  kepada  tiga  pemimpin  Muhajirin,  Ali  bin 
Abi  Talib,  al-Zubair  bin  al-Awwam  dan  Sa'd  bin  Abi  Waqqas  bersama  beberapa  orang 
sahabatnya  yang  lain,  mereka  sampai  ke  telaga  "Badar",  Di  sana  mereka  terserempak  dengan 
dua  orang  suruhan  Ouraisy  mengambil  air  untuk  tentera  Makkah,  mereka  memberkas  dua 
orang  pengambil  air  dan  dibawa  ke  hadapan  Rasulullah,  sedang  di  masa  itu  Rasulullah  tengah 
bersembahyang,  kalian  yang  ada  di  situ  memeriksa  mereka  berdua  dan  berkata:  "Kami 
pengambil  air  untuk  tentera  Ouraisy  mereka  mengantar  kami  untuk  mengangkut  air  untuk 
mereka"  namun  orang  Islam  tidak  bersenang  hati,  kerana  mereka  mengharapkan  mereka 
berdua  itu  orang  suruhan  Abu  Sufian  (kerana  mereka  masih  berhasrat  untuk  menawan  kabilah 
Ouraisy)  mereka  membelasah  kedua-dua  orang  suruhan  itu  dengan  parahnya,  hingga  mereka 
berdua  terpaksa  mengaku:  "Ya  kami  ini  orang  Abu  Sufian,  dengan  itu  dua  orang  itu  ditinggalkan. 
Setelah  selesai  bersembahyang,  Rasulullah  berkata  kepada  mereka  sebagai  memarahi 
tindakan  mereka  itu.  Ayuh  bila  mereka  bercakap  benar  kamu  belasah  mereka,  tetapi  bila 
mereka  mendustakan  kamu,  kamu  biarkan  mereka  pula,  mereka  berdua  ini  memang  bercakap 
benar,  sebenarnya  mereka  berdua  ini  adalah  orang  suruhan  tentera  Makkah. 

Selepas  itu  Rasulullah  s. a. w bertanya  dua  orang  suruhan  yang  diberkas,  katanya:  "Ceritakan 
kepada  ku  perihal  Ouraisy",  jawab  mereka:  "Mereka  berada  di  sebalik  bukit  pasir  itu  yang  kamu 
nampak  dekat  "al-Udwah  al-Qaswa".  Tanya  Baginda  lagi:  "Berapa  ramai  tentera  Ouraisy  itu". 
Jawab  mereka:  "Memang  banyak".  Tanya  Baginda,  "Berapa  bilangannya?"  Jawab  mereka  : 
"Kami  tak  dapat  mengetahuinya".  Kata  Rasulullah  s.a.w:  "Berapa  ekor  sembelihan  mereka 
sembelih  setiap  hari?"  Jawab  mereka  berdua:  "Sehari  sembilan  dan  sehari  sepuluh".  Kata 
Rasulullah:  "Jadi  mereka  itu  di  antara  sembilan  ratus  dan  seribu,  tanya  Baginda  lagi:  "Siapa  di 
antara  mereka  orang-orang  kenamaan?"  Jawab  mereka  berdua:  "Utbah  bin  Rabiah  dan 
saudaranya  Syaibah,  Abu  al-Bukhturi,  Ibnu  Hisyam,  Hakim  bin  Hizam,  Naufal  bin  Khuwnilid,  al- 
Harith  bin  Amir,  Tu'aimah  bin  Adi,  al-Nadhr  bin  al-Harith,  Zamaah  bin  al-Aswad,  Abu  Jahal  bin 
Hisyam  dan  Umaiyah  bin  Khalaf,"  mereka  adalah  di  antara  tokoh  Ouraisy  yang  sempat  disebut 


oleh  dua  orang  suruhan  Quraisy.  Rasulullah  berdiri  di  hadapan  kaum  muslimin  dan  berkata:  Itu 
dia  Makkah  yang  telah  datang  kelmarin  dengan  anak-anak  kesayangan  dan  buah  hatinya. 

HUJAN  TURUN 

Di  malam  itu  Allah  s.w.t  menurunkan  hujan  di  tempat  kaum  musyrikin.  Hujan  turun  dengan  lebat 
melumpuhkan  kemaraan  mereka,  sedang  di  tempat  kaum  muslimin  pula  hujan  renyai-renyai 
membasahi  dan  membersihkan  badan  mereka,  mensucikan  diri  mereka  dari  noda  syaitan, 
menetapkan  bumi  tempat  mereka  bergerak,  mengejapkan  pasir,  mengukuhkan  tapak  kaki 
mereka,  mengemaskan  kedudukan  strategi  mereka  dan  menambatkan  hati-hati  mereka. 

TENTERA  ISLAM  MENDAHULUI  KE  TEMPAT  PERTEMPURAN  YANG  STRATEGIK 

Rasulullah  mengerakkan  tenteranya  untuk  mendahului  kaum  musyrikin  ke  perigi  Badar,  dan 
menghalang  mereka  dari  menawan  perairan  berkenaan,  Baginda  mengambil  tempat  di  malam 
itu  di  kawasan  terdekat  kepada  perairan  Badar  itu.  Di  masa  itu  al-Hubab  bin  al-Munzir  selaku 
pakar  ketenteraan,  bertanya  kepada  Rasulullah,  "apakah  kawasan  yang  kita  bertempat 
sekarang  ini  suatu  yang  sudah  ditunjukkan  oleh  Allah  hingga  tidak  boleh  kita  maju  atau  ke 
belakang  selangkah  pun?  Atau  apakah  ianya  sebagai  pemilihan  strategi  dan  taktik?"  Jawab 
Rasulullah:  "Ianya  adalah  strategi  dan  taktik  semata-mata?"  Kata  al-Habab:  "Kalau  demikian  ya 
Rasulullah,  Ianya  bukan  tempat  yang  sesuai,  tuan  hamba  boleh  berpindah  bersama  sekalian 
tentera  ke  perairan  kaum  musyrikin,  kita  timbuskan  dan  musnahkan  kolah  yang  di  tepiannya 
dan  kita  bina  pula  takungan,  kemudian  dipenuhkan  dengan  air  hingga  dengan  itu  semasa 
bertempor  nanti  kita  akan  minum  manakala  kaum  musyrikin  dalam  kekeringan  dan  kehausan", 
kata  Rasulullah  (s. a. w):  "Kau  telah  memberi  pendapat  yang  baik". 

Rasulullah  pun  segera  bangun  dan  bergerak  dari  situ  dengan  seluruh  tentera  hingga  sampai  ke 
perairan  yang  terdekat  kepada  musuh,  di  tengah  malam  mereka  menimbus  kolam-kolam  air 
dan  membina  takungan  khusus  untuk  tentera  Islam,  yang  lain  habis  ditimbus. 

MARKAS  PIMPINAN 

Sebaik  sahaja  kaum  muslimin  selesai  bertempat  di  sebelah  perairan  Badar,  Sa'd  bin  Muaz  pun 
mencadangkan  kepada  Rasulullah  s. a. w supaya  tentera  Islam  membina  satu  tempat  khusus 
bagi  markas  arahan  dari  Baginda,  sebagai  persiapan  untuk  menghadapi  kecemasan,  andainya 
kekalahan  sebelum  memperolehi  kemenangan  dengan  kata  beliau:  "Wahai  Nabi  Allah 
bagaimana  kami  akan  membina  perteduhan  untuk  tuan  hamba,  padanya  kita  tempatkan 
tunggangan  Rasulullah  dan  kami  akan  mara  ke  hadapan  menemui  seteru,  sekiranya  dengan 
bantuan  sokongan  Allah  kita  menang  maka  itulah  yang  kita  harap-harapkan,  tetapi  jika  takdir 
kita  tidak  berjaya,  maka  Rasulullah  boleh  menggunakan  tunggangan  yang  sedang  menunggu  di 
mana  Rasulullah  boleh  bersama  tentera  kita  yang  berada  di  saf  belakang,  dan  musuh  tidak 


sempat  mengejar  Rasulullah.  Sekiranya  kaum  muslimin  mendapat  Rasulullah  bersama  mereka, 
mereka  tidak  akan  mundur  dari  tuan  hamba  malah  mereka  akan  mempertahankan  Rasulullah 
atau  berbincang  dan  berjihad  bersama  tuan  hamba" 

Rasulullah  menghargai  pendapat  Muaz  itu  dengan  baik,  sambil  berdoa  untuknya,  tentera  Islam 
pun  segera  membina  perteduhan  di  suatu  tempat  yang  tanahnya  tinggi  di  sebelah  tenggara 
medan  peperangan  berhadapan  dengan  arena  pertempuran.  Seterusnya  telah  dipilih 
sebilangan  pemuda  Ansar  di  bawah  pimpinan  Sa'd  bin  Muaz  untuk  mengawal  Rasulullah  di 
perteduhan  itu. 

MOBILISASI  TENTERA  DAN  SEMBAHYANG  MALAM 

Rasulullah  memobilisasikan  tenteranya,  dan  Rasulullah  berjalan  ke  arena  pertempuran,  sambil 
menunjuk  dengan  tangannya  dan  bersabda:  "Ini  tempat  kematian  si  pulan  besok  Insyaallah,  di 
malam  itu  Rasulullah  menghabiskan  masanya  dengan  bersembahyang  kepada  Allah  di  tepi 
sepohon  kayu  sedang  kaum  muslimin  dapat  tidur  dengan  tenang  menanti  esok  yang  cerah,  hati 
mereka  mekar  dengan  keyakinan,  di  malam  itu  mereka  berehat  secukupnya,  mengharapkan  di 
besok  hari  akan  menyaksi  dengan  mata  kepala  mereka  janji-janji  Tuhan  mereka: 

"Ingatlah  ketika  kamu  dilitupi  oleh  perasaan  mengantuk  sebagai  satu  pemberian  aman 
daripadaNya  dan  ingatlah  ketika  la  menurunkan  kepada  kamu  hujan  dari  langit  untuk 
menyucikan  kamu  dengannya  dan  menghapuskan  dari  kamu  gangguan  dari  syaitan  dan  juga 
untuk  menguatkan  hati  kamu  dan  menetapkan  dengannya  tapak  pendirian  kamu  ". 

(al-Anfaal:  11) 

Malam  berkenaan  adalah  malam  Jumaat  17  Ramadhan  tahun  kedua  hijrah  Rasulullah  mula 
keluar  pada  8 haribulan  atau  2 haribulan  di  bulan  yang  sama. 

TENTERA  MAKKAH  DI  MEDAN  PEPERANGAN  DAN  PERPECAHAN  DI  KALANGAN 
MEREKA 

Manakala  Ouraisy  pula  di  malam  itu  berkhemah  di  al-Udwah  al-Quswa,  bila  pagi  menjelang 
Ouraisy  pun  berhadapan  dengan  Katibahnya  serta  membawa  mereka  turun  dari  bukit  pasir  itu 
menuju  ke  lembah  Badar,  beberapa  orang  dari  mereka  menuju  ke  takungan  air  Rasulullah,  kata 
Baginda:  "Biarkan  mereka  datang,  sesiapa  sahaja  yang  meminum  darinya  kita  bunuh,  kecuali 
Hakim  bin  Hizam",  beliau  tidak  dibunuh  malah  selepas  beberapa  ketika  beliau  memeluk  Islam 
dan  menjadi  baik,  sehingga  kalau  beliau  hendak  bersumpah  semasa  dalam  Islam,  beliau  akan 
menyebut:  "Tidak,  demi  Tuhan  yang  menyelamatkan  daku  di  hari  Badar".  Setelah  pihak  Ouraisy 
kembali  tenang,  maka  dihantarnya  Umair  bin  Wahb  al-  Jumahi  untuk  mengesan  kekuatan 
tentera  al-Madinah,  beliau  menunggang  kudanya  di  sekeliling  perkhemahan  Islam,  selepas 
pulang  Beliau  melaporkan  katanya:  "Mereka  adalah  tiga  ratus  orang,  lebih  kurang  sekitar  itu, 
tetapi  tunggu  sehingga  aku  mengesan  apakah  mereka  ada  penyerang  hendap  dan  mempunyai 


logistik  pembekal?  Dengan  itu  beliau  menjelajah  ke  tengah-tengah  lembah  "Badar"  dan  beliau 
tidak  mendapati  apa-apa  pun  terus  beliau  pulang  dengan  katanya:  "Aku  tidak  melihat  apa-apa 
pun,  namun  pada  hemat  ku  di  sana  bala  sedang  menunggu  kamu  dengan  seribu  kematian,  ku 
dapati  panah-panah  di  Yathrib  membawa  kematian  yang  perih,  mereka  adalah  golongan  yang 
tiada  pembela  dan  perlindungan  selain  dari  pedang  mereka,  derni  Allah  kamu  tidak  akan 
berupaya  membunuh  seorang  pun  dari  mereka  yang  berani  dibunuh,  kalau  dah  sebilangan  dari 
kamu  ini  bertemu  ajal,  maka  tak  ada  kebaikan  lagi  untuk  hidup.  Ayuh,  tiliklah  minda  kamu". 

Di  masa  itu,  berlaku  satu  lagi  penentangan  terhadap  Abu  Jahal  yang  berkeras  untuk  berperang 
itu,  iaitu  usaha  untuk  membawa  balik  tentera  Quraisy  ke  Makkah,  untuk  mengelak  berlakunya 
peperangan.  Hakim  bin  Hizam  telah  menyeru  tentera  Makkah  berpatah  balik.  Hakim  menemui 
Utbah  bin  Rabiah  dan  menyeru  kepadanya:  "Wahai  Abu  al-Walid  kamu  adalah  salah  seorang 
kenamaan  Quraisy  dan  tokoh  disegani  percakapan,  tidakkah  kamu  tahu  , aku  mengajak  kamu 
kepada  satu  kebaikan  yang  kelak  akan  disebut  sepanjang  masa?"  Tanya  Utbah:  "Apa 
perkaranya  wahai  Hakim?"  Jawab  Hakim:  "Kau  pulang  ke  Makkah  bersama-sama  orang  kau 
dan  kau  bertanggungjawab  juga  dengan  Amru  bin  al-Hadrami  sekutu  kau  itu  (yang  terbunuh  di 
dalam  Sariyah  Nakhlah)"  Jawab  Utbah:  "Aku  setuju  dan  berjanji,  Amru  adalah  sekutu  ku  dan 
kau  harus  bertanggungjawab  dengan  pembayaran  darah  kematian  dan  kerugian  harta 
bendanya." 

Kata  Utbah  kepada  Hakim  bin  Hizam:  "Kau  jumpa  Ibnu  al-Hanziliyah  (Iaitu  Abu  Jahal,  al- 
Hanziliyah  adalah  ibunya)  aku  tidak  curiga  percanggahan  pendapat  selaih  dari  beliau".  Rabiah 
pun  pergi  menemui  Quraisy:  "Wahai  kalian  Quraisy  demi  Allah  sesungguhnya  tindakan  kamu 
untuk  berhadapan  dengan  Muhammad  itu  adalah  suatu  hal,  hal  yang  harus  dipertimbangkan, 
demi  Allah  sekiranya  kamu  berjaya  melawannya,  beliau  masih  lagi  tidak  senang  untuk  melihat 
muka-muka  kamu,  yang  telah  membunuh  anak  saudaranya  atau  anak  saudara  ibunya  atau 
mana  orang  dari  keluarganya,  baliklah  kamu  dan  biarlah  Muhammad  dan  orang-orang  Arab  lain 
berhubungan  dengannya,  sekiranya  beliau  berjaya  dengan  usahanya  itu  maka  itu  juga 
sebahagian  dari  hasrat  kamu,  kalau  tidak  demikian  beliau  masih  mendapat  kamu  dan  kamu 
pula  tidak  menghalang  apa  yang  hendak  dilakukan  oleh  Muhammad  dan  sahabatnya". 

Hakim  bin  Hizam  pula  segera  menemui  Abu  Jahal  yang  sedang  mempersiapkan  baju  besinya, 
beliau  pun  terus  berkata:  "Aku  ini  disuruh  oleh  Utbah  untuk  berbuat  begini-begini",  jawab  Abu 
Jahal:  'Demi  Allah  Utbah  ini  sudah  terpukau  dan  besar  diri,  ketika  beliau  menyaksi  Muhammad 
dan  sahabat-sahabatnya".  "Tidak!!  Demi  Allah,  kami  tidak  akan  pulang  hinggalah  Tuhan 
menentukan  qadarnya  di  antara  kita  dengan  Muhammad,  biarlah  Utbah  dengan  kata-katanya 
itu,  Utbah  telah  menyaksi  Muhammad  dan  sahabat-sahabatnya  beserta  dengan  anak  Huzaifan 
yang  sudah  memeluk  Islam  itu  sudah  mampu  memakan  unta  yang  gemuk  lalu  beliau  pun 
memomokkan  kamu  semua". 


Tapi  bila  mana  percakapan  Abu  Jahal  itu  sampai  ke  pendengaran  Utbah:  "Demi  Allah  beliau 
sudah  dipukau  dan  besar  diri"  maka  kata  Utbah:  "Tunggulah  dia  akan  tahu  siapa  yang 
bermegah  dan  besar  diri,  akukah  atau  dia?"  Abu  Jahal  pun  bergegas  dan  bersegera,  takut-takut 
nanti  penentangan  semakin  menjadi-jadi,  selepas  dialog  itu  beliau  terus  menghantar  orang 
menemui  Amir  bin  al-Hadhrami,  iaitu  saudara  kepada  Amru  bin  al-Hadhrami  yang  terbunuh  di 
dalam  pertempuran  Sariyah  Abdullah  bin  Jahsy,  dengan  sebutannya:  "Itu  dia  Utbah  sekutu  kau, 
hendak  pulang  dengan  pengikut-pengikutnya,  kau  sendiri  menyaksikan  kerja  kita  ini  adalah 
menuntut  bela  darah  terhadap  saudara  mu  itu.  Ayuh  bangun  carikan  mana  dia  pencabar  mu 
dan  pembunuh  saudara  mu  itu".  Dengan  itu  Amir  pun  segera  bangun  dan  menunjukkan 
punggungnya  sambil  melaung:  "Wahai  Amru,  semangat  kalian  pun  memuncak  dan  bertekad 
untuk  berperang  malah  mereka  yakin  peperangan  pasti  berlaku",  seruan  Utbah  kini  musnah 
sudah,  demikianlah  keberanian  mengatasi  kebijaksanaan,  tentangan  Utbah  itu  hilang  di  awang- 
awangan,  tidak  sempat  mencapai  maksud  dan  tujuannya. 

DUA  PASUKAN  KINI  BERHADAPAN 

Sebaik  sahaja  kaum  musyrikin  muncul  dan  dua  pasukan  bertentang  mata,  Rasulullah  bersabda 
yang  bermaksud: 

"Ya  Allah  ya  Tuhanku,  Ini  dia  Quraisy  yang  telah  tiba  penuh  kesombongan  dan  bongkak. 
mencabar  Kau,  mendusta  Rasul  Engkau.  Ya  Allah,  ya  Tuhanku  berilah  pertolongan  Mu  yang 
Kau  janjikan  itu,  ya  Allah  ya  Tuhanku,  biarkan  mereka  musnah  di  pagi  hari  ini ". 

Rasulullah  bersabda  semasa  melihat  Utbah  bin  Rabiah  yang  sedang  berada  di  tengah-tengah 
kaumnya  menunggang  unta  merahnya:  "Kiranya  ada  seorang  yang  baik  di  kalangan  golongan 
Ouraisy  maka  pemilik  unta  merah  itulah  yang  terbaik,  itupun  sekiranya  mereka  mentaatinya 
necaya  mereka  mendapat  petunjuk." 

Di  saat  itu  Rasulullah  pun  bertindak  meluruskan  dan  mengemaskan  saf  tentera  Islam,  terjadi 
satu  peristiwa  ajaib,  di  mana  pada  masa  itu  Baginda  sedang  memegang  sebatang  kayu  buat 
membetulkan  saf  Islam,  Rasulullah  mendapati  Suwad  bin  Ghaziah  terkeluar  dari  saf,  oleh  Rasul, 
Baginda  pun  menekan  perut  Suwad  dengan  batang  kayu  tadi  dengan  sabdanya:  "Suwad 
betulkan  saf!"  teriak  Suwad:  "Sakit  Rasulullah.  Ini  kena  balas  balik!",  Rasulullah  pun  membuka 
perut  untuk  dibalas  balik  hentakkan  dengan  kayu  tadi  dan  sabdanya:  "Ayuh  balas  balik".  Apa 
lagi  Suwad  pun  memeluk  perut  Baginda  dan  mencium  serta  mengucupnya  bertubi-tubi.  Sabda 
Rasul:  "Apa  yang  membawa  kau  berbuat  begini,  wahai  Suwad".  Jawab  beliau:  "Yang  terjadi 
itulah  apa  yang  tuan  hamba  lihat  itu,  Daku  nak  jadikan  itu  sebagai  detik  terakhir  untuk  ku  di 
mana  kulit  ku  ini  telah  penyentuh  kulit  Rasulullah".  Rasulullah  pun  mendoakan  sesuatu  yang 
baik  untuk  beliau. 


Setelah  selesai  mengemas  saf,  Baginda  memerintah  tenteranya  supaya  tidak  memulakan 
peperangan,  sehinggalah  mereka  menerima  arahan  yang  terakhir,  kemudian  sekali  lagi 
Baginda  memberi  arahan  khusus  mengenai  peperangan  dengan  sabdanya  yang  bermaksud: 
"Sekiranya  mereka  itu  berduyun-duyun,  panahlah  mereka,  tetapi  berhemat  dengan  anak-anak 
panah  kamu  dan  jangan  hunuskan  pedang  kamu  kecuali  bila  mereka  membanjiri  kamu,  lepas 
itu  Baginda  pulang  semula  keperteduhan  khusus  bersama  Abu  Bakr". 

Ada  pun  kaum  musyrikin  telah  disuarakan  oleh  Abu  Jahal  dengan  perhimpunannya,  Ya  Allah  ya 
Tuhanku  itu  dia  orang  yang  memutus  hubungan  kami,  yang  membawa  angkara  yang  belum 
pernah  kami  kenalinya,  musnahkan  mereka  di  pagi  ini.  Ya  Allah,  ya  Tuhan  kami  tolonglah  mana 
satu  yang  tercinta  dan  tersayang  pada  Mu  di  hari  ini.  Dengan  doa  ini  beliau  telah  menghukum 
dirinya  sendiri. 

Mengenai  semua  ini  Allah  menurunkan  ayat  yang  bermaksud: 

Jika  kamu(orang-orang  Musyrikin)  mencari  keputusan.maka  telah  datang  kepadamu  dan  jika 
kamu  berhenti  itulah  lebih  baik  bagi  mudah  jika  kamu  kembali.  Nescaya  kami  kembali  pula  dan 
angkatan  perangmu  sekali-kali  tidak  akan  dapat  menolak  dari  kamu  sesuatu  bahaya. biarpun  dia 
'banyak  dan  sesungguhnya  Allah  bersama  orang-orang  beriman".  (al-Anfaal:  19) 

DETIK  TERAKHIR  DAN  PENCETUS  PEPERANGAN 

Pencetus  pertempuran  ialah  al-Aswad  bin  Abd  al-Asad  al-Makhzumi,  manusia  yang  ganas  dan 
buruk  pekerti,  telah  muncul  ke  hadapan  sambil  melaung:  "Aku  berjanji  dengan  Tuhan  akan  ku 
minum  air  takungan  mereka,  akan  ku  roboh  takungan  yang  mereka  bina  dan  aku  rela  mati 
untuk  berbuat  demikian".  Hamzah  bin  Abdul  al-Muttalib  pun  segera  keluar  dan  tidak  lama 
kemudian,  Hamzah  secepat  kilat  memancung  pahanya  menyebabkan  beliau  terlentang  ke 
belakang  dengan  tidak  memberi  kesempatan  kepada  beliau  untuk  sampai  ke  takungan  air, 
namun  beliau  terus  merangkak  ke  arah  takungan  hendak  meminum  juga  dan  untuk  menunai 
juga  sumpahannya  tadi,  tetapi  Hamzah  sekali  lagi  menerkam  ke  arahnya  dengan  pukulan  maut, 
hingga  tamat  riwayat  al-Aswad  sedang  beliau  berada  di  dalam  kawasan  takungan  untuk 
meminum  juga  air  dari  dalamnya. 

PERTARUNGAN  SATU  LAWAN  SATU 

Kematian  al-Aswad  merupakan  pencetus  pertempuran,  seterusnya  tiga  jaguh  sekeluarga 
pilihan  Ouraisy  telah  keluar  menawar  diri  untuk  dicabar,  mereka  ialah  Utbah,  saudaranya 
Syaibah  bin  Rabiah  dan  al-Walid  bin  Utbah,  mereka  telah  dijawab  oleh  tiga  pemuda  Ansar,  Auf, 
saudaranya  Muaz  bin  al-Harith  (ibu  mereka  ialah  Afra')  dan  Abdullah  bin  Rawahah,  tanya  satria 
Ouraisy:  "Siapa  kamu?"  Jawab  mereka:  "Kami  adalah  lelaki  Ansar."  Kata  Ouraisy:  "Berpadanan 
dan  setimpal,  tapi  kami  tidak  mahu  kamu,  yang  kami  hendak  ialah  anak  bapa  saudara  kami, 
dan  mereka  melaung;  Wahai  Muhammad  kemukakan  kepada  kami  yang  setimpal  dari  kaum 


keluarga  kami".  Kata  Rasulullah:  "Ubaidah  bin  al-Harith,  Hamzah,  Ali,  bangun".  Mereka  pun 
segera  ke  hadapan,  bila  berhampiran,  mereka  bertanya:  "Siapa  kamu  semua",  mereka  pun 
memperkenalkan  diri.  Jawab  Quraisy:  "Ya,  kamu  adalah  setimpal  dan  bangsawan." 

Mula-mula  Abu  Ubaidah  di  antara  yang  tertua  dari  yang  ketiga-tiga  mereka,  tampil  ke  hadapan 
melawan  Utbah  bin  Rabinh,  kemudian  Hamzah  berhadapan  dengan  Syaibah  dan  Ali  mencabar 
al-Wahid.  Hamzah  dan  Ali  langsung  tidak  memberi  kesempatan  kepada  lawannya,  malah 
kedua-dua  lawan  mereka  terus  tersungkur  rapat  ke  tanah  dengan  pukulan  kencang,  adapun 
Abu  Ubaidah  dan  pencabarnya,  masing-masing  terkena  pukulan  lawan,  masing-masing 
tercedera,  Ali  dan  Hamzah  terus  menyambar  ke  atas  Utbah  lantas  membunuhnya.  Mereka 
memapah  Abu  Ubaidah,  sebelah  kakinya  terputus.  Beliau  meninggal  dunia  di  al-Safra,  empat 
atau  lima  hari  selepas  peperangan  Badar,  iaitu  semasa  kaum  muslimin  berjalan  pulang  ke 
Madinah  dalam  tempoh  ini,  beliau  berdiam  diri. 

Saidina  Ali  menegaskan  dengan  bersumpah  bahawa  Ayat  yang  bermaksud: 

"Inilah  dua  golongan  (mukmin  dan  kafir)  yang  berbantahan  tentang  Tuhan  mereka  " . diturunkan 
mengenai  mereka  di  dalam  peperangan  ini. 

PELANGGARAN  MENYELURUH 

Berakhirnya  pertarungan  satu  lawan  satu  merupakan  permulaan  yang  malang  terhadap  kaum 
musyrikin,  mereka  telah  kehilangan  tiga  tenaga  utama  dan  pilihan  wira  penunggang  kuda, 
malah  ketiga-tiga  mereka  adalah  di  antara  pemimpin  Ouraisy,  dengan  itu  mereka  naik  berang, 
lantas  mereka  meluru  ke  arah  tentera  Islam. 

Adapun  kaum  muslimin  selepas  bermunajat  memohon  pertolongan  dari  Tuhan  mereka,  dengan 
hati  ikhlas  berjuang  kerana  Allah,  mereka  terus  berada  di  tempat  mereka  mempertahan 
serangan  musyrikin,  mereka  tidak  lebih  dari  bertindak  mempertahankan  diri,  namun  mereka 
berjaya,  menyebabkan  pihak  musyrikin  menerima  kerugian  yang  parah,  Tentera  Islam  melaung: 
Ahad,  Ahad. 

RASULULLAH  MEMOHON  DOA  RESTU  KEPADA  TUHANNYA 

Selepas  mengemaskan  saf  tentera  Islam,  Rasulullah  kembali  ke  tempatnya  dengan  bermunajat 
dan  memohon  restu  kepada  Allah  akan  janji-janjiNya  yang  dijanjikan  itu  dengan  sabdanya  yang 
bermaksud: 

"Ya  Allah  Ya  Tuhanku  perkenankanlah  apa  yang  telah  Engkau  janjikan,  Ya  Allah  Ya  Tuhan  ku, 
aku  memohon  restu  akan  janjiMu  itu  ." 

Hingga  apabila  peperangan  memuncak,  pejuangan  menjadi  sengit,  kancah  pertempuran 
sampai  kepenghujungnya,  Baginda  sekali  lagi  memohon  doa  kepada  Tuhannya: 


"Ya  Allah  Ya  Tuhanku  sekiranya  termusnah  kelompok  ini  di  hari  ini  nescaya  Kau  tidak  disembah 
lagi,  Ya  Allah  Ya  Tuhanku  sekiranya  Kau  kehendaki,  maka  Kau  tidak  akan  disembah  lagi 
selepas  hari  ini  untuk  selama-lamanya" . 

Rasulullah  bersungguh-sungguh  dalam  doanya,  hingga  terjatuh  kain  serban  dari  atas  bahunya, 
Abu  Bakr  terpaksa  meletakannya  semula  ke  atas  bahu  Baginda  dan  berkata: 

"Dah,  cukup  wahai  Rasulullah  dengan  permintaan  kau  kepada  Tuhan  mu  itu". 

Di  masa  itu  Allah  telah  mewahyukan  perintahNya  kepada  golongan  malaikatNya  yang 
bermaksud: 

"Sesungguhnya  Aku  bersama  kamu  maka  teguhkanlah  pendirian  orang-orang  yang  beriman. 
Kelak  Aku  akan  jatuhkan  rasa  ketakutan  ke  hati-hati  orang  kafir  ".(al-Anfal:  12) 

Dan  Allah  mewahyukan  kepada  RasulNya  di  bumi,  Muhammad  s. a. w yang  bermaksud: 
"Sesungguhnya  Aku  akan  menurunkan  bala  bantuan  kepada  kamu  dengan  seribu  malaikat 
yang  datang  berturut-turut".  (al-Anfaal:  9) 

Ketibaan  para  malaikat,  menyertai  tentera  Islam  adalah  secara  berperingkat-peringkat  bukan 
sekaligus. 

PARA  MALAIKAT  TURUN  KE  BUMI 

Rasulullah  terlelap  dan  terlena  sejenak,  kemudian  Rasulullah  mengangkat  kepalanya  lantas 
bersabda: 

"Terimalah  berita  mengembirakan  ini  wahai  Abu  Bakar,  itu  dia  Jibrail  yang  berada  di  antara 
debu  berterbangan". 

Di  dalam  riwayat  Ibn  Ishak  menyebut:  Rasulullah  bersabda  yang  bermaksud: 

"Terimalah  berita  yang  mengembira  wahai  Abu  Bakr.  Pertolongan  Allah  telah  melewati  engkau 
itu  dia  Jibrail  memegang  kekang  kudanya,  memecutnya  ke  hadapan  merentas  debu-debu  yang 
berterbangan  itu  ". 

Kemudian  Rasulullah  keluar  ke  hadapan  perteduhan  dengan  mengenakan  baju  besi  dan 
menyebut  ayat  yang  bermaksud: 

"Kumpulan  mereka  yang  bersatu  itu  tetap  akan  dikalahkan  dan  mereka  pula  akan  berpaling  lari". 
(al-Qamar:  45) 

Seterusnya  Baginda  mengambil  segenggam  pasir  dan  menoleh  ke  arah  kaum  Quraisy  sambil 
bersabda:  "Musnah  kalian  semua"  sambil  melontar  pasir  itu  ke  arah  Quraisy,  menyebabkan  tak 
seorang  pun  yang  tidak  terkena  dengan  pasir  tadi,  malah  dengan  izin  Allah  pasir  itu  terlontar  ke 
telinga,  mata,  hidung  dan  mulut  mereka  semua.  Dalam  hal  ini  Allah  berfirman  yang  bermaksud: 
"Dan  bukanlah  engkau  yang  melempar  ketika  engkau  melempar.  Akan  tetapi,  Allah  jualah  yang 
melempar" 

(al-Anfal:  17) 


SERANG  BALAS 

Di  masa  itu  Rasulullah  mengarah  tenteranya  untuk  membuat  serangan  balas  terhadap  tentera 
Ouraisy  dengan  sabdanya:  "Ayuh  berkemas"  dan  merangsang  mereka  dengan  semangat 
perjuangan.  "Demi  Tuhan  yang  jiwa  aku  di  tangannya  tak  seorang  pun  yang  memerangi  mereka 
itu  penuh  kesabaran,  perkiraan  dengan  Allah  dan  tidak  lari,  kemudian  mati  syahid  kecuali  di 
masukkan  Allah  ke  dalam  syurgaNya"  dan  sabdanya  lagi:  "Ayuh  perolehilah  syurga  yang 
keluasannya  adalah  seluas  petala  langit  dan  bumi"  di  masa  itu  al-Umair  bin  al-Hammam 
mendengar  kata-kata  Rasulullah  terus  beliau  bersuara:  "Amboi,  Amboi"  demi  Allah,  aku 
mengharap  diri  ku  ini  salah  seorang  dari  ahlinya"  Jawab  Rasulullah:  "Kau  adalah  ahlinya" 
dengan  itu  beliau  membawa  keluar  buah  tamar  dari  uncangan  sambil  memakan,  kemudian 
beliau  menyebut  pula,  "Sampai  bila  hendak  makan  buah  tamar  ini,  Ini  tak  boleh  jadi"  Dengan  itu 
beliau  terus  mencampak  buah  tamarnya  itu  dan  terus  beliau  bergelut  sepenuhnya  di  dalam 
pertempuran  hinggalah  beliau  syahid. 

Manakala  Auf  bin  al-Harith  Ibni  al-Afra'  pula  bertanya  Rasulullah  dengan  katanya:  "Wahai 
Rasulullah  apakah  yang  mengetawakan  Tuhan  dari  tindakan  hambaNya",  jawab  Rasulullah: 
"Seorang  yang  bergelut  dengan  seterunya  secara  terdedah,  baju  besi  yang  dipakainya  itu 
ditanggalkan  dan  dicampak  buang,  hanya  menggenggam  pedangnya  dan  terus  berperang 
hingga  jatuh  syahid." 

Semasa  Rasulullah  mengarah  serangan  balas  pihak  seteru  sudah  pun  tidak  bersemangat  lagi, 
keaktifan  mereka  bertarung  pun  sudah  luntur,  tindakan  Rasulullah  itu  paling  bijak,  ianya  telah 
memberi  kesan  yang  mendalam  pada  saf  kaum  muslimin  dan  memperkukuhkan  kedudukan 
tentera  Islam,  sebaik  sahaja  mereka  menerima  arahan  membuat  serangan,  jiwa  mereka 
membara  dan  bertambah  cergas  secergas  kaum  belia,  dengan  itu  mereka  membuat  serangan 
tubi  dan  mengganyang  barisan  seteru  seranapnya,  pertahanan  Ouraisy  terbadai  bagaikan  tikar 
digulung  di  sana  sini.  Kepala-kepala  tercantas,  badan-badan  terkulai  jatuh  tertiarap  ke  bumi, 
tentera  Islam  semakin  bersemangat  apabila  melihat  Rasulullah  merangsang  mereka  dengan 
pakaian  baju  besi  sambil  melaung: 

"Akan  kalah  semua  kelompok  itu  dan  akan  beredar  lari". 

Kaum  muslimin  bersungguh-sungguh  dan  bermati-matian,  para  malaikat  membantu  mereka. 
Dalam  riyawat  Ibnu  Said  dari  Ikrimah  telah  menyebut:  Di  hari  itu  ada  kepala  yang  terpelanting 
jatuh  dan  tidak  tahu  siapa  yang  mengerjakannya,  dan  ada  pula  tangan  jatuh  dan  tidak  tahu 
siapa  yang  mengerjakannya  dan  dua  puluh  tangan  yang  terluka  jatuh  dan  tidak  tahu  siapa  yang 
memukulnya,  Ibnu  Abbas  pula  menyebut:  Di  ketika  seorang  Islam  sedang  mengasak  musuh 
musyrikin  yang  di  hadapannya  tiba-tiba  terdengar  rembatan  cemeti  di  sebelah  atas  dan  suara 
penunggang  kuda  melaung:  Ayuh,  mara  ke  hadapan,  wahai  Haizum.  Beliau  pun  memerhati 
musyrikin  yang  di  hadapannya,  orang  lain  pun  menceritakan  kisah  yang  sama  juga,  seorang 


Ansar  telah  menemui  Rasulullah  dan  menceritakan  sedikit  kisah  yang  sama  kepada  Baginda, 
maka  sabda  Rasulullah  s.a.w:  "Memanag  benar  semuanya  itu,  dan  itulah  bantuan  dari  petala 
langit  ketiga".  Kata  Abu  Daud  al-Mazani:  "Semasa  aku  sedang  memburu  lelaki  musyrik  belum 
sempat  ku  menentangnya  tiba-tiba  kepalanya  sudah  terjatuh,  belum  sempat  lagi  pedang  ku 
mengena  beliau,  aku  sedarlah  yang  membunuhnya  itu  bukannya  aku,  seorang  lelaki  Ansar 
membawa  al-Abbas  bin  Abdul  al-Muttalib  tawanannya,  kata  al-Abbas:  "Demi  Allah  bukan  orang 
ini  yang  menawan  aku,  tetapi  yang  menawan  aku  seorang  lelaki  tangkas,  berupa  paras  cornel 
menonggang  kuda  borek,  tapi  aku  nampak  dia  bersama-sama  kaum  muslimin",  kata  al-Ansar: 
"Sebenarnya  daku  yang  menawannya  wahai  Rasulullah".  Jawab  Baginda:  "Senyap,  sebenarnya 
kau  telah  dibantu  oleh  Malaikat  yang  mulia". 

IBLIS  MENARIK  DIRI  DARI  KANCAH  PEPERANGAN 

Iblis  yang  menyertai  kaum  musyrikin  dengan  menjelma  sebagai  Suraqah  bin  Malik  bin  Jaksyam 
al-Mudlaji  telah  mendapati  kumpulan  para  malaikat  bersama  kaum  muslimin  melawan  musuh- 
musuh  mereka.  Kaum  musyrikin  telah  cabut  lari,  dan  berpaling  tadah,  al-Harith  bin  Hisyam  yang 
memegang  orang  yang  disangka  Suraqah  telah  menendang  ke  dadanya  menyebabkan  beliau 
tersungkur  jatuh,  kemudian  ianya  cabut  lari,  sedang  kaum  musyrikin  melaung:  "Ke  mana 
Suraqah?  Tidakkah  kau  mengatakan  yang  engkau  membantu  kami  dan  tidak  akan  berpisah 
dari  kami?"  Jawab  Iblis:  "Sebenarnya  aku  telah  melihat  sesuatu  yang  kamu  tidak  melihatnya, 
aku  takut  siksaan  Allah  yang  amat  pedih  itu,  Iblis  lari  dan  mencampak  dirinya  ke  dalam  laut". 

KEKALAHAN  YANG  TERUK 

Tanda-tanda  kekalahan  dan  huru-hara  dalam  barisan  musyrikin  sudah  mula  kelihatan, 
manakala  kaum  muslimin  terus  membuat  asakan  bertubi-tubi  ke  hadapan  tentera  musuh, 
pertempuran  hampir  sampai  ke  penghujungnya,  beberapa  kelompok  musyrikin  telah  berundur 
dan  lari  menyelamatkan  diri.  Bagi  kaum  muslimin  itulah  peluang  terbaik  untuk  mereka  menawan 
dan  membunuh  seteru-seteru  mereka,  hinggalah  selesai  peperangan  dengan  kemenangan  di 
pihak  kaum  muslimin.  Allahu  akbar. 

KEDEGILAN  ABU  JAHAL 

Setelah  Abu  Jahal,  Taghut  Ouraisy  terbesar  melihat  tanda-tanda  porak-peranda  di  dalam 
barisannya  beliau  telah  cuba  sedaya  upayanya  untuk  berkeras  dan  menahan  arus  kemaraan 
tentera  Islam.  Beliau  cuba  merangsang  tenteranya  dengan  melaung  kepada  mereka  dengan 
suara  dan  sikap  yang  bengis.  Kami  tidak  akan  terkalah  dek  penarikan  diri  oleh  Suraqah  itu,  dia 
itu  ada  perjanjian  dengan  Muhammad,  janganlah  kamu  gerun  kerana  kematian  Utbah,  Syaibah 
dan  al-Walid,  malah  mereka  semua  telah  mara  ke  hadapan  lebih  awal,  demi  al-Lata  dan  al- 
Uzza  kita  tidak  akan  balik  kecuali  setelah  kita  memberkas  mereka  dengan  tali-tali,  apakah  tidak 


boleh  dua  ribu  orang  kamu  ini  membunuh  seorang  pun  dari  mereka,  ayuh,  musnahkanlah 
mereka  itu  sehabisnya,  hingga  dapat  kita  mengajar  mereka  dengan  kejahatan  tindakan  mereka. 
Namun  tidak  lama  kemudian  Abu  Jahal  dapat  melihat  hakikat  kesombongannya  itu,  dan  tidak 
berapa  lama  pula,  barisan  musyrikin  mula  retak  dan  berpecah  di  hadapan  arus  serangan 
tentera  Islam.  Ya!  Memang  tinggal  segelintir  sahaja  dari  tentera  musyrikin  yang  bertahan  di 
sekeliling  Abu  Jahal,  mereka  membentuk  satu  benteng  dari  barisan  berpedang  dan  tombak  di 
sekeliling  Abu  Jahal,  namun  kesemuanya  itu  tidak  mampu  menyekat  kemaraan  tentera  Islam, 
benteng  yang  dibentuk  itu  berkecai,  dan  kepala  Taghut  itu  menampakkan  dirinya. 

Kaum  muslimin  mendapati  ianya  sedang  beligar  dengan  kudanya  untuk  menemui  ajal  yang 
sedang  menunggunya,  darahnya  akan  mengalir  dari  tangan  dua  orang  anak-anak  al-Ansar. 

KEMATIAN  ABU  JAHAL 

Abdul  al-Rahman  bin  Auf  menceritakan:  "Sesungguhnya  daku  di  dalam  saf  peperangan  Badar, 
bila  aku  memerhatikan  di  hadapan,  aku  dapati  di  kiri  dan  di  kananku  dua  orang  belia  masih 
muda,  daku  bagaikan  tidak  berasa  selamat  terhadap  diri  mereka".  Salah  seorang  dari  mereka 
bertanyakan  padaku  dan  meminta  merahsiakan  penyataannya  itu  dari  kawannya  yang  seorang 
lagi,  katanya:  "Pak  Cik  tunjukkan  saya  mana  dia  Abu  Jahal",  jawabku:  "Anakku!  Apa  yang  kamu 
hendak  buat  dengannya?"  katanya  pula:  "Saya  mendapat  tahu  yang  ianya  selalu  memaki 
Rasulullah  s. a. w"  tambah  beliau  lagi:  "Demi  Tuhan  yang  nyawa  ku  di  tanganNya,  kalaulah  aku 
ternampaknya  nescaya  diri  ku  tidak  akan  renggang  dari  dirinya,  kecuali  kematian  sahaja  yang 
akan  meragut  mana-mana  satu  yang  lebih  segera  ajalnya,  aku  kehairanan  dengan  sikapnya  itu". 
Kata  Abdul  al-Rahman  lagi:  "Sekali  lagi  aku  dikerling  oleh  pemuda  yang  seorang  lagi  dengan 
isyarat  sambil  beliau  berkata  kepadaku  seperti  pemuda  yang  pertama  juga,  daku  pun  terus 
memandang-mandang  ke  arah  Abu  Jahal  yang  terkial-kial  di  tengah-tengah  orang  ramai",  dan 
ku  berkata  kepada  mereka  berdua:  "Kamu  tengok  tak?  "Itu  dia  orang  yang  kamu  bertanyakan 
tadi". 

Kedua-dua  mereka  pun  menerkam  dengan  pedang  ke  arah  Abu  Jahal  dan  segera 
menerbangkan  nyawanya,  terus  mereka  pergi  menemui  Rasulullah  dan  menceritakan  kepada 
Baginda,  lantas  Rasulullah  pun  bertanya:  "Siapa  di  antara  kamu  yang  membunuhnya?  Jawab 
tiap  dari  mereka:  "Saya  Rasulullah".  Tanya  Baginda:  "Apakah  kamu  sudah  mengesat  pedang 
kamu?"  Jawab  mereka:  "Tidak,  Rasulullah  pun  melihat  kepada  kedua-dua  pedang  mereka", 
maka  sabda  Rasulullah  s. a. w:  "Ya  kedua-dua  kamulah  yang  membunuhnya".  Setelah  selesai 
peperangan  Rasulullah  pun  menyerahkan  rampasan  perang  kepada  kedua-dua  pemuda  tadi 
iaitu  Muaz  bin  Amru  bin  al-Jumahi  dan  Muawiz  bin  Afra'. 

Ibnu  Ishak  meriwayatkan  bahawa  Muaz  bin  Amru  bin  al-Jumahi  berkata:  "Daku  dengar  cerita 
mengenai  kaum  musyrikin  dan  Abu  Jahal  sedang  dikawal  rapi,  bak  pokok  besar  yang  diselaputi 
oleh  pokok  semalu  yang  rimbun,  sukar  untuk  ditembus  benteng  pengawalan  itu,  beginilah 


gambaran  pedang-pedang  dan  tombak-tombak  yang  memagar  Abu  Jahal".  Mereka  semua 
melaung:  "Abu  al-Hakim  sukar  untuk  sampai  kepadanya."  Kata  Muaz:  "Bila  aku  mendengar 
laungan  itu,  aku  terus  memberi  perhatian  dan  bertekad  untuk  mendapat  peluang,  sebaik  sahaja 
aku  mendapati  kesempatan  membuat  pukulan  terus  ku  menerpa  dan  memenggal  separuh 
kakinya,  demi  Allah  tiada  bahasa  yang  dapat  ku  gambarkan  peristiwa  ini  selain  dari  gambaran 
sebiji  keras  yang  dipecahkan  dengan  hentakan  kayu  hingga  berkecai  kulitnya  itulah  gambaran 
yang  dapat  kugambarkan,  di  masa  itu  anaknya  Ikrimah  telah  menetak  aku  dengan  pedangnya 
hingga  terkulai  sebelah  tanganku  yang  masih  tersangkut  dengan  kulitku,  peperangan  sengit 
menyiksaku,  sepanjang  hari  itu  aku  berperang  dengan  mengheret  tangan  ku  yang  terkulai  itu, 
bila  terasa  membebankan  sangat  ku  pijak  dengan  kakiku  hingga  ianya  tercabut  putus  dari 
badanku".  Di  masa  itu  Mu'az  bin  Afra',  melalui  berhampiran  Abu  Jahal  yang  sudah  cedera  itu, 
Mu'az  pun  terus  menggasak  Abu  Jahal  dengan  pedangnya  hingga  terhumban  jatuh  dan 
ditinggalkan  bernyawa  ikan,  sedang  Mu'az  terus  berperang  hingga  jatuh  sebagai  seorang 
syahid. 

Setelah  selesai  peperangan  Rasulullah  s.a.w  memerintah  supaya  dicari  Abu  Jahal  dengan 
sabdanya:  Siapa  boleh  tengok  apa  yang  dilakukan  oleh  Abu  Jahal,  semua  orang  keluar 
mencari-cari  Abu  Jahal,  akhirnya  Abdullah  bin  Masud  r.a  menjumpainya  yang  masih  bernyawa 
ikan,  Abdullah  meletakkan  kakinya  ke  atas  leher  Abu  Jahal  dan  memegang  janggutnya  untuk 
memenggal  kepalanya  dan  berkata  adakah  Allah  memalukan  kau  wahai  musuh  Allah?"  Tanya 
Abu  Jahal:  "Dengan  apa  dimalukan  aku?  Tiada  sebarang  aib  pun  ke  atas  ku,  aku  tidak  lebih 
dari  seorang  yang  dibunuh  oleh  kaumnya  sendiri.  Atau  apakah  aku  ini  lebih  dari  seorang  yang 
kamu  bunuhnya?"  dan  katanya  lagi:  "Aku  mahu  bukan  orang  bawahan  yang  membunuh  aku", 
dan  tanya  Abu  Jahal:  "Hari  ini  suasana  berpihak  kepada  siapa?"  Jawab  Ibnu  Masud:  "Kepada 
Allah  dan  RasulNya?"  kemudian  beliau  berkata  lagi  kepada  Ibnu  Masud  yang  sedang  meletak 
kakinya  ke  atas  leher  Abu  Jahal:  "Kau  sedang  mendaki  satu  tangga  yang  sukar  wahai  si 
pengembala  kambing".  Dan  memanglah  sebelum  ini  Ibnu  Masud  adalah  seorang  pengembala 
kambing  di  Makkah. 

Setelah  selesai  dailog  di  antara  mereka  ini  Ibnu  Masud  pun  memenggal  lehernya  dan 
dibawanya  ke  hadapan  Rasulullah  s.a.w  seraya  berkata:  "Wahai  Rasulullah,  Ini  dia  kepala  Abu 
Jahal  musuh  Allah",  jawab  Rasulullah  dan  Baginda  mengulanginya  tiga  kali  kemudian 
menyebutnya  lagi:  "Ayuh  tunjukkan  daku  mana  dia  jasad  Abu  Jahal  itu",  kami  pun  pergi  ke 
tempat  jasadnya  yang  tersadai  itu  dan  menunjukkannya  kepada  Baginda  dan  kemudian 
Baginda  bersabda:  "Inilah  dia  Firaun  umat  ini". 

PENAMPILAN  IMAN  DI  DALAM  PERISTIWA  INI 

Sebelum  ini  telahpun  kita  kemukakan  dua  contoh  penampilan  iman  dan  akidah,  iaitu  Umair  bin 
al-Hamaman  dan  Auf  bin  al-Harith  ibni  Afra',  di  dalam  peristiwa  Badar  ini  terserlah  gambaran- 


gambaran  perjuangan  yang  indah,  padanya  terserlah  kekuatan  aqidah  dan  kemantapan  prinsip, 
di  dalam  peristiwa  ini  si  bapa  berhadapan  dengan  si  anak,  si 

abang  berhadapan  dengan  adiknya,  prinsiplah  yang  memisahkan  mereka  dan  pedang  pula 
yang  menceraikan  mereka,  yang  tertewas  berhadapan  dengan  yang  menang,  maka  dengannya 
legalah  dan  puaslah  perasaan  dendam  di  hati. 

1.  Ibnu  Ishak  meriwayatkan  dari  Ibnu  Abbas  menceritakan  bahawa  Rasulullah  telah  berkata 
kepada  sahabatnya:  "Aku  telah  memastikan  di  mana  terdapat  beberapa  orang  dari  Banu 
Hasyim  yang  menyertai  peperangan  bagi  pihak  Quraisy  sebenarnya  mereka  itu  dipaksa, 
mereka  tidak  bertujuan  memerangi  kita  di  sini,  sesiapa  di  antara  kamu  yang  berhadapan 
dengan  mereka  janganlah  membunuh  mereka,  sesiapa  yang  menemui  Aba  al-Buhturi  bin 
Hisyam  janganlah  membunuh  beliau  dan  sesiapa  yang  menemui  al-Abbas  bin  Abdul  Muttalib 
janganlah  membunuh  beliau  kerana  beliau  keluar  secara  terpaksa".  Abu  Huzaifah  bin  Utbah 
pun  bertanya:  "Apakah  harus  kami  membunuh  bapa-bapa  kami,  ernak-emak  kami  saudara- 
saudara  kami  dan  keluarga  kami  kemudian  al-Abbas  dibiarkan,  demi  Allah  kalau  ku  berhadapan 
dengan  al-Abbas  pasti  ku  bunuhnya,  atau  ku  tikamnya  dengan  pedang  ini".  Kata-katanya  itu 
sampai  ke  pendengaran  Rasulullah  (s. a. w)  terus  Baginda  berkata  kepada  Umar  bin  al-Khattab: 
"Wahai  Abu  Hafs  apakah  layak  muka  bapa  saudara  Rasulullah  dipukul  dengan  pedang?  Kata 
Umar:  "Wahai  Rasulullah,  biarkan  sahaja  daku  memenggal  lehernya  dengan  pedang  ku  ini, 
demi  Allah  beliau  itu  munafiq". 

Dengan  itu  Abu  Huzaifah  merungut:  "Sebenarnya  aku  terus  tidak  merasai  sejahtera  dengan 
kata-kataku  itu  sejak  hari  ku  lafazkan  dan  ku  masih  lagi  takut  dengannya  kecuali  sekiranya  daku 
dikifaratkan  dengan  mati  syahid".  Akhirnya  beliau  dikurniakan  dengan  kematian  sebagai 
seorang  syahid  di  medan  peperangan  di  al-Yamamah. 

2.  Larangan  untuk  tidak  dibunuh  Abu  al-Buhturi,  kerana  beliaulah  yang  menghalang  kaum 
musyrikin  dari  membunuh  Baginda  semasa  di  Makkah,  beliau  tidak  pernah  menyakiti  Baginda 
dan  tidak  pula  melakukan  sesuatu  yang  tidak  menyenangkan  Baginda  dan  beliaulah  orang  yang 
bertindak  membatalkan  watiqah  pemboikotan  Quraisy  terhadap  Banu  Hasyim  dan  Banu  al- 
Muttalib. 

Namun  walau  bagaimanapun  Abu  al-Bukhturi  terbunuh  juga  (Qada'  dan  Qadar),  ceritanya:  al- 
Majzar  bin  Zaid  al-BuIwi  telah  bertemu  dengan  Abu  al-Bukhturi  di  dalam  kancah  peperangan 
bersama  dengan  kawannya  yang  turut  berperang  di  sampingnya,  maka  kata  al-Majzar  wahai 
Abu  al-Bukhturi  sebenarnya  Rasulullah  telah  melarang  kami  membunuh  kamu.  Tanya  Abu  al- 
Bukhturi:  Dan  juga  kawan  ku  ini?  Jawab  al-Majzar:  Tidak!  Demi  Allah  kami  tidak  boleh 
kecualikannya.  Jawab  Abu  al-Bukhturi:  Demi  Allah  kalau  demikian  aku  mesti  mati  bersamanya, 
mereka  berdua  terus  menyerang.  Bagi  al-Majzar  tidak  ada  pilihan  selain  dari  membunuh  kedua- 
duanya. 


3.  Abdul  al-Rahman  bin  Auf  semasa  jahiliah  adalah  kawan  kepada  Umaiyah  bin  Khalaf  di 
Makkah,  semasa  di  Badar  Abdul  Rahman  bin  Auf  menemui  Umaiyah  sedang  berdiri  di  samping 
anaknya  yang  bernama  Ali  sarnbil  memegang  tangannya,  Abdul  Rahman  sedang  membawa 
baju-baju  best  yang  telah  dirampasnya  bila  mereka  berdua  terpandang  Abdul  al-Rahman, 
Umaiyah  pun  berkata: 

Adakah  kau  perlukan  sesuatu  pada  aku?  Daku  ini  lebih  berharga  dari  baju-baju  besi  yang  kau 
tawankan  itu,  yang  tidak  pernah  ku  lihatnya  seperti  yang  di  hari  ini,  apakah  kamu  tidak 
memerlukan  susu-susu? 

Maksud  Umaiyah  bahawa  sesiapa  sahaja  yang  menawannya  beliau  akan  bayarkan  harga 
pembebasan  diri 

dengan  unta-unta  yang  mengeluarkan  susu-susu  yang  banyak.  Dengan  itu  Abdul  al-Rahman 
pun  mencabut  butang  baju-baju  besi  dan  memegang  kedua-duanya.  Dan  Abdul  al-Rahman  pun 
mencerita  selanjutnya:  Umaiyah  telah  berkata  kepada  aku  sedang  ku  berdiri  di  antara  Umaiyah 
dan  anaknya: 

Siapakah  orang  yang  bersemat  dengan  bulu  burung  kasawari  di  dadanya  itu?  Jawab  Abdul  al- 
Rahman  itulah  dia  Hamzah  Ibni  Abdul  al-Muttalib,  jawab  Umaiyah:  Dialah  yang  telah 
mengganyangkan  kami  sepanjang  peperangan. 

Cerita  Abdul  al-Rahman:  Demi  Allah  ketika  ku  sedang  membawa  kedua-duanya  tiba-tiba  Bilal 
terpandang  Umaiyah  yang  bersama  ku,  dan  Umaiyah  inilah  yang  menyiksa  beliau  semasa  di 
Makkah  dahulu.  Bilal  menjerit: 

Kepala  kafir  Umaiyah  bin  Khalaf,  kalau  orang  boleh  lepas  tapi  kau  tidak  akan  lepas,  kalau  kau 
hendak  lari  di  hari  ini.  Ku  melaung:  Wahai  Bilal  mereka  ini  tawananku.  Jawab  Bilal:  Tidak  lepas 
kalau  hendak  lari  di  hari  ini.  Kataku: 

Tidakkah  kau  dengar  wahai  anak  Hitam:  Laung  Bilal:  Tidak  lepas  kau  hendak  lari.  Beliau 
melaung  selantang-lantang  suaranya:  Wahai  Pembantu  Allah,  kepala  kafir,  Umaiyah  bin  Khalaf 
berada  di  sini  tidak  lepas,  kalau  orang  lain  lepas  tapi  kau  tidak  akan  lepas,  kalau  hendak  lari. 
Kata  Abdul  al-Rahman:  Mereka  semua  melingkunginya,  hingga  jadi  seperti  sekepal  nasi,  aku 
cuma  melindunginya  sambung  Abdul  al-Rahman  lagi:  Tiba-tiba  seorang  lelaki  memukul  anak 
Umaiyah  dengan  pedangnya  hingga  terjatuh,  di  masa  itu  Umaiyah  pun  menjerit  belum  pernah 
lagi  ku  mendengar  jeritan  seperti  itu,  dan  ku  berkata:  Ayuh  lari  dan  selamatkan  dirimu,  dan 
sebenarnya  tiada  tempat  baginya  untuk  menyelamatkan  dirinya,  demi  Allah  tiada  suatu  pun 
yang  mampu  menyelamatkan  kau,  dengan  itti  mereka  mengganyang  kedua-duanya  dengan 
pedang-pedang  mereka  hingga  selesai,  menyebabkan  Abdul  al-Rahman  berkata:  Semoga  Allah 
mengasihani  Bilal,  baju-baju  besi  rampasan  perangku  telah  hilang,  dan  ku  dikejutkan  dengan 
pembunuhan  ke  atas  tawanan  ku. 

Di  dalam  kitab  "Zad  al-Maad"  Abdul  al-Rahman  telah  menyuruh  Umaiyah  dengan  katanya: 
Ayuh  rebahkan  dirimu,  maka  Umaiyah  pun  me  rebahkan  dirinya  dan  Abdul  al-Rahman 


merebahkan  dirinya  ke  atas  Umaiyah  buat  melindunginya,  namun  mereka  semua  terus 
memukulnya  dari  bawah  ku,  hingga  terbunuh.  Menyebabkan  kaki  Abdul  al-Rahman  juga 
terkena  tetakan. 

4.  Di  peperangan  Badar  juga  terjadi  di  mana  Umar  bin  al-Khattab  membunuh  bapa  saudaranya 
(Khal:  bapa  saudara  dari  pihak  ibunya)  al-Aas  bin  Hisyam  bin  al-Mughirah. 

5.  Di  dalam  peristiwa  ini  Abu  Bakr  al-Siddiq  melaungkan  kepada  anaknya  Abdul  al-Rahman 
yang  turut  bersama  kaum  musyrikin  dengan  katanya:  Mana  dia  hartabendaku  wahai  si  hodoh 
bedebah?.  Jawab  Abdul  al-Rahman: 

Tiada  yang  tinggal  selain  kuda  Dan  pedang  buat  membunuh  si  beruban  tua 

6.  Setelah  kaum  muslimin  memegang  tawanan  mereka,  sedang  Rasulullah  di  dalam 
perteduhannya  dan  Sa'd  bin  Muaz  berdiri  di  pintu  mengawal  Baginda  dengan  pedangnya, 
Rasulullah  memerhati  kemuka  Sa'd  dan  mendapat  sesuatu  yang  tidak  kena  padanya,  dengan 
tindakan  kaum  muslimin  itu.  Sabda  Rasulullah:  "Nampaknya,  bagaikan  sesuatu  yang  tidak  kena 
pada  kau  dengannya  tindakan  mereka  itu?"  Jawab  beliau:  "Bahkan  Wahai  Rasulullah.  Peristiwa 
Badar  ini  merupakan  kejadian  pertama  yang  ditakdirkan  Allah  terhadap  kaum  musyrikin,  aku 
lebih  suka  berlaku  pembunuhan  ke  atas  orang  musyirikin  daripada  membiarkan  mereka  hidup". 

7.  Di  hari  berkenaan  pedang  Akasyah  bin  Mahsan  al-Usdi  terpatah,  beliau  pun  segera  mengadu 
hal  kepada  Baginda,  maka  oleh  Baginda  diserahkan  kepada  Akasyah  sebatang  kayu,  sabda 
Baginda:  "Ayuh  berperanglah  kau  dengan'benda  ini".  Sebaik  sahaja  beliau  mengambilnya  dari 
Rasulullah  dan  diacu-acukan  dengannya,  tak  semena-mena,  ianya  bertukar  menjadi  sebilah 
pedang  panjang  waja  besinya,  bermata  putih  dan  tajam.  Beliau  berperang  dengannya 
hinggalah  Allah  memberi  kemenangan  kepada  kaum  muslimin.  Pedang  itu  dikenal  dengan  "al- 
A'wn"  bererti  pertolongan,  pedang  itu  kekal  bersama  beliau  dengannya  beliau  menghadiri 
pertempuran-pertempuran  hinggalah  beliau  syahid  di  dalam  peperangan  al-Riddah  dengan 
keadaan  pedang  itu  kekal  bersama-samanya. 

8.  Setelah  selesai  peperangan  Musab  bin  Umair  bertemu  dengan  saudaranya  Abu  Aziz  bin 
Umair  yang  juga  telah  turut  serta  memerangi  kaum  muslimin,  didapatinya  sedang  diberkas  oleh 
seorang  Ansar  maka  kata  Musab  kepada  al-Ansar  tadi:  Kemaskan  ikatannya  kerana  ibunya 
seorang  hartawan,  boleh  jadi  ibunya  akan  menebuskannya  nanti,  maka  kata  Abu  Azizi  kepada 
saudaranya  Musab:  Apakah  itu  pesanan  kau  terhadap  ku  ini?  Jawab  Musab:  Beliau  ini  saudara 
ku  bukannya  kau. 

9.  Semasa  diperintah  supaya  mayat-mayat  kaum  musyrikin  dicampak  ke  dalam  lubang,  dan 
diseretnya  mayat  Utbah  bin  Rabiah,  Rasulullah  terpandang  muka  anaknya  Abu  Huzaifah  yang 
dalam  keadaan  muram  dan  masam,  sabda  Rasulullah:  "Wahai  Abu  Huzaifah!  Bagaikan  kau 
merasakan  sesuatu  terhadap  bapa  kau  itu".  Jawab  beliau:  "Tidak!  Demi  Allah,  wahai  Rasulullah, 
daku  tidak  merasai  tentang  kematian  ayahku  itu,  cuma  aku  ini  memang  mengenali  bapaku 
sebagai  seorang  yang  berpandangan  luas,  kepintaran  yang  waras  dan  kelebihan  tak  terbatas, 


sebenarnya  ku  mengharapkan  supaya  beliau  dihidayatkan  Allah  kepada  Islam,  tapi  setelah  ku 
menyaksi  apa  yang  telah  menimpanya,  dan  kematiannya  di  dalam  kafir,  harapan  ku  musnah 
sama  sekali  dan  inilah  yang  mendukacitakan  daku".  Lalu  Rasulullah  pun  mendoakan  kebaikan 
dan  mengharapkan  sesuatu  yang  baik  untuk  beliau. 


QURBAN  KEDUA-DUA  BELAH  PIHAK 

Peperangan  berakhir  dengan  kekalahan  yang  teruk  bagi  pihak  musyrikin  dan  pembukaan  serta 
kemenangan  yang  menyeluruh  bagi  pihak  muslimin.  Seramai  empat  belas  orang  telah 
terkorban  sebagai  syahid,  enam  muhajirin  dan  lapan  al-Ansar.  Manakala  kaum  musyrikin  telah 
mengalami  kerugian  harta  benda  dan  nyawa  amat  parah,  terbunuh  tujuh  puluh  orang  dan 
berpuluh-puluh  orang  yang  lain  menjadi  tawanan,  keseluruhan  mereka  adalah  lapisan 
pemimpin,  kepala  dan  ketua. 

Sebaik  sahaja  selesai  peperangan  Rasulullah  pun  tampil  ke  hadapan  memerhati  mangsa- 
mangsa  musyrikin  dan  sabdanya:  "Kamu  sejahat-jahat  keluargaku  terhadap  Rasul  kamu,  kamu 
mendusta  sedang  orang  lain  mempercayai  daku,  kamu  mengecewakan  daku,  sedang  orang 
lain  membantu  daku,  kamu  menghalau  daku  sedang  orang  lain  membela  daku". 

Kemudian  Rasulullah  memerintah  supaya  mereka  semua  dicampak  ke  dalam  lubang 
pengambusan  Badar.  Abu  Talhah  meriwayatkan  bahawa  Rasulullah  memerintah  supaya 
mencampak  empat  belas  bangkai  pemuda-pemuda  Quraisy  ke  dalam  lubang-lubang 
pengambusan  Badar,  persemadian  kuncu-kuncu  jahat.  Selama  tiga  hari  bila  baginda  melalui  di 
situ.  Rasulullah  berdiri  di  kawasan  pengambusan,  di  hari  ketiga  Rasulullah  ke  sana  dengan 
tunggangannya  setelah 

menambat  binatang  tunggangannya,  Baginda  berjalan  kaki  dengan  diikuti  oleh  para  sahabatnya. 
Rasulullah  berdiri  ditepi  tebing  lubang  dan  Baginda  menyeru  kepada  mereka  yang  dikambus  di 
situ  serta  menyebutkan  nama-nama  mereka  dan  nama  bapa-bapa  mereka:  "Wahai  pulan  bin 
pulan,  wahai  pulan  bin  pulan,  adakah  mengembirakan  kamu  kerana  kamu  mentaati  Allah  dan 
RasulNya?  Sesungguhnya  kami  mendapati  apa  yang  telah  dijanjikan  Tuhan  kami  itu  benar". 
Maka  tanya  Saidina  Umar:  "Wahai  Rasulullah  apakah  yang  tuan  hamba  bercakap  dengan 
jasad-jasad  yang  tidak  bernyawa  itu?"  Jawab  Rasulullah:  "Demi  jiwa  Muhammad  di  tanganNya. 
Kamu  tidak  lebih  mendengar  dari  apa  yang  didengar  oleh  mereka  itu".  Dan  di  dalam  riwayat 
yang  lain: 

"Kamu  tidak  lebih  mendengar  dari  mereka,  cuma  mereka  tidak  boleh  menjawab". 

MAKKAH  MENERIMA  BERITA  KEKALAHAN 

Orang-orang  musyrikin  lintang  pukang  lari  dari  medan  pertempuran,  di  dalam  Jusaha 
menyelamatkan  diri,  masing-masing  bertempiaran  ke  lorong-lorong  dan  jalan-jalan  ditepian 


bukit  menuju  ke  Makkah  dengan  perasaan  tidak  tahu  bagaimana  hendak  memasuki  kota 
Makkah,  lantaran  malu  dan  merasa  aib. 

Mengikut  cerita  Ibn  Ishak  dengan  katanya:  Orang  pertama  yang  cedera  sampai  ke  Makkah 
ialah  al-Haisaman  bin  Abdullah  al-Khuzai,  pihak  Ouraisy  yang  berada  di  Makkah  terus  menyoal 
beliau  kata  mereka:  Apa  yang  sudah  terjadi?  Jawab  al-Haisaman:  Mereka  yang  terbunuh  ialah 
Utbah  bin  Rabiah  dan  saudaranya  Syaibah,  Abu  al-Hakim  bin  Hisyam  (Abu  Jahal),  Umaiyah  bin 
Khalaf  dan  tokoh-tokoh  yang  lain  yang  dilaporkan  oleh  al-Haisaman,  semasa  beliau  membilang 
tokoh-tokoh  Ouraisy,  Sufwan  bin  Umaiyah  yang  sedang  duduk  di  dalam  Hajar  Ismail 
menyampuk  dengan  katanya:  Demi  Allah  kalau  dia  masih  berakal  dan  ingat,  tanyalah  beliau 
mengenai  diri  ku  ini  maka  kata  mereka:  Apa  yang  telah  dilakukan  oleh  Sofwan  bin  Umaiyah. 
Kata  al-Haisaman:  Itu  dia  orangnya,  sedang  duduk  di  dalam  al-Hijr,  demi  Allah  sesungguhnya 
aku  telah  menyaksi  bapa  dan  saudaranya  ketika  mereka  dibunuh. 

Abu  Raf  pembantu  Rasulullah  menceritakan:  Semasa  ku  sebagai  budak  suruhan  al-Abbas, 
masa  itu  cahaya  Islam  telah  pun  menyeluruh  hidup  kami  sekalian  Ahl  al-Bait,  al-Abbas  telah 
memeluk  Islam,  juga  Ummu  al-Fadhl  dan  daku  sendiri  tapi  al-Abbas  merahsiakan  keislamannya. 
Semasa  peristiwa  Badar  Abu  Lahab  tidak  turut  serta,  bila  berita  kekalahan  Ouraisy  sampai 
kepadanya  beliau  memendamkannya,  dan  kini  Allah  memalukannya,  sedang  kami  pula  merasai 
sesuatu  kebanggaan  dan  kekuatan  pada  diri  kami,  aku  adalah  menusia  dhaif.  Kerjaku  membuat 
bijana,  aku  mengukirkannya  di  perkarangan  telaga  Zamzam,  demi  Allah  semasa  ku  sedang 
mengukir  bijana-bijana  ku  di  mana  Ummu  al-Fadhl  duduk  di  sampingku.  Alangkah  gembiranya 
sebaik  sahaja  kami  mengetahui  berita  peperangan  Badar  itu,  tiba-tiba  Abu  Lahab  berjalan 
menyeret-nyeret  kakinya  dengan  niat  jahatnya,  terus  beliau  duduk  di  atas  seketui  batu, 
belakang  ku  membelakanginya,  semasa  tengah  duduk  tiba-tiba  orang  ramai  meneriak:  Itu  dia 
Abu  Sufian  bin  al-Harith  bin  Abdul  Muttalib  telah  pun  tiba.  Maka  sahut  Abu  Lahab  dengan 
katanya:  Ayuh  mari  ke  sini,  demi  jiwa  kau!  pasti  ada  berita.  Kata  Abu  Rafi':  Abu  Sufian  pun 
duduk  di  sampingnya,  orang-orang  lain  melingkunginya.  Kata  Abu  Lahab:  Wahai  anak 
saudaraku  cuba  kau  ceritakan  apa  kisah  lanjut  mengenai  semua  orang  kita  itu?  Kata  Abu 
Sufian:  Apa  yang  berlaku,  sebaik  sahaja  kita  berhadapan  dengan  mereka,  bagaikan  kita 
menyerahkan  bahu-bahu  kita,  untuk  mereka  membunuh  kita  sekehendak  hati  mereka, 
menawan  kita  sekehendak  hati  mereka,  demi  Allah  dalam  keadaan  demikian  aku  tidak  dapat 
mengumpulkan  orang-orang  kita,  dalam  keadaan  demikian  kami  berhadapan  dengan  lelaki- 
lelaki  serba  putih  memecut  kuda  di  antara  langit  dan  bumi.  Demi  Allah  tak  suatu  pun  yang 
ditinggalkan  kesemuanya  dikerjakannya. 

Kata  Abu  Rafi':  Aku  pun  mengangkat  hujung  ketul  batu  yang  diduduki  Abu  Lahab  tadi  dengan 
tangan  ku  sambil  ku  berkata:  Demi  Allah  itulah  dia  yang  dikatakan  Malaikat.  Di  masa  itu  Abu 
Lahab  pun  mengangkat  tangannya  dan  menempeleng  mukaku  sehabis  tenaganya,  aku  lawan 
balik,  namun  beliau  memaut  tubuh  dan  merebahkanku  ke  tanah  dan  terus  beliau  duduk  ke  atas 


sambil  memukul  dan  melanyakkan  ku,  apa  nak  buat  aku  seorang  yang  lemah  dan  dhaif,  di 
ketika  itu  Ummu  al-Fadhl  bingkas  bangun  memegang  seketui  batu  bujur  dan  dihentaknya  ke 
kepala  Abu  Lahab  hingga  luka  dan  meneriak:  Kau  perlecehkannya  di  ketika  tuannya  tak  ada  di 
rumah,  masa  itu  Abu  Lahab  pun  bangun  dan  beredar  dari  situ  dengan  malu.  Demi  Allah  Abu 
Lahab  tidak  sempat  hidup  lama  kerana  di  hari  ketujuh  lepas  kejadian  beliau  telah  diserang 
sejenis  kudis  bernanah  yang  memang  sial  pada  anggapan  orang  Arab,  beliau  mati  lantaran 
penyakit  tadi,  matinya  dibiarkan  oleh  anaknya  tanpa  dipedulikan,  selama  tiga  hari  tiada  siapa 
pun  mendekati  atau  mengambusnya,  namun  takut  dikecam  oleh  masyarakat  Arab  kerana 
bersikap  sambil  lewa  itu  maka  anak-anaknya  pun  menggali  lubang  untuk  mengambus,  itupun 
mereka  menolak  ke  dalam  lubang  dengan  ranting-ranting  kayu  dan  melontar  anak-anak  batu 
untuk  menimbus  lubang  pengambusan  dari  jarak  jauh  akhirnya  tertimbus  juga. 

Demikianlah  Makkah  menerima  berita  kekalahan  di  medan  peperangan  Badar  yang  parah  itu. 
lanya  memberi  kesan  yang  amat  mendalam  di  jiwa  mereka,  namun  mereka  melarang  sebarang 
teriak  tangis  tanda  perkabungan  untuk  mengelak  ejekan  kaum  muslimin. 

Di  antara  cerita-cerita  pelik  ialah  al-Aswad  bin  al-Muttalib  yang  kehilangan  tiga  orang  puteranya 
di  dalam  peristiwa  Badar,  beliau  suka  agar  kehilangan  mereka  itu  ditangisi,  beliau  seorang  yang 
cacat  penglihatan,  pada  masa  itu  beliau  terdengar  suara  tangisan  dan  ratapan  kematian  oleh 
seorang  wanita.  Beliau  menghantar  budak  suruhannya  dengan  katanya:  Pergi  tengok  apakah 
dibolehkan  tangisannya  dan  ratapan?  Adakah  Ouraisy  telah  meratapi  di  atas  kehilangan- 
kehilangannya?  Semoga  aku  boleh  meratapi  ke  atas  anakku  Abu  Hakimah,  kerana  sabariku 
sudah  kehangusan.  Budak  suruhan  pulang  sambil  berkata:  lanya  seorang  wanita  menangis 
kerana  kehilangan  untanya,  Aswad  pun  tidak  tertahan  lagi  terus  meratap  dalam  madahnya: 
Perempuan  menangis  dek  unta  kehilangan 

lena  tak  mengunjung  ruang  mata  kau  pula  tak  meratapi  Bakar  kematian 
Kan  Badar  tidak  membawa  tuah  Di  Badar  Banu  Hasis  dan  Makhwm 
Anak  Abu  al-Walid  menjadi  tawanan  Tangislah  dek  kehilangan  Uqail 
Asad  singa  Arab  meratapi  Harith  Semuanya  tiada  setara  ratapan 
Abu  Hikmah,  tiada  bandingan  Selepas  kematian  kalian  mengarah 
Tanpa  Badar  masakan  kalian  memerintah. 

AL-MADINAH  MENERIMA  BERITA  KEMENANGAN 

Sebaik  sahaja  kaum  muslimin  mencapai  kemenangan,  Rasulullah  pun  mengutus  dua 
pemberitahu  berita  gembira  kepada  penduduk  al-Madinah,  buat  melapor  berita  segera 
dan  terkini  mengenai  perkembangan  mutakhir  di  medan  pertempuran,  Abdullah  bin  Rawahah 
diutus  kepada  penduduk  al-Aliah  dan  Zaid  bin  Harith  kepada  penduduk  al-Safilah. 

Kaum  Yahudi  dan  Munafiqin  telah  menyebar  berita-berita  palsu,  di  antaranya  berita 
pembunuhan  Rasulullah  (s. a. w).  Kebetulan  pula  seorang  munafigin  melihat  Zaid  bin  Harith 


menunggangi  unta  Rasulullah  al-Qaswa.  Apa  lagi  mereka  pun  cepat-cepat  menyebar  berita 
kematian  Rasulullah  dengan  katanya:  Muhammad  (s. a. w)  telah  terbunuh,  Unta  itu  kami  kenali, 
dia  kepunyaan  Muhammad  (s. a. w),  si  Zaid  itu  pulang  ke  Madinah,  kerana  kekalahan  hingga 
tidak  tahu  hendak  menceritakan  peri  ketakutan  yang  melandanya.  Setibanya  dua  orang  utusan 
Rasulullah  itu,  kaum  muslimin  pun  segera  melingkungi  mereka  dan  mendengar  cerita-cerita 
lanjut,  dengan  itu  pastilah  mereka  kemenangan  yang  muktamad  kepada  kaum  muslimin,  maka 
keriangan  dan  kegembiraan  pun  terbayang  di  setiap  wajah,  di  bumi  al-Madinah  bergegar 
dengan  laungan  tahlil  dan  takbir,  pimpinan  Muslimin  yang  berada  di  Madinah  keluar  beramai- 
ramai  ke  jalan  arah  Badar,  untuk  memberi  tahniah  kepada  Rasulullah  dengan  kemenangan 
yang  agung  itu. 

Kata  Usamah  bin  Zaid:  Berita  kemenangan  kaum  muslimin  itu  sampai  kepada  kami,  setelah 
kami  selesai  meratakan  tanah  kubur  Rokiah  binti  Rasulullah,  isteri  Uthman  bin  Affan  (r.a), 
kerana  Rasulullah  memerintah  daku  mengganti  Baginda  untuk  menjaga  puterinya  bersama 
Uthman  bin  Affan. 

TENTERA  RASULULLAH  BERGERAK  MENUJU  KE  MADINAH 

Selepas  peperangan  Rasulullah  tinggal  di  Badar  selama  tiga  hari,  sebelum  bergerak  pulang 
berlaku  sedikit  perselisihan  pendapat  mengenai  pembahagian  harta  rampasan,  tetapi  setelah 
perselisihan  menjadi  parah  Rasulullah  pun  memerintah  supaya  semua  rampasan  yang  di  dalam 
tangan  mereka  dipulangkan  semula,  mereka  semua  pun  akur  dan  patuh.  Setelah  itu  wahyu  pun 
turun  bagi  mengatasi  perselisihan  yang  berlaku. 

Ubbadah  bin  al-Samit  meriwayatkan:  Kami  keluar  bersama-sama  Rasulullah  (s. a. w),  daku 
mengikuti  peperangan  Badar  bersama  Baginda,  setelah  pertempuran  berlaku  di  antara  dua 
pihak  dan  berakhirlah  peperangan  dengan  kekalahan  musuh  Allah,  malah  sebahagian  tentera 
Islam  terus  memburu  saki  baki  musuhnya  yang  lari  bertempiaran,  menyelamat  diri  masing- 
masing.  Sebahagian  yang  lain  mengumpul  rampasan-rampasan  yang  ditinggalkan  itu, 
manakala  sekumpulan  yang  lain  pula  sedang  mengeHlingi  Rasulullah  mempertahankan  diri 
baginda  dari  diserang,  hingga  apabila  malam  tiba,  semua  orang  berhimpun  di  suatu  tempat 
hingga  berkatalah  mereka  yang  mengumpul  harta  rampasan  tadi:  Sebenarnya  kamilah  yang 
mengumpulkan  semua  harta  rampasan  ini,  siapa  pun  tidak  berhak  mengambilnya,  namun 
mereka  yang  memburu  seteru  yang  lari  berkata:  Bukan  kamu  yang  lebih  berhak  dari  kami, 
kerana  kamilah  yang  memburu  seteru  habis-habisan  dan  kamilah  yang  menghalang  mereka. 
Maka  berkatalah  mereka  yang  mengawal  Rasulullah:  Kami  ini  mengawal  Rasul  kerana  takut- 
takut  baginda  diserang  oleh  seteru.  Dalam  Suasana  begini  maka  turunlah  ayat  Allah  yang 
bermaksud: 


"Mereka  bertanyakan  kamu  mengenai  harta  rampasan  perang.  Katakanlah:  "Harta  rampasan 
perang  itu  kepunyaan  Allah  dan  Rasul,  sebab  itu  bertaqwalah  kepada  Allah  dan  perbaiklah 
hubungan  di  antara  sesama  mil,  dan  taatlah  kepada  Allah  dan  RasulNya,  jika  kamu  adalah 
orang-orang  yang  beriman  ".(al-Anfal:  1) 

Dengan  ini  Rasulullah  pun,  membahagikan  rampasan  tadi  di  antara  kaum  muslimin. 

Setelah  tiga  hari  Rasulullah  di  Badar  baginda  mengerakkan  tentera  ke  Madinah  bersama-sama 
dengan  orang-orang  musyrikin  yang  menjadi  tawanan,  mereka  dibawa  bersamanya  harta-harta 
rampasan  perang,  di  mana  Abdullah  bin  Kaab  dilantik  seba&ai  amir  yang  bertanggungjawab  ke 
atas  rampasan-rampa'ian.  Setibanya  di  segenting  al-Safra'  Baginda  singgah  di  dataran  yang 
terletak  di  antara  segenting  dan  al-Naziah,  di  situ  Baginda  membahagikan  harta  rampasan  di 
kalangan  kaum  muslimin,  setelah  baginda  mengambil  seperlima  darinya. 

Bila  sampai  ke  al-Safra'  Baginda  (s.a.w)  mengarah  supaya  dibunuh  al-Nadr  bin  al-Harith, 
beliaulah  pembawa  panji  kafir  musyrikin  di  Badar,  beliau  merupakan  sejahat  penjenayah 
Ouraisy,  sejahat-jahat  manusia  yang  mengecam  Islam,  dan  beliau  juga  orang  yang  menyakiti 
Rasulullah,  beliau  dibunuh  oleh  Saidina  Ali  bin  Abi  Talib. 

Setelah  sampai  ke  "lrq  al-Zibyah"  Baginda  memerintah  supaya  membunuh  Uqbah  bin  Abi  Muit, 
kerana  seperti  yang  telah  diperkatakan,  beliaulah  orang  yang  bertanggungjawab  menganiayai 
Rasulullah,  mencampak  pundi  najis  sembelihan  ke  atas  kepala  Rasulullah,  semasa 
baginda  bersolat,  dan  beliau  juga  pernah  mencekik  leher  Rasulullah  dengan  kainnya,  hampir- 
hampir  membunuh  Rasulullah,  kalau  tidak  dicelah  oleh  Abu  Bakr,  setelah  diperintah  untuk 
dibunuh,  beliau  merayu:  Siapalah  yang  akan  menjaga  anak-anak  kecil  wahai  Muhammad? 
Jawab  baginda:  Api  menjaganya.  Akhirnya  beliau  dibunuh  oleh  Asim  bin  Thabit  al-Ansari,  ada 
pendapat  mengatakan  Saidina  Ali  yang  membunuhnya. 

Hukuman  membunuh  dua  orang  kepala  Thaghut  ini  adalah  kemestian  dari  segi  undang-undang 
perang,  kerana  mereka  bukan  sekadar  tawanan  perang,  malah  mereka  berdua  adalah 
penjenayah  perang  berdasarkan  kanun  semasa. 

PERUTUSAN  MENYAMPAIKAN  TAHNIAH 

Sesampainya  Rasulullah  (s.a.w)  ke  al-Rauha',  Baginda  telah  disambut  oleh  ketua-ketua  kaum 
muslimin,  yang  telah  keluar  beramai-ramai  untuk  memberi  tahniah  dengan  kemenangan  ulung 
itu.  Setelah  mereka  mendapat  berita  yang  mengembirakan  itu  dari  dua  orang  utusan  yang 
dihantarkan  oleh  Baginda  terdahulu.  Maka  Salmah  bin  Salamah  bertanyakan  mereka:  Apakah 
yang  hendak  kamu  ucapkan  kepada  kami?  Demi  Allah,  apa  yang  kau  ketemui  di  sana  tak  lebih 
dari  Atok-atok'  yang  botak  kepalanya,  badan  seperti  unta-unta  gemuk.  Ungkapan  itu 


menjadikan  Rasulullah  senyum  riang,  sabda  Baginda:  Wahai  anak  saudaraku  mereka  adalah 
golongan  al-Mala',  golongan  atasan. 

Dan  kata  Usayid  bin  Hadir:  Wahai  Rasulullah,  al-Hamdulillah,  pujian  kepada  Allah,  Dialah 
Tuhan  yang  memberikan  kemenangan  kepada  tuan  hamba  dan  berpuas  hatilah  dengannya, 
demi  Allah  wahai  Rasulullah,  sebenarnya  tidak  nadir  ku  bersama  Rasulullah  ke  Badar  itu, 
kerana  dalam  sangkaan  ku  tuan  hamba  tidak  akan  bertemu  dengan  musuh  tetapi  yang  ku 
sangka  ialah  Qafilah  yang  membawa  barangan  perniagaan,  kalau  ku  tahu  ianya  musuh  pasti 
tidak  ku  lepaskan  peluang  ini,  jawab  Rasulullah:  Ya  kata-kata  mu  itu  benar. 

Setelah  itu  Rasulullah  pun  memasuki  al-Madinah  sebagai  seorang  yang  memperolehi  kejayaan 
dan  kemenangan,  kini  baginda  ditakuti  musuh-musuh  di  sekeliling  al-Madinah,  ramai  pula  orang 
Madinah  memeluk  Islam,  malah  Abdullah  bin  Ubai  dan  pengikutnya  pun  memeluk  Islam  secara 
zahir. 

Tawanan  perang  memasuki  al-Madinah  sehari  selepas  Baginda  sampai,  mereka  dibahagi- 
bahagikan  di  antara  sahabat  baginda,  semasa  pembahagian  baginda  berpesan  supaya 
bertindak  baik  terhadap  mereka,  di  masa  itu  para  sahabat  memakan  tamar  sedangkan  tawanan 
dilayan  dan  diberi  roti  mematuhi  pesanan  Rasulullah  (s. a. w). 

PERMASALAHAN  TAWANAN 

Setibanya  di  Madinah  terus  Baginda  mengambil  pendapat  para  sahabat  mengenai  tawanan 
perang  itu.  Pendapat  Abu  Bakr:  Wahai  Rasulullah,  tawanan  ini  pada  umumnya,  mereka  adalah 
anak-anak  saudara  dan  sanak  keluarga,  juga  taulan,  pada  pendapat  hamba  kita  berikan 
peluang  mereka  untuk  ditebus,  hingga  dengan  nilai  yang  kita  ambil  itu  akan  menjadi  satu 
kekuatan  untuk  menentang  kuasa  kafir.  Dan  semoga  Allah  memberi  taufiq  dan  hidayat  kepada 
mereka  nanti,  kelak  mereka  menjadi  kekuatan  penyumbang  kepada  kita.  Kata  Rasulullah 
(s. a. w):  Apa  pula  pendapat  mu  wahai  Ibnu  al-Khattab?  Jawab  Saidina  Umar: 

Pendapat  hamba  tidak  seperti  pendapat  Abu  Bakar,  bagiku  kadar  dari  tiga  ribu  dirham  hingga 
empat  ribu  dirham  dan  ada  kadar  seribu  dirham,  tawanan  dari  penduduk  Makkah  menebus 
secara  mukatabah,  menebus  diri  didasarkan  persetujuan  dengan  tuannya  sedang  penduduk  al- 
Madinah  tidak  sedemikian,  malah  ada  di  antara  mereka  yang  tidak  dapat  membayar  tebusan 
tetapi  diberi  pilihan  untuk  mengajar  sepuluh  orang  anak-anak  orang  Islam  setelah  anak-anak  itu 
mahir  maka  dibebaskannya.  Beberapa  orang  tawanan  telah  dianugerahkan  pembebasannya 
oleh  Rasulullah,  tanpa  pembayaran  tebusannya.  Di  antara  mereka  ialah:  al-Muttalib  bin  Hantab, 
Saifi  bin  Abi  Rifaah  dan  Abi  Uzzah  al-Jumahi. 

Manakala  Ali  bin  Abi  Talib  pula  membebaskan  birasnya  Abi  al-Aas  dengan  syarat  beliau  harus 
melepaskan  Zainab,  Zainab  pula  telah  mengirim  wang  untuk  tebusan  Abu  al-Aas  suaminyanya, 


beliau  menghantar  kalungan  yang  pernah  bersama  Khadijah  dahulu,  Khadijah  memberinya 
semasa  perkahwinannya  dengan  Abu  al-Aas,  bila  Rasulullah  terpandangnya,  hati  Baginda 
menjadi  lembut,  lantarannya  Baginda  meminta  izin  para  sahabatnya  untuk  membebaskan  Abu 
al-Aas,  mereka  semua  pun  mengizinkannya.  Dan  Rasulullah  mengenakan  syarat  kepada  Abu 
al-Aas  iaitu  supaya  membebaskan  Zainab,  di  mana  beliau  pun  menepati  janjinya,  menyebabkan 
beliau  turut  berhijrah,  bertepatan  dengan  hijrahnya,  Rasulullah  mengutus  Zaid  bin  Harith  dan 
seorang  dari  al-Ansar,  pada  mereka  Rasulullah  berpesan: 

Kamu  tunggu  di  "Batn  Ya'jaj"  sehingga  Zainab  melewati  kamu  dari  sana  iringilah  beliau  ke 
Madinah,  mereka  berdua  pun  keluar  hingga  dapat  bertemu  dengan  Zainab  dan  membawanya 
pulang.  Kisah  hijrahnya  panjang  dan  menyedihkan. 

Di  antara  yang  tertawan  ialah  Suhail  bin  Amru,  beliau  merupakan  ahli  pidato  yang  petah,  kata 
Umar:-  Wahai  Rasulullah:  Cabutkanlah  dua  batang  gigi  depannya,  maka  akan  terjelirlah 
lidahnya  hingga  dengan  itu  beliau  tidak  berupaya  lagi  untuk  membuat  rapat  umum  menentang 
Rasulullah  (s. a. w),  tetapi  Rasulullah  menolak  permintaan  Umar  itu,  kerana  baginda  tidak  mahu 
mencacat  hina  tawanan  dan  mengelak  dari  balasan  Allah  di  akhirat. 

Saad  bin  al-Nu'man  telah  keluar  ke  Mekah  untuk  menunai  umrah,  namun  beliau  telah  ditahan 
oleh  Abu  Sufian,  sedang  anaknya  Amru  bin  Abi  Sufian  menjadi  tawanan,  dengan  itu  mereka 
melepaskan  anaknya  Amru  menyebabkan  Abu  Sufian  pun  membebaskan  Saad. 

AL-QURAN  BERBICARA  SEKITAR  PEPERANGAN  BADAR 

Di  sekitar  tajuk  peperangan  Badar  ini  Allah  menurunkan  surah  al-Anfal,  surah  ini  merupakan 
huraian  lanjut  Ilahi  - (sekiranya  ungkapan  ini  sah  disebut)  mengenai  peristiwa  Badar,  ulasan 
yang  amat  berlainan  sekali  dengan  ulasan  yang  biasa  dibuat  oleh  raja-raja  atau  pemimpin- 
pemimpin  selepas  sesuatu  kemenangan. 

Allah  (s.w.t)  menarik  perhatian  kaum  muslimin,  pertamanya  mengenai  kecuaian-kecuaian  dan 
beberapa  kekurangan  akhlak  susila  yang  masih  menjiwai  mereka,  ini  adalah  di  antara  yang 
terpamer  keluar  pada  tindakan-tindakan  mereka,  semoga  dengan  pernyataan  Ilahi  ini  mereka 
dapat  memperbaiki  dan  mentazkiahkannya. 

Disusuli  pula  dengan  perbicaraan  langsung  kepada  kemenangan  yang  mendapat  bantuan  dari 
Allah  dan  sokongan-sokongan  ghaib  kepada  kaum  muslimin  sekalian,  Allah  menyebut  semua 
ini  agar  mereka  tidak  tertumpu  dan  terpesona  dengan  keberanian  dan  kehandalan  mereka, 
akhir  nanti  mereka  terasa  bongkak  dan  sombong  serta  takbur.  Malah  agar  mereka  bertawakkal 
dan  berserah  serta  mematuhi  Allah  dan  RasulNya  (a. s). 

Kemudian  al-Quran  menjelaskan  kepada  mereka  matlamat  dan  tujuan  mulia  mereka  yang 
Rasulullah  harungi  ke  kancah  pertarungan  yang  penuh  dramatik  lagi  mengagumkan.  Allah 


(s.w.t)  menunjukkan  kepada  mereka  perangai-perangai  dan  akhlak-akhlak  susila  yang  boleh 
membawa  kepada  kemenangan  di  dalam  pertempuran  tadi. 

Kemudian  Allah  menujukan  khitabNya(seruan)  kepada  golongan  musyrikin  munafiqin  Yahudi 
dan  tawanan-tawanan  perang  dengan  memberi  nasihat  yang  berkesan,  menunjukkan  mereka 
supaya  menyerah  dan  tunduk  kepada  kebenaran. 

Setelah  itu  Allah  menunjukkan  khitabNya  kepada  kaum  muslimin  mengenai  persoalan 
rampasan,  Allah  menetapkan  kaedah  dan  prinsip  persoalannya. 

Seterusnya  Allah  menetapkan  landasan  dan  disiplin  peperangan  dan  keamanan,  kerana  masa 
sudah  menuntut  hal  demikian,  oleh  kerana  dakwah  Islamiah  sudah  memasuki  fasa  dan 
marhalah  yang  memerlukankannya,  agar  peperangan-peperangan  orang  Islam  berbeza  dari 
peperangan  orang  jahiliah,  supaya  orang  Islam  dapat  memperlihatkan  nilai-nilai  akhlak  mulia 
dan  norma-norma  susila  yang  unggul,  hingga  dengan  itu  akan  terbukti  kepada  dunia  bahawa 
Islam  bukan  sekadar  teori  semata-mata,  malah  Islam  membudayakan  penganut-penganutnya 
dengan  disiplin-disiplin  dan  prinsip-prinsip  amalan  seperti  mana  yang  diserukan  kepadanya. 
Setelah  semua  itu  barulah  al-Quran  meletakkan  akta-akta  dan  butir-butir  perundangan  negara 
Islam  yang  memuat  garis  pemisah  dan  perbezaan  di  antara  orang-orang  Islam  yang  tinggal  di 
dalamnya  dan  orang-orang  Islam  yang  tinggal  di  luarnya. 

Dalam  tahun  kedua  hijrah  difardukan  puasa  Ramadhan  dan  zakat  fitrah.  Padanya  juga 
dijelaskan  kadar  nisab  zakat-zakat  harta  lain,  tugasan  mengeluarkan  zakat  fitrah  dan  penentuan 
kadar  zakat-zakat  lain  merupakan  jalan  keluar  untuk  meringankan  bebanan  yang  ditanggung 
oleh  sebahagian  besar  kaum  Muhajirin,  di  mana  mereka  ini  adalah  golongan  fakir  yang  tidak 
berkemampuan  untuk  bergerak  di  bumi  Allah  ini. 

Seperti  satu  kebetulan  yang  direncanakan  Allah  di  mana  hari  raya  pertama  yang  disambut  oleh 
umat  Islam  awal,  dalam  sejarah  hidup  mereka  ialah  Syawal  tahun  kedua  hijrah,  iaitu  selepas 
kemenangan  muktamad  umat  Islam  di  dalam  peperangan  Badar.  Betapa  indahnya  hari  raya 
yang  membawa  seribu  satu  kebahagiaan  terhadap  anugerah  Allah  (s.w.t)  kepada  hambaNya, 
selepas  satu  perjuangan  yang  mereka  hadapi  dengan  penuh  semangat  yang  gigih,  betapa 
indahnya  pemandangan  sembahyang  raya  fitrah,  kesemua  keluar  dari  rumah  masing-masing  di 
pagi  hari  dengan  laungan  takbir  tahmid  dan  tauhid  bergema  di  angkasa  al-Madinah,  hati-hati 
mereka  mekar  dengan  rindu  dan  cintakan  Allah  Rabul  al-Jalil,  cintakan  kepada  keredhaanNya 
dan  rahmatNya  setelah  dilimpahi  dengan  nikmat-nikmatNya  yang  tak  terkira  itu  di  samping 
sokonganNya  dan  pertolongan  yang  amat  diperlukan  itu,  untuk  itu  maka  al-Quran 
memperingatkan  mereka  yang  bermaksud: 

"Dan  ingatlah  ketika  kamu  sedikit  bilangannya  serta  tertindas  di  bumi,  kamu  takut  orang-orang 
mencoiek  kamu,  maka  Allah  memberi  kamu  tempat  bermastautin  dan  diperkuatkan  kamu 
dengan  pertolonganNya  serta  dikurniakan  kamu  dan  rezeki-rezeki  yang  baik-baik  supaya  kamu 
bersyukur"  (al-Anfaal:  26) 


GHAZWAH  UHUD: 

PERSIAPAN  OURAISY  UNTUK  PERTEMPURAN  GANAS 


Makkah  dibakar  bahang  api  kemarahan  terhadap  kaum  muslimin.  Ini  adalah  ekoran  natijah 
kekalahannya  dipertempuran  Badar,  lanya  adalah  suatu  tragedi  kerana  kekalahan  dan 
kematian  pemuka-pemukanya.  Desakan  menuntut  bela  di  atas  kematian  wira-wira  Ouraisy 
memuncak,  pihak  Ouraisy  melarang  sebarang  ratapan  di  atas  kematian  itu,  dan  melarang 
penebusan  segera  ke  atas  tawanan  perang,  supaya  tidak  dilihat  oleh  kaum  muslimin  betapa 
berdukacitanya  mereka  dengan  peristiwa  yang  tragedik  itu. 

Selepas  peperangaan  Badar  seluruh  Ouraisy  telah  bersetuju  untuk  membuat  satu  serangan 
dan  peperangan  yang  menyeluruh  terhadap  kaum  muslimin,  serangan  yang  boleh  melegakan 
perasaan  marah  mereka  dan  melunakkan  kesumat  hasad  mereka.  Untuk  itu  mereka  membuat 
persiapan  secukupnya  bagi  membolehkan  mereka  masuk  ke  kancah  peperangan  nanti. 

Ikrimah  bin  Abu  Jahal,  Safwan  bin  Umaiyah,  Abu  Sufian  bin  Harb  dan  Abdullah  bin  Abi  Rabiah 
merupakan  tokoh  yang  paling  aktif  dan  pengerak  utama  malah  yang  paling  bersemangat  ke 
kancah  peperangan  berkenaan. 

Tindakan  awal  yang  mereka  lakukan  untuk  tujuan  berkenaan  ialah  memegang  kafilah  yang 
terlepas  dahulu  yang  dipimpin  oleh  Abu  Sufian,  yang  menjadi  punca  peperangan  Badar. 
Mereka  menegaskan  kepada  pemilik-pemilik  harta  itu,  dengan  kata  mereka  : "Wahai  kalian 
Ouraisy,  Muhammad  telahpun  membuat  pukulan  ke  atas  kamu  dan  membunuh  tokoh-tokoh 
kamu,  ku  mengharapkan  agar  kamu  kalian  dapat  membantu  kami,  memerangi  Yathrib  dengan 
harta-harta  ini.  Semoga  dapat  kita  menebus  kekalahan  dan  menuntut  bela  ke  atas  kematian 
orang-orang  kita  yang  tersayang  itu".  Mereka  semua  pun  bersetuju,  maka  dijual  kesemua 
barang  itu  menjadi  aset  mereka,  berjumlah  seribu  ekor  unta  dan  lima  puluh  ribu  dinar  wang 
emas.  Sempena  usaha  ini  Allah  menurunkan  firmanNya  yang  bermaksud  : 

"Sesungguhnya  meraka  yang  kafir  membelanjakan  harta  mereka  untuk  menyekat  dakwah  ke 
jalan  Allah.  Dan  mereka  berbelanja,  kemudian  perbelanjaan  itu  mendatangkan  penyesalan 
seterusnya  mereka  akan  ditewaskan  " (al-Anfal:  36) 

Setelah  itu  mereka  membuka  peluang  untuk  pejuang  sukarela  kepada  sesiapa  sahaja  yang 
berkeyakinan  untuk  turut  serta  dalam  operasi  mengepong  orang-orang  Islam  di  Al-Madinah. 
Peluang  dibuka  untuk  golongan  awam  Al-Ahabisy,  Kabilah  Kinanah  dan  penduduk  Tuhamah. 
Sebagai  langkah  memberansang  orang  ramai,  beberapa  insentif  mereka  lakukan,  di  antaranya, 


Safwan  bin  Umaiyah  memikat  Abu  Azzah  untuk  turut  sama  bergerak,  beliau  adalah  penyair 
yang  telah  dibebaskan  Rasulullah  tanpa  sebarang  bayaran,  beliau  telah  membuat  janji  dengan 
Rasulullah  selepas  ini  beliau  tidak  akan  membuat  sebarang  hasutan  terhadap  Islam,  namun 
beliau  termakan  dengan  ajakan  Safwan,  beliau  turut  berusaha  mempengaruhi  kabilah  Arab 
untuk  turut  serta  memerangi  kaum  muslimin.  Safwan  menjanjikan  Abu  Azzah  kiranya  beliau 
selamat  pulang  dari  peperangan  terhadap  kaum  muslimin  nanti  akan  diberi  kemewahan 
kepadanya,  kalau  tidak  beliau  akan  bertanggungjawab  menyara  hidup  puterinya.  Abu  Azzah 
bergerak  penuh  semangat  melalui  syair-syairnya  yang  bersemangat  meransang  kabilah-kabilah 
disekitar  Makkah,  malah  disamping  itu  pihak  Quraisy  telah  memilih  seorang  penyair  lagi  untuk 
meransang  saraf  musyrikin  Makkah. 

Abu  Sufian  merupakan  tokoh  yang  bersungguh-sungguh  bergerak  menentang  umat  muslimin 
setelah  beliau  lari  lintang  pukang  dari  buruan  ghazwah  Al-Sawiq,  malah  dalam  operasi  itu  beliau 
kehilangan  sebahagian  besar  dari  bekalan  makanannya. 

Apa  yang  menambahkan  suasana  lebih  buruk  dan  menyemarakkan  lagi  kemarahan  Ouraisy 
ialah  kejayaan  angkatan  Zaid  bin  Harithah  menewaskan  kafilah  Safwan  bin  Umaiyah  yang 
membawa  kerugian  besar  malah  hampir  meranapkan  ekonomi  Ouraisy  dan  mensugulkan 
perasaan  dan  pemikirannya.  Kesemua  faktor  ini  mendesak  Ouraisy  untuk  mensegerakan 
tindakan  ke  satu  kancah  peperangan  penentu  di  antara  mereka  dan  kaum  muslimin. 

KEKUATAN  TENTERA  OURAISY  DAN  PIMPINANNYA 

Dalam  tempoh  setahun,  pihak  Ouraisy  telah  berjaya  memperlengkapkan  angkatannya  dengan 
peralatan  ketenteraan  yang  diperlukan.  Kekuatan  tenaga  manusia  terdiri  dari  tiga  ribu  orang 
askar.  Gabungan  Ouraisy,  sekutu  dan  Al-Ahabisy,  sesetengah  pemimpin  Ouraisy  berpendapat, 
peperangan  kali  ini  baik  disertai  oleh  kaum  ibu.  Kerana  penyertaan  seupama  ini  boleh 
mempertingkatkan  prestasi  dan  mutu  peperangan  tentera  Ouraisy,  agar  mereka  akan  bermati- 
matian  semasa  bertempur  kerana  mempertahankan  maruah  dan  kehormatan  keluarga  mereka. 
Bilangan  kaum  wanita  yang  turut  serta  adalah  seramai  lima  belas  orang. 

Logistik  pengangkutan  di  dalam  angkatan  kali  ini  sebanyak  tiga  ribu  ekor  unta,  kekuatan  tentera 
berkuda  adalah  seramai  dua  ratus  ekor  kuda.  Peralatan  penangkis  adalah  sebanyak  tujuh  ribu 
perisai. 

Pimpinan  agung  diserahkan  kepada  Abu  Sufian  bin  Harb  manakala  pimpinan  tentera  berkuda 
diletak  dibawah  kelolaan  dan  tanggungjawab  Khalid  bin  Al-Walid  dengan  dibantu  oleh  Ikrimah 
bin  Abi  Jahal.  Adapun  tanggungjawab  membawa  panji  peperangan  diserahkan  kepada  Banu 
Abdul  Al-Dar. 


TENTERA  MAKKAH  BERGERAK 


Dengan  kelengkapan  yang  sebegini  kemas,  tentera  Makkah  mula  bergerak  menuju  ke  Madinah. 
Kesumat  kemarahan  yang  amat  sangat  untuk  menuntut  bela  di  atas  kematian-kematian  silam 
membakar  perasaan  masing-masing,  menunggu  saat  yang  pada  bila-bila  masa  sahaja  boleh 
membangkit  dan  mencetuskan  pertempuran  yang  sengit. 

RISIKAN-RISIKAN  RASULULLAH  MENYINGKAP  PERGERAKAN  MUSUH 

Al-Abbas  bin  Abdul  Muttalib  mencerap  pergerakan  ketenteraan  Ouraisy.  Al-Abbas  pun  segera 
pula  mengutus  risalah  memaklumkan  Rasulullah  segera  sesuatu  mengenai  tentera  Ouraisy  dan 
pergerakannya. 

Utusan  Al-Abbas  itu  bergerak  cepat  sekali  merentas  perjalanan  di  antara  Makkah  dan  Madinah 
yang  dianggar  jaraknya  lima  ratus  kilometer  memakan  masa  tiga  hari,  utusan  tadi  segera 
menyerah  risalah  Al-Abbas  itu  ke  tangan  Rasulullah  (s. a. w.)  yang  pada  masa  itu  sedang  berada 
di  masjid  Quba'. 

Ubai  bin  Kaab  bertugas  membaca  risalah  yang  diterima  itu  kepada  Baginda.  Baginda  meminta 
agar  dirahsiakan  risalah  berkenaan,  dengan  itu  Baginda  segera  pulang  ke  Madinah  dan  terus 
Baginda  berbincang  dengan  pemimpin  Muhajirin  dan  Al-Ansar. 

PERSIAPAN  KAUM  MUSLIMIN  MENGHADAPI  KECEMASAN 

Kini  Al-Madinah  berada  dalam  suasana  seruan  jihad  am  (Al-Nafir  al-Aam  ).  Tentera  Islam  terus 
membawa  senjata  ke  mana  sahaja  hingga  ke  dalam  solat  mereka,  sebagai  persiapan  buat 
menghadapi  suasana  kecemasan. 

Satu  kumpulan  bertindak  telah  dibentuk  dari  kalangan  Al-Ansar,  terdiri  dari  Saad  bin  Muaz, 
Usayyid  bin  Hadhir  dan  Saad  bin  Ubadah,  mereka  bertugas  mengawal  Rasulullah,  mereka  ini 
sepanjang  masa  berada  di  pintu  kediaman  Rasulullah  siap  sedia  dengan  senjata  mereka. 

Dan  beberapa  kumpulan  yang  lain  bertugas  menjaga  pintu  masuk  ke  Madinah  dan  lorong- 
lorong  yang  lain,  takut  diserang  hendap  dan  curi  masuk  secara  mendadak. 

Sekumpulan  yang  lain  membantu  relawan  peninjau  buat  meninjau  pergerakan  musuh, 
kumpulan  ini  bergerak  di  sekitar  jalan-jalan  yang  dianggap  kemungkinan  tentera  musuh 
merempuh  masuk  menyerang  kaum  muslimin. 

TENTERA  MUSUH  DI  PINGGIR  AL-MADINAH 

Tentera  Makkah  meneruskan  perjalanannya  dengan  melalui  jalan  awam  utama  di  sebelah  barat, 
setibanya  ke  Al-Abwa',  Hindun  binti  Utbah  isteri  Abu  Sufian  di  antara  kaum  ibu  Ouraisy  yang 
turut  serta  bersama  tentera  Makkah  telah  mencadangkan  supaya  mereka  mengali  lubang  kubur 
ibu  Rasulullah  di  situ,  namun  pemimpin  tentera  enggan  berbuat  demikian,  malah  mereka 
memperingatkan  bahawa  tindakan  seumpama  itu  boleh  mendatangkan  padah  yang  buruk  ke 
atas  mereka  semua. 


Tentera  Makkah  teruskan  perjalanannya  hingga  sampai  berhampiran  al-Madinah  dengan 
melalui  "Wadi  al-Aqiq"  kemudian  membelok  sebelah  kanan  dan  singgah  berhampiran  bukit 
"Uhud"  di  kawasan  yang  dikenali  sebagai  "Ainain"  di  lembah  "al-Sabkhah"  berdekatan  terusan 
di  tebing  lembah  di  situ,  kira-kira  disebelah  utara  "al-Madinah"  mereka  berkhemah  di  situ  pada 
tanggal  tujuh  haribulan  Syawal  tahun  ketiga  hijrah  di  hari  Jumaat. 

MAJLIS  PERMESYUARATAN  BERSIDANG  MEMBENTUK  PELAN  PERTAHANAN 

Risikan  al-Madinah  telah  memungut  berita  mengenai  tentera  Makkah  pada  setiap 
pergerakannya,  sehingga  berita  terakhir  mengenai  perkhemahannya.  Justeru  itu  Rasulullah  pun 
bersidang  dengan  anggota  Majlis  Permesyuaratan  Tertinggi  Ketenteraan  Islam,  bagi  bertukar 
pendapat  untuk  menentukan  pendirian,  malah  Baginda  menceritakan  mimpi  yang  dilihatnya 
dengan  berkata:  "Demi  Allah!  Sesungguhnya  daku  telah  bermimpi  sesuatu  yang  baik,  daku 
melihat  seekor  lembu  jantan  disembelih,  mata  pedangku  sumbing  dan  ku  memasukkan  kedua 
tangan  ku  ke  dalam  baju  besi".  Baginda  mentakbirkan  mimpi  lembu  jantan  sebagai  beberapa 
orang  sahabatnya  terbunuh,  pedang  sumbing  sebagai  seorang  keluarganya  dibunuh  dan  baju 
besi  sebagai  "al-Madinah". 

Kemudian  Rasulullah  mengemukakan  pendapat  kepada  para  sahabat  untuk  tidak  keluar  dari  al- 
Madinah,  malah  mereka  wajar  mempertahankan  al-Madinah,  kiranya  kaum  musyrikin 
berkhemah  di  tempat  mereka  sekarang  bererti  mereka  mengambil  yang  buruk  dan  tidak 
berfaedah  dan  kalau  mereka  menyerang  al-Madinah  maka  kaum  muslimin  akan  menanti 
mereka  di  pintu-pintu  lorong  ke  Madinah.  Kaum  wanita  berperanan  dari  atas  bumbung  rumah, 
itu  adalah  pendapat  Baginda.  Pendapat  Baginda  dipersetujui  oleh  Abdullah  Ibni  Ubai  bin  Salul 
kepala  munafiqin,  beliau  menghadiri  majlis  berkenaan  dengan  statusnya  sebagai  salah  seorang 
pemimpin  al-Khazraj.  Persetujuan  beliau  dengan  cadangan  Rasulullah  tadi  bukanlah 
berasaskan  pendirian  yang  sihat  dari  logik  ketenteraan,  tetapi  maksud  beliau  ialah  untuk 
mengelak  dari  peperangan  dalam  keadaan  tidak  disedari  oleh  orang  lain,  namun  dengan  niat 
tak  eloknya  beliau  dan  rakannya  terdedah  kepada  kaum  muslimin,  dan  tertonjol  lagi  sifat 
nifaqnya  di  saat  terawal  lagi. 

Sekumpulan  para  sahabat  Rasulullah  yang  tidak  menyertai  peperangan  Badar  telah  meminta 
Rasul  supaya  berperang  di  luar  di  al-Madinah,  dan  mereka  beriya-iya  untuk  keluar,  ada  di 
antara  mereka  yang  berkata  : "Wahai  Rasulullah,  sememangnya  kami  mengharapkan  hari 
seumpama  ini  dan  kami  senantiasa  berdoa  kepada  Allah.  Nah!  Allah  telah  pun  membawa  hari 
itu  untuk  kami,  di  mana  perjalanannya  tidak  jauh  dari  sini,  semua  ini  Allah  yang 
memperdekatkannya,  Ayuh!  Keluarlah  wahai  Rasulullah  untuk  bersemuka  dengan,  musuh  Allah 
dan  jangan  biarkan  mereka  melihat  kita  sebagai  orang-orang  yang  pengecut".  Orang  yang 
mengepalai  mereka,  yang  bersemangat  untuk  keluar  ini  ialah  bapa  saudaranya  Hamzah  bin 
Abdul  Al-Muttalib,  sebagai  orang  yang  dilihat  oleh  Rasulullah  di  dalam  mimpinya,  sebagai  mata 


pedang  yang  sumbing,  akhirnya  Rasulullah  bersabda  kepada  mereka  : "Demi  Tuhan  yang  telah 
menurunkan  ke  atas  ku  al-Kitab,  aku  tidak  akan  memakan  sebarang  makanan  hinggalah  akan 
membelasah  mereka  dengan  pedangku  ini  di  luar  al-Madinah. 

PEMBAHAGIAN  KELOMPOK  TENTERA  ISLAM  DAN  KEMARAAN  BAGINDA  KE  MEDAN 
PERANG 

Di  hari  itu  Rasulullah  bersembahyang  Jumaat  bersama-sama  seluruh  kaum  muslimin  di 
Madinah  diikuti  dengan  nasihat  dan  pesanan  yang  meminta  supaya  mereka  sentiasa  bersabar 
di  mana  mereka  akan  dianugerahkan  dengan  kemenangan  dari  Allah  dan  seterusnya  meminta 
mereka  bersiap  sedia  serta  berjaga-jaga  untuk  menghadapi  musuh.  Maka  seluruh  hadirin 
terasa  gembira  dengan  seruan  Baginda  itu. 

Di  sebelah  petang  Rasulullah  (s.a.w.)bersembahyang  Asar  bersama  kaum  muslimin,  penduduk 
al-'Awali  telah  turut  di  dalam  perhimpunan  itu,  kemudian  Rasulullah  masuk  ke  dalam  rumahnya 
dituruti  oleh  dua  orang  sahabatnya  Abu  Bakr  dan  Umar  (r.a).  Mereka  berdua  memasangkan 
serban  ke  kepala  Baginda  dan  memakaikan  Baginda  pakaiannya,  seterusnya  Rasulullah 
mengambil  senjata,  memakai  baju  besi  mengalas  pedang  dan  keluar  ke  hadapan  khalayak 
ramai. 

Orang  ramai  sedang  menunggu  kemunculan  Rasulullah,  di  masa  itu  Saad  bin  Muaz  dan  Usaid 
bin  Hadhir  bercakap  kepada  Hadirin  : "Kamu  telah  paksa  Rasulullah  supaya  keluar,  sewajibnya 
serahkan  sahaja  urusan  ini  kepada  Baginda",  dan  mereka  semua  terasa  menyesal  dengan 
tindakan  mereka  itu,  bila  sahaja  Rasulullah  muncul  semula  di  hadapan  mereka,  mereka  pun 
menyuara  : "Wahai  Rasulullah  tidak  wajar  bagi  kami  mencanggahi  tuan  hamba,  lakukanlah  apa 
sahaja  sehendak  tuan  hamba,  kiranya  Rasulullah  lebih  suka  bertahan  di  al-Madinah,  Rasulullah 
boleh  lakukan".  Jawab  Rasulullah  (s. a. w.)  dengan  sabdanya  yang  bermaksud: 

"Tidak  wajar  bagi  seorang  nabi  apabila  telah  memakai  baju  besinya  akan  menanggalnya 
hinggalah  Allah  membuat  penentuan  di  antaranya  dan  musuhnya". 

Rasulullah  memulakan  penyusunan  tentera  dengan  membahagikan  kepada  tiga  kelompok: 

1.  Katibah  (kelompok)  al-Muhajirin  panjinya  diserahkan  kepada  Mus'ab  bin  Umair  al-Abdari. 

2.  Katibah  al-Ansar  dari  al-Aws  diserahkan  panjinya  kepada  Usaid  bin  Hadhir. 

3.  Katibah  Ansardari  al-Khazraj  diserahkan  panjinya  kepada  al-Habbab  bin  al-Munzir. 

Semua  tentera  terdiri  dari  seribu  orang  askar  di  antaranya  seratus  berbaju  besi  dan  lima  puluh 
penunggang  kuda  tapi  ada  pendapat  mengatakan  di  hari  Uhud  itu  tidak  ada  askar  berkuda. 
Rasulullah  melantik  Ibnu  Umu  Maktum  sebagai  Khalifahnya  di  al-Madinah  untuk  mengimami 
sembahyang  dengan  orang  yang  masih  berada  di  Madinah.  Setelah  itu  Rasulullah  pun 
memerintah  tentera  Islam  bergerak  menuju  ke  sebelah  utara,  kedua-dua  Saad  keluar  berlari  di 
hadapan  Rasulullah  dengan  memakai  baju  besi  masing-masing. 


Setibanya  Rasulullah  berhampiran  dengan  "Thaniyah  al-Wada'"  Baginda  terlihat  satu  katibah 
tentera  yang  kemas  peralatannya,  berasingan  dari  tentera  induk,  Baginda  bertanya  siapa 
mereka  itu,  maka  diberitahu  itu  adalah  katibah  Yahudi  sekutu  al-Khazraj.  Mereka  relahati  untuk 
turut  serta  di  dalam  peperangan  menentang  kaum  musyrikin,  tanya  Baginda  : "Apakah  mereka 
itu  telah  memeluk  Islam?"  Jawab  mereka  : "Tidak".  Maka  Rasul  menolak  penyertaan  mereka 
kerana  Baginda  tidak  mahu  meminta  bantuan  dari  kaum  kafir  untuk  menentang  kaum  musyrikin. 

PERBARISAN  TENTERA 

Setibanya  Baginda  ke  tempat  yang  dikenali  sebagai  "al-Syaikhan"  Baginda  memeriksa 
perbarisan  tenteranya,  mana-mana  peserta  yang  dianggap  masih  kecil  belum  cukup  layak,  tidak 
berkemampuan  untuk  berperang  dihantar  pulang,  di  antara  mereka  ialah  : Abdullah  bin  Umar 
bin  al-Khattab,  Usamah  bin  Zaid,  Usaiyid  bin  Zahir,  Zaid  bin  Thabith,  Zaid  bin  Arqam,  Urabah 
bin  Awsi,  Amru  bin  Hizam,  Abu  Said  al-Khudari,  Zaid  bin  Harithah,  al-Ansari  dan  Said  bin 
Hibbah.  Ada  pendapat  menyebut  di  antara  yang  masih  muda  dan  dihantar  pulang  ialah  al-Barra' 
bin  Azid  tetapi  hadith  al-Bukhari  yang  diriwayatkan  oleh  Azib  membuktikan  kehadiran  beliau  di 
dalam  peperangan  Uhud  Itu. 

Namun  Baginda  membenarkan  Rafi'  bin  Khudaij  dan  Sumrah  bin  Jundub  meskipun  kedua- 
kudanya  terlalu  muda,  tapi  oleh  kerana  Rafi'  mahir  melontar  anak  panah  maka  Baginda 
membenarkannya.  Di  sini  Sumrah  berkata  : 

"Daku  lebih  gagah  darinya,  daku  pernah  mengalahkannya  semasa  bergusti  dengannya,  setelah 
dicerita  hal  ini  kepada  Rasulullah,  lalu  Baginda  meminta  mereka  berdua  bergusti,  dan  mereka 
pun  melakukannya,  memang  Sumrah  mengalahkan  Rafi',  maka  Rasulullah  (s.a.w.) 
membenarkan  kepada  mereka  berdua  untuk  turut  serta. 

BERMALAM  DI  TEMPAT  DI  ANTARA  UHUD  DAN  AL-MADINAH 

Rasulullah  sampai  ke  tempat  ini  dilewat  petang,  setelah  bersembahyang  Maghrib,  dan  Isya'  di 
waktunya,  maka  Rasulullah  pun  bermalam  di  situ.  Sebelumnya  Rasulullah  telah  pilih  seramai 
lima  puluh  orang  untuk  membuat  pengawalan,  dengan  meronda  di  sekeliling  perkhemahan  di 
ketuai  oleh  Muhammad  bin  Maslamah,  al-Ansari,  wira  dan  jaguh  sariyah  Kaab  bin  al-Asyraf, 
sedang  Zakwan  bin  Abd  Qais  pula  bertugas  khusus  menjaga  nabi  (s.a.w.). 

PENDERHAKAAN  ABDULLAH  BIN  UBAI  DAN  RAKANNYA 

Sebelum  fajar  menyising  di  akhir  malam  dan  sebelum  masuk  waktu,  Rasulullah  bersembahyang 
sunat  fajar,  tapak  perkhemahan  Baginda  itu  adalah  dekat  dengan  tempat  musuh,  kiranya 
Rasulullah  (s.a.w.)  boleh  nampak  mereka  dan  mereka  boleh  nampak  Baginda.  Di  ketika  ini 
Abdullah  bin  Ubai  memberontak  dengan  menarik  diri  bersama  dengan  pengikut-pengikutnya, 
kira-kira  tenaga  mereka  seramai  sepertiga  dari  keseluruhan  tentera  Islam,  dianggar  sebanyak 


tiga  ratus  orang  dengan  katanya:  "Untuk  tujuan  apa  kita  berperang?"  Beliau  protes  dengan 
alasan  Rasulullah  tidak  meminta  pendapatnya  malah  Baginda  senang  mengikut  pendapat 
orang  lain. 

Tidak  syak  lagi  motif  utama  penarikan  diri  ini  bukan  sekadar  sebagaimana  yang  dinyatakan  oleh 
kepala  munafiq  tadi,  iaitu  kerana  Rasulullah  menolak  pandangannya  kalau  tidak  kenapa  pula 
beliau  telah  mengikuti  Rasulullah  hingga  ke  tempat  ini,  sekiranya  inilah  alasannya  nescaya 
beliau  menarik  diri  dari  awal-awal  lagi.  Tujuan  beliau  yang  sebenarnya  ialah  untuk  menimbulkan 
kekacauan  di  kalangan  tentera  Islam,  di  hadapan  tentera  musuh,  dan  supaya  tentera-tentera 
yang  lain  akan  turut  jejak  langkahnya  dan  supaya  semangat  juang  dikalangan  tentera  Islam 
musnah  sama  sekali  dan  membangkitkan  semangat  musuh  setelah  melihat  keadaan  umat 
Islam,  malah  inilah  cara  yang  paling  berkesan  untuk  memusnahkan  Rasulullah  (s. a. w.)  dan 
sahabat-sahabatnya  yang  jujur  ini,  seterusnya  akan  terbuka  baginya  untuk  kembali  berkuasa  di 
Madinah  pada  anggapannya. 

Memang  benarlah  apa  yang  dimaksudkan  oleh  kepala  munafiq  tadi,  kerana  hampir  tercapai 
sebahagian  dari  matlamatnya,  lantaran  dua  kumpulan  dari  Banu  Harith  dari  al-Aws  dan  Banu 
Salamah  dari  al-Khazraj  hampir  hendak  menuruti  jejak  langkahnya,  tetapi  Allah  menyelamatkan 
mereka  dengan  mencampak  kekuatan  ke  dalam  hati-hati  mereka,  justeru  itu  mereka  kembali 
sedar  dan  cekal,  sebagaimana  diceritakan  Allah  di  dalam  firmanNya: 

"Dan  ingatlah  ketika  dua  golongan  di  antara  kamu  hendak  berundur  dan  Allah  jua  wali, 
memelihara  mereka  berdua.  Dan  hanya  kepada  Allah  hendaklah  orang-orang  beriman 
menyerahkan  diri. " (Ali-lmran:  122) 

Dalam  hal  begini  Abdullah  bin  Hiram  iaitu  bapa  Jabir  bin  Abdullah  bertindak  memperingatkan 
orang-orang  munafiq  ini  akan  kewajipan  mereka  di  saat  segenting  ini,  beliau  mengekori  mereka 
memarah  dan  menggesa  mereka  supaya  berpatah  balik,  dengan  katanya:  "Ayuh  ke  mari 
berperanglah  ke  jalan  Allah  itu,  atau  setidaknya  bertahan".  Apa  jawab  mereka:  "Kalaulah  kami 
tahu  bahawa  perang  akan  berlaku  masakan  kami  akan  menarik  diri".  Dengan  itu  Abdullah  Bin 
Hiram  kembali  semula  dengan  berkata:  "Allah  akan  jauhkan  kamu,  kamu  memang  musuh  Allah, 
Allah  akan  menyempurnakan  kerja  RasulNya  tanpa  kehadiran  kamu".  Mengenai  golongan 
munafiqin  Allah  berfirman: 

"Dan  supaya  dia  mengetahui  orang  melakukan  nifaq  dan  dikatakan  kepada  mereka  marilah 
kamu  berperang  pada  jalan  Allah,  atau  pertahanlah  kamu  dengan  bilangan  kamu  itu.  jawab 
mereka:  Kalau  kamu  tahu  bahawa  perang  akan  berlaku  tentu  kami  mengikut  kamu,  mereka 
pada  hari  itu  terlebih  dekat  kepada  kekafiran  daripada  keimanan,  mereka  mengatakan  dengan 
mulut  mereka  barang  yang  tiada  dalam  hati.  Dan  Allah  lebih  mengetahui  apa-apa  yang  mereka 
sembunyikan  ". 

(Ali-lmran:  167) 


TENTERA  ISLAM  YANG  MASIH  KEKAL  TERUS  MARA  KE  UHUD 

Selepas  penderhakaan  dan  penarikan  diri  oleh  golongan  munafiqin,  namun  Rasul  meneruskan 
kemaraannya  dengan  tentera  yang  masih  bersama  Baginda  yang  seramai  tujuh  ratus  orang 
askar,  untuk  terus  berhadapan  dengan  tentera  musuh.  Perkhemahan  musuh  menghalang 
Baginda  untuk  sampai  ke  bukit  Uhud  dari  beberapa  arah.  Maka  Rasulullah  merayu:  "Siapa  di 
antara  kamu  yang  boleh  bawa  kita  keluar  dari  tempat  ini  dengan  tidak  melintasi  hadapan 
mereka?".  Jawab  Abu  Khaithamah:  "Daku  wahai  Rasulullah".  Maka  beliau  memilih  jalan  yang 
ringkas  untuk  sampai  ke  Uhud  dengan  melalui  perkampungan  Banu  Harithah  dan  ladangnya, 
membiarkan  tentera  musyrikin  ke  sebelah  barat. 

Tentera  Islam  melalui  di  tepi  tembok  Mirba'  bin  Qaidzi,  beliau  seorang  munafiq  buta,  bila  beliau 
mengetahui  tentera  Islam  melalui  di  situ  beliau  melontar  tanah  dan  pasir  ke  arah  tentera  Islam 
sambil  berkata:  "Sekiranya  kau  Rasulullah  tak  seharusnya  kau  memasuki  tembok  ku  ini". 
Sekalian  tentera  mara  ke  hadapannya  untuk  membunuh,  tetapi  mereka  dilarang  oleh  Rasulullah 
dengan  sabdanya: 

"Tak  usah  bunuhnya,  sudahlah  dianya  buta  hati  ditambah  dengan  buta  mata  pula". 

Rasulullah  meneruskan  perjalanan  tenteranya  hingga  sampai  di  suatu  lorong  di  bukit  Uhud  di 
tebing  lembahnya,  di  situlah  Baginda  menempatkan  tenteranya  membelakangi  bukit  Uhud 
sedang  tentera  musyrikin  berada  di  hadapannya.  Dengan  itu  kedudukan  semasa  Baginda 
merupakan  pemisah  di  antara  tentera  musyrikin  dan  al-Madinah. 

STRATEGI  PERTAHANAN 

Di  sini  Rasulullah  menggerak  dan  menyusun  kedudukan  tenteranya,  mempersiapkan  mereka 
semua  untuk  pertempuran.  Rasulullah  memilih  di  antara  mereka  dan  menubuh  sepasukan 
pemanah  yang  mahir,  dengan  tenaga  seramai  lima  puluh  orang,  pimpinan  diserahkan  kepada 
Abdullah  bin  Jubair  bin  al-Nukman  al-Ansari  al-Awsi  al-Badri.  Mereka  diperintahkan  supaya 
mengambil  tempat  di  atas  bukit  Uhud,  yang  terletak  di  sebelah  selatan  tebing  lembah  yang 
kemudian  dikenal  sebagai  "Jabal  al-Rumaah"  di  tenggara  perkhemahan  tentera  Islam,  kira-kira 
seratus  lima  puluh  meter  dari  pengkalan  tentera  Islam. 

Tujuan  Rasul  menyusun  tenteranya  sedemikian  rupa  adalah  sebagaimana  yang  dapat  dilihat 
dari  pesanannya  yang  disampaikan  kepada  pemanah-pemanah  berkenaan  dengan  sabdanya 
yang  bermaksud: 

"Humbankan  kuda-kuda  musuh  yang  menyerang  dengan  panah-panah  kamu,  jangan  beri 
kesempatan  kepada  mereka  menyerang  dari  belakang  kami,  sekiranya  kami  menang  atau 
kalah  jangan  bergerak  dari  tempat  kamu  itu,  supaya  jangan  kami  diserang  dari  arah  kamu 
kalian,  peliharalah  belakang  kami,  sekiranya  kamu  dapati  kami  sedang  diganyang  jangan  kamu 


turun  membantu  kami  dan  sekiranya  kamu  dapati  kami  menang  dan  sedang  mengumpul  harta 
rampasan  jangan  pula  kamu  turun  untuk  mengumpul  harta  rampasan 

Di  dalam  hadith  yang  lain  riwayat  al-Bukhari  Rasulullah  (s.a.w.)  bersabda  yang  bermaksud: 
"Sekiranya  kamu  dapati  kami  diganyang  jangan  sekali-kali  kamu  tinggal  tempat-tempat  kamu  itu 
hinggalah  aku  memberitahu  kamu,  dan  sekiranya  kamu  mendapati  kami  berjaya  mengalahkan 
musuh  dan  dapat  melanyak  mereka,  juga  jangan  kamu  kosongkan  tempat  kamu  itu  hinggalah 
aku  menyuruh  kamu  turun 

Terbentuknya  unit  khusus  yang  diletakkan  di  atas  bukit  dengan  tugas-tugas  khasnya  itu  yang 
begitu  ketat,  bererti  Rasulullah  sudah  berjaya  mengatasi  satu  penyebab  kekalahan,  yang 
berkemungkinan  besar  tempat  kelemaahan  ini  akan  dipergunakan  oleh  seteru  untuk  meluru 
masuk  ke  dalam  saf  Islam  dari  belakang  dan  ini  besar  kemungkhian  pula  seteru  akan  berjaya 
melingkungi  tentera  Islam. 

Adapun  baki  askar,  Rasulullah  membahagikan  mereka  kepada  sayap  kanan  di  bawah  pimpinan 
al-Muzir  bin  Amru  dan  sayap  kiri  dibawah  pimpinan  al-Zubair  bin  al-Awwam  dengan  dibantu 
oleh  al-Miqdad  bin  al-Aswad.  Kepada  al-Zubair  juga  diserahkan  tanggungjawab  "pertahanan 
habis-habisan"  untuk  menolak  serangan  tentera  berkuda  Khalid  bin  al-Walid,  di  barisan 
hadapan  sekali  diletaknya  sekumpulan  terpilih  dan  berani  dari  tokoh-tokoh  tentera  Islam  yang 
memang  terkenal  dengan  keberanian  dan  keperwiraan  mereka.  Keupayaan  mereka  setanding 
dengan  seribu  orang. 

Strategi  Rasulullah  merupakan  strategi  yang  bijak  dan  teliti  serta  tertera  kehandalan  dan 
kebijaksanaan  pimpinan  Rasulullah  (s.a.w.).  Tak  mungkin  ada  seorang  pemimpin  yang  cekap 
dan  berwibawa  mampu  merencana  strategi  sekemas  dan  sejitu  perencanaannya  meskipun 
Baginda  turun  ke  medan  terkemudian  dari  musuh.  Baginda  membentengkan  belakang  dan 
kanannya  dengan  benteng  semulajadi  iaitu  dengan  bukit-bukit,  manakala  kelemahan  belakang 
dan  kirinya  pula  Baginda  segera  menutupnya  dengan  tapak  markas  operasi.  Baginda  memilih 
suatu  tempat  tinggi  kiranya  berlaku  kekalahan  di  pihaknya,  dan  tentera  Islam  pula  tidak  akan 
lari,  kerana  alternatif  itu  memberi  peluang  kepada  tentera  musuh  menawan  mereka,  taktik  ini 
juga  memberi  peluang  untuk  membuat  pukulan  hebat  ke  atas  tentera  musuh,  sekiranya  mereka 
melanggar  tapak  markasnya,  perencanaan  ini  juga  telah  memaksa  musuh  menerima  dataran 
rendah  sebagai  tapak  kedudukan  mereka,  di  mana  kiranya  sukar  bagi  mereka  memperolehi 
kemenangan,  malah  sukar  pula  untuk  mereka  melarikan  diri  dari  buruan  tentera  Islam  kiranya 
mereka  tewas  dalam  pertempuran.  Sebagai  langkah  untuk  menampung  kekurangan  bilangan 
tentera  Islam  Rasulullah  memilih  seunit  askar  tempor  yang  berani  dan  nekad. 

Beginilah  bentuk  penyusunan  tentera  Rasulullah  (s.a.w.)  yang  telah  digerakkannya  di  pagi  hari 
Sabtu  tanggal  tujuh  haribulan  Syawal  tahun  ketiga  hijrah. 


RASULULLAH  MENIUP  SEMANGAT  JUANG  KE  ATAS  TENTERA  ISLAM 

Rasulullah  melarang  tenteranya  dari  memulakan  peperangan  kecuali  setelah  menerima  arahan 
dari  Baginda,  Rasulullah  menampil  dirinya  yang  lengkap  dengan  baju  besi,  seraya  merangsang 
sahabatnya  untuk  berperang,  mengingatkan  mereka  supaya  bersabar  dan  berdaya  juang  di 
saat  pertembungan  sengit,  seterusnya  Rasulullah  memberi  semangat  keberanian  dan 
pertahanan  diri  pada  jiwa-jiwa  sahabatnya,  pada  kemuncaknya  Rasulullah  mengeluar  dan 
menjulang  pedangnya  dengan  berkata:  "Siapakah  yang  sanggup  mengambil  pedang  ini  dan 
menunaikan  haknya  dengan  sebenar?  Maka  bangunlah  beberapa  orang  untuk  mengambilnya, 
di  antara  mereka  ialah  Ali  bin  Talib,  al-Zubair  bin  al-Awwam  dan  Umar  bin  al-Khattab,  akhirnya 
bangun  Abu  Dujanah  Sammak  bin  Kharsyah  sambil  bertanya: 

"Apakah  haknya  wahai  Rasulullah?"  Jawab  Rasulullah  (s.a.w):  "Hendaklah  pukul  muka-muka 
musuh  Allah  hingga  melentok".  Maka  jawab  Abu  Dujanah:  "Akulah  orangnya  yang  akan 
menunaikan  hak  pedang  itu  wahai  Rasulullah".  Lantas  Baginda  pun  menyerahkan  pedang  itu 
kepada  Abu  Dujanah. 

Abu  Dujanah  adalah  seorang  wira  yang  berani,  beliau  menyombong  semasa  berhadapan 
dengan  seteru,  beliau  mempunyai  semutar  berwarna  merah,  orang  ramai  akan  mengetahui 
bahawa  beliau  akan  berperang  hingga  ke  titisan  darah  terakhir  bila  mana  beliau  membelit 
kepalanya  dengan  semutar  merah  itu.  Sebaik  sahaja  beliau  menerima  pedang  itu  dari 
Rasulullah,  terus  beliau  membelit  kepalanya  dengan  semutar  merahnya  itu,  beliau  berjalan  di 
antara  dua  saf  dengan  lagak  kesombongannya,  di  ketika  itu  Rasulullah  bersabda:  "Sebenarnya 
lagak  jalan  sebegini  dibenci  Allah  kecuali  di  suasana  sebegini". 

MOBILISASI  TENTERA  MAKKAH 

Kaum  musyrikin  menyusun  operasi  tenteranya  berdasarkan  sistem  perbarisan.  Pimpinan  agung 
diletak  di  bawah  Abu  Sufian  Sakhr  bin  Harb,  yang  mengambil  posisinya  di  tengah-tengah  askar 
Makkah,  sayap  kanan  dipimpin  oleh  Khalid  bin  al-Walid,  sayap  kiri  oleh  Ikrimah  bin  Abu  Jahal, 
pejalan  kaki  dipimpin  oleh  Safwan  bin  Umaiyyah  manakala  unit  pemanah  diletakkan  dibawah 
pimpinan  Abdullah  bin  Abi  Rabiah. 

Pembawa  panji  diserahkan  kepada  ketumbukan  dari  Banu  Abd  al-Dar.  Sebenarnya  tugas 
membawa  panji  Makkah  memang  menjadi  tanggungjawab  Banu  Abd  al-Dar,  sejak  pengagihan 
tugas  dibahagikan  di  kalangan  keturunan  Banu  Abdul  Manaf,  Abd  al-Dar  mewarisi  tugas  ini  dari 
Qusai  bin  Kilab,  bapa  Abd  al-Dar,  sepertimana  telah  kita  perkatakan  di  permulaan  pembahagian 
tugas-tugas  dahulu. 

Tugas  yang  terikat  pada  masing-masing  itu  tidak  seorang  pun  boleh  mempertikaikannya,  ini 
berdasarkan  kepada  tradisi  yang  diwarisi  sejak  turun  temurun,  di  kesempatan  ini  pemimpin 
agung  Ouraisy  iaitu  Abu  Sufian  telah  mengingatkan  mereka,  peristiwa  terajis  yang  menimpa 
Ouraisy  di  Badar,  di  mana  pembawa  panji  al-Nadhr  bin  al-Harith  telah  ditawan  oleh  kaum 


muslimin,  peringatan  ini  lebih  merupakan  provokasi  kepada  Banu  Abd  al-Dar  dan  membakar 
semangat  juang  mereka.  Kata  Abu  Sufian: 

"Wahai  Abd  al-Dar,  di  hari  peperangan  Badar  kamulah  yang  membawa  panji  kita  semua, 
hingga  habis  semua  kita  tertimpa-bala  petaka,  dimana  kamu  juga  turut  menyaksi  bala  itu  datang 
dari  arah  kamu,  kerana  tumbangnya  panji  bererti  tumbangnya  kita  semua,  kalau  tidak  kamu 
boleh  berhenti  dari  tugas  ini  atau  serahkan  sahaja  kepada  kami  dan  tahulah  kami  memikulnya". 
Di  sini  Abu  Sufian  sudah  berjaya  memancing  kemarahan  dan  perasaan  Abd  al-Dar,  malah 
mereka  mengutuk  Abu  Sufian  dengan  kata  mereka:  "Apa  kami  akan  serah  panji  kami  ini  kepada 
kamu?  Besok  kamu  akan  kenal  siapa  kami  bila  tiba  saat  pertembungan".  Memang  benar  apa 
yang  mereka  katakan  itu,  di  mana  mereka  telah  tidak  berginjak  dari  medan  pertempuran  hingga 
habis  orang-orang  Abd  al-Dar  mati  di  medan  pertempuran  tak  tinggal  seorang  pun. 

POLITIK  PANCINGAN  OURAISY 

Sebelum  tercetus  pertempuran,  pihak  Ouraisy  telahpun  cuba  menimbulkan  keretakan  di  dalam 
saf  Islam,  Abu  Sufian  telah  mengirim  wakilnya  menemui  orang-orang  Ansar  dengan  katanya: 
"Biarlah  permasalahan  ini  di  antara  kami  dan  anak-anak  saudara  kami  sahaja,  tak  usahlah 
kamu  pedulikan,  kiranya  begitu  akan  kami  beredar  pulang  dari  sini  biar  peperangan  pun  tidak 
jadi".  Namun  percubaan  Abu  Sufian  itu  tidak  sedikit  pun  boleh  mengugat  keimanan  dan 
keyakinan  yang  segagah  gunung  itu,  malah  al-Ansar  menjawab  balik  dengan  jawapan  yang  tak 
terdaya  didengar  oleh  Abu  Sufian  atau  musyrikin  lain. 

Kini  saat  genting  dan  detik  terakhir  semakin  hampir,  kedua  belah  pihak,  mula  menghampiri 
lawan,  Ouraisy  sekali  lagi  cuba  memecahkan  perpaduan  umat,  cerita  seorang  ejen  dan 
pengkhianat  dikenali  dengan  Abu  Amir  seorang  fasiq  nama  penuhnya  ialah  Abd  Amru  bin  Saifi, 
suatu  ketika  pernah  digelar  sebagai  Tok  Paderi,  tapi  Rasulullah  menamakannya  al-Fasiq. 
Semasa  Jahiliah  beliau  merupakan  kepala  kabilah  al-Aws,  tapi  setelah  Islam  datang,  beliau 
sesak  nafas  dan  rimas  dengan  Islam,  terang-terang  beliau  memusuhi  Rasulullah,  akhirnya 
beliau  lari  dari  al-Madinah  lalu  tinggal  dengan  Ouraisy  merancang  bersama  mereka  untuk 
memusuhi  Rasulullah,  di  saat  ini  beliau  menjanjikan  Ouraisy  dengan  katanya  bahawa  kaumnya 
akan  mematuhinya  sekiranya  beliau  menemui  mereka,  beliau  telah  keluar  bersama  golongan 
al-Ahbasy  dan  hamba  abdi  dari  penduduk  Makkah  yang  awal-awal  keluar  untuk  memerangi 
Rasulullah  semasa  berhadapan  dengan  kaum  muslimin,  beliau  memperkenalkan  dirinya 
kepada  kaumnya  dengan  katanya: 

"Wahai  kalian  al-Aws  ini  aku  Abu  Amir",  jawab  al-Aws: 

"Allah  tidak  membahagiakan  kehadiranmu  wahai  fasiq",  seru  beliau  lagi:  "Selepas  ketiadaan  ku 
di  sini  seluruh  kaumku  terkena  nahas  sahaja".  Setelah  perang  bermula  beliau  memerangi 
kaumnya  sehabis  tenaga  dan  melontar  batu-batu  ke  arah  mereka. 


Beginilah  usaha  Quraisy,  di  kali  ini  pun  menemui  kegagalan  seperti  usahanya  yang  pertama 
dahulu,  usaha  mereka  ini  memperlihatkan  peri  kegerunan  mereka  dengan  kaum  muslimin 
sekalipun  bilangan  mereka  jauh  lebih  ramai  dari  bilangan  tentera  Islam.  Dan  peralatan  mereka 
lebih  banyak  dari  peralatan  tentera  Islam. 

WANITA  CHJRAISY  SEBAGAI  UNIT  PERANGSANG  DAN  PENDESAK 

Sekumpulan  perempuan-perempuan  'Ouraisy  yang  turut  serta  dengan  tenteranya  di  dalam 
peperangan  kali  ini  bertanggungjawab  mengambil  bahagiannya  yang  berkesan,  mereka  ini 
dipimpin  oleh  Hindun  binti  Utbah  isteri  Abu  Sufian,  mereka  bertugas  bergerak  di  antara  barisan- 
barisan  musyrikin  memalu  gendang  merangsang  kaum  lelaki  dan  mendesak  mereka  berperang 
habis-habisan,  mereka  juga  membangkitkan  kesumat  askar-askar  musyrikin  mengapi-apikan 
perasaan,  pada  ketika-ketika  tertentu  mereka  merangsang  golongan  pembawa  panji  Ouraisy 
dengan  bermadah: 

"Ayuh  Banu  Abd  al-Dar  mara  Ayuh  pengawal  belakangan  tentera  Pukullah  dengan  pedang- 
pedangmu  yang  waja  " 

Di  ketika-ketika  yang  lain  mereka  merangsang  seluruh  kaumnya  berperang  dengan  madah- 
madah  berbunyi: 

Kami  memeluk  kau  yang  maju  ke  hadapan  permaidani  untuk  setiap  langkahan  kau  yang  lari 
nyahlah  tanpa  kesayangan  berpisah  kita  tanpa  pujuk  rayuan 

PENCETUS  PERTEMPURAN 

Kedua-dua  belah  semakin  mendekati  lawannya,  .detik-detik  pertempuran  pun  dah  sampai 
dipermulaannya,  pembawa  panji  musyrikin  Talhah  bin  Abi  Talhah  al-Abdari  merupakan 
pencetus  perlanggaran  wira  Ouraisy  yang  paling  berani,  malah  mereka  menamakan  beliau 
sebagai  kibas  ketumbukan  Ouraisy,  beliau  tampil  ke  hadapan  menonggangi  untanya,  menawar 
cabarannya  kepada  tentera  Islam,  dik  keberaniannya  yang  luar  biasa  itu,  tak  ada  orang  yang 
berani  melawannya,  namun  al-Zubair  tidak  membiarkan  cabaran  tanpa  bersahut,  setangkas 
singa,  al-Zubair  sudah  menerkam  ke  atas  untanya  lalu  mencampaknya  ke  bumi  sebagai  jasad 
tak  bernyawa. 

Rasulullah  melihat  serangan  al-Zubair  yang  mendadak  dan  pergelutan  yang  hebat  itu,  Baginda 
melaung  takbir,  maka  seluruh  tentera  Islam  turut  melaung  takbir.  Rasulullah  memuji  kehandalan 
al-Zubair  dengan  sabdanya,  bermaksud: 

"Sesungguhnya  setiap  nabi  itu  ada  penyokongnya  dan  penyokong  ku  adalah  al-Zubair". 


ASAKAN  PERTEMPURAN  DI  SEKITAR  PEMBAWA  PANJI  DAN  PEMBUNUHANNYA 


Tercetus  sudah  peperangan,  pertempuran  semakin  menjadi-jadi  di  antara  dua  kelompok  di 
seluruh  medan,  pertempuran  yang  sengit  berkisar  di  sekitar  panji  Quraisy,  pembunuhan  tetap 
menyusul  ke  atas  Banu  Abd  al-Dar  pembawa  panji  musyrikin  setelah  terbunuhnya  pembawa 
pertama  Talhah  bin  Abi  Talhah,  beliau  diganti  oleh  saudaranya  Abu  Syaibah  Uthman  bin  Abi 
Talhah,  penuh  semangat  Abu  Syaibah  melaung  dengan  madahnya: 

Pembawa  panji  berkewajipan  pasti  Darah  menyirami  bumi  atau  mati 

Laungannya  disambut  oleh  Hamzah  bin  Abd  al-Muttalib,  dengan  terkaman  menyinga, 
pedangnya  terus  singgah  dipangkal  tengkok  lawannya  memenggal  bahu  terus  hingga  terburai 
keluar  isi  perutnya. 

Panji  disanggah  oleh  Abu  Sad  bin  Abi  Talhah,  belum  sempat  bergerak  ke  mana  Sad  bin  Abi 
Waqqas  menghumban  panahnya  ke  leher  Abu  Sad,  menyebabkan  beliau  terjelir  lidah,  jatuh 
terhumban  ke  tanah  menemui  ajalnya,  ada  pendapat  menyebut  bahawa  Abu  Sad  telah  meminta 
siapa  yang  sanggup  mencaharnya,  apa  lagi  Saidina  Ali  bin  Abi  Talib  (r.a)  pun  segera  berada  di 
hadapannya  masing-masing  membuat  tetakan,  akhirnya  Ali  bin  Abi  Talib  memukulnya  dengan 
pukulan  maut,  maka  tersungkur  Abu  Sad  ke  tanah  dan  mati.  Sekali  lagi  panji  Quraisy  dipegang 
oleh  MusafT  bin  Talhah  bin  Abi  Talhah,  belum  sempat  apa-apa  beliau  telah  dibunuh  oleh  Asim 
bin  Thabit  bin  Abi  al-Aflah  dengan  panahnya  menusuk  ke  badannya,  panji  Quraisy  dicapai  oleh 
saudaranya  Kilab  bin  Talhah  bin  Abi  Talhah,  al-Zubair  sekali  lagi  muncul  di  hadapan  Kilab  tanpa 
memberi  kesempatan  kepadanya  al-Zubair  terus  membunuhnya  dengan  mudah,  panji  Quraisy 
diambil  oleh  al-Jullas  bin  Talhah  bin  Abi  Talhah,  kali  ini  Talhah  bin  Ubaidillah  yang  muslim 
menikam  Ibnu  Talhah  yang  kafir,  membawa  beliau  rebah  ke  tanah,  ada  pendapat  mengatakan 
pembunuh  sebenar  Abi  Talhah  ialah  Asim  bin  Thabit  bin  Abi  al-Aflah  yang  membunuh  dengan 
panahnya  yang  singgah  tepat  ke  badan  Ibnu  Talhah. 

Itulah  mereka,  enam  orang  sekeluarga  dari  kabilah  Abd  al-Dar  keturunan  Abi  Talhah  Abdullah 
bin  Uthman  bin  Abd  al-Dar.  Seorang  demi  seorang  gugur  di  sekitar  panji  Quraisy,  kemudian 
panji  itu  dipegang  oleh  salah  seorang  dari  Abd  al-Dar  iaitu  Artah  bin  Syurahbil  namun  beliau 
dibunuh  serta  merta  oleh  Ali  bin  Abi  Talib,  ada  pula  mengatakan  Hamzah  yang  membunuhnya, 
setelah  itu  panji  dibawa  oleh  Syuraih  bin  Qariz  namun  beliau  juga  dibunuh  oleh  Qazman, 
Qazman  adalah  seorang  munafiq  menyertai  peperangan  kerana  semangat  kebangsaan  dan 
asabiyah  semata-mata,  panji  musyrikin  dipegang  pula  oleh  Abu  Zaid  Amru  bin  Abdul  Manaf  al- 
Abdari  beliau  dibunuh  oleh  Qazman,  kemudian  panji  itu  dipegang  oleh  anak  lelaki  Syurahbil  bin 
Hasyim  al-Abdari  tapi  beliau  juga  dibunuh  oleh  Qazman. 

Itulah  sepuluh  orang  tokoh  pembawa  panji  Quraisy  yang  kesemua  mereka  jatuh  gugur  ke  tanah 
satu  demi  satu,  hingga  tiada  lagi  dari  keturunan  al-Abdari,  yang  kemudian  dicapai  oleh  seorang 
hamba  suruhannya  Habasyi  dikenali  sebagai  Sowab,  beliau  mengharungi  peperangan  penuh 
tabah  dan  berani  melebihi  tuannya  pembawa-pembawa  panji  Quraisy,  hingga  ke  saat  beliau 


terpotong  kedua-dua  belah  tangannya,  beliau  melutut  dengan  mengepit  tiang  panji  dengan 
leher  dan  kepala  bahu  beliau,  agar  panji  Ouraisy  tidak  tumbang,  hinggalah  beliau  terbunuh 
dalam  keadaan  beliau  melaung;  "Duhai  Tuhanku!!,  apakah  aku  cuai? 

Setelah  tumbangnya  budak  suruhan  Abd  al-Dar  ini  maka  tumbanglah  panji  Ouraisy  dan  tiada 
siapa  yang  cuba  menegakkannya  lagi. 

PEPERANGAN  DISUDUT-SUDUT  BERASINGAN 

Ketika  asakan  begitu  sengit  di  sekeliling  panji  musyrikin  ianya  juga  berlaku  di  tempat-tempat 
yang  lain,  semangat  orang  Islam  semakin  memuncak  di  kalangan  mereka,  hingga  dengan  itu 
mereka  terus  menerkam  ke  arah  tentera  musyrikin  bagaikan  ombak  melanda  benteng,  dengan 
selogan  yang  mereka  laungkan  di  hari  Uhud,  "Amit,  Amit"  matilah  matilah. 

Abu  Dujanah  pula  yang  telah  pun  membelit  kepalanya  dengan  semutar  merah,  menghunus 
pedang  Rasulullah  dengan  tekad  melaksanakan  tugasnya  yang  dijanjikan,  beliau  meluru  ke 
tengah-tengah  orang  ramai,  asal  bertembung  dengan  musyrik  pasti  dikerjakannya,  beliau 
bagaikan  menolak  barisan  musyrikin  dengan  asakannya.  Sebelum  ini  al-Zubair  bin  al-Awwam 
terkilan  juga;  "Semasa  ku  memohon  supaya  Rasulullah  menyerah  pedangnnya  itu  pada  ku  lalu 
Baginda  enggan  memberinya  pada  ku  malah  diserahkan  kepada  Abu  Dujanah,  ku  berbisik  pada 
diriku,  bukankah  aku  ini  anak  Sofiah  ibu  saudaranya,  daku  ini  dari  bangsa  Ouraisy  pula,  daku 
yang  datang  sendiri  di  hadapan  Baginda,  daku  yang  mendahuluinya,  namun  Baginda  tidak 
memberikannya,  demi  Allah  aku  ingin  lihat  apa  yang  beliau  hendak  lakukan?  Aku  ekorinya, 
kemudian  aku  ternampak  beliau  mengeluarkan  sehelai  kain  merah  lalu  dililit  kepalanya",  maka 
orang-orang  Ansar  pun  berkata:  "Abu  Dujanah  sudah  pun  bawa  keluar  semutar  maut",  di  masa 
itu  beliau  berdendang: 

Daku  ini  yang  dijanji  kekasihku  Semasa  dipinggir  di  tepian  tamar  itu  Ku  bukan  wira  di  belakang 
saf  Pukulan  ku  pukulan  pedang  Rasul  dan  Allah. 

Setiap  musyrik  melintasi  di  hadapannya  pasti  dicantas,  di  masa  itu  terdapat  seorang  wira  di 
kalangan  musyrikin  yang  tegas,  ku  berdoa  semoga  wira  Islam  Abu  Dujanah  bertemu  dengan 
wira  musyrik  itu,  dengan  izin  Allah  mereka  berdua  bertemu,  masing-masing  saling  memukul 
lawannya,  si  musyrik  tadi  menetak  Abu  Dujanah  dengan  pedangnya,  tapi  Abu  Dujanah  sempat 
menangkis  dengan  perisainya  menyebabkan  pedangnya  patah,  apa  lagi  Abu  Dujanah  pun 
menghayun  pedangnya  ke  badan  wira  kafir  tadi  menyebabkan  beliau  terhumban  ke  tanah.  Abu 
Dujanah  merempuh  baris'an-barisan  peperangan  hingga  sampai  ke  barisart  pemimpin  kaum  ibu 
musyrikin,  tanpa  disedarinya  kata  Abu  Dujanah: 

"Di  sana  ku  nampak  seorang  manusia  yang  mencakar  seterunya,  aku  mara  ke  hadapannya 
sebaik  sahaja  aku  hendak  menetaknya  tiba-tiba  beliau  menjerit,  baru  aku  tahu  yang  ianya 
seorang  perempuan,  daku  pun  tidak  jadi  membunuhnya  kerana  menghormati  pedang 


Rasulullah,  dari  membunuh  seorang  perempuan".  Perempuan  itu  rupanya  Hindun  binti  Utbah. 
Kata  al-Zubair  bin  al-Awwam:  "Daku  melihat  Abu  Dujanah  menghayun  pedangnya  ke  atas 
kepala  Hindun  binti  Utbah,  kemudian  beliau  tidak  jadi  menetaknya,  ku  berkata  hanya  Allah  dan 
Rasulnya  sahaja  yang  lebih  mengetahui  sedemikian". 

Adapun  Hamzah  bin  Abdul  Muttalib  menerkam  dalam  semua  serangannya  bagaikan  singa 
garang,  beliau  meluru  ke  tengah-tengah  barisan  kaum  musyrikin  dalam  gerak  kilatnya  tiada 
bandingnya,  wira-wira  Ouraisy  mengelak  bak  daun-daun  kering  dipukul  angin,  selain  dari 
tenaga  sumbangannya  untuk  menumpas  dan  membunuh  setiap  pembawa  panji  Ouraisy, 
beliaulah  penggempur  barisan  pertahanan  wira-wira  Ouraisy  yang  sentiasa  berada  di  saf 
hadapan  tentera  Islam,  namun  kematian  beliau  tidak  sebagaimana  sepatutnya  tumbang  wira- 
wira  di  medan  secara  berdepan  dengan  lawannya,  beliau  telah  dipukul  curi  oleh  dayus  yang 
diupah  oleh  manusia  bedebah. 

KEMATIAN  SINGA  ALLAH  HAMZAH  BIN  ABDUL  MUTALIB 

Wahsyi  bin  Harb  pembunuh  curi  Hamzah  bin  Abdul  Muttalib  menceritakan:  "Aku  adalah  budak 
suruhan  kepada  Jabir  bin  Mut'am,  yang  mana  bapa  saudaranya  Taimah  bin  'Adi  telah  dibunuh 
di  dalam  peperangan  Badar,  semasa  Ouraisy  bergerak  dengan  tenteranya  ke  Uhud  Jabir  telah 
menjanjikan:  Sekiranya  kau  dapat  membunuh  Hamzah  bapa  saudara  Rasulullah  sebagai 
menuntut  bela  ke  atas  kematian  bapa  saudaraku  maka  akan  ku  bebaskan  kau,  dengan  itu  aku 
pun  keluar  menyertai  orang  ramai,  daku  adalah  keturunan  Habsyah,  biasa  mengguna  seligi  ala 
orang-orang  Habsyah  dan  jarang  akan  tersisih  sasarannya,  di  ketika  pertempuran  sengit 
berlaku,  ku  memerhatikan  di  mana  gerangan  Hamzah,  setelah  ku  dapatinya  di  celah-celah 
orang  ramai  seperti  seekor  unta  gagah,  beliau  mengasak  orang  ramai,  tiada  siapa  yang  mampu 
membendung,  demi  Allah  aku  tidak  menghirau  sesuatu  pun  selain  dari  Hamzah  semasa  itu  ku 
cuba  bersembunyi  di  sebalik  batu  di  tepi  sepohon  kayu,  di  masa  itu  Siba'  bin  Abd  al-'Uzza 
sedang  mendahuluiku,  bila  Hamzah  melihat  Ibn  Abd  al-'Uzza  beliau  melaung,  Ayuh  kemari 
anak  mak  mudim  kerana  ibunya  bekerja  sebagai  mak  mudim  menjawi  kanak-kanak  perempuan. 
Hamzah  terus  melibas  dengan  pedangnya  sehabis  kencang". 

Kata  Wahsyi:  "Aku  mengoncang-goncang  seligi  ku,  dan  setelah  ku  berkeyakinan  dengannya 
aku  pun  meluncurkannya.  Tepat  mengena  sasarannya  di  perut,  menembusi  ari-ari  di  sebelah 
hadapan,  beliau  cuba  menerkam  ke  arahku  namun  beliau  rebah  dan  jatuh  mati,  aku 
mendekatinya  dan  ku  cabut  tombakku  dan  pulang  semula  ke  perkhemahan  untuk  berehat 
kerana  penyertaan  ku  tidak  lebih  dari  tugas  itu,  demi  untuk  membebaskan  diriku,  setiba  di 
Makkah  aku  dibebaskan". 


MENGUASAI  KEDUDUKAN 


Meskipun  kerugian  besar  yang  dialami  oleh  tentera  Islam,  lantaran  kematian  singa  Allah  dan 
Rasulnya,  Hamzah  bin  Abdul  Muttalib,  namun  kaum  muslimin  tetap  masih  menguasai  medan 
pertempuran,  juga  turut  serta  di  dalam  peperangan  ini  Abu  Bakar,  Umar  bin  al-Khattab,  Ali  bin  - 
Abi  Talib,  al-Zubair  Ibnu  al-Awwam,  Mus'ab  bin  Umair,  Talhah  bin  Ubaidillah,  Abdullah  bin 
Jahsy,  Saad  bin  Muaz,  Sad  bin  Ubbadah,  Said  bin  Rabi',  Anas  bin  al-Nadr  dan  lain-lain  yang 
setara  dengan  mereka.  Penyertaan  mereka  semua  dengan  ertikata  yang  sebenar  telah 
mematah  semangat  juang  pihak  musyrikin. 

DARI  PELUKAN  SEORANG  PEREMPUAN  KE  MEDAN  PERTEMPURAN 

Di  antara  pahlwan  handalan  Islam  yang  turut  dalam  peperangan  Uhud  ini  ialah  Hanzalah 
"Ghasil  al-Mala'ikah"  (mandian  malaikah)  yang  dikenali  sebagai  Hanzalah  bin  Abu  Amir,  Abu 
Amir  itulah  Tok  Paderi  yang  dinamakan  dengan  al-Fasiq  seperti  yang  disebutkan  terlebih 
dahulu  adapun  Hanzalah  ialah  seorang  muda  yang  baru  sahaja  berkahwin,  ketika  beliau 
mendengar  seruan  al-Jihad  terus  beliau  bingkas  bangun  dari  bersama  isterinya  yang  baru 
dikahwininya  itu.  Semasa  di  medan  pertempuran,  beliau  terus  meredah  barisan  tentera 
musyrikin,  hingga  rapat  bersemuka  dengan  Abu  Sufian  bin  Sakhr  bin  Harb,  hampir-hampir 
beliau  membunuh  Abu  Sufian  kalau  tidak  kerana,  kurniaan  Allah  kepadanya,  untuk  menjadi 
syahid,  semasa  beliau  sudah  pun  mengatasi  lawannya  Abu  Sufian  hampir  menumpasnya  tiba- 
tiba  Syaddad  bin  al-Aswad  memukulnya  hingga  beliau  syahid. 

UNIT  PEMANAH  DAN  PERANANNYA  DI  DALAM  PERTEMPURAN 

Unit  pemanah  yang  ditubuhkan  oleh  Rasulullah  yang  diletakkan  di  Bukit  Uhud  itu  berperanan  di 
dalam  peperangan,  yang  membuka  jalan  kepada  tentera  Islam  meraih  kemenangan,  tentera 
berkuda  musyrikin  di  bawah  pimpinan  Khalid  bin  al-Walid  yang  disokong  oleh  Abu  Amir  al-Fasiq 
telah  merempoh  benteng  pertahanan  Islam  di  dalam  tiga  percubaan  yang  berani  untuk  sampai 
ke  barisan  pertahanan  belakang  hingga  dengannya  nanti  mereka  dapat  menimbulkan 
kekacauan  dalam  saf  kaum  muslimin  yang  boleh  membawa  kepada  kekalahan  teruk,  namun 
tindakan  itu  telah  dipatahkan  oleh  kelompok  pemanah-pemanah  yang  menghujani  mereka 
dengan  panahan  membunuh,  dengan  itu  ketiga-tiga  cubaan  mereka  gagal  sama  sekali. 

KAUM  MUSYRIKIN  MENERIMA  KEKALAHAN 

Beginilah  kancah  peperangan  berlarutan  di  mana  tentera  Islam  yang  kecil  menguasai  seluruh 
suasana,  membawa  wira-wira  musyrikin  patah  semangat  dan  barisan-barisan  serangan  dan 
pertahanannya  menjadi  porak-peranda,  bagaikan  tentera  musyrikin  yang  seramai  tiga  ribu  itu 
menghadapi  tiga  puluh  ribu  muslim  bukannya  beberapa  ratus,  di  saat  ini  tertampil  tentera  Islam 
dalam  satu  potret  keberanian  dan  keyakinan  yang  luar  biasa. 


Setelah  sekian  lama,  pihak  Quraisy  mencurahkan  tenaganya  untuk  menyekat  gelombang 
kemaraan  tentera  Islam,  terasalah  mereka  dengan  keletihan  dan  kelunturan  upaya  hingga 
sudah  tiada  siapa  pun  yang  berani  menghampiri  panji  mereka  yang  jatuh  dipijak-pijak  itu, 
kibarannya  di  akhiri  dengan  kematian  "Sowab"  sudah  pasti  siapa  mengangkat  maka  di  situlah 
pula  akan  berlegarnya  pertembungan,  oleh  itu  musyrikin  sudah  mula  berundur,  dan  lari 
menyelamatkan  diri  masing-masing,  melupai  hasrat  awal  mereka  untuk  membalas  dendam  dan 
menuntut  bela  di  atas  kematian  tokoh-tokoh  mereka  dahulu  demi  untuk  menempah  semula 
keagungan  dan  kemegahan  mereka. 

Kata  Ibnu  Ishak:  Kemudian  Allah  pun  menurunkan  pertolongan  kepada  kaum  muslimin  dengan 
menunaikan  janjiNya,  membiarkan  kaum  muslimin  mengerjakan  pedang-pedang  mereka  ke 
atas  kafir  Quraisy  yang  di  akhiri  dengan  kekalahan  yang  parah,  bertempiran  lari  meninggalkan 
perkhemahan  sendiri.  Abdullah  bin  al-Zubair  membawa  cerita  dari  bapanya  dengan  katanya: 
"Demi  Allah  sesungguhnya  daku  telah  melihat  orang-orang  suruhan  Hindun  binti  Utbah  dan 
kawan-kawannya  bercawat  lari,  sudah  tidak  memperdulikan  barang  sesuatu  pun".  Al-Bukhari 
meriwayatkan  di  dalam  sahihnya  dari  hadith  al-Bara'  bin  Azib:  "Setelah  kami  bertembung 
dengan  mereka  terus  mereka  lari,  hingga  ku  dapat  melihat  kaum  ibu  mereka  bergegas  lari 
mengangkat  kain-kain  mereka  sampai  ternampak  gelang-gelang  mereka,  kaum  muslimin  pun 
terus  memburu  mereka  mengerjakan  senjata-senjata  mereka  dan  menawan  rampasan- 
rampasan  musyrikin. 

KESALAHAN  BESAR  UNIT  PEMANAH 

Ketika  tentera  Islam  yang  kecil  bilangannya  itu  mencapai  kejayaan  gemilangnya  ke  atas  tentera 
Makkah,  tidak  kurang  kehebatannya  dari  peperangan  Badar,  kini  berlaku  satu  kesalahan  yang 
parah  dari  sebahagian  besar  kelompok  pemanah,  yang  telah  membalikkan  kedudukan 
peperangan,  seterusnya  membawa  padah  kerugian  teruk  ke  atas  tentera  Islam,  hampir 
membawa  kepada  pembunuhan  Rasulullah  (s. a. w.).  Kesannya  amat  buruk  terhadap  reputasi 
kaum  muslimin,  dan  kegerunan  yang  mereka  perolehi  di  dalam  peperangan  Badar. 

Telah  kita  perkatakan  mengenai  nas  perintah-perintah  berat  yang  dikeluarkan  oleh  Rasulullah 
(s. a. w.)  kepada  golongan  pemanah,  supaya  mereka  kekal  dan  iltizam  di  kedudukan  mereka 
seperti  yang  diarahkan  samada  di  ketika  kemenangan  atau  di  saat  kekalahan,  meskipun  arahan 
yang  sebegini  berat  dan  keras  kepada  golongan  pemanah  namun  setelah  mereka  melihat 
saudara  mereka  sedang  sibuk  memungut  rampasan-rampasan  seteru,  mereka  terpesona 
dengan  godaan  dunia,  hingga  berkata  sesetengah  dari  mereka  kepada  yang  lain;  "Ayuh! 
rampasan!  rampasan!  saudara  kita  telah  berjaya,  kamu  di  sini  apa  yang  hendak  dibuatnya?" 
Justeru  itu  maka  pemimpin  mereka  memperingatkan  perintah-perintah  Rasulullah:  "Hai  apakah 
kamu  sudah  lupa  pesanan  Rasulullah  (s. a. w.)?"  Namun  sebahagian  terbesar  dari  mereka  tidak 
memperdulikan  peringatan  itu,  malah  mereka  menjawab:  "Demi  Allah  kami  hendak  turut 


bersama  kawan-kawan  yang  lain  untuk  memungut  rampasan-rampasan  itu".  Empat  puluh  orang 
dari  unit  pemanah  itu  beredar  turun  dari  tempat  mereka  untuk  berkongsi  memungut  rampasan 
perang,  hingga  tidak  ada  lagi  tenaga  untuk  membenteng  belakang  tentera  Islam  selain  dari 
Jabir  dan  sembilan  orang  sahabatnya  lain  yang  masih  menetap  di  tempat  mereka,  berkeras 
untuk  kekal  di  situ  hingga  diberi  satu  arahan  lain. 

KHALID  AL-WALID  BERTINDAK  MENGEMPUNG  TENTERA  ISLAM 

Khalid  bin  al-Walid  terus  mempergunakan  kesempatan  keemasan  ini  dengan  berpatah  balik 
dari  belakang  bukit  secepat  kilat,  dengan  itu  mereka  telah  dapat  menguasai  saf  belakang 
tentera  Islam,  malah  mereka  telah  membunuh  Abdullah  bin  Jubair  dan  sahabat-sahabatnya, 
setelah  itu  terus  mereka  menyerang  tentera  Islam  dari  belakang,  kemudian  tentera  berkuda 
mereka  melaung  selantang  suara,  mereka  menyebabkan  kaum  musyrikin  tertewas  dahulu 
menyedari  perkembangan  terbaru,  dengan  itu  mereka  terus  membuat  asakan  ke  atas  tentera 
Islam,  di  tengah-tengah  pergolakan  itu  tampil  seorang  perempuan  musyrik  yang  dikenali 
sebagai  Umrah  binti  Alqamah  al-Harithiah  mengangkat  bendera  musyrikin  yang  tumbang  tanpa 
pembawanya,  hingga  dengan  itu  maka  berkumpullah  tentera  musyrikin  di  sekelilingnya  dan  di 
antara  mereka  menyeru  kepadanya,  hingga  apabila  terkumpul  dengan  bilangan  yang  cukup 
maka  mereka  pun  menyerang  habis-habisan  ke  atas  tentera  Islam  dari  arah  depan  dan 
belakang  menyebabkan  tentera  Islam  tersepit  di  antara  dua  serangan. 

SIKAP  BERANI  RASULULLAH  SEMASA  MENGHADAPI  PENGEPUNGAN  QURAISY 

Semasa  kejadian  itu  Rasulullah  bersama-sama  sekumpulan  kecil  tentera  Islam  seramai 
sembilan  orang,  sahabatnya  sedang  berada  di  penghujung  saf  tentera  Islam,  ketika  itu 
Rasulullah  sedang  memerhati  serangan  habis-habisan  tentera  Islam  terhadap  musyrikin  dan 
pemburuan  ke  atas  mereka,  tiba-tiba  tentera  berkuda  Ouraisy  di  bawah  pimpinan  Khalid  bin  al- 
Walid  telah  membuat  serangan  mengejut.  Dalam  suasana  terdesak  ini  bagi  Rasulullah  hanya  di 
antara  dua  pilihan  samada  lari  menyelamatkan  dirinya  bersama  sembilan  orang  sahabatnya  itu 
dan  meninggalkan  seluruh  askarnya  yang  lain  di  dalam  kancah  pertempuran  menyerah 
sepenuhnya  kepada  kehendak  takdir  atau  Baginda  turut  mencabar  keadaan  dengan  menyeru 
sekalian  sahabatnya  berganding  bahu  membentuk  satu  barisan  pertahanan  buat  memecah 
kepungan  Ouraisy  itu. 

Di  sinilah  terpamernya  kehandalan  dan  kebijaksanaan  Baginda  yang  tiada  bandingan,  di  sini 
Rasulullah  melaung  dengan  suaranya  yang  lantang  itu,  walaupun  Baginda  meyakini  bahawa 
kaum  musyrikin  akan  menyedari  dan  mendengarnya  terlebih  dahulu,  sebelum  didengar  oleh 
kaum  muslimin,  namun  apakan  daya  inilah  satu-satunya  cara  yang  dapat  dilakukan,  di  sini 
Baginda  menjerit:  "Wahai  hamba  Allah!"  Memang  benar,  seruan  Baginda  itu  telah  diketahui  oleh 
kaum  musyrikin  terlebih  dahulu  sebelum  didengari  oleh  kaum  muslimin. 


TENTERA  ISLAM  BERKECAMUK  DI  TENGAH-TENGAH  SUASANA  YANG  GAWAT 

Setelah  tentera  Islam  dikejut  dengan  serangan  mendadak,  mereka  terperangkap  di  dalam 
kepungan  musyrikin,  kini  mereka  hilang  perkiraan,  tiap  orang  memikirkan  bagaimana  untuk 
menyelamatkan  diri  masing-masing.  Masing-masing  mula  melarikan  diri  dan  meninggalkan 
medan  peperangan  tanpa  mempedulikan  apa  di  belakangnya,  sebahagian  dari  kumpulan  ini  lari 
hingga  sampai  ke  Madinah,  yang  lain  lari  bersembunyi  di  bukit-bukit,  terjadi  pula  di  mana 
sebahagian  yang  lari  itu  berpatah  balik  untuk  berperang,  hingga  dengan  itu  berlaku  kecelaruan 
bercampur  baur  dengan  tentera  musyrikin,  di  antaranya  tidak  dapat  cam  di  antara  satu  sama 
lain  malah  hingga  terjadi  pembunuhan  sesama  tentera  Islam. 

Al-lmam  al-Bukhari  meriwayatkan  dari  Aisyah  (r.anha)  katanya:  "Di  dalam  peperangan  Uhud, 
kaum  musyrikin  menerima  kekalahan  yang  parah  hingga  dengan  itu  ibUs  bertindak  melaung 
dengan  katanya:  Wahai  hamba-hamba  Allah!  Awas  belakang  kamu,  maka  dengan  itu  tentera 
Islam  yang  lari,  berpatah  balik  menyebabkan  tentera  Islam  berbunuhan  sesama  sendiri. 
Huzaifah  tak  semena-mena  telah  melihat  bapanya  dan  terus  melaung:  Wahai  hamba  Allah!  itu 
bapaku,  itu  bapaku.  Kata  Aisyah:  Demi  Allah!  mereka  tidak  membiarkannya  malah  terus  mereka 
membunuhnya.  Kata  Huzaifah:  Demi  Allah!  mereka  tidak  membiarkannya,  malah  terus  mereka 
bunuhnya.  Kata  Huzaifah:  Allah  memaafkan  kamu.  Kata  Urwah:  Demi  Allah!  pada  Huzaifah 
masih  tetap  dengan  ciri-ciri  kebaikannya  hinggalah  beliau  menemui  Allah." 

Kumpulan  inilah  yang  menyebabkan  kekacauan  di  dalam  saf  tentera  Islam,  membawa  kepada 
huruhara,  sebahagian  darinya  kebingungan  tidak  tahu  arah  mana  hendak  dituju,  dalam 
keadaan  begini  tiba-tiba  mereka  mendengar  pemanggil  melaung:  "Nabi  Muhammad  sudah 
terbunuh".  Orang-orang  Islam  menjadi  panik  kebingungan,  semangat  juang  kini  berkecai,  atau 
seakan-akan  bercerai  dari  setiap  individu,  di  antara  mereka  ada  yang  sudah  tidak  berperang 
lagi  malah  terus  membuang  senjata  dan  berdiam  diri,  yang  lain  pula  ada  yang  memikirkan  untuk 
berhubung  dengan  Abdullah  bin  Ubai  kepala  munafiqin  bertujuan  mendapat  perlindungan  dari 
serangan  Abu  Sufian. 

Dalam  keadaan  begini  maka  Anas  bin  al-Nadhr  berlalu  di  hadapan  mereka  yang  telah  lemah 
semangat  lalu  beliau  menyeru  kepada  mereka:  "Apa  yang  kamu  tunggukan  ini?"  Jawab  mereka: 
"Rasulullah  sudah  terbunuh".  Jawab  beliau: 

"Kalau  demikian,  tak  ada  erti  hidup  selepas  Baginda.  Kalau  demikian  matilah  kamu  seperti 
mana  Rasulullah  mati. Ya  Allah, Ya  Tuhanku  sesungguhnya  daku  memohon  maaf  akan  tindakan 
golongan  ini,  yakni  kaum  muslimin.  Dan  daku  menjauhkan  diri  dari  angkara  apa  yang  dilakukan 
oleh  golongan  musyrikin".  Dengan  itu  beliau  terus  mara  dengan  perjuangannya.  Di  dalam 
kancah  pertempuran,  itu  beliau  bertemu  dengan  Saad  bin  Muaz.  Maka  bertanya  Muaz:  "Ke 
mana  wahai  Abu  Umar?".  Jawab  Anas:  "Aduh!  selesanya  daku  menghidu  udara  Syurga  wahai 
Saad,  kini  daku  menciuminya  di  perkarangan  Uhud  ini".  Beliau  terus  bertempur  hingga  jatuh 


sebagai  Syahid.  Tidak  dikenali  beliau  di  akhir  peperangan,  kecuali  saudara  perempuannya  yang 
cam  dengan  jari-jari  tangannya,  kerana  terdapat  lebih  lapan  puluh  tetakan  di  jasadnya,  bekas 
tikaman  tombak,  tetakan  pedang  dan  asakan  anak  panah. 

Di  sini,  Thabit  bin  Dahdah  menyeru  kaumnya  dengan  berkata:  "Wahai  kalian  Ansar,  kiranya 
Muhammad  sudah  terbunuh  dan  mati,  maka  sesungguhnya  Allah  tetap  hidup  tidak  mati.  Ayuh! 
berperanglah  kamu  kerana  agama  kamu,  sesungguhnya  Allah  membantu  dan  memenangkan 
kamu".  Dengan  itu,  maka  berkumpullah  sebahagian  dari  orang-orang  Ansar  dan  terus  mereka 
menerkam  ke  kelompok  tentera  berkuda  Khalid,  bergelut  habis-habisan  hinggalah  Khalid 
menikamnya  dengan  tombak  dan  membunuh  sahabat-sahabatnya  yang  lain.  Juga  berlaku  di 
mana  seorang  lelaki  muhajirin  menghampiri  seorang  Ansar  yang  berlumur  darah,  terus  beliau 
bertanya:  "Saudara!  Kau  sedar  tak  di  mana  Muhammad  yang  sudah  pun  terbunuh?"  Jawab  al- 
Ansar: 

"Sekiranya  Muhammad  telahpun  terbunuh  maka  Baginda  sudah  pun  mencapai  tujuannya, 
sedang  kamu  pula  hendaklah  berperang  mempertahankan  agama  kamu  ini. 

Dengan  semangat  juang  dan  keberanian  seperti  ini,  maka  tekad  perjuangan  kembali  memarak 
semula  di  kalangan  seluruh  tentera  Islam,  kembali  menyedari  hakikat  diri  mereka,  menarik  balik 
idea  untuk  menyerah  atau  berhubungan  dengan  Ibnu  Ubai,  terus  masing-masing  mengambil 
senjatanya  memulakan  serangan  ke  atas  tentera  musyrikin  yang  sedang  berusaha  membelah 
jalan  ke  markas  pimpinan  Islam.  Kini  tentera  Islam  sudah  mengetahui  bahawa  berita  kematian 
Rasulullah  itu  semata-mata  dongeng  dan  cerita  rekaan  dan  dusta,  dengan  itu  mereka  semakin 
kukuh  dan  bersemangat.  Akhirnya  mereka  dapat  memecah  kepungan  Quraisy  dan  berjaya 
berhimpun  semula  di  sekeliling  markas  di  samping  meneruskan  peperangan  dengan  lebih 
nekad  dan  menyerang  lebih  agresif  lagi. 

Terdapat  sekumpulan  yang  ketiga  tugas  mereka  hanya  dan  sanya  mengawal  Rasulullah, 
kumpulan  ini  mempertahankan  Rasulullah  dan  membenteng  Baginda.  Mereka  terdiri 
terutamanya  dari  Abu  Bakr,  Umar  bin  al-Khattab,  Ali  bin  Abi  Talib  dan  lain-lain.  Sebelum  ini 
mereka  adalah  penyerang  di  saf  hadapan,  namun  setelah  dirasai  Baginda  di  dalam  berbahaya, 
mereka  berpatah  ke  markas  pertahanan  mempertahankan  diri  Rasulullah  di  saf  hadapan. 


PERTEMPURAN  SENGIT  DI  SEKELILING  RASULULLAH  (S.A.W) 

Ketika  tentera  Islam  sedang  dikepung  dan  tersepit  dicelah  asakan  tentera  musuh,  pertempuran 
terus  memuncak  di  sekitar  Rasulullah,  sebagaimana  yahg  kita  sebutkan  bahawa  semasa  kaum 
musyrikin  memulakan  kepungan,  tentera  Islam  yang  ada  bersama-sama  Rasulullah  hanya 
sembilan  orang  sahaja.  Tetapi  apabila  Rasulullah  menyeru  kaum  muslimin:  "Ayuh  di  sampingku! 
Aku  Rasulullah!  Seruan  itu  telah  didengar  terlebih  dahulu  oleh  kaum  musyrikin.  Apa  lagi, 
mereka  pun  terus  menerkam  ke  arah  Rasulullah  beramai-ramai.  Sebelum  sempat  tentera  Islam 


berkumpul  semula,  maka  berlakulah  pertarungan  hebat  di  antara  mereka  dan  tentera  Islam 
yang  sembilan  orang  itu.  Padanya  terpamer  satu  segmen  kepahlawanan,  keberanian,  dedikasi 
dan  kecintaan  terhadap  diri  Rasulullah. 

Imam  Muslim  meriwayatkan  dari  Anas  bin  Malik  bahawa  Rasulullah  bersendirian  di  dalam 
peristiwa  Uhud  bersama  dengan  tujuh  orang  Ansar  dan  dua  orang  Muhajirin  Ouraisy,  setelah 
mereka  hampir  mengancam  Rasulullah,  Baginda  pun  merangsangkan  mereka  dengan 
sabdanya: 

"Siapa  yang  dapat  mengundurkan  mereka  Itu  dari  kita,  maka  balasannya  Syurga.  Atau  ianya 
temanku  di  Syurga".  Maka  tampillah  seorang  pemuda  Ansar, terus  bertarung  hingga  beliau  jatuh 
syahid.  Musyrikin  sekali  lagi  mengancam  Baginda.  Baginda  menyeru  sekali  lagi.  Beginilah 
berulang  kali  hingga  ke  tujuh  mereka  jatuh  sebagai  syahid  semua.  Kata  Rasulullah  lagi  kepada 
dua  orang  muhajirin  Ouraisy:  Kita  belum  bertindak  adil  dengan  sahabat-sahabat  kita  itu. 

Orang  terakhir  dari  kumpulan  tujuh  orang  itu  ialah  Ammarah  bin  Yazid  bin  al-Sakan,  beliau 
berjuang  hingga  luka  parah  menyebabkan  beliau  jatuh  dan  tidak  berdaya  lagi  untuk  berperang. 
Terdapat  sekumpulan  yang  ketiga  tugas  mereka  hanya  dan  sanya  mengawal  Rasulullah, 
kumpulan  ini  mempertahankan  Rasulullah  dan  membenteng  Baginda.  Mereka  terdiri 
terutamanya  dari  Abu  Bakr,  Umar  bin  al-Khattab,  Ali  bin  Abi  Talib  dan  lain-lain.  Sebelum  ini 
mereka  adalah  penyerang  di  saf  hadapan,  namun  setelah  dirasai  Baginda  di  dalam  berbahaya, 
mereka  berpatah  ke  markas  pertahanan  mempertahankan  diri  Rasulullah  di  saf  hadapan. 


DETIK  CEMAS  DI  DALAM  KEHIDUPAN  RASULULLAH  (S.A.W) 

Setelah  beberapa  ketika  selepas  terjatuhnya  Ibnu  al-Sakan  sebagai  syahid,  maka  tinggallah  di 
saat  itu  Baginda  dengan  dua  orang  Ouraisy  itu  sahaja,  mengikut  al-Bukhari  dan  Muslim  riwayat 
Abu  Uthman:  Tiada  siapa  pun  bersama-sama  Rasulullah  di  hari  itu  untuk  berperang  di  sisinya, 
selain  dari  Talhah  bin  Ubaidillah  dan  Saad  bin  Abi  Waqqas,  itulah  saat  yang  tercemas  di  dalam 
hidup  Baginda,  dan  peluang  keemasan  bagi  pihak  musyrikin.  Peluang  ini  tidak  dibiar  berlalu 
tanpa  dipergunanya,  mereka  telah  mengasak  tubi  ke  atas  kedudukan  Rasulullah,  kesemua 
mereka  sebulat  pakat  untuk  menlenyapkan  Rasulullah,  Utbah  bin  Abi  Waqqas  telah  melontar 
Rasulullah  dengan  seketui  batu  hingga  terjatuh  ke  atas  diri  Baginda  dan  terluka  di  kepalanya, 
menyebabkan  terpatah  pula  gigi  depan  sebelah  kanan  dan  bibir  bawah  Baginda  terluka. 
Abdullah  bin  Syihab  meluru  ke  hadapan  Rasulullah  dan  memukul  menyebab  dahi  Baginda 
terluka,  datang  lagi  penunggang  ganas  Abdullah  bin  Oamiah  menetak  Rasulullah  ditengkoknya 
dengan  pedang  namun  beliau  tidak  dapat  melukakan  kerana  terdapat  dua  lapisan  baju  besi 
yang  dipakai  Baginda.  Walau  bagai  manapun  oleh  kerana  hentakan  pukulan  itu  terlalu  kencang 


menyebabkan  Rasulullah  mengadu  .kesakitan  beberapa  bulan'  selepas  kejadian  itu,  sekali  lagi 
Ibnu  Qamiah  memukul  dahi  Rasulullah  sekencang  yang  pertama  menyebabkan  dua  gelang 
baju  besinya  menikam  masuk  ke  dahinya  bersama  jeritan  bengisnya:  Nah!  terima  ini,  dan 
kenalilah  aku  ini  Ibni  Qamiah.  Jawab  Rasul  sambil  menyapu  darah  dari  mukanya: 

"Aqma'aka  Allah"  bertepatan  dengan  nama  Ibni  Qamiah  yang  membawa  erti:  "Allah 
mengkerdilkan/menghinakan  kamu" 

Di  dalam  hadith  sahih  meriwayatkan  bahawa  gigi  depan  Rasulullah  terpatah,  kepalanya  terluka 
hingga  darah  pun  mengalir,  namun  Rasulullah  masih  menyebut:  "Bagaimana  boleh  berjaya 
sesuatu  kaum  yang  melukakan  muka  nabi  mereka,  mereka  mematahkan  giginya  semasa 
Baginda  menyeru  mereka  kepada  Allah".  Di  sini  Allah  menurunkan  firmanNya: 

"Tidak  ada  sesuatu  pun  bagimu  dari  urusan  mereka,  sehingga  Allah  menerima  taubah  mereka, 
atau  menyiksa  mereka,  sesungguhnya  mereka  itu  orang-orang  yang  wlim" 

(Ali-lmraan:  128) 

Di  dalam  hadith  riwayat  al-Tabrani  dengan  katanya: 

Bersangatan  kemurkaan  Allah  ke  atas  satu  kaum  yang  mencederakan  muka  RasulNya,  setelah 
beberapa  ketika  Rasulullah  berdoa:  "Ya  Allah  ya  Tuhanku  ampunilah  kaumku  lantaran  mereka 
tidak  mengetahui".  Sedemikian  juga  tersebut  di  dalam  sahih  Muslim  dengan  katanya: 

"Tuhanku  ampunilah  kaumku  lantaran  mereka  tidak  mengetahui".  Manakala  di  dalam  kitab  "al- 
Shifa'"  oleh  al-Qadhi  Eyadh  pun  menyebut  makna  yang  sama:  " Ya  Allah  ya  Tuhanku  berilah 
hidayat  kepada  kaumku  lantaran  mereka  tidak  mengetahui". 

Sebenarnya  tidak  syak  lagi  tindakan  kaum  musyrikin  ini  bertujuan  membunuh  Rasulullah  (s.a.w), 
namun  dua  orang  Quraisy  tadi  iaitu  Saad  bin  Ibi  Waqqas  dan  Talhah  bin  Abi  Ubaidillah  telah 
bertindak  penuh  kepahlawanan  Islam  yang  luar  biasa  itu  dan  bertempur  tiada  bandingan, 
hingga  tidak  memberi  kesempatan  langsung  kepada  musyrikin  mengaut  kemenangan  atau 
mencapai  matlamatnya,  kerana  mereka  berdua  adalah  antara  pemanah  yang  terhandal  di 
kalangan  bangsa  Arab.  Mereka  bertempur  dan  berlawan  hingga  berjaya  menggagalkan  usaha 
unit  khas  Quraisy  yang  bertujuan  membunuh  Rasulullah  itu. 

Semasa  Saad  bin  Abi  Waqqas  meluncurkan  panah-panahnya,  Rasulullah  bertindak 
menghulurkan  anak-anak  panahnya  kepada  Saad  sambil  bersabda:  "Panahkan  mereka, 
bapaku  dan  ibuku  jadi  pembelamu".  Ini  menunjukkan  kehandalan  beliau  memanah.  Tidak 
pernah  Rasulullah  mengesa  seseorang  sebelum  ini  dengan  melafazkan  perkataan  dua 
ibubapanya  selain  dari  Saad  ini. 

Al-Nasai  telah  meriwayat  hadith  berkenaan  dengan  Talhah  bin  Ubaidillah,  beliau  meriwayatkan 
dari  Jabir: 

Kaum  musyrikin  telah  sampai  ke  hadapan  Rasulullah,  di  masa  itu  Rasulullah  melaung:  "Siapa 
sanggup  mencabar  askar-askar  musyrik  ini?".  Jawab  Talhah:  "Daku  Rasulullah!"  Kemudian 


Jabir  menceritakan  kisah  kemaraan  orang-orang  Ansar  dan  kematian  mereka  seorang  demi 
seorang  seperti  yang  kami  sebutkan  di  dalam  riwayat  Muslim  tadi.  Setelah  kesemua  orang- 
orang  di  situ  terbunuh  maka  tampillah  Talhah  ke  hadapan.  Samburig  Jabir.  dengan  katanya: 
Talhah  pun  terus  bertarung  melawan  sekumpulan  seramai  sembilan  orang  musyrik,  hingga 
tertetak  tangannya  menyebabkan  tercantas  jarinya,  maka  kata  Talhah;  "Itu  adalah  baik".  Jawab 
Rasulullah:  "Sekiranya  kau  kata: 

"Bismillah"  nescaya  para  malaikat  mengangkat  kamu  dan  sekalian  manusia  akan  memerhati 
kamu".  Tambah  Jabir: 

Kemudian  Allah  mengundurkan  orang-orang  musyrikin. 

Al-Hakim  menyebut  di  dalam  kitabnya:  "al-lklil": 

Berlaku  di  dalam  peperangan  Uhud  ini  di  mana  beliau  terkena  tetakan  sebanyak  tiga  puluh 
sembilan  atau  tiga  puluh  lima  lubang  dan  terpotong  jarinya,  manakala  al-Bukhari  meriwayatkan 
dari  Quis  bin  Abi  Hazim  katanya:  Aku  melihat  tangan  Talhah  terpotong,  ini  berlaku  kerana 
beliau  mempertahankan  diri  Rasulullah  di  dalam  peperangan  Uhud. 

Al-Tarmizi  meriwayatkan  bahawa  Rasulullah  bersabda  di  hari  itu  katanya:  "Siapa  ingin  melihat 
seorang  syahid  sedang  berjalan  di  muka  bumi  ini,  tengoklah  Talhah  bin  Abdullah.  Manakala 
Abu  Daud  al-T ayalisi  pula  meriwayatkan  dari  Aisyah  (r.a)  yang  berkata:  Abu  Bakar  apabila 
disebut  mengenai  peperangan  Badar  beliau  akan  mengatakan!  Hari  itu  semuanya  milik  Talhah. 
Padanya  Abu  Bakar  bermadah  dengan  syairnya: 

Duhai  Talhah  bin  Abdullah  Bertuahlah  dikau  dengan  Syurga 
Habuanmu  termaktub  sudah  Binatang  tunggangan  nan  mulia 

Di  saat-saat  yang  tersangat  genting  ini,  Allah  menurunkan  pertolongan  dari  sebalik  tabir  ghaib, 
seperti  yang  tersebut  di  dalam  kedua  hadith  sahih  dari  Saad,  katanya:  Ku  lihat  Rasulullah  di 
dalam  peperangan  Uhud  bersamanya  dua  lelaki  yang  serba  putih  mempertahankan  Rasulullah, 
penuh  ketangkasan,  mereka  berdua  ini  belum  pernah  ku  lihat  selama  ini  dan  selepasnya.  Di 
dalam  satu  riwayat  yang  lain  menjelaskan  dua  lelaki  yang  serba  putih  itu  ialah  Jibril  dan  Mika'il. 

PARA  SAHABAT  BERKUMPUL  SEMULA  DI  SEKELILING  RASULULLAH 

Kesemuanya  berlaku  dalam  masa  yang  terlalu  singkat,  sebaik  sahaja  golongan  terpilih  dari  para 
sahabat  yang  berada  di  saf  hadapan  pertempuran  mendapati  situasi  berubah  dan  mendengar 
laungan  Rasulullah  (s. a. w),  terus  mereka  meluru  ke  sisi  Rasulullah  agar  tidak  sesuatu  pun 
boleh  mengancam  diri  Rasulullah.  Namun  agak  terlewat  mereka  sampai  ke  sisi  Rasulullah, 
kerana  Baginda  sudah  pun  luka-luka,  enam  orang  Ansar  sudah  terkorban  dan  yang  ketujuh 
sudah  terlalu  parah  lukanya  hingga  sukar  untuk  bangun.  Ketika  Saad  dan  Talhah  berjuang 
habis-habisan,  para  sahabat  yang  baru  tiba  dari  saf  depan  terus  memagari  Rasulullah  dengan 
jasad-jasad  dan  senjata-senjata  mereka,  mereka  bersungguh-sungguh  mempertahankan  diri 
Rasulullah  dari  ancaman  musuh  dan  menangkis  setiap  serangan. 


Sebenarnya  orang  pertama  sekali  sampai  ke  sisi  Rasulullah  ialah  teman  semusafirnya  di  gua 
Thur  iaitu  Abu  Bakr  al-Siddiq,  Ibnu  Hibban  meriwayatkan  di  dalam  hadith  sahihnya  dari  Aisyah 
(r.a)  dengan  menyebut:  "Berkata  Abu  Bakar: 

Semasa  di  hari  Uhud  itu:  Semua  orang  tidak  ada  di  sisi  Rasulullah  dakulah  orang  pertama 
sampai  ke  hadapan  Rasulullah,  dan  aku  dapati  seorang  sahabat  sedang  bergelut 
mempertahankan  Rasulullah,  ku  berkata;  orang  itu  mesti  Talhah.  Demi  bapa  dan  ibuku  untuk 
kau  wahai  .Talhah,  Demi  bapa  dan  ibuku  untuk  kau  wahai  Talhah.  Bila  beliau  terkena  anak 
panah,  Abu  Ubaidah  bin  al-Jarrah  pun  mendapati  daku,  semasa  itu  beliau  sudah  terlalu  parah, 
beliau  pun  memegang  daku  dan  kami  pun  meletakkannya  ke  sisi  Rasulullah  di  mana  Talhah 
jatuh  rebah,  seru  Rasulullah: 

"Ke  mari,  saudaramu  ini  sudah  tidak  sedarkan  diri",  manakala  Rasulullah  telah  pun  dipanah  di 
dahinya  hingga  terbenam  dua  utas  rantaian  baju  besinya  ke  dalam  dahi  Baginda,  dan  ku  cuba 
menarik  keluar  rantaian  itu.  Abu  Ubaidah  berkata:  "Aku  pintalah  wahai  Abu  Bakr,  hal  ini 
tinggalkan  untuk  ku  seorang  menguruskannya".  Cerita  Abu  Bakar  selanjutnya:  Abu  Ubaidah 
cuba  mencungkilnya  sedikit  demi  sedikit  untuk  tidak  menyakiti  Rasulullah,  Akhir  sekali  beliau 
menggigit  hujung  besi  yang  tertikam  itu,  hingga  terserpih  gigi  Abu  Ubaidah.  Kemudian  seru 
Rasulullah  sekali  lagi:  "Tengoklah  saudaramu  itu  beliau  terlalu  tenat".  Kata  Abu  Bakr:  "Kami 
semua  menghadapi  Talhah  untuk  merawat  beliau,  terdapat  sepuluh  tetakan  di  badan  Talhah. 
Namun  kesemuanya  ini  menampakkan  kemampuan  Talhah  menghadapi  perjuangan  di 
peperangan  Uhud  yang  bersejarah  itu.  Pada  detik-detik  yang  segenting  ini  sudah  berhimpun  di 
sekeliling  Rasulullah  sebilangan  pahlawan-pahlawan  Islam,  di  antara  mereka  Abu  Dujanah  , 
Mus'ab  bin  Umair,  Ali  bin  Abi  Talib,  Sahi  bin  Hanif,  Malik  bin  Sinan  bapa  Abu  Said  al-Khudri, 
Nusaibah  binti  Kaab  al-Mazaniyah  yang  bergelar  Ummu  'Ammarah,  Outadah  bin  al-Nu'man, 
Umar  bin  al-Khattab,  Hatib  bin  Abi  Baltaah  dan  Abu  Talhah. 

TENTERA  MUSYRIKIN  SEMAKIN  MENEKAN 

Setiap  saat  berlalu  semakin  bertambah  pula  bilangan  tentera  musyrikin,  ini  membawa  kepada 
semakin  berat  Rasulullah,  hanya  Abu  Talhah,  yang  berada  di  hadapan  Rasulullah  menghadang 
baginda  dengan  perisai  kulit  yang  dipegangnya.  Beliau  adalah  pemanah  yang  paling,  kencang, 
di  hari  itu  sahaja  dua  atau  tfiga  musuhnya  terpanah,  ada  orang  melintasi  hadapan  Rasulullah 
dengan  membawa  uncang  panah  lalu  Rasulullah  menyeru  dengan  sabdanya: 

"Cuba  kamu  hulurkan  anak  panah  itu  kepada  Abu  Talhah",  sambung  Anas  ceritanya:  Rasulullah 
terus  memerhati  pergerakan  kaum  musyrikin  maka  berkata  Abu  Talhah: 

"Bapaku  dan  ibuku  korban  untuk  Rasulullah,  janganlah  tuan  hamba  memerhati  sedemikian 
nanti  Rasulullah  akan  terkena  panah  Ouraisy,  nah  biarlah  leherku  ini  menjadi  benteng  kepada 
leher  tuan  hamba". 


Kata  Anas  lagi:  Di  dalam  peperangan  Uhud  Abu  Talhah  mempertahankan  diri  bersama 
Rasulullah  dengan  satu  perisai  sahaja,  Abu  Talhah  adalah  pemanah  handalan,  bila  beliau 
memanah  Rasulullah  memerhati  dan  menengok  pula  sasaran  yang  terkena  dengan  panahnya 
tadi. 

Abu  Dujanah  pula  bertindak  membentengi  Rasulullah  dengan  belakangnya,  gedang  anak-anak 
panah  musyrikin  berpusu-pusu  menikam  belakangnya  tanpa  beliau  menghiraukannya. 

Hatib  bin  Abi  Baltaah  yang  telah  terpatah  gigi  depan  memburu  Utbah  bin  Abi  Waqqas,  sempat 
beliau  memancung  Utbah  hingga  tercerai  kepala  dari  badannya  terus  beliau  menawan  dan 
merampas  kuda  dan  pedangnya.  Sebenarnya  Saad  bin  Abi  Waqqas  begitu  perihatin  untuk 
membunuh  saudaranya  Utbah,  tetapi  tidak  diizinkan  Allah  namun  Hatib  telah  melaksanakan 
hasratnya  itu. 

Sahi  bin  Hanif  salah  seorang  pemanah  handalan,  telah  berbaiah  dengan  Rasulullah  untuk 
berjuang  hingga  syahid,  beliau  ini  telah  memainkan  peranan  yang  amat  cemerlang  dalam 
rangka  mengundurkan  tentera  musyrikin. 

Rasulullah  menggunakan  panah  di  hari  Uhud  itu,  sebagaimana  yang  diceritakan  oleh  Qutadah 
bin  al-Nukman,  Rasulullah  memanah  dengan  busurnya  hingga  terpatah  hujungnya,  Qutabah 
pun  mengambil  yang  itu,  di  dalam  kegawatan  itu  Qutabah  terkena  panah  di  matanya,  hingga 
terpelanting  keluar  biji  matanya,  Rasulullah  mengambilnya  memasukkan  semula,  hinggalah 
matanya  menjadi  lebih  baik  dari  yang  sebelah  lagi. 

Cerita  Abdul  al-Rahman  bin  Auf  pula  lain,  di  dalam  kegawatan  pertempuran  telah  beliau  terkena 
pukulan  seteru  di  mulutnya  menyebabkan  gigi  hadapan  tercabut.  Di  seluruh  tubuhnya  ke 
hadapan  lebih  dari  dua  puluh  tetakan  di  antaranya  terkena  pada  kakinya  menyebabkan  beliau 
hilang  sebelah  kaki. 

Adapun  Malik  bin  Sinan  bapa  kepada  Abu  Said  al-Khudari  bertindak  menyedut  buang  darah 
beku  dari  dahi  Rasulullah  yang  terkena  pukulan  Ibni  Oami'ah,  hingga  dengan  usahanya  itu 
dapat  dicucikan  luka  baginda  itu,  kata  Rasulullah:  "Luahkan  darah  itu",  jawab  Malik:  "Tidak", 
sebaliknya  beliau  menelan  darah  luka  Rasulullah  yang  mulia  itu.  Setelah  itu,  beliau  beredar  dari 
situ  untuk  meneruskan  perjuangannya,  Rasulullah  bersabda:  "Sesiapa  ingin  melihat  seorang 
lelaki  ahli  syurga  lihatlah  Malik  bin  Sinan,  akhirnya  beliau  gugur  sebagai  syahid. 

Kisah  Ummu  Ammarah  pula,  beliau  berperang,  dan  sempat  beliau  menentang  Ibnu  Oami'ah 
bersama  beberapa  orang  kaum  muslimin,  Ibnu  Oami'ah  telah  menetak  tengkok  Ummu 
'Ammarah  menyebabkan  beliau  luka  parah  namun  sempat  juga  beliau  memukul  Ibnu  Oami'ah 
tetapi  oleh 

kerana  beliau  memakai  baju  besi  jadi  tetakannya  tidak  berkesan  dan  beliau  terlepas  lari,  namun 
demikian  Ummu  'Ammarah  terus  berjuang,  di  hari  itu  beliau  mengalami  luka  lebih  dari  dua  belas 
tetakan. 


Manakala  Mus'ab  bin  Umair  pula  inemperlihatkan  kecekalannya  yang  luar  biasa 
mempertahankan  diri  Rasulullah  dari  serangan  Ibni  Qami'ah  dan  kuncu-kuncunya,  di  hari  itu 
panji  Islam  di  tangan  Mus'ab,  beliau  telah  dicantas  sebelah  tangan  kanannya,  lantas  tangan 
kirinya  mengambil  panji  berkenaan,  penuh  ketabahan  hati  beliau  menghadapi  serangan 
musyrikin  hingga  terputus  tangan  kirinya,  sekali  lagi  beliau  mempertahankan  bendera  Islam  itu 
dari  terjatuh  dengan  mengepitkannya  ke  dada  dengan  lehernya,  akhir  sekali  beliau  dibunuh 
oleh  kaum  musyrikin,  pembunuhnya  ialah  Ibnu  Qami'ah  yang  menyangkanya  Rasulullah, 
kerana  beliau  hampir  menyerupai  Baginda,  hingga  dengan  itu  Ibnu  Qami'ah  terus  berlari 
menemui  musyrikin  yang  lain  berteriak:  "Muhammad  telah  terbunuh". 

BERITA  KEMATIAN  RASULULLAH  DAN  KESANNYA  KEPADA  PERJUANGAN 

Tidak  berapa  lama  selepas  teriakan  Ibnu  Oami'ah  itu,  maka  tersebar  luas  berita  kematian 
Rasulullah  di  kalangan  kaum  muslimin  dan  kaum  musyrikin,  itulah  saat  di  mana  semangat  juang 
di  kalangan  tentera  Islam  sudah  merosot  terutama  para  sahabat  yang  terkepung  yang  tidak 
bersama-sama  Rasul,  kini  semangat  juang  telah  hancur,  malah  hingga  berlaku  kekacauan  di 
dalam  saf  Islam,  suasana  sudah  tidak  terurus  dan  huruhara,  namun  seruan  Rasulullah  tadi 
telah  mengurangkan  asakan  kaum  musyrikin,  kerana  mereka  menyangka  bahawa  mereka 
sudah  berjaya  dan  sudah  mencapai  matlamat,  maka  sebahagian  dari  mereka  sudah  mabuk 
darah  kerana  mereka  tertumpu  kepada  mencerca  dan  memukul-mukul  mayat  syuhada'  Islam. 

RASULULLAH  MENERUSKAN  PERJUANGAN  DAN  MENYELAMATKAN  KEADAAN 

Setelah  Mus'ab  jatuh  sebagai  syahid,  lantas  ia  menyerahkan  panji  Islam  kepada  Ali  bin  Abi 
Talib,  meneruskan  pertempuran  sehabis  tenaga  dan  usaha,  dituruti  oleh  para  sahabat  yang  lain 
yang  berada  di  situ  dalam  satu  epik  kepahlawanan  yang  jarang-jarang  disaksikan. 

Di  masa  itu  Rasulullah  berjaya  menembusi  ke  tengah-tengah  tenteranya,  yang  terus  terkepung, 
Baginda  meluru  ke  arah  mereka,  Ka'ab  bin  Malik  seawal-awal  orang  yang  mengenali  Rasulullah, 
beliau  terus  menarik  selendang  saudaranya,  wahai  kalian  muslimin,  berbahagialah  kamu,  ini  dia 
Rasulullah,  di  masa  itu  Rasulullah  memberi  isyarat  kepadanya  supaya  berdiam,  untuk  tidak 
dilihat  kedudukannya  oleh  kaum  musyrikin:  Namun  laungan  beliau  itu  telah  sampai  ke 
pendengaran  kaum  muslimin,  maka  bersegeralah  mereka  ke  Rasulullah,  hingga  terkumpul  di 
sisi  Baginda  kurang  lebih  tiga  puluh  orang  para  sahabat. 

Dari  situ  Rasulullah  mengatur  langkah  berundur  secara  tersusun  ke  suatu  lereng  bukit,  melalui 
celah-celah  tentera  musyrikin  yang  sedang  membuat  asakan,  pihak  musyrikin  pun  semakin 
hebat  membuat  serangan  untuk  menggagalkan  unduran  Rasulullah,  namun  mereka  tidak 
berupaya  semasa  berhadapan  dengan  singa-singa  Islam  itu. 

Sebaik  sahaja  Uthman  bin  Abdullah  bin  al-Mughirah  salah  seorang  tentera  berkuda  musyrikin, 
melihat  Rasulullah,  segera  beliau  menerkam  dengan  kudanya  ke  arah  Rasulullah  dengan 


laungannya:  "Wahai  Muhammad  kalau  selalunya  kau  boleh  terlepas,  tapi  di  hari  ini  kau  tidak 
akan  terlepas".  Rasulullah  pun  segera  bangun  untuk  melawannya,  namun  kudanya  tersungkur 
kerana  kakinya  terjerumus  ke  dalam  sebuah  lubang  menyebabkan  Baginda  terus  terjatuh, 
dengan  itu  Uthman  telah  ditentang  oleh  al-Harith  bin  al-Sammah,  di  mana  al-Harith  telah 
sempat  mencantas  kakinya,  menyebabkan  beliau  jatuh  terduduk,  sekali  lagi  al-Harith 
melepaskan  tetakannya  yang  kencang  untuk  menamatkan  riwayatnya,  al-Harith  mengambil 
senjatanya,  dan  mengekori  Rasulullah. 

Di  masa  itu  Abdullah  bin  Jabir  seorang  lagi  tentera  berkuda  Quraisy  meluru  kehadapan  al- 
Harith  bin  al-Sammah  menetak  dengan  pedang  ke  tengkoknya,  menyebabkan  beliau  luka,  dan 
diusung,  di  masa  itu  juga  Abu  Dujanah  pahlawan  Islam  yang  serba  lincah  dengan  lilitan  merah 
di  kepalanya,  menerkam  ke  arah  Abdullah  bin  Jabir  dan  terus  memukul  dengan  pedangnya 
menyebabkan  kepalanya  tercerai  dari  jasadnya. 

Semasa  pertempuran  yang  amat  sengit  itu,  tentera  Islam  terlelap  sekejap,  itu  adalah  sebagai 
petanda  memperolehi  keamanan  dari  Allah,  sebagaimana  yang  diperihalkan  oleh  al-Quran. 
Kata  Abu  Talhah:  "Daku  di  antara  yang  dilelapkan  di  dalam  peperangan  Uhud,  kiranya  pedang 
ditanganku  terjatuh  berkali-kali,  jatuh  aku  mengambil  semula,  jatuh  lagi  ku  mengambilnya 
semula". 

Dengan  keberanian  ini  maka  unit  yang  bersama-sama  Rasulullah  berjaya  berundur  secara 
tersusun  ke  suatu  lereng  bukit,  dan  dituruti  oleh  kelompok-kelompok  tentera  Islam  lain,  ke  sudut 
yang  selamat  itu,  hingga  dengan  itu  kepintaran  Khalid  tewas  bila  berhadapan  dengan 
kepintaran  Rasulullah  (s. a. w). 

KEMATIAN  UBAI  BIN  KHALAF 

Ibnu  Ishak  menceritakan:  Setelah  Rasulullah  berehat  di  lereng  itu  rupanya  Ubai  bin  Khalaf 
memburu  ke  situ  sambil  melaung:  Mana  dia  Muhammad,  hari  lain  ini  kau  tidak  dapat  lari  lagi, 
kaum  muslin.  Wahai  Rasulullah  boleh  tak  salah  seorang  dari  membunuhnya?  Jawab  Rasulullah: 
Biarkan  dia  ke  mari  sebaik  sahaja  beliau  menghampiri  Rasulullah,  baginda  mencapai  tombak 
dari  al-Harith  bin  al-Sammah,  Rasulullah  bingkas  bangun  penuh  keberanian  dan  ketegasan, 
kepantasan  tindakan  Rasulullah  seperti  seekor  unta  yang  menerbangkan  bulu-bulunya  semasa 
dipecut  laju,  baginda  memerhati  lehernya  yang  terdedah  itu  terus  baginda  meluncur  tombak  ke 
sasarannya  dan  tepat  kena  pada  tempat  yang  diluncurnya  itu,  Ubai  bin  Khalaf  terhuyung 
hayang  di  atas  kudanya,  setelah  beliau  berpatah  balik  ke  dalam  barisan  tentera  Quraisy, 
didapati  lukanya  tidaklah  teruk  sangat,  namun  darah  terus  mengalir  beliau  menjerit  dengan 
katanya:  Demi  Allah,  Muhammad  telah  membunuh  aku.  Orangnya  menjawab: 

Demi  Allah,  kau  ini  dah  tak  ada  hati,  sebenarnya  bukan  ada  apa  pun  luka  sedikit  sahaja.  Jawab 
Ibnu  Khalaf:  Eh,  jangan,  Muhammad  ini  telahpun  mengugut  daku  semasa  di  Makkah  dahulu 


dengan  katanya:  Akan  ku  bunuh  kau,  demi  Allah  kalaulah  Muhammad  ludah  ke  atas  ku 
nescaya  aku  mati,  dan  memang  beliau  mati  semasa  dalam  perjalanan  ke  Makkah. 

Mengikut  riwayat  Abi  al-Aswad  dari  Urwah:  Ibnu  Khalaf  menguak  seperti  lembu  jantan  dan 
berkata:  Kalaulah  apa  yang  terkena  ke  atas  ku  ini  terkena  ke  atas  seluruh  penduduk  Zul  Majaz 
nescaya  mereka  mati  semua. 

TALHAH  MEMBANTU  RASULULLAH  (S.A.W) 

Semasa  Rasulullah  bersama  para  sahabat  berundur  ke  lereng  bukit,  seketui  batu  besar 
menghalang  pergerakan  Rasulullah,  baginda  cuba  mendakinya,  pun  tak  dapat  juga,  kerana 
Rasulullah  telah  bertambah  berat  badan,  dibeban  pula  oleh  baju  besinya.  Selain  dari  luka  yang 
melemahkan  badan  Baginda,  Talhah  bin  Abdullah  pun  duduk  membongkok  ke  tanah, 
membiarkan  Rasulullah  memijak  ke  belakangnya  dan  berjaya  Rasulullah  berdiri  di  atas  batu 
pejal  itu,  lantas  Rasulullah  bersabda:  Talhah  wajib  menerima,  iaitu  Syurga. 

SERANGAN  TERAKHIR  KAUM  MUSYRIKIN 

Setelah  Rasulullah  berjaya  memperkukuhkan  markaz  pimpinannya  di  lereng  bukit,  pihak 
musyrikin  telah  membuat  percubaannya  yang  terakhir  dalam  rangka  usaha  mereka  untuk 
melenyapkan  kekuatan  tentera  Islam.  Dalam  hal  ini  Ibnu  Ishak  menceritakan;  Semasa 
Rasulullah  berada  di  lereng  itu,  tiba-tiba  sekumpulan  tentera  Ouraisy  mara  ke  atas  bukit 
dibawah  pimpinan  Abu  Sufian  dan  Khalid  bin  al-Walid,  maka  Rasulullah  melaung  dengan 
sabdanya:  Ya  Allah  ya  Tuhanku,  tidak  seharusnya  mereka  itu  mengatasi  kita,  maka  dengan  itu 
Saidina  Umar  dan  beberapa  orang  Muhajirin  yang  lain  mara  dan  melawan  mereka  serta 
memaksa  mereka  turun. 

Di  dalam  kisah  peperangan  Banu  Umawi  menceritakan  bahawa  kaum  musyrikin  telah  naik  ke 
atas  bukit,  lalu  Rasulullah  menyeru  kepada  Saad:  Kalahkan  mereka,  yakni  undurkan  mereka  - 
jawab  Saad:  Bagaimana  akan  ku  kalahkan  mereka  daku  hanya  seorang  sahaja,  beliau 
mengulangi  tiga  kali,  namun  akhirnya  beliau  mengambil  anak  panahnya  maka  dipanahkan, 
menyebabkan  terbunuh  si  Fulan,  beliau  mengambil  satu  lagi  lalu  dipanahkan  sekali  lagi 
menyebabkan  terbunuhnya  mangsa  yang  kedua,  sekali  lagi  beliau  berbuat  demikian 
menyebabkan  terbunuhnya  orang  depan  ketiga,  dengan  itu  kafir  Ouraisy  terpaksa  turun  dari 
tempat  mereka  itu.  Aku  berkata:  Panah  ini  adalah  berkat,  aku  pun  simpan  ke  dalam 
uncangannya,  diceritakan  panah  itu  berkekalan  bersama-sama  Saad  hingga  ke  akhir  hayatnya, 
kemudian  diwarisi  oleh  anak-anaknya. 

MENCACATKAN  PARA  SYUHADA' 

Serangan  itu  adalah  serangan  terakhir  pihak  musyrikin  ke  atas  kedudukan  Rasulullah.  Oleh 
kerana  mereka  tidak  mengetahui  sangat  kesudahan  Rasulullah  (s. a. w)  malah  mereka  hampir 


yakin  bahawa  Rasulullah  (s. a. w)  telah  terbunuh,  untuk  itu  mereka  pun  kembali  semula  ke 
markas,  dan  semua  mereka  bersiap  untuk  berangkat  pulang  ke  Makkah,  di  antara  mereka  ada 
yang  sibuk  mencacatkan  jasad  para  syuhada  termasuk  kaum  ibu  musyrikin,  ada  yang 
memotong  telinga  hidung,  kemaluan  dan  ada  yang  menikam  perut  para  syuhada  dijadikan 
sebagai  kalung  dan  gelang  kaki. 

KESUNGGUHAN  PAHLAWAN  BERSEDIA  UNTUK  BERTEMPUR  HINGGA  KE  TITISAN 
DARAH  TERAKHIR 

Detik-detik  terakhir,  berlaku  dua  peristiwa  yang  membuktikan  kesungguhan  pahlawan-pahlawan 
Islam  untuk  berperang  dan  betapa  bersedianya  mereka  untuk  bersungguh-sungguh  dan  mati  ke 
jalan  Allah. 

1.  Kaab  bin  Malik  menceritakan:  Daku  adalah  di  antara  kaum  muslimin  yang  telah  keluar, 
sebaik  sahaja  ku  melihat  kaum  musyrikin  mencedera  dan  mencacatkan  jasad-jasad  syuhada 
Islam,  ku  bangun  dan  keluar  untuk  melihat  di  mana  ku  dapati  seseorang  musyrikin  yang 
mengumpul  baju-baju  besi  melalui  jasad  seorang  syuhada  sambil  berkata-kata: 

Ayuh  berlonggoklah  kamu  seperti  longgokan  najis-najis  kambing. Tiba-tiba  seorang  muslim 
sedang  menunggu  si  musyrik  ini  di  hadapan  juga  berbaju  besi  aku  terus  mengekori  dari 
belakangnya  hingga  dapat  aku  membezakan  yang  muslim  dan  yang  musyrik,  aku  dapat  melihat 
si  kafir  lebih  baik  pakaiannya  dan  peralatannya  dari  si  muslim,  hinggalah  kedua-duanya  ini 
bersemuka,  maka  si  muslim  terus  meneiak  si  kafir  dengan  pedangnya  hingga  sampai  ke 
pangkal  paha,  dan  terus  terpelanting  kakinya,  lepas  itu  si  muslim  membuka  tudung  mukanya 
sambil  berkata:  Bagaimana  kau  tengok  wahai  Kaab,  Akulah  Abu  Dujanah. 

2.  Sebaik  sahaja  peperangan  telah  selesai, sekumpulan  wanita  Islam  telah  datang  ke  medan  , 
kata  Anas:  Ku  telah  lihat  Aisyah  binti  Abi  Bakar  dan  Ummu  Salim,  sedang  bersungguh-sungguh, 
hingga  ternampak  betis,  mereka  menggalas  uncang  air  untuk  memberi  minum  terus  ke  mulut- 
mulut  tentera  Islam  yang  mengalami  sakit,  apabila  air  habis  mereka  pulang  untuk  isi  semula 
dengan  air.  Begitulah  kesungguhan  mereka,  cerita  Umar  bin  al-Khattab:  Ummu  Salit  bertugas  di 
hari  Uhud  dengan  memberikan  kami  air  minuman. 

Di  kalangan  mereka  terdapat  juga  Ummu  Aiman,  setelah  beliau  melihat  sekumpulan  tentera 
Islam  yang  lari  balik  ke  Madinah  mencari  perlindungau,  terus  beliau  mengambil  tanah  menabur 
ke  atas  kepala  mereka  sambil  berkata:  Nah  ambil  pengumpul  benang  ini,  penakut,  berikan  aku 
pedang  kamu  itu,  terus  beliau  ke  medan  perang,  di  sana  beliau  memberi  air  kepada  tentera 
Islam  yang  mengalami  kecederaan,  namun  Hibban  bin  al-Arafah  memanah  Ummu  Aiman 
menyebabkan  beliau  terjatuh  hingga  ternampak  sebahagian  badannya,  Hibban  pun  ketawa 
bagaikan  satu  kelucuan  berlaku  hal  ini  berat  untuk  Rasulullah  melihatnya,  dengan  itu  baginda 
memberikan  sebatang  anak  panah  yang  tidak  bermata  kepada  Saad  dengan  berkata,  Ayuh  kau 
panahkan  seteru  Allah  itu,  Saad  pun  membidaskan  panahnya  tepat  ke  tengkok  Hibban 


menyebabkan  beliau  jatuh  hingga  terseiak  auratnya,  membawa  Rasulullah  tersenyum  hingga 
kelihatan  gigi  baginda,  dan  sabda  Rasulullah:  Saad  telah  menuntut  bela  untuk  Ummu  Aiman, 
dan  Allah  telahpun  memakbulkan  doanya. 

RASULULLAH  TIBA  KE  LERENG  BUKIT 

Setelah  Rasulullah  sampai  ke  lereng  bukit  dan  mengambil  tempat  di  situ,  Saidina  Ali  pun  keluar 
mengambil  air  dengan  uncangnya  dari  al-Mihras  untuk  Rasulullah  minum,  oleh  kerana  air  itu 
berbau,  maka  baginda  tidak  jadi  meminumnya  cuma  sekadar  membasuh  darah  di  mukanya, 
dan  curah  ke  atas  kepalanya  dengan  berkata:  Allah  memurkai  manusia  yang  melukakan 
RasulNya. 

Sahi  menceritakan:  Sebenaranya  daku  mengetahui  siapa  membasuh  luka  Rasulullah  (s. a. w) 
dan  siapa  orangnya  yang  mencurah  air  serta  mengubat  luka  Rasulullah?  Fatimah,  puteri 
Rasulullahlah  yang  membasuh  luka  Rasulullah,  manakala  Ali  bin  Abi  Talib  pula  mencucur  air 
dengan  bijana,  namun  bila  Fatimah  melihat  bahawa  air  yang  dicurah  itu  tidak  juga 
memberhentikan  darah  keluar,  malah  lebih  banyak  lagi,  lalu  beliau  mengambil  carikan  tikar 
dibakarnya  dan  diletakkan  ke  tempat  luka  Baginda,  dengan  itu  baru  darah  berhenti. 

Tidak  berapa  lama  kemudian  Muhammad  bin  Maslamah  membawa  air  bersih  kepada  baginda 
dan  baginda  pun  minum  darinya,  Rasulullah  mendoakan  kebaikan  untuk  beliau,  di  hari  itu 
baginda  duduk  ketika  mengerjakan  sembahyang  zohor,  kerana  kesan  luka,  kaum  muslimin  pun 
duduk  bersembahyang  di  belakang  Rasulullah. 

ABU  SUFIAN  BONGKAK  SELEPAS  PEPERANGAN  DAN  MENGADAKAN  DAILOG 
DENGAN  UMAR 

Apabila  tentera  musyrikin  bersiap  untuk  berangkat  pulang  ke  Madinah,  Abu  Sufian  dengan 
sombong  mendaki  puncak  bukit  sambil  melaung:  Apakah  Muhammad  masih  hidup  bersama 
kamu?.  Tidak  siapa  pun  menjawab.  Sekali  lagi  beliau  melaung:  Apakah  anak  Abu  Ouhafah 
masih  hidup  di  kalangan  kamu?.  Tidak  siapa  pun  menjawab.  Sekali  lagi  beliau  melaung; 
Apakah  anak  al-Khattab  masih  berada  dengan  kamu?  Mereka  tidak  menjawab,  kerana 
Rasulullah  melarang  mereka  dari  menjawab,  dan  beliau  tidak  bertanya  selain  dari  tiga  peribadi 
ini  sahaja,  kerana  beliau  mengetahui  bahawa  penerusan  Islam  adalah  melalui  tiga  peribadi  ini, 
Abu  Sufian  melaung  lagi:  Apakah  kamu  semua  telah  mempertahankan  mereka,  namun  Saidina 
Umar  tidak  dapat  menahan  dirinya  hingga  beliau  menjawab:  Hai  seteru  Allah,  nama  yang  kamu 
sebutkan  tadi  masih  hidup,  Allah  mengekalkan  mereka  untuk  keburukan  dirimu.  Kata  Abu 
Sufian:  Berlaku  penderaan  dan  pencacat  celaan  ke  atas  askar-askarmu  yang  tewas.  Namun 
aku  tidak  menyuruhnya  dan  tidak  pula  menyakiti  daku.  Sekali  beliau  melaung: 

Dirgahayu  Berhala  Habal. 


Kata  Rasulullah:  "Buat  apa  kamu  tidak  menjawabnya".  Kata  mereka:  "Apa  yang  kami  nak 
jawab"  Kata  Rasulullah:  "Launglah:  Allah  Maha  Mulia  lagi  Maha  Agung".  Jawab  Abu  Sufian: 
"Baguslah  itu,  baru  seri  satu  sama  satu  tapi  ingat  peperangan  adalah  berterusan. 

Jawab  Umar:  "Tak  sama,  syahid  kami  di  syurga,  guguran  kamu  di  dalam  neraka". 

Kata  Abu  Sufian:  "Kemari  wahai  Umar",  Kata  Rasulullah  (s. a. w):  "Kau  pergi  tengok  apa  halnya"? 
Umar  pun  mara  ke  hadapan,  tanya  Abu  Sufian:  "Aku  benar-benar  hendak  tahu  daripadamu 
Umar,  apakah  telah  kami  bunuh  Muhammad"?  Jawab  Umar:  "Ya  Allah,  itu  tidak  benar,  malah 
Baginda  sedang  mendengar  dan  mengikuti  percakapanmu  ini".  Jawab  Abu  Sufian:  "Ya  engkau 
lebih  ku  percayai  dari  Ibni  Qami'ah  dan  lebih  benar". 

JANJI  BERTEMU  SEMULA  DI  BADAR 

Ibnu  Ishak  menceritakan:  Semasa  Abu  Sufian  bergerak  pulang  sekali  lagi  beliau  melaung:  "Janji! 
Kita  akan  bertemu  di  Badar  di  tahun  hadapan".  Rasulullah  berkata  kepada  para  sahabatnya: 
"Jawablah  kepadanya:  Ya!,  kami  berjanji  dan  jangan  pula  kau  mungkiri". 


MEMASTIKAN  SIKAP  MUSYRIKIN 

Setelah  tentera  musyrikin  bergerak  meninggalkan  tapak  pertempuran,  Rasulullah  memerimah 
Ali  bin  Abi  Talib  dengan  sabdanya:  "Cuba  kau  ikuti  jejak  mereka  dan  perhatikan  apa  yang 
mereka  lakukan.  Dan  apa  tindakan  mereka  seterusnya?  Sekiranya  mereka  menunggangi  unta 
dan  menuntun  kuda  bererti  mereka  menuju  Makkah,  tapi  kalaulah  mereka  menunggangi  kuda 
dan  menuntut  unta  bererti  mereka  akan  memasuki  al-Madinah,  demi  jiwa  ku  di  tangannya 
sekiranya  itulah  tindakan  mereka  akan  ku  buru  mereka".  Bila  Saidina  Ali  pulang,  beliau  memberi 
tahu  bahawa  mereka  menonggang  unta  dan  menuntun  kuda  menuju  ke  Makkah. 

MENINJAU  DAN  MENANGANI  PARA  SYUHADA'  DAN  YANG  CEDERA 

Selepas  musyrikin  Ouraisy  berlepas  pulang  ke  Makkah  seluruh  kaum  muslimin  bertungkus 
lumus  mengenali  para  syuhada'  dan  pesakit-pesakit  yang  luka.  Zaid  bin  Thabit  mengisahkan 
dengan  katanya:  Rasulullah  telah  mengutus  daku  di  hari  Uhud,  untuk  mendapatkan  Saad  bin  al- 
Rabie,  kata  Baginda  kepada  aku:  Sekiranya  kamu  menemuinya  sampaikanlah  salam  ku 
kepadanya  serta  katakan  kepadanya  bahawa  Rasul  berkata  kepadanya:  Bagaimana  kau 
sekarang?  Sambung  Zaid:  Jadi  ku  cuba  ke  sana  ke  mari  di  antara  jasad-jasad  bergelempangan, 
akhirnya  ku  dapati  beliau  di  saat  menghembus  nafas  terakhir  pada  jasadnya  terdapat  tujuh 
puluh  tikaman,  samada  tetakan  pedang,  tikaman-tikaman  tombak  atau  anak  panah,  ku  berkata: 
Wahai  Saad,  sesungguhnya  Rasulullah  menyampaikan  salamnya  kepada  kau,  dan  Baginda 
telah  berkata:  Bagaimana  kau  sekarang  wahai  Saad?  Kata  Saad:  Wa'alaikum  salam,  wahai 
Rasulullah  dan  katakan  kepada  baginda:  Wahai  Rasulullah  sekarang  ku  menciumi  bauan 


syurga,  dan  katakan  lagi  kepada  kaum  ku  al-Ansar:  Tiada  mengapa  bagi  kamu  sekiranya 
ancaman  sampai  kepada  Rasulullah  sedang  kamu  masih  hidup,  di  masa  itu  Saad  menghembus 
nafasnya  yang  terakhir. 

Di  kalangan  mereka  yang  luka,  tentera  Islam  mendapati  Amru  bin  al-Thabit  yang  masih  boleh 
bernafas  lagi,  beliau  ini  pernah  di  suatu  ketika  diajak  memeluk  Islam,  tetapi  beliau  menolak; 
kata  tentera  Islam,  si  degil  apa  ini  yang  bawa  dia  ke  mari,  dahulu  pernah  kita  dakwahkannya, 
tetapi  beliau  menolak,  kemudian  mereka  bertanya:  Apa  yang  mendorong  kau  kemari,  Apakah 
menuntut  bela  untuk  kaum  kau,  atau  menyukai  Islam.  Jawab  beliau:  Malah  menyukai  Islam.  Ku 
beriman  dengan  Allah  dan  Rasulnya,  kemudian  ku  berperang  di  pihak  Rasulullah  hinggalah  ku 
menerima  apa  yang  kamu  semua  saksikan  ini,  kemudian  beliau  menghembus  nafasnya  yang 
terakhir.  Peristiwa  ini  mereka  ceritakan  kepada  Rasulullah.  Lantas  Rasulullah  menjawab:  Beliau 
adalah  penghuni  syurga.  Cerita  Abu  Hurairah:  Beliau  ini  tidak  sempat  bersembahyang  walau 
serakaat  sekali  pun. 

Tentera  Islam  juga  mendapati  di  kalangan  yang  luka  ialah  Qazman,  beliau  telah  bertempur 
sebagai  seorang  wira,  beliau  telah  membunuh  tujuh  atau  lapan  musyrikin,  tetapi  kini  beliau  tak 
berupaya  untuk  bergerak,  lalu  mereka  mengusungnya  ke  kampung  Banu  Zafar,  kaum  muslimin 
pun  menyampaikan  hal-hal  yang  menghiburkan  beliau,  namun  beliau  menegaskan  dengan 
katanya:  Demi  Allah  sesungguhnya  daku  ini  berperang  demi  untuk  mempertahankan  keturunan 
bangsaku,  kalau  tidak  kerana  itu  nescaya  tidak  ku  sertai  peperangan,  setelah  beliau  mendapati 
dirinya  terlalu  penat  dan  sakit  menanggung  luka  yang  parah  di  jasadnya,  beliau  pun  membunuh 
diri.  Mengenai  peristiwa  ini  Rasulullah  berkata:  Beliau  ini  dari  kalangan  penghuni  Neraka. 
Sebaliknya  apa  yang  terjadi  kepada  seorang  Yahudi  dari  qabilah  Tha'labah  yang  mati  di  dalam 
peperangan  itu,  beliau  pernah  menyeru  kaumnya:  Wahai  kalian  Yahudi,  demi  Allah 
sesungguhnya  kamu  sudahpun  mengetahui  bahawa  menolong  Muhammad  itu  adalah  di  antara 
kewajipan  ke  atas  kamu,  jawab  mereka:  Kan  hari  ini  hari  Sabtu?  jawab  beliau: 

Tidak  ada  Sabtu  bagi  kamu,  terus  beliau  mencapai  pedang  dan  peralatan  perangnya  yang  lain. 
Kata  beliau  lagi: 

"Kalaulah  aku  terbunuh,  maka  hartaku  adalah  untuk  Muhammad,  biarlah  apa  yang  hendak  dia 
lakukan".  . Terus  beliau  berperang  hingga  beliau  terbunuh.  Sabda  Rasulullah  yang  bermaksud: 
Mukhairiq  adalah  sebaik-baik  Yahudi. 

MENGUMPUL  PARA  SYUHADA  DAN  MENGKEBUMIKAN  MEREKA 

Rasulullah  mengurus  jenazah  para  syuhada,  sehingga  Baginda  bersabda:  Daku  saksikan 
mereka  ini  semua,  tidak  seorang  pun  yang  keluar  ke  jalan  Allah  kecuali  akan  dibangkitkan  Allah 
di  Hari  Oiamat  besok  dengan  lukanya,  berwarna  dengan  warna  darah  manakala  baunya  adalah 
bau  kasturi. 


Terdapat  di  antara  kaum  niuslimin  yang  telah  membawa  jenazah  keluarganya  ke  Madinah, 
maka  Rasulullah  memerintahkan  supaya  dikembalikan  jenazah  itu  dan  dikebumikan  di  tempat 
mereka  syahid,  tanpa  dimandikan  malah  dikebumikan  dengan  pakaian  jihad  mereka  setelah 
ditanggalkan  peralatan  besi  dan  kulit,  malah  mereka  ini  dikebumikan  berdua  atau  bertiga  di 
dalam  satu  lahad,  ada  yang  dikapankan  dua  orang  dalam  satu  kain,  di  sini  baginda  bertanya: 
Mana. di  antara  mereka  yang  lebih  banyak  mengingati  al-Quran  dan  apabila  diberitahu  si  pulan 
lebih  dari  yang  lain  maka  didahulukannya  ke  dalam  liang  lahad  sambil  baginda  mengungkap: 
Aku  adalah  saksi  mereka  di  hari  Qiamat.  Abdullah  bin  Amru  bin  Hiram  dikebumikan  bersama- 
sama  Amru  bin  Jamuh  di  dalam  satu  lahad  lantaran  persahabatan  mereka  berdua  yang  akrab. 
Mereka  tercari-cari  di  mana  keranda  Hanzalah,  akhirnya  mereka  dapati  sedang  berada  di  suatu 
tempat  berhampiran  lelehan  air  yang  menitis  dari  celah-celah  batu,  dan  diceritakan  kepada 
Rasulullah.  Baginda  pun  memberitahu  sahabat-sahabatnya  bahawa  beliau  dimandikan  oleh 
Malaikat,  nak  tahu  kenapa  demikian  tanyalah  ahli  rumahnya  kenapa  halnya  itu?  Lantas  mereka 
pun  bertanyalah  kepada  isterinya.  Isterinya  pun  menceritakan  kisah  sebenarnya  di  mana  beliau 
telah  keluar  ke  medan  jihad  sebelum  sempat  mandi  wajib.  Di  sini  Hanzalah  dikenali  sebagai 
syahid  yang  dimandikan  oleh  Malaikat. 

Setelah  Baginda  mengetahui  segala  apa  yang  telah  berlaku  terhadap  Hamzah  bapa 
saudaranya  dan  saudara  sepenyusuannya,  Rasulullah  amat  sedih  dan  berduka,  di  masa  itu 
emak  saudaranya  Sofiah  datang  untuk  melihat  saudaranya  Hamzah,  namun  Rasulullah 
menyuruh  anaknya  al-Zaid  supaya  mengalih  pandangannya  dri  situ,  supaya  tidak  terlihat  apa 
yang  terjadi  kepada  saudaranya  itu,  lantas  beliau  bertanya:  Kenapa?  Telahpun  sampai  ke 
pengetahuan  ku  di  mana  saudaraku  ini  telah  dicacatkan  jasadnya,  semua  ini  kerana  Allah, 
semoga  semua  ini  meredhakan  kami,  akan  ku  bersabar  dan  memohon  restu  keredhaan  Ilahi, 
insyaAllah.  Justeru  itu  beliau  terus  menziarahi  jenazah  saudaranya  kerana  hendak  melihat 
dengan  mata  kepalanya  dan  terus  beliau  berdoa  untuknya  setelah  mengucap  "Innalillahi  wainna 
ilaihi  rajiuun"  terus  beliau  beristighfar  untuk  al-Syuhada,  dengan  itu  Rasulullah  pun  memerintah 
supaya  dikebumikan  Hamzah  bersama  Abdullah  bin  Jahsy  anak  saudaranya  malah  saudara 
sepenyusuan. 

Cerita  Abdullah  bin  Masud:  Belum  pernah  lagi  kami  melihat  Rasulullah  menangis  seperti  mana 
baginda  menangis  ke  atas  Hamzah  bin  Abdul  Muttalib.  Baginda  meletakkan  jenazah  Hamzah  di 
sebelah  Qiblat,  di  situ  baginda  berdiri  di  samping  jenazahnya  lantas  baginda  menangis  hingga 
kedengaran  sedunya. 

Pemandangan  para  syuhada  amat  memilukan  hati.  al-Khabbab  menceritakan:  Sebenarnya 
Hamzah  sendiri  tidak  mempunyai  kain  kapan  yang  secukupnya,  selain  dari  kain  serbannya  jalur 
merah  putih,  kiranya  kalau  ditutup  kakinya  terbuka  pula  kepalanya  dan  kalau  ditutup  kepala 
kakinya  akan  terbuka,  akhirnya  beliau  ditutup  kepala  dan  kakinya  ditutup  dengan  tumbuhan  al- 
Izkhir. 


Kata  Abdul  al-Rahman  bin  Auf:  Mus'ab  bin  Umair  terbunuh  di  dalam  peperangan  ini  sedang 
beliau  lebih  istimewa  dari  ku,  beliau  pun  sama  juga,  kerana  bila  hendak  ditutup  kakinya 
kepalanya  akan  terbuka  dan  kalau  ditutup  kepalanya  kakinya  akan  terdedah.  Dalam  satu 
riwayat  dari  al-Khabbab  yang  menyebut:  Bahawa  Rasulullah  telah  berkata,  ayuh  tutup  sahaja 
kepalanya  sedang  kakinya  selimutkan  dengan  daun-daun  Izkhir. 

RASULULLAH  MEMUJI  ALLAH  DAN  BERDOA  PADANYA 

Al-lmam  Ahmad  meriwayatkan  mengenai  keadaan  selepas  tentera  musyrikin  selesai  pulang  ke 
Makkah  di  mana  Rasulullah  bersabda  dengan  katanya:  Ayuh  berbaris  lurus  kamu  sekalian  yang 
ada,  supaya  ku  memuji  Tuhan  Azawajjala,  maka  dengan  itu  sekalian  mereka  pun  berbaris  di 
belakang  baginda  dengan  sabdanya: 

"Ya  Allah  ya  Tuhanku  bagimu  jua  segala  puji-pujian,  ya  Tuhanku  tiada  penghalang  bagi  apa 
yang  Engkau  berikan  dan  tiada  pemberi  bagi  apa  yang  Engkau  pegangkan,  tiada  petunjuk  bagi 
orang  yang  Engkau  sesatkan  dan  tiada  penyesat  bagi  orang  yang  Kau  hidayatkan,  tiada 
pemberi  barang  sesuatu  yang  Engkau  sekatkan  dan  tiada  penyekat  barang  sesuatu  yang 
Engkau  berikan,  tiada  siapa  dapat  mendekatkan  sesuatu  yang  Engkau  jauhkan  dan  tiada  siapa 
pun  dapat  menjauhkan  sesuatu  yang  Engkau  dekatkan  Ya  Tuhanku  tebarkanlah  ke  atas  kami 
barakan  Mu,  rahmat  Mu,  kelebihan  Mu  dan  rezekiMu  Ya  Allah  Ya  Tuhanku  sesungguhnya  daku 
memohon  nikmat  yang  berkekalan  yang  tidak  terhalang  dan  tidak  hilang  ya  Tuhanku: 
Sesungguhnya  daku  memohon  bantuan  di  hari  kesuntukan,  keamanan  di  hari  menakutkan  , ya 
Tuhanku  sesungguhnya  daku  berlindung  dengan  Dikau  dari  kejahatan  yang  ada  pada  yang  Kau 
berikan  kami  dan  kejahatan  yang  ada  pada  apa  yang  Kau  halang  pemberiannya  kepada  kami, 
Ya  Tuhanku  perkenankanlah  kecintaan  iman  itu  kepada  kami  serta  hiasilah  di  persada  hati 
nubari  kami,  hidupkanlah  kebencian  terhadap  kafir,  fasiq  dan  pendurhakaan  di  dada  kami, 
jadilah  kami  dari  mereka  yang  terpimpin.  Ya  Tuhan  kami  matikanlah  kami  sebagai  muslim  serta 
hidupkan  kami  sebagai  muslim,  letakkanlah  kami  bersama  mereka  yang  solih  tanpa  sebarang 
kehinaan  atau  terfitnah.  Ya  Allah  ya  Tuhanku,  hancurkanlah  golongan  kafir  yang  mendusta 
utusanMu,  menghalang  di  jalanMu,  humbankan  ke  atas  mereka  kemurkaanMu  dan  siksaanMu. 
Ya  Tuhanku  hancurkanlah  golongan  kafir  yang  sebelum  ini  telah  diturunkan  kepada  mereka 
kitab  lalu  mereka  mendustakannya.  Ya  Allah  ya  Tuhanku  yang  sebenar,  perkenankanlah". 

KEPULANGAN  RASULULLAH  KE  MADINAH  DISAMBUT  DENGAN  KELUHURAN  CINTA 
DAN  KETULUSAN  HATI 

Sebaik  sahaja  Rasulullah  selesai  menyelenggarakan  pengkebumian  para  syuhada  serta  berdoa 
restu  kepada  Allah  Rabbu  al-Jalil  terus  Baginda  berangkat  pulang  menuju  ke  Madinah,  dan 
tertera  di  hadapan  mata  Rasulullah  gambaran  yang  jarang-jarang  berlaku,  kecintaan  dan 


ketulusan  hati  nubari  kaum  muslimat  yang  menunggu-nunggu  kepulangan  Baginda 
sebagaimana  tertera  perilaku  kaum  muslimin  di  dalam  peperangan. 

Di  pertengahan  jalan  baginda  telah  diketemukan  dengan  Hamnah  binti  Jahsy,  Baginda 
menyampaikan  berita  syahid  saudaranya  Abdullah  bin  Jahsy  beliau  mengucap  "Innalillahi 
wainna  ilaihi  rajiuun"  dan  beristighfar  untuknya,  beliau  menyampaikan  berita  kematian  bapa 
saudaranya  (sebelah  emak)  Hamzah  bii-t  Abdul  Muttalib  beliau  mengucap  "Innalillahi  wainna 
ilaihi  rajiuun"  dan  beristighfar  untuknya,  kemudian  Baginda  menyampaikan  berita  syahid 
suaminya  Mus'ab  bin  Umair,  terus  beliau  menangis  dan  meraung,  maka  jawab  Rasulullah: 
Sebenarnya  suami  bagi  seseorang  wanita  adalah  di  suatu  kedudukan  yang  istimewa. 
Seterusnya  Rasulullah  melalui  di  hadapan  seorang  wanita  dari  qabilah  Banu  Dinar,  di  mana 
suami  dan  saudaranya  telah  syahid  di  dalam  peperangan  Uhud  dan  hadirin  pun  menyampaikan 
berita  syuhada'  itu,  lantas  beliau  berkata:  Apa  yang  berlaku  ke  atas  diri  Rasulullah,  jawab 
hadirin:  Wahai  ibu,  Baginda  baik,  al-Hamdulillah  seperti  yang  ibu  harap-harapkan.  Kata  beliau 
lagi  Tunjukkan  daku  diri  Rasulullah,  hingga  dapat  ku  pastikan  kebenarannya,  maka  ditunjukkan 
kepada  si  ibu  tadi  dan  setelah  pasti  bagi  ibu  tersebut  kebenarannya,  maka  katanya: 
Keselamatan  diri  Rasulullah  menjadikan  segala  yang  lain  kecil  sahaja. 

Ibu  Saad  bin  Muaz  datang  berlari-lari  ke  hadapan  Rasulullah,  di  masa  itu  Saad  sedang 
memegang  tali  kuda  Rasulullah,  beliau  menyeru:  Itu  ibuku  wahai  Rasulullah,  jawab  Rasulullah: 
Diucapkan  selamat  datang  dengan  ibumu  tu.  Di  situ  Rasulullah  berdiri  untuk  berhadapan 
dengan  ibu  Saad,  sebaik  sahaja  beliau  berada  di  hadapan  Rasulullah,  Baginda  pun 
menghebahkan  berita  kematian  anaknya  Amru  bin  Muaz.  Jawab  beliau:  "Namun  bila  ku 
mendapati  Rasulullah  (s. a. w)  selamat  kesemu'anya  adalah  ringan  sahaja.  Dengan  itu 
Rasulullah  pun  berdoa  untuk  seluruh  keluarga,  yang  anak  mereka  terbunuh  di  dalam 
peperangan,  kata  Baginda:  Bergembiralah  wahai  ibu  Saad  dan  sampaikanlah  berita 
mengembirakan  kepada  keluarga  sekalian  di  mana  anak-anak  dan  keluarga  mereka  yang 
terbunuh  itu  diiringi  masuk  ke  dalam  syurga  Allah,  malah  mereka  akan  memberi  syafaat  kepada 
ahli  keluarga  mereka,  jawab  ibu  Saad:  Kami  redha  dan  bersenang  hati  dengan  kesemuanya  itu 
wahai  Rasulullah,  dan  tiada  siapa  lagi  yang  akan  menangis,  tambah  beliau:  Wahai  Rasulullah 
doakanlah  untuk  keluarga  mereka  yang  masih  ada  ini,  maka  doa  Rasulullah:  "Ya  Allah  Ya 
Tuhanku!  Hilangkanlah  duka  nestapa  dari  hati-hati  mereka,  perbaikilah  musibah  dan  kesusahan 
mereka,  dan  jadikanlah  yang  tertinggal  sebagai  keluarga  terbaik  bagi  mereka  yang  telah  pergi. 

RASULULLAH  DI  MADINAH 

Rasulullah  (s. a. w)  telah  sampai  ke  Madinah  pada  petang  hari  Sabtu  tanggal  7 bulan  Syawal 
tahun  3 Hijrah  sesampainya  ke  rumah,  Baginda  menyerahkan  pedangnya  kepada  anaknya 
Fatimah  dengan  sabdanya:  Cucikan  darah-darah  dari  pedang  ini,  demi  Allah  ianya  telah 
membenarkan  kerja-kerjaku,  kemudian  Ali  bin  Abi  Talib  pun  menyerah  pedangnya  dengan 


katanya:  Tolong  cucikan  juga  pedang  ku  ini,  demi  Allah  sesungguhnya  pedang  ini  telahpun 
membenarkan  daku,  sabda  Rasulullah:  Sekiranya  kau  telah  benar-benar  berperang,  maka 
sesungguhnya  Sahi  bin  Hanif  dan  Abu  Dujanah  pun  adalah  benar  bersama-sama  dengan  kamu. 

BILANGAN  TERKORBAN  KEDUA  BELAH  PIHAK 

Keseluruhan  riwayat  sebulat  suara  mengatakan,  bilangan  syuhada  yang  terkorban  di  dalam 
peristiwa  Uhud  adalah  seramai  tujuh  puluh  orang,  dart  bilangan  yang  terbesar  adalah  dari 
golongan  al-Ansar,  di  mana  seramai  enam  puluh  lima  syuhada'  gugur  dibumi  Uhud,  13  orang 
dari  kalangan  al-Khazraj,  24  dari  al-Aws  dan  seorang  Yahudi,  manakala  syuhada  dari  Muhajirin 
adalah  seramai  4 orang  sahaja. 

Yang  terbunuh  dari  kalangan  al-Musyrikin  adalah  seramai  22  orang.  Tapi  selepas  meneliti 
dengan  cermat  ke  atas  peperangan  Uhud  dari  perbagai  sudut,  maka  ahli  sirah  dan  peperangan 
menyebut  bahawa  korban  dari  pihak  Ouraisy  adalah  seramai  37  orang  dan  bukan  22  orang. 
Wallahu  a'lam. 

KEADAAN  DARURAT  DI  MADINAH 

Di  malam  Ahad  8 haribulan  Syawal  tahun  3 Hijrah  seluruh  kaum  muslimin  berada  dalam 
keadaan  dharurat  sekelian  mereka  tidur  dalam  keadaan  berjaga-jaga,  walaupun  mereka 
sekalian  mengalami  keletihan  dan  kepenatan  yang  amat  sangat,  namun  sedemikian  mereka 
tetap  membuat  pengawalan  di  setiap  penjuru  Madinah  dan  pintu  masuknya,  mengawal  dan 
menjaga  keselamatan  pemimpin  agung  mereka  Rasulullah  (s. a. w)  secara  khusus,  kerana 
mereka  mencurigai  seperti  ada  beberapa  perkara  yang  tidak  kena  dengan  suasana  Madinah 
pada  malam  berkenaan. 


PEPERANGAN  HAMRA'  AL-ASAD 

Di  malam  itu  Rasulullah  dalam  keadaan  memikirkan  mengenai  situasi  Madinah,  selepas 
peperangan  Uhud  itu,  Baginda  sangsi  dengan  sikap  Ouraisy  yang  mungkin  mereka  membuat 
perubahan  sikap  setelah  mereka  menilai  semula  peperangan  yang  mereka  sertai  itu,  yang  tidak 
pun  memberi  sesuatu  faedah  kepada  mereka.  Meskipun  mereka  menang  di  medan 
pertempuran,  pasti  mereka  berdukacita,  kerana  itu  mereka  mungkin  akan  berpatah  balik  untuk 
melanggar  Madinah  buat  kali  kedua  di  dalam  tempoh  yang  sama.  Justeru  itu,  Rasulullah  terfikir 
untuk  membuat  operasi  memburu  tentera  Makkah. 

Ahli  sirah  dan  peperangan  menyebut  dalam  satu  kata  sepakat:  Di  hari  itu  Rasulullah  menyeru 
sekalian  kaum  muslimin  dan  memerintah  mereka  bergerak  untuk  berhadapan  dengan  musuh, 


seruan  ini  dibuat  pada  keesokan  hari  selepas  peristiwa  Uhud,  iaitu  hari  Ahad  8 haribulan 
Syawal  tahun  3 hijrah,  dengan  sabdanya:  "Tidak  akan  menyertai  kita  di  hari  ini  kecuali  mereka 
yang  menyertai  peperangan  Uhud  kelmarin".  Kata  Abdullah  bin  Ubai: 

"Boleh  aku  turut  bersama  kau"?  Jawab  baginda:  "Tidak".  Sekalian  kaum  muslimin  menyahut 
seruan  Rasulullah  itu  meskipun  mereka  mengalami  kecederaan  yang  amat  sangat  dan 
ketakutan,  tetapi  mereka  menjawab:  "Kami  menurut  perintah  Rasulullah  penuh  taat  setia". 

Di  masa  itu  Jabir  bin  Abdullah  tampil  ke  hadapan  Rasulullah  meminta  izin  untuk  turut  serta 
dengan  katanya: 

"Wahai  Rasulullah  sebenarnya  daku  ini  tidak  suka  melihat  sesuatu  peristiwa  itu  kecuali  ku  ingin 
bersama-sama  Rasulullah,  namun  dalam  peristiwa  Uhud  itu  daku  tidak  bersama-sama 
Rasulullah  kerana  bapaku  mengamanahkan  daku  untuk  menjaga  anak-anak  perempuannya. 
Kali  ini  izinkanlah  daku  untuk  bersama-sama  menyertai  bersama  tuan  hamba.  Justeru  itu 
Rasulullah  pun  membenarkan  Jabir  turut  serta.  Rasulullah  bergerak  bersama  tentera  Islam, 
hingga  tiba  ke  tempat  bernama  Sahra'  al-Asad,  sejauh  lapan  batu  dari  al-Madinah,  di  situ 
mereka  berkhemah. 

Semasa  di  Hamra'  al-Asad,  Ma'bad  bin  Abi  Ma'bad  al-Khazaie  telah  datang  menemui 
Rasulullah  mengisytihar  kemasukannya  ke  agama  Islam  - namtin  ada  pendapat  mengatakan 
yang  beliau  ini  masih  dalam  musyriknya,  Cuma  beliau  datang  untuk  memberi  nasihat  kepada 
Rasulullah,  kerana  di  antara  Banu  Khuza'ah  dan  Banu  Hasyim  termeterainya  perjanjian, 
dengan  katanya:  Wahai  Muhammad  demi  Allah,  sesungguhnya  apa  yang  menimpa  kamu  itu 
adalah  berat  bagi  kami,  hanya  doa  restu  kepada  Allah  semoga  kamu  disejahterakan  Allah  - di 
sini  Rasulullah  meminta  beliau  terus  menyertai  bersama  Abu  Sufian  dan  bertindak 
menggagalkannya.  Sebenarnya  apa  yang  Rasulullah  curigai  selama  ini  memang  benar  terjadi 
kerana  setibanya  tentera  musyrikin  di  al-Ruha'  36  batu  ke  Madinah  mereka  saling  kecam 
mengecam,  di  antara  mereka  menyebut  dengan  katanya  Sebenarnya  kamu  tidak  melakukan 
sesuatu  apa  pun,  walaupun  dapat  pecahkan  kekuatan  mereka,  kemudian  kamu  biarkan  begitu 
sahaja,  kepala-kepala  mereka  masih  hidup  dan  dapat  bersatu  semula,  ayuh  kita  patah  balik 
semula  untuk  memerangi  mereka  hingga  ke  akar  umbi.  Nampaknya  pendapat  ini  mutawatir, 
disuarakan  oleh  orang  tertentu,  yang  tidak  sangat  menilai  kekuatan  fizikal  dan  kejiwaan  kedua- 
dua  pihak,  oleh  itu  cadangan  ini  disanggah  oleh  ketua  yang  bertanggungjawab,  Safwan  bin 
Umaiyah  dengan  jawapannya:  "Wahai  kalian  kaumku,  jangan  kamu  tergesa-gesa  bertindak 
sedemikian,  kerana  aku  mencurigai,  nanti  kalau  akan  ditentangi  oleh  mereka,  (kaum  muslimin) 
yang  dahulu  tidak  keluar  berperang,  lebih  baik  kamu  pulang,  kedaulatan  kamu  sudah  pun  di 
dalam  tangan  kamu,  Aku  takut  nanti  kalau  kamu  berpatah  balik  menyerang  Madinah  kedaulatan 
kamu  itu  akan  dirampas  kembali",  namun  pendapat  beliau  ini  tidak  mendapat  restu  dari  suara 


majoriti  tentera,  malah  sebaliknya  mereka  bersetuju  untu.  berpatah  balik  bergerak  menuju 
Madinah,  tetapi  sebelum  Abu  Sufian  mengalih  arah  pergerakan  tenteranya  beliau  telah  ditemui 
oleh  Ma'bad  bin  Abi  Ma'bad  al-Khuzaei  yang  tidak  diketahui  tentang  keislamannya,  beliau  telah 
ditanya  oleh  Abu  Sufian  dengan  katanya:  Ada  apa-apa  yang  tidak  baik?  Sebagai  satu  perang 
saraf,  Ma'bab  menjawab:  Sebenarnya  Muhammad  keluar  bersama-sama  sahabatnya, 
memburu  kamu  dalam  satu  ketumbukan  yang  belum  pernah  ku  lihat  lagi  seperti  itu,  kelihatan 
perasaan  mereka  meluap-luap  untuk  menuntut  bela,  ketumbukan  ini  telah  disertai  nampaknya 
oleh  mereka  yang  tidak  bersamanya  di  dalam  peperangan  Uhud  kelmarin,  seolah-olah  mereka 
ini  ingin  menampung  balik  ketidakhadiran  mereka  kelmarin. 

Jawab  Abu  Syfian:  Jenis  apa  yang  kamu  kata  itu: 

Jawab  Ma'bad:  Demi  Allah,  tidak  percaya,  kamu  boleh  maju  sedikit  ke  hadapan  ke  arah 
Madinah  kamu  akan  melihat  ketumbukan  peninjaunya  di  sebalik  bukit  itu. 

Kata  Abu  Sufian:  Demi  Allah  sebenarnya  kami  sudah  sebulat  suara  untuk  membuat  serangan 
mengejut  untuk  menghapus  mereka  sama  sekali.  Jawab  Ma'bad:  Aku  menasihati  kamu,  jangan 
bertindak  bodoh  sedemikian,  di  masa  itu  semangat  juang  tentera  musyrikin  mulai  runtuh,  malah 
mereka  sudah  mula  dalam  ketakutan,  pada  mereka  sebaik-baik  jalan  ialah  meneruskan 
pengunduran  ke  Makkah,  sedang  ,Abu  Sufian  terus  memupuk  semangat  juang  di  kalangan 
tentera  Makkah,  menyeru  mereka  untuk  berpatah  balik  melanggar  Madinah,  tujuannya  ialah 
untuk  menghalang  tentera  Islam  dari  terus  memburu  mereka.  Tepat  sekali  di  mana  Abu  Sufian 
telah  berjaya  dalam  usahanya  itu,  kerana  dengan  takdir  Allah  satu  rombongan  qabilah  Abd  al- 
Qais  yang  belayar  melalui  perhentian  tentera  Makkah  menuju  ke  Madinah,  maka  Abu  Sufian 
berkata  kepada  ketua  qabilah  tadi  : Sebaik  sahaja  kamu  bertemu  dengan  Muhammad  dan 
sahabatnya  tolong  sampaikan  perutusan  ini,  aku  berjanji  akan  ku  muatkan  buah-buah  kismis  ini 
ke  atas  tunggangan  kamu,  di  Ukaz  bila  kamu  daiang  ke  Makkah  nanti,  setelah  kamu  tunaikan 
perutusan  ku  ini.  Jawab  mereka:  "Ya  boleh".  Kata  Abu  Sufian:  "Kamu  sampaikan  kepada 
Muhammad  dan  sahabat-sahabatnya  bahawa  kami  telah  membuat  keputusan  untuk  menyerang 
mereka,  hingga  dapat  kami  menghapusnya  dan  pengikut-pengikutnya". 

Sebaik  sahaja  kafilah,  Abu  Abd  al-Qais  menghampiri  Rasulullah  dan  tenteranya  yang  sedang 
singgah  di  " Hamra'  al-Asad",  beliau  pun  terus  menyampaikan  kepada  Rasulullah,  perutusan 
Abu  Sufian  itu,  dengan  katanya:  "Sebenarnya  penduduk  Makkah  telah  pun  mengumpul  seluruh 
tenaganya,  maka  hendaklah  kamu  berwaspada  dengan  mereka,  apa  lagi  kaum  muslimin  pun 
semakin  bertambah  kental  keimanan  mereka". 

"Dan  mereka  menjawab  :Cukuplah  Allah  menjadi  Penolong  kami  dan  Allah  adulah  sebaik-baik 
Pelindung.  Setelah  (pergi  mengejar  musuh),  mereka  kembali  dengan  mendapat  nikmat  dan 
limpah  kurnia  dari  Allah,  mereka  tidak  disentuh  oleh  sesuatu  bencana  pun,  serta  mereka  pula 
menurut  keredhaan  Allah.  Dan  ingatlah),  Allah  mempunyai  limpah  kurnia  yang  amat  besar". 

(Al  Imran:  173-174) 


Rasulullah  (s. a. w)  bersama  tentera  Islam  berkhemah  di  Hamra'  al-Asad  setibanya  dari  Madinah 
pada  hari  Ahad,  untuk  selama  3 hari  iaitu  Isnin,  Selasa  dan  Rabu,  kira-kira  tanggal  9 hingga  10 
dan  11  Syawal  tahun  3 Hijrah,  setelah  itu  baginda  pulang  semula  ke  Madinah.  Namun  sebelum 
pulang  baginda  menahan  Abu  Azzah  al-Jumahi,  beliau  adalah  di  atara  tawanan  Badar  yang 
dibebaskan  tanpa  sebarang  bayaran  kerana  kedhaifan  beliau  di  samping  ramai  pula  anak-anak 
perempuan  dibawah  tanggungan  beliau.  Setelah  beliau  berjanji  untuk  tidak  melawan  lagi, 
namun  beliau  telah  mungkir  janji,  di  mana  beliau  telah  merangsangkan  kaum  musyrikin  melalui 
syair-syairnya  dan  beliau  sendiri  pun  turut  bersama,  sebaik  sahaja  Rasulullah  menahan,  beliau 
sekali  lagi  berkata:  Wahai  Muhammad  bebaskanlah  aku,  seperti  dahulu,  berilah  kesempatan 
untuk  ku  menjaga  anak-anak  perempuan  ku,  dan  aku  berjanji  tidak  akan  mengulangi  lagi 
perbuatan  yang  sama  itu.  Rasulullah  menjawab:  Aku  tidak  mahu  bila  kau  pulang  ke  Makkah 
nanti  kau  akan  menunjuk  dengan  jarimu  ke  dahi,  dan  berkata:  Nah  sekali  lagi  aku  dapat  menipu 
Muhammad,  sebenarnya  orang  mukmin  tidak  dipagut  oleh  ular  dua  kali  dari  lubang  yang  sama. 
Kemudian  baginda  memerintah  al-Zubair  atau  Asim  bin  Thabit  memancung  lehernya. 

Baginda  juga  menjatuhkan  hukuman  mati  ke  atas  seorang  pengintip  Makkah,  beliau  dikenali 
sebagai  Muawiyah  bin  al-Mughirah  Ibnu  Abi  Al-Aas,  iaitu  datuk  kepada  Abdul  Malik  bin  Marwan 
sebelah  ibunya,  kisah  bermula,  apabila  tentera, musyrikin  pulang  ke  Makkah,  maka  Muawiyah 
ini  datang  menziarahi  anak  saudaranya  Uthman  bin  Affan  (r.a),  beliau  telah  memohon 
perlindungan  dari  Uthman  (r.a).  dengan  syarat  tidak  melebihi  tiga  hari.  Sekiranya  beliau  langgar 
syarat  akan  dibunuh  namun  setelah  Madinah  lengang  dari  tentera  Islam,  beliau  terus  tinggal  di 
sana  lebih  dari  tiga  hari,  dengan  tugas  mengintip  bagi  pihak 

Quraisy,  setelah  tentera  Islam  pulang,  Muawiyah  lari  keluar  secara  senyap-senyap,  justeru  itu 
Rasulullah  memerintah  Zaid  bin  Harith  dan  Ammar  bin  Yasir  memburunya,  maka  mereka 
berdua  pun  mengikuti  jejaknya  hingga  bertemu  dan  di  tempat  itu  juga  beliau  dibunuh. 

Suatu  hakikat  yang  tidak  syak  lagi  bahawa  peperangan  Hamra'  al-Asad  bukanlah  satu 
peperangan  yang  berasingan,  malah  ianya  merupakan  sebahagian  dari  peperangan  Uhud, 
malahan  sambungan  kepada  peperangan  Uhud  dan  siri  terakhir  dari  keseluruhah  peperangan 
Uhud  berkenaan. 

Itulah  dia  peperangan  Uhud  dengan  keseluruhan  tahap-tahap  dan  penceritaannya  secara 
terurai,  di  ketika  para  pengkaji  menyelidiki  mengenai  kesudahan  peperangan  ini,  apakah  ianya 
suatu  kemenangan  atau  tidak?  Tapi  satu  hakikat  yang  jelas  di  mana  kelebihan  ketenteraan 
yang  berbeza  di  antara  tentera  Makkah  dan  tentera  Madinah  adalah  ketara  sekali,  terutamanya 
di  dalam  pusingan  kedua,  di  mana  pihak  musyrikin  menguasai  pertempuran  di  seluruh  medan 
perang,  kerugian  tenaga  manusia  di  pihak  Islam  lebih  teruk  berbanding  dengan  apa  yang 
dialami  oleh  pihak  musyrikin,  terdapat  sekumpulan  tentera  Islam  di  beberapa  medan 
pertempuran  kiranya  tewas  sehabisnya  di  mana  tentera  musyrikin  menguasai  suasana 


pertempuran,  oleh  kerana  adanya  faktor  lain  yang  tidak  membenarkan  kita  menyebut 
pertempuran  ini  memberi  kemenangan  dan  kejayaan  kepada  Islam,  sebab  itulah  kita  tawaqquf. 
Walau  bagaimana  sekalipun,  satu  perkara  yang  tidak  diragui,  di  mana  tentera  Makkah  tidak 
dapat  menawan  institusi  ketenteraan  Islam,  disebabkan  .sebahagian  besar  tentera  al-Madinah 
tidak  berundur  lari  dari  medan  pertempuran,  meskipun  berlaku  huruhara  di  barisan  tentera 
Islam,  malah  seluruh  mereka  menentang  tentera  Makkah  hingga  dapat  mereka  berkumpul 
semula  di  sekeliling  qiada.  (pimpinan),  dan  tidak  membiarkan  tentera  lawan  memburu  askar- 
askarnya,  justeru  itu  tidak  seorang  pun  yang  menjadi  tawanan  tentera  musyrikin  malah  tentera 
musyrikin  tidak  dapat  sebarang  harta  rampasan  pun  dari  kaum  muslimin,  dan  tentera  musuh 
tidak  pula  membuka  medan  pertempuran  ketiga  meskipun  tentera  Islam  masih  dipengkalan 
perjuangannya.  Demikian  juga  tentera  musyrikin  tidak  pula  bermukim  di  medan  pertempuran 
untuk  selama  sehari,  dua  atau  tiga  hari  seperti  yang  biasa  dilakukan  oleh  pihak  yang  menang, 
sebagai  tradisi  amalan  di  masa  itu,  malah  dengan  segera  pula  berundur  dari  situ  terlebih  dahulu, 
meninggal  medan  pertempuran  lengang  sahaja.  Sebelum  tentera  Islam  meninggalkannya,  dan 
tidak  pula  mereka  berani  menyerang  Madinah  untuk  menawan  kaum  wanita  sebagai  rampasan 
perang  dan  harta-harta  di  sana,  sedang  jarak  Madinah  dengan  medan  pertempuran  hanya 
beberapa  langkah  sahaja  dalam  keadaannya  ianya  terdedah  dan  terbuka  kepada  sebarang 
serangan. 

Kesemuanya  ini  membuktikan  kepada  kita  bahawa  apa  yang  dipungut  oleh  Quraisy  dari 
peperangan  Uhud  ini  tidak  lebih  dari  satu  kesempatan  dan  peluang  untuk  mereka,  buat 
menimpa  kerugian  yang  teruk  ke  atas  kaum  muslimin,  di  samping  kegagalan  mereka  untuk 
membenteras  dan  menghapus  tentera  Islam  sehabis  mungkin,  setelah  mereka  berjaya 
mengepung  tentera  Islam,  yang  biasanya  pihak  penyerang,  tidak  teragak-agak  untuk 
membunuh  kesemua  tentera  lawannya  dalam  keadaan  sepertimana  yang  terjadi  kepada  tentera 
Islam,  maka  sebab  itu  untuk  dikatakan  bahawa  tentera  Quraisy  memperolehi  satu  kejayaan 
adalah,  tidak,  dan  jauh  samasekali. 

Malah  apa  yang  menguatkan  lagi  sikap  kita  di  mana  Abu  Sufian  bergegas  pula  untuk  berundur 
dari  medan  pertempuran  kerana  beliau  takut  tenteranya  akan  mengalami  kekalahan, 
seandainya  beliau  membuka  semula  medan  pertempuran  yang  ketiga.  Penegasan  ini  dapat 
diperhatikan  dari  sikap  Abu  Sufian  terhadap  peperangan  Hamra'  al-Asad  itu. 

Untuk  itu  maka  kita  menegaskan  bahawa  peperangan  ini  adalah  sebahagian  yang  tidak 
terpisah  dari  induknya,  setiap  pihak  telah  memperolehi  bahagian  masing-masing  kerugian  dan 
keuntungan,  dipenghujungnya  setiap  pihak  menarik  diri,  tanpa  memperlihatkan  di  mata 
lawannya  sebagai  lari  dari  medan  peperangan  dengan  meninggalkan  tapaknya  ditawan  oleh 
lawan,  inilah  yang  dikatakan  yang  ianya  suatu  peperangan  yang  bersambung  dengan 
awalannya.  Untuk  itu  maka  Allah  menjelaskan  di  dalam  firmanNya: 


"Janganlah  kamu  lemah  melawan  kaum  itu,  jika  kamu  mendapat  kesakitan,  mereka  pun 
mendapat  kesakitan  juga,  sebagaimana  kamu  mendapat  kesakitan.  Sedangkan  kamu 
mengharapkan  dari  Allah  barang  yang  tiada  mereka  harapkan" 

(An-Nisaa':  104) 

Allah  menggambarkan  perasaan  yang  dialami  oleh  satu  kem  sebagaimana  yang  dirasainya 
oleh  kem  yang  satu  lagi,  ini  membawa  erti  di  mana  kedua-dua  situasi  adalah  setara,  kedua-dua 
pasukan  masing-masing  pulang  dengan  tidak  membawa  kemenangan. 

AL-QURAN  MEMPERKATAKAN  SEKITAR  PEPERANGAN  BERKENAAN 

Ayat  al-Quran  turun  untuk  memberi  penjelasan  ke  atas  setiap  marhalah  mengenai  peristiwa 
Uhud  ini,  marhalah  demi  marlahah,  diiringi  dengan  ulasan-ulasan  yang  menjelaskan  faktor- 
faktor  yang  membawa  kepada  kerugian  yang  parah.  Al-Quran  juga  bertanggungjawab 
menjelaskan  sudut-sudut  kelemahan  yang  masih  terdapat  pada  pendokong-pendokong 
kebenaran  dan  iman,  berbanding  dengan  tanggungjawab  mereka  di  dalam  situasi  yang 
sebegini  cemas,  juga  berbanding  dengan  matlamat-matlamat  mulia  yang  hendak  dicapai  oleh 
kelompok  ini,  yang  mana  kerana  matlamat-matlamat  inilah  maka  diprosesnya  kelompok  dan 
umat  ini,  yang  digambarkan  oleh  Allah  sebagai  suatu  umat  dengan  ciri-ciri  keistimewaannya 
dilahirkan  untuk  manusia  sejagat. 

Sebagaimana  juga  al-Quran  memperkatakan  mengenai  golongan  munafiqin,  Allah 
mendedahkan  keburukan  diri  mereka,  Allah  mendedahkan  perseteruan  mereka  secara  senyap- 
senyap,  terhadap  Allah  dan  RasulNya,  disamping  Allah  (s. w. t)  membersihkan  hati  naluri  kaum 
muslimin  dari  sangkaan  dan  hasutan-hasutan  syaitan  yang  selama  ini  menyelaputi  hati-hati 
mereka,  perasaan  dan  hasutan  ini  ditimbul-timbulkan  oleh  golongan  munafiqin  dan  kroni-kroni 
mereka  dari  kaum  Yahudi  Madinah  yang  merupakan  kepala  fitnah,  batu  api  dan  pakatan 
konspirasi.  Seterusnya  al-Quran  mendedahkan  hikmah-hikmah  dan  pencapaian  sejati  dan 
murni  di  akhir  peperangan. 

Enam  puluh  ayat  dari  surah  Ali  Imran  yang  diturunkan  khusus  memperkatakan  seawal-awal 
detik  peristiwa: 

"Ingatlah  ketika  engkau  keluar  pagi  hari  dari  keluarga  kamu,  kau  tempatkan  orang-orang 
Mukmin  pada  beberapa  tempat  untuk  berperang". 

(Ali  Imran:  121) 

Diakhiri  dengan  huraian  lengkap  terhadap  kesudahan-kesudahan  dan  hikmat-hikmat 
peperangan  ini  dengan  firmannya: 

"Allah  tiada  membiarkan  orang-orang  yang  beriman  menurut  keadaan  kamu,  sehingga  ia 
membedakan  orang  yang  jahat  dari  orang  yang  baik.  Dan  bukanlah  Allah  hendak 
memperlihatkan  .hal  ghaib  kepadamu,  tetapi  Allah  memilih  di  antara  rasul-rasulNya  siapa  yang 


dikehendakiNya,  maka  berimanlah  kamu  kepada  Allah  dan  Rasul-rasulNya,  danjika  kamu 
beriman  dan  bertaqwa,  maka  untuk  mu  pahala  yang  besar" 

(Ali  Imran:  179) 

HIKMAH-HIKMAH  DAN  MATLAMAT-MATLAMAT  MURNI  DARI  PEPERANGAN  INI 

Ibnu  al-Qayyim  menghuraikan  secara  meluas  khusus  mengenai  tajuk  ini,  tegas  Ibnu  Hajar 
dengan  katanya:  Para  ulama  telah  menyebut:  Bahawa  sesungguhnya  di  dalam  peristiwa  Uhud 
ini  dengan  apa  yang  telah  terkena  ke  atas  kaum  muslimin,  terkandung  kebaikan-kebaikan  dan 
hikmah-hikmah  Ilahi  yang  luhur,  antaranya:  Mengajar  kaum  muslimin  bahawa  penderhakaan  itu 
buruk  padahnya,  pelanggaran  perintah  membawa  kepada  nahas  yang  parah,  iaitu  ketika 
golongan  pemanah  meninggalkan  tempat,  sedang  mereka  diperingatkan  oleh  Rasulullah 
supaya  jangan  berganjak  dari  tempat  mereka  dalam  keadaan  apa  jua  sekali  pun.  Kebiasaannya 
para  rasul  diuji  namun  kesudahan  akan  berpihak  kepada  mereka,  sebagai  hikmahnya,  kalaulah 
mereka  ini  sentiasa  menang  sahaja  nescaya  golongan  yang  tidak  beriman  akan  menyertai 
bersama  kaumnya  yang  beriman  itu,  dengan  erti  kata  lain  tidak  akan  berlaku  satu  proses 
pembezaan  dan  penapisan  di  antara  mereka  yang  benar  dan  yang  tidak  benar,  malah 
sebaliknya  pula,  kalaulah  mereka  ini  sentiasa  kalah  dan  gagal  sahaja,  pasti  pula  tujuan 
pengutusan  para  rasul  tidak  tercapai,  untuk  membezakan  di  antara  yang  membenarkan  dan 
yang  mendustai  risalah  Rasulullah.  Kerana  nifaq  dan  taqiah  golongan  munafiqin  adalah 
tersembunyi  dari  pengetahuan  kaum  muslimin,  dengan  berlaku  peristiwa  ini  maka  tertonjollah 
golongan  munafiq  dan  taqiah  melalui  tindakan  dan  percakapan  mereka,  hingga  dengan  itu 
kaum  muslimin  dapat  mengenali  seteru  mereka  dengan  peranan-peranannya  sekali,  maka 
untuk  tindakan  susulan  mereka,  mereka  boleh  berjaga-jaga,  berwaspada  dan  mengelak  dari 
golongan  ini.  Kelewatan  kemenangan  dan  pertolongan  pada  sesetengah  tempat  boleh  menjinak 
kebuasan  hawa  nafsu  dan  boleh  melunak  kesombongannya,  semasa  diuji  kaum  muslimin  pasti 
bersabar  manakala  kaum  munafiqin  dan  taqiah  akan  keluh-kesah,  disamping  itu  Allah  telah 
menyediakan  untuk  hamba-hambaNya  yang  beriman  kedudukan  dipersada  kemuliaan  dan 
karamahNya  yang  tidak  mungkin  dicapai  atau  tersampai  di  sana  melalui  amalan-amalan 
mereka.  Untuk  itu  maka 

Allah  membuka  peluang  dengan  menyediakan  sebab-sebab,  iaitu  ujian  dan  fitnah  hingga 
dengannya  mereka  berupaya  sampai  ke  sana.  Dari  peristiwa  ini  Allah  menawarkan  mati  syahid 
yang  merupakan  kemuncak  kedudukan  para  awliya'Nya,  kejadian  ini  juga  menjelaskan 
kehendak  Allah  dan  iradahNya,  untuk  membinasakan  musuh-musuhNya.  Dengan  menyediakan 
sebab  musabab  iaitu  kekufuran  mereka  keengganan  dan  penderhakaan  mereka,  kerana 
menentang  para  auliyaNya  sehingga  dengannya  maka  terpadam  dosa-dosa  kaum  mukmin  dan 
menghapuskan  kaum  kafirin. 


PENGHANTARAN  TENTERA  DAN  PERUTUSAN:  DALAM  TEMPOH  DI  ANTARA 

PEPERANGAN  UHUD  DAN  AL-AHZAB 


Peristiwa  peperangan  Uhud  telah  meninggalkan  kesan  yang  buruk,  terutamanya  populariti 
kaum  mukmin,  keagungan  mereka  tercabar,  kehebatan  mereka  tidak  digeruni  lagi,  tekanan  dari 
dalam  dan  luar  semakin  bertambah,  malah  Madinah  dilingkungi  bermacam-macam  ancaman, 
puak,  Yahudi  munafiqin  dan  golongan  Arab  berani  memusuhi  secara  terang-terangan,  malah 
setiap  kelompok  ini  telah  cuba  mempersendakan  orang-orang  mukmin,  malah  mereka  ingin 
sangat  untuk  membenteras  dan  menghapus  mereka  hingga  ke  akar  umbi. 

Dua  bulan  selepas  berlakunya  peristiwa  Uhud,  Banu  Asad  telah  membuat  persiapan  untuk 
melanggar  Madinah,  dalam  bulan  Safar  tahun  4 Hijrah.  Oabilah  Udhal  dan  Qaarah  telah 
membuat  tipu  muslihat  terakhir  dengan  terkorbannya  sepuluh  orang  sahabat.  Peristiwa  ini 
dikenali  sebagai  tragedi  "Bi'r  al-Ma'unah".  Banu  al-Nadhr  sekelompok  Yahudi  terus  memusuhi 
Rasulullah  secara  terang-terang,  hinggalah  pada  bulan  Rabiulawal  tahun  4 hijrah  mereka  telah 
merancang  satu  tindakan  yang  bertujuan  membunuh  Rasulullah.  Banu  Ghatafan  tidak  kurang 
juga,  bersemangat  memerangi  Rasulullah,  di  mana  mereka  telah  bersiap  hampir-hampir 
melanggar  Madinah  pada  bulan  Jamadilawal  di  tahun  4 Hijrah. 

Kaum  muslimin  seolah-olah  kehilangan  taring,  natijah  buruk  peperangan  Uhud,  menyebabkan 
mereka  seketika  berada  dalam  keadaan  terancam,  namun  kebijaksanaan  Muhammad  (s. a. w) 
yang  telah  membentuk  semula  arus  umat  di  samping  mengembalikan  semula  kerugian  yang 
hilang  itu,  hingga  dengannya  umat  Islam  terbina  semula  kedaulatan  dan  keagungannya. 
Langkah  yang  paling  awal  sekali  yang  dilakukan  oleh  Muhammad  (s. a. w)  di  dalam  menangani 
permasalahan  ini,  ialah  dengan  membuat  buruan  terhadap  tentera  Makkah  di  dalam  gerakan 
Hamra'  al-Asad  itu.  Implikasinya  Muhammad  (s.a.w)  telah  membina  semula  populariti  dan  nama 
tenteranya,  yang  dilakukan  oleh  Rasulullah  itu  telah  menyebabkan  kaum  Yahudi  dan  munafiqin 
dan  taqiah  dalam  keadaan  serba  kebingungan  dan  panik,  disusuli  pula  dengan  munawarah, 
beberapa  stategi  peperangan  yang  kesemuanya  mengangkat  semula  kedudukan  dan  nama 
umat  Islam.  Di  antara  tindakan  Rasulullah  adalah  seperti  berikut: 

Sariyah  Abi  Salamah 

Orang  pertama  yang  cuba  melanggar  kaum  muslimin  selepas  tragedi  Uhud,  ialah  Banu  Asad 
bin  Khuzaimah.  Risikan  al-Madinah  telah  menerima  berita  dan  seruan  Talhah  bin  Khuwalid  dan 
saudaranya  Salamah  terhadap  kaum  mereka  unmk  memerangi  Rasulullah. 

Rasulullah  bertindak  menghantar  segera  angkatannya  yang  terdiri  dari  seratus  lima  puluh  orang 
askar  Muhajirin  dan  Ansar.  Pimpinan  diserahkan  kepada  Abu  Salamah  dan  bendera  Islam 
diserahkan  kepadanya.  Di  dalam  serangan  itu  kaum  muslimin  telah  menawan  sebilangan  unta 
dan  biri-biri,  kesemuanya  dituntun  ke  Madinah,  kepulangan  mereka  ke  Madinah  dalam  keadaan 
selamat  dan  menggondol  harta-harta  rampasan  perang  namun  peperangan  tidak  pun  berlaku. 


Penghantaran  angkatan  Abu  Salamah  adalah  di  permulaan  bulan  Muharam  Tahun  4 Hijrah, 
semasa  kepulangan  Abu  Salamah  lukanya  yang  dialami  semasa  peperangan  Uhud  semakin 
parah,  hingga  tidak  berapa  lama  kemudian  beliau  meninggal  dunia. 

Pengutusan  Abdullah  bin  Anis 

Tanggal  hari  kelima  di  bulan  yang  sama  di  bulan  Muharam  tahun  4 Hijrah,  risikan  Rasulullah 
telah  menerima  berita  di  mana  Khalid  bin  Sufian  al-Huzali  sedang  menghimpun  tenaganya 
untuk  menyerang  kaum  muslimin,  dengan  itu  segera  Rasulullah  mengirim  Abdullah  bin  Anis  ke 
sana  untuk  menghapus  percubaan  itu. 

Abdullah  bin  Anis  ke  sana  selama  lapan  belas  malam,  beliau  tiba  ke  Madinah  pada  hari  Sabtu 
di  minggu  terakhir  bulan  Muharam,  Abdullah  berjaya  membunuh  Khalid,  malah  beliau 
membawa  pulang  kepala  Khalid  ke  hadapan  Rasulullah  (s.a.w),  di  mana  Rasulullah  (s. a. w) 
menghadiahkan  tongkatnya  kepada  Abdullah,  dengan  bersabda:  Inilah  tanda  hubunganku 
dengan  kau  hingga  ke  hari  Qiamat.  Diriwayatkan,  semasa  Abdullah  menemui  ajalnya  beliau 
telah  berpesan  agar  tongkat  itu  dikafankan  bersama  jenazahnya. 

Perutusan  al-Raji' 

Pada  bulan  Safar  di  tahun  yang  sama  yakni  tahun  keempat  Hijrah  sekumpulan  dari  qabilah 
Udhal  dan  Qaarah  telah  datang  menemui  Rasulullah  (s.a.w)  dengan  menceritakan  bahawa 
terdapat  di  kalangan  mereka  individu-individu  yang  menganut  Islam,  di  sini  mereka  telah 
memohon  dari  Rasulullah  untuk  mengirim  orang-orang  yang  boleh  mengajar  mereka  akan 
agama  Islam  dan  al-Quran.  Dengan  itu  Rasulullah  (s.a.w)  pun  menghantar  bersama-sama 
mereka  enam  orang  manakala  riwayat  Ibnu  Ishak  dan  al-Bukhari  menyebut  pengutusan  itu 
adalah  seramai  sepuluh  orang.  Baginda  melantik  Mirthad  bin  Abi  Mirthad  al-Ghanawi  sebagai 
Amir  perutusan  itu.  Namun  Ibnu  Ishak  dan  al-Bukhari  menyebut  bahawa  Amir  yang  dilantik  itu 
adalah  Asim  bin  Thabit  datuk  kepada  Asim  bin  Umar  bin  al-Khattab,  apabila  mereka  sampai  di 
tempat  bernama  al-Raji',  ianya  adalah  kawasan  air  qabilah  Huzail  di  sebelah  al-Hijaz,  ianya 
terletak  di  antara  Rabigh  dan  Jeddah.  Oabilah  Udhal  dan  Qaarah  yang  bersama  perutusan 
Rasulullah  itu  telah  memanggil  satu  qabilah  dari  Huzail  untuk  menyerang  orang  Islam.  Oabilah 
ini  dikenali  sebagai  Banu  Lahyan,  perutusan  Islam  ini  telah  diburu  oleh  sekumpulan  pernanah 
seramai  seratus  orang.  Hingga  sempat  mereka  mengepung  pendakwah  Islam  itu, 
menyebabkan  mereka  terpaksa  lari  menyelamatkan  diri  ke  kawasan  bernama  Fad-Fad.  Orang 
Islam  telah  diberi  jaminan  dengan  kata  mereka:  Kami  berjanji  dengan  kamu,  sekiranya  kamu 
singgah  bersama  kami,  kamu  tidak  akan  dibunuh  walau  seorang  pun.  Namun  Asim  enggan 
menurut  tawaran  mereka  itu,  malah  beliau  bersama  sahabatnya  terus  melawan  mereka, 
menyebabkan  tujuh  orang  terbunuh  dengan  lontaran  panah  musuh,  hanya  tinggal  Khubaib  dan 
Zaid  bin  al-Dathnah  dan  seorang  lelaki  lain  dan  sekali  lagi  musuh  mereka  menawar  janji  mereka, 
tetapi  musuh  tetap  musuh,  kerana  mereka  dikhianati,  mereka  diberkas  dengan  tali-tali  panah, 
maka  berkata  lelaki  yang  ketiga:  Ini  adalah  pengkhianatan  pertama,  dan  beliau  enggan 


mengikuti  mereka,  menyebabkan  mereka  terpaksa  mengheretnya  dan  memaksa  beliau 
mengikuti  mereka,  tapi  beliau  tetap  enggan,  akhirnya  beliau  dibunuh  di  tempat  itu.  Dengan  itu 
puak  musuh  membawa  Khubaib  dan  Zaid  dan  dijual  mereka  di  pasar  Makkah,  mereka  berdua 
ini  telah  membunuh  pembesar-pembesar  Makkah  di  dalam  peperangan  Uhud,  adapun  Khubaib 
tinggal  di  Makkah  di  dalam  kurungan,  kemudian  mereka  berazam  untuk  membunuh  beliau 
maka  dibawa  keluar  dari  tanah  haram  ke  Tanaim.  Semasa  hendak  disalibkan  beliau  meminta 
untuk  bersembahyang  dua  rakaat,  mereka  pun  membenar  Khubaib  melaksana  permintaannya 
itu  dengan  bersolat  dua  rakaat,  setelah  memberi  salam  beliau  berkata:  Demi  Allah  kalau  tidak 
kamu  menyangka  yang  aku  ini  takut  mati,  nescaya  ku  perpanjangkan  sembahyang  ku  itu 
kemudian  beliau  berdoa:  Ya  Allah  ya  Tuhanku!  musnahkanlah  mereka  kesemua,  bunuhkanlah 
mereka  sehabis-habisnya,  dan  jangan  tinggal  seorang  pun  dari  mereka".  Sambung  beliau 
dalam  madahnya: 

Kalian  gerombolan  mereka  mengelilingi  daku 

Kalian  qabilah  mereka  sepakati  menghantam  daku  Seluruh  anak  dan  isteri  mereka  dekati 

Keseorangan  daku  di  pepohon  tinggi  diikati  Hanya  pada  Allah  ku  mengadu  nan  sengsara 

Kesepakatan  mereka  membunuh  daku  Tuhan  perkasa  berikan  daku  kesabaran 

Buat  menghadapi  akibat  angkara,  Dagingku  mereka  kerjakan 

Harapan  ku  berkecai  musnah  Mereka  menawar  kekufuran  dan  mati  padaku 

Tiada  air  mata  ku  menangis  Peduli  tiada,  yang  pasti  biar  mati  ku  muslim 

Pada  Allah  ku  pasrah  penuh  yakin 

Anggota  ku  pasti  Allah  memberkati  Biar  terputus  ke  mana  pergi 

Sebelum  beliau  dibunuh  Abu  Sufian  telah  menyoal  beliau:  "Suka  tak  kamu  kami  memenggal 
leher  Muhammad  di  sini  dan  kau  dibebaskan"?  Jawab  beliau:  "Demi  Allah!  Tidak  sekali-kali 
akanAsenang  bagiku  kiranya  aku  bebas  dipangkuan  keluarga  sedang  Muhammad  ditempatnya 
walaupun  dengan  hanya  Baginda  tertikam  sebatang  duri". 

Setelah  itu  mereka  pun  terus  mensalibkan  beliau,  dan  diperintah  orang  tertentu  mengawal 
jenazahnya,  namun  di  malam  hari  Amru  bin  Umaiyah  al-Dhamri  telah  datang  dengan  cara 
bersembunyi,  dengan  helah,  telah  membawa  jenazah  beliau  keluar  dari  situ  untuk  dikebumikan. 
Orang  yang  dipertanggungjawab  membunuh  Khubaib  ialah  Uqbah  bin  al-Harith,  sebenarnya 
Khubaib  ini  telah  membunuh  bapanya  yang  kafir  di  dalam  peperangan  Badar. 

Mengikut  hadith  sahih  bahawa  Khubaiblah  orang  yang  memulakan  sembahyang  sunat  dua 
rakaat  sebelum  pembunuhan,  yang  ganjilnya,  para  hadirin  di  hari  pembunuhannya  telah  melihat 
beliau  sedang  memakan  setangkai  buah  anggur  sedangkan  di  Makkah  masa  itu  buah  tamar 
pun  tak  ada.  Adapun  Zaid  al-Duthnah  telah  diburu  oleh  Safwan  bin  Umaiyah  dan  dibunuhnya 
sebagai  menuntut  bela  di  atas  pembunuhan  ayahnya. 

Pihak  Ouraisy  telah  mengirim  orang-orangnya  untuk  mengambil  sebahagian  dari  anggota 
badan  Asim  untuk  dikenalpasti,  kerana  Asim  sebelum  ini  telah  membunuh  salah  seorang 


pembesar  Ouraisy  di  dalam  peperangan  Badar,  tetapi  Allah  telah  menghantar  sekumpulan 
tebuan  yang  menjaganya,  hingga  dengan  itu  mereka  tidak  dapat  melakukan  tugas  kotor  mereka 
terhadap  mayat  syahid  itu,  sebelum  ini  Asim  telah  memohon  dari  Allah  supaya  badan  beliau 
tidak  disentuhi  oleh  musyrikin  dan  tidak  pula  beliau  mahu  menyentuh  musyrikin,  setelah  berita 
itu  didengar  oleh  Amru  maka  beliau  berkata: 

Allah  akan  memelihara  seorang  mukmin  sebagaimana  Allah  memeliharanya  semasa  hidup 

TRAGEDI  BI'R  MA'UNAH 

Di  bulan  yang  sama  di  mana  berlakunya  peristiwa  al-Raji'  yang  trajis  itu,  berlaku  pula  tragedi 
Bi'r  Ma'unah  yang  lebih  dahsyat  dan  menyayati  hati. 

Ringkasan  ceritanya,  di  mana  Abu  Bara'  Amir  bin  Malik  yang  dikenali  sebagai  "Malaib  al- 
Asinnah"  telah  tiba  menemui  Rasulullah  di  Madinah,  Baginda  menyeru  Abu  Bara'  kepada  Islam, 
dan  beliau  tidak  menganut  Islam,  namun  pada  sangkaan  Baginda,  tidak  lama  lagi  mungkin 
beliau  akan  menganut  Islam.  Di  sini  beliau  telah  meminta  dari  Rasulullah  dengan  katanya: 
"Wahai  Rasulullah  kalaulah  tuan  hamba  dapat  mengutus  sahabat-sahabat  tuan  hamba  kepada 
penduduk  Najdi  untuk  mengajak  mereka  kepada  agama  tuan  hamba  ini,  ku  mengharapkan 
mereka  akan  menyahut  seruan".  Jawab  Rasulullah:  "Sebenarnya  daku  curiga  dengan 
penduduk  Najdi  itu",  kata  Abu  Bara':  " Daku  akan  melindungi  mereka".  Dengan  itu,  Baginda  pun 
terus  mengirim  para  sahabatnya  seramai  empat  puluh  orang.  Ini  adalah  pendapat  Ibnu  Ishak, 
tetapi  hadith  sahih  menyebut  tujuh  puluh  orang  yang  sebenarnya.  Rombongan  tujuh  puluh 
orang  ini  diketuai  oleh  al-Munzir  bin  Amru  dari  Banu  Sa'idah  yang  bergelar:  "al-Mu'tiq  li-Yamut". 
Rombongan  tujuh  puluh  orang  ini  adalah  dipilih  dari  kaum  muslimin,  golongan  pemimpin,  qari, 
dan  kenamaan.  Di  siang  hari 

mereka  berjalan  mengumpul  kayu  api  untuk  dijual,  dengan  harganya  dibelinya  makanan  untuk 
ahli  al-Suffah,  mereka  ini  gemar  mempelajari  al-Quran  dan  melakukan  qiamulail.  Setibanya 
mereka  ke  suatu  tempat  yang  dikenali  sebagai  Bi'r  al-Ma'unah  yang  terletak  di  antara 
perkanipungan  Banu  Amir  dan  Banu  Salim,  mereka  singggah  di  situ.  Dari  situ  mereka 
menghantar  Hiram  bin  Milhan  saudara  Ummu  Salim  dengan  sepucok  risalah  dari  Rasulullah 
kepada  musuh  Allah  yang  bernamaAmir  bin  Tufail.  Apabila  beliau  menerima  risalah  berkenaan, 
langsung  tidak  dilihat  kandungan  surat  itu,  malah  beliau  memerintah  orangnya  supaya 
membunuh  utusan  yang  membawa  risalah  dari  Rasulullah  dengan  menikam  dari  belakangnya> 
Apabila  Haram  melihat  darahnya  mengalir,  terus  beliau  meneriak:  "Allahu  Akbar,  demi  Tuhan 
Ka'abah!  Daku  telah  berjaya". 

Kemudian  Amir  bin  Tufail  telah  menyeru  kaumnya  untuk  membunuh  kaum  muslimin  yang  masih 
hidup.  Mereka  tidak  menyetujui  beliau  kerana  kaum  muslimin  tersebut  di  bawah  perlindungan 
Abu  Bara',  dengan  itu  beliau  meminta  Banu  Salim  membantunya,  maka  puak  Usaiyah,  Ra'al 
dan  Zakwan  datang  melingkungi  sahabat  Rasulullah.  Mereka  menentang  serangan  Amir  itu 


hingga  seluruh  mereka  terbunuh,  kecuali  Ka'ab  bin  Zaid  bin  al-Najjar  tersembunyi  di  bawah 
jenazah-jenazah  sahabatnya,  beliau  ini  hidup  hingga  ke  hari  peperangan  al-Khandak. 

Adapun  Amru  bin  Umaiyah  al-Dhamri  dan  al-Munzir  bin  Uqbah  bin  Amir  bersama  orang-orang 
Islam  telah  mendapati  burung-burung  terbang  mengelilingi  tempat  kejadian.  al-Munzir  pun  turun 
ke  tempat  berkenaan  dan  melawan  kaum  musyrikin  di  sana  hingga  beliau  dan  orang-orang  lain 
terbunuh,  manakala  Amru  bin  Umaiyah  al-Dhamri  telah  ditawan.  Setelah  diberitahu  yang  beliau 
ini  dari  qabilah  Mudhar,  maka  beliau  pun  dibebaskan. 

Sesampainya  Amru  bin  Umaiyah  ke  hadapa..  Rasulullah  terus  beliau  melaporkan  kejadian  ngeri 
itu  kepada  Baginda,  di  mana  terkorbannya  tujuh  puluh  orang  pilihan  para  sahabat  terbilang. 
Peristiwa  ini  bagaikan  mengulangi  peristiwa  Uhud,  yang  bezanya,  di  Uhud  mereka  pergi  dengan 
niat  berperang,  manakala  di  Bir'  al-Ma'unah  ini  pembunuhan  mereka  lantaran  pengkhianatan 
yang  jahat. 

Semasa  Amru  bin  Umaiyah  dalam  perjalanan  pulang  ke  Madinah  di  pertengahan  jalan  "al- 
Qarqarah"  dari  "Sadru  al-Qanah"  beliau  telah  berehat  di  bawah  sepohon  kayu,  kemudian  dua 
orang  lelaki  dari  Banu  Kilab  telah  turut  tumpang  berteduh  bersama  Amru  di  bawah  pohon  kayu 
itu,  setelah  dua  lelaki  ini  sedang  nyenyak  lena  Amru  pun  terus  membunuh  mereka,  sebagai 
menuntut  beta  di  atas  pembunuhan  sahabatnya  di  dalam  peristiwa  Bir'al-Ma'unah  itu,  sedang 
mereka  berdua  ini  adalah  di  dalam  perjanjian  damai  dengan  Rasulullah,  di  mana  beliau  tidak 
menyedari  perkara  ini,  sebaik  sahaja  beliau  tiba  di  Madinah  beliau  menceritakan  peristiwa  ini; 
dan  Rasulullah  pun  bersabda:  "Sesungguhnya  engkau  telah  membunuh  dua  orang  di  mana  ku 
berkewajipan  membayar  pampasannya,  dengan  itu  Baginda  pun  sibuk  mengumpul  pampasan 
itu  dari  kaum  muslimin  dan  sekutu-sekutu  Yahudi".  Inilah  yang  membangkitkan  perlanggaran 
dan  serangan  ke  atas  Banu  al-Nadhr  seperti  yang  akan  dikisahkan  sebentar  lagi. 

Rasulullah  amat  bersedih  dengan  peristiwa  yang  menyayatkan  hati  ini  selepas  peristiwa  al-Raji'. 
Kedua-duanya  berlaku  dalam  tempoh  beberapa  hari  sahaja,  Rasulullah  amat  berdukacita.  Hal 
ini  telah  membawa  Baginda  merasa  tidak  tenteram  kerana  sedih  dan  pilu,  menyebabkan 
Baginda  terus  mendoakan  kemusnahan  ke  atas  qabilah-qabilah  yang  mengkhianati  sahabat- 
sahabat  itu.  Riwayat  ini  di  dalam  hadith  sahih  dari  Anas  (r.a)  katanya:  Rasulullah  mendoakan 
kemusnahan  mereka  yang  merobunuh  sahabat-sahabatnya  di  Bi'r  al-Ma'unah  selama  tiga  puluh 
pagi,  Baginda  mendoakan  kemusnahan  ke  atas  qabilah  Raal,  di  Zakwan  Lahyan  dan  Usaiyah 
dengan  sabdanya:  "Usaiyah  memaksiati  Allah  dan  RasulNya,  dengan  itu  Allah  menurunkan  ke 
atas  NabiNya  ayat-ayat  al-Quran  mengenainya  yang  kami  membacanya,  namun  ianya 
dinasakhkan  . Setelah  itu  Rasulullah  pun  meninggalkan  Qunut  itu. 

PEPERANGAN  BANU  AL-NADIR 

Seperti  yang  telah  dijelaskan  di  mana  kaum  Yahudi  amatlah  membenci  dan  berhasad  kesumat 
terhadap  Islam  dan  kaum  muslimin.  Mereka  ini  bukanlah  ahli  peperangan,  tetapi  mereka  ini  ahli 


tipu  muslihat  dan  konspirasi,  justeru  itu  mereka  selalu  menonjolkan  sikap  hasad  dengki  dan 
permusuhan  secara  teraog-terangan,  mereka  memperlihatkan  usaha  jahat  dan  tipu  muslihat 
mereka  dengan  perbagai  cara,  dengan  tujuan  memerangkap  dan  menyakiti  kaum  muslimin, 
tanpa  berani  memulakan  peperangan,  meskipun  di  antara  mereka  dan  kaum  muslimin  ada 
perjanjian.  Apa  yang  terjadi  kepada  mereka  selepas  peristiwa  banu  Qainuqa'  dan  pembunuhan 
Ka'ab  bin  al-Asyraf  mereka  hidup  dalam  ketakutan,  justeru  itu  mereka  berdiam  dan  bertenang 
sahaja. 

Namun  selepas  peristiwa  Uhud,  mereka  mula  memberanikan  diri,  memperlihat  semula 
perseteruan  dan  pengkhianatan  mereka,  dengan  itu  mereka  cuba  membuat  hubungan  dengan 
kaum  munafiqin  dan  musyrikin  penduduk  Makkah  secara  sulit,  dan  merencana  sesuatu  yang 
member!  manfaat  untuk  diri  mereka,  dimasa  yang  sama  boleh  menjejaskan  kestabilan  kaum 
muslimin.  Dalam  semua  keadaan  Rasulullah  tetap  bersabar,  justeru  itu  maka  kaum  Yahudi 
nampaknya  semakin  melampau  dan  semakin  berani,  terutamanya  selepas  peristiwa  al-Raji'  dan 
Bi'r  Ma'unah,  hingga  mereka  berani  merencana  untuk  membunuh  Rasulullah. 

Ceritanya:  Semasa  Rasulullah  keluar  bersama  beberapa  orang  sahabat  Baginda  untuk 
menemui  kaum  Yahudi  bagi  memperolehi  sebahagian  dari  pampasan  yang  hendak  dibayar 
kepada  keluarga  dua  orang  keturunan  Kilab  yang  dibunuh  oleh  Amru  bin  Umaiyah  al-Dhamri, 
kerana  mengikut  perjanjian  Madinah  kaum  Yahudi  Madinah  harus  menanggung  bersama 
pampasan  yang  seperti  ini,  beberapa  Yahudi  telah  menjanjikan  Rasulullah  dan  meminta  Rasul 
tunggu  seketika  berhampiran  dinding  rumah  mereka.  Maka  Baginda  pun  bersama  beberapa 
orang  sahabat  menunggu  di  situ  sementara  kaum  Yahudi  membawa  bahagian  pampasan  yang 
dijanjikan  oleh  mereka.  Adapun  mereka  yang  mengikuti  Rasulullah  di  masa  itu  ialah  Abu  Bakar, 
Umar,  Ali  dan  sebilangan  para  sahabat  yang  lain. 

Di  masa  itu  kaum  Yahudi  telah  berbincang  sesama  mereka,  di  mana  syaitan  pun  turut 
menghasut  mereka,  yang  akhirnya  membawa  padah  buruk  kepada  mereka  selama-lamanya, 
mereka  telah  membuat  pakatan  jahat  sesama  mereka  untuk  membunuh  Rasulullah,  dengan 
kata  mereka:  Siapa  di  antara  kamu  yang  berupaya  membawa  lesung  batu  ini  ke  atas  bumbung 
rumah,  kemudian  humbankan  ke  atas  kepalanya  hingga  berkecai?.  Maka  jawab  yang  terkenal 
di  antara  mereka  iaitu  Amru  bin  Jahsy:  Aku!.  Kemudian  mereka  telah  dinasihati  oleh  Salam  bin 
Misykam:  "Jangan  buat  pekerjaan  itu,  demi  Allah  ia  akan  diberitahu  oleh  Allah  dengan  niat 
kamu  itu,  dan  ini  merupakan  pencabulan  ke  atas  perjanjian  kita  dengannya".  Namun  mereka 
semua  tetap  berazam  untuk  melaksanakan  konspirasi  itu. 

Di  masa  itu  Jibrail  (a. s)  turun  dari  sisi  Allah  Rab  al-Alamin  memberitahu  RasulNya  di  bumi 
tentang  niat  buruk  Yahudi  itu,  dengan  segera  Rasulullah  beredar  dari  tempat  itu  dan  terus 
pulang  ke  Madinah  diikuti  oleh  para  sahabatnya  yang  lain,  dengan  kata  mereka:"  Tuan  hamba 
bangun  di  mana  kami  langsung  tidak  sedar".  Kemudian  Baginda  menceritakan  mengenai  niat 
jahat  Yahudi  tadi. 


Selepas  itu  Rasulullah  menghantai  perutusannya  Muhammad  bin  Maslamah  kepada  Banu  al- 
Nadhir  dengan  sabdanya:  "Keluarlah  kamu  dari  al-Madinah  ini  dan  jangan  lagi  kamu  hidup 
bersama  ku  di  Madinah.  Ku  beri  tempoh  sepuluh  hari,  sesiapa  di  antara  kamu  yang  ku  dapati 
selepas  tempoh  ini  ku  pancung  lehernya".  Bagi  kaum  Yahudi  tiada  jalan  lain  melainkan  keluar 
dalam  tempoh  itu,  mereka  pun  bersiap  untuk  keluar  dari  Madinah,  dicelah  itu  ketua  munafiqin 
Abdullah  bin  Ubai  pun  menghantar  orangnya  meminta  Yahudi  Banu  al-Nadhr  supaya  jangan 
keluar  dan  pertahankan  diri  dalam  benteng  mereka,  kononnya  dua  ribu  orang  penyokong  akan 
masuk  ke  dalam  perkampungan  Yahudi,  untuk  menyertai  pertahanan  mereka  malah  mereka 
akan  sehidup  semati  dengan  banu  al-Nadhr.  Firman  Allah  dalam  surah  al-Hasyr  ayat  11  yang 
bermaksud: 

"Jika  kamu  dikeluarkan,  maka  kami  akan  keluar  bersama  kamu,  dan  kami  tiada  akan  mengikut 
seseorang  selama-lamanya,  untuk  memerangi  kamu,  danjika  kamu  diperangi  kami  akan 
menolong  kamu  ". 

Kata  Abdullah  lagi  sebagai  menegas,  bukan  kamu  seorang  sahaja  malah  kamu  akan  dibantu 
oleh  Banu  Quraidhah  dan  sekutu-sekutu  dari  Banu  Ghatafan. 

Rangsangan  Abdullah  bin  Ubai  itu  mengembalikan  kepercayaan  kaum  Yahudi  untuk  mencabar 
amaran  Rasulullah,  Huyai  bin  Akhtab  ketua  Yahudi  Banu  al-Nadhir  pun  berdegil  lantaran 
hasutan  kepala  munafiqin  tadi,  dengan  itu  mereka  mengirim  kepada  Rasulullah  dengan  katanya: 
"Kami  tidak  akan  keluar  dari  kampung  kami  ini,  buatlah  apa  yang  kamu  nak  buat". 

Tidak  syak  lagi  suasana  seperti  ini  merupakan  saat  genting  dan  cemas  bagi  kaum  muslimin, 
kerana  pertempuran  dengan  seteru  mereka  di  saat  seumpama  ini  boleh  mendatangkan  akibat 
yang  buruk,  terutamanya  bangsa  Arab  seluruhnya  sudah  sebulat  hati  menentang  mereka. 
Bagaimana  berani  mereka  membunuh  utusan-utusan  yang  dikirim  kepada  mereka,  tambahan 
pula  Banu  al-Nadhir  memiliki  kekuatan  pada  tahap  yang  tidak  mudah  mereka  menyerah  kalah, 
peperangan  dengan  mereka  menghadapi  berbagai  halangan  yang  sukar  diatasi.  Namun 
peristiwa-peristiwa  yang  berlaku  di  tragedi  Bi'r  Ma'unah  dan  yang  sebelumnya  amat  menekan 
perasaan  dan  sensitiviti  kaum  muslimin  terutamanya  percubaan  untuk  membunuh  Rasulullah 
dan  pengkhianatan-pengkhianatan  yang  menimpa  kaum  muslimim  satu  demi  satu  secara 
jamaah,  mahu  pun  individu.  Kemarahan  mereka  semakin  bertambah  terhadap  pengkhianat- 
perkhianat  itu,  oleh  yang  demikian  mereka  telah  mengambil  keputusan  muktamad  untuk 
memerangi  Banu  al-Nadhir  tanpa  mempedulikan  apakah  akibat  yang  akan  terjadi  nanti. 

Setelah  jawapan  Huyai  Ibnu  Akhtab  sampai  ke  pangkuan  Rasulullah  (s. a. w),  Baginda  terus 
bertakbir  dan  dijawab  oleh  para  sahabat  dengan  laungan  takbir  yang  sama,  dengan  itu  Baginda 
pun  bangun  segera  untuk  bertindak  terhadap  Banu  al-Nadhir,  maka  dilantiknya  Ibnu  Ummu 
Maktum  sebagai  orang  yang  bertanggungjawab  semasa  ketiadaan  Baginda  di  Madinah. 


Bendera  kaum  muslimim  dibawa  oleh  Ali  bin  Abi  Talib,  sesampai  Baginda  di  sana,  terus 
dikepungnya  perkampungan  Banu  al-Nadhir. 

Banu  al-Nadhir  pun  lari  menyelamatkan  diri  ke  dalam  benteng,  mereka  bertahan  di  dalamnya 
dengan  melontar  batu-batu  dan  melancarkan  tombak-tombak  dan  lembing-lembing  dari  atas. 
Pada  mereka,  dusun-dusun  dan  tamar-tamar  itulah  yang  menjadi  sokongan,  justeru  itu 
Rasulullah  memerintah  supaya  memotong  pohon-pohon  tamar  dan  membakarnya,  di  sini 
Hassan  bin  Thabit  bermadah  dengan  syair: 

Tugasan  mudah  ke  atas  Banu  Luai  Kebakaran  meluas  al-Buwairah 

Al-Buwairah  adalah  nama  kebun  tamar  Banu  al-Nadhir,  tindakan  Rasulullah  ini  tersebut  di 
dalam  firman  Allah: 

'Apa-apa  yang  kamu  potong  di  antara  pohon  kurma  atau  kamu  biarkannya  tegak  maka  itu 
adalah  dengan  izifi  Allah". 

(al-Hasyr:  5) 

Yahudi  Banu  Quraizah  menyendiri,  tidak  berani  memberi  sebarang  pertolongan,  apatah  lagi 
Abdullah  bin  Ubai  kepala  munafiqin  langsung  tidak  berani  berbuat  apa-apa  pun  malah  beliau 
dengan  sifat  nifaq  dan  taqiahnya  terus  mengkhianati  janjinya  bersama-sama  dengan  sekutunya 
Banu  Ghatafan,  tak  seorang  pun  membawa  kebaikan  kepada  Banu  al-Nadhir  atau  menolak 
kemalangannya  itu,  sikap  mereka  tak  ubah  seperti  yang  digambarkan  oleh  Allah  seperti  di 
dalam  firmanNya: 

"Seperti  syaitan,  ketika  ia  berkata  kepada  manusia:  Kafirlah  kamu,  maka  setelah  manusia  itu 
kafir,  berkatalah  syaitan,  aku  bebas  dari  kamu". 

(al-Hasyr:  16) 

Kepungan  Rasulullah  ke  atas  Banu  al-Nadhir  tidak  berlarutan,  hanya  enam  malam  sahaja.  Ada 
pendapat  mengatakan  lima  belas  malam.  Di  dalam  tempoh  ini  Allah  mecampakkan  kegerunan, 
mereka  menjadi  gelisah,  gerun  dan  ketakutan,  lantas  bersedia  untuk  menyerah  diri  dan  meletak 
senjata.  Mereka  menghantar  utusan  menemui  Rasulullah  membawa  ikrar:  Kami  bersedia  untuk 
keluar  dari  al-Madinah.  Rasulullah  (s. a. w)  pun  menerima  permintaan  tersebut  di  mana  mereka 
mesti  keluar  membawa  diri,  keluarga  dan  harta  sekadar  yang  boleh  dibawa  oleh  unta-unta 
tanpa  senjata. 

Hukuman  itu  terpaksa  diterima  dan  sebelum  keluar  mereka  meroboh-robohkan  rumah 
kediaman,  menanggal  jendela  dan  pintu-pintu  untuk  dibawa  bersama-sama,  malah  ada  di 
antara  mereka  yang  membawa  tumang  dan  alang-alang  rumah,  setelah  itu  barulah  mereka 
membawa  anak  isteri  dengan  menggunakan  sembilan  ratus  ekor  unta.  Kebanyakan  mereka 
dan  pembesar-pembesarnya  seperti  Huyai  bin  Akhtab  dan  Salam  bin  Abi  al-Haqiq  berpindah  ke 
kawasan  seperti  Khaibar,  dan  sebahagiannya  yang  lain  keluar  hingga  sampai  ke  negeri  Syam. 
Cuma  dua  orang  sahaja  yang  memeluk  Islam  iaitu  Yamin  bin  Amru  dan  Abu  Saad  bin  Wahb, 
mereka  berdua  dikembalikan  hartanya.  Rasulullah  merampas  semua  senjata  Banu  al-Nadhir, 


tanah  rumah  kediaman  dan  harta-harta  lain  ditawan,  senjata-senjata  yang  didapati  sebanyak 
lima  puluh  baju  besi,  lima  puluh  topi  besi,  dan  tiga  ratus  empat  puluh  bilah  pedang. 

Harta-harta  Banu  al-Nadhir,  tanah  mereka  dan  rumahnya  adalah  khusus  untuk  Rasulullah 
sahaja.  Baginda  mengagihkan  mengikut  kehendaknya,  dan  tidak  pula  Baginda  mengeluarkan 
seperlima  darinya,  kerana  Allah  yang  merampasnya,  tanpa  berlaku  serangan  kaum  muslimin 
dengan  tunggangan  mereka,  Baginda  membahagikannya  di  kalangan  kaum  Muhajirin  yang 
awal  sahaja,  namun  Rasulullah  beri  juga  kepada  Abu  Dujanah  dan  Sahal  bin  Hanif  dari  Ansar 
kerana  kefakiran  mereka.  Harta-harta  itu  dibelanjakan  untuk  ahli  rumahnya  untuk  tempoh 
setahun,  manakala  senjata  dan  peralatan  lain  digunakan  untuk  jihad  fi  sabilillah. 

Peristiwa  Banu  al-Nadhir  ini  berlaku  di  bulan  Rabiulawal  tahun  keempat  Hijrah  bersamaan  Ogos 
635  Masihi,  sempena  peristiwa  ini  Allah  menurunkan  surah  al-Hasyr  sepenuhnya,  padanya 
Allah  menceritakan  penyingkiran  kaum  Yahudi,  pendedahan  sikap  kaum  munafiqin,  hukum 
rampasan  al-Fay  (harta  rampasan  yang  diperolehi  tanpa  berperang),  pujian  ke  atas  Muhajirin 
dan  Ansar,  hukuman  keharusan  memotong  dan  membakar  tumbuhan  di  bumi  musuh  untuk 
strategi  peperangan  dan  itu  bukan  kerosakan  di  bumi  Allah.  Disurah  ini  juga  pesanan  kepada 
kaum  mukmin  supaya  iltizam  dengan  taqwa  dan  persiapan  untuk  akhirat,  diselesaikan  surah  ini 
dengan  kepujian  ke  &tas  zat  Allah  di  samping  menjelaskan  nama-nama  dan  sifat-sifatNya.  Ibnu 
Abbas  menamakan  surah  al-Hasyr  ini  dengan  surah  al-Nadhir. 

PEPERANGAN  NAJD 

Dengan  kemenangan  yang  dicapai  oleh  umat  Islam  di  dalam  peperangan  Banu  al-Nadhir  ini, 
tanpa  pengorbanan  yang  banyak,  kini  kedaulatan  pemerintahan  mereka  di  Madinah  kembali 
kukuh.  Kaum  munafiqin  mula  menabirkan  diri  untuk  tidak  berterang-terangan  memusuhi  dan 
menipu  helah  terhadap  kaum  muslimin.  Kini  Rasulullah  boleh  menumpu  sepenuh  tenaga  untuk 
membendung  Arab-arab  Badwi  yang  cuba  melanggar  kaum  muslimin  terutamanya  selepas 
peristiwa  Uhud  seperti  serangan  mereka  ke  atas  golongan  pendakwah  dengan  cara  terkutuk 
dan  kotor,  malah  mereka  ini  sampai  ke  peringkat  berani  hendak  melanggar  Madinah. 

Sebelum  Rasulullah  bergerak  di  dalam  operasi-operasi  pengajaran  ke  atas  mereka  yang 
mencabuli  dan  mengkhianati  kaum  muslimin,  telah  sampai  ke  pengetahuan  Rasulullah,  di  mana 
kabilah-kabilah  Arab  Badwi  dan  kabilah-kabilah  Banu  Muharib  dan  Banu  Tha'labah  dari  suku 
Ghatafan  telah  mengerah  tenaganya,  maka  dengan  segera  Rasulullah  keluar  terlebih  dahulu 
memburu  mereka  di  pendalaman  Najd,  di  dalam  rangka  menakut-nakutkan  kabilah-kabilah 
berkenaan  yang  degil,  supaya  tidak  mengulangi  perbuatan  mereka  yang  terkutuk  itu. 

Dengan  itu  Arab  Badwi  di  pendalaman  yang  bermaharajalela  dengan  mencuri  dan  menyamun, 
kini  bila  sahaja  mendengar  kedatangan  kaum  muslimin  di  daerah  mereka  terpaksa  berhati-hati 
dan  ada  yang  lari  ke  kemuncak  gunung,  demikian  cara  umat  Islam  menimbulkan  ketakutan  dan 


kegerunan  di  kalangan  kabilah-kabilah  yang  biasa  membuat  serangan,  kini  Madinah  kembali 
kepada  keadaan  sejahtera. 

Ahli  sirah  dan  peperangan  telah  menyebut  sehubungan  dengan  ini  satu  peperangan  tertentu 
telah  dilakukan  oleh  kaum  muslimin  di  bumi  Najd  di  dalam  bulan  Rabiulakhir  atau  permulaan 
Jamadilawal  di  tahun  4 hijrah,  ahli  sirah  menamakan  peristiwa  -ini  dengan  Ghazwah  Zat  al- 
Riqa'  kejadiannya  tidak  syak  lagi  memang  di  dalam  lingkungan  masa  ini,  kerana  inilah  suasana 
yang  meminta  Madinah  bertindak  sedemikian,  terutamanya  musim  perang  Badar  Dua  sudah 
hampir  tiba.  Seperti  yang  dijanji-janjikan  atau  lebih  tepat  yang  diugut  oleh  Abu  Sufian  semasa 
beliau  beredar  diri  dari  kancah  Uhud.  Jadi  membiarkan  Madinah  terdedah  kepada  suku-suku 
Arab  Badwi  dan  pedalaman  dengan  penderhakaan  dan  kemaharajalelaan  mereka,  bukanlah 
satu  strategi  peperangan  yang  baik.  Malah  harus  dipatah-patahkan  kekuatan  mereka,  dan 
dicegah  kenakalan  serta  penderhakaan  mereka  itu  terlebih  dahulu,  sebelum  menghadapi 
peperangan  besar  yang  mereka  menduga  kepastiannya. 

Peperangan  yang  dikatakan  dipimpin  sendiri  oleh  Rasulullah  di  dalam  bulan  Rabiulakhir  atau 
Jamadilawal  tahun  4 Hijrah  sebagai  peperangan  Zat  al-Riqa'  tidak  benar,  kerana  peperangan 
Zat  al-Riqa  adalah  peperangan  yang  turut  dihadiri  bersama  oleh  Abu  Hurairah  dan  Abu  Musa 
al-Asy'ari  (r.a),  sedang  Abu  Hurairah  memeluk  Islam  beberapa  hari  sebelum  peperangan 
Khaibar,  sama  halnya  dengan  Abu  Musa  yang  bersama  dengan  Rasulullah  hanya  baru  di 
dalam  peperangan  Khaibar  sahaja.  Oleh  itu  peperangan  Zat  al-Riqa'  ini  adalah  selepas 
peperangan  Khaibar,  bukti  kejadiannya  lewat  dari  tahun  keempat  hijrah,  ialah  peristiwa 
Rasulullah  melakukan  "solat  al-khauf".  kerana  pertama  kali  disyarakkan  solat  al-khauf,  ialah  di 
dalam  peperangan  Asafan.  Satu  hakikat  yang  tidak  dipertikaikan  ialah  peperangan  Asafan 
berlaku  selepas  peperangan  al-Khandak,  dan  peperangan  41-Khandak  adalah  dipenghujung 
tahun  kelima. 

PEPERANGAN  BADAR  KEDUA 

Setelah  kaum  muslimin  berjaya  mematahkan  kekuatan  Arab-arab  Badwi  dan  membendung 
pencerobohan-pencerobohan  mereka,  kini  orang  Islam  membuat  persiapan  untuk  berhadapan 
dengan  seteru  mereka  yang  lebih  besar.  Hari  ini  genap  sudah  setahun  hari  yang  dijanjikan 
Ouraisy  -iaitu  janji  sewaktu  peperangan  Uhud  dahulu.  Memang  tugas  Muhammad  (s.a.w)  dan 
para  sahabatnya  untuk  keluar  di  hari  ini,  untuk  menghadapi  Abu  Sufian  dan  kaumnya,  di  sana 
akan  dicorakkan  kancah  peperangan  buat  kali  kedua,  bagi  menentukan  mana  satu  kumpulan 
yang  lebih  benar  dan  lebih  mampu  untuk  terus  hidup. 

Di  bulan  Sya'ban  tahun  4 Hijrah  bersamaan  Januari  626  Masihi  Rasulullah  pun  keluar,  sebagai 
menepati  janji  Abu  Sufian  dengan  Baginda,  dengan  kekuatan  seramai  seribu  lima  ratus  (1,500) 
askar,  manakala  kuda  tunggangan  sebanyak  sepuluh  ekor  kuda,  benderanya  dibawa  oleh  Alt 
bin  Talib  manakala  Abdullah  bin  Rawahah  memikul  tanggungjawab  mentadbir  Madinah  semasa 


ketiadaan  Rasulullah.  Sesampainya  di  Badar  Baginda  pun  berhenti  dan  tinggal  di  situ 
sementara  menunggu  ketibaan  musyrikin  Ouraisy. 

Adapun  Abu  Sufian  telah  keluar  dari  Makkah  dengan  kekuatan  seramai  dua  ribu  musyrikin 
Makkah  dan  kuda  tunggangan  mereka  sebanyak  lima  puluh  ekor  kuda,  hingga  apabila  mereka 
sampai  ke  Mar  al-Zahran  hanya  satu  marhalah  dari  Makkah  maka  mereka  pun  singgah  di 
tempat  berair  yang  bernama  Mijannah. 

Sebenarnya  Abu  Sufian  semasa  hendak  keluar  pun  sudah  terasa  keberatan,  beliau  memikir 
panjang  tentang  padah  berperang  dengan  kaum  muslimin,  beliau  terasa  takut  dan  gerun, 
perasaannya  dikuasai  kehebatan  kaum  muslimin,  sesampainya  beliau  di  Mar  al-Zahran  jiwanya 
semakin  lemah,  oleh  yang  demikian  beliau  pun  mencari  helah  untuk  pulang  semula  ke  Makkah, 
di  sini  beliau  berkata  kepada  pengikutnya:  Wahai  kalian  Ouraisy  sebenarnya  untuk  berperang 
tahun  ini  tidak  sesuai,  seeloknya  di  tahun  yang  subur,  di  musim  menjaga  tanaman  dan  ternakan, 
hinga  dapat  kamu  meminum  susu,  tapi  tahun  ini  tahun  kemarau,  aku  hendak  pulanglah  semula, 
Ayuh  pulang  kamu  semua. 

Nampaknya  kegerunan  dan  ketakutan  mencengkam  perasaan-perasaan  tentera  Ouraisy, 
dengan  itu  mereka  semua  berundur  pulang  hingga  tidak  berlaku  sebarang  perlanggaran  pun, 
malah  kesungguhan  dari  pihak  Ouraisy  untuk  berhadapan  dengan  kaum  muslimin  langsung  tak 
ada. 

Manakala  kaum  muslimin  berkhemah  di  situ  selama  lapan  hari  menunggu  ketibaan  Ouraisy 
seperti  yang  dijanjikan  dahulu,  di  sana  mereka  menjualkan  barang  perniagaan  yang  membawa 
keuntungan,  barang-barang  yang  satu  dirham  dijual  dengan  dua  dirham,  lepas  itu  mereka 
kembali  semula  ke  Madinah  setelah  teraju  serangan  mengejut  yang  dahulunya  didominasikan 
oleh  pihak  musyrikin  kini  kembali  ke  tangan  kaum  Muslimin  dan  kehebatan  bertapak  semula  di 
kalangan  mereka.  Peristiwa  ini  dikenali  sebagai  Badar  al-Mau'id,  Badar  kedua,  Badar  terakhir 
atau  Badar  kecil. 

PEPERANGAN  DAUMAH  AL-JANDAL 

Sekembalinya  Rasulullah  (s. a. w)  dari  peperangan  Badar,  didapati  rantau  sekitar  Madinah 
kembali  aman  dan  sejahtera,  pemerintahannya  kembali  kukuh  dan  damai,  kini  Baginda 
memberi  penumpuan  untuk  memhuat  perhatian  ke  perbatasan-perbatasan  bumi  Arab  yang 
lebih  jauh,  supaya  kaum  muslimin  dapat  menguasai  situasi  yang  akan  diakui  oleh  kawan  dan 
lawan. 

Sekembalinya  dari  Badar  kedua  Baginda  tinggal  di  Madinah  selama  enam  bulan,  setelah  itu 
Baginda  menerima  berita  mengenai  kabilah-kabilah  di  sekitar  Daumah  al-Jandal  berhampiran 
negeri  al-Syam  melakukan  rompakan-rompakan  dan  menyamun  pedagang-pedagang  di  situ, 
malah  mereka  telah  mengumpul  tenaga  besar-besaran  untuk  melanggar  Madinah.  Di  hari  itu 
Baginda  pun  keluar  bersama-sama  dengan  tenaga  tentera  Islam  seramai  seribu  orang  pada 


tanggal  25  Rabiulawal  tahun  5 Hijrah  dengan  menggunakan  seorang  lelaki  dari  Banu  'Uzrah 
sebagai  petunjuk  jalan  untuk  ke  sana.  Manakala  urusan  Madinah  diserahkan  kepada  Siba'  bin 
'Urfatah  al-Ghiffari. 

Rasulullah  bergerak  di  malam  hari  dan  bersembunyi  di  siang  hari,  untuk  membuat  serangan 
mengejut  ke  atas  musuh-musuhnya,  di  petang  hari  hingga  apabila  sudah  hampir  dengan 
Daumah  al-Jandal  dan  waktu  pun  sudah  masuk  maghrib,  Rasulullah  terus  menyerang  binatang 
peliharaan  dan  ternakan  mereka.  Baginda  berjaya  menawan  sebahagian  dan  sebahagian  yang 
lain  sempat  lari.  Penduduk  Daumah  al-Jandal  bertempiaran  lari  menyelamatkan  diri  masing- 
masing,  apabila  kaum  muslimin  rapat  ke  bumi  mereka  didapati  tiada  seorang  pun  di  sana. 
Rasulullah  singgah  di  situ  beberapa  hari  dengan  mengutus  tentera-tentera  dan  briged  askarnya 
ke  sekitar  tempat  itu,  tanpa  menemui  seorang  pun.  Kemudian  barulah  Rasulullah  pulang  ke 
Madinah  setelah  mengikat  janji  perdamaian  dengan  Uyainah  bin  Hisn.  Daumah  ini  terletak 
berhampiran  negeri  al-Syam,  dari  situ  ke  Damsyik  kira-kura  lima  malam  perjalanan  manakala 
dari  Madinah  memakan  masa  lima  belas  malam. 

Dengan  serangan-serangan  mengejut  dan  cekal  ini  dan  dengan  perancangan-perancangan 
yang  hijak  lagi  tegas,  Rasulullah  berjaya  mewujudkan  suasana  aman  damai  dan  stabil.  Kini 
keadaan  berpihak  kepada  kaum  muslimin,  tekanan  dari  dalam  dan  luar  semakin  berkurangan 
yang  biasanya  ada-ada  sahaja  yang  mendatang  dari  mana-mana  penjuru.  Kini  kaum  munafiqin 
berdiam  din,  satu  qabilah  Yahudi  selesai  disingkir  dari  bumi  Madinah  manakala  lain-lainnya 
kekal  dengan  melahirkan  hak  kejiranan  dan  menunaikan  perjanjian  serta  persetujuan  yang 
pernah  dimeteraikan  dahulu.  Kabilah-kabilah  Badwi  pun  kembali  tenang,  pihak  Ouraisy  berhenti 
dari  menyerang  kaum  muslimin,  malah  kaum  muslimin  berkesempatan  menyebarkan  Islam 
serta  menyampaikan  perutusan  Ilahi  Tuhan  semesta  alam  dengan  lebih  luas  lagi. 


PEPERANGAN  BANU  AL-MUSTALAQ  ATAU  PEPERANGAN  AL-MURAISI' 


(Syaban  enam  (6)  Hijrah)  Peperangan  ini  tidaklah  besar  dan  berlarutan  sangat  dari  segi 
pergerakan  ketenteraan,  cuma  satu  segnifikan  sahaja  kerana  di  dalam  rintitan  peristiwanya 
terbentuk  satu  kisah  yang  mengemparkan  masyarakat  Islam  di  masa  itu,  padanya  terbongkar 
keburukan  kaum  munafiqin,  darinya  terbentuk  "hukuman  darah"  yang  menampilkan  masyarakat 
Islam  sebagai  sebuah  institusi  yang  mulia,  suci  dan  bersih  jiwa,  di  sini  kami  memaparkan 
kejadian  peperangan,  kemudian  kami  susuli  dengan  peristiwa  yang  bersejarah  itu. 

Peperangan  ini  terjadi  di  bulan  Sya'ban  tahun  keenam  (6)  Hijrah.  Ini  pendapat  yang  paling  sahih. 
Sebab  musababnya  timbul  dari  satu  berita  yang  diterima  oleh  Rasulullah  (s. a. w)  bahawa  ketua 
qabilah  Banu  al-Mustalaq  yang  bernama  al-Harith  bin  Abi  Dhirar,  telahpun  mengerah  tenaga 
kaumnya  dan  suku-suku  bangsa  Arab  yang  dibawah  pengaruhnya  untuk  bergerak  ke  arah 


Madinah  memerangi  Rasulullah.  Dengan  itu  Rasulullah  pun  mengutus  Buraidah  bin  al-Hasib  al- 
Aslami  untuk  memastikan  kesahihan  berita  yang  telah  diterima  itu.  Buraidah  pun  terns  menemui 
qabilah  ini  malah  beliau  telah  berjumpa  dengan  al-Harith  bin  Abi  Dhirar  dan  bercakap 
dengannya.  Lepas  itu  beliau  pulang  dengan  membawa  kenyataan  yang  dibuat  oleh  al-Harith 
tadi. 

Setelah  memastikan  kesahihah  berita  maka  Baginda  mengerah  para  sahabatnya,  malah 
Baginda  keluar  dengan  segera,  pergerakan  Rasulullah  adalah  pada  malam  kedua  di  akhir  bulan 
Sya'ban,  turut  bersama  ialah  sekumpulan  kaum  munafiqin  yang  sebelum  ini  tidak  pernah  keluar 
ke  mana-mana  peperangan,  Baginda  melantik  Zaid  bin  Harith  sebagai  Khalifahnya  di  Madinah, 
tapi  ada  pendapat  lain  mengatakan  Abu  Zar  dan  satu  pendapat  lagi  mengatakan  Thamilah  bin 
Abdullah  al-Laithi.  Al-Harith  bin  Dhirar  telah  menghantar  pengintipnya,  untuk  mengutip  berita 
mengenai  tentera  Islam,  tapi  kaum  muslimin  sempat  menangkapnya  dan  terus  dibunuh. 

Setelah  al-Harith  bin  Abi  Dhirar  mengetahui  tentang  pergerakan  Rasulullah  dan  kematian 
pengintipnya,  beliau  telah  dihimpit  ketakutan  menyebabkan  orang-orang  Arab  badwi  yang 
bersama  dengan  beliau  lari  dari  situ  ke  beberapa  tempat  lain. 

Sebaik  sahaja  Rasulullah  sampai  ke  kawasan  bernama  al-Muraisi'  yang  merupakan  perairan 
Banu  al-Mustalaq  di  daerah  Qadid,  ianya  terletak  berhampiran  dengan  pantai.  Terus  Baginda 
membuat  persiapan  dan  mengatur  plan  penyerangan,  bendera  Muhajirin  bersama  Abu  Bakar 
al-Siddiq  manakala  bendera  al-Ansar  bersama  Saad  bin  Ubbadah,  di  peringkat  awal  sekadar 
saling  memanah,  setelah  beberapa  jam  berlalu  dengan  cara  ini,  akhirnya  Rasulullah 
memerintah  supaya  dibuat  satu  serangan  yang  mantap  serentak,  lalu  arahan  terus  disegerakan, 
di  mana  peperangan  berakhir  dengan  kemenangan  total  kepada  tentera  Islam.  Kaum  musyrikin 
menerima  kekalahan  yang  teruk  di  mana  sebilangan  dari  mereka  terbunuh  dan  sebahagian 
yang  lain  ditawan,  Rasulullah  menawan  kaum  wanita,  anak-anak  dan  kambing  ternakan  mereka, 
dari  tentera  Islam  hanya  seorang  sahaja  yang  terbunuh  ianya  dari  al-Ansar  itu  pun  kerana 
beliau  disangka  musuh. 

Inilah  mengikut  apa  yang  ditegaskan  oleh  ahli  al-Sirah  dan  al-Maghazi,  namun  Ibnu  al-Qayim 
mengatakan:  Itu  adalah  sangkaan  (waham),  kerana  tidak  berlaku  sebarang  pertempuran,  tapi 
yang  berlaku  hanya  penyerangan  oleh  pihak  muslimin  ke  atas  perairan  banu  al-Mustalaq  di 
samping  menawan  harta-harta  dan  perempuan-perempuan  mereka.  Sebagaimana  tersebut  di 
dalam  kitab  sahih:  Rasulullah  menyerang  Banu  al-Mustalaq.  Kemudian  Ibnu  al-Qadim 
menyebut  hadith  berkenaan. 

Di  antara  perempuan-perempuan  yang  ditawan  ialah  Juwairiyah  binti  al-Harith  ketua  qabilah, 
yang  menjadi  saham  Thabithin  Qais,  di  mana  beliau  menawar  peluang  memerdekakan  diri 
secara  mukatabah  (membebaskan  diri  secara  bayar  beransur-beransur).  Justeru  itu  Rasulullah 
bertanggungjawab  memerdekakan  beliau,  , kemudian  Baginda  mengahwininya,  setelah  itu 


tentera  Islam  memerdekakan  pula  keluarga  Banu  al-Mustalaq  yang  telah  memeluk  Islam, 
dengan  kata  mereka: " Mereka  adalah  mertua-mertua  Rasulullah". 

Adapun  peristiwa  lain  yang  berlaku  di  dalam  peperangan  ini,  di  mana  Abdullah  bin  Ubai  dan 
kuncu-kuncunya  yang  merupakan  petualang  utama,  sudah  menjadi  kewajipan  kita 
memperkatakan  sebahagian  dari  kerja-kerja  mereka  di  dalam  masyarakat  Islam  di  Madman. 

PERANAN  MUNAFIQIN  SEBELUM  PEPERANGAN  BANU  AL-MUSTALAO 

Berulang  kali  telah  kita  kemukakan  bahawa  Abdullah  bin  Ubai  rasa  cemburu  dan  sesak  dada 
dengan  Islam  dan  kaum  muslimin,  terutamanya  Rasulullah  (s. a. w).  Kerana  al-Aws  dan  al- 
Khazraj  sudah  pun  bersetuju  menerima  kepimpinan  Rasulullah  (s. a. w)  sedang  sebelum  ini 
mereka  sedang  menyiapkan  pakaian  sutera  untuk  menabalkan  beliau  sebagai  pemimpin 
mereka  sekiranya  Islam  memasuki  al-Madinah,  kemudian  mereka  sisihkan  beliau  dari  jawatan 
itu,  maka  sebab  itulah  beliau  merasakan  bahawa  Rasulullah  yang  bertanggungjawab 
merampas  kekuasaannya. 

Kemarahan  dan  perasaan  hasad  dengki  beliau  ini  ditunjukkan  di  permulaan  Hijrah  Rasulullah 
ke  Madinah  sebelum  beliau  berpura-pura  memeluk  Islam.  Pada  suatu  hari  Rasulullah 
menunggang  kaldai  untuk  menziarahi  Saad  bin  Ubbadah,  Rasulullah  pun  melalui  di  hadapan 
majlis  Abdullah  bin  Ubai,  bila  beliau  melihat  Rasulullah  beliau  menjadi  merah  muka  kerana 
benci  dan  dengki  dengan  Rasulullah,  di  masa  itu  kata  Ibnu  Ubai:  Lain  kali  jangan  lagi  memasuki 
majlis  kami  ini.  Dan  setelah  Rasulullah  membaca  ayat  al-Quran  di  dalam  majlis  berkenaan 
maka  kata  Ibnu  Ubai:  "Duduk  sahaja  di  rumah  kamu,  dan  tak  usahlah  menyibukkan  kami  di 
majlis  ini". 

Ini  adalah  sebelum  beliau  berpura-pura  memeluk  Islam,  namun  selepas  beliau  mengisytiharkan 
Islam  secara  berpura-pura  masih  tetap  beliau  memusuhi  Allah,  Rasul  dan  kaum  mukminin, 
beliau  tidak  memikirkan  selain  dari  menghancurkan  masyarakat  Islam  dan  melemahkan 
perpaduan  Islam,  beliau  terus  membantu  seteru-seteru  Allah,  dalam  peristiwa  Banu  Qainuqa' 
beliau  sengaja  masuk  campur  tangan  seperti  yang  telah  kita  jelaskan,  demikian  jugalah  usaha 
beliau  yang  jahat  dan  khianat  di  dalam  peperangan  Uhud,  bertujuan  memecah-belahkan  saf 
kaum  muslimin  dan  melakukan  porak  peranda,  kekacauan  dan  huru-hara. 

Betapa  busuknya  helah  si  munafiq  bedebah  ini  dan  pandai  pula  beliau  menipu  orang-orang 
mukminin,  di  mana  selepas  memeluk  Islam  secara  berpura-pura,  pada  setiap  hari  Jumaat 
semasa  Rasulullah  duduk  untuk  berkhutbah  beliau  akan  bangun  untuk  membuat  peringatan 
dengan  berkata:  "Ini  dia  Rasulullah  yang  masih  berada  di  kalangan  kamu,  dengannya  Allah 
memuliakan  kamu  dan  mengagungkan  kamu,  untuk  itu  bantulah  Baginda,  sokonglah  Baginda, 
dengarlah  dan  taatilah  Baginda",  kemudian  beliau  duduk.  Maka  barulah  Rasulullah  (s.a.w) 
berdiri  untuk  berkhutbah.  Betapa  buruknya  niat  si  munafiq  ini,  yang  masih  sanggup  lagi  untuk 
meneruskan  amalannya  di  hari  Jumaat  selepas  peperangan  Uhud,  yang  masih  tidak  menginsafi 


dengan  tindakan  jahat  lagi  terkutuk  itu,  beliau  bangun  di  hari  itu  untuk  berbuat  seperti 
kebiasaannya,  orang-orang  Islam  pun  merentap  hujung  bajunya  dengan  kata  mereka: 
"Duduklah  wahai  seteru  Allah,  kamu  bukan  orang  yang  layak  berbuat  demikian,  cukuplah 
dengan  apa  yang  telah  kau  lakukan  di  masa-masa  yang  lepas",  dengan  itu  beliau  pun  terus 
berjalan  keluar  dari  masjid  melangkah-langkah  belakang  orang  lain  yang  sedang  duduk  dengan 
kata-katanya  yang  kesat:  Bolehjadi  yang  ku  cakap  ini  tidak  elok  tapi  maksud  ku  ialah  untuk 
mengukuhkan  keditdukannya,  semasa  di  pintu  masjid  beliau  bertemu  dengan  seorang  Ansar 
yang  berkata  kepadanya:  "Celakalah  kau,  Ayuh  patah  balik  dan  minta  maaf  dari  Rasulullah 
(s. a. w)  agar  Baginda  beristighfar  untuk  kau",  jawab  Ibnu  Ubai:  "Demi  Allah  aku  tidak 
memeriukan  dia  meminta  ampun  untukku". 

Abdullah  bin  Ubai  ini  mempunyai  hubuhgan  dengan  Banu  al-Nadhir,  beliau  di  antara  perencana 
plot  konspirasi  terhadap  kaum  muslimin,  malah  beliau  pernah  menegastan  kepada  mereka: 
"Seandainya  kamu  di  halau  keluar  nescaya  karai  akan  turut  serta,  dan  sekiranya  kamu 
diperangi  akan  kami  bantu  kamu". 

Perkara  yang  sama  beliau  lakukan  bersama  tali  barutnya  di  dalam  peperangan  al-Ahzab,  di 
antaranya,  menimbulkan  keresahan,  huru-hara,  menimbulkan  ketakutan  dan  kebingungan  di 
kalangan  masyarakat  Islam  seperti  mana  yang  diceritakan  Allah  di  dalam  surah  al-Ahzab: 
"Ketika  orang-orang  munafiq  dan  orang-orangyang  di  dalam  hatinya  berpenyakit  berkata:  Tidak 
adalah  janji  Allah  dan  RasulNya  kepada  kami,  melainkan  semata-mata  penipuan  sahaja. 

Mereka  mengira  bahawa  sekutu,  belum  pergi.  Jika  sekutu  datang  kembali  mereka  bercita-cita 
supaya  mereka  berada  di  dalam  dusun  beserta  badm-badwi,  sambil  menanyakan  perkhabaran 
kamu  dan  kalau  mereka  berada  bersama  kamu,  tidaklah  mereka  berperang  melainkan  sebentar 
sahaja. 

(al-Ahzab:  12-16) 

Memang  seluruh  seteru-seteru  Islam  yang  terdiri  dari  kaum  Yahudi  munafiqin  dan  musyrikin 
memahami  bahawa  faktor  kemenangan  Islam  bukan  kerana  keupayaan  maddi  (material)  yang 
lebih,  kecanggihan  peralatan  dan  ramai  bilangan  tentera,  bukan  itu  semua,  tetapi  kemenangan 
itu  adalah  kerana  faktor  nilai,  akhlak  dan  contoh-contoh  teladan  yang  tinggi  yang  dihayati  oleh 
masyarakat  Islam,  malah  sesiapa  sahaja  yang  berintima'  dengan  agama  ini  maka  itulah 
akhlaknya.  Musuh  Islam  memang  mengetahui  bahawa  imbuhan-imbuhan  yang  menerap  masuk 
ke  dalam  jiwa  setiap  muslim  ialah  contoh  teladan  agung  mereka,  iaitu  Rasulullah  (s. a. w). 

Mereka  sudah  pun  mengenali  hakikat  ini  sepanjang  peperangan  yang  mereka  lalui,  di  mana 
untuk  melawan  dan  membenteras  agama  ini  bukanlah  suatu  perkara  yang  mudah,  terutamanya 
melalui  kekuatan  senjata.  Untuk  itu  mereka  telah  membuat  tindakan  melancarkan  seranAan 
propaganda  dan  dakyah  yang  meluas  terhadap  agama  dari  sudut  akhlak  dan  susilanya,  apatah 
lagi  peribadi  Rasulnya  yang  memang  menjadi  sasaran  serangan  utama,  oleh  kerana  golongan 
munafig  merupakan  gunting  dalam  lipatan,  dan  mereka  merupakan  penduduk  asal  Madinah 


maka  amat  sesuai  sekali  untuk  mempengaruhi  perasaan  kaum  muslimin  dan  sentimen  mereka. 
Ya,  golongan  munafiqin  telah  memikul  tanggungjawab  propaganda  jahat  ini, terutamanya  ketua 
mereka  Ibnu  Ubai. 

Rancangan  mereka  ini  terpamer  dengan  jelasnya  selepas  peperangan  al-Ahzab,  iaitu  semasa 
perkahv/inan  Rasullah  (s.a.w)  dengan  Ununu  al-Mukminin  Zainab  binti  Jahsy,  setelah 
diceraikan  oleh  Zaid  bin  Harithah,  kerana  tradisi  bangsa  Arab,  anak  angkat  itu  adalah  dianggap 
setaraf  dengan  anak  sendiri,  pada  kepercayaan  mereka  haram  seseorang  berkahwin  dengan 
janda  anak  angkatnya.  Jadi  apabila  Rasulullah  (s.a.w)  berkahwin  dengan  Zainab  maka  kaum 
munafiqin  pun  seolah-olah  memperolehi  satu  peluang  untuk  menimbulkan  darinya  keburukan 
dan  kehinaan  terhadap  Rasulullah  (s.a.w). 

Pertama: 

Zainab  bin  Jahsy  adalah  isteri  Rasu)  sedang  al-Quran  tidak  mengizinkan  sesc.A  berkahwin  lebih 
dari  empat,  bagaimana  ini  boleh  sah  pula  kepada  Baginda? 

Kedua 

Zainab  adalah  bekas  isteri  anak  angkatnya,  maka  perkahwinannya  dianggap  sebesar-besar 
kesalahan  mengikut  tradisi  bangsa  Arab,  mereka  menyebar  luas  proganda  jahat  ini,  dan 
berbagai  citra  dan  kisah  rekaan  yang  mereka  rekakan,  kononnya  kata  mereka:  Di  suatu  hari 
Muhammad  (s.a.w)  ternampak  Zainab  secara  tak  sengaja,  dari  peristiwa  itu  Baginda  mula 
terpesona  dengan  kecantikannya,  hati  Baginda  sentiasa  teringat-ingat  kepadanya,  oleh  itu 
maka  anak  angkatnya  Zaid  pun  menceraikannya  untuk  memberi  laluan  kepada  Muhammad 
(s.a.w).  Mereka  mengheboh-hebohkan  propaganda  jahat  ini,  yang  dapat  dikesan  di  dalam 
sejarah  dan  pembicaraan  di  dalam  kitab-kitab  al-Tafsir  dan  al-Hadith  hingga  ke  hari  ini,  diayah 
ini  telah  memberi  kesan  buruk  di  kalangan  mereka  yang  lemah  iman,  hingggalah  turunnya  ayat- 
ayat  al-Quran  yang  menjelaskannya.  Padanya  termuat  penawar-penawar  yang  melegakan 
dada-dada  yang  bergelora  dengan  fitnah-fitnah  itu,  dapat  diduga  betapa  tersebar  fitnah-fitnah 
ini  hingga  Allah  (s. w. t)  memulakan  surah  al-Ahzab  ini  dengan  peringatan  keras  darinya: 

"Hai  nabi  bertaqwalah  kamu  kepada  Allah  dan  janganlah  engkau  ikut  orang-orang  kafir  dan 
orang-orang  munafiqin.  Sesungguhnya  Allah  Maha  Mengetahui  Lagi  Maha  Bijaksana  ". 
(al-Ahzab:  1) 

Inilah  satu  pendedahan  ringkas  dan  gambaran  kecil  mengenai  angkara  murka  yang  dilakukan 
oleh  golongan  munafiq  dan  taqiyah  sebelum  peperangan  banu  al-Mustalaq.  Menghadapi 
angkara  ini  nabi  terpaksa  menanggungnya  dengan  kesabaran,  ketenangan  dan  sikap  berlembut, 
manakala  keseluruhan  orang  Islam  sentiasa  berwaspada  dan  berjaga-jaga  terhadap  keburukan 
mereka  kerana  orang  Islam  telah  mengenali  dan  faham  akan  perlakuan  buruk  mereka  ini  sekali 
lepas  sekali,  sebagaimana  firman  Allah  (s. w. t): 

"Atau  tidakkah  kamu  mengetahui,  bahawa  mereka  dicuba  tiap  tahun  sekali  atau  dua  kali, 
kemudian  mereka  tidak  bertaubat  dan  tidak  pula  mengambil  peringatan" 


(At-Taubah:  126) 


PERANAN  GOLONGAN  MUNAFIO  DALAM  PEPERANGAN  BANU  AL-MUSTALAO 

Dalam  peristiwa  peperangan  Banu  al-Mustalaq  golongan  munafiq  telah  pun  keluar  bersama 
seperti  mana  yang  digambarkan  oleh  Allah  di  dalam  firmanNya: 

"Kalau  sekiranya  mereka  keluar  bersama  kamu,  tiadalah  mereka  menambah  selain  dari 
kebinasaan  dan  mereka  bersegera  di  antara  kamu  membuat  fitnah." 

(At-Taubah:  47) 

Mereka  mengenalpasti  orang-orang  yang  boleh,  pengaruhi  dengan  fitnah-fitnah  mereka, 
melaluinya  mereka  jugamenimbulkan  kekacauan  di  dalam  saf  kaum  muslimin  dan  propaganda 
jahat  terhadap  peribadi  Rasulullah  (s. a. w).  Di  sini  kami  sajikan  peristiwanya  secara  terperinci: 

1.  Kenyataan  kaum  munafiqin  "Demi  jika  kami  kembali  ke  Madinah  nescaya  orang-orang 
yang  mulia  di  antaranya  akan  mengusir  orang-orang  yang  hina". 

Setelah  selesai  peperangan  Banu  al-Mustalaq,  Rasulullah  pun  berhenti  di  al-Muraisi'  di  situ 
kaum  muslimin  pun  singgah  dan  mengambil  air  di  kawasan  berkenaan,  bersama-sama  Saidina 
Umar  seorang  suruhan  bernama  Jahjah  al-Ghaffari,  orang  suruhan  ini  berasak-asak  di  tempat 
air  tadi  dengan  Sinan  Ibnu  Wabar  al-Juhani,  membawa  kepada  pergaduhan  dan  pukul  memukul, 
oleh  si  al-Juhani,  beliau  melaung  membangkitkan  sentimen  perkauman  dengan  katanya; 
"Wahai  orang-orang  Ansar".  Dan  si  Jahjah  pun  melaung  membangkitkan  sentimen  perkauman 
dengan  katanya:  "Wahai  kalian  Muhajirin".  Rasulullah  pun  menyuara  kepada  sekalian  hadirin:  " 
Apakah  kamu  rela  menyeru  dengan  seruan  jahiliah  ini  sedang  aku  masih  bersama  di  kalangan 
kamu  ini?  Tinggalkanlah  semua  seruan  itu,  ianya  suatu  yang  lapuk  dan  busuk".  Kejadian  ini 
sampai  ke  pengetahuan  Abdullah  bin  Ubai  Bin  Salul,  yang  pada  ketika  itu  bersama  sekumpulan 
orangnya  termasuk  Zaid  bin  Arqam  budak  muda,  dan  beliau  berkata  dengan  marah:  "Apakah  ini 
boleh  mereka  lakukan,  sudahlah  mereka  ketepikan  kita  setelah  berasak-asak  di  negeri  kita, 
demi  Alfah  kita  dan  mereka  tak  ubah  seperti  kata  orang  tua-tua  dahulu:  Seperti  melepas  anjing 
tersepit.  Demi  Allah  apabila  kita  pulang  ke  Madinah  nanti,  golongan  yang  mulia  akan 
menghalau  keluar  golongan  hina".  Dan  beliau  berkata  kepada  orang  di  sekelilingnya;  "Inilah 
akibat  tindakan  kamu  sendiri,  yang  telah  membenarkan  mereka  memasuki  negeri  kamu, 
kemudian  berkongsi  harta  pula  dengan  mereka,  demi  Allah  sekiranya  di  hari  ini  kamu 
pegangkan  kemakmuran  kamu  itu  nescaya  mereka  ini  akan  berpindah  ke  tempat  lain". 

Zaid  bin  Arqam  yang  berada  di  majlis  mereka  itu  segera  memberitahu  kepada  bapa  saudaranya, 
kemudian  bapa  saudaranya  pula  segara  memberitahu  kepada  Rasulullah,  kebetulan  Saidina 
Umar  pun  berada  di  samping  Rasulullah,  lantas  Umar  pun  berkata:  "Wahai  Rasulullah  suruh 
sahaja  Ubbadah  bin  Bishr  membunuh  si  bedebah  itu",  tapijawab  Rasulullah:  "Bagaimana  Umar, 
nanti  orang  akan  bercakap  bahawa  Muhammad  membunuh  sahabatnya  sendiri,  ini  tidak 
mungkin,  Ayuh  maklumkan  sekalian  tentera  mengenai  pergerakan  kita".  Ketika  itu  bukanlah 


masa  kebiasaan  orang  berjalan,  namun  demikian  kesemua  orang  mula  bergerak,  di  masa  itu 
Usaiyid  bin  Hadhir  mengucap  salam  kepada  Rasulullah  sambil  berkata:  "Wahai  Rasulullah,  tuan 
hamba  berjalan  di  luar  masa  kebiasaan".  Maka  jawab  Rasulullah:  "Tidakkah  sampai  ke 
pengetahuan  kau  yang  telah  diperkatakan  oleh  kawan-kawan  itu",  tanya  Usaiyid:  "Apa  yang 
beliau  cakap  ya  Rasulullah"?  Jawab  Rasulullah:  "Katanya:  Beliau  menelah  sekiranya  beliau 
pulang  ke  Madinah  nanti  pasti  orang  termulia  akan  menghalau  yang  hina".  Jawab  Usaiyid: 
"Engkau  wahai  Rasulullah  yang  akan  menghalaunya  keluar  sekiranya  Rasulullah  mahu,  demi 
Allah  dialah  yang  hina  dan  dikau  wahai  Rasulullah  yang  mulia,  kemudian  katanya  lagi:  Biarlah 
dan  berlembutlah  dengannya  wahai  Rasulullah,  demi  Allah  Dialah  Tuhan  yang  telah  membawa 
tuan  hamba  kepada  kami  semua,  beliau  itu  nebelum  ini  sudah  disediakan  dengan  persalinan 
sutera  untuk  ditabalkan  sebagai  ketua,  beliau  menyangka  tuan  hambalah  yang  telah  merampas 
hak  takhtanya  itu". 

Rasulullah  bergerak  dengan  semua  orang  sepenuh  hari  hingga  lewat  kepetangnya,  dan  dari 
malamnya  hingga  ke  pagi  hari,  dan  berhenti  di  hari  itu  ketika  matahari  terik  membakar  mereka 
semua,  setelah  itu  barulah  Rasulullah  berhenti,  dan  barulah  mereka  terasa  kerehatan  bila 
memijak  bumi,  semua  mereka  keletihan  dan  terus  tertidur.  Rasulullah  berbuat  demikian  supaya 
semua  orang  sibuk  dan  tak  ada  masa  untuk  bercakap-cakap. 

Bila  Ibnu  Ubai  menyedari  bahawa  Zaid  bin  Arqam  telah  memberitahu  percakapannya  tadi,  terus 
beliau  datang  menemui  Rasulullah  dan  bersumpah  dengan  nama  Allah  yang  beliau  tidak 
bercakap  sedemikian  dan  tidak  pernah  mengeluarkan  kata-kata  seperti  itu,  malah  katanya: 
"Wahai  Rasulullah  bolehjadi  si  anak  itu  telah  menyangka  yang  bukan-bukan  dari  percakapanku 
dahulu  dan  boleh  jadi  beliau  sendiri  tidak  dapat  mengingatkan  sangat  percakapan  orang  tua- 
tua",  Rasulullah  pun  mengiyakan  apa  yang  disebut  oleh  Ibnu  Ubai  itu.  Di  hari  itu  kata  Zaid:  "Aku 
terasa  sugul  dan  berdukacita  kerana  belum  pernah  ku  rasa  kesedihan  seperti  hari  itu,  aku 
duduk  saja  di  dalam  rumah  hinggalah  Allah  menurunkan  ayatnya  yang  bermaksud: 

Apabila  orang-orang  munafik  datang  kepadamu. mereka  berkata:  "Kami  mengakui  bahawa 
kamu  benar-benar  Rasulullah".  Dan  Allah  mengetahui  bahawa  kamu  benar-benar  Rasul-Nya,  . 
dan  Allah  juga  mengetahui  bahawa  orang  Munafik  itu  adalah  orang-orang  yang  dusta.  Mereka 
itu  menjadikan  sumpah  mereka  sebagai  perisai,  lalu  mereka  menghalang  manusia  dari  jalan 
Allah. Sesungguhnya  amat  buruklan  amalan  mereka  kerjakan. 

Yang  demikian  itu  adalah  kerana  sesengguhnya  mereka  telah  beriman. kemudian  menjadi  kafir, 
lalu  hati  mereka  dikunci  mati  kerana  itu  mereka  tidak  mengerti. 

Dan  apabila  kamv.  melihat  mereka, tubuh-tubuh  mereka  menjadikan  kamu  kagum. Dan  jika 
mereka  berkata  kamu  mendengarkan  perkataan  mereka. Mereka  seakan-akan  kayu  bersandar. 
Mereka  mengira  tiap-tiap  teriakan  yang  keras  ditujukan  kepada  mereka. Mereka  itu  musuh  dan 
berhati-hatilah  terhadap  mereka, semoga  Allah  membinasakan  mereka.  Bagaimanakah  mereka 
sampai  dipalingkan  (dari  kebenaran)  ? 


Dan  apabila  dikatakan  kepada  mereka:  "Marilah  beriman,  agar  Rasulullah  meminta 
keampunamu"  .Mereka  memaling  muka  dan  kamu  lihat  mereka  berpaling  sedangkan  mereka 
sombong. 

Sama  saja  bagi  mereka. kamu  mintakan  ampun  atau  tidak  bagi  mereka.  Sesungguhny  a Allah 
tidak  memberi  petunjuk  kepada  orang  yangfasik. 

Mereka  yang  mengatakan  (kepada  orang  Ansar):  "Janganlah  kamu  memberi  belanja  kepada 
orang  Muhajirin  yang  ada  di  sisi  Nabi  supaya  mereka  meninggalkan  Rasulullah  ".Pada 
halperbendaharaan  Allah  adalah  langit  dan  bumi,  tetapi  mereka  tidak  memahami. 

Mereka  berkata;  "Sesungguhnya  jika  kita  telah  kembali  ke  Madinah, benar-benar  orang  yang 
kuat  akan  mengusirkan  orang-orang  yang  lemah  daripadanya  ".  Padahal  bagi  Allah  jualah 
kemuliaan  dan  kekuatan  itu  dan  bagi  Rasul-Nya  serta  bagi  orang  yang  beriman;  akan  tetapi 
golongan  yang  munafik  itu  tidak  mengetahui  (hakikat  yang  sebenarnya). 

(al-Munafiquun:  1-8) 

Rasulullah  menghantar  orang  untuk  membaca  ayat  yang  baru  turun  itu  kepadaku,  dan  katanya: 
"Sesungguhnya  Allah  telah  membenarkan  cakap-cakap  kau  itu" 

Anak  kepada  Abdullah  Bin  Ubai  yang  juga  bernama  Abdullah  adalah  seorang  yang  salih  di 
kalangan  sahabat,  beliau  telah  melepaskan  diri  dari  apa  yang  dicakapkan  oleh  bapanya  itu, 
beliau  telah  menunggu  di  pintu  masuk  Madinah  dengan  pedang  yang  terhunus,  sesampainya 
Ibnu  Ubai  di  situ, beliau  berkata:  "Demi  Allah  kamu  tidak  boleh  melewati  sempadan  ini  kecuali 
setelah  diizinkan  Rasulullah,  Bagindalah  yang  termulia  dan  engkau  adalah  yang  terhina", 
apabila  Rasulullah  tiba  maka  Baginda  membenarkan  beliau  masuk,  barulah  anaknya  tadi 
membenarkan  beliau  memberi  laluan  kepada  bapanya,  sebelum  itu  si  anak  telah  pun 
menegaskan  kepada  Rasulullah  dengan  katanya:  "Wahai  Rasulullah  sekiranya  tuan  hamba 
merestui  pembunuhannya  maka  perintahlah  daku,  demi  Allah  akan  ku  pancung  lehernya  dan 
akan  ku  bawa  ke  hadapan  tuan  hamba". 

2.  Hadith  al-lfk  (Cerita  Fitnah) 

Di  dalam  peperangan  ini  berlaku  ceriti  fitnah  (cerita  yang  direka-rekakan).  Ringkasannya  di 
mana  Aisyah  r.a.  telah  dibawa  bersama  Rasulullah  ke  peperangan  Banu  al-Mustalaq  iaitu 
setelah  dibuat  cabutan  undi,  ini  adalah  kebiasaan  Rasulullah  (s. a. w)  terhadap  isteri-isterinya. 
Semasa  perjalanan  pulang,  mereka  telah  singgah  di  beberapa  tempat  persinggahan.  Dimasa  itu 
Aisyah  telah  keluar  dari  kenderaannya  untuk  membuang  hajatnya,  tiba-tiba  kalung  yang 
dipinjam  dari  kakaknya  telah  terjatuh,  maka  beliau  berpatah  balik  semula  ke  tempat 
pembuangan  hajatnya  untuk  mencari  kalungan  yang  terjatuh.  Bila  tiba  masc.  keberangkatan 
maka  sahabat  yang  bertanggungjawab  menuntun  kenderaannya  mengangkat  sekedup  yang 
dinaiki  Aisyah  itu  ke  atas  unta  tunggangannya,  yang  pada  sangkaan  mereka  Aisyah  sedang 
berada  di  dalam  sekedup  itu  kerana  Aisyah  bukanlah  berat  orangnya,  di  masa  itu  beliau  masih 


lagi  muda  belia,  lebih-lebih  lagi  apabila  mereka  secara  beramai-ramai  mengangkat  sekedup  itu 
tidak  terasa  berat,  lainlah  kalau  yang  mengangkatnya  seorang  dua,  pastilah  mereka 
mengetahui  ketiadaan  Aisyah  di  dalamnya.  Setelah  kesemua  orang  bertolak  dari  situ  Aisyah 
pun  pulang  ke  tempatnya  dan  didapati  semua  orang  sudah  tiada  di  situ  lagi  dan  kalung  yang 
dicarinya  pun  sudah  di  temuinya.  Justeru  itu  beliau  duduk  sahaja  di  tempat  persinggahannya  itu, 
kerana  beliau  pasti  di  mana  mereka  akan  mencarinya  setelah  beliau  tiada  di  dalam  sekedup 
dan  mereka  akan  kembali  semula  ke  tempat  beliau  diletakkan  itu.  Allah  (s.w.t)  jua  yang 
berkuasa  mentadbirkan  urusanNya  di  dunia  ini,  di  situ  Saidatina  Aisyah  terlena  dek  keletihan 
perjalanan,  beliau  sedar  apabila  mendengar  laungan  dari  Safwan  bin  Ma'tal  yang  menyebut: 
"Inna  lillahi  wainna  ilaihi  rajiuun,  Isteri  Rasulullah?  " Safwan  telah  mengekori  di  penghujung 
pergerakan  tentera  kerana  beliau  banyak  tidur,  bila  melihat  Aisyah,  beliau  mengenalinya  kerana 
beliau  pernah  melihatnya  sebelum  turun  ayat  hijab,  beliau  beristirja'  (mengucap  inna  lillahi  wa 
inna  ilaihi  rajiuun)  dan  merendahkan  tunggangan,  Aisyah  pun  segera  menaiki  tunggangan,  tidak 
sepatah  pun  bertutur  selain  dari  lafaz  istirja'  tadi.  Dengan  itu,  beliau  pun  menuntun  tunggangan 
Aisyah,  sehingga  sampailah  bersama-sama  dengan  tentera  yang  sedang  berhenti  di  Nahr  al- 
Zahirah,  setibanya  mereka  di  situ  orang  ramai  pun  bercakap-cakap  dengan  perbagai  pendapat 
dan  andaian  yang  munasabah.  Tetapi  seteru  Allah  mendapati  inilah  satu  peluang  yang  terbaik 
untuk  mereka  melepaskan  geram  dan  marahnya,  penuh  hasad  dengki  dan  kesumat,  mereka 
mula  menyebar  cerita  yang  bukan-bukan  dan  dusta,  menimbul-nimbulkan  fitnah,  membisik- 
bisikkan  propoganda  jahatnya,  kuncu-kuncunya  pun  apa  lagi  memperolehi  barangan  yang 
memang  dicari-cari  selama  ini  untuk  dijualnya,  sesampainya  mereka  di  Madinah  maka  ahli-ahli 
dusta  tadi  pun  menabur  cerita  palsu  yang  mereka  reka-rekakan  itu  di  setiap  penjuru  Madinah. 
Rasulullah  (s. a. w)  berdiam  diri  tidak  berkata  apa-apa  pun,  kerana  wahyu  tertangguh 
penurunannya,  maka  Baginda  bermesyuarat  dengan  para  sahabat  mengenai  penceraiannya, 
Ali  mencadangkan  supaya  Baginda  menceraikannya  dan  mencari  yang  lain  sebagai  ganti, 
itupun  dalam  bahasa  qias  bukan  secara  terang-terang,  tetapi  Usamah  mencadangkan  supaya 
Baginda  meneruskan  hidup  dengannya,  tanpa  mempedulikan  cakap  musuh-musuh  Allah.  Di 
suatu  hari  Rasulullah  menaiki  mimbar  membangkitkan  keganjilan  yang  ditimbulkan  oleh 
Abdullah  bin  Ubai.  Usaiyid  bin  Hadir  ketua  al-Aws  segera  menyatakan  kesanggupannya  untuk 
memenggal  leher  Ibnu  Ubai,  tetapi  ditentang  oleh  Saad  bin  Ubbadah  ketua  al-Khazraj  kerana 
Ibnu  Ubai  adalah  dari  kalangan  al-Khazraj,  perkara  ini  melarat  hingga  menjadi  isu  perkauman, 
dan  Rasulullah  cepat-cepat  meredakannya  sehingga  akhirnya  mereka  pun  senyap. 
Sekembalinya  dari  perjalanan  jauh  itu,  Aisyah  terkena  demam  selama  sebulan,  beliau  sendiri 
tidak  mengetahui  mengenai  fitnah  yang  direkakan  ini,  apa  yang  beliau  terasa  ialah  selama  ini 
Rasulullah  sentiasa  berlembut  dengan  beliau  di  ketika  beliau  mengadu  hal  sesuatu,  tetapi  kini 
sudah  tidak  dirasai  lagi,  di  suatu  ketika  semasa  beliau  pulih  dari  demamnya  itu,  beliau  keluar 
dengan  Ummu  Mistah  untuk  membuang  air  besar,  tiba-tiba  di  situ  Ummu  Mistah  tergelincir, 


lantas  beliau  melatah,  dengan  menyumpah  anak  lelakinya,  Aisyah  pun  memarahi  tindakannya 
itu,  di  situ  Ummu  Mistah  pun  menceritakan  fitnah  yang  diheboh-hebohkan  selama  ini,  bila 
pulang  ke  rumah  beliau  meminta  izin  dari  Rasulullah  untuk  menemui  dua  ibu  bapanya  bagi 
mendapat  kepastian  mengenai  cerita  yang  sebenar.  Setelah  diizinkan  oleh  Rasulullah  (s. a. w) 
beliau  pun  kembali  ke  rumah  bapanya,  sehingga  dengannya  dapatlah  beliau  memperolehi 
cerita  yang  lengkap,  apa  lagi  beliau  pun  terus  menangis,  dua  malam  sehari  beliau  menangis, 
tanpa  henti-henti  hingga  tidak  dapat  melelapkan  matanya,  dirasakan  tangisannya  itu  seolah- 
olah  meretakkan  hatinya.  Di  suatu  hari  Rasulullah  menziarahinya,  lepas  mengucap  al- 
Syahadah  Baginda  berkata:  "Cukuplah  Aisyah,  memanglah  telah  sampai  ke  pengetahuan  ku 
begini-begini,  sekiranya  kau  suci  tidak  bersalah,  Allah  akan  menjelaskan  kebersihan  kau  itu, 
dan  sekiranya  kau  bersalah  pohonlah  keampunan  dariNya  serta  bertaubatlah  kepadaNya, 
kerana  hamba  yang  mengakui  dengan  kesalahannya  kemudian  bertaubat  kepada  Allah 
nescaya  Allah  akan  terima  taubatnya  itu". 

Aisyah  berderaian  air  mata  dan  meminta  dari  dua  ibubapanya  supaya  menjawab  bagi  pihaknya, 
namun  mereka  berdua  tidak  tahu  apa  yang  hendak  dijawabnya,  kata  Aisyah  lagi: 

"Demi  Allah  aku  mengetahui  segala  sesuatu  yang  telah  kamu  dengar  itu  sehingga  ianya 
meresap  di  dalam  diri  kamu  dan  kamu  mempercayai  semuanya,  di  sini  kalau  ku  kata:  Daku  ini 
bersih  demi  Allah  Dia  mengetahui  yang  aku  ini  tidak  bersalah,  namun  demikian  pasti  kamu  tidak 
mempercayainya  dan  kalau  aku  mengakui  sedang  Allah  mengetahui  aku  ini  tidak  bersalah 
nescaya  kamu  mempercayai  sebagai  satu  yang  benar,  apa  lagi  hendak  ku  buat  selain  dari 
berucap  apa  yang  telah  diucap  oleh  ayah  Saidina  Yusuf: 

"Maka  sabarlah  yang  lebih  baik  dan  Aliahlah  tempat  meminta  pertolongan  di  atas  segala  apa 
yang  kamu  sebutkan  itu". 

(Yusuf:  18) 

Setelah  itu  beliau  beralih  ke  sebelah  dan  tidur  mengiring,  di  saat  itu  wahyu  pun  turun  ke  atas 
Rasulullah  menguasai  seluruh  badan  Rasulullah,  kemudian  kelihatan  Baginda  tersenyum,  lafaz 
yang  pertama-pertama  tercetus  keluar  dibibir  Rasulullah  dengan  sabdanya:  "Wahai  Aisyah  kini 
Allah  telah  pun  mengisytiharkan  kesucianmu  dari  segala  noda".  Maka  berkata  ibunya:  "Ayuh 
bangun  kepadanya".  Sebagai  membukti  kesliciannya,  di  samping  kepercayaan  beliau  dengan 
kesayangan  Rasulullah  terhadap  dirinya,  maka  beliau  berkata:  "Demi  Allah  aku  tak  mahu 
bangun  kepadanya  dan  tiada  pujian  selain  kepada  Allah". 

Firman  yang  diturunkan  mengenai  fitnah  ialah: 

Sesungguhnya  orang-orang  yang  membawa  berita  bohong  itu  adalah  dikalangan  kamu  juga. 
Janganlah  kamu  kira  bahawa  berita  bohong  itu  buruk  bagi  kamu. Tiap  seorang  dari  mereka 
mendapat  balasan  dari  dosa  yang  dikerjakan.  Dan  siapa  di  antara  mereka  mengambil 
sebahagian  yang  terbesar  dalam  penyiaran  berita  dusta  itu,  baginya  azab  yang  besar. 


Mengapa  di  masa  kamu  mendengar  berita  dusta  itu. orang  mukminin  dan  mukminah  tidak 
bersangka  baik  terhadap  din  mereka  itu  dan  berkata:  "Ini  adalah  berita  dusta  yang  nyata 
Mengapa  mereka  tidak  mendatangkan  empat  orang  saksi  atas  berita  dusta  itu  ? Oleh  kerana 
mereka  tidak  berbuat  demikian  maka  di  sisi  Allah  mereka  orang-orang  yang  dusta. 

Sekiranya  tidak  ada  kurniaan  dan  rahmat-Nya  kepada  kamu  di  dunia  dan  di  akhirat,  nescaya 
kamu  ditimpa  azab  yang  besar,  kerana  berita  dusta  itu. 

(Ingatlah)  di  waktu  kamu  menerima  berita  dusta  itu  dari  mulut  ke  mulut  dan  kamu  katakan  dari 
mulutmu  apa  yang  kamu  tidak  ketahui  sedikit  pun  dan  kamu  anggapnya  ia  adalah  ringan  pada 
hal  di  sisi  Allah  ia  adalah  amat  berat. 

Dan  mengapa  kamu  tidak  mengatakan  di  waktu  mengengar  berita  dusta  itu:  "Sekali-kali  tidak 
pantos  bagi  kamu  memperkatakan  itu.  Maha  suci  Allah  ini  adalah  dusta  yang  besar. 

Allah  memperingatkan  kamu  agar  jangan  kembali  melakukan  semula  selama-lamanyaJika 
kamu  orang  yang  beriman. 

Dan  Allah  menerangkan  ayat-ayatNya  kepada  kamu. Dan  Allah  Maha  Mengetahui  dan  Maha 
Bijaksana. 

Sesungguhnya  orang  yang  ingin  bfrita  dusta  ini  tersebar  di  kalangan  orang  beriman,  bagi 
mereka  azab  yang  pedih  di  dunia  dan  di  akhirat.  Dan  Allah  mengetahui  sedangkan  kamu  tidak. 
Dan  sekiranya  tidaklah  kumia  Allah  dan  rahmatNya  kepada  kamu  semua,  Allah  Maha 
Penyantun  dan  Maha  Penyayang  (nescaya  kamu  ditimpa  azab  yang  besar). 

(An-Nuur:  11-20) 

Hukuman  sebat  dikenakan  ke  atas  orang-orang  yang  teriibat  dengan  fitnah,  menuduh  orang 
yang  tidak  berdosa,  mereka  ialah:Mistah  bin  Asasah,  Hassan  bin  Thabit,  Hamnah  binti  Jahsy, 
setiap  mereka  dirotan  sebanyak  lapan  puluh  rotan,  namun  Abdullah  bin  Ubai  kepala  membuat 
fitnah  yang  jahat,  tidak  pula  dihukum,  kerana  boleh  jadi  hudud  atau  hukuman  dera  itu  boleh 
mengurangkan  penyiksaan  seseorang  di  akhirat  nanti,  penyebar  fitnah  diugut  oleh  Allah  dengan 
balasan  azab  yang  berat  di  akhirat  atau  pun  kerana  kemaslahatan. 

Beginilah  halnya  yang  berlaku  selepas  sebulan  dari  tarikh  kejadian,  mendung  keraguan  dan 
kekacauan  beredar  pergi,  dari  bumi  Madinah.  Keburukan  dan  kejahatan  kepala  munafiqin  luas 
terdedah  kepada  khalayak  ramai,  hingga  tidak  dapat  mereka  mengangkat  kepalanya,  kata  Ibnu 
Ishak:  Hinggalah  kalau  terjadi  kejadian,  kaum  sebangsanya  pun  mengecam  dan  menuduh  Ibnu 
Ubai.  Di  hari  itu  Rasulullah  berkata  kepada  Umar:  "Apa  pendapat  kau  sekarang  wahai  Umar, 
demi  Allah  kalaulah  kau  bunuhnya  di  hari  itu  nescaya  kau  tertekan  dan  orang  bersimpati 
dengannya,  di  hari  ini  kalau  aku  suruh  kau  membunuhnya  nescaya  kau  bunuhnya".  Jawab 
Umar:  "Demi  Allah  sesungguhnya  ku  mengetahui  urusan  Rasulullah  (s. a. w)  itu  lebih  besar 
barakahnya  dari  urusan  ku". 


PENGHANTARAN  TENTERA  DAN  PEPERANGAN  SELEPAS  GHAZWAH  AL-MURAISI’ 

1.  Sariyah  Abd  al-Rahman  bin  Auf  ke  daerah  banu  Kilab  di  Dawmah  al-Jandal  di  bulan  Sya'ban 
tahun  ke  enam  (6)  hijrah.  Rasulullah  mempersilakan  Abd  al-Rahman  di  hadapannya  serta 
mengenakan  serban  ke  kepalanya  dan  Baginda  mewasiatkan  beliau  dengan  sebaik-baik 
pengurusan  di  dalam  peperangan  dengan  sabdanya:  "Sekiranya  mereka  itu  mentaati  kau,  maka 
hendaklah  kau  berkahwin  dengan  puteri  rajanya.  Abd  al-Rahman  tinggal  di  sana  selama  tiga 
hari  menyeru  mereka  kepada  Islam,  akhirnya  seluruh  qabilah  memeluk  Islam  dan  Abdul  al- 
Rahman  pun  berkahwinlah  dengan  Tamadhur  binti  al-Asbogh  yang  dikenali  sebagai  Ummu  Abi 
Salamah,  bapanya  adalah  pemimpin  dan  raja  qabilahnya. 

2.  Sariyah  Ali  bin  Abi  Talib  ke  daerah  bahu  Saad  bin  Bakar  di  Fadak  pada  bulan  Sya'ban  tahun 
keenam  (6)  Hijrah.  Mengapa  Rasulullah  (s. a. w)  menghantar  tentera  ke  sana  ialah  sebagaimana 
yang  dilaporkan  oleh  risikan  Rasulullah  bahawa  qabilah  berkenaan  hendak  membantu  kaum 
Yahudi  untuk  memerangi  Rasulullah,  sebagai  tindakan  sfc,_  Rasulullah  menghantar  Ali  ke  sana 
dengan  kekuatan  tenti.  dua  ratus  (200)  orang,  beliau  bergerak  di  malam  hari  dan  bersembunyi 
di  siang  hari,  hingga  apabila  tertangkap  seorang  pengintipnya  maka  disoal  dan  didapati 
memang  benar  perkhabaran  itu,  iaitu  Banu  Saad  telah  menghantar  beliau  untuk  menawar 
bantuan  mereka  dengan  syarat  bahawa  tamar  Khaibar  hams  diberikan  kepada  mereka. 
Pengintip  itu  juga  telah  menunjuk  tempat  perkumpulan  Banu  Saad,  dengan  itu  mereka 
menyerang  Banu  Saad  di  tempat  mereka,  dan  dapat  merampas  lima  ratus  (500)  ekor  unta  dan 
dua  ratus  (2,000)  biri-biri,  Banu  Saad  telah  lari  menyelamatkan  diri  bersama  perempuan- 
perempuan  mereka.  Ketua  mereka  ialah  Wabar  bin  Alim. 

3.  Sariyah  Abu  Bakr  al-Siddiq  atau  Zaid  bin  Harithah,  ke  "Wadi  al-Qura'  di  bulan  Ramadhan 
tahun  keenam  (6)  Hijrah.  Oabilah  Fazarah  telah  pun  bercadang  hendak  membunuh  Rasulullah, 
maka  Baginda  menghantar  Abu  Bakr  al-Siddiq  mengepalai  tentera  ke  sana.  Kata  Salamah  bin 
al-Akwa':  "Ku  telah  keluar  bersama-sama  beliau  apabila  kami  selesai  solat  subuh,  kami 
diperintah  untuk  menyerang  dan  kami  sampai  keperairan  mereka,  Abu  Bakr  membunuh  yang 
dapat  beliau  bunuh,  ku  telah  melihat  sekumpulan  orang-orang  Fazarah  bersama-sama  mereka 
kaum  wanita,  aku  takut  mereka  akan  mendahului  ku  ke  bukit,  ku  pun  kejar  mereka  dan 
memanah  supaya  ianya  tercacak  di  antara  mereka  dan  bukit,  dan  setelah  mereka  melihat  anak 
panah  itu  mereka  pun  berhenti,  di  antara  mereka  terdapat  seorang  perempuan,  beliau  ialah 
Ummu  Qarfah  berselimut  kulit  binatang  bersama-samanya  anak  perempuan  yang  paling  cornel 
di  kalangan  bangsa  Arab.  Kesemua  mereka  ku  tawan  dan  bawa  ke  hadapan  Abu  Bakr,  anak 
perempuan  tadi  telah  dijadikan  bahagian  sahamku,  ku  tidak  lihat  pun  tubuhnya.  Rasulullah 
meminta  dari  Abu  Bakr  anak  perempuan  Ummu  Qarfah  tadi,  kemudian  dihantar  ke  Makkah 
sebagai  tebusan  kepada  tawanan-tawanan  Islam  di  sana. 


Ummu  Qarfah  adalah  kepala  durjana  Banu  Fazarah,  beliau  telah  merancang  untuk  membunuh 
Rasulullah. Dia  telah  menyediakan  sebanyak  tiga  puluh  askar  berkuda  dari  anggota  keluarganya 
untuk  tujuan  berkenaan.  Memnag  patutlah  dia  menerima  balasannya  bersama-sama  dengan 
tiga  puluh  orang  tenteranya. 

4.  Sariyah  Kurz  bin  Jabir  al-Fihri  ke  qabilah  al-'Arinah  di  bulan  Syawal  tahun  keenam  (6)  Hijrah. 
Cerita  bermula  di  mana  sebilangan  anggota  qabilah,  Arinah  dan  Akal  menzahirkan  keislaman 
mereka,  dan  mereka  ini  tinggal  dipinggiran  al-Madinah,  jadi  Rasulullah  (s. a. w)  pun  menghantar 
kepada  mereka  beberapa  ekor  unta  bersama  gembalanya  untuk  menternak  di  sekitur  itu,  dan 
Rasulullah  berkata:  "Kamu  bolehlah  meminum  dari  susunya  dan  air  kecilnya".  Di  suatu  pagi 
mereka  serang  dan  bunuh  pentemaknya  dan  bawa  lari  semua  unta-unta  tadi,  ini  bererti  mereka 
kufur  semula.  Oleh  itu  maka  Rasulullah  mengutus  Kurz  al-Fihri  bersama  dengan  dua  puluh 
orang  sahabat  sambil  Baginda  berdoa  ke  atas  mereka  yang  bermaksud: 

"Ya  Allah  Ya  Tuhanku!  butakanlah  mata  mereka  dari  jalan,  sempitkan  laluan  mereka  " 

Maka  Allah  halangkan  perjalanan  mereka,  hingga  tentera  Islam  sempat  memberkas  mereka, 
lalu  dipotong  kaki  dan  tangan  mereka  serta  dibutakan  mata  mereka,  balasan  ke  atas  jenayah 
yang  mereka  lakukan,  kemudian  ditinggalkan  mereka  di  situ  kesudahannya  mereka  semua  mati. 
Cerita  mereka  termuat  di  dalam  hadith  sahih  riwayat  Anas. 

Selain  itu  ahli  sirah  menyebut  juga  sariyah  Amru  bin  Umaiyah  al-Dhamari  bersama  Salamah  bin 
Abi  Salamah  di  bulan  Syawal  tahun  keenam  (6)  Hijrah.  Beliau  telah  ke  sana  untuk  membunuh 
Abu  Sufian,  kerana  Abu  Sufian  telah  mengutus  dan  mengupah  seorang  Arab  Badwi  untuk 
membunuh  Rasulullah,  namun  kedua  pihak  tidak  berjaya  samada  yang  ke  Makkah  atau  yang 
ke  Madinah.  Ahli  sirah  menyebut  bahawa  Amru  dapat  membawa  pulang  badan  Khubaib  yang 
mati  syahid.  Seperti  yang  diketahui,  Khubaib  syahid  selepas  peristiwa  al-Raji'  beberapa  hari 
atau  bulan,  al-Raji'  berlaku  di  bulan  Safar  tahun  keempat  (4)  Hijrah.  Saya  tidak  pasti  apakah 
ahli  sirah  keliru  di  antara  dua  perjalanan?  Atau  apakah  kedua  kejadian  (kejadian  syahid 
Khubaib  dan  perjalanan  Amru,  berlaku  dalam  satu  masa  iaitu  pada  tahun  empat  (4)  Hijrah.  Al- 
Allamah  al-Mansurfuri  menolak  pendapat  yang  mengatakan  perjalanan  Amru  ini  adalah  sariyah 
peperangan  atau  serangan.  Wa  Allahu  a'lam. 

Inilah  sariyah-sariyah  dan  ghazwah-ghazwah  yang  berlaku  selepas  peperangan  al-Ahzab  dan 
Banu  Ouraizah,  namun  kesemuanya  tidak  berlaku  satu  pertempuran  yang  sengit,  cuma  yang 
berlaku  sekadar  pertembungan-pertembungan  ringan,  malah  penghantaran  ini  tidak  lebih  dari 
unit-unit  pengawalan  dan  pengajaran  buat  mengugut  Arab-arab  Badwi  dan  seteru-seteru  yang 
lain  yang  sering  membawa  kacau  bilau.  Apa  yang  dapat  diperhatikan  di  dalam  hari-hari  yang 
akhir,  keadaan  sudah  berubah  selepas  peperangan  al-Ahzab,  dan  dapat  dicerap  juga  semangat 
juang  mereka  yang  semakin  merosot  malah  mereka  tidak  berminat  lagi  untuk  menghalang 
dakwah  Islam.  Perkembangan  ini  dapat  dilihat  dengan  ketara  sekali  selepas  perjanjian  damai 


Hudaibiah.  Malah  perjanjian  itu  lebih  merupakan  pengakuan  terhadap  kekuatan  Islam  dan 
pengiktirafan  atas  penerusannya  di  seluruh  pelusuk  Semenanjung  Arab. 


PERJANJIAN  AL-HUDAIBIYYAH 

Pada  Bulan  Zulkaedah  Tahun  Keenam  (6)  Hijrah 

Dorongan  Kepada  Umrah  al-Hudaibiah: 

Dalam  perkembangan  seterusnya  di  Semenanjung  Tanah  Arab  banyak  hal  memihak  kepada 
kaum  muslim,  pemangkin  kepada  pembukaan  agung  dan  kejayaan  cemerlang  kepada  dakwah 
Islamiah  semakin  terserlah,  persiapan  ke  arah  menegakkan  hak  dan  keistimewaan  kaum 
muslimin  untuk  menunai  ibadat  mereka  di  masjid  al-Haram  kini  sudah  bermula,  yang  dahulunya 
mereka  dihalang  dan  dinafikan  hak  mereka  pada  enam  tahun  yang  silam. 

Semasa  di  Madinah,  Rasulullah  s.a.w  telah  diperlihat  di  dalam  mimpinya  bahawa  Baginda 
bersama-sama  sahabatnya  telah  memasuki  al-Masjid  al-Haram,  memegang  anak  kunci, 
bertawaf  dan  melaksanakan  ibadat  umrah,  di  antara  mereka  ada  yang  mencukurkan  rambut 
manakala  yang  lain  memendek  rambutnya,  Baginda  mencerita  semuanya  ini  kepada  sahabat- 
sahabatnya. 

Mereka  semua  amat  gembira  hingga  menyangka  yang  mereka  akan  memasuki  kota  Makkah 
pada  tahun  itu  juga.  Serentak  dengan  itu  Rasulullah  pun  memberitahu  para  sahabat  bahawa 
Baginda  akan  keluar  untuk  berumrah,  dan  mereka  semua  pun  bersiap  untuk  bersama-sama  ke 
sana. 

SERUAN  MENYELURUH  KEPADA  KAUM  MUSLIMIN 

Rasulullah  menyampaikan  seruannya  kepada  seluruh  orang  Arab  dan  penduduk  kampung  di 
sekeliling  Madinah  untuk  keluar  bersama-sama  Baginda,  tapi  ada  juga  Arab-arab  Badwi  yang 
melambat-lambatkan,  namun  Rasulullah  terus  mencuci  pakaiannya,  dan  menaiki  untanya  yang 
bernama  al-Qaswa',  dengan  melantik  Ibnu  Maktum  atau  Namilah  al-Laithi  sebagai  khalifahnya. 
Baginda  keluar  pada  hari  Isnin,  satu  haribulan  Zulkaedah  tahun  keenam  Hijrah.  Dalam 
perjalanan  suci  ini,  Baginda  membawa  bersama  isterinya  Ummu  Salamah  berserta  seribu 
empat  ratus  (1,400)  orang.  Ada  pendapat  mengatakan  seribu  lima  ratus  (1,500)  orang  tanpa 
membawa  peralatan  perang,  selain  senjata  untuk  bermusafir,  iaitu  pedang-pedang  bersarung. 

KAUM  MUSLIMIN  BERGERAK  MENUJU  KE  MAKKAH 

Jamaah  Umrah  ini  bergerak  ke  arah  Makkah,  sehingga  apabila  sampai  di  Zu  al-Halifah, 
Baginda  menuntun  sembelihan  korban  serta  memulakan  upacara  umrah  di  tempatnya.  Zu  al- 
Halifah  sebagai  migat  makani  (tempat  permulaan  ibadat)  di  sertai  dengan  pakaian  ihram, 


sebagai  memaklumkan  kepada  orang  ramai  ketibaannya  bukan  untuk  berperang,  walaupun 
demikian  Baginda  menghantar  salah  seorang  dari  qabilah  Khuza'ah  untuk  mendapat  berita 
mengenai  Quraisy.  Setibanya  Baginda  di  Asafan  perisikannya  datang  memberitahu  dengan 
katanya:  "Semasa  saya  kemari  saya  telah  mendapati  qabilah  Kaab  bin  Lu'ai  telah  pun 
mengumpul  orang-orang  awam  al-Ahabisy  di  mana  mereka  berhimpun  untuk  memerangi 
Rasulullah,  serta  menghalang  Rasulullah  dari  memasuki  Kaabah.  Rasulullah  bermesyuarat 
dengan  para  sahabat  dengan  sabdanya:  "Apakah  kamu  rasa  baik  kita  serang  keluarga  mereka 
yang  menolong  puak  yang  menghalang  kita,  kemudian  kita  tawan  mereka?  Sekiranya  mereka 
berdiam,  berdiam  dengan  keadaan  marah  dan  berduka,  kalau  mereka  terlepas  lari  maka  yang 
ditawan  itu  Allah  mencantas  leher  mereka,  atau  apakah  sahabat  sekalian  berpendapat  kita 
semua  menuju  ke  Baitullah  maka  sesiapa  halang  kita,  kita  peranginya"?  berkata  Abu  Bakar: 
"Allah  dan  Rasulnya  lebih  mengetahui,  kita  datang  pun  memang  untuk  berumrah,  dan 
bukannya  untuk  memerangi  sesiapa,  tapi  kalau  ada  orang  yang  menghalang  kita  ke  Baitullah 
al-Haram  kita  perangilah  mereka",  jawab  Rasulullah  (s. a. w):  "Ayuh  kita  teruskan  perjalanan. 
Maka  mereka  pun  bergerak  ke  hadapan. 

PERCUBAAN  QURAISY  MENGHALANG  KAUM  MUSLIMIN  KE  BAITULLAH 

Sewaktu  Ouraisy  mendengar  berita  perjalanan  Rasulullah,  mereka  terus  mengadakan  majlis 
permesyuaratan.  Mereka  membuat  keputusan  untuk  menghalang  kaum  muslimin  dari 
memasuki  Baitullah  al-Haram  dengan  apa  cara  sekalipun,  tetapi  selepas  Rasulullah  berpaling 
dari  sekatan  golongan  al-Ahabisy,  satu  berita  telah  diterima  dari  seorang  Banu  Kaab  yang 
memaklumkan  bahawa  pihak  Ouraisy  telah  turun  ke  "Zi  Tawa"  beserta  dua  ratus  askar  berkuda 
di  bawah  pimpinan  Khalid  bin  al-Walid.  Mereka  menunggu  dan  bersedia  di  "Kara'  al-Ghamim" 
jalan  utama  ke  Makkah.  Khalid  cuba  menghalang  kaum  muslimin,  beliau  telah  mengatur 
tenteranya  berhadapan  dengan  tentera  muslimin.  Kedua-dua  askar  tadi  masing-masing  dapat 
melihat  lawannya,  sebelum  ini  Khalid  pernah  melihat  kaum  muslimin  bersembahyang  zohor 
dengan  ruku'  dan  sujud,  maka  beliau  berkata:  "Mereka  ini  boleh  diserang  secara  mengejut, 
kiranya  kalau  diserang  nescaya  dapat  dikalahkan".  Jadi  beliau  telah  membuat  keputusan  untuk 
menyerang  mereka  semasa  sembahyang  asar  nanti,  tetapi  Allah  telah  menurunkan  hukum  solat 
khouf  (solat  dalam  keadaan  bahaya).  Maka  terlepaslah  peluang  yang  dirancang  oleh  Khalid  tadi. 

TUKAR  JALAN  DAN  USAHA  MENGELAK  PERTUMPAHAN  DARAH 

Rasulullah  mengambil  jalan  yang  sukar  di  celah  lorong-lorong  bukit  bersama  kaum  muslimin 
melencong  ke  sebelah  kanan  di  antara  dua  kemuncak  bukit  al-Hamasy  menuju  ke  lereng  "al- 
Marar"  terus  ke  dataran  al-Hudaibiah  dari  arah  bawah  ke  Makkah,  meninggalkan  jalan  utama  ke 
Baitullah  al-Haram  dengan  melalui  al-Tanaim.  Dari  situ  Baginda  melencong  ke  sebelah  kiri. 


Apabila  Khalid  melihat  pasukan  tentera  Islam  menyimpang  dari  jalan  yang  sedang  beliau 
tunggu,  segera  beliau  memacu  kudanya  menemui  Quraisy  untuk  memberi  ingatan. 

Rasulullah  meneruskan  perjalanan  hingga  apabila  sampai  ke  lereng  di  "al-Marar"  unta 
tunggangan  Baginda  melabuhkan  diri  di  situ,  semua  orang  menyebut:  "Ayuh,  ayuh".  Tapi  ianya 
enggan  bergerak,  maka  kata  mereka  semua.  "Tak  nak  berjalan  dah  mula  berdegillah".  Jawab 
Rasulullah:  "Al-Qaswa  tidak  berdegil,  kerana  ini  bukan  perangainya,  tetapi  ianya  diberhentikan 
oleh  kuasa  yang  memberhentikan  gajah-gajah  dahulu".  Sambung  Rasulullah  s. a. w:  "Demi 
jiwaku  ditanganNya,  tidak  mereka  meminta  dariku  satu  cara  buat  mereka  mengagungkan 
kawasan  Haram  Allah  itu,  kecuali  kujawab  permintaan  mereka  itu".  Kemudian  Rasulullah  s.a.w 
menghalau  untanya  dan  ia  pun  segera  bangun,  dan  berpusing  menuju  ke  arah  hujung 
Hudaibiah,  berdekatan  dengan  sebuah  kolam  yang  bertakung  sedikit  air,  orang  ramai  pun 
mengambil  airnya  yang  sedikit  di  situ.  Tidak  lama  kemudian  airnya  pun  putus.  Mereka  semua 
mengadu  hal  kepada  Rasulullah  s.a.w  mengenai  kehausan  yang  mereka  alami,  Baginda  pun 
menarik  keluar  anak  panah  dari  uncangnya,  dan  menyuruh  mereka  memacaknya  di  dalam 
kolam,  demi  Allah  airnya  terus  keluar  memenuhi  keperluan  mereka  semua. 

BUDAIL  MENJADI  ORANG  TENGAH  DI  ANTARA  RASULULLAH  S.A.W  DAN  OURAISY 

Setelah  Rasulullah  s.a.w  menetap  di  tempatnya  itu,  Budail  bin  Warqa'  al-Khuzai'  bersama 
beberapa  orang  dari  Banu  Khuza'ah,  mendatangi  Rasulullah  s.a.w,  Khuza'ah  adalah  penyimpan 
rahsia-rahsia  Rasulullah,  mereka  dari  penduduk  Tuhamah,  kata  Budail:  "Sebenarnya  daku  ini 
baru  sahaja  datang  dari  Kaab  bin  Lu'ai,  mereka  sudahpun  bersiap  dengan  kekuatan  mereka 
dan  singgah  di  perairan  al-Hudaibiah,  bersama-sama  mereka  anak  isteri  mereka  yang  bertekad 
memerangi  dan  menghalang  kamu  dari  memasuki  Baitullah  al-Haram.  Kata  Rasulullah  s.a.w: 
"Sebenarnya  kami  datang  ini  bukan  untuk  memerangi  sesiapa.  Tetapi  kami  datang  untuk 
mengerjakan  umrah,  dan  sesungguhnya  Ouraisy  sudahpun  keletihan  dek  peperangan  demi 
peperangan,  malah  peperanganlah  yang  telah  membinasakan  mereka,  sekiranya  mereka  mahu 
aku  memohon  penangguhan  ku  boleh  lakukan  hingga  mereka  boleh  memberi  laluan  kepada  ku, 
tapi  kalau  mereka  suka  menyertai  perdamaian  seperti  orang  lain,  mereka  boleh  lakukan 
sehingga  dengan  itu  mereka  boleh  berehat,  tapi  kalau  mereka  enggan  dan  hendak  teruskan 
peperangan  demi  Tuhan  yang  jiwa  ku  ditanganNya  akan  ku  perangi  mereka  habis-habisan 
hingga  terlaksana  urusan  Allah". 

Kata  Budail:  "Akan  ku  sampaikan  kepada  mereka  seperti  dikau  sebutkan  itu",  maka  beliau  pun 
terus  pergi  menemui  Ouraisy  dan  berkata:  "Sesungguhnya  daku  ini  telah  mendatangi  orang  itu, 
dan  telah  ku  dengar  darinya  sendiri  kata-katanya,  sekiranya  kamu  rela,  maka  relalah  ku 
menyampaikannya".  Sampuk  golongan  singkat  pemikiran  dengan  kata  mereka:  "Tak  perlulah 
kamu  menceritakannya  kepada  kami".  Tapi  kata  yang  waras  pemikirannya:  "Ceritakanlah 
kepada  kami".  Kata  beliau:  "Ku  dengar  darinya  begini-begini",  lalu  Ouraisy  menghantar  seorang 


utusan  lain  bernama  Mikraz  bin  Hafs,  Rasulullah  melihatnya,  dan  Baginda  berkata:  "Orang  ini 
jenis  pengkhianat". 

Sesampainya  beliau  di  hadapan  Rasulullah  s. a. w,  Baginda  pun  menyampaikan  seperti  mana 
yang  disampaikan  kepada  Budail  dan  kawan-kawannya,  dengan  itu  beliau  pun  pulang  ke 
pangkuan  Ouraisy  dan  menceritakan  segala-galanya. 

UTUSAN-UTUSAN  OURAISY 

Diceritakan  seorang  lelaki  dari  Kinanah  dikenali  sebagai  al-Hulais  bin  Alqamah  telah  berkata: 
"Berilah  peluang  kepadaku  untuk  menemui  Muhammad",  jawab  mereka:  "Ayuh  pergilah". 
Sebaik  sahaja  beliau  dilihat  oleh  Rasulullah,  terus  Baginda  berkata:  "Orang  ini  dari  suku  kaum 
yang  memuliakan  ibadat  berkorban,  ayuh  perlihatkan  kepadanya,  maka  diletakkan  ternakan 
untuk  sembelihan  supaya  beliau  melihatnya,  seluruh  kaum  muslimin  mengalu-alu 
kedatangannya  dengan  suara  talbiah,  bila  beliau  melihat  semuanya  terns  beliau  berkata: 
"Subhanallah,  tidak  seharusnya  mereka  ini  dihalang  dari  melakukan  peribadatan  di  Baitullah  al- 
Haram  ini".  Justeru  itu  beliau  pun  pulang  semula  menemui  Ouraisy  dan  berkata:  "Di  sana  aku 
lihat  binatang-binatang  sembelihan  sudah  tertambat  dan  ditanda  untuk  qurban,  pada  pendapat 
ku,  tidak  wajar  kita  menghalang  mereka.  Maka  berlaku  perbalahan  pendapat  di  antara  beliau 
dan  Ouraisy. 

Kata  Urwah  bin  Mas'ud  al-Thaqafi:  "Orang  ini  telah  pun  menawarkan  kepada  kamu  semua  satu 
perancangan  yang  waras,  terima  sahajalah,  biarkan  aku  pula  yang  pergi.  Jawab  mereka: 
"Pergilah".  Beliau  pun  segera  pergi  menemui  Baginda.  Rasulullah  pun  menegaskan  kepada 
beliau  sebagaimana  beliau  nyatakan  kepada  Budail,  maka  kata  Urwah:  "Wahai  Muhammad! 
Apa  pandangan  kau,  kalaulah  kamu  berjaya  menghapuskan  bangsa  kau  ini,  apa  kau  pernah 
dengar  sebelum  ini,  ada  seorang  pribumi  Arab  memusuhi  bangsanya  sendiri.  Seperti  yang 
hendak  kau  lakukan  ini?  Kalau  maksudmu  bukan  yang  ini,  Demi  Allah  muka-muka  yang  ku  lihat 
ini  adalah  manusia  awam  lapisan  biasa,  mereka  ini  akan  lari  dan  akan  tinggalkan  kau  seorang. 
Sampuk  Abu  Bakr  r.a.:  "Kamu  ini  jenis  manusia  yang  menjilat  air  kecil  berhala  al-Lata,  kami  ini 
bukan  jenis  yang  akan  lari  darinya!!  Beliau  bertanya:  Siapa  orang  ini,  jawab  yang  hadh: 
Itulah.Abu  Bakr  kata  Urwah:  Demi  Allah,  kalau  tidak  mengenang  budi,  pasti  ku  tidak 
membiarkannya,  malah  kujawabnya.  Beliau  terns  bercakap  lagi  dengan  Rasulullah,  setiap  kali 
beliau  bersuara  setiap  kali  itu  pula  beliau  memegang  janggut  Baginda  (s. a. w),  di  masa  itu  al- 
Mughirah  bin  Syu'bah  sedang  berada  di  belakang  Rasulullah  s. a. w memegang  pedangnya,  bila 
Urwah  memegang  janggut  Rasulullah  s.a.w  beliau  mengetuk  tangannya  dengan  hulu 
pedangnya  sambil  berkata:  "Jauh  sedikit  tangan  mu  itu",  Urwah  mengangkat  kepala  seraya 
bertanya:  "Siapa  orang  ini?,  jawab  yang  hadir:  "Itulah  al-Mughirah  bin  Syu'bah".  Kata  Urwah: 
"Wahai  pengkhianat,  tidakkah  kelmarin  aku  yang  membasuh  kekotoran  dirimu  itu?"  Semasa 
jahiliah  al-Mughirah  pernah  berkawan  dengan  sekumpulan  orang,  kemudian  beliau  membunuh 


orang  itu  dan  merampas  harta  mereka,  kemudian  beliau  datang  menemui  Rasulullah,  dan 
mengucap  dua  kalimah  syahadah.  Jawab  Rasulullah:  "Adapun  Islamnya  aku  yang 
menerimanya,  tapi  harta  yang  dirampas  itu  aku  tidak  ada  kena  mengena".  Al-Mughirah  bin 
Syu'bah  adalah  anak  saudara  Urwah. 

Seterusnyanya  Urwah  bertindak  menempelak  sahabat-sahabat  Rasulullah  dan  hubungan- 
hubungan  mereka  yang  silam.  Setelah  itu  beliau  pun  pulang  menemui  kawannya,  dan  berkata: 
"Wahai  kalian,  demi  Allah,  aku  ini  pernah  menemui  raja-raja,  Qaisar  Roman  dan  Kisra  Parsi  dan 
Maharaja  al-Najasyi  dan  tidak  pernah  pula  ku  melihat  mereka  disanjung  sepertimana  sahabat- 
sahabat  Muhammad  menyanjung  diri  Muhammad.  Demi  Allah,  beliau  meludah  tidak  sempat 
ludahannya  itu  jatuh  ke  tanah  namun  sudah  ada  tangan  yang  menadahnya  dan  disapunya  ke 
badan  dan  muka  mereka,  dan  bila  Muhammad  menyuruh  semua  mereka  bersegera 
melakukannya,  bila  beliau  berwudhu'  seolah-olah  berlaku  pergaduhan,  masing-masing  hendak 
mengambil  air  wudhu'nya  dan  bila  beliau  bercakap  semua  orang  merendah  suaranya,  mereka 
tidak  merenung  tajam  ke  mukanya  kerana  menghormatinya,  beliau  ini  telah  mengemukakan 
kepada  kamu  semua  perancangannya,  ianya  suatu  perancangan  yang  bijak  dan  matang, 
kuharap  kamu  semua  dapat  menerimanya. 

DIALAH  YANG  MENGHALANG  TANGAN  MEREKA  DARI  BERTINDAK  KE  ATAS  KAMU 

Bila  golongan  muda  Ouraisy  mendapati  golongan  tua  yang  merupakan  barisan  pimpinan 
berminat  untuk  berdamai,  sedang  mereka  berminat  untuk  berperang,  maka  mereka  merencana 
satu  pakatan  jahat  yang  boleh  menghalang  proses  damai,  mereka  membuat  keputusan  untuk 
keluar  di  waktu  malam  memasuki  ke  dalam  kawasan  perkhemahan  Islam  dan  melakukan  kacau 
bilau  yang  boleh  menyalakan  api  peperangan.  Rancangan  itu  mereka  lancarkan  di  tengah 
malam  ketika  sekumpulan  pemuda  Ouraisy  yang  bersemangat  seramai  tujuh  puluh  (70)  atau 
lapan  puluh  (80)  orang  turun  melalui  bukit  al-Tanaim.  Mereka  cuba  memasuki  khemah  Islam, 
tetapi  mereka  semua  telah  diberkas  oleh  Muhammad  bin  Salamah,  ketua  pengawal  khemah 
Islam.  Untuk  tujuan  perdamaian  maka  Rasulullah  membebaskan  semua  mereka,  sehubungan 
dengan  kejadian  ini  turunlah  ayat  al-Quran  bermaksud: 

"Dan  Dialah  yang  menahan  tangan  mereka  dari  membinasakan  kamu  dan  menahan  tangan 
kamu  dari  membinasakan  mereka  di  tengah  kota  Madinah  sesudah  Allah  memenangkan  kamu 
ke  atas  mereka  ". 

(al-Fath:  24) 

UTHMAN  BIN  AFFAN  SEBAGAI  DUTA  MENEMUI  OURAISY 

Kini  Rasulullah  hendak  mengirim  seorang  duta  kepada  Ouraisy  untuk  meyakinkan  mereka 
mengenai  pendirian  dan  tujuan  kedatangan  mereka,  Baginda  memanggil  Umar  bin  al-Khattab 
untuk  dihantar  tetapi  Umar  meminta  pengecualian  dengan  katanya:  "Wahai  Rasululllah, 


kecualikanlah  daku,  tiada  siapa  dari  kalangan  Banu  Kaab  yang  bersimpati  dengan  ku  sekiranya 
ku  disakiti.  Hantarlah  Uthman  bin  Affan,  keluarganya  ada  di  sana,  dan  beliau  berupaya 
menyampaikan  apa  yang  Rasulullah  kehendaki".  Maka  Rasulullah  menjemput  Uthman  dan 
dihantarnya  beliau  untuk  berbicara  dengan  Quraisy.  Kata  Rasulullah:  "Beritahu  mereka  bahawa 
kita  datang  ke  mari  bukan  untuk  berperang  tapi  datang  untuk  mengerjakan  umrah  serta  serukan 
mereka  kepada  Islam".  Baginda  juga  menyuruh  beliau  bertemu  dengan  kaum  lelaki  mukmin 
dan  wanita  mukmin,  memberitahu  mereka  perkhabaran  yang  mengembirakan  bahawa  Allah 
akan  tampilkan  agamanya  di  Makkah  hingga  tiada  siapa  pun  yang  akan  merahsiakan  imannya. 
Saidina  Uthman  pun  bergerak  ke  sana  melalui  orang-orang  Ouraisy  yang  sedang  berada  di 
Baldah.  Kata  mereka:  "Hendak  ke  mana  ni?"  Jawab  beliau:  "Aku  ini  telah  diutuskan  oleh 
Rasulullah  untuk  tujuan  begini-begini",  kata  mereka:  "Kami  fahamlah  apa  yang  kau  kata  itu, 
teruskan  sahaja  tujuanmu  itu".  Di  situ  Abban  bin  Said  bin  al-A'as  bangun  dan  mengalu-alukan 
beliau  dan  mengenakan  pelana  ke  atas  kudanya  dan  membawa  Uthman  dengan  kudanya  itu., 
beliau  memberi  perlindungan  dan  mengiringinya  hingga  sampai  ke  Makkah  dan  terus 
disampaikan  perutusan  kepada  Ouraisy.  Setelah  itu  beliau  ditawar  untuk  bertawaf  mengelilingi 
al-Kaabah,  tapi  beliau  tolak  tawaran  itu  dan  enggan  untuk  bertawaf  kecuali  setelah  dilakukan 
oleh  Rasulullah  terlebih  dahulu. 


KHABAR  ANGIN  MENGENAI  PEMBUNUHAN  UTHMAN  DAN  BAI'AH  AL-RIDWAN 

Ouraisy  telah  menahan  Uthman  agak  lama  juga,  kerana  mereka  hendak  bermesyuarat  sesama 
mereka  untuk  membuat  keputusan  yang  muktamad,  untuk  mereka  berikan  kepada  Uthman 
sebagai  jawapan  kepada  perutusan  yang  akan  dibawa  oleh  Uthman  kepada  Rasulullah,  oleh  itu 
maka  tersebar  luas  berita  yang  mengatakan  Uthman  telah  dibunuh  oleh  pihak  Ouraisy, 
sehingga  Rasulullah  sendiri  telah  menegaskan  dengan  katanya:  "Kita  tidak  akan  beredar  dari 
sini  hinggalah  kita  memerangi  mereka".  Untuk  itu  Baginda  meminta  para  sahabatnya  berikrar 
dengan  satu  bai'ah  (sumpah  setia),  berduyun-duyun  mereka  ke  hadapan  Rasulullah  memberi 
bai'ah  untuk  tidak  akan  bergerak  dan  berundur,  berbai'ah  secara  jamaie  untuk  mati  bersama. 
Diceritakan  orang-orang  yang  mula  meletakkan  tangannya  ialah  Abu  Sinan  al-Usdi,  kemudian 
Salamah  bin  al-Akwa'  untuk  mati  bersama,  tiga  kali  di  permulaan  di  pertengahan  dan  penyudah, 
malah  Rasulullah  memegang  tangannya  sendiri  dengan  berkata:  "Tangan  ini  mewakili  Uthman". 
Setelah  selesai  bai'ah,  Uthman  pun  datang,  maka  beliau  pun  turut  berbai'ah,  tiada  seorang  pun 
yang  melarikan  diri  kecuali  seorang  munafiq  sahaja  yang  bernama  Jad  bin  Qais.  Upacara  bai'ah 
ini  Rasulullah  langsungkan  di  bawah  sepohon  kayu,  Umar  memegang  tangan  Rasulullah 
manakala  Ma'qal  bin  Yasar  memegang  ranting  pokok  berkenaan  bagi  pihak  Rasulullah,  inilah 
bai'ah  al-Ridwan  yang  diturunkan  padanya  ayat  al-Quran  yang  bermaksud: 


"Sesungguhnya  Allah  telah  meredhai  terhadap  orang-orang  mukmin  ketika  mereka  berbai'ah 
kepada  engkau  di  bawah  sepohon  pokok". 

(al-fath:  18) 

PEMETERAIAN  PERJANJIAN  DAMAI  DAN  AGENDA-AGENDANYA 

Pihak  Ouraisy  mengetahui  situasi  yang  cemas  itu,  sehubungan  dengan  itu,  mereka  segera 
menghantar  Suhail  bin  Amru  untuk  menerima  perjanjian  berkenaan,  melalui  perjanjian  pihak 
Ouraisy  menyatakan  supaya  Rasulullah  dan  para  sahabatnya  harus  pulang  ke  Madinah  tanpa 
peribadatan  Umrah  pada  tahun  ini,  supaya  tidak  menjadi  buah  mulut  bangsa  Arab,  bahawa 
mereka  memasuki  Makkah  secara  kekerasan.  Maka  Suhail  bin  Amru  pun  datang  menemui 
Rasulullah:  Apabila  Rasul  melihat  Suhail,  Baginda  pun  menyebut:  "Allah  mempermudahkan 
urusan  kamu".  Ouraisy  bermaksud  untuk  berdamai,  kerana  itu  diutusnya  orang  ini.  Suhail  tiba 
dan  bercakap  dengan  panjang  lebar,  mereka  berdua  bersetuju  dengan  asas-asas  perdamaian 
seperti  berikut: 

1.  Rasulullah  harus  pulang  sahaja  di  tahun  ini,  tanpa  memasuki  Makkah,  di  tahun  hadapan 
mereka  memasuki  Makkah  dan  boleh  tinggal  hanya  tiga  hari  sahaja,  membawa  senjata  sebagai 
penunggang  itu  pun  pedang  harus  disarungkan  dan  Ouraisy  tidak  akan  membuat  sebarang 
halangan. 

2.  Dihentikan  peperangan  di  antara  dua  pihak  untuk  selama  sepuluh  (10)  tahun  hingga  orang 
awam  menikmati  keamanan  dan  kedua  belah  pihak  berhenti  mengganggu  lawannya. 

3.  Sesiapa  yang  ingin  berikat  janji  dengan  Muhammad  dia  berhak  berbuat  demikian  dan 
sesiapa  yang  ingin  berikat  janji  dengan  Ouraisy  dia  berhak  berbuat  demikian,  dengan  anggapan 
qabilah  yang  menyertai  salah  satu  kern  ini  sebagai  sebahagian  dari  kem  berkenaan, 
pelanggaran  oleh  mana-mana  qabilah  ini  dianggap  sebagai  pelanggaran  ke  atas  kem  induk. 

4.  Sesiapa  sahaja  yang  lari  dari  Ouraisy  lantas  menyertai  Muhammad  tanpa  izin  dari  orang 
yang  dipertanggungjawabkan,  hendaklah  dihantar  balik.  Dan  sesiapa  yang  lari  dari  Muhammad 
lantas  menyertai  Ouraisy  tidak  ditolak. 

Rasulullah  memanggil  Ali  untuk  menulis  Nas  perjanjiaan,  Baginda  merencana  kepada  beliau 
dengan  katanya:  "Bismillah  al-Rahman  al-Rahim"  Kata  Suhail:  "Ada  pun  lafaz  al-Rahman  itu 
kami  tidak  mengetahuinya,  tapi  tulis  sahaja:  "Bismika  Allahumma".  Baginda  menyuruh  Ali 
menulisnya,  kemudian  direncana  lagi  "Inilah  apa  yang  persetujui  oleh  Muhammad  Rasulullah" 
kata  Suhail:  Kalau  kami  percayakan  kau  sebagai  Rasulullah  pasti  kami  tidak  menghalang  kau 
atau  memerangi  kau,  oleh  itu  tulis  namamu  Muhammad  bin  Abdullah  sahaja.  Kata  Rasulullah: 
"Sesungguhnya  daku  ini  Rasulullah,  Pesuruh  Allah  walaupun  kamu  mendustaiku".  Baginda  pun 
menyuruh  Ali  menulis  "Muhammmad  bin  Abdullah  serta  memadam  lafaz  "Rasulullah',  tapi  Ali 
enggan  memadamnya  maka  Rasulullah  memadamnya  dengan  tangannya  sendiri,  dengan  itu 
selesailah  pembentukan  format  perjanjian.  Sebaik  sahaja  format  perjanjian  dimeterai,  maka 


Banu  Khuza'ah  pun  segera  menyertai  kem  Rasulullah,  kerana  sejak  dahulu  lagi  mereka  ini 
menjadi  sekutu  banu  Hasyim,  sejak  era  Abdul  Muttalib,  seperti  yang  kita  sebutkan  di  permulaan 
kitab  ini,  penyertaan  mereka  di  hari  ini  lebih  merupakan  penegasan  dan  pengukuhan  kepada 
penyertaan  mereka  yang  dahulu.  Manakala  Banu  Bakr  menyertai  kem  Quraisy. 

PENOLAKAN  ABU  JANDAL 

Semasa  jurutulis  sedang  sibuk  untuk  menyiapkan  format  perjanjian,  tiba-tiba  Abu  Jandal  bin 
Suhail  berjalan  mengheret  rantai  belenggu,  menghempaskan  dirinya  dihadapan  kaum  muslimin, 
beliau  lari  keluar  dari  selatan  Makkah,  Suhail  yang  berada  di  situ  meminta  Rasulullah  membuat 
keputusan  supaya  memulangkan  Abu  Jandal  ke  pangkuan  masyarakat  musyrikin  Ouraisy,  kata 
Rasulullah:  "Kita  belum  sempat  mehyelesaikan  format  perjanjian  lagi".  KataSuhail:  "Demi  Allah! 
Inilah  perkara  pertama  yang  aku  meminta  kau  membuat  keputusan  mengenainya".  Kata 
Rasulullah  s.a.w:  ' Berilah  kesempatan  kepada  ku".  Jawab  Suhail:  "Aku  tak  akan  beri".  Jawab 
Rasulullah:  "Bahkan,  kau  mesti  berikan".  KataSuhail:  "Aku  tidak  akan  beri".  Seterusnya  Suhail 
menumbuk  muka  Abu  Jandal,  sambil  memegang  leher  bajunya  dan  menyeret-nyeret  untuk  di 
bawa  ke  dalam  masyarakat  musyrikin  Makkah,  apa  lagi  Abu  Jandal  meneriak  sekuat  suaranya: 
"Wahai  kaum  muslimin  apakah  kamu  mahu  aku  diseret  kembali  ke  dalam  masyarakat  musyrikin 
untuk  difitnahkan  ke  atas  agamaku?"  Kata  Rasulullah  s.a.w:  "Bersabarlah  dan  bertahanlah 
wahai  Abu  Jandal,  sesungguhnya  Allah  sedang  memberi  kepada  kau  dan  orang-orang  lain 
kalangan  musthadfin  yang  bersama  kau  jalan  keluar  dan  kelepasannya.  Sebenarnya  kami  ini 
sedang  mematerai  perjanjian  perdamaian  dengan  mereka,  telahpun  kami  berikan  perjanjian 
kami  kepada  mereka  dan  sebaliknya  mereka  juga  telah  memberi  janji  iqrar  mereka,  tak 
seharusnya  kita  mengkhianatinya. 

Umar  segera  bangun  dan  berjalan  dengan  Abu  Jandal  sebelah  menyebelah  seraya  berkata: 
"Sabar  sahajalah  wahai  Abu  Jandal,  kaum  musyrikin  darah  mereka  sama  seperti  darah  anjing, 
dan  beliau  mendekatkan  hulu  pedangnya  kepada  Abu  Jandal,  dengan  berkata  di  dalam  hatinya: 
Aku  mengharapkan  beliau  merampas  pedang  itu  dariku,  supaya  dengannya  sempat  beliau 
membunuh  bapanya,  tapi  beliau  ini  terasa  berat  untuk  bertindak,  berakhir  dengan  termaterainya 
perdamai  ini. 

MENYEMBELIH  DAN  BERCUKUR  UNTUK  BERTAHALLUL  DARI  UMRAH 

Selepas  Rasulullah  selesai  soal  perjanjian  perdamaian,  Baginda  pun  menyeru  kepada  sidang 
muslimin  dengan  sabdanya:  "Ayuh  sekarang  kamu  boleh  bersembelih".  Demi  Allah  tak  seorang 
pun  bertindak,  hingga  terpaksa  Baginda  menyeru  tiga  kali,  namun  masih  tiada  siapa  pun  yang 
menyahut.  Dengan  keadaan  berduka  Rasulullah  bangun  dan  masuk  ke  dalam  khemah, 
menemui  isterinya  Ummu  Salamah.  Baginda  menceritakan  kepadanya,  hal  kaum  muslimin  yang 
tidak  memberi  respon  kepada  seruannya,  maka  jawab  Ummu  Salamah:  "Apakah  tuan  hamba 


mahu  mereka  semua  lakukan  itu?"  Ayuh  Rasulullah,  sembelihkan  qurban  itu  tanpa  menyebut 
apa-apa  suruhan  pun,  kemudianjemput  tukang  cukur  mencukur  rambut  tuan  hamba". 

Rasulullah  pun  keluar  dari  situ  tanpa  bercakap  sepatah  pun,  Baginda  terus  menyembelih 
korban  dan  menyuruh  dicukur  rambutnya.  Bila  sekalian  yang  menyertai  umrah  itu  melihat 
Rasulullah  menyembelih  dan  bercukur  maka  masing-masing  bergegas  menyembelih  ternakan 
dan  cukur  mencukur.  Hampir  berlaku  perbalahan,  unta  disembelih  untuk  tujuh  bahagian,  lembu 
untuk  tujuh  bahagian  dan  Rasulullah  menyembelih  unta  rampasan  Abu  Jahal  dahulu  yang 
hidungnya  bersubang  perak  untuk  membangkitkan  kemarahan  kaum  musyrikin.  Di  situ 
Rasulullah  s. a. w berdoa  kepada  sekalian  yang  mencukur  kepala  mereka  dengan  memohon 
keampunan  khusus  untuk  mereka  yang  mencukur  rambut  sebanyak  tiga  kali,  dan  sekali  untuk 
mereka  yang  hanya  memendekkannya.  Di  dalam  perjalanan  umrah  ini  terturun  firman  Allah 
mengenai  mereka  yang  bercukur  kepala  kerana  berpenyakit  iaitu  diganti  atau  difidyahkan 
dengan  berpuasa  atau  mengeluar  sedekah  atau  korban.  Sebab  nuzul  (turun)  ayat  ini  ialah 
mengenai  Ka'ab  bin  'Ajarah  yang  berkudis  di  kepalanya  hingga  terdapat  ulat-ulat  yang  luruh  dari 
kudisnya.  (Penterjemah). 

RASULULLAH  ENGGAN  MENGHANTAR  PULANG  WANITA  MUKMIN  YANG  BERHIJRAH 

Sekumpulan  wanita  mukmin  telah  berhijrah,  para  wali  mereka  telah  datang  menemui  Rasulullah 
supaya  dipulangkan  mereka  ini  kepangkuan  keluarga  di  Makkah  bagi  menepati  perjanjian  al- 
Hudaibiah  yang  dipersetujui  dahulu,  tetapi  Rasulullah  enggan  melayan  permintaan  mereka  atas 
alasan  nas  perjanjian  yang  bermaksud:  "Bahawa  tiada  seorang  lelaki  pun  dari  sebelah  Ouraisy 
yang  harus  menyertai  kau  walaupun  beliau  itu  di  atas  agamamu,  kalau  tidak,  mestilah  dihantar 
balik".  Nas  perjanjian  ini  tidak  merangkumt  kaum  wanita  sama  sekali,  mengenai  kejadian  ini 
Allah  telah  menurunkan  ayatNya  yang  bermaksud: 

"Wahai  orang-orang  yang  beriman,  apabila  datang  berhijrah  padamu  perempuan-perempuan 
yang  beriman,  maka  hendaklah  kamu  uji  mereka.  Allah  lebih  mengetahui  tentang  keimanan 
mereka,  maka  jika  kamu  telah  mengetahui  bahawa  mereka  benar-benar  beriman  maka 
janganlah  kamu  kembalikan  mereka  kepada  orang-orang  kafir,  mereka  tiada  halal  bagi  orang- 
orang  kafir  itu  dan  orang-orang  kafir  itu  tiada  halal  pula  bagi  mereka.  Dan  berikanlah  kepada 
suami-suami  mereka  mahar  yang  telah  mereka  bayar.  Dan  tiada  dosa  atas  mu  mengahwini 
mereka  apabila  kamu  bayar  kepada  mereka  maharnya.  Dan  janganlah  kamu  berpegang  pada 
tali  (perkahwinan)  dengan  perempuan-perempuan  kafir" 

(al-Mumtahanah:  10) 

Biasanya  Rasulullah  menguji  kaum  wanita,  berdasarkan  firman  Allah  yang  bermaksud: 

"Apabila  datang  kepada  mu  perempuan-perempuan  yang  beriman  untuk  mengadakan  janji 
setia,  bahawa  mereka  tidak  akan  mempersekutukan  sesuatu  pun  dengan  Allah,  tiada  akan 
mencuri,  tidak  akan  berzina,  tidak  akan  membunuh  anak-anak,  tidak  akan  berbuat  dosa  yang 


mereka  ada-adakan  di  antara  tangan  dan  kaki  mereka,  dan  tidak  akan  menderhakai  mu  dalam 
urusan  yang  baik,  maka  terimalah  janji  setia  mereka  dan  memohonkanlah  ampunan  kepada 
Allah  untuk  mereka.  Sesungguhnya  Allah  Maha  mengampun  lagi  Maha  Penyayang". 
(al-Mumtahanah:  12) 

Sesiapa  dari  mereka  akur  dengan  syarat-syarat  ini  maka  Rasul  akan  mengucap  yang 
bermaksud: 

"Sesungguhnya  aku  berbaiah  dengan  kau  dan  mereka  ini  tidak  dipulangkan  ". 

Kaum  muslimin,  menceraikan  isteri-isteri  mereka  yang  kafir  berdasarkan  hukum  ini,  Umar  ibni 
al-Khattab  menceraikan  dua  orang  isterinya  yang  kafir.  Seorang  darinya  Muawiyah  yang 
dikahwini  olehnya  dan  seorang  lagi  oleh  Sofwan  bin  Umaiyah. 

FAEDAH-FAEDAH  DARI  SYARAT  PERJANJIAN 

Inilah  perdamaian  sementara  Hudaibiah,  sesiapa  yang  cuba  memahami  lebih  mendalam 
terhadap  butiran  perjanjian  di  samping  suasana  yang  melatarbelakangkannya,  pasti  menyakini 
yang  ianya  adalah  kemenangan  besar  kepada  umat  Islam,  sebelum  ini  Quraisy  tidak 
mengiktiraf  kehadiran  umat  Islam,  malah  pihak  Ouraisy  berusaha  membanteras  mereka  ke  akar 
umbi  dan  menunggu  untuk  menyaksi  kemusnahan  mereka,  pihak  Ouraisy  sedang  berusaha 
sedaya  upaya  dan  sehabis  tenaganya  untuk  menghalang  penerusan  dakwah  Islamiah  agar 
ianya  tidak  sampai  kepada  manusia  ramai  yang  sifatnya  sebagai  pemimpin  agama  dan  dunia  di 
Semenanjung  Tanah  Arab.  Kecenderungan  mereka  untuk  berdamai  bererti  mereka  sudah 
mengiktiraf  kekuatan  Islam,  syarat  yang  ketiga  dengan  seluruh  isi  kandungannya 
memperlihatkan,  kini  Ouraisy  sudah  melupai  peranan  Islam  sebagai  pemimpin  Arab,  agama 
dan  dunia,  kerana  sudah  tidak  peduli  selain  dirinya  sahaja.  Adapun  orang  lain  dan 
semenanjung  Arab  semuanya,  kalau  hendak  memeluk  Islam  pun  tidak  mengapa.  Ianya  tidak 
akan  campur  tangan  langsung,  yang  penting  hanya  dirinya  sahaja,  tidakkah  ini  merupakan  satu 
kekalahan  yang  amat  parah?  Bahkan  ianya  satu  kemenangan  yang  cemerlang  bagi  Islam. 
Peperangan  yang  bermatlamatkan  merampas  harta  benda,  meragut  nyawa  dan  membunuh 
manusia  atau  memaksa  musuh  supaya  memeluk  Islam,  bukan  tujuan  pertama  dan  utama  dari 
peperangan  tadi,  sebaliknya  ialah  mewujudkan  satu  kebebasan  yang  menyeluruh  untuk 
manusia  sejagat  di  dalam  memilih  akidah  dan  agama  mereka. 

"Siapa  mahu,  dia  boleh  beriman  dan  siapa  mahu,  dia  boleh  kufur". 

(al-kahfi:29) 

Hingga  tidak  berlaku  satu  penghalang  di  antara  manusia  dan  kehendaknya,  kini  matlamat 
sudah  pun  tercapai  dengan  segala  anasir  dan  ciri-cirinya.  Boleh  jadi  dengan  pencapaian  dan 
kemenangan  agung  ini  tidak  berlaku  lagi  peperangan.  Melalui  perjanjian  damai  ini  umat  Islam 
telah  memperolehi  kebebasan  besar  di  dalam  dakwah,  sebelum  perjanjian,  tentera  Islam  tidak 


lebih  tiga  ribu  (3,000)  orang  sahaja,  tetapi  bilangan  ini  bertambah  hingga  sebelum  pembukaan 
kota  Makkah  dalam  tempoh  dua  tahun  menjadi  sepuluh  ribu  (10,000)  orang. 

Adapun  syarat  yang  kedua  yang  merupakan  bahagian  kedua  di  dalam  faktor  kemenangan 
agung  Islam,  kerana  kaum  muslimin  tidak  merupakan  pihak  yang  memulakan  peperangan, 
tetapi  Quraisylah  pihak  yang  memulakan  pergaduhan.  Firman  Allah  yang  bermaksud: 

"Dan  merekalah  yang  memulakan  terhadap  kamu  pada  kali  pertama". 

(al-Taubah:  13) 

Sedangkan  maksud  kaum  muslimin  dengan  rondaan  ketenteraan  mereka,  tidak  lebih  dari 
menyedar  dan  mengingatkan  Quraisy  tentang  kesombongan  dan  halangannya  terhadap  usaha 
ke  jalan  Allah,  supaya  Quraisy  jujur  dan  bertindak  saksama  terhadap  kaum  muslimin.  Semua  ini 
bertujuan  agar  setiap  kem  boleh  beusaha  dalam  suasana  yang  selesa.  Syarat  menangguhkan 
peperangan  untuk  tempoh  sepuluh  tahun  merupakan  pembatasan  terhadap  kesombongan  dan 
halangan  Quraisy  tadi  dan  sebagai  tanda  kegagalan  orang  yang  mula  menyalakan  api 
peperangan,  dan  sebagai  petanda  kedhaifan  dan  keruntuhan  mereka. 

Manakala  syarat  perdamaian  pertama  mentafsirkan  pembatasan  kuasa  Quraisy  yang  biasa 
menghalang  peribadatan  di  masjid  al-Haram,  ianyajuga  pertanda  kekalahan  Quraisy  malah 
tiada  suatu  pun  dari  syarat-syarat  perjanjian  yang  memberi  kepuasan  kepadanya  selain  dari 
sekadar  menghalang  pada  tahun  itu  sahaja.  Quraisy  telah  menghadiahkan  percuma  syarat- 
syaratnya  yang  tiga  di  atas  kepada  kaum  muslimin,  ianya  menikmati  syarat  yang  keempat,  itu 
pun  syarat  yang  tidak  berfaedah  sangat,  yang  tidak  ada  apa-apa  erti  pun,  tidak  pula 
membahayakan  kaum  muslimin,  seperti  yang  diketahui  bahawa  selagi  mana  seorang  muslim  itu 
tetap  muslim,  beliau  tidak  akan  lari  dari  Allah  dan  RasulNya,  atau  dari  bandaraya  Islam  "al- 
Madinah"  kecualilah  kalau  ianya  murtad  secara  nyata  atau  rahsia,  dan  kalau  ianya  murtad 
maka  Islam  tidak  memerlukannya  lagi  malah  berpisahnya  beliau  dari  masyarakat  Islam  lebih 
baik  dari  beliau  tinggal  di  dalamnya,  inilah  apa  yang  diisyaratkan  oleli  Rasulullah  di  dalam 
sabdanya  yang  bermaksud: 

"Sesungguhnya  orang  yang  lari  dari  kita  kepada  mereka  semoga  dijauhkannya  oleh  Allah". 
Adapun  orang  yang  memeluk  Islam  dari  penduduk  Makkah  dan  tidak  berpeluang  untuk 
mendapat  perlindungan  di  Madinah,  namun  bumi  Allah  masih  luas,  tidakkah  al-Habsyah 
merupakan  bumi  luas  untuk  kaum  muslimin  mendapati  perlindungan  di  sana?  Terutama 
semasa  penduduk  al-Madinah  belum  menganut  Islam.  Inilah  yang  diisyaratkan  oleh  Rasulullah 
di  dalam  sabdanya  yang  bermaksud: 

"Dan  sesiapa  yang  mendatangi  kita  dari  kem  mereka,  Allah  akan  menjadikan  kepadanya 
kelapangan  dan  jalan  keluar " 

Perkiraan  dan  kewaspadaan  pihak  Quraisy  seperti  ini,  meskipun  seolah-olah  memperlihatkan 
usaha  dan  mempertahankan  keagungan  maruahnya,  tetapi  sekaligus  menunjukkan  kepanikan, 
keresahan,  dan  kelemahan  mereka.  Ianya  juga  menunjukkan  ketakutan  mereka  yang  amat 


sangat  tentang  masa  depan  entiti  berhala.  Perjanjian  ini  bagaikan  mereka  sudah  menduga  dan 
merasa  institusi  dan  kayanya  sedang  menunggu  saat  dan  masa  keruntuhan.  Oleh  itu  wajarlah 
mereka  membuat  perhitungan  seperti  ini.  Keterbukaan  Rasulullah  untuk  tidak  dipulangkan 
mana-mana  individu  yang  lari  dari  Islam  untuk  menyertai  Ouraisy,  sebenarnya  adalah  bukti 
bahawa  Rasulullah  bergantung  dengan  usaha-usaha  pengukuhan  sahsiah  umat  Islam 
sepenuhnya.  Oleh  itu  Baginda  tidak  langsung  curiga  atau  takut  dengan  syarat  ini. 


KAUM  MUSLIMIN  BERDUKACITA  DAN  UMAR  BERBINCANG  DENGAN  NABI  (S.A.W) 

Apa  yang  kita  bicarakan  ialah  intipati  syarat-syarat  perjanjian.  Namun  demikian  terdapat  dua 
fenomena  yang  membawa  kaum  muslimin  seluruhnya  berdukacita  amat  sangat. 

Pertama:  Sebelum  ini  Baginda  telah  memaklumkan  sekalian  masyarakat  Islam  bahawa  mereka 
akan  menziarahi  Baitullah  seterusnya  bertawaf  disekelilingnnya,  tapi  mengapa  pula  kini  harus 
mereka  pulang  tanpa  melaksanakan  peribadatan  tawaf  itu? 

Kedua:  Sesungguhnya  Rasulullah  berada  di  atas  kebenaran,  dan  Allah  pula  telah  menjanjikan 
penampilan  agamanya,  tapi  kini  mengapa  pula  Rasulullah  menerima  tekanan  Ouraisy  dan 
membiarkan  Ouraisy  menjadi  superior  dalam  proses  damai  ini?  Dua  gejala  inilah  yang  menjadi 
titik  pertanyaan,  keraguan,  kesangsian  dan  waham.  Perasaan  umat  Islam  tercabar  kerananya, 
ianya  telah  mempengaruhi  kewarasan  untuk  berfikir  tentang  natijah-natijah  baik  dari  syarat- 
syarat  perjanjian  ini. 

Boleh  jadi  Saidina  Umarlah  di  antara  orang  yang  paling  bersedih,  hingga  dengannya  beliau 
telah  datang  menemui  Rasulullah  untuk  bertanya:  "Wahai  Rasulullah,  tidakkah  kita  ini  diatas 
kebenaran  dan  mereka  di  atas  kebatilan".  Jawab  Rasulullah:  "Bahkan".  Kata  Umar  lagi: 
"Tidakkah  syahid-syahid  kita  di  dalam  syurga  dan  yang  mati  dikalangan  mereka  di  dalam 
neraka?"  Jawab  Rasulullah:  "Bahkan".  Kata  Umar:  "Kalaulah  demikian  mengapa  kita 
membenarkan  kerendahan  kepada  agama  kita,  kita  hendak  pulang  pula,  kenapa  Allah 
menghukum  di  antara  kita  dan  mereka  sebegini  rupa?"  Jawab  Rasulullah:  "Wahai  anak  al- 
Khattab!  Aku  ini  Rasulullah,  utusan  Allah,  masakan  harus  ku  menderhakaiNya,  Dialah 
Pembantuku,  Dia  tidak  akan  membiarkanku  dan  mengabaikan  daku  sama  sekali".  Kata  Umar: 
"Tidakkah  tuan  hamba  menceritakan  kepada  kita  semua  bahawa  kita  akan  menziarahi  Baitullah 
al-Haram  dan  bertawaf  di  sekelilingnnya?"  Jawab  Rasulullah:  "Bahkan!  Apakah  ku  katakan 
ditahun  ini?  Jawab  Umar:  "Tidak".  Kata  Rasulullah:  "Tetapi  kau  akan  menziarahinya  dan 
bertawaf  di  sekelilingnya". 


Umar  beredar  dari  situ  dengan  hati  membawa  kemarahan  untuk  menemui  Abu  Bakr,  bila 
bertemu  seraya  bersoal-jawab  seperti  apa  yang  beliau  lakukan  dengun  Rasulullah  dan 
menegaskan  lagi.  Jawab  Abu  Bakr:  "Umar!  Kau  mestilah  berpegang  dengannya  hingga  ke  akhir 
hayatmu,  demi  Allah  sesungguhnya  Baginda  adalah  Rasulullah  yang  berada  di  atas  kebenaran. 
Kemudian  turunlah  firman  Allah  bermaksud: 

"Sesungguhnya  kami  menangkan  engkau  dengan  satu  kemenangan  yang  nyata  " 

(al-Fath:  1) 

Rasulullah  menyampaikan  ayat  ini  kepada  Umar,  maka  beliau  bertanya:  "Wahai  Rasulullah 
apakah  ianya  kemenangan?"  kata  Rasulullah:  "Ya".  Dengan  itu  jiwa  Umar  kembali  tenang. 
Selepas  itu  Umar  menyesal  dan  berdukacita  di  atas  sikapnya  itu,  maka  kata  beliau:  Untuk  itu 
maka  aku  lakukan  kerja-kerja  amal,  terus  ku  bersedekah,  berpuasa,  sembahyang,  dan 
memerdekakan  hamba-hamba  sahaya  bagi  menggantikan  tindakan  ku  di  hari  itu,  kerana  ku 
takut  di  atas  keceluparan  percakapan  ku  itu,  dengan  harapan  semoga  semuanya  itu  hanyalah 
untuk  kebaikan  semata-mata. 


MAKA  SELESAILAH  KRISIS  GOLONGAN  MUSTADHAFIN 

Sekembalinya  Rasulullah  ke  Madinah,  Baginda  terasa  aman  seketika  suasananya,  tiba-tiba 
salah  seorang  Islam,  yang  teraniaya  di  Makkah  dan  disiksa  terlepas  lari  dari  kurungan  Ouraisy, 
beliau  dikenali  sebagai  Abu  Basir  dari  Banu  Thaqif  sekutu  Ouraisy,  pihak  Ouraisy  segera 
menghantar  dua  orang  utusannya  buat  menemui  Rasulullah,  maka  kata  utusan  itu  kepada 
Rasulullah:  "Kami  datang  ini  kerana  perjanjian  yang  kami  meteraikan  itu",  Rasulullah  pun 
segera  menyerahkan  Abu  Basir  kepada  dua  orang  utusan  tadi,  kedua  mereka  membawa 
pulang  Abu  Basir  ke  Makkah  hingga  apabila  mereka  sampai  ke  tempat  bernama  "ZulHulaifah" 
mereka  pun  berhenti  dan  memakan  bekalan  mereka  iaitu  buah  tamar,  kata  Abu  Basir:  "Aku 
tengok  pedang  kamu  itu  istimewa  juga".  Beliau  pun  mencabut  pedangnya,  dengan  berkata: 
"Memang  benar,  Demi  Allah  ianya  benar-benar  istimewa,  aku  telah  cubanya  berulang  kali"  Kata 
Abu  Basir:  "Cuba  aku  tengoknya". 

Sebaik  sahaja  beliau  memegangnya  terus  beliau  membunuh  tuannya.  Yang  seorang  lagi  lari 
hingga  sampai  ke  Madinah,  beliau  berlari  hingga  ke  dalam  masjid,  apabila  Rasulullah 
melihatnya  Baginda  berkata:  "Orang  ini  mendapati  sesuatu  yang  menakutkan  beliau".  Apabila 
sampai  di  hadapan  Rasulullah  terus  beliau  berkata:  "Kawanku  telah  pun  dibunuh,  dan  aku  pun 
hampir-hampir  dibunuhnya  juga".  Setelah  itu  Abu  Basir  pula  menyusul  tiba  lantas  berkata: 
"Wahai  nabi  Allah,  demi  Allah  kini  Allah  sudah  pun  menunai  tanggungjawabmu,  kerana  kau 
kembalikan  ku  ke  pangkuanmu,  nah!  sekarang  Allah  membebaskan  daku".  Jawab  Rasul: 
"Duhai  ibuku,  ini  satu  angkara  pula,  inilah  pencetus  peperangan,  seandainya  ada  seorang 
lagi bila  beliau  mendengar  kata-katanya  ini  beliau  yakin  yang  Baginda  akan  menghantar 


beliau  semula  kepada  pihak  Quraisy,  dengan  itu  terus  beliau  lari  dari  situ  hingga  sampai  ke 
kawasan  bernama  "Saiful  Bahri".  Di  masa  yang  sama  Abu  Jandal  bin  Suhail  terlepas  lari  dari 
Makkah,  malah  terus  beliau  menyertai  Abu  Basir  hingga  terkumpul  di  sana  sebilangan  orang 
Islam  yang  terlepas  lari  dari  Ouraisy  semua  mereka  menyertai  Abu  Basir.  Demi  Allah  apabila 
mereka  mengetahui  ada  kafilah  Ouraisy  yang  keluar  untuk  ke  negeri  Syam  terus  mereka 
memintasnya,  membunuh  orangnya  menawan  hartanya,  akhirnya  Ouraisy  terpaksa  mengutus 
utusan,  meminta  kasihan  belas  Rasulullah;  iaitu  sesiapa  yang  lari  dari  Makkah  menyertai 
Baginda,  adalah  bebas,  dengan  itu  nabi  pun  memberitahu  mereka  supaya  masuk  Madinah. 

SATRIA-SATRIA  OURAISY  MEMELUK  ISLAM 

Dipermulaan  tahun  ke  tujuh  (7)  Hijrah,  selepas  perjanjian  al-Hudaibiah,  Amru  bin  al-A'as,  Khalid 
bin  al-Walid  dan  Uthman  bin  Talhah  mendapat  hidayah  memeluk  Islam.  Setibanya  mereka  di 
hadapan  Rasulullah,  Baginda  bersabda:  "Ini  dia  Makkah  telah  mencampak  kepada  kita  buah 
hati  kesayangannya". 

MARHALAH  KEDUA:  SATU  PERKEMBANGAN  BARU 

Sesungguhnya  perjanjian  al-Hudaibiah  adalah  satu  era  baru  kepada  perkembangan  Islam  dan 
perjuangan  umatnya.  Sebelum  ini,  Ouraisy  merupakan  kuasa  terkuat  terangkuh,  sombong  dan 
bongkak  memusuhi  Islam.  Dengan  penarikan  diri  dari  kancah  peperangan  kepada  meja 
perdamaian  dan  keamanan  bererti  salah  satu  dari  tiga  sayap  kuat  barisan  bersekutu  telah  patah 
(Ouraisy,  Ghatafan  dan  Yahudi).  Ouraisy  mewakili  kuasa  penganut-penganut  berhala,  dan 
pimpinannya  di  bumi  Arab;  kini  perasaan  golongan  penyembah  berhala  (al-Wathani)  menurun, 
sikap  permusuhan  mengurang,  sebab  itu  kita  melihat  pelanggaran  Ghatafan  terhadap  Islam 
tidak  sebesar  sebelum  perjanjian,  itu  pun  kerana  rangsangan  golongan  Yahudi. 

Manakala  kaum  Yahudi  pula  menjadikan  Khaibar  sebagai  sarang  konspirasi  dan  pakatan  jahat 
mereka  selepas  pembuangan  dari  bumi  Yathrib,  ianya  menjadi  sarang  pembiakan  kader-kader 
syaitan  yang  memarak  api-api  fitnah,  darinya  juga  terkeluar  insentif-insentif  kepada  Arab-Arab 
Badwi  yang  bermaustautin  di  pinggir-pinggir  al-Madinah.  Azam  membenteras  Nabi  (s. a. w)  dan 
kaum  muslimin  tidak  kunjung  padam  dari  kesumat  mereka  atau  setidak-tidaknya  menimpakan 
kaum  muslimin  dengan  kerugiait-kerugian  yang  parah.  Oleh  itu  langkah  terawal  dan  tegas  yang 
diambil  oleh  Rasulullah  selepas  perjanjian  al-Hudaibiah  ialah  melancarkan  serangan  habis- 
habisan  ke  atas  sarangnya. 

Marhalah  yang  dilalui  oleh  kaum  mlislimin  selepas  perdamaian,  memberi  peluang  paling  baik 
untuk  mengembangkan  dakwah  Islamiah.  Keaktifan  mereka  berlipat-ganda  di  ruang  dakwah, 
kecergasan  mereka  terserlah  di  dalam  sektor  ini,  lebih  dari  kecergasan  mereka  disektor 
ketenteraan,  maka  sebab  itu  kami  berpendapat  ada  baiknya  marhalah  ini  dibahagikan  kepada 
dua: 


1.  Aktiviti  di  medan  dakwah  atau  perutusan  kepada  raja-raja  dan  gabenor-gabenor. 

2.  Aktiviti  ketenteraan. 

Sebelum  kita  meneruskan  pembicaraan  mengenai  kecergasan  ketenteraan  di  dalam  marhalah 
ini,  terlebih  dahulu  kita  bicarakan  tajuk  perutusan  kepada  raja-raja  dan  gabenor-gabenor, 
kerana  dakwah  Islamiah  merupakan  keutamaan,  malah  lantarannyalah  kaum  muslimin 
mengalami  segala  fitnah,  kesakitan,  peperangan,  penindasan,  kegawatan  dan  kekacauan. 

PERUTUSAN  KEPADA  RAJA-RAJA  DAN  GABENOR-GABENOR 

Di  penghujung  tahun  keenam  (6)  Hijrah  iaitu  semasa  kepulangan  Rasulullah  dari  al-Hudaibiah, 
Baginda  telah  mengutuskan  surat  kepada  golongan  raja-raja  menyeru  mereka  kepada  al-lslam. 
Apabila  Rasulullah  hendak  menulis  surat-surat  ini  kepada  raja-raja  berkenaan  maka  Baginda 
telah  dinasihati  dengan  kata  mereka:  "Golongan  raja-raja  ini  tidak  akan  menerimanya  kalau 
surat-surat  itu  tidak  bercop  mohor  justeru  itu,  Rasulullah  mengunakan  mohor  yang  diperbuat 
dari  perak,  berukir  dipermukaannya  lafaz-lafaz  "Muhammad  Rasulullah",  tiap-tiap  lafaz  pada 
barisan  yang  tersendiri. 

Rasulullah  memilih  dari  kalangan  sahabatnya  yang  berpengetahuan  lagi  berpengalaman 
sebagai  utusan-utusan,  mereka  diutuskan  kepada  raja-raja.  Al-Allamah  al-Mansurfuri  telah 
memastikan  bahawa  Rasulullah  menghantar  mereka  semua  pada  awal  Muharam  tahun  ketujuh 
(7)  beberapa  hari  sebelum  baginda  keluar  ke  Khaibar.  Berikut  diturunkan  nas-nas  risalah  yang 
terutus  itu  dan  natijah  yang  diperolehi  selepasnya. 

1.  Risalah  kepada  al-Najasyi,  Maharaja  al-Habsyah 

Al-Najasyi  ini  bernama  Ashamah  bin  al-Abhar,  Rasulullah  menulis  kepadanya  yang  di  bawa 
oleh  Amru  bin  Umaiyah  al-Dhamri  di  akhir  tahun  keenam  atau  pada  Muharam  tahun  ke  tujuh  (7) 
Hijrah,  al-Tabari  telah  merakam  nas  risalah,  namun  setelah  kita  meneliti  dengan  cermat  nas 
berkenaan,  ianya  bukanlah  nas  risalah  yang  ditulis  oleh  Rasulullah  selepas  al-Hudaibiah.  Malah 
ianya  boleh  jadi  nas  risalah  yang  dibawa  oleh  Jaafar  bin  Abi  Talib  bersama-sama  sahabatnya 
yang  telah  keluar  berhijrah  ke  al-Habsyah,  semasa  baginda  masih  di  Mekah  belum  berhijrah 
lagi.  Kerana  di  dalamnya  tersebut  nama-nama  mereka  yang  berhijrah  di  penghujung  surat, 
dengan  lafaz  berikut: 

(Dan  sesungguhnya  ku  kirimkan  kepada  kamu  anak  saudaraku  Jaafar  dan  beberapa  orang 
Islam  bersama-sama  dengannya,  sekiranya  beliau  sampai,  terimalah  mereka  dan  kuharapkan 
dapat  tinggalkanlah  sifat  sombongmu  itu). 

Imam  al-Baihaqi  telah  meriwayatkan  dari  Ibnu  Ishak  satu  nas  risalah  yang  ditulis  oleh 
Rasulullah  kepada  al-Najasyi,  seperti  berikut: 

Inilah  risalah  dari  Muhammad  sifatnya  sebagai  Nabi,  kepada  al-Najasyi,  salam  sejahtera 
kepada  pengikut  cahaya  hidayat,  beriman  dengan  Allah  dan  RasulNya,  mengakui  tiada  Tuhan 


melainkan  Allah  Yang  Esa,  tiada  sekutu  bagiNya,  tiada  teman  dan  anak;  dan  sesungguhnya 
Muhammad  itu  hambaNya  dan  pesuruhNya,  aku  ini  Rasulullah  dan  anutlah  Islam  nescaya 
kamu  selamat. 

Wahai  ahli  kitab!  marilah  kepada  suatu  kalimah  yang  tidak  ada  perselisihan  antara  kami  dan 
kamu,  bahawa  kita  tidak  sembah  kecuali  Allah  dan  kita  tidak  persekutukan  Dia  dengan  sesuatu 
pun  dan  tidak  pula  sebahagian  kita  menjadikan  sebahagian  yang  lain  sebagai  tuhan  selain  Allah. 
Jika  mereka  berpaling,  maka  katakanlah  kepada  mereka:  "Saksikanlah  bahawa  kami  adalah 
hamba  yang  menyerahkan  din  kepada  Allah".  Sekiranya  kamu  menolak  maka  atas  kamulah 
dosa-dosa  kaum  al-Nasrani  bangsa  kau  itu. 

Pengkaji  terkenal  Doktor  Hamidullah  telah  mengemukakan  kandungan  risalah  yang  baru  beliau 
ketemui  beberapa  ketika  yang  lepas,  seperti  mana  yang  diturunkan  oleh  Ibnu  al-Qayyim  dengan 
beberapa  kelainan  pada  beberapa  lafaz  sahaja.  Doktor  Hamidullah  telah  berusaha  bersungguh- 
sungguh  untuk  menyelidiki  kandungan  tersebut  disokong  dengan  penemuan-penemuan 
semasa,  justeru  itu  beliau  memuat  gambar  risalah  berkenaan  ke  dalam  kitabnya,  seperti  berikut 
yang  bermaksud: 

"Dengan  nama  Allah  Yang  Maha  Pemurah  lagi  Maha  Pengasih" 

Dari  Muhammad  Rasulullah  kepada  al-Najasyi  Yang  Di  Pertuan  Agung  negara  Habsyah,  salam 
sejahtera  ke  atas  orang  yang  mengikuti  hidayah.  Adapun  selepas  itu,  bahawa  sesungguhnya 
daku  memujimu  Allah  yang  tiada  Tuhan  melainkan  Dialah  Tuhan  "al-Malik  al-Quddus,  al-Salam, 
al-Mu  'min  al-Muhaimin.  daku  mengakui  bahawa  Isa  adalah  anak  Mariam  roh  Allah  dan 
kelebihanNya,  yang  dicampak  kepada  Mariam  yang  tulus  murni  suci,  maka  dengannya  beliau 
mengandung  Isa  dari  rohNya  dan  tiupanNya,  seperti  mana  dicipta  Adam  dengan  tanganNya, 
dan  kini  aku  menyeru  kamu  kepada  Allah  yang  Esa  tiada  sekutu  bagiNya,  memberi  ketaatan 
kepadanya,  hendaklah  kamu  mengikuti  ku,  beriman  dengan  yang  diturun  kepada  ku, 
sesungguhnya  aku  adalah  utusan  Allah,  aku  mengajak  kau  dan  tentera  kau  kepada  Allah 
Azzawajalla.  Sebenarnya  telahpun  ku  sampaikan  dan  menasihati,  maka  terimalah  nasihat  ku  ini, 
dan  salam  ke  atas  orang  yang  mengikut  hidayat". 

Yang  berbahagia  Doktor  Hamidullah  menegaskan  inilah  nas  Risalah  yang  ditulis  oleh 
Rasulullah  (s. a. w)  kepada  al-Najasy  selepas  perdamaian  al-Hudaibiah.  Adapun  kesahehan  nas 
ini  tidak  diragui,  setelah  diteliti  bukti-buktinya,  manakala  apa  yang  dikemukakan  oleh  al-Baihaqi 
diriwayatkan  Ibnu  Ishak  lebih  menyamai  dengan  risalah-risalah  yang  ditulis  oleh  Rasulullah 
kepada  raja-raja  dan  gabenor-gabenor  Nasrani  selepas  perdamaian  al-Hudaibiah  kerana  di 
dalamnya  tersebut  ayat  al-Quran  (terjemahannya): 

"Hai  Ahli  al-Kitab  marilah  kamu  kepada  kalimah  yang  bersamaan  antara  kami  dan  kamu, 
bahawa  tiada  yang  kita  sembah  melainkan  Allah  dan  tiada  kita  mempersekutuinya  degan 
sesuatu  , pun  dan  tiada  sesetengah  kita  menganggap  yang  lain  menjadi  Tuhan,  selain  dari 


Allah.  Kalau  mereka  berpaling,  kamu  katakanlah:  Jadi  saksilah  kamu,  bahawa  kami  ini  orang- 
orang  Islam  " 

Kiranya  inilah  kebiasaan  Rasulullah  mengutus  risalah  kepada  raja-raja  Nasrani,  di  samping  itu 
al-Baihaqi  juga  telah  menyebut  nama  al-Ashamah  dengan  jelas.  Sedang  nas  yang 
dikemukakan  oleh  Dr.  Hamidullah  pada  pendapat  saya  ialah  risalah  yang  ditulis  oleh  Rasulullah 
(s. a. w)  selepas  kematian  al-Ashamah  yang  dituju  kepada  penggantinya  maka  sebab  itu  tidak 
disebut  nama  al-Ashamah. 

Urutan  risalah  yang  saya  sebutkan  ini  tidak  ada  satu  bukti  jelas,  selain  dari  pengakuan  isi 
kandungan  risalah  itu  sendiri  sebagai  buktinya.  Tetapi  yang  peliknya  Dr.  Hamidullah 
menegaskan  bahawa  risalah  yang  disebut  oleh  al-Bahaiqi  riwayat  Ibnu  Abbas  itu  adalah  nas 
risalah  yang  ditulis  oleh  Rasulullah  selepas  kematian  Ashamah  kepada  penggantinya,  sedang 
padanya  disebut  nama  Ashamah  secara  terang-terangan.  Ilmu  sebenarnya  hanya  pada  Allah. 
Sebaik  sahaja  Amru  bin  Umaiyah  al-Dhamri  sampai  ke  Habsyah,  terus  beliau  serahkan  risalah 
Rasulullah  kepada  raja  al-Najasyi,  beliau  mengambil  risalah  tersebut  dan  menyanjungnya 
dengan  meletakkannya  ke  atas  matanya,  dan  bergerak  turun  dari  singgahsananya,  segera 
beliau  memeluk  Islam  di  hadapan  Jaafar  bin  Abi  Talib  dan  beliau  menulis  surat  kepada  nabi 
Muhammad  (s.a.w)  sebegini  nasnya  yang  bermaksud: 

"Dengan  nama  Allah  Yang  Maha  Pemurah  lagi  Maha  Penyayang  "Kehadapan  Muhammad 
Rasulullah  dari  al-Najaysi  Ashamah,  Salam  sejahtera  dan  Allah  ke  atas  engkau  wahai  nabi 
Allah,  Rahmat  Allah  dan  berkatNya,  Allah  yang  tiada  Tuhan  selainNya,  Adapun  selepas  ini: 
Telahpun  sampai  ke  tangan  ku  risalah  mu  wahai  Rasulullah.  Sehubungan  bicara  mu  mengenai 
hal  Isa,  demi  Tuhan  Petala  Langit  dan  Bumi  sebenarNya  Isa  tidak  lebih  dan  apa  yang  tuan 
hamba  sebutkan,  memang  baginda  seperti  yang  tuan  hamba  sebutkan  itu,  kami  memahami  apa 
yang  engkau  utuskan  kepada  kami  itu,  kami  telahpun  menerima  anak  saudara  dan  sahabat- 
sahabat  tuan  hamba  itu  sebagai  tetamu  kami,  di  tangannya  ku  menyerah  diri  kepada  Allah 
Tuhan  Rabul  Alamin. 

Dan  nabi  telah  pun  meminta  al-Najasyi  supaya  mengirim  pulang  Jaafar  dan  orang  yang 
bersamanya,  Muhajirin  al-Habsyah,  dengan  itu  al-Najasyi  pun  menghantar  mereka  bersama- 
sama  Amru  bin  Umaiyah  al-Dhamri  di  dalam  dua  buah  kapal.  Jaafar  selamat  sampai  ke 
Madinah  semasa  baginda  di  Khaibar.  Al-Najasyi  telah  wafat  di  bulan  Rejab  tahun  kesembilan 
Hijrah  (9)  selepas  peperangan  Tabuk.  Rasulullah  menyampaikan  berita  kewafatan  beliau  ini, 
malah  Rasulullah  bersembahyang  ghaib  ke  atasnya,  setelah  itu  takhtanya  disandang  oleh  raja- 
iaja  lain  sebagai  penggantinya  dan  sekali  lagi  Rasulullah  menghantar  surat  menyeru  beliau 
kepada  Islam,  di  sini  tidak  diketahui  samada  beliau  memeluk  Islam  atau  tidak. 


2.  Risalah  kepada  al-Maquqis  Raja  Mesir 


Nabi  (s. a. w)  telah  menulis  sepucuk  risalah  kepada  Juraij  bin  Matta  yang  bergelar  al-Maquqis 
Raja  Mesir  dan  Iskandariah. 

Dari  Muhammad  hamba  Allah  dan  utusanNya  kepada  al-Maquqis  Pembesar  Qibti,  salam 
sejahtera  ke  atas  yang  mengikut  hidayat.  Adapun  selepas  itu,  maka  saya  menyeru  engkau 
dengan  seruan  Islam,  anutilah  Islam  nescaya  selamatlah  tuan,  anutilah  Islam  nescaya  Allah 
berikan  tuan  dua  pahala,  kalau  tuan  berpaling  tadah,  maka  tanggunglah  dosa  orang  Qibti 
semuanya  Wahai  ahli  kitab!  Marilah  kita  kepada  suatu  yang  tidak  ada  perselisihan  antara  kami 
dan  kamu,  bahawa  kita  tidak  sembah  kecuali  Allah  dan  kita  tidak  persekutukannya  dengan 
sesuatu  dan  tidak  pula  sebahagian  kita  menjadikan  sebahagian  yang  lain  sebagai  tuhan 
melainkan  Allah.  Jika  mereka  berpaling,  maka  katakan  kepada  mereka:  "Saksikanlah,  bahawa 
kami  adalah  hamba  yang  menyerahkan  diri  kepada  Allah". 

Rasulullah  memilih  Hatib  bin  Abi  Baltaah  untuk  membawa  risalah  ini,  kepada  al-Maquqis. 
Sebaik  sahaja  beliau  di  hadapannya  Hatib  pun  berkata:  "Pemerintah  sebelum  kau  ini  telah 
mendakwa  dirinya  sebagai  Tuhan  tertinggi  maka  Allah  mengutuknya  di  dunia  dan  akhirat, 
dengan  itu  Allah  menghukum  ke  atasnya  dengan  bala  dan  azabNya,  harap  kiranya  kau  boleh 
mengambil  pengajaran  darinya,  dan  jangan  biarkan  diri  kau  menjadi  bahan  pengiktibaran  orang 
kemudian."  Jawab  Maquqis:  "Sebenarnya  kami  ada  agama  pegangan  tersendiri,  kami  tidak 
akan  meninggalkannya  kecuali  kepada  ajaran  yang  lebih  baik  darinya."  Maka  jawab  Hatib:  "Di 
sini  kami  menyeru  kamu  kepada  agama  Islam  di  mana  Allah  memberi  jaminan 
penyempurnaannya  dengan  yang  tidak  terdapat  pada  ajaran-  ajaran  lain,  sesungguhnya  Nabi 
(s. a. w)  ini  menyeru  manusia  kepadanya,  dan  Quraisy  adalah  sekuat-kuat  penentangnya, 
sejahat-jahat  seterunya  adalah  kaum  Yahudi  dan  yang  terdekat  kepadanya  adalah  kaum 
Nasrani,  demi  sesungguhnya  bisyarah(berita  baik)  Musa  tentang  Isa  adalah  sama  seperti 
bisyarah  Isa  tentang  Muhammad,  kami  menyeru  kamu  kepada  al-Quran,  sama  seperti  kau 
menyeru  penganut-penganut  al-Taurat  kepada  al-lnjil,  setiap  yang  sempat  dengan  satu  kaum 
yang  sebelum  maka  kaum  itu  dianggap  sebagai  kaumnya  yang  harus  diseru  kepada  ajarannya, 
dan  mereka  berkewajipan  mentaatinya,  tuan  adalah  di  antara  orang  yang  sempat  dengan  nabi 
ini.  Kami  tidak  melarang  kau  dari  agama  al-Masih  tetapi  kami  menyeru  kau  ke  arah  itu."  Jawab 
al-Maquqis:  "Sesungguhnya  telahpun  ku  merenung  perkara  Nabi  ini,  maka  ku  dapati  suatu  hal 
yang  tidak  boleh  dilepaskan  dan  tidak  boleh  dihalangi  orang  yang  inginkannya,  tidak  pula  ku 
dapat  semacam  rnana  amalan  sihir  yang  boleh  menyesatkan,  tidak  pula  sebagai  paderi  yang 
mendusta,  malah  bersama  beliau  tanda-tanda  kenabian  yang  boleh  merungkai  rahsia 
tersembunyi,  seterusnya  boleh  mencerita  penelahan  masa  depan,  semua  ini  akan  ku  fikir." 
Dengan  itu  beliau  mengambil  bingkisan  Rasululllah  itu,  dimasukkan  ke  dalam  tabung  yang 
diperbuat  dari  gading  dan  ditutup  lalu  diserahkannya  kepada  perempuan  suruhannya.  Dan 
dipanggil  seorang  kerani  untuk  menulis  bingkisannya  dengan  bahasa  Arab,  untuk  Rasulullah: 


"Dengan  nama  Allah  Yang  Amat  Pemurah  Lagi  Penyayang"  Untuk  Muhammad  bin  Abdullah 
dari  al-Maquqis  pembesar  Qibti  salam  sejahtera  ke  atas  mu,  ada  pun  selepas  ini,  telahpun  ku 
tatapi  bingkisan  mu  itu  dan  ku  faham  segala  yang  tersurat  di  dalamnya  juga  dengan  apa  yang 
kau  serukan  itu,  di  dalam  pengetahuan  ku  memang  seorang  Nabi  masih  tertinggal  lagi.  Pada 
sangkaan  ku  ianya  akan  diutuskan  di  negeri  al-Syam,  dan  ku  telah  memuliakan  utusan  kau, 
bersamanya  ku  kirimkan  dua  orang  perempuan  untuk  kau,  mereka  berdua  mempunyai 
kedudukan  mulia  pada  orang-orang  Qibti,  kain  pakaian,  ku  hadiahkan  seekor  baghal  untuk  kau 
tunggangi  dan  salam  ke  atas  kau. 

Tidak  lebih  dari  itu  dan  beliau  tidak  memeluk  Islam,  dua  orang  perempuan  ialah  Mariah  dan 
Sirin,  baghal  Waldal  hidup  hingga  ke  zaman  Muawiyah,  manakala  Mariah  dijadikan  sebagai 
jariahnya,  darinya  Rasulullah  mendapat  anak  lelakinya  Ibrahim,  Adapun  Sirin  diberinya  kepada 
Hassan  bin  Thabit  al-Ansari. 

3.  Bingkisan  kepada  Kisra  Raja  Parsi 

Rasulullah  (s.a.w)  telah  menghantar  bingkisan  kepada  Kisra  raja  Parsi: 

"Dengan  nama  Allah  yang  Maha  Pemurah  lagi  Maha  Penyayang  "Dari  Muhammad  utusan  Allah 
kepada  Kisra  Pembesar  Parsi,  salam  sejahtera  ke  atas  yang  mengikuti  hidayat,  beriman 
dengan  Allah  dan  RasulNya,  dan  bersaksi  bahawa  tiada  Tuhan  melainkan  Allah  Yang  Esa  tiada 
sekutu  bagiNya  dan  Muhammad  itu  hamba  dan  pesuruhNya,  di  sini  ku  menyerukan  kau  dengan 
seruan  Allah,  maka  sesungguhnya  aku  adalah  Rasulullah  diutuskan  kepada  manusia  sekalian, 
memberi  inzar  kepada  sesiapa  yang  hidup,  memberi  kata  benar  kepada  kaum  kafirin,  anutilah 
Islam  nescaya  kau  selamat,  sekiranya  kau  menolak  maka  tanggunglah  dosa-dosa  penganut 
Majusi  sekalian. 

Rasulullah  memilih  Abdullah  bin  Huzafah  al-Sahmi  untuk  membawa  risalah  berkenaan. 
Kemudian  al-Sahmi  menyerahkan  risalah  itu  kepada  pembesar  al-Bahrin,  di  sini  kita  tidak  dapat 
pasti  apakah  pembesar  al-Bahrin  telah  menghantar  risalah  itu  dengan  perantaraan  salah 
seorang  dari  orang-orangnya  atau  apakah  beliau  terus  menghantar  Abdullah  al-Sahmi  sendiri 
ke  sana.  Walau  bagiamanapun,  Kisra  bertindak  mengoyak-ngoyak  risalah  itu  selepas  beliau 
membacanya  dan  berkata  dengan  penuh  kesombongan  dan  bongkak:  "Salah  seorang  dari 
hambaku  yang  hina  di  dunia,  telah  berani  menulis  namanya  sebelum  nama  ku."  Bila  peristiwa 
ini  sampai  ke  pengetahuan  Rasulullah  (s.a.w)  maka  baginda  berkata:  "Allah  hancurkan 
pemerintahannya",  dan  memang  berlaku  sebagaimana  kata  Rasulullah  (s.a.w)  itu,  terdahulu 
dari  itu  Kisra  telah  menulis  surat  kepada  "Bazan"  wakilnya  di  negeri  al-Yaman  berbunyi: 
"Hantarkan  dua  orang  kuat  kita  ke  Hijaz,  kemudian  tangkapkan  lelaki  itu  dan  bawa  ke  mari. 
"Bazan"  pun  menurut  perintah  dan  menghantar  dua  orang,  mereka  berdua  ini  membawa  risalah 
kepada  Rasulullah  meminta  baginda  turut  sama  ke  dewan  Kisra  di  Parsi,  sebaik  sahaja  dua 
orang  suruhan  ini  sampai  ke  Madinah  dengan  berkata  kepada  Rasulullah  (s.a.w):  "Sebenarnya 


Maharaja  Syahinsyah  Kisra  telah  pun  menulis  surat  kepada  raja  "Bazan"  menyeru  beliau 
membawa  tuan  hamba  kepadanya,  untuk  itu  "Bazan"  telah  menghantar  daku  supaya  membawa 
tuan  ke  sana,  malah  kata-katanya  penuh  ugutan,  namun  Rasulullah  (s. a. w)  meminta  mereka 
berdua  menemui  baginda  pada  keesokan  harinya. 

Di  masa  yang  sama  telah  berlaku  satu  pemberontakan  besar  di  dalam  istana  terhadap  Kisra, 
selepas  tenteranya  menerima  kekalahan  teruk  dari  tentera  Qaisar  Roman.  Anaknya  Syirowih 
bin  Kisra  telah  membunuh  bapanya  dan  merampas  takhtanya  itu,  kejadian  itu  berlaku  pada 
malam  selasa  sepuluh  terakhir  Jamadil  al-Awal  tahun  ke  tujuh  (7)  Hijrah,  semuanya  ini  di  dalam 
pengetahuan  Rasulullah  (s. a. w)  melalui  wahyu  yang  diturunkan  kepada  baginda.  Semasa 
pertemuan  mereka  di  keesokan  hari,  Rasul  memberi  tahu  mereka  mengenai  kejadian  rampasan 
kuasa  dan  cerita  selengkapnya,  tanya  mereka  berdua:  "Apakah  tuan  mengetahui  semuanya  ini? 
Sebenarnya  kami  telah  memarahi  ke  atas  kamu  semua  qadar  yang  ringan,  mahukah  tuan 
hamba  agar  semua  ini  kami  rakam  dan  menceritakan  kepada  raja  di  sana.  Jawab  Rasulullah: 
Ya!  "Ceritakanlah  kepada  raja  di  sana  sesuatu  mengenai  diriku  di  sini,  malah  katakan 
kepadanya  lagi:  Bahawa  agama  ku  dan  kuasaku  akan  melewati  semua  daerah  kekuasaan  Kisra, 
kuasa  ku  akan  sampai  ke  tempat  terakhir  tersampainya  pecutan  kuda  dan  langkahan  unta, 
malah  ceritakan  kepadanya  lagi,  sekiranya  beliau  memeluk  Islam  akan  ku  serahkan  kekuasaan 
yang  ada  padanya  di  hari  ini,  akan  ku  letakkannya  sebagai  pemerintah  ke  atas  rakyatnya  dan 
pemerintahannya  akan  diwarisi  oleh  anak-anaknya."  Mereka  berdua  pun  keluar  dari  Madinah 
untuk  menemui  Bazan  dan  kepadanya  mereka  menceritakan  kisah  sepenuhnya. 

Tidak  berapa  lama  kemudian  tiba  perkhabaran  menceritakan  tentang  kematian  Kisra  yang  telah 
dibunuh  oleh  anaknya  sendiri  yang  bernama  Syirowih  dalam  perutusan  Syirowih,  beliau 
menyebut:  "Sila  ambil  perhatian  terhadap  lelaki  yang  bapaku  tulis  mengenainya,  sekali-kali 
jangan  kau  mencelanya  hinggalah  datangnya  kepada  kau  perintah  ku.  Kesemua  peristiwa  ini 
telah  membawa  "Bazan"  bersama-sama  orangnya  rakyat  Parsi  yang  berada  di  sampingnya 
memeluk  Islam. 


4.  Risalah  kepada  Qaisar  Raja  Rom 

Di  dalam  satu  hadith  panjang  periwayatan  al-Bukhari,  mengenai  nas  kandungan  risalah  yang 
telah  dikirim  oleh  Nabi  (s. a. w)  kepada  raja  Rom  yang  bernama  Heracules  seperti  berikut: 
"Dengan  nama  Allah  Yang  Maha  Pemurah  lagi  Maha  Penyayang  "Dari  Muhammad  hamba 
Allah  dan  utusannya  kepada  Heracules  pembesar  Rom,  salam  sejahtera  ke  atas  yang 
mengikuti  hidayah,  anutilah  Islam  kau  akan  selamat,  anutilah  Islam  kau  akan  diberi  ganjaran 
dua  kali  ganda,  sekiranya  kau  berpaling  tadah  maka  kau  memikul  beban  dosa  golongan  Arisin. 
Wahai  ahli  kitab,  marilah  kamu  kepada  kalimah  yang  bersamaan  di  antara  kami  dan  kamu, 


bahawa  tiada  yang  kita  sembah  kecuali  Allah  dan  tidak  kita  mempersekutukannya  dengan 
sesuatu  pun  dan  tidak  sesetengah  kita  mengangkat  yang  lain  menjadi  tuhan  selain  dari  Allah, 
kalau  mereka  berpaling,  kamu  katakanlah:  "Jadi  saksilah  kamu,  bahawa  kami  orang-orang 
Islam". 

Rasulullah  (s. a. w)  telah  memilih  Duhaiyah  bin  Khalifah  al-Kalabi  untuk  membawa  risalahnya 
kepada  Heracules  itu,  dengan  menyerahkannya  kepada  pembesar  Basra  untuk  dibawanya 
kepada  Qaisar,  al-Bukhari  telah  meriwayatkan  dari  Ibnu  Abbas  sebuah  Hadith  mengenai  kisah 
yang  diceritakan  oleh  Abu  Sufian  kepadanya,  semasa  beliau  bersama-sama  rombongannya 
yang  sedang  di  negeri  al-Syam,  bahawa  pihak  Heracules  telah  menjemput  beliau;  ini  adalah 
semasa  Rasulullah  berdamai  dengan  Quraisy,  mereka  datang  kepadanya  di  llya.  Heracules 
menjemput  mereka  dalam  satu  majlisnya  yang  dikelilingi  oleh  pemuka-pemuka  Rom,  bersama 
mereka  juga  dijemput  penterjemah,  lantas  beliau  bertanya:  "Siapa  di  antara  kamu  yang  terdekat 
hubungan  kekeluargaan  dengan  tokoh  yang  mendakwa  dirinya  sebagai  nabi?"  Kara  Abu  Sufian: 
"Dakulah  yang  terdekat."  Kata  Heracules,  "Ayuh  tampil  ke  mari",  kemudian  beliau  dan  kawan- 
kawannya  itu  mendekatinya,  beliau  semua  duduk  di  belakang  Abu  Sufian. 

Kemudian  Heracules  berkata  kepada  penterjemahnya:  "Sebenarnya  aku  hendak  tanya 
mengenai  lelaki  itu,  sekiranya  beliau  ini  mendustai  daku  kamu  semua  sebutkan 
pembohongannya  itu."  Kata  Abu  Sufian:  "Kalau  tidak  kerana  malu  yang  akan  ditunjukkan 
kepada  ku  nescaya  ku  dusta  sahaja  di  hari  itu  mengenai  Muhammad."  Kata  Abu  Sufian: 
"Seawal  soal  yang  dihadapkan  kepadaku  ialah  : "Bagaimana  hubungan  kekeluargaannya 
dengan  kamu?"  Kata  ku;  "Dengan  kami  baginda  berketurunan  baik".  Tanya  beliau:  "Apakah 
dakwaan-dakwaannya  itu  ada  orang  lain  sebelum  ini  pernah  perkatakan?"  Jawab  ku:  "Tak  ada." 
Tanya  beliau:  "Adakah  sebelum  ini  bapanya  keturunan  raja-raja?"  Jawab  ku:  "Tiada".  Tanya 
beliau  lagi:  "Golongan  bangsawankah  atau  golongan  lemahkah  yang  mengikutinya?"  Jawab  ku: 
"Malah  golongan  lemah".  Tanya  beliau:  "Apakah  mereka  saban  hari  semakin  bertambah  atau 
berkurangan".  Jawabku:  "Malah  semakin  bertambah."  Tanya  beliau  lagi:  "Apakah  terdapat 
penganut  agamanya  murtad  kerana  memarahi  agamanya?"  Jawab  ku:  "Tak  ada".  Tanyanya 
lagi:  "Apakah  sebelum  ini  kamu  menempelak  beliau  sebagai  pendusta,  sebelum  beliau 
menganjur  agamanya?"  Kataku:  "Tidak  sama  sekali,  malah  sepanjang  pergaulan  kami 
denganya  tidak  pernah  kami  alami  darinya  sikap  seperti  ini."  Kata  ku  dalam  diri  di  masa  ini: 
"Tidak  a da  satu  perkataan  lain  yang  dapat  ku  masukkan  dicelah-cel&hnya."  Kemudian  tanya 
beliau  lagi:  "Bagimana  persengketaan  kamu  dengannya?"  Jawab  ku:  "Persengkataan  kami 
dengannya  amat  sengit,  kadang-kadang  kami  menang,  dan  kadang-kadang  beliau  menang." 
Katanya  lagi:  "Apa  yang  beliau  suruh  kamu?  Jawabku:  "Beliau  menyuruh  kami  dengan  katanya: 
Hendaklah  kamu  semua  menyembah  Allah  Yang  Esa,  jangan  sekali-kali  kamu  menyekutuiNya 
dengan  barang  sesuatu  pun.  Hendaklah  tinggalkan  apa  yang  diperkatakan  oleh  nenek  moyang 


kami,  Baginda  juga  menyuruh  kami  menunaikan  solat,  bersedekah,  bersihkan  hati  dan  tindakan, 
serta  menghubung  silaturrahim." 

Kemudian  kata  Heracules  kepada  penterjemahnya:  Katakan  kepadanya:  "Aku  telah  pun 
bertanya  kepada  kamu  mengenai  nasab  keturunannya  maka  kamu  menjawab  yang  beliau  ini 
mempunyai  hubungan  keturunannya.  Demikian  halnya  dengan  para  Rasul,  sememangnya 
diutuskan  kepada  bangsa  keturunannya,  kemudian  ku  tanya  kamu  apakah  ada  orang 
sebelumnya  yang  membawa  ajaran  ini,  kamu  jawab  tidak,  apa  yang  dapat  ku  simpulkan  di  sini 
ialah  kalau  sekiranya  sudah  ada  orang  lain  sebelum  ini  telah  bercakap  mengenai  ajaran  ini, 
nescaya  ku  katakan  ianya  tidak  lebih  dari  mengikuti  orang  yang  sebelumnya,  ku  tanya  kamu, 
apakah  datuk  neneknya  dari  golongan  raja-raja,  dan  kamu  katakan  tidak,  untuk  itu  aku  berkata: 
Kalaulah  ianya  dari  keturunan  raja-raja,  akan  ku  tuduh  beliau  ini  menuntut  takhta  emak  bapanya, 
seterusnya  ku  bertanya  apakah  pernah  kamu  menuduh  beliau  sebagai  pendusta  sebelum 
beliau  membawa  ajarannya,  kamu  jawab:  tidak  berlaku  semua  itu,  maka  pastilah  bagiku, 
bahawa  tidak  mungkin  beliau  meninggalkan  sikap  dustanya  dengan  manusia  untuk  mendustai 
Allah.  Ku  bertanya:  Apakah  keseluruhan  ahli  al-Sirah  menyebut  bahawa  Sariyah  ini  berlaku 
sebelum  al-Hudaibiah,  ianya  satu  kesalahan  yang  nyata,  kerana  penghantaran  risalah  kepada 
Qaisar  dibuatnya  selepas  al-Hudaibiah,  sebab  itulah  maka  Ibnu  al-Qayyim  mengatakan,  dengan 
lafaznya:  "Peristiwa  ini  berlaku  selepas  perjanjian  al-Hudaibiah  tanpa  ragu-ragu  lagi". 

5.  Risalah  kepada  al-Munzir  bin  Sawi 

Nabi  (s. a. w)  mengutus  risalah  kepada  al-Munzir  bin  Sawi  pemerintah  al-Bahrain,  menyeru 
beliau  kepada  Islam.  Rasulullah  (s.a.w)  memilih  al-'Ala'  bin  al-Hadhrami  untuk  menyampaikan 
risalahnya  itu,  sebagai  jawapan  al-Munzir  telah  menulis  kepada  Rasulullah  (s.a.w)  seperti 
berikut: 

Ada  pun  selepas  itu  wahai  Rasulullah,  sebenarnya  telahpun  ku  baca  bingkisan  tuan  hamba  itu 
kepada  penduduk  al-Bahrain,  di  antara  mereka  gemarkan  Islam  dan  kagum  dengannya  dan 
sebahagian  yang  lain  membencinya,  di  bumi  ku  ini  terdapat  penganut  Majusi  dan  Yahudi,  maka 
berlaku  sesuatu  hal  di  sini  mengenai  seruan  tuan  hamba  itu. 

Rasulullah  (s.a.w)  membalas  semula  kepadanya: 

"Dengan  nama  Allah  Yang  Maha  Pemurah  lagi  Maha  Penyayang  " Dari  Muhammad  Utusan 
Allah  kepada  al-Munzir  bin  Sawi  salam  ke  atas  kau.  Maka  sesungguhnya  kepada  Engkau  Allah, 
aku  memuji  yang  tiada  Tuhan  selainNya  dan  ku  mengaku  bahawa  Muhammad  adalah 
hambaNya  dan  pesuruhNya,  adapun  selepas  itu  aku  mengingatkan  kau  dengan  Allah 
Azzawajala,  maka  sesungguhnya  sesiapa  yang  menasihat  sebenarnya  beliau  menasihati 
dirinya,  dan  sesiapa  yang  mentaati  ku  dan  sesiapa  yang  menasihatkan  mereka  bererti  telah 
menasihatiku.  Sebenarnya  para  utusan  ku  telahpun  memuji  kau  dengan  baik,  sesungguhnya 
melalui  kau  aku  memberi  syafaat  ku  kepada  kaum  kau,  oleh  itu  biarlah  kaum  muslimin  dengan 


kebebasan  mereka  dan  pengampunan  kau  terhadap  pesalah-pesalah,  maka  terimalah  mereka. 
Sekiranya  kau  terus  soleh  dan  baik  maka  kami  tidak  akan  memecatkan  kau  dari  tugas  dan 
sesiapa  yang  masih  dengan  pegangan  Yahudi  atau  Majusinya  ianya  wajib  membayar  jizyah. 

6.  Risalah  kepada  Hauzah  bin  Ali  penguasa  al-Yamamah 

Nabi  (s. a. w)  telah  menulis  kepada  penguasa  al-Yamamah  Hauzah  bin  Ali. 

Dengan  nama  Allah  Yang  Maha  Pemurah  Lagi  Maha  Penyayang  dari  Muhammad  pesuruh 
Allah  kepada  Hauzah  bin  Ali,  salam  kepada  yang  mengikuti  hidayah,  ketahuilah  bahawa  agama 
ku  ini  akan  tampil  ke  akhir  tempat  tersampainya  pecutan  kuda  dan  langkahan  unta,  peluklah 
Islam  akan  selamat  kau  dan  akan  ku  kalahkan  segala  sesuatu  yang  di  bawah  kekuasaan  kau 
itu. 

Rasulullah  memilih  Salit  bin  Amru  al-Amiri  untuk  membawa  risalahnya  kepada  Hauzah, 
setibanya  Salit  ke  hadapan  Hauzah  dengan  surat  yang  bermohor  itu  selepas  memberi  salam 
hormat  kepadanya,  beliau  terus  membaca  risalah  berkenaan.  Hauzah  membalas  jawapan  yang 
tidak  selayaknya.  Dari  situ  beliau  menulis  surat  balas  kepada  nabi  (s. a. w)  dengan  katanya: 
"Betapa  eloknya  yang  kau  serukan  kepadanya  itu,  bangsa  Arab  semuanya  menggeruni 
kedudukan  ku  ini,  oleh  itu  peruntukan  kepada  ku  sebahagian  dari  kuasa  mu  itu,  maka  bolehlah 
ku  ikutmu,  Hauzah  memberi  hadiah  kepada  Salit,  dan  persalinan  pakaian  buatan  "Hajar", 
namun  hadiah-hadiah  itu  diserahkannya  kepada  Rasulullah  (s. a. w),  dengan  menceritakan  kisah 
selengkapnya. 

Rasulullah  membaca  risalah,  yang  ditulis  Hauzah  kepada  baginda  (s. a. w)  dan  bersabda:  "Kalau 
beliau  pinta  dari  ku  sebidang  tanah  tak  akan  ku  berinya,  musnah  dan  musnah  segala  apa  yang 
di  dalam  kekuasaannya".  Sekembalinya  Rasulullah  dari  pembukaan  Makkah  Jibril  telah 
mendatangi  baginda  memberitahu  bahawa  Hauzah  telah  mati,  maka  kata  Rasulullah  (s.a.w): 
"Adapun  sesungguhnya  dari  al-Yamamah  itulah  akan  keluarnya  seorang  pendusta  mendakwa 
sebagai  nabi,  akan  dibunuh  selepas  ku  kembali  kepada  Allah".  Maka  bertanya  seorang  sahabat: 
"Wahai  Rasulullah  ! Siapakah  yang  akan  membunuhnya?"  Jawab  Baginda:  "Engkau  dan 
sahabat-sahabat  kau  ini",  maka  berlakulah  kejadian  sebagaimana  yang  disebutkan  Rasulullah 
(s.a.w)  itu. 


7.  Risalah  kepada  Ai-Harith  bin  Abi  Syamar  al-Ghassani  pemerintah  di  Damsyik: 

Rasulullah  menulis  kepada  al-Harith  bin  Abi  Syamar: 

Dengan  nama  Allah  Yang  Maha  Pemurah  lagi  Maha  Penyayang,  dari  Muhammad  Pesuruh 
Allah  kepada  al-Harith  bin  Abi  Syamar,  salam  ke  atas  yang  mengikuti  hidayah,  beriman  dan 
mempercayainya,  sebenarnya  ku  menyeru  kamu  supaya  beriman  dengan  Allah  Yang  Esa  yang 
tiada  sekutu  bagiNya,  denganNya  kekuasaan  kau  kekal  untuk  kau. 


Rasulullah  memberi  tanggungjawab  membawa  risalah  ini  kepada  Syuja'  bin  Wahb  dari  Banu 
Asad  bin  Khuzaimah.  Setibanya  risalah  kepada  al-Harith  bin  Abi  Syamar  maka  beliau 
menjawab  dengan  katanya:  "Siapa  yang  mampu  merampas  kekuasaanku  ini?  Aku  akan  pergi 
kepadanya".  Dan  beliau  tidak  memeluk  Islam. 


8.  Risalah  kepada  Raja  Uman 

Rasulullah  mengirim  risalah  kepada  Raja  Uman  bernama  Jaifar  dan  saudaranya  Abd.  Kedua- 
duanya  adalah  anak  kepada  al-Jalandi. 

"Dengan  nama  Allah  yang  Maha  Pemurah  lagi  Maha  Penyayang,  dari  Muhammad  bin  Abdullah 
kepada  Jaifar  dan  Abd  bin  al-Jalandi,  salam  ke  atas  yang  mengikuti  hidayat,  adapun 
selepasnya,  maka  aku  menyeru  kamu  berdua  dengan  seruan  Islam,  peluklah  Islam  nescaya 
kamu  berdua  selamat,  sebenarnya  ku  ini  utusan  Allah  kepada  manusia  sejagat  untuk  memberi 
inzar  kepada  yang  masih  hidup  dan  menegaskan  kata  benar  kepada  kaum  kafir,  sekiranya 
kamu  berdua  akur  menerima  Islam  ku  terus  letakkan  kamu  berdua  sebagai  penguasanya,  dan 
sekiranya  kamu  enggan  untuk  menerima  Islam  maka  kerajaan  kamu  berdua  akan  luput,  di 
mana  kuda-kuda  ku  akan  melewati  perkarangan  kamu  berdua  dan  di  hari  itu  terbukti  kenabian 
ku  mengatasi  pemerintahan  kamu  berdua  ". 

Rasulullah  menyerah  risalah  ini  kepada  Amru  Ibni  al-'Aas  (r.a),  maka  cerita  Amru:  "Ku  keluar 
hingga  sampai  ke  Uman,  sampainya  daku  di  sana  ku  terus  berhubung  dengan  Abd  yang  lebih 
waras  dan  mudah  kira  bicara  di  antara  mereka  berdua,  ku  sebut  kepada  utusan  Rasulullah 
(s. a. w)  kepada  saudara  engkau".  Kata  beliau  kerana  usia  dan  kekuasaan,  kepadanya  dan  biar 
beliau  Tanya  beliau:  "Kepada  apa  yang  kau  katakan  padaku:  "Aku  menyeru  kepada  beriman 
kepada  Allah  dan  tiada  sekutu  bagiNya,  kau  menolak  dan  disembah  selain  dariNya,  engkau 
mengunci  Muhammad  itu  hamba  dan  pesuruhNya".  Jawab  "Wahai  Amru,  engkau  ini  anak 
kepada  qabilah  kau,  apa  yang  bapa  kau  buat?  Kami  ini  banyak  meneladani  beliau",  jawab  ku, 
"Beliau  mati  dalam  keadaan  tidak  beriman  dengan  Muhammad  (s. a. w)  tapi  pada  harapan  ku 
supaya  beliau  memeluk  Islam  dan  mempercayainya.  Ku  pun  sebelum  ini  mempunyai 
pandangan  yang  sama  dengan  beliau  tapi  kini  Allah  memberi  hidayat  kepadaku  untuk  memeluk 
Islam.  Tanya  Abd:  "Sejak  bilakah  kau  ikutinya?"  Jawabku:  "Masih  baru".  Tanya  beliau  lagi: 
"Sejak  dari  mana  kau  mengenal  Islam".  Jawab  ku:  "Semasa  ku  berada  di  samping  al-Najasyi 
dan  ku  beritahu  beliau  yang  al-Najasyi  pun  sudah  memeluk  Islam",  kata  beliau:  "Dan  apa  pula 
tindakan  kaumnya  terhadap  kekuasaannya",  jawabku:  "Mereka  semua  akur  dan  ikuti  jejak 
langkahnya",  kata  beliau:  "Adakah  golongan  paderi  dan  pastur  ikut  beliau?"  Jawab  ku:  "Ya" 
kemudian  kata  beliau:  "Wahai  Amru  perhatikan  dahulu  apa  yang  kau  sebutkan  itu.  Sebenarnya, 
tidakkah  berbohong  itu  merupakan  suatu  sifat  yang  keji  bagi  seorang  lelaki".  Jawab  ku:  "Daku 


tidak  berbohong,  ianya  satu  sifat  yang  tidak  diharuskan  di  dalam  agama  kami",  kemudian  tanya 
beliau  lagi:  "Aku  tidak  fikiryang  Heracules  mengetahui  keislaman  al-Najasyi,  jawabku:  "Bahkan". 
Tanya  beliau:  "Bagaimana  yang  boleh  kau  tahu  ini?  Kata  ku:  "Kerana  al-Najasyi  mengeluar 
kepadanya  ufti  (jizyah),  tapi  selepas  beliau  memeluk  Islam  dan  mempercayai  dengan 
Muhammad  (s.a.w)  maka  kata  beliau:  "Tidak  ! Demi  Allah  hari  ini  kalau  beliau  pinta  dari  ku  satu 
dirham  pun  tidak  akan  ku  berinya",  Hal  ini  telah  sampai  kepengetahuan  Heracules,  maka 
berkata  al-Niyaq  saudaranya:  "Kamu  boleh  biarkan  hamba  mu  itu  tidak  membayarkan  kepada 
kau  uftinya,  kemudian  menganut  agama  bukan  agama  kau  ini,  iaitu  satu  agama  baru".  Jawab 
Heracules:  "Seseorang  yang  sukakan  satu  agama  kemudian  beliau  pegangnya,  apa  boleh  buat? 
Demi  Allah  kalaulah  tidak  kerana  sayangkan  pemerintahan  ku  ini  nescaya  ku  bertindak  seperti 
beliau  itu  dan  katanya  lagi:  Perhatikan  apa  yang  kau  sebutkan  tadi  wahai  Amru?"  Jawab  ku: 
"Demi  Allah  ku  bercakap  benar".  Kata  Abd:  "Ceritakan  lagi  kepada  ku  apa  yang  disuruh  dan  apa 
yang  dilarang".  Kata  ku:  "Baginda  menyuruh  mentaati  Allah  Azawajalla,  melarang 
memaksiatiNya  dan  menyuruh  berbuat  baik,  menghubungi  keluarga,  melarang  penganiayaan, 
perseteruan,  zina,  arak,  penyembahan  batu,  berhala  dan  salib". 

Kata  Abd:  "Betapa  indah  dan  cantiknya  apa  yang  diserukan  itu,  kalaulah  saudaraku  boleh 
mengikuti  ku  nescaya  kamu  berdua  akan  berkejar  ke  sana  agar  dapat  kami  beriman  dengan 
Muhammad  (s.a.w)  dan  mempercayainya.  Tetapi  saudaraku  amat  sayang  untuk  meninggalkan 
pemerintahannya,  ini  menyebabkan  kami  berdosa".  Kataku:  "Kalau  beliau  memeluk  Islam, 
Rasulullah  akan  melantik  beliau  sebagai  pemerintah  ke  atas  kaum  sebangsanya,  seterusnya 
akan  dipungut  zakat  sedekah  dari  golongan  hartawan  kemudian  diagihkan  kepada  golongan 
fakir  miskin".  Kata  Abd:  "Ini  adalah  akhlak  mulia,  dan  apa  itu  sedekah?"  Aku  pun  menceritakan 
perintah  yang  difardukan  oleh  Rasulullah  mengenai  zakat  sedekah  pada  harta  benda  hinggalah 
kepada  ternakan  unta.  Kata  Beliau:  "Amru!  Apakah  diambil  zakat  dari  binatang  ternakan  yang 
memakan  pokok-pokok  dan  meminum  air  itu?"  Jawabku:  "Ya!  Kata  Abd:  "Demi  Allah  aku  tak 
terfikir  yang  kaum  ku  yang  berjauhan  rumah  mereka  dan  bilangan  mereka  boleh  mematuhi 
perkara  ini".  Kata  Amru  pintu  rumahnya  beberapa  hari  dan  beliau  puji  saudaranya  memberitahu 
maklumat  yang  ditemui. 

Berlaku  di  suatu  hari  di  mana  beliau  telah  menjerit  masuk  ke  dalam,  pembantunya  memberi 
khidmat  kepada  kata  Abd:  "Tinggalkan  dia".  Aku  pun  dibiarkan,  dan  ku  pergi  duduk.  Mereka 
enggan  membiarkan  ku  duduk,  ku  memerhati  ke  arahnya  maka  beliau  berkata:  "Cakaplah 
mengenai  tujuan  kau".  Lalu  ku  serahkan  risalah  yang  bermohor  itu,  maka  beliau  membuka 
sampul  bermohor  itu  serta  membaca  hingga  ke  akhirnya,  lepas  itu  beliau  menyerahkan  kepada 
saudaranya,  dan  saudaranya  membaca  seperti  yang  beliau  baca,  namun  ku  dapati  saudaranya 
lebih  lembut  darinya,  lalu  beliau  berkata:  "Boleh  tak  kau  ceritakan  mengenai  Ouraisy,  apa  yang 
mereka  lakukan?"  Kata  ku:  "Mereka  telah  mengikuti  Baginda,  sama  ada  sukakan  agamanya 
atau  kekalahannya."  Tanya  beliau  lagi:  "Dan  siapa  kah  orang  yang  bersamanya?"  Jawabku: 


"Orang  ramai  sukakan  Islam  dan  memilihnya  dari  yang  lain.  Kini  mereka  mengenali  melalui  akal 
pemikiran  mereka  di  samping  hidayat  Allah  bahawa  mereka  dahulu  adalah  dalam  kesesatan, 
setahu  aku  tidak  ada  yang  tinggal  lagi  selain  dari  kau  di  penjuru  ini,  sekiranya  kau  tidak 
memeluk  Islam  di  hari  ini  dan  mengikutinya,  kau  akan  dilanyak  oleh  kuda-kuda,  bumi  hijau  mu 
akan  musnah.  Ayuh  peluklah  Islam  nescaya  kau  selamat,  dan  seterusnya  kau  dilantik  sebagai 
ketua  kaum  kau,  terhindar  kau  dari  serangan  kuda-kuda  dan  tentera."  Jawab  beliau:  "Tinggallah 
daku  bersendirian  hari  ini,  dan  kemarilah  kau  pada  besok  hari". 

Ku  pun  pergi  berjumpa  adiknya,  maka  kata  adiknya:  "Hai  Amru,  aku  harapkan  beliau  akan 
memeluk  Islam,  sekiranya  beliau  tidak  mengutamakan  pemerintahannya".  Pada  keesokan  hari 
ku  datang  kepadanya,  beliau  enggan  membenarkan  ku  masuk,  maka  ku  pergi  menemui 
saudaranya,  ku  ceritakan  kepadanya  bahawa  ku  tak  dapat  bertemunya,  saudaranya  itu 
membawa  aku  masuk  maka  beliau  berkata:  "Aku  berfikir  tentang  seruan  yang  telah  kau 
ucapkan  kepadaku  itu,  kalau  demikian  maka  aku  ini  adalah  pemerintah  Arab  yang  terlemah, 
sekiranya  aku  serahkan  yang  di  tanganku  ini  kepada  seorang  lelaki,  sedang  kudanya  pun  tidak 
sampai  ke  sini,  tapi  kalau  kudanya  sampai  ke  sini  pasti  berlaku  peperangan  yang  belum  pernah 
terjadi  lagi  sebelum  ini.  Kata  Amru:  "Besok  aku  hendak  keluar  dari  sini,  jadi  setelah  beliau  pasti 
yang  aku  akan  keluar  maka  beliau  pun  bersendirian  dengan  saudaranya  itu".  Lalu  beliau 
berkata:  "Apa  sikap  kita  dengan  risalahnya  itu,  semua  orang  yang  diutus  risalah  kepada  mereka 
telah  pun  memberi  persetujuan".  Di  pagi  itu  beliau  pun  menjemput  ku.  Di  situ  beliau  memberi 
jawapan  menerima  dan  memeluk  Islam  dengan  saudaranya,  mempercayai  Rasulullah, 
membiarkan  sahaja  aku  memungut  zakat  manakala  pemerintahan  mereka  dikekalkan  dan 
mereka  merupakan  penolong  terhadap  golongan  yang  menentangku". 

Jalan  cerita  ini  menunjukkan  bahawa  pengutusan  risalah  kepada  orang  berdua  itu  terlewat, 
berbanding  dengan  penghantaran  kepada  raja-raja  lain,  pendapat  majoriti  penghantaran 
berlaku  selepas  pembukaan  Makkah. 

Dengan  risalah-risalah  ini  bermakna  Rasulullah  (s. a. w)  telah  menyampaikan  dakwahnya 
kepada  sebahagian  besar  raja-raja  di  dunia.  Di  antara  mereka  ada  yang  beriman  tetapi 
sebahagian  yang  lain  kufur  dengannya.  Namun  mereka  yang  kufur  tetap  memikirkan  tentang 
risalah  ini  setelah  kenal  dan  mengetahui  nama  Baginda  dan  agamanya. 

AKTIVITI  KETENTERAAN  SELEPAS  PERDAMAIAN  AL-HUDAIBIAH 

Peperangan  al-Ghaabah  atau  Peperangan  Zu  Qirad. 

Peperangan  ini  merupakan  gerakan  buruan  ke  atas  sekumpulan  Banu  Farazah  yang  telah 
melakukan  tindakan  melanun,  sebagai  satu  cara  menentang  Rasulullah  (s. a. w),  lanya  adalah 
peperangan  yang  pertama  Rasulullah  selepas  perjanjian  al-Hudaibiah  dan  sebelum  Khaibar.  al- 
Bukhari  mencatit  dalam  pra  kata  topik  berkenaan  sebagai  berlaku  sebelum  peperangan  Khaibar. 


Imam  Muslim  meriwayatkan  di  dalam  sahihnya  sedemikian  juga,  di  dalam  hadith  Salamah  bin 
al-Akwa'.  Tetapi  Jumhur  ahli  al-Sirah  dan  al-Maghazi  menyebut  peperangan  ini  berlaku 
sebelum  al-Hudaibiah.  Sebenarnya  apa  yang  terdapat  di  dalam  kitab  al-Sahih  lebih  sahih  dari 
apa  yang  disebut  oleh  ahli  al-Sirah. 

Ringkasan  periwayatan  cerita  dari  hadith  Salamah  bin  al-Akwa',  pahlawan  peperangan  ini, 
dengan  berkata:  "Rasulullah  melepaskan  ternakan  untanya  bersama  dengan  budak  suruhannya 
Rabah,  aku  turut  bersama  Rabah  menunggang  kuda  Abu  Talhah,  semasa  kami  di  waktu  pagi 
tiba-tiba  Abdul  al-Rahman  al-Fazari  telali  menyerang  ke  atas  ternakan  lalu  membunuh 
pengembalanya  dan  membawa  lari  semua  unta-unta  ternakan.  Ku  berkata  kepada  Rabah: 
Kamu  tunggang  kuda  ini  dan  beritahu  kepada  Talhah,  serta  ceritakan  kepada  Rasulullah  (s.a.w), 
aku  lari  ke  tanah  tinggi  mengadap  al-Madinah  dan  melaung  : Tolong!  Tolong!  Tolong!  Kemudian 
ku  kejar  penyamun-penyamun  itu  dengan  meluncur  panah  ke  arah  mereka  sambil  bermadah: 
"Anak  lelaki  Al-Akwa'  daku  ini  hari  nahas  hari  ini. " 

Demi  Allah,  terus  ku  menghujani  mereka  dengan  panahan,  di  antara  mereka  ada  yang  gugur, 
kalau  ada  penunggang  mereka  yang  berpatah  balik  ke  belakang  aku  mengelak  diri  di  sebalik 
pokok-pokok,  dari  situ  aku  memanah  hingga  seteru  ku  tersungkur  jatuh,  kalau  mereka 
memasuki  di  celah-celah  bukit,  aku  naik  ke  atas.  Dari  atas  ku  humbankan  ketul-ketui  batu  ke 
atas  mereka,  beginilah  aku  terus  memburu  mereka  hingga  tiada  unta  Rasulullah  kecuali 
kesemua  berada  di  belakang  ku.  Ku  buru  lagi  dan  ku  panah  mereka  hingga  terpaksa  mereka 
membuang  lebih  dari  tiga  puluh  helai  kain  Burdah(serban)  dan  tiga  puluh  bilah  tombak,  supaya 
ringan  dan  mudah  lari,  apa  sahaja  yang  mereka  buang  ku  letak  batu-batu  di  situ  supaya  mudah 
Rasulullah  dan  para  sahabat  mengecamnya. 

Apabila  lanun-lanun  itu  keletihan,  mereka  berhenti  dan  berehat  di  suatu  jalan  di  atas  bukit  untuk 
makan.  Aku  menunggu  mereka  di  atas  sebuah  bukit  kecil,  empat  orang  dari  mereka  naik  ke 
bukit  menuju  ke  arah  ku:  Ku  pun  berkata:  Kamu  tidak  kenal  aku  siapa?  Akulah  Salamah  bin  al- 
Akwa',  tak  seorang  pun  yang  terlepas  bila  aku  mengejarnya  dan  tak  siapa  pun  yang  dapat 
memburu  aku. 

Dengan  itu  mereka  pun  berpatah  balik,  tinggalkan  tempat  ku  itu  ternampaklah  berkuda 
Rasulullah  sedang  melalui  di  antara  puak  Orang  yang  di  hadapan  ialah  Akhram  di  belakangnya 
- Outadah  di  belakangnya  lagi  al-Miqdad  bin  al-Aswad.  Abu  al-Rahman  bertembung  dengan  al- 
Akhram  di  situ.  Al-Akhram  membunuh  kuda  Abdul  al-Rahman  manakala  Abdul  al-Rahman 
menikam  al-Akhram  dan  membunuhnya  kemudian  beliau  berpindah  ke  kudanya  tetapi  sempat 
dikejar  oleh  Outadah  dan  ditikamnya  Abd  al-Rahman  hingga  mati,  yang  lain-lain  cabut  lari, 
justeru  itu  kami  kejar  mereka  dari  belakang  dengan  berlari,  akhirnya  mereka  menyusur  masuk 
ke  suatu  lorong  yang  ada  air,  dikenali  sebagai  Za  Oirad. 

Kira-kira  waktu  itu  sudah  pun  petang,  mereka  ke  situ  untuk  minum  air,  rupanya  mereka  semua 
dahaga,  tidak  sempat  mereka  meminum  setitik  air  pun,  ku  buru  mereka  dari  situ.  Di  tempat  itu 


Rasulullah  (s. a. w)  telah  bertemu  dengan  ku  bersama-sama  dengan  kuda-kuda  kira-kira  waktu 
pun  sudah  isya',  ku  berkata  kepada  Rasulullah:  "Mereka  kehausan  wahai  Rasulullah,  sekiranya 
Rasulullah  hantarkan  bersama  ku  seratus  orang,  niscaya  ku  tawan  segala  apa  yang  ada 
bersama  mereka".  Jawab  Rasulullah:  "Hai  Ibnu  al-Akwa',  sekarang  ini  memang  kau  mampu 
untuk  menawan  mereka  tapi  biarkanlah  mereka  pergi".  Sambung  Rasulullah  lagi:  "Sekarang 
mereka  berlindung  di  Ghatafan". 

Sabda  Rasulullah:  "Sebaik-baik  penunggang  hari  ini  ialah  Abu  Outadah  dan  sebaik-baik 
pahlawan  kita  ialah  Salamah".  Rasulullah  membahagikan  rampasan  di  mana  ku  diberi  dua 
saham,  satu  saham  sebagai  pejuang  berjalan  kaki  satu  saham  lagi  sebagai  pejuang  berkuda. 
Semasa  pulang  ke  Madinah  baginda  menunggang  untanya  al-'Adhba'  dan  ku  mengekori  dari 
belakang  Baginda. 

Semasa  peperangan  ini  Baginda  melantik  Ibnu  Ummu  Maktum  sebagai  Amir  di  Madinah, 
bendera  Islam  diserahkan  kepada  al-Miqadad  bin  Amru. 


PEPERANGAN  AL-KHAIBAR  DAN  WADI  AL-QURA 

Bulan  Muharram  tahun  ke  tujuh  (7)  hijrah 

Khaibar  adalah  sebuah  kota  besar  dikelilingi  tembok  berbenteng  dan  taman-taman,  jaraknya  ke 
Madinah  enam  puluh  (60)  atau  lapan  puluh  (80)  batu  di  sebelah  utara,  tapi  sekarang  sebagai 
sebuah  kampung  dengan  cuacanya  yang  kurang  baik  untuk  kesihatan. 

Faktor  kejadian: 

Setelah  Rasulullah  terasa  aman  terhadap  salah  satu  dari  tiga  sayap  terkuat  Barisan  Bersekutu 
dan  terasa  selamat  sepenuhnya,  khusus  selepas  perjanjian  perdamaian  al-Hudaibiah,  kini 
Rasulullah  mengatur  perkiraannya  dengan  dua  sayap  yang  masih  bertenaga:  Kaum  Yahudi  dan 
Qabilah-qabilah  Najdi,  agar  perkiraan  ini  akan  membawa  kepada  keamanan  dan  kesejahteraan 
serantau  yang  menyeluruh,  seterusnya  orang  Islam  boleh  cuci  tangan  dari  peperangan 
berdarah  yang  berterusan  itu  dan  mengalih  langkah  kepada  kerja-kerja  dakwah  dan  menyampai 
risalah  Allah  sepenuhnya. 

Oleh  kerana  Khaibar  merupakan  sarang  pakatan  da-konspirasi,  malah  merupakan  markas 
gerakan  tentera  yang  menimbulkan  kekacauan  dan  mencetuskan  peperangan,  maka  sudah 
selayaknya  kaum  muslimim  memberi  penumpuan  kepadanya. 

Apa  yang  dikatakan  Khaibar  sebagai  pencetus  kesemuanya,  ini  kerana  kita  tidak  boleh  melupai 
usaha-usaha  penduduk  Khaibar  yang  menghimpun  tenaga  Barisan  Bersekutu  untuk  memerangi 
kaum  muslimin,  malah  mereka  juga  yang  menginisiatifkan  kepada  Banu  Ouraidhah  supaya 
mengkhianati  orang-orang  Islam,  dan  mereka  jugalah  yang  bertindak  membuat  hubungan 
dengan  musuh  dalam  selimut  iaitu  kaum  munafigin,  juga  hubungan  dengan  Ghatafan  dan  Arab- 


arab  Badwi  yang  merupakan  sayap  ke  tiga  kepada  Barisan  Bersekutu.  Malahan  mereka  sendiri 
sudah  pun  mempersiapkan  diri  untuk  memasuki  kancah  peperangan,  mereka  sudah  pun 
memulakan  percubaan  itu  dengan  beberapa  siri  serangan,  di  antara  yang  terkutuk  ialah  mereka 
merencana  untuk  membunuh  Rasulullah  (s.a.w). 

Berhadapan  dengan  usaha  jahat  mereka,  kaum  muslimin  terpaksa  menghantar  beberapa  unit 
tentera  ke  sana,  hinggalah  kepada  tindakan  membunuh  kepala  samseng  dan  perancang 
kejahatan  seperti  Salam  bin  Abi  al-Haqiq  dan  Asir  bin  Zarim,  namun  kewajipan  kaum  muslimin 
terhadap  golongan  Yahudi  ini  lebih  besar  dari  itu.  Ditangguhkan  operasi,  kerana  kekuatan  yang 
lebih  besar  dan  seteru  yang  lebih  biadab  lagi  iaitu  Quraisy  sedang  mengancam  mereka.  Oleh 
itu  sebaik  sahaja  kaum  muslimin  melangsaikan  perkiraan  mereka  dengan  golongan 
pengkhianat  itu  kini  tiba  masanya  pula  untuk  membuat  perkiraan  dengan  golongan  Yahudi 
Khaibar. 

PERGERAKAN  KE  KHAIBAR 

Ibnu  Ishak  mengisahkan  katanya:  Sekembalinya  dari  al-Hudaibiah,  Rasulullah  tinggal  di 
Madinah.  Baginda  tinggal  di  sana  pada  sebahagian  dari  bulan  Zulhijjah  dan  Muharam.  Di  akhir 
bulan  Muharam  Baginda  keluar  ke  Khaibar. 

Ahli  tafsir  mengatakan:  Bahawa  Khaibar  itu  adalah  janji  yang  telah  dibuat  oleh  Allah  (s. w. t)  di 
dalam  firmanNya  yang  bermaksud: 

Allah  menjanjikan  kamu  rampasan-rampasan  yang  banyak  kamu  mengambilnya  namun  Allah 
menyegerakan  bagi  kamu  yang  ini.  ( iaitu  perjanjian  al-Hudaibiah  manakala  rampasan- 
rampasan  yang  banyak  ialah  Khaibar). 

(al-Fath:  20) 

KEKUATAN  TENTERA  ISLAM 

Dengan  sebab  kaum  munafiqin  dan  golongan  lemah  iman  tidak  menyertai  Rasulullah  di  dalam 
peperangan  al-Hudaibiah  maka  Allah  menyeru  Rasul-Nya  dengan  firman  yang  bermaksud; 
"Akan  berkata  golongan  yang  tertinggal,  apabila  kamu  menuju  kepada  barang-barang 
rampasan  untuk  memungutnya:  Biarkanlah  kami  mengikuti  kamu.  Mereka  hendak  mengubah 
janji  Allah". 

Katakanlah:  Sekali-kali  kamu  tidak  berhak,  mengikuti  kami.  Demikianlah  Allah  telah 
menetapkan  sebelumnya,  mereka  akan  mengatakan:  Sebenarnya  kamu  dengkikan  kami, 
bahkan  mereka  tidak  mengerti  melainkan  sedikit  sekali. 

(al-Fath:  15) 

Apabila  Rasulullah  (s.a.w)  hendak  keluar  ke  Khaibar,  Baginda  mengiklankan  bahawa  yang  akan 
turut  serta  hanya  orang  yang  ingin  berjihad  sahaja,  oleh  itu  yang  turut  serta  hanyalah  mereka 
berbaiah  al-Ridhwan.  Bilangan  mereka  seramai  seribu  empat  ratus  (1,400)  orang. 


Rasulullah  melantik  Siba'  bin  'Arfatah  al-Ghifari  sebagai  amir  al-Madinah.  Tetapi,  kata  Ibnu 
Ishak:  Namilah  bin  Abdullah  al-Laithi.  Namun  pendapat  yang  pertama  lebih  sahih  pada 
pandangan  golongan  pengkaji. 

Di  masa  itu  Abu  Hurairah  pun  sampai  ke  Madinah  mengiklan  keislamannya,  di  sana  beliau 
sempat  dengan  Siba'  bin  Arfatah,  Amir  al-Madinah  di  dalam  sembahyang'  subuhnya.  Setelah 
selesai  sembahyang  terus  beliau  menemui  Siba',  maka  beliau  pun  diberi  bekalan,  terus  beliau 
ke  Khaibar  menemui  Rasulullah.  Rasulullah  (s. a. w)  pun  memberitahu  kepada  kaum  muslimin 
seterusnya,  Rasulullah  pun  membahagikan  saham  rampasan  bersama-sama  dengan 
sahabatnya  yang  lain. 

KAUM  MUNAFIOIN  MEMBUAT  HUBUNGAN  DENGAN  KAUM  YAHUDI 

Kaum  munafiqin  berusaha  untuk  kemuslihatan  golongan  Yahudi,  Abdullah  bin  Ubai  selaku 
kepala  munafiqin  telah  menghantar  utusan  untuk  bertemu  dengan  kaum  Yahudi  Khaibar 
dengan  peringatan:  "Bahawa  Muhammad  telah  bergerak  menuju  ke  arah  kamu,  berwaspadalah 
kerananya,  justeru  itu  janganlah  kamu  gentar,  persenjataan  dan  bilangan  kamu  lebih  banyak, 
sedang  Muhammad  hanya  satu  kelompok  yang  kecil  sahaja  dengan  tangan  kosong  tak 
Bersenjata,  senjata  yang  mereka  miliki  sangat  sedikit. 

Sebaik  sahaja  penduduk  Khaibar  mengetahui  hal  ini,  lantas  mereka  mengutus  Kinanah  bin  Abi 
al-Haqiq  dan  Hauzah  bin  Qais  kepada  Ghatafan,  meminta  bantuan  dari  mereka,  kerana 
Ghatafan  adalah  sekutu  Yahudi  yang  memusuhi  kaum  muslimin.  Yahudi  telah  menjanjikan 
Ghatafan  untuk  menyerah  separuh  hasil  Khaibar  sekiranya  mereka  dapat  mengalahkan  kaum 
muslimin. 

PERJALANAN  KE  KHAIBAR 

Dalam  perjalanan  ke  Khaibar,  Baginda  melalui  Jabal  Asir,  turun  ke  al-Sahba',  turun  lagi  ke 
lembah  yang  dikenali  sebagai  al-Raji'e,  dari  situ  ke  kawasan  Ghatafan  perjalanannya 
mengambil  masa  sehari  semalam.  Ghatafan  sudah  pun  bersiap  untuk  bergerak  ke  Khaibar  bagi 
membantu  Yahudi  Khaibar,  di  pertengahan  jalan,  mereka  dengar  dari  belakang  mereka  bunyi- 
bunyi  bising,  di  mana  mereka  sangka  bahawa  kaum  muslimin  sudah  menyerang  keluarga,  harta 
dan  perkampungan  mereka.  Dengan  itu  tak  jadi  mereka  ke  Khaibar. 

Rasulullah  menjemput  dua  orang  "Dalil"  (penunjuk  arah  perjalanan)  tentera  Islam,  salah 
seorang  mereka  bernama  Husail  untuk  melalui  jalan  yang  terbaik,  agar  dapat  Baginda 
memasuki  Khaibar  dari  arah  utara  iaitu  dari  sebelah  negeri  al-Syam  dan  supaya  dapat 
menghalang  mereka  dari  Ghatafan. 

Salah  seorang  daripada  mereka  berkata:  "Daku  akan  menunjukkan  tuan  hamba  jalan-jalannya", 
dengan  itu  beliau  membawa  Rasulullah  bersama  tenteranya  sampai  ke  satu  persimpangan 
yang  banyak  cabang  dan  arah,  kata  beliau: 


"Wahai  Rasulullah  setiap  jalan  ini  boleh  sampai  ke  matlamat".  Maka  Baginda  meminta  beliau 
sebutkan  nama  jalan-jalan  itu,  kata  beliau:  "Jalan  ini  bernama  "Hazan"  Rasulullah  menolak 
cadangan  untuk  melalui  jalan  ini,  katanya  yang  ini  namanya  "Syasy"  pun  Rasulullah 
menolaknya,  katanya:  Dan  yang  ini  namanya  "Hatib"  sekali  lagi  Rasulullah  menolaknya,  kata 
Husail:  "Tak  ada  yang  lain,  cuma  tinggal  satu  lagi".  Umar  al-Khattab  bertanya:  "Apa  namanya?" 
Kata  Husail:  Yang  ini  namanya  "Marhab"  maka  Rasulullah  pun  memilih  jalan  "Marhab"  untuk  ke 
menuju  matlamatnya. 

Beberapa  Peristiwa  Di  Pertengahan  Jalan: 

1.  Hadith  riwayat  Salamah  bin  al-Akwa'yang  berkata: 

Kami  telah  keluar  bersama  Nabi  (s. a. w)  ke  Khaibar,  kami  berjalan  di  malam  hari,  sehingga 
berkata  salah  seorang  dari  peserta  yang  ramai  itu  kepada  Amir:  "Hai  Amir,  perdengarkan  kami 
sebahagian  dari  madahmu  itu",  Amir  adalah  seorang  penyair,  beliau  pun  turun  mendendangkan 
madahnya  kepada  sekelian  peserta: 

Tanpa  kau  Allah,  kami  ketiadaan  hidayah 
Tanpa  mu  Tuhan,  tiada  kami  bersolat,  bersedekah 
Pohon  kemaafan  pengorbanan  diserah 
Selama  masih  kami  bertaqwa 
Tetapkan  langkah  bila  musuh  bersua 
Cucuri  kami  ketenanganMu  Ilahi 
Bila  kami  diherdik  tiada  apa  menggeruni 
Disuara  laungan  salurlah  bantuanmu  Ilahi 

Tanya  Rasululllah  (s.a.w):  "Siapa  yang  mendendang  madah  itu?"  Jawab  yang  hadir:  "Beliau 
adalah  Amir  bin  al-Akwa'"  Jawab  Rasulullah:  "Allah  mencucuri  rahmat  ke  atasnya".  Sampuk 
salah  seorang:  "Wajib  ke  atasnya  syurga  wahai  Nabi  Allah,  kalau  tidak  mana  mungkin  masih 
boleh  beliau  menghibur". 

Para  sahabat  sudah  mengetahui  tidak  pernah  Rasulullah  memohon  rahmat  dan  beristighfar 
untuk  seseorang  kecuali  dikurniakan  syahadah  (mati  syahid).  Amir  telah  syahid  di  Medan 
Khaibar. 

2.  Dipertengahan  jalan  sekalian  hadirin  bersua  dengan  sebuah  lembah  lalu  mereka  semua 
mengangkat  suara  takbir.  Kata  Rasulullah:  "Rendahkan  suara  mu  itu,  yang  kamu  memohon  itu 
bukannya  pekak  atau  tiada  bersama,  yang  kamu  pohon  dariNya  itu  Maha  Pendengar  lagi  Maha 
Dekat". 

3.  Semasa  di  al-Sahba'  kawasan  berhampiran  dengan  Khaibar  Baginda  pun  bersembahyang 
Asar,  kemudian  Rasulullah  meminta  makanan,  apa  yang  diberikan  kepada  Baginda  hanyalah 
tepung,  maka  Rasulullah  suruh  dimasakkan,  setelah  itu  Rasulullah  pun  makan  dan  sekelian 
yang  hadir  pun  turut  makan  bersama.  Sesudah  itu  Rasulullah  bangun  untuk  bersolat  Maghrib. 
Baginda  masih  dalam  wudhu'  lantas  untuk  itu  Baginda  berkumur  sahaja,  kaum  muslimin  yang 


lainpun  mencontohi  amalan  Rasulullah  dengan  memadai  berkumur  sahaja.  Seterusnya 
Rasulullah  bersolat  dengan  tidak  memperbaharui  wudhu',  lepas  itu  Baginda  menunai  solat  Isya' 
pula. 

TENTERA  ISLAM  KE  TEMBOK  KHAIBAR 

Kaum  muslimin  tidur  di  malam  akhir  sebelum  bermulanya  peperangan  di  pagi  harinya, 
berhampiran  dengan  kota  Khaibar,  tanpa  disedari  oleh  kaum  Yahudi.  Kebiasaan  Rasulullah 
apabila  hendak  memerangi  sesuatu  kaum  sedang  suasana  masih  malam  maka  Baginda  tidak 
menghampiri  tempat  itu  hinggalah  di  waktu  subuh.  Kiranya  apabila  masuk  sahaja  waktu  subuh 
terus  Rasulullah  bersembahyang  fajar  disamar-samar  pagi,  seluruh  tentera  pun  siap  memacu 
tunggangan  masing-masing,  penduduk  Khaibar  keluar  di  pagi  hari  untuk  ke  tempat  kerja 
masing-masing,  membawa  peralatan  mereka,  tanpa  menyedari  kehadiran  tentera  Islam.  Sebaik 
sahaja  mereka  sampai  ke  tempat  kerja  tiba-tiba  mereka  melihat  tentera  Islam  terus  mereka 
memekik:  "Muhammad,  demi  Allah  Muhammad  dengan  unit-unit  tenteranya.  Terus  mereka  lari 
ke  dalam  kota,  maka  laung  Rasulullah:  "Allahu  Akbar!  Musnah  Khaibar,  Allahu  Akbar!  musnah 
Khaibar.  Sesungguhnya  apabila  kami  turun  ke  halaman  sesuatu  kaum  maka  nahaslah  pagi  hari 
kaum  yang  diperingatkan  itu". 

Rasulullah  telah  memilih  satu  tempat  sebagai  khemahnya,  namun  demikian  Khabbab  bin  al- 
Munzir  telah  datang  menemui  Rasulullah  dengan  berkata:  "Wahai  Rasulullah,  apakah  tempat 
yang  tuan  hamba  bertapak  ini  suatu  ketetapan  langit  atau  berdasarkan  strategi,  kata  Khabbab 
lagi:  Wahai  Rasulullah  tempat  ini  dekat  sangat  dengan  benteng-benteng  pertahanan,  seluruh 
tentera  Khaibar  berada  di  dalamnya,  mereka  mengetahui  situasi  kita  sedang  kita  pula  tidak 
mengetahui  situasi  mereka.  Panah  mereka  boleh  sampai  kepada  kita  dan  panah  kita  tidak 
sampai  kepada  mereka.  Kita  tidak  selamat  dari  angkara  mereka,  ianya  juga  terletak  di  antara 
pohon-pohon  tamar,  kawasan  rendah  dan  bumi  kosong,  kalau  Rasulullah  menyuruh  kita 
sediakan  tempat  yang  bebas  dari  semua  ini  untuk  dijadikan  markas  tentera  kita,  boleh  kita 
lakukan".  Jawab  Rasulullah:  "Pendapat  yang  baik  adalah  seperti  mana  yang  engkau 
kemukakan".  Kemudian  Rasulullah  berpindah  ke  tempat  lain.  Semasa  Rasulullah  menghampiri 
Khaibar  dan  sudah  boleh  dilihat,  Rasulullah  memerintah  supaya  berhenti,  di  situ  Baginda 
mendoakan: 

"Ya  Allah  ya  Tuhan  Penjaga  tujuh  petala  langit  yang  memayungi,  penjaga  tujuh  petala  bumi 
yang  dipijak,  Tuhan  kepada  sekalian  syaitan  yang  menyesatkan,  sesungguhnya  kami  memohon 
kebaikan  kampung  ini,  kebaikan  penghuni  kampung  ini.  dari  kejahatan  penduduknya  dari 
kejahatan  apa  yang  ada  di  dalamnya  Ayuh  maralah  dengan  nama  Allah" 

BERSIAP  UNTUK  BERPERANG 

Di  malam  hari  penyerangan,  Rasulullah  bersabda: 


"Akan  ku  serahkan  bendera  ini  pada  esok  hari  kepada  seorang  lelaki  yang  mencintai  Allah  dan 
RasulNya  disebaliknya  Allah  serta  RasulNya  mencintainya".  Bila  siang  menjelang  semua  orang 
ke  hadapan  Rasulullah,  semua  mereka  mengharapkan  bendera  itu  akan  diserahkan  kepadanya, 
lantas  Rasulullah  bertanya:  Di  mana  Ali  bin  Abi  Talib.  Jawab  hadirin:  Beliau  mengadu  hal 
matanya  yang  sakit.  Kata  Rasulullah:  Hantarkan  beliau  ke  mari.  Maka  beliau  pun  di  bawa  ke 
hadapan  Rasulullah  (s. a. w).  Baginda  meludah  ke  dalam  kedua-dua  matanya  sambil  berdoa, 
sesudah  itu  matanya  tidak  sakit-sakit  lagi  bagaikan  tak  ada  apa  pun  sebelumnya,  Baginda 
menyerah  bendera  kepadanya,  dan  beliau  berkata:  "Wahai  Rasulullah  akan  ku  perangi  mereka 
hingga  mereka  menjadi  seperti  kita  semua".  Jawab  Baginda:  "Ayuh  laksanakan  tugas  mu  itu, 
apabila  kamu  sampai  di  perkarangan  mereka,  serulah  mereka  kepada  Islam,  beritahukan 
mereka  segala  sesuatu  mengenai  hak  Allah,  demi  Allah  sekiranya  dengan  kau  Allah  memberi 
hidayah  kepada  seseorang  maka  itu  terlebih  baik  bagi  kau  dari  sekumpulan  unta-unta  merah". 
Khaibar  terbahagi  kepada  dua  kelompok,  satu  kelompok  ialah: 

1.  Kubu  Nairn 

2.  Kubu  al-Saab  bin  Muaz 

3.  Kubu  Qaladah  al-Zubair 

4.  Kubu  Ubai 

5.  Kubu  al-Nizar 

Tiga  kubu  yang  pertama  terletak  di  kawasan  yang  dikenali  sebagai  al-Nutah  yang  dua  lagi 
terletak  di  kawasan  yang  dikenali  sebagai  al-Syaq. 

Kelompok  kedua  dikenali  dengan  nama  al-Katibah,  terdapat  tiga  kubu  sahaja. 

1.  Kubu  al-Qamus  ianya  kubu  qabilah  Abu  al-Haqiq  keturunan  Banu  al-Nadhir. 

2.  Kubu  al-Watih 

3.  Kubu  al-Salalim 

Namun  demikian  di  Khaibar  masih  terdapat  kubu-kubu  dan  tembok-tembok  lain,  selain  dari 
lapan  yang  tersebut,  cuma  ianya  kecil  tidak  segagah  dan  perkasa  seperti  yang  lapan  itu. 
Peperangan  sengit  berkisar  disekitar  kubu-kubu  yang  berada  di  kelompok  pertama,  kubu-kubu 
kedua  meskipun  ramai  pejuang-pejuangnya  di  situ  namun  ianya  telah  menyerah  kalah  tanpa 
sebarang  peperangan. 

PERMULAAN  PEPERANGAN  DAN  PEMBUKAAN  KUBU  NA'IM 

Kubu  Na'im  merupakan  kubu  pertama  di  antara  lapan  kubu  yang  diserang,  ianya  merupakan 
barisan  pertahanan  Yahudi  pertama  kerana  kedudukannya  yang  strategi  ianya  kubu  pahlawan 
Yahudi  bernama  "Marhab"  Pejuangnya  adalah  ribuan. 

Ali  bin  Abi  Talib  muncul  di  hadapan  kubu  berkenaan,  pertama  sekali  beliau  menyeru  kaum 
Yahudi  seluruhnya  kepada  Islam,  mentah-mentah  mereka  menolak  pelawaan  itu,  dengan  itu 
mereka  muncul  ke  hadapan  bersama  raja  mereka  "Marhab",  beliau  tampil  ke  hadapan  menyeru 


sesiapa  yang  mahu  bertarung  dengannya.  Kata  Salamah  bin  al-Akwa:  Setibanya  kami  di 
Khaibar  raja  mereka  yang  bernama  "Marhab"  pun  tampil  ke  hadapan  menghunus  pedang 
sambil  melaung  dengan  madahnya: 

"Dakulah  Marhab,  Khaibar  Kenali 
Senjata  digenggaman  pahlawan  teruji 
Apabila  perang  bermula  ianya  membakar" 

Di  masa  itu  tampillah  Umai  Amir  dengan  madahnya: 

"Khaibar  kenali  daku  Amir 

Senjata  ditegakkan  pahlawan  mencabar" 

Bertikamanlah  di  antara  kedua,  pukulan  pedang  Marhab  membelah  perisai  Amir,  menyebabkan 
beliau  hanya  bertahan  sahaja,  pedangnya  pun  pendek  pula,  namun  beliau  cuba  memukul  betis 
Yahudi  tetapi  mata  pedangnya  melantun  balik  ke  arah  dirinya  hingga  tertikam  kepala  lututnya 
dan  beliau  syahid  kerana  itu.  Maka  Rasulullah  pun  menegas  dengan  sabdanya:  "Untuk  beliau 
dua  pahala,  sambil  Baginda  menunjukkkan  dua  jarinya,  kerana  beliau  berusaha  dan  melawan, 
jarang  seorang  Arab  mara  seperti  beliau". 

Nampaknya  "Marhab"  mencabar  sekali  lagi  memanggil  sesiapa  yang  berani  bertarung 
dengannya,  dengan  madahnya  tadi,  Ali  bin  Abi  Talib  tampil  ke  hadapan,  kata  Salamah  bin  al- 
Akwa',  Ali  muncul  dengan  madahnya: 

Daku  Haidar  ibu  menamanya 
Singa  rimba  garang  rupanya 
Sukatan  diberi 
Hutang  dibayar 
Darah  dibela. 

Beliau  menghumban  pedangnya  ke  kepala  Marhab  membunuhnya,  dengan  itu  pembukaan  kota 
Khaibar  pun  dirasmikan. 

Semasa  Ali  (r.  a)  menghampiri  kubu-kubu  mereka  yang  lain,  seorang  Yahudi  menjengok 
kepalanya  dari  dalam  kubu  sambil  bertanya:  Siapa  kamu  Jawab  beliau:  Akulah  Ali  bin  Abi  Talib, 
maka  kata  Yahudi:  Kamu  telah  mengatasi  dengan  apa  yang  diturunkan  ke  atas  Musa. 

Sejurus  kemudian  muncul  Yasir  saudara  kepada  Marhab  dengan  berkata  siapa  sanggup 
bertarung  dengan  ku,  maka  tampil  al-Zubair,  maka  kata  ibunya  Safiah:  "Wahai  Rasulullah,  nanti 
dibunuhanakku?"  Jawab  Rasulullah:  "Malah  anak  engkau  yang  membunuhnya".  Memang  itulah 
yang  terjadi. 

Pertempuran  pun  menjadi  sengit  di  sekitar  kubur  Na'im  di  mana  terbunuh  beberapa  keluarga, 
yang  membawa  kepada  tumbangnya  penentangan  Yahudi  dan  gagal  mereka  mempertahankan 
kemaraan  tentera  Islam. 

Dari  semua  sumber  ini  boleh  difahamkan  di  mana  peperangan  Khaibar  ini  selama  beberapa 
hari,  tentera  Islam  menghadapi  tentangan  yang  hebat,  namun  di  akhirnya  kaum 


Yahudi  sudah  berputus  asa  untuk  melawan,  kesudahannya  mereka  lari  dari  kubu  itu  menyusup 
ke  kubu  "al-Saab".  Dengan  itu  tentera  Islam  pun  melanggar  masuk  dan  menawannya. 

PEMBUKAAN  KUBU  AL-SAAB  BIN  MUAZ 

Kubu  al-Saab  merupakan  kubu  kedua  yang  terkuat  dan  gagah  selepas  kubu  al-Na'im,  tentera 
Islam  membuat  serangan  di  bawah  pimpinan  al-Habbab  bin  al-MunzIr  al-Ansari,  sebelum  itu 
mereka  telah  membuat  kepongan  selama  tiga  hari,  pada  hari  ketiga  Rasulullah  telah  membuat 
satu  doa  khas  untuk  pembukaan  kubu  berkenaan. 

Ibnu  Ishak  meriwayatkan  katanya:  Banu  Saham  dari  qabilah  Aslam  telah  datang  menghadap 
Rasulullah,  kata  mereka:  Kami  dalam  kemelesetan,  kami  tidak  mempunyai  sesuatu  apa  pun, 
jawab  Rasul  dengan  nada  restunya:  "Ya  Allah  Ya  Tuhanku  sesungguhnya  Kau  mengetahui  hal 
mereka  ini,  mereka  tak  mempunyai  kekuatan,  di  tangan  ku  ini  tiada  sesuatu  pun  yang  boleh  ku 
beri  kepada  mereka,  bukalah  untuk  mereka  sekaya-kaya  kubu,  padanya  makanan  dan  daging 
yang  berlebihan".  Keesokan  pagi,  Allah  telah  membuka  kubu  al-Saab  bin  Muaz,  kiranya  di 
Khaibar  itu  padanyalah  tersimpan  makanan  dan  daging-daging. 

Ketika  Rasulullah  menyeru  menyerang  ke  atas  kubu  berkenaan,  maka  Banu  Aslamlah 
kumpulan  terkemuka  yang  membuat  asakan  ke  atas  "al-Saab".  Pertarungan  dan  pertempuran 
berlaku  di  hadapan  kubu,  sebelum  matahari  terbenam  al-Hamdulillah  al-Saab  telah  terbuka, 
tentera  Islam  mendapati  di  dalamnya  alat-alat  peperangan  seperti  pelontar  peluru  dan  kereta- 
kereta  perisai. 

Oleh  kerana  kelaparan  yang  mencengkam  tentera  Islam,  sudah  sampai  kekemuncaknya  seperti 
yang  diriwayatkan  oleh  Ibnu  Ishak  membawa  kaum  muslimin  sudah  merebus  air  untuk 
memasak  daging  keldai  peliharaan.  Tapi  setelah  Baginda  mengetahui  maka  dilarang  dari 
memakan  daging  kaldai  peliharaan. 

PEMBUKAAN  KUBU  AL-ZUBAIR 

Selepas  pembukaan  kubu  Na'im  dan  al-Saab  kaum  Yahudi  yang  berada  di  semua  kubu 
kelompok  al-Naim  berpindah  ke  kubu  al-Zubair,  ianya  kubu  perkasa  di  kemuncak  "Ouilah", 
berat  untuk  kuda  dan  tentera  ke  sana  kerana  kesukaran  jalan  dan  kekukuhannya.  Tindakan 
Rasulullah  ialah  mengepunginya,  Rasulullah  mengenakan  kepungan  selama  tiga  hari,  setelah 
itu  seorang  lelaki  Yahudi  datang  menemui  Rasulullah  seraya  berkata: 

Wahai  Abi  al-Qasim  kalau  kamu  kepung,  mereka  ada  sumber  air  di  bawah  tanah,  mereka 
keluar  di  waktu  malam  mengambilnya,  balik  semula  ke  kubu  mereka  tidak  ada  sesuatu  pun 
yang  mencemas  mereka,  tetapi  kalau  kau  potong  air  mereka,  mereka  akan  melawan. 
Rasulullah  pun  segera  bertindak  menghalang  air  dari  mereka,  reaksinya  mereka  keluar  dan 
melawan  dalam  satu  peperangan  habis-habisan,  telah  syahid  beberapa  tentera  Islam  dan 


sepuluh  orang  Yahudi  kecundang,  dengan  itu  terbukalah  kubu  al-Zubair  kepada  Rasulullah 
(s. a. w). 

PEMBUKAAN  KUBU  UBAI 

Setelah  kubu  al-Zubair  dibuka  maka  seluruh  Yahudi  berpindah  ke  kubu  Ubai,  kaum  muslimin 
mengepunginya,  dua  wira  Yahudi  telah  tampil  seorang  demi  seorang  meminta  ditentang, 
namun  kedua-dua  mereka  dibunuh  di  dalam  pertarungan  yang  berasingan,  wira  kedua  Yahudi 
telah  dibunuh  oleh  pahlawan  Islam  yang  berikat  kepala  dengan  kain  merah  iaitu  Abu  Dujanah 
Sumak  bin  Kharsyah  al-Ansari.  Sebaik  sahaja  beliau  membunuh  wira  Yahudi,  terus  beliau 
merempoh  masuk  ke  dalam  kubu  Ubai  dan  tentera  Islam  membanjiri  bersama  beliau  ke  dalam. 
Di  dalam  kubu  berlaku  pertarungan  sengit  beberapa  jam,  di  masa  itu  kaum  Yahudi  mengambil 
kesempatan  melarikan  diri  ke  dalam  kubu  "al-Nizar"  kubu  terakhir  di  kelompok  pertama. 

PEMBUKAAN  KUBU  AL-NIZAR 

Kubu  ini  merupakan  kubu  terkuat  kelompok  ini,  orang  Yahudi  semua  mereka  bagaikan  penuh 
keyakinan  bahawa  tentera  Islam  tidak  akan  dapat  membukanya  walaupun  berusaha  sehabis 
tenaga  mereka,  sebab  itulah  mereka  menempatkan  perempuan-perempuan  dan  keluarga 
mereka  di  sini,  setelah  mereka  mengosongkan  semua  penghuni  keempat-keempat  kubu 
terdahulu. 

Kaum  muslimin  telah  membuat  kepungan  yang  ketat  ke  atas  kubu  ini,  dengan  tekanan  kuat  ke 
atas  kaum  Yahudi,  oleh  kerana  kubu  ini  terletak  di  atas  bukit  tinggi  dan  gagah,  menyebabkan 
kaum  muslimin  tidak  dapat  membuat  serangan  dan  merempuh  ke  dalamnya,  di  pihak  Yahudi 
pun  tidak  berani  keluar  dari  kubu  untuk  bertarung,  apa  yang  dapat  mereka  lakukan  hanya 
melawan  dengan  meluncur  tombak  dan  mencampak  ketulan-ketulan  batu  ke  arah  tentera  Islam. 
Oleh  kerana  kubu  al-Nizar  ini  sukar  kepada  tentera  Islam  membukanya  maka  Rasulullah  (s. a. w) 
memerintah  supaya  dipecahkan  kubu  al-Nizar  ini  dengan  lontaran  al-Manjaniq  (pelontar), 
setelah  tentera  Islam  bertindak  mengikut  arahan  Rasulullah,  maka  berlaku  kerosakan  dan 
keruntuhan  kepada  tembok-tembok  kubu  berkenaan,  membolehkan  tentera  Islam  menyerbu 
masuk,  di  mana  berlaku  pertempuran  yang  sengit  di  dalam  kubu  itu  sendiri,  di  situ  kaum  Yahudi 
menerima  kekalahan  yang  teruk  kerana  mereka  tidak  sempat  melarikan  diri  ke  kubu  yang  lain, 
namun  dapat  juga  di  antara  orang-orang  Yahudi  yang  sempat  melarikan  diri  meninggalkan 
kaum  keluarga  dan  perempuan-perempuan  mereka  sebagai  tawanan.  Dengan  tertawannya 
kubu  yang  terkuat  ini  terbukalah  kelompok  pertama  kubu  Khaibar  yang  terletak  di  al-Nutah  dan 
al-Syaq,  walaubagaimana  terdapat  juga  kubu-kubu  kecil  di  sekelilingnya,  tetapi  dengan 
tertawannya  kubu  terkuat  ini  maka  penghuni-penghuni  yang  tinggal  dan  hendak 
mempertahankan  kubu-kubu  mereka  turut  melarikan  diri  ke  kubu-kubu  yang  berada  di 
kelompok  kedua  di  Khaibar  ini. 


PEMBUKAAN  KELOMPOK  KEDUA  KUBU  KHAIBAR 

Sebaik  sahaja  kubu  di  kelompok  al-Nutah  dan  al-Syaq  dibuka,  segera  Rasulullah  mengerakkan 
kekuatannya  ke  kelompok  penduduk  al-Katibah,  al-Wateh  dan  al-Salalim  iaitu  kubu  Abu  al- 
Haqiq  dari  Banu  al-Nadhir,  kubu  ini  telah  dibanjiri  oleh  para  Yahudi  yang  sempat  melarikan  diri 
ke  kubu  ini,  di  sini  mereka  mempertahankan  sehabis-habis  daya  usaha  mereka. 

Ahli  al-Sirah  dan  al-Maghazi  berikhtilaf  pendapat  apakah  berlaku  peperangan  di  ketiga-tiga 
kubunya  ini  atau  tidak?  Mengikut  Ibnu  Ishak  dengan  jelas  beliau  menyebut  di  mana  berlaku 
pertempuran,  dalam  usaha  membuka  kubu  al-Qamus,  malah  dari  jalan  cerita  beliau,  kubu  ini 
dibuka  melalui  peperangan  tanpa  sebarang  perbincangan  dan  rundingan. 

Manakala  al-Waqidi  menyatakan  keterangan  di  mana  ketiga-tiga  kubu  dikelompok  ini  dibuka 
melalui  perundingan,  ini  boleh  jadi  rundingan  diadakan  selepas  berlaku  pertempuran  di  kubu  al- 
Qamus,  tetapi  dua  kubu  lagi  telah  diserah  kepada  tentera  Islam  tanpa  sebarang  pertempuran. 
Walau  bagaimanapun,  apabila  Rasulullah  tiba  ke  sebelah  al-Katibah  Baginda  telah  membuat 
kepungan  yang  lebih  ketat,  tempoh  kepungan  ialah  empat  belas  hari,  di  dalam  tempoh  ini 
orang-orang  Yahudi  tidak  keluar  langsung  dari  kubu  mereka,  hinggalah  apabila  Rasulullah 
memerintah  supaya  dipasang  pelontar  peluru  dan  mereka  menyakini  kehancuran  mereka,  lalu 
mereka  memohon  diadakan  perjanjian  perdamaian  dengan  Rasulullah  (s. a. w). 

PERUNDINGAN 

Anak  Abi  al-Haqiq  telah  menghantar  perutusan. menemui  Rasulullah  dengan  persetujuan:  Kami 
akan  mengikut  arahan  kamu?  Jawab  Rasulullah  (s. a. w):  Ya,  dengan  itu  mereka  pun  mematuhi 
arahan  Rasulullah.  Kira  dengannya  terselamatlah  darah  mereka. 

Baginda  menerima  pakai  perjanjian  perdamaian  dengan  tentera-tentera  mereka  yang  berada  di 
dalam  kubu,  keluarga  mereka  ditinggalkan  untuk  mereka,  mereka  boleh  keluar  dari  bumi 
Khaibar  bersama-sama  dengan  keluarga  mereka,  dan  meninggalkan  segala-galanya  kepada 
Rasulullah,  hartabenda,  bumi,  emas  perak,  perisai  dan  baju  besi,  selain  dari  pakaian  yang  di 
badan  sahaja.  Jawab  Rasulullah:  "Allah  dan  RasulNya  tidak  bertanggungjawab  dengan  kamu 
sekiranya  kamu  menyembunyi  sesuatu",  dengan  itu  mereka  pun  menerima  perdamaian  yang 
dipersetujui  itu.  Selepas  perdamaian  ini  maka  selesailah  penyerahan  semua  kubu-kubu  kepada 
tentera  Islam,  dan  sempurna  sudah  pembukaan  seluruh  Khaibar. 

PEMBUNUHAN  DUA  ORANG  ANAK  LELAKI  ABU  AL-HAQIQ 

Meskipun  selesai  perjanjian  perdamaian  sedemikian  rupa,  namun  dua  orang  anak  lelaki  Abu  al- 
Haqiq  menghilangkan  sebahagian  besar  hartabenda  di  dalam  kubu  berkenaan,  juga  mereka 
menghilangkan  sebuah  tabung  yang  terisi  wang  dan  barang-barang  kemas  Huyai  bin  Akhtab, 
yang  beliau  bawa  lari  semasa  pembuangan  Banu  al-Nadhir. 


Kata  Ibnu  Ishak:  Kinanah  bin  al-Rabie  di  bawa  ke  hadapan  Rasulullah,  bersama  beliau 
hartabenda  Banu  al-Nadhir  yang  berharga.  Baginda  bertanya  di  mana  barang-barang  itu,  Ibn  al- 
Rabie  mengingkari  yang  beliau  mengetahui  tempatnya,  maka  dibawa  kepada  Rasulullah 
seorang  Yahudi  lain  dan  kata  beliau: 

Sebenarnya  aku  pernah  melihat  Kinanah  berulang  alik  ke  tempat  usang  itu  setiap  pagi.  Tanya 
Rasulullah  "Apa  kata  kau  sekiranya  kami  menjumpai  barang  itu  bersama-sama  kau,  kami  bunuh 
kau?"  Jawab  Kinanah:  "Ya  boleh".  Lalu  Rasulullah  menyuruh  orang  Islam  menggali  tempat 
usang  itu,  hasilnya  didapati  sebahagian  harta-harta  mereka  yang  sengaja  disembunyikam  di 
situ,  bila  ditanya  di  mana  bakinya  lagi,  beliau  enggan  menunjuk  tempatnya,  Rasulullah  pun 
menyerah  beliau  kepada  al-Zubair  dengan  katanya: 

"Siksakan  beliau  agar  berjaya  kita  bawa  keluar  yang  bakinya".  al-Zubair  mendemah  dadanya 
dengan  besi  panas  separuh  mati,  kemudian  diserahnya  kepada  Mahmad  bin  Salamah, 
Mahmad  pun  terus  membunuhnya  sebagai  balasan  di  atas  kematian  Mahmud  bin  Salamah 
saudaranya  yang  dibunuh  oleh  orang  Yahudi  dalam  satu  pakatanjahat  mereka  dengan 
mencampak  ke  atasnya  lesung  kisar  semasa  beliau  berselindung  di  tepi  tembok  di  kubu  Na'im 
dahulu. 

Ibnu  al-Qayim  menyebut  bahawa  Rasulullah  (s.a.w)  telah  mengarah  supaya  dibunuh  kedua-dua 
anak  lelaki  Abu  al-Haqiq.  Adapun  orang  yang  mengaku  bahawa  harta  itu  mereka  berdualah 
yang  bertanggungjawab  menyembunyikannya  ialah  anak  saudara  Kinanah. 

Rasulullah  menawan  Sofiyah  bin  Huyai  bin  Akhtab  sebelum  ini  beliau  adalah  bersama  Kinanah 
anak  lelaki  Abu  al-Haqiq,  yang  baru  menjadi  pengantin  dan  baru  sahaja  bermalam  sebagai 
suami  isteri. 

PEMBAHAGIAN  HARTA  RAMPASAN 

Pada  permulaannya  Rasulullah  hendak  mengosongkan  Khaibar  dari  kaum  Yahudi,  tetapi 
mereka  menawar  kepada  Rasulullah  dengan  kata  mereka:  "Hai  Muhammad  biarlah  kami  yang 
mengerjakan  ladang-ladang  ini,  kami  mengusahakannya,  kerana  kami  lebih  mengetahui 
mengenainya  dari  kamu.  Kebetulan  Rasulullah  dan  para  sahabat  di  masa  itu  tidak  ada  prang- 
orang  atau  anak-anak  suruhan  untuk  bekerja  di  ladang  itu,  orang  Yahudi  tidak  pernah 
mengosongkan  ladang  itu  malah  setiap  masa  diusahakannya.  Maka  sebab  itu  Rasulullah 
membenarkan  mereka  mengusahakan  ladang  itu  dengan  syarat  hasil  dari  setiap  tanaman 
dibahagikan  dua,  dan  Rasulullah  (s.a.w)  berhak  memberikan  mereka  setiap  tuaian  yang 
Baginda  perakuinya,  Abdullah  bin  Rawahah  dilantik  sebagai  penyelia  mereka. 

Pertama,  Rasulullah  membahagikan  semua  tanah  Khaibar  kepada  36  saham  dan  setiap  saham 
itu  dibahagikan  kepada  seratus  saham  kecil  dengan  itu  tanah  Khaibar  mengandungi  tiga  ribu 
enam  ratus  (3,600)  saham  kecil,  sebanyak  seribu  lapan  ratus  (1,800)  saham  adalah  peruntukan 
khusus  kepada  Rasulullah  dan  tentera  Islam  yang  merupakan  separuh  keseluruhan  saham. 


Rasulullah  mengambil  satu  saham  sama  seperti  mana-mana  tentera  Islam,  yang  separuh  lagi 
iaitu  seribu  lapan  ratus  (1,800)  saham  diasingkan,  satu  saham  kontinjansis  dan  hal-hal  yang 
mendatang  ke  atas  kaum  muslimin.  Sebab  Rasulullah  membahagikan  kepada  seribu  lapan 
ratus,  kerana  rampasan  itu  adalah  hidangan  Allah  untuk  tentera-tentera  yang  menyertai  al- 
Hudaibiah  dan  yang  telah  tidak  ada,  kesemua  mereka  ialah  seribu  empat  ratus  (1,400)  orang, 
bersama  mereka  dua  ratus  (200)  kuda,  setiap  kuda  dua  saham,  jadi  kesemua  itu  dibahagikan 
kepada  seribu  lapan  ratus  (1,800)  saham  ertinya  askar  berkuda  berhak  menerima  tiga  saham 
dan  pejalan  kaki  satu  saham  setiap  seorang. 

Bukti  yang  menunjukkan  betapa  banyaknya  rampasan  Khaibar  ialah  apa  yang  telah 
diriwayatkan  oleh  al-Bukhari  dari  Ibnu  Umar  dengan  katanya:  Kami  tidak  pernah  kenyang 
kecuali  setelah  kami  buka  Khaibar,  dan  riwayat  Aisyah  dengan  katanya:  Selepas  pembukaan 
Khaibar  kami  semua  menyebut-nyebut:  "Sekarang  ini  kita  boleh  kenyang  dengan  tamarnya". 
Sekembalinya  Rasulullah  ke  Madinah  kaum  muhajirin  pun  memulangkan  hibah  dan  berian 
mereka  kepada  al-Ansar,  yang  pernah  mereka  berikan  kepada  al-Muhajirin  dahulu,  seperti 
kebun-kebun  tamar,  setelah  mereka  memiliki  harta  dan  ladang-ladang  tamardi  Khaibar. 


KEPULANGAN  JAAFAR  BIN  ABI  TALIB  DAN  KELUARGA  AL-ASY'ARI 

Semasa  peperangan  Khaibar  Jaafar  bin  Abi  Talib  bersama-sama  sahabatnya  dan  orang-orang 
al-Asy'ari  keluarga  Abu  Musa  bersama-sama  sahabatnya  pun  tiba  dari  hijrah  mereka  ke 
Habsyah. 

Kata  Abu  Musa:  "Pergerakan  Rasulullah  (s.a.w)  telah  sampai  ke  pengetahuan  kami  semasa 
kami  berada  di  al-Yaman,  rombongan  terdiri  dari  daku  sendiri  dua  orang  saudaraku  bersama 
dengan  lima  puluh  orang  lebih  dari  kaum  ku,  kapal  yang  kami  tumpang  itu  telah  membawa  kami 
ke  Habsyah  negeri  al-Najasyi,  akhirnya  kami  bertemu  dengan  Jaafar  dan  sahabat-sahabatnya, 
kata  Jaafar  kepada  ku:  Sesungguhnya  Rasulullah  telah  menghantar  kami  ke  mari  dan 
menyuruh  kami  bermukim  di  sini,  dan  tinggallah  bersama  kami.  Dengan  itu  kami  pun  tinggallah 
bersama-samanya,  hinggalah  kami  semua  pulang  semula  ke  Madinah  dan  berkesempatan  pula 
dengan  masa  pembukaan  Khaibar,  dan  Rasulullah  pun  memberikan  kami  saham  Khaibar, 
sebenarnya  Rasulullah  tidak  membahagikan  saham  Khaibar  kepada  orang  yang  tidak 
menyertai  pembukaan  Khaibar,  kecuali  kepada  pelayar-pelayar  kapal  kami  yang  bersama 
Jaafar  dan  sahabat-sahabatnya,  dimana  Rasulullah  membahagikannya  di  antara  mereka. 
Ketibaan  Jaafar  telah  disambut  oleh  Rasulullah  dan  Baginda  mengucupinya  seterusnya 
Baginda  bersabda:  "Demi  Allah  aku  tidak  tahu  mana  satu  yang  hendak  ku  bergembira 
dengannya,  Apakah  pembukaan  Khaibar  atau  kepulangan  Jaafar?" 

Ketibaan  pulang  Jaafar  adalah  hasil  pengutusan  Umar  bin  Umaiyah  al-Dhamari  dari  Rasulullah 
kepada  al-Najasyi,  meminta  beliau  menghantar  mereka  pulang  kepangkuannya,  al-Najasyi  pun 


segera  mengurus  kepulangan  mereka  dengan  dua  buah  kapal,  Jumlah  mereka  semua  ialah 
enam  belas  (16)  orang  lelaki  bersama-sama  dengan  anak-anak  dan  isteri-isteri  mereka,  selain 
dari  mereka  telah  pun  sampai  ke  Madinah  sebelum  ini  beberapa  kumpulan  lain  terlebih  dahulu. 


PERKAHWINAN  DENGAN  SOFIAH 

Telahpun  kita  sebutkan  bahawa  Sofiah  telah  dijadikan  sebagai  tawanan,  setelah  suaminya 
Kinanah  bin  Abi  al-Haqiq  dibunuh  kerana  pengkhianatannya.  Apabila  semua  tawanan 
dihimpunkan,  Duhaiyah  bin  Khalifah  al-Kalabi  telah  datang  kehadapan  Rasululullah  dengan 
berkata:  "Wahai  nabi  Allah,  berikan  daku  seorang  tawanan  perempuan".  Jawab  Rasulullah: 
"Pergi  dan  ambillah".  Beliau  pun  memilih  Sofiah  binti  Huyai,  di  masa  itu  seorang  lelaki  menemui 
Rasulullah  sambil  berkata:  "Wahai  nabi  Allah  apakah  tuan  hamba  memberikan  Sofiah  binti 
Huyai  puteri  penghulu  Banu  Ouraizah  dan  Banu  al-Nadhir  kepada  Duhaiyah,  sebenarnya  Sofiah 
tidak  baik  dan  sesuai  kecuali  untuk  Rasulullah".  Kata  Rasulullah:  "Jemputkan  beliau  bersama 
perempuan  itu  ke  mari".  Beliau  pun  datang  dengan  Sofiah,  bila  Rasulullah  menengoknya  maka 
kata  Rasulullah  kepada  Duhaiyah:  "Ambillah  perempuan  tawanan  selain  darinya".  Kemudian 
Rasulullah  menawarkan  Islam  kepada  Sofiah  dan  beliau  pun  menerima  dan  memeluk  Islam, 
dengan  itu  Rasulullah  membebaskannya  dan  berkahwin  dengannya,  pembebasan  itu  dijadikan 
maharnya,  sehingga  apabila  ke  tempat  bernama  " Sadd  al-Sahba'  " jalan  ke  Madinah,  Sofiah 
menjadi  halal  untuk  berkahwin.  Ummu  Salim  bertugas  menyiapkan  beliau  untuk  Rasulullah  dan 
diserahnya  kepada  Rasulullah  pada  malam  itu,  dengan  itu  Baginda  menjadi  mempelai  lelaki 
kepada  Sofiah.  Sempena  perkahwinan  itu  dihidangkan  jamuan  bubur  tepung  dicampur  buah 
tamar  dan  minyak  sapi.  Baginda  bermalam  dengan  Sofiah  selama  tiga  hari  semasa  perjalanan 
pulang  ke  Madinah. 

Rasulullah  mendapati  kesan  lebam  di  mukanya,  jadi  Rasulullah  pun  bertanya  dengan  sabdanya: 
Apa  ini?  Jawab  beliau:  Wahai  Rasulullah  (s.a.w)  sebelum  ketibaan  Rasulullah  ke  sini,  saya 
telah  bermimpi  melihat  bulan  sudah  tidak  ada  di  tempatnya  tiba-tiba  terjatuh  ke  ribaku,  demi 
Allah  sedikit  pun  saya  tidak  tahu  hal  tuan  hamba,  daku  pun  menceritanya  kepada  suami  ku, 
beliau  pun  terus  menempeleng  mukaku  dengan  katanya:  Jadi  kau  bercita-cita  hendak  kahwin 
dengan  raja  yang  di  Madinah  itu. 

PERIHAL  KAMBING  BERACUN 

Dalam  keadaan  Rasulullah  (s.a.w)  sedang  berihat  selepas  pembukaan  Khaibar  seorang  wanita 
Yahudi  yang  dikenali  sebagai  Zainab  bin  al-Harith  isteri  Salam  bin  Misykam  telah  tampil  ke 
hadapan  Rasulullah,  beliau  menghadiah  kepada  Rasulullah  seekor  kambing  panggang, 
sebelum  ini  beliau  telah  bertanya  khabar  mana  satu  di  antara  anggota  kambing  panggang  yang 


digemarinya  dan  diberitahu:  Pahanya,  untuk  itu  maka  beliau  memasukkan  racun  kedalamnya 
sebanyak  yang  mungkin,  kemudian  diracun  kesemuanya,  setelah  itu  beliau  membawa  sajian  itu 
kepada  Rasulullah. 

Baginda  pun  mengambil  paha  kambing  bakar  tadi  dan  menggigitnya,  didapati  dagingnya  tidak 
baik  lalu  diluahkannya  dan  bersabda:  Tulang  kambing  ini  memberitahu  daku  yang  ianya  telah 
diracunkan;  setelah  itu  dipanggil  perempuan  Yahudi  tadi  dan  disoal,  beliau  pun  membenarkan 
kata-kata  Rasulullah  itu,  dan  bila  ditanyanya  mengapa  beliau  berbuat  demikian,  jawab  beliau: 
Kalaulah  Muhammad  ini  raja  akan  selamatlah  daku  darinya  dan  kalau  ianya  seorang  nabi  maka 
beliau  akan  diberitahu,  dengan  itu  Rasulullah  memaafkannya. 

Bersama  Rasulullah  di  ketika  itu  Bisyr  bin  al-Barra'  bin  Ma'rur,  beliau  telah  mengambil 
sebahagian  dari  daging  kambing  itu,  dimakan  malah  didapati  menyelerakan  akhirnya  beliau 
mati  selepas  itu. 

Riwayat  berikhtilaf  mengenai  kesudahan  perempuan  tadi,  dimaafatau  dibunuh,  satu  riwayat 
sebulat  mengatakan  Rasulullah  memaafkannya  pada  permulaan,  kemudian  dibunuh  sebagai 
qisas,  hukuman  di  atas  kematian  Bisyr. 

QURBAN  KEDUA  BELAH  PIHAK  DI  DALAM  PEPERANGAN  KHAIBAR 

Jumlah  tentera  Islam  yang  syahid  dl  dalam  pertempuran  Khaibar,  ialah  enam  belas  (16)  orang 
empat  Ouraisy,  seorang  Banu  Asyja',  seorang  Banu  Aslam,  seOrang  dari  penduduk  Khaibar 
selebihnya  adalah  dari  golongan  Ansar. 

Pendapat  lain  menyebut  bahawa  syahid  Islam  adalah  lapan  belas  (18)  orang,  al-Alamah  al- 
Mansurpuri  menyebut  sembilan  belas  (19)  orang,  kemudian  beliau  berkata:  selepas 
penyelidikan  ku  dapati  sebenarnya  dua  puluh  tiga  (23)  orang.  Seorang  darinya  tersebut  di 
dalam  sejarah  al-Tabari  sahaja,  dan  seorang  darinya  juga,  hanya  tersebut  di  dalam  al-Waqidi 
sahaja.  Seorang  darinya  mati  kerana  memakarr  daging  kambing  yang  beracun,  manakala 
seorang  yang  lain  mereka  berikhtilaf  apakah  ianya  terbunuh  di  Badar  atau  di  Khaibar.  Tapi  yang 
sahih  ianya  mati  di  Badar.  Manakala  jumlah  qurban  orang  Yahudi  ialah  sembilan  puluh  tiga  (93) 
orang. 

FADAK 

Apabila  Rasulullah  (s. a. w)  sampai  ke  Khaibar,  segera  Rasulullah  menghantar  Mahisah  bin 
Masoud  sebagai  utusan  kepada  Yahudi  Fadak  menyeru  mereka  kepada  al-lslam,  namun 
mereka  berlengah,  tapi  setelah  Allah  mentakdirkan  pembukaan  Khaibar  dicampak  kegerunan 
ke  dalam  hati-hati  mereka,  membawa  mereka  mengutus  kepada  Rasulullah  meminta 
perdamaian  dan  sanggup  membahagikan  separuh  hasil  Fadak  kepada  Baginda  seperti  yang 
Baginda  lakukan  dengan  penduduk  Khaibar,  Rasulullah  bersetuju  dengan  permintaan  Yahudi 


itu,  oleh  itu  maka  Fadak  semuanya  adalah  khusus  kepada  diri  Rasulullah  (s.a.w)  sahaja,  kerana 
rampasannya  tidak  berlaku  sebarang  pergerakan  tentera  dan  peperangan. 

WADIAL-QURA 

Setelah  Baginda  selesai  urusan  Khaibar  Baginda  terus  ke  "Wadial-Qura"  kerana  di  sana 
terdapat  sekumpulan  kaum  Yahudi  dan  sebahagian  dari  qabilah  Arab  yang  bersekutu  dengan 
mereka. 

Apabila  tentera  Islam  sampai  ke  sana  mereka  telah  ditentang  oleh  kaum  Yahudi  dengan 
lontaran  panah  kerana  mereka  dalam  keadaan  berkerah  tenaga  dan  bersiap  sedia.  Dalam 
kejadian  itu  seorang  Abdi  Rasulullah  bernama  Mud'am  terbunuh,  maka  kata  orang  ramai: 
Berbahagialah  beliau  dengan  syurga,  jawab  Rasulullah:  Tidak  sama  sekali,  demi  jiwaku 
ditangannya,  itu  kain  selimut,  yang  beliau  ambil  itu  di  hari  Khaibar  adalah  rampasan  Khaibar 
yang  tidak  dimasukkan  ke  dalam  saham  pembahagian  rampasan,  beliau  harus  dibakar  dengan 
api,  bila  mereka  mendengar  demikian  maka  seorang  lelaki  telah  membawa  kepada  Rasulullah 
seberkas  atau  dua  berkas  kayu  api,  kata  Rasulullah:  Seberkas  atau  dua  berkas  kayu  api. 
Kemudian  Rasulullah  pun  menyusun  para  sahabat  untuk  menghadapi  peperangan,  diatur  dan 
dibahagi-bahagikan,  bendera  diserahkan  ke  tangan  Saad  bin  Ubbadah,  manakala  panji- 
panjinya  diserahkan  kepada  al-Habbab  bin  al-Munzir,  Suhail  bin  Hanif  dan  Ubbadah  bin  Bisyr, 
lepas  itu  Rasulullah  menyeru  penduduknya  kepada  Islam  tetapi  mereka  menolak  malah  salah 
seorang  dari  mereka  telah  muncul  dan  meminta  dicabar,  dengan  itu  al-Zubair  ibni  al-Awwam 
pun  tampil  menyahut  permintaannya  tadi,  belum  apa-apa  beliau  sudah  membunuh  pencabar 
tadi  kemudian  tampil  seorang  lagi,  pun  dibunuh  oleh  al-Zubair  kemudian  tampil  yang  ketiga, 
sekali  ini  Ali  bin  Abi  Talib  pula  yang  melawannya,  setelah  beberapa  ketika  Ali  pun  membunuh 
orang  itu,  dikira  semua  orang  yang  dibunuh  itu  sebelas  orang,  selalunya  setiap  kali  wira  mereka 
tumpas  Baginda  menyeru  mereka  kepada  Islam. 

Masa  berlalu  dengan  keadaan  begini  hinggalah  masuk  waktu  solat,  Rasulullah  pun  terns 
memerangi  mereka  hingga  ke  petang,  di  pagi  keesokan  hari  dan  belum  sempat  matahari 
menjelang  ke  ufuk  langit  kadar  aras  tombak,  Wadi  al-Qura  menyerah  kalah  dan  Rasulullah 
menawannya  dengan  kekerasan,  padanya  Allah  menghadiahkan  RasulNya  dengan  rampasan- 
rampasan  dan  harta-harta  yang  banyak  termasuk  perkakas  dan  peralatan  lain. 

Rasulullah  tinggal  di  Wadi  al-Qura  urituk  selama  empat  (4)  hari,  setelah  membahagi-bahagikan 
rampasan,  manakala  tanah  perusahaan  dan  tanaman  tamar  dibenarkan  kaum  Yahudi 
mengusahakannya.  Rasulullah  bertindak  terhadap  mereka  seperti  mana  tindakan  Baginda 
terhadap  penduduk  Khaibar. 


TAIMA' 


Apabila  Yahudi  Taima',  menerima  berita  penyerahan  diri  oleh  Yahudi  Khaibar  diikuti  oleh 
penduduk  Fadak  dan  Wadi  al-Qura  maka  mereka  tidak  membuat  sebarang  penentangan 
terhadap  tentera  Islam.  Malah  terlebih  dahulu  mereka  menghantar  wakil  untuk  mengadakan 
perundingan  perdamaian,  Rasulullah  bersenang  hati  menerima  hasrat  mereka,  sehingga 
dengan  itu  mereka  dapat  meneruskan  pemilikannya  ke  atas  harta  benda  mereka.  Justeru 
Rasulullah  menulis  surat  perjanjian  untuk  msndokumenkan  kepada  mereka  risalah  jaminan, 
berikut  nasnya:  "Ini  adalah  risalah  dari  Muhammad  Rasulullah  untuk  Banu  'Adiya, 
sesungguhnya  untuk  mereka  tanggungjawab,  sebagaimana  mereka  berkewajipan  mengeluar 
ufti  (jizyah),  tiada  penentangan  maka  tiada  perpindahan".  Risalah  ini  ditulis  oleh  Khalid  bin  Said. 

KEMBALI  KE  MADINAH 

Sesudah  itu  Rasulullah  (s. a. w)  pun  mula  bergerak  menuju  ke  Madinah.  Di  dalam  perjalanan 
pulang  itu  Baginda  berjalan  sepenuh  malam  dan  tidur  di  akhir  malam  di  suatu  tempat,  dengan 
berkata  kepada  Bilal:  Malam  telah  melindungi  kita,  beliau  pun  tertidur  dengan  bersandar  pada 
binatang  tunggangannya  tak  seorang  pun  sedar  kecuali  setelah  cahaya  matahari  menikam 
mereka,  orang  pertama  terjaga  ialah  Rasulullah  (s.a.w)  dengan  itu  Baginda  pun  keluar  dari 
lembah  itu  mendahului  tenteranya  kemudian  Baginda  menunaikan  solat  subuh  bersama  kalian 
hadirin.  Ada  pendapat  mengatakan  kisah  ini  beriaku  di  dalam  peristiwa  lain. 

Setelah  meneliti  huraian  peperangan  Khaibar,  jelaslah  kepulangan  Rasulullah  (s.a.w)  dari 
Khaibar  ialah  dipenghujung  bulan  Safar  atau  di  bulan  Rabiul  Awwal  tahun  ke  tujuh  (7)  Hijrah. 
UMRAH  AL-QADA' 

Al-Hakim  menyebut  dengan  katanya:  Di  dalam  beberapa  hadith  yang  mutawatir,  meriwayatkan 
bahawa  sebaik  sahaja  menjelangnya  bulan  Zulkaedah,  Baginda  memerintah  para  sahabat 
menunaikan  umrah  yang  tertangguh  dahulu,  sesiapa  yang  menyertai  di  dalam  perjanjian  al- 
Hudaibiah  dahulu  tidak  boleh  mengecualikan  diri,  dengan  itu  mereka  semua  pun  keluar  menuju 
ke  Makkah  terkecuali  mereka  yang  mati  syahid.  Turut  serta  ialah  sahabat-sahabat  yang  lain 
yang  ingin  mengerjakan  umrah  pada  tahun  ini,  jumlah  semua  peserta  ialah  dua  ribu  selain 
kaum  wanita  dan  kanak-kanak. 

Rasulullah  (s.a.w)  melantik  'Uwaif  Abu  Rahm  al-Ghiffari  sebagai  Amir  Madinah  semasa 
ketiadaan  Baginda.  Di  dalam  perjalanan  umrah  dituntun  bersama  unta-unta  yang  gemuk. 
Najiyah  bin  Jundub  al-Aslami  diberi  tugas  untuk  mengurus  ternakan  ini.  Baginda  memulakan 
ihram  umrah  dari  miqat  zul  Hulaifah.  Dari  situ  Baginda  memulakan  talbiah  yang  diikuti  oleh 
sekalian  kaum  muslimm  yang  bersamanya.  Baginda  keluar  dengan  persiapan  senjata  dan 
persediaan  berperang,  takut-takut  Ouraisy  melakukan  pengkhianatan.  Setibanya  di  "Ya'jaj" 
Baginda  melucutkan  semua  senjata-senjata  tadi  seperti  perisai  kulit,  pelontar  peluru,  tombak 
dan  anak  panah.  Untuk  mengawalnya  Rasulullah  (s.a.w)  melantik  Aws  bin  Khawli  al-Ansar 
dengan  dua  ratus  (200)  orang  yang  lain  bersama  beliau.  Baginda  memasuki  Kaabah  dengan 


senjata-senjata  dan  pedang  tersarung.  Di  dalam  perjalanan  ke  Kaabah  Baginda  menunggang 
unta  "al-Qaswa".  Semua  kaum  muslimin  membawa  pedang  yang  tersarung  dengsn  keadaan 
merenung  ke  arah  Rasulullah  dan  mereka  bertalbiah. 

Kaum  musyrikin  telah  beredar  dari  Kaabah  pergi  ke  Bukit  "Qaiyqu'an"  bukit  di  sebelah  utara 
Kaabah  bertujuan  untuk  melihat  kaum  muslimin  dari  sana,  mereka  telahpun  berkata-kata 
sesama  mereka:  Tengok  tu,  mereka  keletihan  dengan  demam  panas  Yathrib.  Rasulullah 
memerintah  supaya  berlari  anak  di  ketiga-tiga  pusingan.  Manakala  semasa  berada  di  antara 
dua  rukun  Baginda  memerintah  supaya  berjalan  sahaja  pada  kesemua  pusingan,  kerana  itu 
adalah  sunat,  Sebab  Rasulullah  menyuruh  demikian  adalah  bertujuan  memperlihatkan  kepada 
kaum  musyrikin  kekuatan  dan  kelasakan  mereka,  Rasulullah  juga  memerintah  supaya  mereka 
mendedah  kepala  bahu  kanan  mereka  serta  meletakkan  hujung  kain  ihram  di  atas  kepala  bahu 
kiri. 

Rasulullah  memasuki  Kaabah  melalui  lorong  yang  boleh  di  lihat  "al-Hajjun"  kerana  kaum 
musyrikin  sedang  memerhati  kaum  muslimin  dari  situ,  Rasulullah  bertawaf  dengan  laungan 
talbiah  sehingga  apabila  mendekati  penjuru  Hajarul  Aswad  Baginda  menyentuhnya  dengan 
tongkat,  kemudian  menyambung  tawaf  seterusnya,  upacara  ini  di  ikuti  oleh  kalian  kaum 
muslimin,  semasa  bertawaf  Abdullah  bin  Rawahah  yang  berada  di  hadapan  Rasulullah 
mendendangkan  madahnya  sambil  menghunus  pedangnya: 

Elakkan  keluarga  kafir  kerjakan 
Biar  kebaikan  hanya  pada  Rasul  utusan 
Tuhan  Rahman  memberi  anugerah 
Pada  Al-Quran  terbaca  ke  atas  Nabi  hantaran 
Membunuh  di  jalan  Allah  sebaik-baik  tindakan 
Pukulan  menepati  suruhan  Al-Quran 
Tetakan  mencerai  kepala  dari  badan 
Membingungkan  kawan  dari  taulan 

Di  dalam  satu  hadith  riwayat  Anas,  Umar  telah  menyebut  dengan  katanya:  Wahai  Ibnu 
Rawahah!  Di  hadapan  Rasulullah  (s. a. w)  dan  di  dalam  Baitullah  al-Haram  boleh  kau 
berdendang  madah  syairmu?  Jawab  Rasulullah  (s. a. w):  Biarkan  dia  Wahai  Umar,  hiburan 
semacam  itu  lebih  menusuk  hati-hati  mereka  dari  tikaman  anak  panah. 

Rasulullah  bersama  kaum  muslimin  berlari  tiga  pusingan,  maka  apabila  kaum  musyrikin  melihat 
cara  mereka  bertawaf  ini,  lantas  mereka  berkata:  Eh,  mereka  yang  kita  sangka  demam, 
keletihan  dan  tidak  bermaya,  nampaknya  lebih  gagah  dari  apa  yang  kita  sangka. 

Setelah  selesai  bertawaf  Rasulullah  (s.a.w)  terus  bersaie'  di  antara  al-Safa'  dan  al-Marwah, 
sesudahnya  Rasulullah  (s.a.w)  berdiri  di  Marwah  lantas  berkata:  Inilah  tempat  penyembelihan 
malah  setiap  penjuru  Makkah  ini  adalah  tapak  penyembelihan,  justeru  itu  Rasulullah  pun 
menyembelih  di  al-Marwah  dan  bercukur.  Dengan  itu  semua  kaum  muslimin  yang  berumrah  itu 


mencontohi  apa  yang  dilakukan  oleh  Rasulullah  (s. a. w).  Setelah  semua  mereka  berbaris 
barulah  Rasulullah  mengutus  sekumpulan  para  sahabat  ke  Ya'jaj  untuk  mengambil  tempat 
mereka  yang  menjaga  senjata,  supaya  memberi  kesempatan  kepada  mereka  mengerjakan 
peribadatan  umrah,  dengannya  maka  sempurna  sudah  semua  jemaah  menunaikan  peribadatan 
mereka. 

Rasulullah  bermukim  di  Makkah  selama  tiga  hari,  di  subuh  pagi  hari  keempat  sekumpulan 
orang-orang  Quraisy  menemui  Ali  bin  Abi  Talib  dan  berkata  kepadanya:  Beritahukan  kepada 
teman  mu  itu  supaya  keluar  dari  sini  kerana  tempohnya  sudah  tamat.  Dengan  penuh  kerelaan 
hati  Rasulullah  (s. a. w)  pun  bergerak  keluar  dari  Kaabah  dan  singgah  di  "Saraf". 

Semasa  Rasulullah  hendak  beredar  keluar  dari  Makkah  anak  perempuan  Hamzah  mengikuti 
perjalanan  Rasulullah  dan  melaung  dengan  katanya:  Pak  cik,  Pak  cik,  Rasulullah  segera 
mendapatinya.  Jaafar,  Ali  dan  Zaid  bertelingkah  untuk  mendapat  hak  penjagaan  puteri  Hamzah 
Syed  al-Syuhada',  Rasulullah  membuat  keputusan  dengan  menyerah  anak  tadi  kepada  Jaafar 
kerana  emak  saudaranya  bersama  Jaafar. 

Di  dalam  perjalanan  umraK  ini  Baginda  (s. a. w)  berkahwin  dengan  Maimunah  binti  al-Harith  al- 
Amiriyah,  di  mana  Rasulullah  (s. a. w)  sebelum  memasuki  Makkah  telah  mengutus  Jaafar  bin  Abi 
Talib  yang  sedang  berada  di  hadapannya  untuk  menemui  Maimunah.  Maimunah  telah 
menyerahkan  urusannya  kepada  al-Abbas,  kerana  kakaknya  Ummu  al-Fadhl  bersama  al-Abbas 
dengan  itu  al-Abbas  pun  mengahwinkannya  kepada  Rasulullah  (s. a. w)  sewaktu  Rasulullah 
bergerak  keluar  dari  Makkah  dan  melantik  Abu  Rafi'e  sebagai  pemegang  amanah  di  Makkah 
untuk  membawa  Maimunah  keluar  dari  Makkah.  Semasa  di  Makkah,  Rasulullah  menidurinya 
sewaktu  Baginda  berada  di  Saraf. 

Umrah  ini  dinamakan  umrah  al-Qada',  boleh  jadi  kerana  mengganti  umrah  yang  tertangguh 
semasa  perjanjian  al-Hudaibiah,  atau  kerana  penunaian  umrah  ini  merupakan  pelaksanaan 
kepada  salah  satu  syarat  perjanjian  al-Hudaibiah  yang  dipersetujui  dahulu.  Pendapat  yang 
kedua  adalah  pendapat  yang  ditarjehkan  (ditekankan)  oleh  parapengkaji  (al-Muhaqqiq).  Umrah 
ini  dikenali  dengan  empat  namanya  iaitu:  Umrah  al-Qada',  Umrah  al-Qadiah,  Umrah  al-Qisas, 
dan  Umrah  al-Solh. 


PEPERANGAN  MUTAH 

Peperangan  Mu'tah  ini  merupakan  peperangan  terbesar,  padanya  berlaku  pertempuran  yang 
sengit  dan  berat,  peperangan  yang  berdarah,  yang  pernah  diharungi  oleh  tentera  Islam  khusus 
semasa  hayat  Rasulullah  (s. a. w),  lanya  merupakan  sebagai  muqadimah  dan  persiapan  kepada 
pembukaan-pembukaan  Islam  ke  atas  bumi-bumi  Nasara,  peristiwa  berlaku  di  bulan 


Jamadilawal  di  tahun  kelapan  (8)  Hijrah,  bersamaan  bulan  Ogos  atau  September  tahun  629 
Masihi. 

Mu'tah  sebuah  kampung  terletak  di  bahagian  bawah  daerah  Balqa'  di  negeri  al-Syam  di  antara 
Balga'  dait  Baitui  Mugaddis,  dua  marhalah. 


FAKTOR  KEJADIAN: 

Kes  terjadinya  peperangan  ini  ialah  di  mana  Rasulullah  menghantar  utusannya  al-Harith  bin 
Umar  al-Uzdi  dengan  sebuah  risalah  kepada  pembesar  di  daerah  Basra,  tetapi  Syurahbil  bin 
Umar  al-Ghassani,  Gabenor  Bandar  Balqa'  negeri  al-Syam  bagi  pihak  Qaisar  Rom  telah 
menangkap  al-Harith  dan  memberkasnya  kemudian  diserahkannya  kepada  Qaisar  dan  Qaisar 
pula  bertindak  memancung  lehernya. 

Pembunuhan  mana-mana  utusan  dan  perwakilan  merupakan  di  antara  sebesar-besar  jenayah, 
tindakannya  menyamai  dengan  pengisytiharan  perang,  malah  lebih  berat  lagi  dari  itu.  Tindakan 
itu  suatu  perkara  yang  amat  berat  bagi  Rasulullah  (s. a. w),  sebaik  sahaja  berita  mengenainya 
sampai  ke  pengetahuan  Rasulullah,  Baginda  terus  mengerakkan  satu  kontijen  tentera  dengan 
kekuatan  seramai  tiga  ribu  (3,000)  orang  askar,  ianya  adalah  tentera  Islam  yang  terbanyak, 
yang  belum  pernah  dikerahkan  oleh  Rasulullah  selain  daripada  peperangan  al-Ahzab. 

PEMIMPIN-PEMIMPIN  TENTERA  DAN  PESANAN  RASULULLAH  (S.A.W)  KEPADA 
MEREKA 

Pimpinan  kontinjen  tentera  Islam  ini  diserahkan  kepada  Zaid  bin  Harithah,  seterusnya 
Rasulullah  berpesan: 

Sekiranya  Zaid  gugur  maka  Jaafar  mengambil  tempatnya  dan  seandainya  Jaafar  turut  gugur 
syahid,  maka  Abdullah  bin  Rawahah  pula  tampil  mengambil  teraju  kepimpinan  tentera  Islam,  di 
sini  Rasulullah  menyerahkan  mereka  sebuah  bendera  putih  yang  diberinya  ke  tangan  Zaid  bin 
al-Harithah. 

Rasulullah  (s. a. w)  memesan  mereka  supaya  mereka  melalui  kawasan  di  mana  al-Harith  bin 
Amir  dibunuh,  dan  supaya  mengajak  orang-orang  di  sana  kepada  Islam,  sekiranya  mereka 
berdegil  maka  hendaklah  setelah  memohon  pertolongan  dari  Allah  memerangi  mereka  dengan 
ungkapan  sabdanya  yang  bermaksud: 

Ayuh!  dengan  Nama  Allah  seranglah  mereka  yang  kufur  dengan  Allah,  janganlah  kamu  khianati 
atau  menyamun,  jangan  bunuh  anak-anak  kecil  atau  perempuan,  atau  tua  lara,  atau  orang 
bertapa  di  biara,  jangan  kamu  tebang  kurma-kurma  atau  pokok-pokok  dan  jangan  roboh 
bangunan-bangunan. 


UCAPAN  SELAMAT  JALAN  KEPADA  TENTERA  ISLAM  DAN  TANGISAN  ABDULLAH  BIN 
RAWAHAH 


Di  saat  tentera  Islam  bersedia  untuk  bergerak  keluar  meninggalkan  Madinah  seluruh  kaum 
muslimin  di  Madinah  keluar  untuk  mengucap  selamat  jalan  kepada  tenteranya  itu,  ucap  selamat 
jalan  khusus  kepada  pemimpin-pemimpin  tentera  Islam,  ucapan  selamat  sejahtera  kepada 
mereka  sekalian,  di  saat  yang  penuh  hiba  dan  gembira  itu  salah  seorang  pemimpin  tentera 
Abdullah  bin  Rawahah,  menangis,  bila  ditanya  kenapa  beliau  menangis,  jawab  beliau:  Demi 
sesungguhnya  ku  menangis  ini  bukan  kerana  cintakan  dunia,  atau  pilu  meninggalkan  kamu, 
tetapi  daku  telah  mendengar  Rasulullah  membaca  sepotong  ayat  Allah  yang  memperingatkan 
daku  mengenai  api  neraka: 

"Tidak  ada  seorang  pun  di  antara  kamu,  melainkan  mendatangi  neraka,  demikian  itu  suatu 
ketetapan  yang  diputuskan  oleh  Tuhanmu" 

(Maryam  : 71) 

Daku  tidak  tahu  bagaimana  daku  boleh  melepasinya  selepas  mendatanginya?  Maka  jawab 
kalian  kaum  muslimin: 

Semoga  Allah  iringi  kamu  dengan  kesejahteraan,  mempertahankan  kamu,  dan  dikembalikan 
kamu  ke  dalam  kalangan  kami  sebagai  golongan  solihin  dan  memperolehi  rampasan-rampasan, 
justeru  itu  Abdullah  bin  Rawahah  menjawab  mereka  dengan  madah  syairnya: 

Dari  Rahman  ku  pohon  keampunan 
Pukulan  pedangku,  ketangkasan  terbukti 
Tanganku  menusuk  tikaman 
Dengan  sekali,  menembus  perut  dan  hati 
Kubu  di  tanya:  "Siapa  pahlawan  ini?" 

Dialah  pejuang  berani 
Mendapat  bimbingan  Ilahi 

Kemudian  orang  ramai  keluar  bersama-sama  Rasulullah  untuk  memberi  ucap  selamat  jalan 
kepada  mereka,  pahlawan-pahlawan  Islam  yang  akan  mara  ke  medan  perang  yang  amat  jauh. 
Baginda  berjalan  hingga  sampai  Thaniyat  al-Wada'  di  situ  Baginda  berhenti  dan  melambai 
tangan  mengucap  selamat  jalan. 

PERGERAKAN  TENTERA  ISLAM  DAN  TENTANGAN  YANG  MENGEJUT  LAGI 
MENGGERUNKAN 

Tentera  Islam  terus  mara  ke  utara  hingga  sampai  ke  kawasan  bernama  Ma'an  dalam  jajahan 
negeri  Syam  ianya  terletak  di  utara  bumi  Hijaz,  di  situ  mereka  telah  mendapati  berita,  bahawa 
Hercules  sudah  pun  bergerak  dengan  tenteranya  ke  tempat  bernama  Ma'ab  di  daerah  al-Balqa' 
dengan  seratus  ribu  tentera  Rom,  kemudian  turut  bergabung  dengannya  qabilah-qabilah  Arab: 
Lakham,  Juzam,  Balqin,  Bahra'a  dan  Bila  dengan  kekuatan  mereka  seramai  seratus  ribu  orang. 


MAJLIS  PERMESYUARATAN  DI  MAAN 


Sebenarnya  tentera  Islam  sedikit  pun  tidak  menyangka  bahawa  mereka  akan  berhadapan 
dengan  bilangan  tentera  yang  sebegini  ramai,  yang  mengejutkan  itu,  di  suatu  bumi  yang  jauh 
dari  al-Madinah,  tempat  mereka  datang,  apakah  wajar  tentera  yang  kecil  bilangannya  bertindak 
menyerang  tentera  yang  besar  bak  lautan  yang  tidak  bertepi  itu,  yang  seramai  dua  ratus  ribu  itu? 
Tentera  Islam  menjadi  serba  salah,  dua  malam  berturut-turut  mereka  memikirkan  tindakan 
selanjutnya,  selepas  itu  kata  mereka:  kita  tulis  surat  kepada  Rasulullah,  menceritakan  kepada 
Baginda  bilangan  musuh  kita,  lepas  itu  mungkin  Rasulullah  menghantar  bantuan  atau 
menyuruh  kita  dengan  sesuatu  arahan  yang  akan  kita  patuhinya. 

Tetapi  Abdullah  bin  Rawahah  membangkang  pendapat  tersebut  dengan  katanya:  Wahai  kalian, 
demi  Allah  sesungguhnya  yang  kamu  tidak  suka,  itulah  sebenarnya  yang  kamu  semua  keluar 
kerananya,  mati  syahid,  kita  tidak  memerangi  manusia  dengan  bilangan  kita  yang  banyak  atau 
dengan  kekuatan  dan  persenjataan,  kita  tidak  memerangi  mereka  kecuali  dengan  agama  ini 
yang  dikurniakan  oleh  Allah  kepada  kita  sehingga  kita  menjadi  mulia,  ayuh  marilah  kamu  ke 
hadapan  ambillah  salah  satu  kebaikan: 

Kemenangan  mengatasi  seteru  atau  mati  syahid.  Akhirnya  sekalian  mereka  pun  bersetuju  dan 
berpuas  hati  dengan  pendapat  Abdullah  bin  Rawahah. 

TENTERA  ISLAM  BERGERAK  KE  ARAH  MUSUH 

Setelah  dua  malam  berturut-turut  tentera  Islam  bermesyuarat,  di  mana  berakhir  dengan 
persetujuan  menerima  pendapat  Abdullah  bin  Rawahah,  justeru  itu  seluruh  tentera  Islam  pun 
bergerak  ke  arah  musuh.  Di  salah  sebuah  kampung  Balqa'  mereka  bertembung  dengan 
sekumpulan  tentera  Hercules  di  tempat  bernama  Masyarif.  Tentera  musuh  cuba  menghampiri 
mereka,  tetapi  tentera  Islam  membelok  ke  suatu  kawasan  dikenali  sebagai  Mu'tah  di  sana 
mereka  mengambil  tempat  dan  menyusun  strategi,  unit  kanan  diletak  dibawah  pimpinan  Outbah 
bin  Outadah  al-Uzri  manakala  unit  kiri  di  bawah  pimpinan  Ubadah  bin  Malik  al-Ansari. 


PERMULAAN  PEPERANGAN  DAN  PIMPINAN  SILIH  BERGANTI 

Di  bumi  Mu'tah  kedua-dua  kumpulan  bertemu,  peperangan  sengit  pun  bermula,  tiga  ribu  (3,000) 
tentera  meinghadapi  serangan  dua  ratus  ribu  (200,000)  tentera.  Satu  peperangan  luar  biasa 
yang  pernah  dunia  menyaksikannya  dengan  kehairanan  dan  keajaiban,  tetapi  inilah  yang 
dikatakan:  Apabila  iman  menyemarak  dijiwa,  maka  beriakulah  perkara-perkara  luar  biasa". 

Panji  peperangan  pun  dipegang  oleh  Zaid  bin  Harithah  orang  kesayangan  Rasulullah  (s.a.w), 
beliau  merempuh  serangan  musuh  penuh  keberanian  tiada  tara,  terus  beliau  mengasak 
hinggalah  beliau  terkena  tikaman  musuh,  membawa  beliau  terkorban  sebagai  seorang  syahid. 


Dengan  itu  panji  Islam  terus  diambil  oleh  Jaafar  bin  Abi  Talib,  beliau  pun  tidak  kurang  dari  Zaid 
bin  Harithah,  hingga  apabila  beliau  terasa  berat  berperang  dengan  kuda,  beliau  melompat  dari 
kudanya  yang  berwarna  perang  itu  lantas  disembelihnya,  kini  beliau  bertempur  di  bawah, 
hingga  apabila  tangan  kanannya  terputus  maka  panji  Islam  itu  dipegang  dengan  tangan  kirinya, 
dan  setelah  tangan  kirinya  terpotong  pula,  lalu  diapit  bendera  itu  dengan  dua  belah  lengannya. 
Dengan  keadaan  begini  beliau  terus  menjulang  bendera  Islam  hinggalah  beliau  gugur  syahid, 
ada  pula  pendapat  mengatakan  yang  beliau  telah  ditetak  oleh  seorang  Roman  hingga  terputus 
dua,  dan  kemudian  Allah  menggantikannya  dengan  dua  sayap  yang  memboleh  beliau 
berterbangan  di  dalam  syurga  Allah,  ke  mana  sahaja  yang  beliau  mahu,  kerana  itu  beliau 
dikenali  sebagai  Jadfar  al-Tayyar  dan  Jaafar  zul  al-Janahain 

Al-Bukhari  meriwayatkan  dari  Nafi'  bahawa  Ibnu  Umar  telah  menceritakan  kepadanya  semasa 
beliau  mendapati  Jaafar  telah  syahid,  dibadannya  terdapat  kesan-kesan  pukulan  dan  tikaman 
sebanyak  lima  puluh  liang,  tidak  ada  satu  pun  di  sebelah  belakangnya. 

Di  dalam  satu  riwayat  yang  lain  kata  Ibnu  Umar:  Ku  bersama  mereka  di  dalam  peperangan 
berkenaan,  kami  mencari  Jaafar,  kami  dapati  beliau  di  antara  yang  terbunuh  syahid,  kami 
melihat  pada  jasadnya  lebih  sembilan  puluh  liang  tikaman  dan  tetakan  yang  telah  disebut  dalam 
riwayat  al-Umri  dari  Nafi'.  Dan  kami  telah  mendapati  kesemuanya  itu  dari  sebelah  hadapan 
jasadnya. 

Di  ketika  Jaafar  gugur  selepas  pertarungan  yang  sengit  itu  maka  bendera  Islam  dicapai  oleh 
Abdullah  bin  Rawahah,  dengan  itu  beliau  pun  terus  memecut  kudanya  mara  ke  hadapan,  beliau 
teragak-agak  untuk  turun  dari  kudanya,  hinggalah  keadaan  memaksa  beliau,  di  sini  beliau 
bermadah: 

Duhai  jiwa  ku!  ku  bersumpah 

kau  pasti  menghadapi  kerelaan  cabaran 

kiranya  sudah  orang  mencapainya 

kenapa  kau  berlengah 

membenci  syurga  Allah  ?. 

Beliau  melompat  turun,  kemudian  anak  saudaranya  menghadiahkan  seketui  daging  dengan 
berkata:  Makanlah  buat  menguat  badanmu,  hari  ini  kau  menghadapi  keadaan  yang  sama  yang 
pernah  kau  alaminya.  Beliau  mengambilnya  dan  mengigit  secebis  kemudian  beliau 
membuangnya.  Lantas  beliau  menghunus  pedangnya  sambil  mara  ke  hadapan  dan  terus 
bertarung  hingga  gugur  sebagai  syahid. 

BENDERA  BERPINDAH  KE  TANGAN  PAHLAWAN  PEDANG  ALLAH 

Serta  merta  seorang  askar  dari  Banu  'Ijlan  dikenali  sebagai  Thabit  bin  Arqam  memegang 
bendera  Islam  sambil  melaung:  Wahai  kalian  tentera  Islam,  pilihiah  seorang  di  antara  kamu 
untuk  tugas  ini.  Jawab  kalian:  Kamulah  orangnya,  kata  Thabit:  Aku  tak  bolehlah,  akhirnya  orang 


ramai  bersetuju  dengan  Khalid  bin  al-Walid.  Apabila  beliau  memegang  bendera  terus  beliau 
mengharungi  kancah  pertempuran  yang  sedang  sengit.  Al-Bukhari  meriwayatkan  dari  Khalid  al- 
Walid  katanya:  Di  hari  Mu'tah  itu  sembilan  bilah  pedang  telah  terpatah  di  tanganku,  yang  kekal 
dan  dapat  bertahan  hingga  ke  akhir  peperangan  hanya  pedang  Yamaniah.  Dalam  lafaz  yang 
lain  katanya:  Di  hari  Mu'tah  sahaja  sembilan  bilah  pedang  terpatah  di  dalam  tangan  ku,  yang 
tahan  hanya  pedang  Yamaniah  ku. 

Di  hari  peristiwa  Mu'tah  itu  Rasulullah  telah  menceritakan  kepada  sahabat  melalui  wahyu  yang 
terturun  kepada  Baginda,  sebelum  beritanya  dibawa  orang  dari  medan  perang.  Sabdanya  yang 
bermaksud:  Bendera  dibawa  oleh  Zaid,  beliau  jatuh  kemudian  ianya  diambil  oleh  Jaafar  dan 
beliau  jatuh  lantas  diambil  oleh  Ibni  Rawahah,  Ibnu  Rawahah  pun  gugur,  di  masa  itu  Rasulullah 
berlenang  air  mata  hinggalah  bendera  Islam  dicapai  oleh  Pedang  Allah  maka  dengannya 
pembukaan  pun  selamat  terlaksana. 

KESUDAHAN  PEPERANGAN 

Meskipun  keberanian  yang  luar  biasa  dan  kepahlawanan  yang  tiada  tara  bandingannya,  namun 
ianya  adalah  suatu  hal  yang  luar  biasa  juga,  bagi  sekumpulan  tentera  yang  bilangannya  kecil 
berbanding  dengan  tentera  musuh  yang  ramai  hingga  menutupi  bumi  Mu'tah,  memang  luar 
biasa  baginya  untuk  memenangi  tentera  Roman.  Di  dalam  kegawatan  suasana  itu,  Khalid  bin 
al-Walid  telah  memperlihatkan  kecekapannya  malah  kebijaksanaannya  untuk  keluar  dari 
keadaan  yang  cemas  di  mana  mereka  tersepit  di  dalam  kancah  pertempuran  yang  tidak  diduga. 
Beberapa  riwayat  yang  berbagai,  telah  menceritakan  khusus  mengenai  kesudahan  peperangan 
ini.  Setelah  kita  meneliti  kesemua  riwayat  ini,  nampaknya  Khalid  bin  al-Walid  berjaya 
berhadapan  dengan  tentera  Roman  sepanjang  hari.  Sepanjang  pengendalian,  beliau 
merasakan  amat  perlu  kepada  satu  taktik  dan  tipu  helah  peperangan  guna  untuk  menimbulkan 
kegerunan  di  kalangan  tentera  Roman,  supaya  dengannya  dapat  beliau  melepaskan  dan 
membawa  keluar  tentera  Islam  dari  kancah  peperangan.  Di  masa  yang  sama  tidak  membiarkan 
tentera  Roman  memburu  mereka.  Sebenarnya  beliau  amat  arif  bahawa  peluang  untuk 
melepaskan  tentera  Islam  dari  suasana  yang  dihadapinya  itu  amat  tipis,  terutamanya  dalam 
keadaan  umat  Islam  berkecamuk  malah  pihak  Roman  pasti  akan  memburu  mereka  dari 
belakang. 

Sebagai  tindakan  kepada  rancangannya  itu,  sebaik  sahaja  subuh  menjelang  beliau  menukar 
posisi  tentera,  dan  menyusun  semula  kedudukan  tentera  Islam,  dengan  mengubah  barisan 
hadapan  ke  belakang  yang  kiri  ke  kanan  dan  sebaliknya.  Apabila  tentera  Roman  melihat 
penyusunan  baru  mereka  menyangka  suatu  keadaan  lain,  mereka  menyangka  bahawa  tentera 
Islam  mendapat  bantuan,  mereka  mula  merasa  takut  dan  gerun,  setelah  mana  kedua- 
dua  .tentera  berhadapan,  pertempuran  pun  bermula,  di  sini  Khalid  bertindak  berundur  perlahan- 
perlahan  ke  belakang  di  samping  mengekalkan  sistem  dan  struktur  tentera  semasa  mereka 


berundur,  tentera  Roman  tidak  pula  memburu  mereka  kerana  pada  sangkaan  mereka 
bahawa  .tentera  Islam  mengunakan  taktik  untuk  memerangkap  mereka  di  gurun  padang  pasir 
luas  saujana  mata  memandang  itu. 

Beginilah  caranya  hingga  pihak  musuh  pulang  ke  negaranya  tanpa  memikir  untuk  memburu 
kaum  muslimin,  dengan  itu  berjayalah  Khalid  untuk  melepaskan  tentera  Islam  dari  ancaman, 
cengkaman  dan  buruan  tentera  Roman,  akhirnya  selamat  pula  mereka  pulang  kc  Madinah. 

KORBAN  KEDUA-DUA  BELAH  PIHAK 

Seramai  dua  belas  (12)  orang  tentera  Islam  gugur  syahid  manakala  bilangan  tentera  Roman 
tidak  diketahui  dengan  sebenarnya,  Walau  macam  mana  pun  dianggarkan  angka  kematian 
adalah  tinggi. 

KESAN  PEPERANGAN 

Meskipun  tentera  Islam  tidak  dapat  menuntut  bela,  namun  pergerakan  ini  telah  menatijahkan 
kesan  yang  besar,  dengannya  kemasyhuran  tentera  Islam  menjadi  gah,  membawa  orang  Arab 
secara  menyeluiuh  menjadi  panik  dan  taajub,  kerana  Roman  adalah  kuasa  besar  dan  gergasi 
bumi  di  masa  itu.  Pada  mulanya  orang  Arab  menyangka  keberanian  tentera  Islam  untuk 
berhadapan  dengan  tentera  Roman  itu  adalah  tindakan  membunuh  diri  sendiri.  Namun  setelah 
tentera  Islam  dengan  bilangannya  yang  kecil  seramai  tiga  ribu  (3,000)  orang  itu  mencabar 
tentera  Roman  yang  besar  lagi  gagah  gerkasa  seramai  dua  ratus  ribu  (200,000)  orang  itu, 
kemudian  tentera  Islam  pulang  ke  Madinah  tanpa  mengalami  kerugian  yang  berat,  semuanya 
menjadi  macam  satu  legenda,  malah  peristiwa  ini,  membuktikan  bahawa  tentera  Islam  adalah 
unik  belum  pernah  bangsa  Arab  mengenali  contoh  umpama  ini.  Sesungguhnya  mereka  telah 
dibantu  dan  disokung  oleh  Allah  (s.w.t),  teladan  mereka  itu  adalah  Rasulullah  yang  sebenar, 
maka  justeru  itulah  kita  dapati  qabilah-qabilah  Arab  yang  menjadi  musuh  ketat  Islam,  yang 
memusuhi  Islam  hinggalah  ke  saat  sebelum  peristiwa  bersejarah  itu,  telah  mengubah 
pendiriannya,  di  mana  Banu  Salim,  Asyja',  Ghatafan,  Zibyan,  Fazarah  dan  lain-lain  telah 
memeluk  Islam. 

Peperangan  ini  merupakan  permulaan  kepada  pertarungan  berdarah  dengan  Roman  di  masa- 
masa  hadapan,  malah  ianya  juga  sebagai  landasan  dan  pendahuluan  kepada  pembukaan- 
pembukaan  Islam  ke  atas-atas  negeri-negeri  Roman  seterusnya  penaklukan  Islam  ke  atas 
negeri-negeri  di  belakangnya  yang  terletak  jauh  di  sebaliknya. 

PEPERANGAN  ZAT  AL-SALASIL 

Setelah  Rasulullah  mengenalpasti  sikap  qabilah-qabilah  Arab  yang  mendiami  perbatasan 
negeri  al-Syam  itu  semasa  peperangan  Mu'tah,  di  mana  mereka  telah  bersekutu  dengan 
Roman  melawan  umat  Islam,  maka  Rasulullah  (s. a. w)  merasa  amat  perlu  sangat  untuk 


bertindak  penuh  kebijaksanaan  untuk  memecahkan  perpaduan  di  antara  mereka  dan  Roman, 
dan  seterusnya  boleh  membawa  kepada  perubahan  sikap  mereka  untuk  bersekutu  dengan 
umat  Islam  supaya  perpaduan  mereka  tidak  berulang  sekali  lagi. 

Bagi  menjayakan  perancangan  Rasulullah  itu  dan  untuk  menarik  mereka  kepada  Islam, 
Baginda  memilih  Amru  bin  al-Aas  orang  yang  akan  melaksanakan  tindakan  itu,  kerana 
neneknya  adalah  dari  qabilah  Bila,  Baginda  mengutusnya  di  bulan  Jamadilakhir  tahun  kelapail 
(8)  Hijrah,  selepas  peperangan  Mu'tah.  Malah  ada  juga  pendapat  yang  mengatakan  bahawa: 
Telah  sampai  berita  dari  risikan  Islam  di  mana  sekumpulan  banu  Oudhaah  telah  berkumpul 
untuk  menuju  ke  Madinah,  justeru  itulah  maka  Rasulullah  mengutus  Amru  bin  al-Aas, 
berkemungkinan  dua  sebab  inilah  yang  mendorong  Rasulullah  menghantar  unit  ini. 

Rasulullah  (s.a.w)  menyerah  bendera  putih  kepada  Amru  bin  al-Aas,  dan  bersama-samanya 
panji  berwarna  hijau,  dengan  kekuatan  tiga  ratus  (300)  orang  dari  kalangan  Muhajirin  dan  al- 
Ansar,  bersama  mereka  tiga  puluh  ekor  kuda,  Baginda  ntenyuruh  beliau  meminta  bantuan 
dengan  mana-mana  qabilah  Arab  yang  beliau  lewati  Bila,  Uzrah  dan  Balqin.  Beliau  bergerak  di 
malam  hari  dan  berselindung  di  siang  hari,  apabila  beliau  mendekati  kediaman  qabilah 
berkenaan,  didapati  mereka  dalam  ketumbukan  yang  besar  jumlahnya.  Justeru  itu  beliau 
mengutus  permohonan  tambahan  bantuan  kepada  Rasulullah,  dibawa  oleh  Rafie'  bin  Makith  al- 
Juhani.  Dengan  itu  Rasulullah  pun  mengirim  satu  unit  tentera  Islam  di  bawa  pimpinan  Abu 
Ubaidah  Ibni  al-Jarrah  dengan  kekuatan  seramai  dua  ratus  (200)  orang  tentera  keseluruhannya 
adalah  kaum  Muhajirin  dan  al-Ansar  turut  bersama  Abu  Bakar  dan  Umar  Ibni  al-Khattab. 
Rasulullah  menyerah  panji  pimpinan  kepada  Amru  Ibni  al-Aas,  Baginda  mengarah  mereka 
supaya  menemui  Amru,  kedua  unit  harus  bergabung  dan  sekali-kali  jangan  berpecah. 
Setibanya  Abu  Ubaidah  di  tempat  Amru  maka  beliau  hendak  mengimami  sembahyang  jemaah, 
lantas  Amru  membantah  tindakannya  itu  dengan  katanya:  Sebenarnya  kau  sampai  di  sini 
sebagai  bantuan  dan  aku  tetap  sebagai  Amir,  dengan  itu  Abu  Ubaidah  pun  mematuhi  Amru  bin 
al-Aas,  di  mana  Amru  mengimami  sekalian  yang  hadir. 

Sariyah  Amru  pun  bergerak  hingga  memasuki  negeri  kediaman  Oudhaah  dan  menawannya 
hingga  kehujung  perbatasan,  di  sana  tentera  Islam  menemui  himpunan  musuh,  dan  terus 
mereka  menyerang  himpunan  itu,  kesudahannya  mereka  lari  bertempiaran  ke  merata  tempat. 
Dari  sana  Amru  mengutus  Auf  bin  Malik  al-Asyja'i  untuk  menyampaikan  berita  kepada 
Rasulullah  tentang  kepulangan  dan  keselamatan  mereka  serta  laporan  mengenai  peperangan 
yang  mereka  harungi. 

Zat  al-Salasil  adalah  satu  kawasan  selepas  Wadi  al-Qura  di  antaranya  dan  Madinah  sepuluh 
hari  perjalanan.  Ibnu  Ishak  menyebut  bahawa  tentera  Islam  singgah  di  perairan  kawasan  Banu 
Juzam  dikenali  sebagai  al-Salasil,  maka  tempat  itu  dinamakan  Zat  al-Salasil. 


PENGUTUSAN  ABU  QUTADAH  KE  KHUDRAH 


Penghantaan  sariyah  ini  pada  bulan  Syaaban  tahun  kelapan  (8)  Hijrah,  kerana  Banu  Ghatafan 
sedang  berkumpul  di  Khudrah,  ianya  kediaman  Banu  Maharib  di  Najd,  Rasulullah  mengutus 
Abu  Outadah  bersama  lima  belas  (15)  orang  tentera,  di  sana  tentera  Islam  berjaya  menghapus 
sebahagian  dari  tentera  musuh  di  samping  menawan  dan  merampas  biri-biri  musuh,  Abu 
Outadah  berada  di  sana  selama  lima  belas  (15)  malam. 


PEPERANGAN  PEMBUKAAN  KOTA  MEKAH 

Ibn  al-Qaiyim  telah  menyebut: 

"Ianya  satu  pembukaan  teragung  yang  dengannya  Allah  memuliakan  agamanya,  RasulNya, 
tenteraNya  dan  partiNya  yang  beramanah,  dengannya  juga  Allah  telah  menyelamatkan  negeri- 
negeriNya  dan  rumahNya  yang  telahpun  ditetapkan  sebagai  tempat  hidayah  untuk  seluruh  alam, 
menyelamatkan  dari  tangan-tangan  kafir  dan  musyrikin,  ianya  pembukaan  yang  turut 
bergembira  olehnya  penghuni-penghuni  langit,  lanjutan  kemuliaannya  melimpah  ke  angkasa 
cakerawala  hingga  dengannya  maka  berduyun-duyunlah  manusia  menganut  agamaNya, 
hingga  denganNya  wajah  bumi  terukir  seribu  senyuman  mekar". 

SEBAB  TERCETUSNYA  PEPERANGAN 

Telah  kita  sebutkan  semasa  memperkatakan  mengenai  peristiwa  al-Hudaibiah,  di  antara  syarat 
perjanjian  ialah: 

Sesiapa  yang  ingin  menyertai  Muhammad  dan  bersekutu  dengannya,  beliau  berhak  berbuat 
denikian  dan  sesiapa  yang  ingin  berpihak  dengan  Ouraisy  dan  bersekutu  dengannya  beliau 
berhak  berbuat  demikian.  Mana-mana  qabilah  yang  bersekutu  dengan  mana-mana  kem  maka 
ianya  dianggap  sebagai  sebahagian  dari  kem  itu,  mana-mana  pelanggaran  ke  atas  qabilah 
yang  menyertai  kem-kem  tadi  adalah  dianggap  sebagai  pelanggaran  ke  atas  kem  secara 
langsung. 

Berdasarkan  syarat  ini  maka  Khuza'ah  telah  bersekutu  dengan  Rasulullah,  manakala  Banu 
Bakar  pula  menyertai  Ouraisy,  dengan  itu  kedua-dua  qabilah  ini  menikmati  keamanan  dan 
kesejahteraan,  sedang  sebelum  ini  kedua-duanya  saling  bermusuhan  dan  saling  menuntut  bela 
dan  membalas  dendam  yang  diwarisi  sejak  zaman  jahiliah  lagi.  Dengan  kedatangan  Islam  dan 
termeterainya  perjanjian  keamanan  al-Hudaibiah  maka  tertebarlah  benih  keamanan  di  antara 
semua  pihak,  namun  Banu  Bakar  masih  tetap  hendak  membalas  dendam  kesumat  lamanya,  di 
mana  Naufal  bin  Muawiyah  al-Daily  bersama  jemaahnya  banu  Bakar  telah  keluar  di  Bulan 
Syaaban  tahun  kelapan  (8)  Hijrah,  lantas  menyerang  Khuza'ah  di  malam  hari,  sedang  di  masa 
itu  mereka  sedang  berada  di  kawasan  berair  yang  dikenali  sebagai  "al-Watir"  dalam  kejadian 
berkenaan  Banu  Bakar  telah  berjaya  membunuh  orang-orang  Khuza'ah  dan  sebagai  lanjutan 


terjadilah  pertarungan  dan  peperangan  di  antara  keduanya  dan  seterusnya  Quraisy  menghulur 
bantuan  senjata  kepada  sekutunya  banu  Bakar,  malah  beberapa  tokoh  Quraisy  telah  turut  serta 
di  dalam  peperangan  berkenaan  berselindung  di  sebalik  kegelapan  malam,  hingga  mereka 
dapat  membawa  Khuza'ah  ke  dalam  kawasan  al-Haram  Makkah.  Oleh  yang  demikian  maka 
berkatalah  Banu  Bakar: 

"Wahai  Naufal!  sekarang  kita  telah  memasuki  kawasan  al-Haram  ingatlah,  Tuhan  kau,  Tuhan 
kau,  lantas  al-Khuza'ah  menjawab:  Wahai  Bakar  tiada  Tuhan  di  hari  ini,  kamu  sudah  pun 
membalas  dendam  kesumat  kamu  itu,  ku  bersumpah,  sebenarnya  kamu  telah  melakukan 
pencabulan  di  kawasan  al-Haram  ini,  tidakkah  di  sini  sudah  terbayar  dendam  kamu  itu? 

Setelah  Khuzaah  melangkah  masuk  ke  kawasan  Makkah  mereka  terus  mendapat  perlindungan 
di  rumah  Budail  bin  Warqa'  al-Khuza'i  dan  rumah  kawan  setia  mereka  yang  dikenali  sebagai 
Rafie'.  Amru  bin  Salim  al-Khuza'i  terus  meluru  ke  Madinah  menemui  Rasulullah.  Sesampainya 
beliau  di  sana,  beliau  pun  mempersembahkan  kepada  Rasul  hasratnya  melalui  madahnya, 
sedang  pada  masa  itu  Rasulullah  sedang  duduk  berbual  di  dalam  masjid  bersama-sama  kaum 
muslimin.  Amru  pun  bermadah: 

Duhai  Tuhan  ku  merayu  Muhammad 

Sekutu  kita  dan  bapanya  yang  tertua 

Semasa  kamu  kanak-kanak  dan  kami  bcpa 

Tangan  erat  bergenggaman 

Bantulah  sepenuh  pertolongan 

Serulah  penyembah  Allah  menghulur  bantuan 

Pada  mereka  Rasul  mulia 

Semulia  bulan  purnama  mengambang 

Pabila  marah  mukanya  bergelora 

Dibelakangnya  tentera  seramai  samudera 

Mengajar  Ouraisy  mengkhianati  setia 

Mengucap  janji  merubah  kata 

Di  Kada'  kami  dibelasah 

Kerana  menyangka  tiada  pembela 

Mereka  terhina,  terkecil  angka 

Namun  dendam  mereka  menuntut 

Kami  bersembahyang  kami  di  bunuh 

Rasulullah  terus  menjawab:  Kau  dibela  wahai  Amru,  kemudian  Baginda  diperlihatkan  mendung 
merintangi  langit,  maka  katanya  lagi:  Awan  berarak  itu,  pembuka  pertolongan  kepada  Banu 
Kaab. 

Tidak  berapa  lama  kemudian  tiba  pula  Budail  bin  Warqa'  al-Khuza'i  bersama  beberapa  orang 
dari  Khuza'ah,  di  mana  mereka  menemui  Rasulullah  melaporkan  bilangan  gurban  peristiwa 


yang  nahas  itu  dan  penyertaan  langsung  oleh  Quraisy  membantu  Banu  Bakar,  kemudian 
mereka  pun  pulang  semula  ke  Makkah. 

ABU  SUFIAN  KE  MADINAH  UNTUK  MEMBAHARUI  PERJANJIAN 

Tidak  syak  lagi  Ouraisy  dengan  tindakannya  bersama-sama  dengan  sekutunya  itu  merupakan 
pencerobohan  kepada  perjanjian  dan  pengkhianatan  terang-terangan  kepada  perdamaian  yang 
dimeterai  bersama  itu,  tanpa  alasan  yang  boleh  dimaafkan,  kini  Ouraisy  sudah  pun  menyedari 
kesalahan  yang  mereka  lakukan  itu,  sekaligus  merasai  buruk  padah  dari  tindakannya  di  luar 
batasan,  dengan  itu  mereka  memanggil  permesyuaratan  untuk  sidang  tergempar. 
Keputusannya  menghantar  pimpinan  mereka  Abu  Sufian  pada  masa  itu,  untuk  ke  Madinah  buat 
memperbaharui  perdamaian. 

Rasulullah  (s. a. w)  memberitahu  kepada  sekalian  sahabatnya  apa  yang  akan  dilakukan  oleh 
Ouraisy  dalam  usaha  mengatasi  pengkhianatan  mereka  itu  dengan  sabdanya: 

Kamu  akan  didatangi  Abu  Sufian  untuk  mengemaskan  perjanjian  al-Hudaibiah  itu,  malah 
memohon  untuk  dilanjutkan  lagi  tempohnya.  Abu  Sufian  terus  bergerak  ke  Madinah 
sebagaimana  keputusan  yang  mereka  persetujui,  beliau  bertemu  dengan  Budail  bin  Warqa' 
dalam  perjalanan  pulang  dari  Madinah  ke  Makkah.  Abu  Sufian  terus  bertanya  Budail:  Kamu  ini 
dari  mana?  Abu  Sufian  mengesyaki  yang  beliau  ini  datang  menemui  Rasulullah  (s.a.w).  Jawab 
Budail:  Aku  bersiar-siar  dengan  Khuza'ah  di  sekitar  pantai  tadi  dan  di  sekeliling  lembah-lembah 
ini.  Tanya  Abu  Sufian  yang  penuh  meragui:  Bukankah  kamu  datang  menemui  Muhammad  ? 
Kata  beliau:  Tidaklah.  Setelah  Budail  berlepas  ke  Makkah,  Abu  Sufian  berkata  kepada  teman 
yang  mengiringinya:  Kalaulah  Budail  ini  datang  dari  Madinah  pasti  tunggangannya  memakan 
makanannya  (’alaf)  yang  mengandungi  biji-biji  al-Madinah,  dengan  itu  beliau  terus  ke  tempat 
najis  unta  dipecahkannya,  memang  beliau  dapati  bijian  al-Madinah  di  dalam  kandungan  najis, 
maka  kata  Abu  Sufian:  Aku  bersumpah  demi  Allah,  Budail  telah  menemui  Muhammad. 

Walau  macam  mana  pun  Abu  Sufian  terus  ke  Madinah,  pertama  beliau  datang  menemui  anak 
perempuannya,  Ummu  Habibah,  setibanya  di  hadapan  Ummu  Habibah  beliau  pun  mengayakan 
diri  untuk  duduk  di  atas  hamparan  Rasulullah  (s.a.w),  apa  lagi  Ummu  Habibah  pun  menggulung 
hamparan  tadi,  maka  kata  Abu  Sufian:  "Kenapa  wahai  anakku  apakah  kau  membencikan 
daku?"  Maka  jawab  Ummu  al-Mukminin:  "Itu  adalah  hamparan  Rasulullah,  kau  ini  musyrik  najis". 
Jawab  Abu  Sufian:  "Selepas  kau  berpisah  dari  ku,  kau  telah  terkena  sihir". 

Dengan  itu  beliau  keluar  dari  situ,  dan  terus  menemui  Rasulullah  (s.a.w),  Abu  Sufian  menegur 
Baginda,  tetapi  Rasulullah  tidak  menjawab  sepatah  apa  bun,  kemudian  beliau  menemui  Abu 
Ba-kar,  meminta  jasa  baik  beliau  untuk  menyampai  hasratnya  kepada  Rasulullah  (s.a.w)  tapi 
jawab  Abu  Bakar:  "Aku  tidak  boleh  berbuat  apa  pun",  lantas  beliau  pergi  menemui  Umar  dan 
beliau  meminta  Umar  menolongnya  dalam  hal  ini,  maka  jawab  Umar:  "Apakah  aku  ini  yang 
akan  menjadi  orang  tengah  untuk  kamu?  Demi  Allah,  kalaulah  aku  tidak  mempunyai  apa  pun 


selain  debu-debu,  namun  dengannya  pun  cukup  untuk  ku  tentangi  kamu,  pasti  aku  lakukan", 
kemudian  beliau  datang  menemui  Ali  bin  Abi  Talib  di  masa  itu  Fatimah  sedang  duduk  di 
sampingnya,  manakala  anaknya  Hasan  sedang  merangkak  di  hadapannya,  kata  Abu  Sufian: 
"Wahai  Ali,  sebenarnya  kaulah  orang  paling  mengasihi  daku,  di  hari  ini  aku  datang  memerlukan 
pertolonganmu,  janganlah  membiarkan  daku  pulang  dengan  hampa  sahaja,  daku  memerlukan 
kau  menjadi  orang  tengah,  untuk  menyampaikan  hasrat  ku  kepada  Muhammad",  kata  Ali  pula: 
"Bangsat  kau  Abu  Sufian,  sebenarnya  Rasulullah  sudah  berazam  hendak  melakukan  sesuatu  di 
mana  kami  tidak  berhak  untuk  berbicara  dengannya"  lalu  beliau  berpaling  ke  arah  Fatimah 
dengan  berkata:  "Boleh  tak  engkau  menyuruh  anak  engkau  ini  melindungi  manusia  ramai, 
maka  dengan  itu  beliau  akan  menjadi  penghulu  seluruh  bangsa  Arab  hingga  ke  akhir  zaman?" 
Jawab  Fatimah:  "Demi  Allah  mana  boleh  anak  ku  ini  berbuat  demikian,  malah  tiada  siapa  yang 
boleh  menghalang  Rasulullah  (s. a. w)  dari  bertindak". 

Di  masa  itu  Abu  Sufian  terasa  dunia  menjadi  gelap  dan  berkata  kepada  Ali  bin  Abi  Talib  dalam 
keadaan  serba  kebingungan  dan  putus  asa:  "Wahai  Abu  al-Hasan,  aku  mendapati  keadaan 
semakin  meruncing,  cuba  kau  nasihatkan  daku".  Jawab  Ali:  "Demi  Allah,  aku  tak  tahulah  apa 
nasihat  yang  baik  untuk  kau,  kerana  kau  sendiri  adalah  pemimpin  Banu  Kinanah,  ayuh  pergilah 
pinta  perlindungan  dari  orang  ramai,  kemudian  pulanglah  ke  tanah  airmu".  Tanya  Abu  Sufian: 
"Apakah  itu  boleh  memberi  sesuatu  yang  baik  untuk  ku?"  Jawab  Ali:  "Demi  Allah,  aku  tidak 
menyangka  demikian,  cuma  aku  tidak  ada  nasihat  selain  dari  itu".  Lantas  Abu  Sufian  pun 
beredar  dari  situ  menuju  ke  masjid,  di  sana  beliau  melaung:  "Wahai  kalian,  daku  memohon 
perlindungan  kalian,  kemudian  dia  terus  memecut  untanya  dan  beredar. 

Setibanya  di  pangkuan  Quraisy,  beliau  terus  disoal  dengan  kata  mereka:  "Apa  yang  kau  capai". 
Jawab  beliau:  "Ku  menemui  Muhammad  untuk  berbicara  dengannya,  demi  Allah  tak  sepatah 
yang  dijawabnya,  setelah  itu  aku  menemui  Ibnu  Abi  Quhafah,  beliau  pun  sama,  tidak  suatu  pun 
yang  ku  perolehi,  kemudian  terus  kepada  Umar  Ibni  al-Khattab:  Ku  dapati  beliau  musuh  yang 
rendah  profail,  kemudian  ku  temui  Ali  Ibni  Abi  Talib,  beliau  adalah  yang  terlembut  di  antara 
kesemua,  beliau  telah  menasihati  ku  melakukan  sesuatu,  namun  demikian  aku  pun  tak  pasti 
apakah  pendapatnya  itu  boleh  memberi  sesuatu  kebaikan?"  Tanya  mereka:  "Apakah  nasihat 
beliau  kepada  kamu?"  Kata  Abu  Sufian:  "Beliau  menyuruh  aku  meminta  perlindungan  dari 
orang  ramai,  maka  aku  pun  buatlah  seperti  yang  beliau  syorkan  itu".  Tanya  hadirin:  "Apakah 
Muhammad  telah  mempersetujuinya?"  Jawab  Abu  Sufian:  "Tidak".  Kata  hadirin:  "Celaka  kau, 
penasihat  kau  itu  tak  lebih  dari  menambahkan  cemuhan  orang  terhadap  kau".  Jawab  Abu 
Sufian:  "Tidak!  Demi  Allah  sebenarnya  aku  tak  ada  pilihan  kecuali  itu  sahaja". 

PERSIAPAN  UNTUK  PEPERANGAN  DAN  IKHTIAR  MERAHSIAKANNYA 

Satu  petikan  dari  riwayat  al-Tabrani  mengatakan  bahawa  Rasulullah  telah  mengarah  Aisyah  (r.a) 
mempersiapkan  kelengkapan  dan  pera(atan,  iaitu  tiga  hari  lebih  awal,  sebelum  Rasulullah 


menerima  berita  pelanggaran  terhadap  perjanjian  perdamaian.  Persiapan  Rasulullah  ini  tak 
siapa  pun  mengetahuinya,  cuma  di  suatu  hari  Abu  Bakar  telah  datang  menemui  anaknya 
dengan  bertanya:  "Anakku!  Apa  semua  persiapan  ini?"  Jawab  Aisyah:  "Demi  Allah!  Saya  pun 
tidak  tahu".  Kata  Abu  Bakar:  "Demi  Allah,  sebenarnya  ini  bukan  masa  untuk  memerangi  bangsa 
kulit  kuning  itu  (yakni  Roman),  ke  mana  Rasulullah  hendak  tuju  agaknya?"  Jawab  Aisyah: 
"Entahlah,  demi  Allah  saya  kurang  pasti".  Di  subuh  hari  selepas  persiapan  itu,  tibalah  Amru  bin 
Salim  al-Khuza'i  bersama  dengan  empat  puluh  (40)  penunggang  kenderaan,  Amru  terus 
berbicara  dengan  Rasulullah  melalui  madahnya,  seperti  yang  kita  sebutkan  sebelum  ini. 
Sekalian  yang  mendengarnya  pun  mengetahui  peristiwa  pelanggaran  perjanjian.  Selepas  itu 
disusuli  pula  dengan  kedatangan  Abu  Sufian,  dengan  itu  sahihiah  peristiwa  berkenaan, 
Rasulullah  mengarah  mereka  supaya  bersiap  sedia  tanpa  berahsia  lagi,  Rasulullah 
memberitahu  mengenai  pergerakannya  ke  Makkah,  namun  beritanya  tetap  dirahsiakan  dan 
ditutup  rapat  dengan  sabdanya:  Rahsiakan  berita  ini  agar  tidak  sampai  ke  pengetahuan  Quraisy 
supaya  dapat  kita  gempur  dan  kejutkan  mereka  dengan  kedatangan  kita  ke  sana  secara 
mendadak. 

Sebagai  usaha  menutup  dan  mengaburkan  tindakan  Baginda,  Rasulullah  mengutus  satu  unit 
sariyah  yang  terdiri  lapan  orang  di  bawah  pimpinan  Abu  Qutadah  bin  Rabie'  ke  daerah 
kediaman  Adham  yang  terletak  di  antara  Zi  al-Khasyab  dan  Zi  al-Maruah,  kira-kira  sejauh  tiga 
"Barad"  dari  al-Madinah.  Kira-kira  di  awal  bulan  Ramadhan  tahun  kelapan  (8)  Hijrah,  supaya 
disangka  orang  bahawa  Rasulullah  akan  menuju  ke  sana,  dan  sebagai  cara  buat  merahsiakan 
pergerakan  yang  sebenar,  sariyah  ini  terus  berjalan  hinggalah  sampai  berita  kemaraan 
Rasulullah  ke  Makkah,  maka  sariyah  ini  mengalih  arahannya  hingga  bertemu  dengan 
Rasulullah. 

Di  dalam  suasana  yang  kritikal  itu,  seorang  sahabat  bernama  Hatib  bin  Abi  Baltaah  telah 
mengutus  risalah  ke  Makkah  buat  menceritakan  pergerakan  Rasulullah  ke  sana,  beliau 
mengupah  seorang  perempuan  untuk  membawa  risalah  berkenaan.  Beliau  bertindak  menyorok 
risalah  berkenaan  di  dalam  sanggulnya.  Di  masa  itu  Allah  memberi  tahu  RasulullahNya  tentang 
tindakan  Hatib  itu  lantas  Rasulullah  mengutus  Ali  dan  Miqdad  dengan  sabdanya:  Ayuh  kamu 
berdua  ke  sana  hingga  ke  tempat  bernama  "Raudhah  Khakh"  kerana  di  sana  ada  seorang 
perempuan  ya.ng  membawa  risalah  untuk  Qm-aisy.  Mereka  berdua  terus  bergerak  ke  sana, 
hingga  sampai  ke  tempat  seperti  yang  disebut  oleh  Rasulullah,  setelah  berhadapan  dengan 
perempuan  yang  disebutkan  itu,  mereka  meminta  perempuan  berkenaan  turun  dari 
kenderaannya  dengan  berkata:  "Kamu  membawa  risalah?"  Jawab  perempuan  itu:  "Aku  tidak 
ada  sebarang  .risalah  pun".  Ali  dan  Miqdad  pun  memeriksa  kenderaannya  dan  tidak  didapati 
sebarang  apa  pun;  kemudian  kata  Ali:  "Aku  bersumpah  dengan  nama  Allah,  masakan 
Rasulullah  berdusta  dan  membohongi  kita,  demi  Allah  kau  mesti  serahkan  surat  itu  atau  kalau 
tidak  kami  telanjangkan  kau". 


Setelah  beliau  melihat  kesungguhan  Ali  maka  katanya:  "Ayuh  berpaling  dari  sini",  setelah  beliau 
berpaling,  perempuan  itu  pun  merungkai  sanggulnya  dan  dikeluarkan  risalah  berkenaan,  serta 
diserahkan  kepada  Ali,  dengan  itu  mereka  berdua  kembali  membawanya  kepada  Rasulullah. 
Baginda  mendapati  surat  berkenaan,  bunyinya:  (Dari  Hatib  bin  Abi  Baltaah  ke  hadapan  Ouraisy) 
memaklumkan  mereka  mengenai  pergerakan  Rasulullah,  maka  Rasulullah  pun  menjemput 
Hatib  dengan  bertanya:  "Apakah  motifnya  yang  membawa  kamu  menulis  risalah  kepada 
Ouraisy?"  Jawab  Hatib:  "Wahai  Rasulullah  janganlah  segera  menghukum  ke  atasku.  Demi  Allah 
daku  ini  tetap  beiiman  dengan  Allah  dan  RasulNya,  tidak  sekali  pun  aku  murtad  atau  menukar 
agama,  tetapi  daku  ini  seorang  lelaki  yang  terikat  dengan  Ouraisy  namun  bukanlah  sebahagian 
dari  mereka,  cuma  anak  dan  keluargaku  sahaja  berada  di  sana,  malahan  daku  tidak  ada 
sebarang  ikatan  kekeluargaan  di  sana  yang  boleh  menjaga  keselamatan  di  antara  satu  sama 
lain,  maka  di  sini  ku  sukalah  sebagai  mengganti  kekurangan  ku  tadi  dengan  menjadikan  mereka 
sebagai  pihak  yang  boleh  menjaga  keselamatan  anak-anakku  di  sana. 

Kata  Umar:  "Wahai  Rasulullah  serahkan  sahaja  si  munafiq  ini  untuk  ku  penggal  lehernya,  orang 
ini  sudahpun  mengkhianati  Allah  dan  RasulNya.  Dia  sudah  menjadi  munafiq."  Jawab  Rasulullah: 
"Beliau  ini  adalah  peserta  peperangan  Badar,  mana  tahu,  boleh  jadi  Allah  telah  membuka 
sesuatu  kepada  tentera  Badar.  Kemudian  Rasulullah  bersabda:  Lakukanlah  apa  yang  hendak 
kamu  lakukan,  sebenarnya  aku  mengampuni  kamu.  Di  masa  itu  air  mata  beliau  mengalir 
dipipinya  dan  berkata:  Sesungguhnya  Allah  lebih  mengetahui. 

Demikian  kehendak  Allah  untuk  menjaga  supaya  tidak  ada  sebarang  berita  mengenai  persiapan 
dan  pergerakan  kaum  muslimin  yang  sampai  ke  pengetahuan  Ouraisy. 

PERGERAKAN  TENTERA  ISLAM  KE  ARAH  MAKKAH 

Sepuluh  hari  terakhir  bulan  Ramadhan  tahun  lapan  (8)  Hijrah  Rasulullah  pun  bergerak  keluar 
dari  al-Madinah  menuju  ke  Makkah  dengan  bala  tentera  seramai  sepuluh  ribu  orang  yang 
kesemuanya  dari  kalangan  para  sahabat.  Baginda  melantik  Abu  Rahm  al-Ghaffari  sebagai  Amir 
di  Madinah. 

Semasa  Baginda  di  al-Juhfah  atau  selepasnya,  Baginda  telah  bertemu  dengan  bapa 
saudaranya  al-Abbas  bin  Abdul  al-Mutalib  yang  telah  keluar  bersama-sama  dengan  anak 
keluarganya  sebagai  seorang  muslim  untuk  berhijrah,  dan  semasa  Baginda  di  "al-Abwa"' 
Rasulullah  (s. a. w)  bertemu  dengan  anak  bapa  saudaranya  Abu  Sufian  bin  al-Harith  dan  anak 
emak  saudaranya  Abdullah  bin  Abi  Umaiyah,  tetapi  Rasulullah  berpaling  dari  mereka  berdua 
kerana  sebelum  ini  mereka  berdua  merupakan  di  antara  orang  yang  banyak  menyakiti  dan 
mencela  Baginda,  justeru  itu  maka  kata  Ummu  Salamah  kepadanya:  "Kedua-dua  anak  saudara 
mu  itu  tidakkah  lebih  jahat  dari  orang  lain".  Manakala  Ali  pula  menasihati  Abu  Sufian  bin  al- 
Harith  dengan  katanya:  "Ayuh  kamu  datang  sahaja  ke  hadapan  Rasulullah  dan  katakanlah 
seperti  mana  katanya  saudara-saudaraYusof  kepada  adik  mereka: 


"Kata  mereka:  Demi  Allah  sebenarnya  Allah  telah  mengutamakan  engkau  dari  kami,  dan 
kendatipun  kami  ini  sesungguhnya  bersalah". 

(Yusuf:  91) 

Sesungguhnya  Baginda  tidak  akan  membiarkan  seseorang  yang  lebih  baik  percakapannya. 
Abu  Sufian  pun  mematuhi  nasihat  Ali,  hingga  membawa  Rasulullah  menjawab  dengan  katanya: 
"Kamu  di  hari  ini  tidak  akan  ditempelak  lagi,  semoga  Allah  mengampunkan  dosa  kamu  dan 
dialah  Maha  mengasihani  dari  segala  pengasih. 

(Yusuf:  92) 

Dengan  itu  Abu  Sufian  mendendang  beberapa  rangkap  syairnya: 

Demi  jiwa  ketikaku  membawa  panji  Mengatasi  kuda  al-Lata  melawan  Muhammad  Bagaikan 
musafir  kebingungan  di  malam  nan  gelap 

Masa  hidayat  dah  tiba.  Kini  ku  ditunjuk  Bukan  diri  ku  yang  menunjuk  Malah  orang  yang  ku  buru 
dahulu  Membawa  daku  ke  penjuru  hidayah. 

Kemudian  Rasulullah  menepuk  dadaku  dengan  sabdanya: 

"Oh!  rupanya  kau  yang  memburuku  dahulu" 

TENTERA  ISLAM  SINGGAH  DI  MAR  AL-ZAHRAN 

Rasulullah  meneruskan  perjalanannya  dalam  keadaan  berpuasa.  Orang  ramai  pun  turut 
berpuasa,  hinggalah  apabila  Baginda  sampai  ke  al-Kadid,  kawasan  air  yang  terletak  di  antara 
Asafan  dan  al-Kadid,  Baginda  membuka  puasanya,  maka  sekalian  tentera  pun  turut  berbuka. 
Dari  situ  Baginda  terus  bergerak  hingga  sampai  ke  "Mar  al-Zahran"  dikenali  juga  sebagai  Wadi 
Fatimah.  Semasa  Rasulullah  singgah  di  situ,  waktu  sudah  hampir  isya',  di  situ  Rasulullah 
memerintah  tentera  berkhemah,  mereka  menyalakan  api,  kira-kira  ribuan  api  yang  dinyalakan. 
Rasulullah  melantik  Umar  sebagai  orang  yang  bertanggungjawab. 


ABU  SUFIAN  DI  HADAPAN  RASULULLAH  (S.A.W) 

Sewaktu  Rasulullah  singgah  di  Mar  al-Zahran,  al-Abbas  pun  mengambil  baghal  Rasulullah  yang 
bernama  "al-Baydha"  dan  keluar  mencari-cari  kalau-kalau  ada  orang  yang  mencari  kayu  api 
atau  siapa  sahaja  yang  boleh  memberitahu  kepada  Ouraisy,  supaya  mereka  keluar  meminta 
perl.indungan  dari  Rasulullah  sebelum  Baginda  masuk  ke  Makkah. 

Sebenarnya  Allah  telah  pun  menggelapkan  sebarang  berita  dari  sampai  ke  pengetahuan 
Ouraisy,  namun  dengan  tindakan  mereka  itu  menjadikan  mereka  ternanti-nanti  dan  keluh  kesah. 
Abu  Sufian  sering  keluar  ke  pinggiran  Makkah  memerhati  kalau-kalau  dapat  memperolehi 
khabar  selanjutnya,  di  suatu  masa  beliau  keluar  bersama  Hakim  bin  Hazim  dan  Budail  bin 
Warga'  untuk  mendapat  berita  mengenai  al-Madinah. 


Kata  al-Abbas:  "Demi  Allah  sesungguhnya  semasa  ku  berjalan-jalan  dengan  menunggangi 
bighal  Rasulullah  itu,  aku  dengar  suara  Abu  Sufian  yang  sedang  berbual-bual  dengan  Budail 
dan  berbincang-bincang,  di  mana  Abu  Sufian  berkata  kepada  Budail:  Aku  tidak  perhah  melihat 
api  yang  dinyalakan  dan  khemah  yang  tertegak  seperti  malam  ini.  Maka  jawab  Budail:  "Demi 
Allah  ini  adalah  kerja  Khuza'ah,  yang  telah  dirangsangkan  oleh  peperangan  dahulu".  Kata  Abu 
Sufian  pula:  "Takkanlah  ini  'Khuza'ah,  bilangan  mereka  kecil  yang  boleh  diperlekeh,  takkanlah 
semua  itu  api  dan  tenteranya." 

Kata  al-Abbas:  "Aku  kenali  suaranya  itu,  laluku  berkata:  Wahai  Abu  Hanzalah?  Beliau  pun 
segera  mengenali  suaraku,  jawab  beliau:  Kamu  Abu  al-Fadhl?  Jawab  ku:  Ya.  Tanya  beliau:  Apa 
hal  kamu?  Ibu  bapaku  menjadi  qurban  demi  kepentingan  kau,  kata  ku:  Itu  dia  Rasulullah 
bersama-sama  orangnya,  dibumi  Allah  esok  pagi  Baginda  berhadapan  dengan  Quraisy." 

Kata  Abu  Sufian:  "Demi  Ibu-bapaku,  apakah  jalan  penyelesaiannya?"  Kata  ku,  Demi  Allah! 
Kalau  Baginda  sempat  menangkap  kau,  pasti  Baginda  pancung  leher  kau,  Ayuh  ikut  belakang 
baghal  ini  supaya  kita  menemui  Baginda  untuk  meminta  perlindungan  dan  keamanan."  Dengan 
itu  beliau  pun  ikut  al-Abbas,  sedang  dua  orang  kawannya  tadi  beredar  pulang  ke  Makkah. 

Kata  al-Abbas:  "Ku  pun  bawa  Abu  Sufian,  bila  sahaja  kami  melalui  salah  satu  unggunan  api 
tentera-tentera  Islam  mereka  bertanya:  Siapa  ini?  Tapi  bila  mereka  melihat  baghal  Rasulullah 
(s. a. w)  yang  ku  tunggangi  itu  mereka  berkata:  Ayuh  bapa  saudara  Rasulullah  dengan  baghal 
Baginda,  tapi  bila  sahaja  ku  sampai  keunggunan  api  Umar  bin  al-Khattab,  beliau  menyapa, 
katanya:  "Siapa  ini",  beliau  segera  bangun  menuju  ke  arah  ku,  bila  sahaja  beliau  ternampak 
Abu  Sufian  di  belakang  ku  terus  beliau  berkata:  "Abu  Sufian,  musuh  Allah?"  Al-Hamdulillah 
yang  membolehkan  kau  memegangnya  tanpa  janji  dan  ikatan.  Kemudian  terus  beliau  pergi 
untuk  menemui  Rasulullah,  Daku  pun  terus  bergegas  juga  hingga  dapat  ku  dahuluinya,  ku  pun 
segera  menemui  Rasulullah,  dan  Umar  pun  mengikut  masuk  dengan  berkata:  "Wahai 
Rasulullah  (s.a.w)  ini  dia  Abu  Sufian,  biar  ku  pancung  kepalanya",  kemudian  sampuk  ku: 
"Wahai  Rasulullah  aku  telah  lindungi  beliau  ini,  dengan  itu  aku  pun  duduk  berhampiran 
Rasulullah  sambil  ku  memegang  kepalanya,  dengan  kata  ku:  Demi  Allah,  di  malam  ini  tidak  ada 
orang  yang  akan  berbicara  dengannya  selain  dari  ku  sendiri."  Oleh  kerana  Umar  terlalu  banyak 
sangat  mempersoal  Abu  Sufian  maka  kata  ku:  "Bertenanglah  wahai  Umar!  Demi  Allah,  kalaulah 
yang  dipersoalkan  ini  salah  seorang  tokoh  banu  Adi  bin  Kaab  takkan  ku  berkata  demikian."  Dan 
jawab  beliau:  "Bertenanglah  wahai  Abbas,  demi  Allah!  Islam  mu  ini  lebih  suka  kepada  ku  dari 
Islam  al-Khattab,  kalau  beliau  Islam,  bagi  .ku  tidak  ada  apa-apa  perasaan,  kerana  memang  ku 
tahu  bahawa  keislaman  mu  itu  lebih  sayang  bagi  Rasulullah  (s.a.w)  dari  keislaman  al-Khattab." 
Akhirnya,  kata  Rasulullah:  "Abbas!  Ayuh  pergilah  ke  tempat  haiwan  tunggangan  mu  itu,  tapi  bila 
subuh  menjelang  nanti  bawa  beliau  ini  ke  hadapan  ku".  Ku  pun  beredar  dari  situ.  Di  pagi  hari  itu 
ku  pun  terus  bawa  Abu  Sufian  menemui  Rasulullah.  Sebaik  sahaja  Rasulullah  melihat  Abu 
Sufian  terus  Baginda  berkata:  "Bedebah  kau  Abu  Sufian,  masih  belum  sampaikah  masanya  lagi 


untuk  kau  kenali  bahawa  tiada  Tuhan  melainkan  Allah?".  Jawab  Abu  Sufian:  "Demi  kaulah  ibu 
ayahku,  betapa  mulianya  kau  ini,  betapa  berlapang  hati  kau  dan  betapa  cinta  perhubungan  kau 
ini?  kalaulah  ku  mempercayai  bersamanya  ada  sekutu  yang  lain  pasti  ku  restui  manfaat 
darinya". 

Sabda  Rasulullah  lagi:  "Bedebah  kau  Abu  Sufian,  masih  belum  sampai  masanya  lagi  untuk  kau 
kenali  yang  daku  ini  Rasul  utusan  Allah?".  Kata  Abu  Sufian:  "Demi  kaulah  ibu  bapaku!  Betapa 
mulianya  kau,  betapa  berlapang  hati  kau  dan  betapa  cinta  perhubungan  kau  ini!  Adapun  disaat 
ini,  hatiku  masih  belum  boleh  minerima  sepenuhnya.  Maka  kata  al-Abbas:  "Bedebah 
sungguhnya  kau  ini,  ayuh  segera  Islam,  dan  ucaplah  bahawa  Tiada  Tuhan  melainkan  Allah  dan 
Muhammad  itu  Pesuruh  Allah,  sebelum  leher  kau  dipancung".  Dengan  itu  beliau  pun  memeluk 
Islam  dan  mengucap  ucapan  kebenaran  itu. 

Kemudian  kata  al-Abbas  pula:  "Wahai  Rasulullah,  Abu  Sufian  ini  jenis  manusia  suka  berbangga, 
buatlah  sesuatu  untuk  beliau".  Kata  Rasulullah  (s. a. w):  "Ya,  sesiapa  yang  berlindung  di  dalam 
rumah  Abu  Sufian  beliau  adalah  selamat  dan  sesiapa  masuk  ke  dalam  rumahnya  dan  mengunci 
dari  dalam  maka  beliau  pun  selamat  dan  sesiapa  memasuki  Baitullah  al-Haram  maka  beliau  ini 
pun  selamat  juga". 

TENTERA  ISLAM  MENINGGALKAN  MAR  AL-ZAHRAN  MENUJU  KE  MAKKAH 

Di  pagi  hari  itu,  iaitu  pagi  hari  Rabu  tanggal  tujuh  (7)  Hijrah  Rasulullah  (s. a. w)  bergerak 
meninggalkan  Mar  al-  Zahran  menuju  ke  Makkah  dengan  memerintah  al-Abbas  supaya 
membawa  Abu  Sufian  ke  segenting  suatu  lembah  untuk  memerhati  pergerakan  tentera  Islam 
dari  atas  tebing  cerun  bukit.  al-Abbas  pun  membawa  Abu  Sufian  ke  sana.  Bila  tiba  di  situ, 
terdapat  satu  qabilah  dengan  panji-panjinya  lantas  beliau  bertanya:  "Wahai  Abbas  itu  siapa?" 
Maka  jawab  Abbas  seperti  katanya:  "Itu  Sulaim",  maka  sampuk  beliau:  "Apa  peduli  aku  dengan 
Sulaim".  Lepas  itu  berlalu  pula  qabilah  yang  lain,  maka  tanya  Abu  Sufian:  "Siapa  mereka  itu?" 
Jawab  al-Abbas:  "Itu  Muzainah".  Kata  Abu  Sufian:  "Apa  peduli  aku  dengan  Muzainah".  Hingga 
selesai  semua  Oabilah  berlalu  di  situ,  maka  semuanya  disoal,  kata  Abu  Sufian,  kesemuanya 
beliau  menjawab:  Apa  peduli  aku  dengan  yang  itu  dan  yang  ini,  hinggalah  diakhirnya  Rasulullah 
memintas  dari  situ  dalam  satu  kontinjen  yang  serba  hijau,  padanya  al-Muhajirin  dan  al-Ansar, 
pandangan  tajam  ke  hadapan.  Kata  Abu  Sufian:  "Subhanallah,  siapa  mereka  ini  wahai  al- 
Abbas?".  Jawab  al-Abbas:  "Yang  itu  Rasulullah  bersama  kaum  Muhajirin  dan  Ansarnya.  Maka 
kata  Abu  Sufian:  "Tak  seorang  pun  berdaya  berhadapan  dengan  mereka  ini.  Dan  sambungnya 
lagi:  Demi  Allah  wahai  Abu  al-Fadhl,  "kerajaan"  anak  saudara  mu  ini  sudah  menjadi  besar  di 
hari  ini".  Kata  al-Abbas:  "Wahai  Abu  Sufian,  itu  adalah  "kenabian".  Jawab  beliau;  Ya,  itulah  satu 
anugerah. 

Panji  al-Ansar  dibawa  oleh  Saad  bin  Ubbadah,  sebaik  sahaja  beliau  melintasi  di  hadapan  Abu 
Sufian  maka  kata  beliau:  "Hari  ini  hari  pertarungan,  hari  dihalalkan  di  bumi  haram  ini,  malah  di 


hari  Allah  menghinakan  Ouraisy.  Apabila  Rasulullah  tiba  bertentangan  dengan  Abu  Sufian, 
beliau  bertanya:  "Wahai  Rasulullah  (s. a. w)  tidakkah  kau  dengar  apa  yang  telah  dituturkan  oleh 
Saad  tadi?".  Kata  Rasulullah:  "Apa  katanya?"  Jawab  Abu  Sufian:  "Beliau  kata  begini-begini". 
Maka  kata  Uthman  dan  Abd  al-Rahman  bin  Auf:  "Wahai  Rasulullah,  kita  tak  boleh  harap,  nanti 
berlaku  pertarungan  terhadap  Ouraisy.  Maka  jawab  Rasulullah:  "Malahan  di  hari  inilah  Kaabah 
diagungkan  dan  dengannya  Allah  memuliakan  Ouraisy",  Kemudian  Rasulullah  mengutus 
seorang  sahabat  kepada  Saad  untuk  memindahkan  panji  yang  di  bawanya  tadi  ke  tangan 
anaknya  Qais,  dengan  itu  bererti  panji  masih  tidak  terlepas  dari  Saad  lagi,  namun  ada  pendapat 
mengatakan  berpindah  ke  tangan  al-Zubair. 

OURAISY  MENCABAR  KEMARAAN  TENTERA  ISLAM 

Sewaktu  Rasulullah  melalui  di  hadapan  Abu  Sufian,  al-Abbas  berkata  kepadanya;  "Ayuh 
selamatkan  kaum  kau".  Abu  Sufian  pun  bergegas  pulang  ke  Makkah,  sesampainya  beliau  ke 
Makkah,  terus  beliau  melaung  sehabis  suaranya: 

"Wahai  kalian  Ouraisy,  itu  dia  Muhammad  telah  datang  dengan  tenteranya  yang  belum  pernah 
ku  saksi  sebelum  ini,  maka  sesiapa  yang  berlindung  di  rumah  Abu  Sufian  beliau  adalah 
selamat",  lalu  isterinya  Hindun  binti  Utbah  menuju  ke  arahnya  lantas  menarik  misainya  dan 
berkata:  "Bunuh  si  gemuk  gedempul  yang  tak  berguna  ini,  hodoh  sungguh  pengawal  peninjau 
ini". 

Kata  Abu  Sufian  pula:  "Binasalah  kamu,  di  hari  ini  jangan  kamu  bersombong  diri,  kerana  hari  ini 
Baginda  telah  datang  dengan  bala  tentera  yang  belum  pernah  dilihat  seramai  ini,  Ayuh  cepat, 
siapa  yang  berlindung  di  rumah  Abu  Sufian  beliau  adalah  selamat".  Jawab  orang-orang  Ouraisy: 
"Celaka  engkau,  apa  yang  boleh  menyelamatkan  kami  sekiranya  kami  berada  di  dalam  rumah 
mu  ini?".  Sambung  Abu  Sufian:  "Siapa  yang  masuk  ke  dalam  rumahnya  dan  mengunci  dari 
dalam,  beliau  juga  terselamat  dan  sesiapa  memasuki  al-Masjid  beliau  juga  selamat".  Dengan  itu, 
orang  ramai  pun  segera  berpecah  dan  memasuki  rumahnya  dan  al-Masjid,  di  samping 
mengumpulkan  askar-askar  biasa  mereka  dengan  berkata:  "Kita  kedepankan  mereka  ini,  tapi 
sekiranya  berlaku  sesuatu  ke  atas  Ouraisy  maka  kita  akan  bersama  dengan  mereka  ini, 
sekiranya  mereka  terbunuh  maka  kita  bayar  sahaja  apa  yang  mereka  pinta  dari  kita".  Di  suatu 
tempat  segolongan  Ouraisy  yang  singkat  pemikiran  berkumpul  dengan  Ikrimah  bin  Abi  Jahal, 
Sufwan  bin  Umaiyah  dan  Suhail  bin  Amru.  Tempat  itu  dikenali  sebagai  al-Khandamah  bertujuan 
memerangi  kaum  muslimin.  Di  antara  mereka  ada  seorang  dari  qabilah  Banu  Bakar  bernama 
Hamas  bin  Qais,  beliau  sebelum  ini  bertugas  mengumpul  senjata,  di  suatu  hari  pernah  ditanya 
oleh  isterinya:  "Kenapa  kamu  menyediakan  apa  yang  ku  lihat  ini?".  Jawab  beliau:  "Kesemua  ini 
untuk  Muhammad  dan  sahabat-sahabatnya".  Jawab  isterinya:  "Tak  ada  suatu  pun  yang  boleh 
menghalang  Muhammad  dan  sahabat-sahabatnya".  Maka  kata  Hamas:  "Demi  Allah, 
sebenarnya  aku  hendak  membuat  sesuatu  yang  baik  untuk  kau,  lantas  beliau  bermadah: 


Sekira  mereka  mara,  tiada  bagiku  alasan 
Ini  dia  senjata  nan  lengkap  peralatan 
Serampang  ku  pun  bermata  dua 
Tangkas  pula  pukulannya 

Beliau  ini  salah  seorang  yang  berkumpul  di  al-Khandamah. 

TENTERA  ISLAM  DI  Zl  TAWA 

Rasulullah  (s. a. w)  telahpun  bergerak  hingga  sampai  ke  '"Zi  Tawa",  semasa  berjalan  Rasulullah 
(s. a. w)  sentiasa  menunduk  kepalanya  merendah  diri  kepada  Allah.  Setelah  melihat  pemberian 
Allah  kepadanya  dengan  kemenangan  dan  pembukaan  Kota  Makkah,  terasa  seakan 
janggutnya  mencecah  belakang  tunggangannya.  Semasa  di  "Zi  Tawa"  Rasulullah  menyusun 
tenteranya,  Baginda  meletakkan  Khalid  bin  al-Walid  di  sebelah  kanan  bersama-sama  dengan 
beliau  ialah  Aslam,  Salim,  Ghaffar,  Muzainah,  Juhainah  dan  beberapa  qabilah-qabilah  Arab 
yang  lain.  Diarahnya  Khalid  supaya  memasuki  Makkah  dari  sebelah  bawah,  dengan 
pesanannya:  "Kalau  kamu  dapati  ada  orang-orang  Ouraisy  yang  menghalang  kamu,  kamu 
boleh  bunuh  mereka,  hinggalah  kamu  menemui  daku  di  al-Safa". 

Al-Zubair  bin  al-Awwam  diletakkan  di  sebelah  kiri,  bersama-sama  beliau  ialah  Panji  Rasulullah, 
beliau  diarah  supaya  memasuki  Makkah  dari  sebelah  atas  iaitu  dari  arah  "Kada9",  panji  itu 
dipacakkan  di  al-Hajjun,  beliau  menunggu  di  situ  hinggalah  Rasulullah  sampai. 

Adapun  Abu  Ubaidah  bin  al-Jarrah  memimpin  tentera  pejalan  kaki  yang  tidak  membawa 
peralatan  perang,  beliau  di  arah  supaya  mengambil  jalan  "Baton  al-Wadi",  bergerak  hingga 
bertemu  dan  berdepan  dengan  Rasulullah  di  Makkah. 

TENTERA  ISLAM  MEMASUKI  MAKKAH 

Setiap  pasukan  tentera  Islam  yang  dibahagikan  itu  mengambil  laluan  masing-masing  yang  telah 
diarah  kepada  mereka.  Adapun  Khalid  dan  sahabat-sahabatnya  tetap  menundukkan  sesiapa 
sahaja  yang  menghalang,  namun  dua  orang  dari  sahabatnya  iaitu  Kurz  bin  Jabir  al-Fihri  dan 
Khanis  bin  Khalid  bin  Rabi'ah  telah  terkeluar  dari  kumpulannya,  di  mana  mereka  telah 
mengambil  jalan  lain  menyebabkan  mereka  dibunuh.  Golongan  Ouraisy  yang  singkat  pemikiran 
(al-Sufaha')  telali  bertembung  dengan  Khalid  bin  al-Walid  dan  sahabat-sahabatnya  di  al- 
Khandamah.  Justeru  itu  maka  berlakulah  satu  pertarungan  kecil  hingga  terbunuh  dua  belas  (12) 
orang  musyrikin  dan  berakhir  dengan  kekalahan  Ouraisy.  Hamas  bin  Qais  yang  dahulunya 
menyediakan  peralatan  senjata  buat  melawan  Rasulullah  (s. a. w)  telah  melarikan  diri  ke  dalam 
rumahnya  dan  meminta  isterinya  mengunci  dari  dalam.  Hal  ini  menyebabkan  isterinya 
kehairanan  dan  berkata:  "Di  mana  kau  ini?  kan  dahulu  kamu  telah  berkata-kata  dan  bermadah". 
Jawab  Hamas: 

Kiranya  kau  menyaksi  medan  Khandamah 


Ketika  larinya  Safwan  dan  Ikrimah 
Pedang  muslim  telah  menyambut  kami  semua 
memenggal  setiap  lengan  dan  kepala 
Tidak  kedengaran  selain  pukulan 
di  belakang  kami  masih  terdengar  tetakan 
Pasti  kau  membisu  tanpa  celaan. 

Khalid  terus  mara  mengeledah  penjuru  Makkah,  akhirnya  beliau  sampai  ke  hadapan  Rasulullah 
di  al-Safa.  Manakala  al-Zubair  maju  ke  hadapan  hingga  sampai  ke  Al-Hajjun  di  tepi  masjid  al- 
Fatah  beliau  memacak  panji  Rasulullah  (s.a.w),  beliau  tidak  ke  mana-mana  hinggalah 
Rasulullah  datang. 

RASULULLAH  MEMASUKI  AL-MASJID  AL-HARAM  DAN  MEMBERSIHKANNYA  DARI 
BERHALA-BERHALA 

Setelah  itu  Rasulullah  pun  bangun  sedang  kaum  Muhajirin  dan  al-Ansar  mengelilingi  Baginda 
dan  memasuki  al-Masjid,  terus  Baginda  ke  Hajar  al-Aswad  dan  menyentuhnya  dengan  tangan 
Baginda,  kemudian  terus  bertawaf  mengelilingi  Kaabah,  Baginda  menjatuhkan  berhala-hala 
sebanyak  tiga  ratus  enam  pulu(i  (360)  .itu  dari  atas  Kaabah,  dengan  busar  panah  yang  di 
tangannya  sambil  berkata: 

"Kebenaran  telah  datang  dan  kebatilan  menghilang,  sesungguhnya  kebatilan  itu  telah 
terpadam" 

(al-lsra':  81) 

"Kebenaran  telah  datang  dan  kebatilan  tiada  lagi  menjelang  dan  tiada  pula  ia  berulang  " 

(Saba':  49) 

Di  masa  yang  sama  berhala-hala  pun  jatuh  dan  tumbang,  hancur  berderai-derai.  Rasulullah 
melakukan  tawaf  di  sekeliling  Kaabah  dengan  menunggang  kenderaannya,  di  masa  itu  bertawaf 
dengan  menunggang  kenderaan  belum  diharamkan  lagi  di  dalam  syarak.  Baginda  hanya 
melakukan  tawaf  sahaja,  apabila  Baginda  menyempurnakan  bilangan  tawaf,  Rasulullah  terus 
memanggil  Uthman  bin  Talhah,  Baginda  mengambil  anak  kunci  Kaabah  darinya  dan  disuruh 
membuka  pintu  Kaabah.  Apabila  Baginda  melangkah  masuk  Baginda  mendapati  di  dalamnya 
gambar-gambar,  di  antaranya  gambar  Saidina  Ibrahim  dan  Ismail  (a. s)  yang  sedang  bersumpah 
dengan  berhala.  Kata  Rasulullah:  "Allah  memusnahkan  mereka  yang  mengada-adakan 
semuanya  ini?  Demi  Allah  mereka  tidak  pun  pernah  bersumpah  dengan  berhala".  Kemudian 
Baginda  terlihat  ukiran  kayu  seekor  burung  merpati,  terus  Baginda  memecahkannya,  manakala 
gambar-gambar  di  dalam  Kaabah  diperintah  supaya  dipadamkannya. 

RASULULLAH  BERSOLAT  DI  DALAM  KAABAH  KEMUDIAN  MEMBERI  UCAPAN  DI 
KHALAYAK  QURAISY 


Selepas  itu  Baginda  Rasulullah  (s. a. w)  menutup  pintu  Kaabah  sedang  Baginda  di  dalam 
Kaabah  bersama  Usamah  dan  Bilal,  di  situ  Baginda  berdiri  dengan  membelakang  pintu  Kaabah, 
apabila  Baginda  melangkah  ke  depan  dengan  jarak  tiga  hasta  Baginda  berhenti  di  situ,  jadi  dua 
tiang  sebelah  kirinya  dan  satu  tiang  berada  di  sebelah  kanan  Baginda.  Di  belakang  Baginda  tiga 
tiang,  kerana  al-Haram  di  masa  itu  didirikan  atas  enam  batang  tiang.  Baginda  bersembahyang 
di  situ,  setelah  Baginda  berjalan-jalan  di  dalam  Kaabah,  bertakbir  di  setiap  penjurunya, 
menyebut  kalimah  Tauhid,  kemudian  barulah  Baginda  membuka  pintunya,  di  masa  itu  Ouraisy 
sedang  memenuhi  ruang  masjid  secara  bersaf  menunggu  apa  yang  hendak  dilakukan  oleh 
Rasulullah  ke  atas  mereka.  Rasulullah  memegang  lawang  pintu  Kaabah,  sedang  khalayak 
Ouraisy  menunggu  di  bawah,  dengan  sabdanya:  "Tiada  Tuhan  melainkan  Allah,  tiada  sekutu 
bagiNya,  benar  janjiNya,  membantu  hambaNya,  mengalahkan  golongan  Ahzab  sendiriNya, 
ingatlah  setiap  warisan  lama,  setiap  warisan  Jahiliah  samada  harta  benda  atau  darah 
kesemuanya  di  bawah  kakiku  ini,  kecuali  penjaga  Baitullah  dan  pemberi  minum  kepada  Jemaah 
Haji.  Ingatlah,  pembunuhan  secara  tersalah  adalah  hampir  seperti  dengan  tindakan  secara 
sengaja  dengan  menggunakan  cemeti  dan  rotan  dendanya  terlalu  berat,  iaitu  seratus  ekor  unta, 
empat  puluh  darinya  sedang  sarat  mengandung. 

Wahai  kalian  Ouraisy,  sesungguhnya  Allah  telah  pun  melenyapkan  dari  kamu  kesombongan 
jahiliah,  sikap  bermegahan  dengan  baka  keturunan,  sebenarnya  manusia  adalah  dari  Adam 
sedang  Adam  adalah  dari  tanah.  Kemudian  Baginda  membaca  ayat  al-Quran: 

"Wahai  manusia  sesungguhnya  Kami  ciptakan  kamu  sebagai  lelaki  dan  perempuan,  dan  Kami 
ciptakan  kamu  berbangsa-bangsa  berqabilah-qabilah  untuk  kamu  berkenalan,  sesungguhnya 
yang  termulia  dari  kamu  di  sisi  Allah  ialah  yang  paling  bertaqwa,  sesungguhnya  Allah  Maha 
Mengetahui  Lagi  Bijaksana  " 

(al-Hujuraat:  13) 

HARI  INI  KAMU  TIDAK  DITEMPELAK  LAGI 

Kemudian  sambung  Baginda  dengan  sabdanya: 

"Wahai  kalian  Ouraisy,  apakah  yang  kamu  fikirkan  akan  ku  lakukan  terhadap  kamu  semua?" 
Jawab  mereka:  "Tentulah  baik,  kerana  saudara  seorang  yang  mulia  anak  kepada  saudara  yang 
mulia".  Maka  jawab  Rasulullah:  "Sesungguhnya  aku  berkata  kepada  kalian  seperti  Yusof  telah 
berkata  kepada  saudara-saudaranya: 

Tiada  tempelak  ke  atas  kamu  di  hari  ini,  Ayuh  beredarlah,  kamu  semua  bebas. 

KUNCI  KAABAH  DIKEMBALIKAN  SEMULA  KEPADA  PENJAGANYA 

Selepas  semuanya  itu,  Rasulullah  (s. a. w)  duduk  semula  di  dalam  al-Masjid,  di  mana  Ali  bin  Abi 
Talib  (r.a)  bangun  dan  menemui  Rasulullah  sambil  memegang  kunci  pintu  Kaabah,  dengan 
berkata:  "Wahai  Rasulullah,  berilah  tugas  menjaga  Kaabah  dan  tugas  memberi  minum  kepada 
kami,  semuga  Allah  memberi  selawat  ke  atas  engkau".  Tetapi  di  dalam  riwayat  yang  lain  yang 


mengemukakan  permohonan  itu  ialah  al-Abbas.  Di  sini  Rasulullah  bersabda:  "Di  mana  Uthman 
bin  Talhah?"  Dengan  itu  dijemput  Uthman  bin  Talhal  ke  hadapan  Rasulullah  dan  Rasulullah 
berkata:  "Ini  dia  kunci  untuk  engkau,  hari  ini  adalah  hari  kebaikan  dan  tunai  janji".  Mengikut 
riwayat  Ibn  Sa'd  di  dalam  kitab  bernama  al-Tabaqat  bahawa  Baginda  telah  berkata  kepada 
Uthman  semasa  penyerahan  kunci  itu  dengan  sabdanya:  "Ambillah  kunci  ini  untuk  selama- 
lamanya,  ianya  tidak  akan  dirampas  kecuali  yang  zaiim,  sesungguhnya  Allah  telah  meletakkan 
amanatnya  ke  atas  kamu,  dan  makanlah  segala  sesuatu  yang  tersampai  kepada  kamu  dari 
rumah  Allah  ini  dengan  ma'  ruf. 

BILAL  BERAZAN  ATAS  KAA  BAH 

Bila  masuk  sahaja  waktu  solat  Rasulullah  pun  menyuruh  Bilal  (r.a)  memanjat  ke  atas  Kaabah 
untuk  melaung  azan  dari  atas  sana,  sedang  di  masa  itu  Abu  Sufian  bin  Harab,  Utab  bin  Usaiyed 
dan  al-Harith  bin  Hisyam  duduk  di  laman  Kaabah,  maka  kata  Utab:  "Sesungguhnya  Allah  telah 
membiarkan  Usaiyed  untuk  tidak  mendengar  laungan  ini,  kerana  ianya  boleh  memberangkan 
beliau",  maka  jawab  al-Harith:  "Demi  Allah  seandainya  ku  mengetahui  ianya  satu  kebenaran 
dari  dahulu  lagi  ku  ikutinya",  sampuk  Abu  Sufian:  "Demi  Allah,  aku  tidak  akan. membuat 
sebarang  ulasan,  kalaulah  aku  bercakap  nescaya  anak-anak  batu  ini  akan  menceritakan 
segalanya".  Di  masa  itu  Rasulullah  pun  muncul  di  khalayak  mereka  dengan  berkata:  "Aku  tahu 
apa  yang  kamu  semua  bercakap-cakap  tadi",  maka  terus  Baginda  menceritakan  apa  yang 
mereka  perkatakan  tadi.  Kata  al-Harith  dan  Utab:  "Kami  bersaksi  tuan  hamba  adalah  Pesuruh 
Allah.  Demi  Allah  tiada  siapa  pun  di  sini  yang  boleh  menuduh  bahawa  si  pulan  telah 
menceritakan  kepada  tuan  hamba. 

SOLAT  PEMBUKAAN  KAABAH  ATAU  SOLAT  SYUKUR 

Di  hari  itu  Rasulullah  masuk  ke  dalam  rumah  Ummu  Hani  binti  Abi  Talib,  Baginda  bersuci 
kemudian  sembahyang  lapan  rakaat  di  dalam  rumahnya,  keifika  itu  adalah  waktu  dhuha,  ada 
orang  menyangka  Rasululluh  sembahyang  dhuha: 

yang  sebenarnya  Baginda  bersolat  kemenangan  di  atas  pembukaan  kota  Makkah.  Di  masa  itu 
Ummu  Hani  telah  pun  memberi  perlindungan  kepada  dua  orang  mertuanya,  maka  kata 
Rasulullah:  "Kami  melindungi  orang  yang  dilindungi  oleh  Ummu  Hani".  Sebelum  ini  saudaranya 
Ali  bin  Abi  Talib  menuntut  untuk  membunuh  m'breka  berdua,  namun  beliau  telah  menutup  pintu 
rumahnya,  justeru  itulah  maka  beliau  bertanyakan  Rasulullah  dan  Rasulullah  pun  memberi 
penegasan  kepada  beliau. 

MENGHALAL  DARAH  BEBERAPA  ORANG  KEPALA  PENJENAYAH 

Di  hari  berkenaan  Rasulullah  menghalalkan  darah  sembilan  orang  kepala  penjenayah  Makkah, 
malah  Rasulullah  memerintahkan  supaya  dibunuh  kesembilan-kesembilan  mereka  walau  pun 


didapati  mereka  berpaut  ditirai  Kaabah,  mereka  ialah:  Abd  al-Uzza  bin  Khatal,  Abdullah  Ibni  Abi 
Surah,  Ikrimah  bin  Abi  Jahal,  al-Harith  bin  Nufail  bin  Wahab,  Muqis  bin  Sababah,  Habbar  bin 
Aswad,  dua  orang  penyanyi  wanita  milik  Ibn  Khatal,  kedua  mereka  ini  sering  mencaci 
Rasulullah  melalui  nyanyian  mereka  dan  Sarah  hamba  perempuan  milik  seorang  Banu  Abdul 
Muttalib,  beliau  inilah  yang  membawa  risalah  dari  Hatib  bin  Abi  Baltaah. 

Ada  pun  Ibni  Abi  Surah,  telah  dibawa  oleh  Saidina  Uthman  k ehadapan  Rasulullah,  beliau 
menjadi  orang  tengah  kepada  Rasulullah,  maka  dengan  itu  terhindarlah  nyawa  beliau  dari 
ancaman  pembunuhan,  malah  Rasul  telah  menerima  pengakuan  Islamnya,  di  mana  sebelum  ini 
Baginda  menangguh  untuk  menerimanya,  dengan  harapan  akan  terdapat  di  kalangan  sahabat 
yang  bertindak  membunuhnya,  kerana  beliau  sebelum  ini  sudah  memeluk  Islam  dan  turut 
berhijrah  kemudian  beliau  murtad  dan  lari  balik  ke  Makkah. 

Ikrimah  bin  Abi  Jahal  telah  melarikan  diri  ke  negeri  Yaman,  namun  isterinya  telah  berusaha 
mendapatkan  perlindungan,  maka  Rasulullah  pun  memberi  jaminannya,  dengan  itu  beliau  telah 
berusaha  untuk  mendapat  kembali  suaminya  yang  lari  itu,  setelah  bertemu  beliau  turut  pulang 
ke  Makkah  dan  memeluk  Islam  akhirnya  beliau  menjadi  seorang  Islam  yang  baik. 

Manakala  Ibni  Khatal  didapati  sedang  bergantung  di  tirai  Kaabah,  hal  beliau  telah  dilaporkan 
kepada  Rasulullah,  maka  kata  Baginda:  "Bunuh  sahaja".  Maka  beliau  pun  terus  dibunuh  di  situ. 
Adapun  Muqais  bin  Sababah  telah  dibunuh  oleh  Namilah  bin  Abdullah,  Muqais  sebelum  ini 
telah  pun  ' memeluk  Islam,  tiba-tiba  berlaku  peristiwa  di  mana  Muqais  telah  menyerang  seorang 
lelaki  Ansar  menyebabkan  beliau  membunuh  lelaki  Ansar,  kemudian  beliau  murtad  dan  lari 
menyertai  kaum  musyrikin  di  Makkah.AI-Harith  merupakan  orang  yang  paling,  menyakiti 
Rasulullah  semasa  di  Makkah.  Beliau  telah  dibunuh  oleh  Ali  bin  Abi  Talib. 

Habbar  bin  al-Aswad  adalah  orang  yang  menganggu  Zainab  binti  Rasulullah  di  hari  beliau 
hendak  berhijrah  menyebabkan  beliau  terjatuh  ke  atas  ketulan  batu  hingga  berlaku  keguguran, 
namun  di  hari  pembukaan  beliau  telah  lari  dari  Makkah,  kemudian  beliau  memeluk  Islam  dan 
menjadi  orang  baik. 

Malah  seorang  dari  dua  orang  penyanyi  telah  dibunuh,  yang  kedua  telah  diberi  jaminan 
keselamatan,  justeru  itu  beliau  memeluk  Islam,  sebagaimana  berlaku  kepada  Sarah  yang  juga 
turut  memeluk  Islam. 

Kata  ibnu  Hajar:  Abu  Ma'syar  telah  menyebut  tentang  mereka  yang  telah  diisytiharkan  halal 
darah,  mereka  ialah  al-Harith  bin  Talatil  al-Khuzai'e  beliau  telah  dibunuh  oleh  Ali.  Al-Hakim 
menyebut  bahawa  di  antara  mereka  yang  dihalalkan  darahnya  ialah  Kaab  Zuhair,  cerita 
mengenai  beliau  adalah  cerita  yang  terkenal,  akhirnya  beliau  memeluk  Islam  dan  bermadah 
memuji  Rasulullah. 

Adapun  perihal  Wahsyi  bin  Harb  dan  Hind  binti  Utbah  berakhir  dengan  memeluk  Islam, 
manakala  Arnab  hamba  perempuan  Ibnu  Khatal  telah  terbunuh,  juga  Ummu  Saad  sebagaimana 
yang  diceritakan  oleh  Ibnu  Ishak,  dengan  itu  maka  genaplah  bilangan  mereka  yang  dibunuh 


semasa  pembukaan  Makkah  itu  lapan  orang  lelaki  dan  enam  perempuan.  Berkemungkinan 
Arnab  dan  Ummu  Saad  itu  adalah  dua  orang  penyanyi,  berlaku  ikhtilaf  pendapat  mengenai 
kedua-dua  nama  mereka  atau  nama  keduanya  itu  sebenarnya  nama  timangan  atau  gelaran. 

SAFWAN  BIN  UMAIYAH  DAN  FUDHALAH  BIN  UMAR  MEMELUK  ISLAM 

Safwan  bin  Umaiyah  tidaklah  merupakan  di  antara  tokoh  yang  dihalalkan  darahnya,  namun 
sifatnya  sebagai  pemimpin  besar  di  dalam  masyarakat,  membawa  beliau  mencurigai 
keselamatan  dirinya  sendiri,  maka  sebab  itu  beliau  melarikan  diri,  dan  beliau  dipohon 
keamanan  dari  Rasulullah  oleh  Umair  bin  Wahab  al-Jumahi:  Rasulullah  pun  menerima 
permintaan  Umair  itu,  sebagai  tanda,  Baginda  memberikan  beliau  serbannya  yang  dipakai 
semasa  memasuki  kota  Makkah.  Amir  pun  segera  mendapatkan  Safwan  yang  sedang  hendak 
menaiki  kapal  layar  yang  akan  bertolak  ke  negeri  al-Yaman.  Amir  cepat-cepat  memegang 
Safwan,  dan  memberi  tahu  kepadanya  bahawa  beliau  telah  meminta  dari  Rasulullah  untuk 
memberi  masa  kepada  beliau  yakni  Safwan  selama  dua  bulan  untuk  beliau  membuat  keputusan, 
tetapi  Rasulullah  telah  menjawab  dengan  sabdanya:  "Aku  beri  empat  bulan".  Maka  dengan  itu 
Safwan  pun  memeluk  Islam.  Sebenarnya  isterinya  sudah  pun  memeluk  Islam  terlebih  dahulu 
darinya  sebelum  ini,  dan  Rasulullah  telahpun  memperakui  dengan  akad  pertama  mereka 
dahulu. 

Fudhalah  adalah  seorang  wira  yang  berani,  beliau  telah  datang  menghampiri  Rasulullah 
semasa  bertawaf  dengan  tujuan  untuk  membunuh  Baginda.  Tetapi  Rasulullah'semasa 
berseiringan  dengan  Fudhalah,  Baginda  memberi  tahu  beliau  tentang  rancangan  jahat  beliau 
yang  terpendam  di  dalam  hatinya,  menyebabkan  beliau  terus  memeluk  Islam. 

PENYAMPAIAN  RASULULLAH  DI  HARI  KEDUA  PEMBUKAAN  MAKKAH 

Pada  keesokan  hari  Rasulullah  tampil  ke  hadapan  membuat  satu  penyampaian  kepada 
khalayak  ramai  Makkah,  setelah  memuji  dan  bertahmid  kepada  Allah,  Baginda  bersabda: 
"Wahai  manusia  kalian,  sesungguhnya  Allah  telah  mengharamkan  bumi  Makkah  sejak  langit 
dan  bumi  ini  dijadikan,  maka  ianya  menjadi  haram  dengan  pengharaman  Allah  itu,  hinggalah  ke 
hari  qiamat,  tidak  halal  bagi  seseorang  yang  beriman  dengan  Allah  dan  hari  akhirat  untuk 
menumpah  darah,  atau  mematahkan  pokok-pokok,  kiranya  ada  orang  mempersoalkan 
peperangan  yang  dilakukan  oleh  Rasulullah,  makajawab  kepada  mereka:  Sebenarnya  Allah 
telah  pun  mengizinkan  kepada  RasulNya  sahaja  dan  tidak  kepada  kamu,  itu  pun  diharuskan 
untuk  ketika  tertentu  sahaja,  nah  kini  pengharaman  kembali  semula  seperti  di  hari  kelmarin, 
oleh  itu  yang  hadir  di  antara  kamu  berkewajipan  menyampaikan  kepada  yang  tidak  hadir". 

Dalam  satu  riwayat  yang  lain:  Tidak  mematahkan  sebarang  durinya,  tidak  mengemparkan 
buruannya,  tidak  mengambil  barangan  tercicir  kecuali  orang  yang  mengenalinya,  dan  tanah 
lapangnya  tidak  boleh  dibuang  air  (air  kecil  atau  air  besar).  al-Abbas  mencelah  dengan  katanya: 


"Wahai  Rasulullah  kecuali  pokok  al-lzkhir,  kerana  ianya  untuk  hamba-hamba  dan  rumah 
mereka".  Jawab  Rasulullah:  "Ya  kecuali  pokok  al-lzkhir". 

Sebelum  ini  Khuza'ah  telah  membunuh  seorang  lelaki  dari  Banu  Laith  membalas  dendam  di 
atas  pembunuhan  seorang  anggota  qabilah  mereka.  Sehubungan  dengan  perkara  ini  maka 
Rasulullah  bersabda:  "Wahai  kalian  Khuza'ah,  elaklah  tangan  kamu  dari  pembunuhan, 
sebenarnya  pembunuhan  terlalu  banyak,  walau  pun  itu  boleh  memberi  manfaat,  sebelum  ini 
kamu  telahpun  membunuh  mangsa  kamu  dan  kini  biarlah  aku  membayar  pampasannya,  tetapi 
sesiapa  yang  membunuh  selepas  pemberitahuan  ku  ini  di  sini,  maka  keluarganya  di  antara  dua 
pilihan,  sekiranya  mereka  mahu  darah  maka  darah  pembunuhannya,  atau  sekiranya  mereka 
mahu  tebusan  maka  pampasanlah  hams  dibayar". 

Dalam  satu  riwayat  yang  lain;  Maka  bangunlah  seorang  berketurunan  al-Yaman  yang  dikenali 
sebagai  "Abu  Syah"  menyeru:  "Wahai  Rasulullah!  Tuliskanlah  itu  untukku",  maka  kata 
Rasulullah:  "Ayuh  tuliskanlah  untuk  Abu  Syah". 

KECURIGAAN  AL-ANSAR  DENGAN  PERMUKIMAN  RASULULLAH  DI  MAKKAH 

Setelah  selesai  semua  urusan  mengenai  pembukaan  Makkah  yang  merupakan  tanah  air  dan 
tanah  tumpah  darah  Baginda,  maka  al-Ansar  mencurigai  sesuatu,  dan  mereka  berbisik-bisik 
sesama  mereka:  "Apakah  kamu  berpendapat  bahawa  setelah  mereka  membantu  Rasulullah 
hingga  terbuka  tanah  airnya  ini  akan  Baginda  terus  bermaustautin  di  sini?".  Sedang  di  ketika  itu 
Baginda  tengah  menadah  tangannya  yang  mulia  itu  berdoa  restu  di  atas  bukit  al-Safa',  setelah 
selesai  dari  doanya  itu  terus  Baginda  bertanya:  "Apa  yang  kamu  cakap-cakapkan  tadi?".  Jawab 
mereka:  "Tidak  ada  apa-apa,  wahai  Rasulullah".  Baginda  terus  mendesak  mereka  mengenai 
apa  yang  mereka  bisik-bisikkan  itu,  hinggalah  mereka  mencerita  yang  sebenar,  maka  segera 
Rasulullah  menjawab  dengan  penegasannya:  "Aku  berlindung  dengan  Allah,  sebenarnya 
penghidupanku  adalah  dipenghidupan  kamu  dan  kematian  ku  adalah  dipersada  kematian 
kamu". 

AL-BAI'AH 

Setelah  berjayanya  pembukaan  Makkah  dengan  pertolongan  Allah  itu,  maka  tertampillah 
kebenaran  Islam  kepada  penduduk  Makkah  dan  mereka  sudah  pasti  bahawa  tiada  jalan  kepada 
kejayaan  yang  hakiki  kecuali  dengan  al-l-slam,  dengan  itu  maka  mereka  semua  tunduk  dan 
patuh  kepada  perintah-perintah  Islam,  mereka  semua  berkumpul  untuk  membuat  pengakuan 
taat  setie  dalam  satu  program  baiah  di  mana  Rasulullah  duduk  di  Bukit  al-Safa  dengan  sekalian 
yang  hadir  manakala  Umar  Ibnu  al-Khattab  di  bawah  sedikit  dari  Rasulullah  memerhati  sesiapa 
yang  hadir  di  situ,  dengan  itu  semua  yang  datang  ke  situ  masing-masing  membuat  baiah 
dengan  Rasulullah  sekadar  yang  terdaya  mereka  lakukan. 


Di  dalam  kitab  "Madarik  al-Tafizil"  menyebut  seperti  berikut:  Diriwayatkan  bahawa  setelah 
Rasulullah  selesai  dari  proses  menerima  baiah  daripada  kaum  lelaki,  Baginda  meneruskan 
penerimaan  baiah  dari  kaum  wanita  pula.  Rasulullah  duduk  di  bukit  al-Safa'  sedang  Umar  bin 
al-Khattab  duduk  di  samping  Rasulullah  membaiah  mereka  dengan  perintah  Rasulullah,  juga 
menyampaikan  kepada  mereka  segala  sesuatu  dari  Baginda.  Dalam  keadaan  begitu,  Hind  bind 
Utbah,  isteri  Abu  Sufian  pun  datang  ke  hadapan  Rasulullah  dengan  cara  menyamar  diri  kerana 
takutkan  Rasulullah  mengetahui  beliau,  kerana  beliau  masih  mengingati  tindakannya  terhadap 
Hamzah.  Maka  Rasulullah  berkata:  "Aku  membaiahkan  kamu  untuk  tidak  mensyirikkan  Allah 
dengan  barang  sesuatu  pun".  Tugas  ini  dilakukan  oleh  Umar,  dan  kata  Rasulullah:  "Dan  jangan 
kamu  mencuri".  Maka  jawab  Hind:  "Sebenarnya  Abu  Sufian  seorang  yang  bakhil,  sekiranya  aku 
ambil  sedikit  dari  hartanya  beliau  akan  terkilan",  maka  kata  Abu  Sufian:  "Apa  yang  engkau 
ambil  itu  halal".  Lalu  Rasulullah  (s. a. w)  pun  tersenyum  kerana  Baginda  sudah  mengenali  beliau 
dengan  katanya:  "Engkau  ini  Hindun"?.  Jawab  beliau:  "Ya  wahai  Rasulullah".  Katanya  lagi: 
"Maafkanlah  daku  wahai  nabi  Allah",  maka  Rasulullah  pun  memaafkan  beliau.  Kata  Baginda: 
"Dan  tidak  berzina".  Kata  Hindun:  "Apakah  seorang  wanita  yang  merdeka  wajar  berzina?". 
Jawab  Rasulullah:  "Dan  tidak  sekali-kali  membunuh  anak-  anak  mereka".  Kata  Hindun  pula: 
"Kami  yang  memeliharakan  mereka  sejak  kecil  lagi,  dan  kamulah  yang  membunuh  mereka 
apabila  dewasa,  dan  merekalah  yang  lebih  mengetahui  hal  ini".  Kerana  anaknya  Hanzalah  bin 
Abi  Sufian  telah  terbunuh  di  dalam  peperangan  Badar,  menyebabkan  Umar  ketawa  hingga 
beliau  terduduk,  manakala  Rasulullah  tersenyum  sahaja. 

Kata  Rasulullah  lagi:  "Dan  tidak  juga  melakukan  perkara-perkara  sumbang".  Jawab  Hindun: 
"Demi  Allah  kerja  sumbang  itu  suatu  yang  hodoh  dan  jelek,  sebenarnya  apa  yang  Rasulullah 
perintahkan  itu  adalah  suruhan-suruhan  yang  wajar  lagi  matang  di  samping  suruhannya  kepada 
akhlak-akhlak  mulia".  Seterusnya  kata  Rasulullah  (s. a. w):  "Dan  tidak  sekali-kali  membantah 
terhadap  kerja-kerja  makruf  (kebaikan)".  Kata  Hindun:  "Demi  Allah  kami  menghadiri 
perhimpunan  sedang  dalam  hati  kami  tidak  ada  sedikit  pun  cebisan-cebisan  penderhakaan". 
Semasa  beliau  pulang  ke  rumahnya  terus  beliau  memecahkan  berhala-halanya  sambil  berkata: 
"Kami  tertipu  dengan  kau". 

MARHALAH  KE  TIGA 

Ini  merupakan  marhalah  terakhir  di  dalam  perjalanan  hidup  Rasulullah  S.A.W.  yang 
mempamerkan  pencapaian  -pencapaian  hasil  usaha  dakwahnya.  Selepas  melalui  satu  masa 
perjuangan  jihad,  kepenatan,  tribulasi,  peperangan  dan  pertarungan  yang  tidak  kurangnya 
menumpahkan  darah  yang  banyak  kesemuanya  ini  Baginda  harungi  selama  20  tahun. 
Pembukaan  kota  Mekah  merupakan  kemenangan  yang  kritikal  yang  dicapai  oleh  kaum  muslmin 
di  sepanjang  tahun  perjuangan  mereka,  kemenangan  yang  mengubah  peta  dan  urusan 
perjalanan  hidup  seterusnya  merubah  suasana  dan  bi'ah  bangsa  arab  itu  sendiri.  Pembukaan 
agung  itu  merupakan  garis  pemisah  diantara  era  lama  dan  yang  akan  datang  dimana  sebelum 


ini  bangsa  arab  yang  menjadi  ikutan  mereka.  Penundukkan  kaum  quraisy  di  bawah  bendera 
islam  dianggap  sebagai  penghapusan  total  kepada  kuasa  dan  penyembahan  berhala  di 
semenanjung  Arab.  Marhalah  ini  dapat  dibahagikan  kepada  dua  fasa: 

FASA  PERTAMA:  PERJUANGAN  DAN  PEPERANGAN 

FASA  KE  DUA  : BANGSA  YANG  BERBAGAI  DAN  QABILAH-QABILAH  ARAB  BERLUMBA 
LUMBA  MENGANUT  ISLAM. 

PEPERANGAN  HUNAIN 

Pembukaan  kota  Makkah  berlaku  dalam  satu  masa  yang  terlalu  singkat.  Selepas  satu  pukulan 
mengejut,  membingungkan  seluruh  bangsa  Arab  dan  menjadikan  seluruh  qabilah  yang 
berhampiran  dengannya  terkejut,  mereka  tidak  berdaya  untuk  menghalanginya,  oleh  yang 
demikian  mereka  tidak  ada  jalan  selairi  dari  menerima  sahaja  hakikat  yang  berlaku,  terkecuali 
beberapa  qabilah  yang  gagah,  ganas  dan  bongkak,  terutamanya  seperti  suku  Hawazin  dan 
Thaqif,  kemudian  turut  membuat  sikap  yang  sama  ialah  qabilah  Nasr,  Jasyam,  Saad  bin  Bakar 
dan  beberapa  individu  dari  Banu  Hilal.  Kesemua  mereka  ini  dari  kelompok  Qais  Ailan,  qabilah- 
qabilah  ini  terasa  berat  untuk  menerima  kemenangan  Islam.  Oleh  yang  demikian  maka  seluruh 
mereka  telah  bersekutu  dengan  Malik  bin  Auf  al-Nasri  dan  membuat  keputusan  untuk  bergerak 
mara  memerangi  kaum  muslimin. 

PERGERAKAN  MUSUH  DAN  PERSINGGAHAN  DI  AUTAS 

Sebaik  sahaja  Malik  bin  Auf  selaku  turus  agung  pemimpin  pergerakan  musuh  membuat 
keputusan  untuk  bergerak  memerangi  kaum  muslimin,  maka  di  antara  keputusannya  ialah 
membawa  bersama  mereka  harta-harta,  kaum  wanita  dan  anak-anak  mereka.  Dengan  itu 
mereka  pun  bergerak  hingga  sampai  di  Autas,  lembah  yang  terletak  di  daerah  perkampungan 
Hawazin  berhampiran  "Hunain".  Namun  demikian  lembah  Autas  bukanlah  lembah  Hunain, 
lembah  Hunain  terletak  berhampiran  Zi  al-Majaz.  Dari  lembah  Autas  ke  Makkah  adalah  sepuluh 
batu  lebih  ke  arah  Arafah. 

YANG  BERPENGALAMAN  DI  DALAM  PEPERANGAN  (MEMATAHKAN)  PENDAPAT 
PEMIMPIN 

Semasa  beliau  turun  bersama  orang  ramai  di  Autas,  di  antara  mereka  ialah  Duraid  bin  al- 
Sammah,  ianya  seorang  yang  lanjut  usia  dan  buta,  berpengetahuan  mengenai  peperangan, 
berani  dan  berpengalaman.  Tanya  Duraid:  "Di  lembah  mana  kamu  sekarang?"  Jawab  yang 
hadir:  "Kita  sekarang  di  Autas,"  maka  kata  beliau:  "Ianya  adalah  sebaik  tempat  untuk  kuda-kuda 
di  sini",  ku  menelah  bahawa  tiada  peristiwa  yang  mendukakan  dan  tanah  lapang  yang  tidak 


diceroboh,  tetapi  apa  itu?  ku  dengar  suara-suara  unta  dan  teriakan  keldai,  malah  kedengaran 
tangisan  anak-anak  dan  bebekan  kambing"  Jawab  mereka:  "Sebenarnya  Malik  bin  Auf  telah 
mengerah  habis-habisan,  bersama-sama  askar  ialah  kaum  wanita,  harta-harta  dan  anak-anak 
mereka,  kemudian  beliau  menjemput  Malik  dan  bertanyakan  kenapa  dibawa  kesemuanya  ini. 
Jawab  beliau:  "Aku  hendak  letak  semuanya  ini  di  belakang  setiap  tentera  supaya  setiap  mereka 
bersemangat  untuk  mempertahankan  haknya".  Jawab  Duraid:  "Demi  Allah,  ini  adalah  tindakan 
seorang  gembala  kambing,  bukannya  seorang  pemimpin  bangsa.  Apakah  orang  kalah  dapat 
membawa  balik  sesuatu? 

Sebenarnya  walaupun  kesemuanya  itu  milik  kau  tetapi  ianya  tidak  memberi  sebarang  faedah 
pun  kepada  seorang  pahlawan  selain  dari  pedang  dan  tombaknya.  Seandai  kau  kalah  bererti 
kau  telah  menempah  padah  buruk  ke  atas  keluarga  kau  dan  harta  kau".  Kemudian  beliau 
bertanya  kepada  qabilah-  qabilah  lain  dan  pemimpin-pemimpinnya.  Dan  katanya  lagi:  "Wahai 
Malik,  sebenarnya  kau  belum  lagi  menyediakan  perisai  "Huwazin"  ke  leher-leher  kuda-kuda 
mereka,  Ayuh  letakkan  mereka  di  dalam  benteng-benteng  negara  mereka,  dan  status 
ketinggian  bangsa  mereka,  kemudian  berhadapanlah  dengan  pengikut  Muhammad  itu  dengan 
kuda  kamu,  sekiranya  kemenangan  berpihak  kepada  kamu  maka  orang-orang  kau  akan 
menurut  dari  belakang,  tapi  sekiranya  kau  kalah  maka  keluarga  kau  dan  harta  kau  masih 
selamat". 

Namun  Malik  ketua  agung  itu  enggan  mematuh  permintaan  itu  dengan  menegaskan:  "Demi 
Allah  tidak  akan  ku  lakukan,  sebenarnya  kau  sudah  lanjut  usia,  pemikiran  kau  pun  sudah 
nyanyuk.  Demi  Allah,  Hawazin  mesti  mengikut  cakapku,  atau  pun  aku  boleh  tusukkan  pedang 
ku  ini  ke  perut  ku  hingga  terkeluar  dari  belakang  ku".  Sebenarnya  beliau  tidak  suka  Duraid 
memain  sebarang  peranan  yang  kelak  akan  disebut-sebut  namanya.  Maka  jawab  seluruh 
Hawazin:  "Ya  kami  semua  mengikut  arahan  mu".  Sekali  lagi  Duraid  berkata:  "Inilah  hari  yang 
belum  pernah  lagi  aku  saksikan  sepertinya,  aku  tidak  mahu  melepas  peluang  untuk  melihat 
kesudahannya".  Lantas  beliau  bermadah: 

Kiranya  ku  masih  belia 

Di  medan  perang  ku  mara 

Kancahnya  ku  nyala 

Tentera  ku  terajui 

Air  mata  ku  usapi 

Kini  peperangan  bagaikan  bin-bin 

Ke  ruang  persembelihan  dituntuni 


UNIT  INTIPAN  MUSUH 


Beberapa  orang  risikan  yang  dihantar  oleh  Malik  kini  kembali  kepadanya  memberi  laporan 
dalam  keadaan  mengeletar.  Kata  Malik:  "Apa  ceritanya?"  Jawab  mereka;  "Kami  dapati  tentera 
serba  putih  di  atas  belakang  kuda-kuda  merah  dan  putih,  kami  ketakutan  dan  inilah  hal  kami". 

UNIT  INTIPAN  RASULULLAH  (S.A.W) 

Rasulullah  telah  mendapat  maklumat  tentang  pergerakan  musuh,  sebagai  tindakan  maka 
Rasulullah  mengutus  Abi  Hadad  al-Aslami  menyuruh  beliau  menyusup  masuk  ke  tengah-tengah 
musuh  dan  tinggal  di  sana  untuk  memperolehi  maklumat  lengkap  mengenai  mereka.  Abu 
Hadad  pun  bergerak  ke  sana. 

RASULULLAH  BERGERAK  MENINGGALKAN  MAKKAH  MENUJU  KE  HUNAIN 

Tanggal  enam  (6)  haribulan  Syawal  tahun  kelapan  (8)Hijrah  bersamaan  pada  hari  Sabtu, 
Rasulullah  pun  bergerak  keluar  dari  Makkah.  Hari  itu  genap  sembilan  belas  hari  Rasulullah 
memasuki  Makkah,  Baginda  bergerak  dengan  kekuatan  seramai  dua  belas  ribu  tentera  Islam, 
sepuluh  ribu  adalah  mereka  yang  keluar  bersama-sama  Baginda  semasa  pembukaan  Makkah, 
selebihnya  adalah  penduduk  Makkah,  di  mana  kebanyakan  mereka  masih  baru  lagi  menganut 
Islam.  Rasulullah  telah  meminjamkan  seratus  pasang  baju  besi  dengan  kelengkapannya  sekali, 
buat  memikul  tanggungjawab  Makkah,  Baginda  telah  meletak  Utab  bin  Usaiyed  sebagai 
amirnya. 

Di  sebelah  petang  seorang  askar  berkuda  telah  datang  menemui  Rasulullah  dengan  berkata: 
Ku  telah  naik  ke  bukit  itu  dan  bukit  ini,  dan  ku  telah  dapati  qabilah  Hawazin  telah  keluar  seisi 
rumah  mereka,  wanita-wanitanya,  unta-unta  dan  harta-hartanya.  Rasulullah  (s. a. w)  senyu.m 
mendengar  laporan  berkenaannya  sambil  berkata:  "Itu  adalah  harta  rampasan  kaum  muslimin 
besok".  Insya  Allah,  di  malam  itu  secara  sukarela  Anas  bin  Abi  Mirthad  al-Ghanuwi  telah 
menawar  dirinya  untuk  mengawal  Rasulullah  (s. a. w). 

Semasa  di  dalam  perjalanan  mereka  ke  "Hunain"  tentera  Islam  telah  melihat  sepohon  kayu 
besar  menghijau  dikenali  sebagai  "Zat  Anwat".  Sudah  menjadi  adat  orang  Arab  untuk 
menyangkut  peralatan  senjata  mereka  di  situ.  Maka  kata  sesetengah  tentera  kepada  Rasulullah: 
"Wahai  Rasulullah,  buatkan  untuk  kita  Zat  Anwat  juga  seperti  mereka  mempunyai  Zat  Anwat 
mereka.  Jawab  Rasulullah  (s.a.w):  "Allahu  Akbar,  Maha  Besar  Allah,  kamu  sanggup  berkata 
demikian.  Demi  Tuhan  yang  nyawa  Muhammad  di  tanganNya,  kata-kata  kamu  ini  serupri 
dengan  kata-kata  kaum  Musa  kepadanya.  Jadikanlah  untuk  kami  Tuhan,  seperti  mana  mereka 
itu  mempunyai  Tuhan  mereka  dan  kata  Musa:  Sesungguhnya  kamu  ini  satu  kaum  yang  jahil, 
dan  sebenarnya  inilah  ikutan,  dan  sebenarnya  kamu  akan  mengikuti  jalan-  jalan  orang  yang 
terdahulu  dari  kamu  ".  Terdapat  juga  di  antara  mereka  yang  berkata  setelah  melihat  bilangan 
tentera  yang  ramai:  Di  hari  ini  kita  tidak  boleh  dikalahkan  lagi.  Kata-kata  ini  dianggap  dan 
dipandang  berat  oleh  Rasulullah. 


TENTERA  ISLAM  DISERANG  HENDAP  DAN  PENDIRIAN  KAUM  MUHAJIRIN 

Tentera  Islam  telah  sampai  ke  Hunain  pada  malam  Selasa  sepuluh  hari  terakhir  bulan  Syawal. 
Malik  bin  Auf  telah  sampai  ke  situ  terlebih  dahulu,  beliau  telah  menyusun  tenteranya  di  lembah 
Hunain,  dengan  meletakkan  kelompok  penyerang  di  sepanjang  jalan  dan  pintu  masuk  malah  di 
seluruh  lereng-lereng  bukit  Hunain  dan  lorong-lorongnya,  beliau  memberi  arahan  supaya 
mereka  memanah  tentera  Islam  apabila  mereka  muncul  di  situ,  kemudian  menyerang  serentak 
ke  atas  tentera  Islam. 

Di  hujung  malam  Rasulullah  menyusun  tenteranya,  Baginda  membahagikan  tenteranya  kepada 
pasukan-pasukan  dan  unit-unit,  di  awal  subuh  mereka  berjalan  menuju  ke  lembah  Hunain, 
semasa  tentera  Islam  turun  ke  lembah  berkenaan,  tiba-tiba  mereka  dihujani  dengan  serang 
hendap  oleh  tentera  Malik  yang  telah  lama  menunggu  di  situ,  tentera  Islam  dihujani  dengan 
panahan  yang  bertubi-tubi,  serentak  dengan  itu  unit-unit  tentera  musuh  mengasak  mereka,  apa 
lagi  tentera  Islam  pun  berpatah  balik  ke  belakang  dalam  keadaan  berkecamuk  dan  huruhara. 
lanya  adalah  satu  kekalahan  yang  parah,  hinggakan  Abu  Sufian  yang  masih  baru  lagi  dengan 
Islam  pun  berkata;  "Kekalahan  mereka  ini  tidak  akan  berhenti  kecuali  setelah  mereka  berundur 
hingga  sampai  Laut  (yakni  Laut  Merah).  Dalam  keadaan  kelam  Kabul  Jibillah  atau  Kildah  bin  al- 
Junaid  meneriak  dengan  katanya:  "Hari  ini  sihir  sudah  tidak  menjadi  lagi".  Rasulullah  (s. a. w) 
mengelak  sebelah  kanan  sambil  melaung:  "Wahai  kalian  ayuh  ke  sini,  aku  adalah  Rasulullah, 
aku  Muhammad  Ibni  Abdullah".  Yang  kekal  bersama  Baginda  dalam  keadaan  yang  gawat  ini 
hanya  beberapa  orang  dari  kaum  Muhajirin  dan  keluarga  Baginda.  Di  dalam  situasi  ini  terserlah 
keberanian  Rasulullah  (s.a.w)yang  tiada  bandingannya.  Rasulullah  tampil  ke  hadapan  kaum 
kafirin  dengan  memecut  keldainya  sambil  melaung: 

Aku  adalah  nabi  sebenar  tiada  mendusta 
Akulah  putera  Abdul  al-Muttalib 

Di  masa  itu  Abu  Sufian  bin  al-Harith  terus  memegang  tali  keldainya  dan  al-Abbaspun  dengan 
tunggangannya  kedua-dua  mereka  membantu  Rasulullah  (s. a. w)  supaya  keldai  tidak  memecut 
laju.  Kemudian  Rasulullah  (s.a.w)  turun  dengan  tangan  memohon  kepada  Allah  dengan  katanya: 
Ya  Allah  Ya  Tuhanku  turunkanlah  pertolongan  Mu  itu. 

TENTERA  ISLAM  BERSATU  SEMULA  DAN  MENERUSKAN  PEPERANGAN 

Rasulullah  mengarah  bapa  saudaranya  al-Abbas  yang  bersuara  lantang  untuk  melaung  kepada 
semua  para  sahabat.  Kata  al-Abbas:  Aku  melaung  sehabis  lantang  suaraku:  "Mana  dia  para 
sahabat  setia?"  Kata  al-Abbas  seterusnya:  Demi  Allah,  semasa  mereka  mendengar  laungan  itu 
segera  mereka  berpatah  balik  bagaikan  kembalinya  seekor  lembu  ke  hadapan  anak 
kesayangannya.  Jawab  mereka  semua:  "Ya  Rasulullah,  Ya  Rasulullah  ada  orang  cuba  hendak 
berpatah  balik  kepada  Rasulullah  dengan  untanya,  sudah  tidak  terdaya  kerana  kesesakan, 


maka  ditinggalkannya  sahaja  tunggangan  itu,  dengan  mengambil  pedangnya,  dan  perisai,  terus 
meluru  ke  arah  suara  yang  melaung  mereka".  Setelah  terkumpul  seratus  orang  maka  mulalah 
mereka  menghadapi  tentangan  musuh  dan  terus  berperang  dengan  lebih  serius.  Setelah  itu 
laungan  khusus  ditujukan  kepada  golongan  al-Ansar,  lebih  khusus  lagi  kepada  golongan  Banu 
al-Harith  bin  al-Khazraj,  dengan  itu  kelompok-kelompok  Islam  mula  bercantum  semula  satu 
demi  satu  hingga  pulih  dan  kembali  keadaannya  seperti  sebelum  berlakurya  peperangan,  dan 
kini  kedua-dua  belah  pihak  saling  asak  m.sngasak  pihak  lawannya.  Apabila  Rasulullah  melihat 
ke  arah  medan  pertempuran,  didapati  begitu  sengit  dan  setiap  pihak  bergelut,  justeru  itu 
Baginda  bersabda:  "Kini  peperangan  memuncak".  Maka  Baginda  mengambil  segenggam  pasir 
dan  melontarnya  ke  arah  musuh  sambil  bersabda:  "Buta  mata  kalian".  Dengan  izin  Allah  setiap 
mata  musuh  terkena  pasir  lontaran  Rasulullah  menyebabkan  daya  saingan  mereka  luntur  dan 
keadaan  mereka  kucar  kacir. 

KEKUATAN  MUSUH  BERPECAH  DIIKUTI  DENGAN  KEKALAHAN  TERUK 

Tidak  berapa  lama  selepas  Rasul  mencampak  pasir  ke  muka  musuh,  ketaralah  kekalahan 
mereka,  dari  Thaqif  sahaja  tujuh  puluh  (70)  orang  terbunuh,  dengan  itu  kaum  muslimin  segera 
mengondol  harta  dan  peralatan  senjata  musuh  termasuk  kaum  wanita  menjadi  tawanan. 
Perkembangan  akhir  ini  telah  pun  Allah  (s.w.t)  menyebut  di  dalam  firmanNya: 

" Dan  ingatlah  peperangan  Hunain  iaitu  kamu  menjadi  bongkak  kerana  banyaknya  jumlah 
kamu. maka  jumlah  yang  banyak  tidak  memberi  faedah  kepada  kamu  sedikit  pun  dan  bumi  yang 
luas  terasa  sempit  olehmu  kemudian  kamu  lari  ke  belakang  dengan  bercerai-berai.  Kemudian 
Allah  menurunkan  ketenangan  kepada  RasulNya  dan  orang-orang  yang  beriman  dan  Allah 
menurunkan  bala  tentera  yang  kdmu  tiada  melihatnya  dan  Allah  menimpakan  bencana  kepada 
orang-orang  kafir  dan  demikian  penbalasan  kepada  orang-orang  kafir ". 

(al-Taubah:  25  - 26) 

GERAKAN  MEMBURU 

Sebaik  sahaja  musuh  merasai  kekalahan  mereka,  maka  sebahagian  mereka  segera  melarikan 
diri  ke  Taif,  sekumpulan  yang  lain  lari  ke  Nakhlah,  yang  satu  lagi  ke  Autas.  Rasulullah  segera 
menghantar  satu  unit  pemburu  dipimpin  oleh  Abu  Amir  al-Asya'ari,  di  sana  berlaku  satu 
pertempuran  kecil  di  antara  kem  Islam  dan  kem  musyrikin,  berakhir  dengan  kekalahan  puak 
musyrikin,  dalam  pertempuran  ini  Abu  Amir  al-Asya'ari  jatuh  syahid.  Sekumpulan  yang  lain 
memburu  kelompok  musyrikin  yaiig  lari  ke  Nakhlah  dan  sempat  mereka  menghancurkan 
kelompok  berkenaan.  Bersama  mereka  Duraid  bin  al-  Sammah,  juga  dibunuh  oleh  Rabiah  bin 
Rafi'e.  Manakala  kelompok  yang  lari  ke  Taif,  Rasulullah  sendiri  yang  bertindak  memburunya 
dan  darinya  terkumpul  rampasan-rampasan  perang  yang  banyak. 


RAMPASAN -RAMPASAN 

Rampasan  yang  dipungut  oleh  kaum  muslimin  terdiri  dari:  Enam  ribu  (6,000)  orang  tawanan, 
dua  puluh  empat  ribu  (24,000)  ekor  unta,  lebih  empat  puluh  ribu  (40,000)  ekor  biri-biri  dan 
empat  ribu  (4,000)  awqiyah  emas.  Rasulullah  menyuruh  dihimpunkan  kesemuanya  itu,  dan 
ditempatkan  di  "al-Ja'ranah",  dengan  melantik  Mas'ud  bin  Amru  al-Ghaffari  sebagai  penjaganya, 
tanpa  membahagikannya,  hinggalah  selesai  gerakan  ghuzwah  ke  atas  "al-Ta'if".  Di  antara 
orang  yang  menjadi  tawanan  perang  ialah  al-  Syaima'  binti  al-Harith  al-Saadiah  saudara 
sepenyusuan  nabi,  semasa  beliau  di  bawa  ke  hadapan  Rasulullah  serta  memperkenalkan 
dirinya,  lalu  Rasulullah  pun  membebaskannya  setelah  memastikannya  dengan  suatu  tanda 
yang  Baginda  mengecaminya.  Rasulullah  memuliakan  beliau  malah  Rasulullah 
menghamparkan  kainnya  untuk  beliau  dan  dipersilakan  beliau  duduk  di  situ.  Akhirnya 
Rasulullah  menganugerahkan  kemerdekaannya  dan  memulangkannya  ke  pangkuan 
keluarganya. 


GHAZWAH  TABU  K 

Bulan  Rejab  Tahun  Kesembilan  Hijrah 

Peperangan  membuka  kota  Makkah  merupakan  peperangan  yang  menentukan  di  antara  al- 
Haq  dan  al-Batil,  kebenaran  dan  kepalsuan,  hingga  dengannya  tiada  ruang  lagi  untuk 
kesangsian  dan  keraguan  tentang  kebenaran  risalah  yang  dibawa  oleh  Muhammad  (s. a. w)  di 
kalangan  orang-orang  Arab.  Arus  peristiwa  berubah  sama  sekali,  kini  orang  ramai  memasuki 
agama  Allah  berduyun-duyun,  hal  ini  dapat  di  jelaskan  semasa  pembicaraan  dalam  tajuk 
"Perwakilan"  nanti  dan  juga  bilangan  peserta  di  dalam  Hajjah  al-Wada'.  Dengannya  selesai 
sudah  bebanan  dalam  semenanjung  Arab  dan  kaum  muslimin  boleh  berehat  sedikit  sementara 
menunggu  tugas  lain,  iaitu  mengajar  orang  ramai  syariat-syariat  Islam  dan  kerja  menyebar  luas 
dakwah. 

PENCETUS  PEPERANGAN 

Walau  pun  penyebaran  dakwah  Islam  dapat  berjalan  dengan  licin,  namun  satu  lagi  kuasa  iaitu 
Rom,  yang  dianggap  sebesar-besar  kuasa  ketenteraan  pernah  muncul  di  muka  bumi  ketika  itu, 
di  mana  permulaan  tentangan  mereka  ialah  pembunuhan  yang  mereka  lakukan  ke  atas  duta 
Rasulullah  (s. a. w)  al-Harith  bin  Amir  al-Uzdi  oleh  Syurahbil  bin  Amru  al-Ghassani.  Trajedi 
tersebut  berlaku  semasa  beliau  membawa  risalah  Rasulullah  (s. a. w)  untuk  diserahkan  kepada 
penguasa  Basra.  Sebagai  tindakan  pengajaran  Rasulullah  menghantar  satu  sariyah  yang 
dipimpin  oleh  Zaid  bin  Harithah,  di  mana  beriakunya  satu  pertempuran  yang  sengit  di  tempat 


bernama  Mu'tah,  tetapi  sariyah  ini  tidak  dapat  menuntut  bela  terhadap  penjenayah  yang  angkuh 
itu.  Walau  bagaimana  pun  ianya  memberi  kesan  yang  mendalam  di  jiwa  bangsa  Arab  di 
sekitarnya  mahu  pun  yang  jauh. 

Kaisar  Rom  tidak  akan  membiarkan  peperangan  Mu'tah  yang  memberi  kesan  mendalam  itu 
begitu  sahaja  atau  tidak  menghirau  tendensi  qabilah-qabilah  Arab  yang  ingin  merdeka  dari 
kekuasaan  Rom  di  samping  kemungkinan  berlaku  kerjasama  di  antara  qabilah-qabilah  ini 
dengan  kaum  muslimin.  Kesemuanya  ini  menjadi  satu  ancaman  yang  besar  terhadap  Rom 
yang  bersempadan  dengan  kuasa  Islam.  Mungkin  di  suatu  ketika  akan  mengorak  ke  sempadan 
Rom  selangkah  demi  selangkah,  menggugat  kestabilan  di  perbatasan  negeri  Syam  yang 
bersempadan  dengan  wilayah-wilayah  Arab.  Oleh  itu  pihak  Rom  merasakan  usaha 
melemahkan  kekuatan  Islam  adalah  satu  tanggungjawab,  sebelum  kuasa  Islam  menjadi  besar, 
kelak  tidak  terdaya  untuk  menghapusnya,  dan  sebelum  kuasa  Islam  mencabar  atau 
menimbulkan  kekacauan  dan  pemberontakan  di  daerah  Arab  yang  berhampiran  Rom. 
Memandangkan  kepada  kemuslihatan  ini,  maka  tidak  sampai  setahun  selepas  peperangan 
Mu'tah,  Kaisar  Rom  pun  mempersiapkan  satu  angkatan  bala  tentera  yang  terdiri  dari  bangsa 
Rom  dan  Arab  yang  turut  dibawah  pemerintahannya,  seperti  suku  Ghassan  dan  lain-lain  untuk 
membuat  serangan  habis-habisan  dalam  satu  peperangan  yang  berdarah. 

INFOMASI  UMUM  MENGENAI  PERSIAPAN  ROM  DAN  GHASSAN 

Bertali  arus  berita  sampai  ke  Madinah  mengenai  persiapan  Rom  untuk  membuat  satu 
peperangan  habis-habisan  ke  atas  orang-orang  Islam.  Perasaan  takut  sentiasa  menyelubungi 
kaum  muslimin,  terdengar  sahaja  suara  ganjil  maka  di  sangkanya  bunyi  tapak  kaki  kuda  tentera 
Rom,  keadaan  ini  dapat  dipastikan  dari  apa  yang  diceritakan  oleh  Umar  Ibni  al-Khattab 
mengenai  keadaan  di  mana  Rasulullah  (s. a. w)  menjauhkan  diri  dari  isteri-isterinya  selama 
sebulan  dalam  tahun  kesembilan  (9)  Hijrah.  Rasulullah  tinggalkan  mereka  dan  tidak  minum 
dengan  mereka.  Pada  mulanya  para  sahabat  tidak  menyedari  halnya,  kerana  menyangka 
Baginda  menceraikan  mereka  semua  sehingga  seluruh  kaum  muslimin  berdukacita  dan  gusar. 
Umar  Ibni  al-Khattab  mencerita  kisah  ini:  "Aku  mempunyai  seorang  sahabat  dari  kalangan 
orang-orang  Ansar.  Sekiranya  ku  tidak  dapat  menghadiri  majlis  Rasulullah  beliau 
bertanggungjawab  membuat  perkhabaran  dan  menyampaikan  beritanya,  dan  kalau  beliau  tidak 
hadir  aku  pula  melaporkan  perkembangan  semasa  kepadanya.  Mereka  berdua  ini  tinggal 
dibahagian  atas  di  Madinah,  mereka  bergilir-gilir  menghadiri  majlis  Rasulullah  (s. a. w).  Kami 
semua  curiga  dengan  salah  seorang  raja  Ghassan.  Telah  dimaklumkan  kepada  kami  bahawa 
beliau  ini  berhasrat  untuk  menyerang  kami.  Dada  kami  sentiasa  berdebar-debar,  tiba-tiba  di 
suatu  hari  saudaraku  al-Ansar  itu  mengetuk  pintu,  dengan  seruannya:  Ayuh  buka!  Ayuh  buka. 
Terus  ku  bertanya,  apakah  orang-orang  Ghassan  menyerang?  Jawab  beliau;  Tidak!  tetapi  lebih 
parah  lagi  dari  itu!  Rasulullah  telah  mengasingkan  diri  dari  isteri-isterinya"  - al-Hadith. 


Di  dalam  satu  lafaz  yang  lain  menyebut  seperti  berikut:  "Sebelum  ini  kami  sudah  bercakap- 
cakap  di  mana  orang-orang  Ghassan  telahpun  memakai  kasut-kasut  mereka  sebagai  persiapan 
untuk  menyerang  kita,  sahabat  ku  itu  telah  keluar  dari  rumahnya  di  hari  gilirannya  dan  beliau 
pulang  di  waktu  Isya',  sampai  di  hadapan  rumahku  beliau  mengetuk  pintu  sekuat-kuatnya 
sambil  bertanya:  Awak  tidurkah?  Aku  terkejut,  dan  terus  keluar.  Beliau  berkata:  Satu  peristiwa 
besar  berlaku.  Tanyaku,  Apa  dia?  Apakah  golongan  Ghassan  telah  melanggar?  Kata  beliau: 
Tidak!  lanya  lebih  teruk  dan  lebih  panjang  lagi  ceritanya.  Rasulullah  telah  menceraikan  semua 
isterinya".  - al-Hadith. 

Cerita  ini  mengambarkan  kedahsyatan  suasana  yang  sedang  dihadapi  oleh  umat  Islam, 
berhadapan  dengan  Rom,  keadaan  bertambah  kritis  lagi  bila  golongan  munafiqin 
menghebohkan  berita  tentang  persiapan  Rom  untuk  melanggar  al-Madinah,  meskipun  golongan 
munafiqin  ini  telah  menyaksi  kejayaan  demi  kejayaan  Rasulullah  di  segenap  lapangan.  Tiada 
kuasa  di  bumi  ini  yang  menggerunkan  Rasulullah,  malah  tiap  yang  menghalang  Baginda 
semuanya  tewas  berderai.  Meskipun  demikian  mereka  terus  menaruh  harapan  akan  termakbul 
apa  yang  mereka  idam-idamkan  itu,  sehingga  di  suatu  hari  pada  niat  mereka  Islam  akan 
musnah  bersama  penganutnya. 

Berdasarkan  pandangan  mereka  di  mana  hari  yang  mereka  nanti-nanti  itu  hampir  tiba,  lantas 
mereka  pelupori  membina  sebuah  sarang  dan  markas  konspirasi  berlabel  masjid,  dalam 
sejarah  dikenali  sebagai  "Masjid  al-Dhirar"  bermotifkan  kekufuran  dan  memecah  belah  di  antara 
kaum  muslimin  serta  bermatlamat  permusuhan  terhadap  Allah  dan  RasulNya.  Tidak  setakat  itu 
sahaja,  malah  mereka  telah  mempelawa  Rasulullah  untuk  bersembahyang  di  situ,  kesemuanya 
ini  di  dalam  perkiraan  mereka,  iaitu  mengelabui  mata  umat  Islam,  sehingga  kaum  muslimin 
tidak  akan  menyedari  segala  perancangan  dan  pakatan  jahat  yang  dirancang  di  situ  dan  tidak 
akan  memerhati  siapa  yang  keluar  masuk  di  masjid  itu.  Dengan  itu  ia  akan  jadi  sebuah  markas 
dan  sarang  yang  selamat  bagi  kaum  munafiqin  dan  kuncu-kuncu  mereka  dari  luar  untuk  datang 
ke  situ.  Walau  bagaimana  pun  Rasulullah  menangguhkan  untuk  bersembahyang  di  situ  lantaran 
kesibukan  Baginda  dengan  urusan-urusan  persiapan  hingga  kesuatu  ketika  selepas  Baginda 
pulang  dari  peperangan  Tabuk.  Dengan  itu  Allah  (a. w. t)  membongkar  taktik  dan  perancangan 
jahat  mereka,  masjid  itu  berakhir  dengan  tindakan  Rasulullah  merobohkannya  sekembali  dari 
peperangan  Tabuk. 

IMFORMASI  KHUSUS  MENGENAI  PERSIAPAN  ROM  DAN  GHASSAN 

Ini  ialah  berita  dan  laporan  situasi  yang  diterima  oleh  kaum  muslimin,  orang  Islam  menerima 
berita  ini  dari  kaum  al-Anbat  yang  datang  ke  Madinah  dari  al-Syam  kerana  berdagang  minyak. 
Mereka  mencerikan  bahawa  pihak  Herkules  telah  pun  mempersiapkan  satu  angkatan  bala 
tentera  yang  besar  seramai  empat  puluh  ribu  orang  askar.  Pimpinan  ketenteraan  diserahkan 
kepada  salah  seorang  pembesar  Rom,  tokoh  ini  telah  bertugas  mengerakkan  gabilah  Lakham, 


Jazam  dan  kelompok-kelompok  lain  yang  menganut  agama  Nasara  untuk  turut  bersama  beliau. 
Berita  kemaraan  mereka  sudah  pun  sampai  ke  daerah  al-Balqa'.  Beginilah  lebih  kurang  mala 
petaka  yang  mengancam  kaum  muslimin. 


SUASANA  BAHAYA  SEMAKIN  MERUNCING 

Faktor  yang  membawa  suasana  lebih  merbahaya  ialah  masa,  kerana  ketika  ini  ialah  musim 
kemarau  yang  teruk  melanda  al-Madinah,  semua  orang  mengalami  kesusahan  hidup,  kawasan 
tanaman  kekeringan  air  dan  binatang  tunganggan  berkurangan,  cuma  buah-buahan  sahaja 
yang  nampak  menjadi  dan  matang,  apa  lagi  tuannya  berasa  segan  untuk  bergerak  keluar 
meninggal  dusun,  tambahan  pula  jarak  yang  jauh  dan  jalan  pun  sukar  dilalui. 

RASULULLAH  MENGAMBIL  KEPUTUSAN  MUKTAMAD  UNTUK  MARA  KE  HADAPAN 

Sebelum  sesuatu  tindakan  yang  diambil  terlebih  dahulu  Rasulullah  membuat  penelitian  yang 
cermat  terhadap  suasana  dan  perkembangan,  penuh  hikmah  dan  perhitungan,  justeru  itu 
Baginda  mendapati,  kalaulah  ditangguhkan  atau  diabaikan  serangan  terhadap  Rom  di  dalam 
suasana  yang  meruncing  ini,  malah  membiarkan  pihak  Rom  menyerang  al-Madinah  hingga 
tenteranya  berani  mencerobohi  lawasan-kawasan  di  sekitar  bumi  al-Madinah,  maka  ini  satu 
mala  petaka  yang  mengancam  dakwah  Islam  dan  populariti  tentera  Islam.  Dan  al-jahiliah  yang 
sedang  menghembus  nafas  terakhirnya  akan  kembali  hidup,  setelah  ianya  menerima  pukulan 
maut  di  Hunain.  Manakala  kaum  munafiqin  pula  akan  mengambil  peluang  ini  untuk  membuat 
hubungan  langsung  dengan  raja  Rom,  melalui  Abu  Amir  al-Fasiq  dan  mereka  akan  menikam 
kaum  muslimin  dari  belakang,  di  masa  itulah  Rom  akan  menyerang  barisan  depan  umat  Islam, 
ini  bererti  hancurnya  segala  usaha,  tenaga,  pengorbanan  dan  perjuangan  yang  diharungi  para 
sahabat  selama  ini.  Strategi-strategi  ketenteraan  yang  mereka  perolehi  selama  ini  akan  pergi 
bersama  angin  yang  lalu,  sia-sia  sahaja  tanpa  sebarang  manfaat. 

Rasulullah  (s. a. w)  menyedari  kesemuanya  mi,  maka  untuk  itu  Rasulullah  membuat  keputusan 
untuk  mengambil  tindakan  muktamad  ini  meskipun  umat  Islam  di  masa  itu  sedang  diancam 
kesusahan  dan  kepahitan  hidup.  Keputusan  menyerang  Rom  di  tempat  mereka  adalah  bijak 
dan  penuh  hikmah,  hingga  dengan  itu  pihak  Rom  tidak  akan  berniat  untuk  menyerang  Madinah. 

PEMAKLUMAN  KEPADA  UMAT  ISLAM  SUPAYA  MEMBUAT  PERSIAPAN  UNTUK 
MENYERANG  ROM 

Apabila  Rasulullah  membuat  keputusan  muktamad  itu,  terus  Baginda  memaklumkan  kepada 
kalian  sahabat  supaya  membuat  persiapan  untuk  berperang.  Baginda  (s. a. w)  juga  mengutus 
perutusan  kepada  qabilah-qabilah  Arab  dan  penduduk  Makkah  supaya  bersiap  siaga  dengan 
pergerahan  ini.  Biasanya,  Rasulullah  merahsiakan  pergerakan-pergerakan  tenteranya,  tetapi 
pada  kali  ini  berlainan  pula.  Ini  kerana  Baginda  berhadapan  dengan  suasana  yang  kritis 


ditambah  pula  dengan  keadaan  cuaca  yang  buruk  melanda  Madinah.  Untuk  itu  maka 
Rasulullah  mengisytiharkan  penyerangan  ke  atas  Rom.  Baginda  menjelaskan  keadaan  sebenar 
kepada  seluruh  umat  Islam  supaya  mereka  membuat  persiapan  yang  cukup  dan  perkiraan  yang 
bijak.  Rasulullah  (s. a. w)  menyeru  mereka  semua  kepada  al-Jihad,  malah  al-Quran  telah  turun 
dengan  sebahagian  ayatnya  dari  surah  al-Bara'ah  yaang  menggesa  umat  Islam  berperang  dan 
membekalkan  mereka  dengan  semangat  al-Jihad.  Rasulullah  mempelawa  mereka  supaya 
berkurban  dengan  harta  benda  dan  menghulurkan  infaq  sebanyak  yang  terdaya  untuk  jalan 
Allah  ini. 

KAUM  MUSLIMIN  BERLUMBA-LUMBA  MENLENGKAPKAN  PERSIAPAN  PERANG  UNTUK 
MENYERANG 

Apabila  kaum  muslimin  mendengar  suara  seruan  Rasulullah  mengajak  kepada  peperangan 
melawan  Rom  maka  serta  merta  mereka  berlumba-lumba  mematuhi  perintah  Baginda  itu. 
Mereka  segera  bangun  mempersiapkan  diri  dan  tentera  Islam  secepat  mungkin,  seluruh  qabilah 
dan  kelompok-kelompok  Arab  berduyun-duyun  turut  ke  Madinah  dari  segenap  pelusuk  dan 
penjuru,  tak  seorang  pun  merelakan  ianya  tersisih  dan  tertinggal  kecuali  golongan  yang  sakit  di 
dalam  hatinya  dan  terkecuali  tiga  orang,  malah  hinggakan  golongan  fakir  dan  miskin  pun  datang 
mengadap  Rasulullah  meminta  supaya  mereka  pun  dapat  turut  serta  untuk  melawan  Rom, 
tetapi  Rasulullah  menjawab:  "Aku  tidak  ada  sesuatu  yang  boleh  membawa  kamu  semua".  Maka 
mereka  beredar  dari  situ  dengan  muka  berlinangan  air  mata,  berdukacita  kerana  tidak  dapat 
turut  serta  dan  ketiadaan  sesuatu  untuk  membiayai  peperangan". 

"Tidak  ada  padaku  kenderaan  yang  hendak  ku  berikan  untuk  membawa  kamu,  mereka  kembali 
sedang  mata  mereka  mengalirkan  airmata  yang  bercucuran,  kerana  sedih  mereka  tidak 
mempunyai  sesuatu  pun  yang  hendak  mereka  belanjakan  untuk  pergi  berjinad  pada  jalan  Allah 

ii 

(al-Taubah:  92) 

Di  dalam  perlumbaan  kaum  muslim  membiayai  peperangan,  Uthman  bin  Affan  teleh  tampil  ke 
hadapan  dengan  pakej  yang  tersendiri,  satu  kafilah  unta  sebanyak  dua  ratus  ekor  sarat  dengan 
muatannya,  dua  ratus  auqiyah  makanan  diserahkan  kepada  Rasulullah  sebagai  sedekah, 
malah  beliau  membawa  seratus  ekor  unta  yang  lain,  kemudian  beliau  membawa  seribu  dinar 
yang  dicurahnya  ke  dalam  riba  Rasulullah  (s. a. w).  Rasulullah  (s. a. w)  segera  menerimanya 
sambil  bersabda:  "Uthman  tidak  akan  binasa  selepas  ini,  lantaran  apa  yang  beliau  lakukan  itu". 
Selepas  itu  beliau  memberi  lagi  sedekah  dan  bersedekah  lagi,  hingga  sedekahnya  sahaja 
menjadi  sembilan  ratus  (900)  ekor  unta  dan  seratus  (100)  ekor  kuda,  selain  dari  wang. 

Adapun  Abdul  Rahman  bin  Auf  telah  membawa  dua  ratus  Auqiyah  perak  sementara  Abu  Bakr 
pula  membawa  kesemua  harta  miliknya  tanpa  meninggal  apa-apa  pun  untuk  keluarganya  selain 
daripada  Allah.  Kesemua  sekali  hartanya  empat  ribu  dirham  dan  beliaulah  orang  pertama  sekali 


yang  menyerah  hartanya  kepada  Rasulullah,  manakala  Umar  membawa  separuh  dari  hartanya, 
al-Abbas  membawa  banyak  sekali  dari  hartanya,  Talhah  dan  Saad  Ibnu  Ubbadah  dan 
Muhammad  bin  Maslamah,  semua  mereka  membawa  harta  masing-masing.  Asim  bin  Adi 
membawa  sembilan  puluh  ekor  unta  yang  sarat  dengan  muatan  buah  tamar. 

Selepas  itu  datanglah  orang  beramai-ramai,  masing-masing  membawa  kadar  sedekah,  ada 
yang  banyak,  ada  yang  sedikit,  yang  terkurang  dari  mereka  dan  ada  juga  yang  membawa 
seraub  atau  dua  raub  buah  tamar.  Itulah  yang  termampu  bagi  mereka.  Kaum  wanita  pula 
dengan  cara  mereka  yang  tersendiri  dan  unik,  ada  yang  memberi  kasturi,  gelang,  subang, 
cincin,  malah  ada  yang  memberi  uncang  wang. 

Tak  seorang  pun  yang  bakhil  kecuali  golongan  munafiqin  yang  mempermainkan  golongan  yang 
berbakti  di  kalangan  orang  yang  beriman  dengan  sedekah-sedekah  mereka,  dan  terhadap 
golongan  yang  tidak  berdaya  selain  dari  tenaga  usaha  mereka,  golongan  munafiqin 
memperolok-olokkan  golongan  ini. 

"(Orang-orang  munafik)  iaitu  orang-orang  yang  mencela  orang-orang  mukmin  yang  memberi 
sedekah  dengan  sukarela  dan  (mencela)  orang-orang  yang  tidak  memperolehi  (untuk 
disedekahkan)selain  sekadar  kesanggupdn,  maka  orang  Munafik  itu  menghina  mereka  " 
(al-Taubah:  79) 

TENTERA  ISLAM  BERGERAK  KE  TABUK 

Beginilah  tentera  Islam  membuat  persiapan  untuk  memikul  beban  tanggungjawab  al-Madinah. 
Semasa  ketiadaan  Rasulullah,  Baginda  melantik  Muhammad  bin  Maslamah  al-Ansari,  namun 
ada  setengah  ahli  sirah  mengatakan  Siba'  bin  'Arfatah,  manakala  Ali  bin  Abi  Talib  diberi  beban 
menjaga  keluarganya,  Baginda  memerintah  supaya  tinggal  bersama-sama  mereka.  Semasa 
Rasulullah  keluar,  kaum  munafiqin  mempersendakan  Ali  bin  Abi  Talib,  justeru  itu  beliau  segera 
keluar  untuk  ikut  bersama-sama  Rasulullah,  namun  apabila  beliau  bertemu  dengan  Rasulullah, 
Rasulullah  (s.a.w)  menolak  dan  memerintah  beliau  puiang  semula  ke  Madinah  dan  bersabda: 
"Tidakkah  kau  rela  untuk  duduk  di  bawahku  seperti  kedudukan  Harun  di  sisi  Musa,  cuma 
selepas  ku  ini,  tidak  ada  nabi". 

Setelah  itu  Rasulullah  terus  bergerak  ke  arah  utara  menuju  Tabuk,  oleh  kerana  angkatan 
tentera  Islam  terlalu  besar  jumlahnya  seramai  tiga  puluh  ribu  (30,000)  orang  askar,  kiranya 
belum  pernah  lagi  angka  seramai  ini  bergerak  ke  medan  perang,  maka  kaum  muslimin  tidak 
dapat  menyediakan  tunganggan  dan  makanan.  Justeru  itu  maka  kadar  lapan  belas  (18)  orang 
askar  bergilir-gilir  menunggang  seekor  unta  malah  mereka  terpaksa  memakan  daun-daun  kayu 
yang  mengakibatkan  bibir  mulut  mereka  bengkak,  bukan  itu  sahaja  malahan  mereka  terpaksa 
menyembelih  beberapa  ekor  unta  tunggangan  mereka  walaupun  bilangannya  memang  sedikit, 
mereka  berbuat  demikian  untuk  membolehkan  mereka  minum  air  di  dalam  uncang  perutnya, 
maka  sebab  itulah  tentera  ini  dinama  sebagai  Jaisy  al-'Usrah  (tentera  kesusahan). 


Tentera  Islam  bergerak  ke  Tabuk  melalui  kawasan  al-Hijr  perkampungan  Thamud,  suku  kaum 
yang  telah  memotong  batu-batu  bukit,  di  lembah  "Wadi  al-Qura",  tentera  Islam  telah  mengambil 
air  di  lembah  berkenaan,  oleh  itu  Rasulullah  telah  mengarah  supaya  dicurah  buang  airnya,  dan 
jangan  ada  sesiapa  pun  meminum  atau  berwudhu'  dengannya,  malah  tepung  yang  diuli  dengan 
airnya  dijadikan  makanan  binatang  sahaja,  seterusnya  Rasulullah  membenarkan  mereka 
mengambil  air  dari  telaga  yang  diberi  minum  kepada  unta  nabi  Salih  sahaja. 

Sebuah  hadis,  muttafaq  alaihi,  dari  kedua-dua  kitab  sahih,  dari  Ibn  Umar  berkata:  Ketika 
Rasulullah  melalui  kawasan  al-Hijr  Baginda  berpesan  dengan  sabdanya: 

"Jangan  sekali-kali  kamu  memasuki  kediaman  mereka  yang  telah  melakukan  penganiayaan 
terhadap  din  mereka,  nanti  akan  terkena  ke  atas  kamu  bala  yang  pernah  menimpa  mereka, 
jangan  kamu  masuk  kecuali  dalam  keadaan  kamu  menangis,  kerana  takut  awb  Allah,  dengan 
itu  Rasulullah  (s. a. w)  menutup  kepalanya  dan  segera  keluar  dari  lembah  berkenaan" 

Semasa  di  dalam  perjalanan  tentera  Islam  telah  mengalami  kekurangan  bekalan  air,  lantas 
mereka  mengadu  hal  ini  kepada  Rasulullah  (s.a.w),  maka  Baginda  pun  berdoa  memohon  dari 
Allah  sesuatu  kebaikan,  doa  Rasulullah  telah  direstui,  di  mana  Allah  menghantar  mendung  yang 
sarat  dengan  bekalan  air  melintasi  kawasan  tentera  Islam  dan  tidak  berapa  lama  kemudian 
hujan  yang  lebat  pun  turun  mencurah-curah.  Dengan  itu  tentera  Islam  pun  puas  dengan  hujan, 
malah  masing-masing  mengisi  uncang  air  mereka  dengan  bekalan-bekalan  dari  langit  itu. 
Apabila  tentera  Islam  menghampiri  kawasan  Tabuk,  Rasulullah  (s.a.w)  sekali  lagi  berpesan 
kepada  tenteranya:  InsyaAllah  pada  esok  hari  kamu  akan  sampai  di  mata  air  Tabuk,  kamu  akan 
sampai  hanya  pada  awal  pagi  hari  selepas  subuh,  sesiapa  yang  sampai  di  situ  sekali-kali 
jangan  menyentuh  airnya  kecuali  setelah  Aku  sampai  ke  situ.  Kata  Muaz:  Apabila  kami  sampai 
di  mata  air  itu,  rupanya  sudah  ada  dua  orang  telah  mendahului  ke  tempat  berkenaan.  Jeram 
airnya  sedang  mengalir,  sedikit  airnya,  Rasulullah  pun  bertanya:  Apakah  kamu  berdua  sudah 
menyentuh  sesuatu  dari  airnya?  Jawab  mereka  berdua:  Ya,  justeru  itu  Rasulullah  (s.a.w)  pun 
menegur  telatah  mereka  yang  melanggar  perintah  Rasulullah  itu,  kemudian  Baginda  meraub  air 
dari  kolam  mata  air  sedikit  demi  sedikit,  akhirnya  air  pun  terkumpullah  di  kolam  itu  lebih  banyak 
lagi,  dan  darinya  Rasulullah  (s.a.w)  membasuh  muka  dan  kedua-dua  tangan  yang  mulia  itu. 
Baginda  melakukan  cara  ini  beberapa  kali,  dengan  itu  mata  air  itu  pun  menerbitkan  air  yang 
banyak,  justeru  orang  ramai  pun  mengambil  air  darinya.  Semasa  itu  Rasulullah  pun  berkata: 
Wahai  Muaz  sekiranya  kau  dipanjangkan  usia,  akan  kau  saksikan  di  kawasan  ini  akan  penuh 
dengan  kebun-kebun. 

Semasa  di  dalam  perjalanan  ke  Tabuk  atau  semasa  berada  di  Tabuk,  berdasarkan  pada 
setengah  riwayat,  Rasulullah  telah  berkata:  Di  malam  ini  angin  bertiup  kencang,  jangan  siapa 
pun  dari  kamu  bangun  dari  tempatnya,  dan  sesiapa  yang  ada  unta  hendaklah  beliau 
menambatnya  dengan  ikal.  Memang  di  malam  tersebut  sejenis  angin  telah  bertiup  dengan 
kencang,  namun  demikian  salah  seorang  di  antara  mereka  yang  ramai,  telah  bangun  dari 


tempatnya.  Dengan  kehendak  Allah  beliau  telah  ditiup  dan  dibawa  oleh  angin  hingga  tercampak 
ke  bukit  qabilah  Tay'i. 

Sudah  menjadi  kebiasaan  Rasulullah  (s.a.w)  di  mana  Baginda  semasa  di  dalam  perjalanan, 
menunaikan  solat  secara  jama'  takdim  dan  ta'khir  pada  sembahyang  Zohor  dengan  Asar  dan 
Maghrib  dengan  Isya'. 

TENTERA  ISLAM  SEMASA  DI  TABUK 

Sebaik  sahaja  tentera  Islam  sampai  di  Tabuk,  terus  mereka  berkhemah  di  situ,  dengan  keadaan 
siap  siaga  untuk  berhadapan  dengan  musuh.  Di  awal-awal  lagi  Rasulullah  (s.a.w)  telah  bangun 
membuat  satu  ucapan  sulungnya  di  situ,  satu  ucapan  yang  amat  bernilai,  lengkap  dan  padat 
(jawami'ul  kalim).  Baginda  menggesa  untuk  kebaikan  dunia  dan  akhirat,  memberi  nasihat  dan 
peringatan,  sekaligus  menyemarakkan  jiwa  ketahanan  di  kalangan  tentera  Islam,  kesemuanya 
dapat  mengganti  kekurangan  makanan  dan  bekalan  yang  sememangnya  dialami  selama  ini 
oleh  tentera  Islam. 

Adapun  Rom  dan  sekutunya  bila  mendapat  tahu  mengenai  kemaraan  tentera  Islam,  terasa 
takut  untuk  bertembung  dengan  tentera  Islam.  Oleh  yang  demikian  mereka  terpaksa  mengelak 
dan  berpecah  kepada  kelompok-kelompok  di  sepanjang  perbatasan,  hal  ini  memberi  satu  imej 
yang  baik  terhadap  populariti  kemiliterian  Islam,  di  seluruh  semenanjung  tanah  Arab.  Hal  ini 
juga  menambah  tokok  nilai  politik  yang  besar  yang  tidak  mungkin  tentera  Islam  memperolehi 
seandainya  berlaku  perlanggaran  di  antara  dua  kem  itu. 

Semasa  di  Tabuk  pemerintah  Ailah  Yuhanna  (John)  telah  datang  menemui  Rasulullah, 
tujuannya  untuk  berdamai  dengan  Baginda.  Rasulullah  (s.a.w)  pun  menerima  permintaannya  itu. 
Sebagai  tanda,  beliau  terus  membayar  jizyah,  sama  halnya  dengan  penduduk  Jirba'  dan  Azruh, 
membawa  jizyah  kepada  Baginda.  Selaras  dengan  perjanjian  perdamaian  itu  Rasulullah  (s.a.w) 
mendokumenkan  kepada  mereka  risalah-risalah  dan  watiqah.  Kepada  penguasa  Ailah 
Rasulullah  (s.a.w)  menulis: 

Dengan  nama  Allah  Yang  Amat  Pemurah  lagi  Amat  Mengasihani,  ini  adalah  kesejahteraan  dari 
Allah  dan  Nabi  Muhammad  utusan  Allah  untuk  Yuhanna  bin  Raubah  dan  seluruh  penduduk 
Ailah,  di  mana  kapal-kapal  dan  kenderaan-kenderaan  mereka  di  daratan  dan  di  lautan,  adalah 
menjadi  tanggungjawab  Allah  dan  Nabi  Muhammad,  dan  orang-orang  yang  bersama  mereka 
dari  penduduk  al-Syam  dan  penduduk  Lautan.  Sesiapa  yang  melanggar  perjanjian  ini,  maka 
sesungguhnya  harta  yang  banyak  pun  tidak  dapat  menyelamatkan  dirinya  dari  tindakan  yang 
wajar,  tetapi  dianggap  baik  sekiranya  sesuatu  diambil  dari  orang  lain  dengan  kerelaan  mereka. 
Sesungguhnya  tidak  harus  mereka  dihalang  untuk  mengambil  air  dari  sumber  yang  pernah 
gunakan  dahulu  dan  tidak  harus  mereka  dihalang  untuk  melalui  jalan-jalan  yang  mereka  pernah 
gunakannya  sebelum  ini,  samada  jalan  laut  atau  jalan  darat. 


Semasa  di  Sana  Rasulullah  (s. a. w)  juga  telah  menghantar  Khalid  bin  al-Walid  mengepalai  satu 
angkatan  tentera  seramai  empat  ratus  dua  puluh  (420)  orang  tentera  berkuda,  untuk 
menghadapi  penguasa  Dawmah  al-Jandal  yang  dikenali  sebagai  "Akidar".  Sebelum  bertolak 
Rasulullah  (s. a. w)  menyatakan  kepada  Khalid:  "Semasa  di  sana  kau  akan  mendapati  Akidar 
sedang  memburu  lembu  liar".  Apabila  Khalid  sampai  ke  Dawmah  al-Jandal,  kelihatan  kotanya 
tidak  jauh  dari  situ,  tiba-tiba  seekor  lembu  liar  muncul  di  hadapan  pintu  kota  menggesel-gesel 
tanduknya  ke  pintu  kota.  Apa  lagi  Akidar  pun  keluar  untuk  memanah  lembu  berkenaan  sedang 
di  masa  itu  bulan  baru  mengambang  di  ufuk  langit.  Secepat  kilat  khalid  pun  mendapatkan 
Akidar  bersama  kudanya  dan  terus  di  bawanya  ke  hadapan  Rasulullah.  Semasa  di  hadapan 
Rasulullah, 

Baginda  menjamin  keselamatannya  dengan  membuat  perdamaian  dengan  beliau  sebagai 
penguasa  Dawmah  Jandal.  dengan  pembayaran  jizyah.  Baginda  menerima  pakai  perjanjian 
Akidar  ini  bersama  Yuhanna  berhubung  dengan  permasalahan  Dawmah  al-Jandal,  Tabuk,  Allah 
dan  Taima'. 

Oleh  itu  semua  qabilah  yang  dahulunya  bertugas  untuk  kepentingan  Rom,  kini  mendapati 
masanya  sudah  berlalu  dan  tidak  ada  faedahnya  untuk  bergantung  dengan  tuan  lamanya. 
Justeru  itu  mereka  mengalih  dan  mengubah  sikap  dengan  memberi  wala'  dan  kepatuhan 
kepada  pemerintahan  Islam.  Beginilah  caranya  di  mana  sempadan  dan  daerah  pemerintahan 
Islam  semakin  bertambah  lebar  hingga  perbatasan  Islam  terus  bertemu  secara  langsung 
dengan  kerajaan  Rom.  Hal  ini  diperhati  oleh  talibarut  Rom  sebagai  berakhirnya  kerja-kerja 
mereka. 

KEMBALI  KE  MADINAH 

Dengan  penuh  kejayaan  dan  pertolongan  Allah,  tentera  Islam  bergerak  pulang  ke  Madinah 
tanpa  mengalami  sebarang  tentangan  musuh.  Demikianlah  kehendak  Allah  untuk  kaum  mukmin, 
semasa  di  dalam  perjalanan  pulang,  sekumpulan  orang  munafiqin  seramai  dua  belas  orang 
telah  cuba  membunuh  Rasulullah  (s.a.w)  iaitu  semasa  Baginda  sedang  melalui  satu  segenting. 
Di  masa  itu  Ammar  sedang  menuntun  tali  unta  Rasulullah  dan  Huzaifah  bin  al-Yaman 
menghalau  dari  belakang  sedang  orang  ramai  melalui  dataran  lembah  di  kawasan  berkenaan. 
Kumpulan  munafiqin  tadi  mengambil  kesempatan  semasa  Rasulullah  (s.a.w)  bersama-sama 
dua  orang  sahabatnya  bergerak  di  situ.  Tiba-tiba  mereka  bertiga  terdengar  sejenis  bunyi 
menuju  arah  mereka,  akhirnya  dua  belas  orang  munafiqin  tadi  telah  melingkungi  mereka  bertiga 
dengan  keadaan  bertopeng,  menutupi  muka  mereka.  Rasulullah  memerintah  Huzaifah 
bertindak,  beliau  pun  terus  melibas  muka  mereka  dengan  perisai  yang  di  pegangnya, 
menyebabkan  mereka  ketakutan  dan  lari  menyelamatkan  diri  serta  masuk  semula  ke  dalam 
tentera  Islam.  Huzaifah  pun  menceritakan  kepada  Rasulullah  nama-nama  mereka  yang 


diburunya  serta  niat  buruk  mereka,  oleh  itu  maka  al-Huzaifah  dikenali  sebagai  penyimpan 
rahsia  Rasulullah.  Mengenai  peristiwa  ini  Allah  menyebut  dengan  firmannya; 

"Dan  mereka  bercita-cita  dengan  sesuatu  yang  tak  dapat  mereka  capai  (iaitu  membunuh 
Rasulullah)". 

(al-Taubah:  9) 

Apabila  ternampak  sahaja  tanda-tanda  (maalim)  al-Madinah  dari  jauh  Rasulullah  (s. a. w)  pun 
berkata:  "Itu  dia  Tabah,  dan  yang  itu  bukit  Uhud,  bukit  yang  yang  kita  sayanginya  dan  ia 
menyayangi  kita".  Bila  mana  orang  ramai  yang  berada  di  Madinah  mendengar  kepulangan 
Rasulullah,  seluruh  wanita  dan  anak-anak  kecil  malah  perempuan  yang  baru  bersalin  turut  serta 
membawa  anak-anak  mereka  menyambut  kepulangan  tentera  Islam  penuh  gembira  dan  ceria, 
sambil  mensyahdukan  nasyid  Islami: 

Bulan  purnama  menyinari  kita  Dari  Thaniyat  al-Wida'  menyua  Wajib  bersyukur  ke  atas  kita 
Selagi  Baginda  berseru  kepada  Allah 

Keberangkatan  keluar  Rasulullah  bulan  Rejab  dan  kembali  darinya  pada  bulan  ramadhan  yang 
memakan  masa  selama  lima  puluh  hari, dua  puluh  hari  Baginda  tinggal  di  Tabuk,  selebihnya 
adalah  masa  perjalanan  pergi  dan  pulang.  Tabuk  merupakan  peperangan  terakhir  yang 
Baginda  turut  serta. 

AL-MUKHALLAFUN  (Golongan  Yang  Tidak  Turut  Serta) 

Peperangan  ini  menghadapi  satu  suasana  yang  istimewa  yang  merupakan  ujian  yang  pahit  dari 
Allah  (s.w.t)  hingga  dengannya  tertonjol  perbezaan  yang  ketara  di  antara  golongan  mukminun 
dan  yang  lain.  Sama  seperti  sunnah-sunnah  Allah  di  beberapa  tempat  yang  seumpamanya 
seperti  firmanNya: 

"Allah  tidak  sekali-kali  akan  membiarkan  orang  yang  beriman  dalam  keadaan  yang  kamu  ada 
sekarang  (bercampur  aduk  mu  'min  dan  munafik,  bahkan  la  tetap  menguji  kamu)  sehingga  la 
memisahkan  yang  buruk  (munafik)  daripada  yang  baik  (beriman). 

(ali-lmran:  179) 

Kesemua  orang  Islam  yang  benar-benar  mengakui  dirinya  sebagai  individu  mukmin  yang  sejati, 
telah  segera  keluar  menyertai  saf  tentera  Islam,  malah  orang  yang  menarik  diri  telah  dianggap 
sebagai  tanda  nifaq  dan  taqiyah.  Sesiapa  yang  menarik  diri  kemudian  dilaporkan  kepada 
Rasulullah  maka  Baginda  berkata:  Biarkan  dia,  sekiranya  pada  Beliau  itu  masih  terdapat 
kebaikan  insyaAllah  beliau  akan  menyertai  kita  nanti,  dan  sekiranya  tidak,  maka  Allah  telah 
menjauhkan  mereka  dari  kita,  tidak  akan  menarik  diri  kecuali  orang  yang  berkeuzuran,  atau 
orang  yang  mendustai  Allah  dan  RasulNya,  mereka  itu  dari  golongan  munafiqin,  mereka  itu 
telah  menarik  diri  setelah  memberi  alasan  palsu  untuk  membolehkan  mereka  tidak  turut  serta, 
atau  pun  mereka  itu  ialah  golongan  yang  menarik  diri  tanpa  membuat  sebarang  permintaan 
pun".  Memang  terdapat  tiga  orang  mukmin  yang  sejati  telah  menarik  diri  tanpa  sebarang  alasan, 


justeru  itu  mereka  bertiga  ini  telah  diuji  oleh  Allah  dengan  seberat-berat  ujian,  kemudian  Allah 
mengampuni  kesalahan  mereka. 

Sekembali  Rasulullah  ke  Madinah,  Baginda  terus  memasuki  masjid,  Baginda  berssmbahyang 
dua  rakaat,  setelah  itu  Baginda  duduk  menghadapi  orang  ramai.  Adapun  golongan  al-Munafiqin 
seramai  lapan  puluh  (80)  orang  lebih,  telah  datang  menemui  Rasulullah  (s.a.w).  Baginda  pun 
menerima  pengakuan  .zahir  mereka  itu,  menerima  bai'ah  mereka,  memaafkan  mereka  dan 
seterusnya  Baginda  menyerah  urusan  hati  dalaman  mereka  kepada  Allah. 

Manakala  tiga  orang  mukmin  yang  sejati  yang  tidak  menyertai  peperangan,  iaitu  Ka'ab  bin  Malik, 
Mararah  bin  al-Rabi'  dan  Hilal  bin  Umaiyah  bertegas  menyatakan  hakikat  yang  sebenarnya. 
Kepada  mereka  bertiga,  Rasulullah  telah  memerintah  sekalian  para  sahabat  supaya  tidak 
menegur  sapa  . dengan  mereka,  maka  berlakulah  satu  pemboikotan  yang  hebat  terhadap  tiga 
orang  sahabat  ini.  Sekalian  kaum  muslimin  menunjuk  perubahan  sikap  yang  mendadak,  terasa 
bagi  mereka  bagaikan  bumi  ini  menolak  kehadiran  mereka,  bumi  yang  luas  ini  terasa  sempit, 
nafas  mereka  pun  terasa  sesak,  suasana  memuncak  lagi  setelah  berlalunya  empat  puluh  hari. 
Mereka  diperintah  supaya  mengasing  diri  dari  isteri-isteri  mereka,  hingga  apabila  gen'  Allah  pun 
menurunkan  firmanNya: 

"Dan  terhadap  tiga  orang  yang  ditangguhkan  penerimaan  taubat.  Hingga  apabila  bumi  menjadi 
sempit  bagi  mereka,  pada  hal  bumi  itu  luas  dan  jiwa  mereka  pun  telah  sempit  pula  terasa  oleh 
mereka.  Dan  mereka  telah  mengetahui  bahawa  tidak  ada  tempat  lari  dari  siksaan  Allah, 
melainkan  kepadaNya  sahaja,  kemudian  Allah  menerima  taubat  mereka  agar  mereka  tetap 
dalam  taubatnya,  sesungguhnya  Aliahlah  yang  Maha  Penerima  Taubat  lagi  Maha  Penyayang". 
(al-Taubah:  118) 

Dengan  itu  maka  seluruh  kaum  muslimin  bergembira  dan  yang  paling  bergembira  ialah  tiga 
orang  yang  dihukumkan  oleh  Allah  dan  RasulNya  itu,  kegembiraan  yang  tidak  terperi,  masing- 
masing  mengucap  tahniah  dan  mengucap  selamat  berbahagia,  masing-masing  memberi  hadiah 
dan  bersedekah,  hari  itu  adalah  saat  yang  paling  berbahagia  di  dalam  hayat  mereka.Adapun 
golongan  yang  berkeuzuran  yang  terpaksa  .duduk  di  Madinah  telah  disebut  oleh  Allah  di  dalam 
firmanNya: 

"Tiada  do'so.  ke  atas  orang-orang  yang  lemah,  atas  orang-orang  yang  sakit  dan  atas  orang 
yang  tidak  memperolehi  sesuatu  yang  akan  mereka  belanjakan,  apabila  mereka,  berlaku  ikhlas 
kepada  Allah  dan  RasulNya  ". 

(al-Taubah:  91) 

Kepada  mereka  ini  Rasulullah  menyifatkan  mereka  sebagai  berkata:  "Sesungguhnya  terdapat 
di  Madinah  sebilangan  lelaki  yang  tetap  bersarrta  kamu  di  mana-mana  perjalanan  dan  di  mana- 
mana  lembah  yang  kamu  rentasi,  mereka  di  penjara  oleh  keuzuran  namun  mereka  tetap 
dianggap  bersama-sama  kamu"  Tanya  para  sahabat:  "Wahai  Rasulullah,  apakah  mereka  yang 
dimaksudkan  sedang  berada  di  Madinah?".  Jawab  Baginda:  "Ya  mereka  berada  di  Madinah". 


IMPLIKASI  PEPERANGAN 

Peperangan  ini  memberi  kesan  yang  mendalam  ke  atas  pengaruh  dan  kekuatan  umat  Islam 
dan  implikasinya  terhadap  seluruh  Semenanjung  Tanah  Arab  secara  am.  Hingga  kini  semua 
orang  mendapati  bahawa  tiada  kuasa  yang  boleh  meneruskan  hidup  selain  dari  Islam,  kini  saki 
baki  cita-cita  dan  angan-angan  yang  bergolak  dalam  dada  kaum  Jahaliah  dan  munafiqin  sudah 
hancur  samasekali,  kerana  sebelum  ini  mereka  sememangnya  menunggu-nunggu  kesempatan 
untuk  membuat  pukulan  mengejut,  terutamanya  kaum  Rom  yang  mereka  rasakan  sebagai 
kekuatan  yang  boleh  mereka  bergantung  dan  menambat  harapan  peperangan  Tabuk,  seluruh 
kaum  musyrik  kehabisan  tempat  pergantungan,  mereka  terpa.,  hakikat  dan  realiti  ini. 

Sebagai  tindakan  susulan  kaum  muslimin  terhadai-kaum  munafiqin,  bermula  di  hari  ini,  di  mana 
mereka  tidak  lagi  di  muamalahkan  (membuat  kira  bicara)  dengan  mereka  secara  berlembut  dan 
licin,  sebaliknya  Allah  menyuruh  bertindak  tegas  terhadap  mereka,  melarang  kaum  muslimin 
menerima  sedekah-sedekah  mereka,  melarang  bersembahyang  ke  atas  mayat  mereka, 
menegah  beristighfar  untuk  mereka,  melarang  untuk  berdiri  di  atas  kubur  mereka  dan 
memerintah  supaya  dirobohkan  markas  perancangan  komplot  jahat  mereka  yang  telah  mereka 
dirikan  atas  nama  masjid.  Allah  telah  menurunkan  ayat-ayat  al-Quran  yang  mendedahkan 
hakikat  mereka,  menbongkar  konspirasi-konspirasi  mereka  dan  tiada  rahsia  lagi  mengenai 
pergerakan  mereka,  seolah-olah  ayat  al-Quran  menuding  ke  arah  nama-nama  mereka  yang 
tinggal  di  Madinah. 

Boleh  dikenalpasti  betapa  jauhnya  kesan  peperangan  ini  ke  atas  bangsa  Arab,  di  mana 
perwakilan-perwakilan  dan  perutusan-perutusan  datang  menemui  Rasulullah  jauh  lebih  banyak 
dari  masa-masa  sebelumnya,  meskipun  perwakilan  ini  sudah  pun  berlaku  sebelum  ini,  tetapi 
tidaklah  sehebat  pasca  peperangan  Tabuk. 

AYAT-AYAT  AL-QURAN  MENGENAI  PEPERANGAN  TABUK 

Ayat-ayat  al-Quran  turun  bertalu-talu  dalam  surah  al-Baqarah  mengenai  peperangan  ini,  ada 
ayat  turun  sebelum  keluar,  ada  ayat  selepas  keluar,  yakni  semasa  di  dalam  perjalanan  dan 
sebahagian  yang  lain  pula  selepas  pulang  ke  Madinah.  Ada  ayat-ayat  membicara  mengenai 
suasana  peperangan,  mendedahkan  kejahatan  kaum  munafiqin,  kelebihan  golongan  yang 
berjihad  dan  ikhlas,  penerimaan  taubah  terhadap  mereka  yang  beriman  dan  tulus,  mengenai 
mereka  yang  menyertai  peperangan  dan  yang  menarik  diri  dan  seterusnya  berbagai-bagai 
sudut  lagi  diperkatakan  di  dalam  ayat-ayat  dari  surah  al-Baqarah  itu. 

BEBERAPA  PERISTIWA  PENTING  DALAM  TAHUN  BERKENAAN 

Di  dalam  tahun  berkenaan  berlaku  beberapa  peristiwa  yang  mempunyai  signifikan  di  dalam 
sejarah  iaitu: 


1.  Selepas  kepulangan  Rasulullah  dari  Tabuk  berlaku  sumpah  menyumpah  di  antara  Uwaimir 
al-ljlani  dan  isterinya. 

2.  Wanita  al-Ghamidiyah  telah  dihukum  rejam  setelah  beliau  menemui  Rasulullah  dengan 
pengakuan  bersalah  ke  atas  dirinya  sendiri.  Direjam  selepas  tamat  tempoh  penyusuan  anak 
kandungnya. 

3.  Kewafatan  Raja  al-Najasyi  Ashamah  dan  Baginda  solat  ghaib  ke  atas  jenazahnya. 

4.  Kewafatan  Ummi  Kalthum,  puteri  Rasulullah  dan  Baginda  berdukacita  yang  amat  sangat, 
hingga  Baginda  bersabda  kepada  Uthman  Bin  AlTan:  "Seandainya  aku  mempunyai  puteri  yang 
ketiga  nescaya,  ku  kahwinkan  kepada  engkau  wahai  Uthman". 

5.  Kematian  kepala  golongan  munafiqin,  Abdullah  bin  Ubai  sekembalinya  Baginda  dari  Tabuk. 
Rasulullah  beristighfar  kepada  Allah  dan  Baginda  bersolat  ke  atas  mayatnya,  tetapi  Umar 
menghalang  Rasulullah  berbuat  demikian,  akhirnya  turun  ayat  al-Quran  menyetujui  tindakan 
Umar. 


HAJJAH  AL-WIDA' 

Haji  Terakhir 

Tugasan  dakwah  Rasulullah  kiranya  sudah  sampai  ke  garisan  penamat,  penyampaian  risalah 
pun  sudah  dilaksanakan,  penegakan  sebuah  masyarakat  baru  yang  berasaskan  pemangkinan 
konsep  al-Uluhiyah  dan  ketuhanan  kepada  Allah  dan  penafiannya  dari  yang  lain-lain 
berdasarkan  risalah  Muhammad  (s. a. w)  menjadi  kenyataan  dan  kini  Rasulullah  seakan-akan 
terdengar  suatu  suara  dari  dalam  hati  kecilnya  bagaikan  memberitahu  bahawa  persinggahan 
Baginda  di  dunia  ini  sudah  sampai  kepada  tempohnya  yang  ditetapkan  itu.  Malah  hal  ini 
dirasainya  semasa  Baginda  mengutus  Muaz  bin  Jabal  ke  negeri  al-Yaman  sebagai  Gabenor  di 
tahun  kesepuluh  (10)  Hijrah.  Masa  itu  Baginda  telah  bersabda  dengan  katanya  yang  bermaksud: 
" Wahai  Muaz!  Sebenarnya  engkau  mungkin  tidak  akan  bertemu  lagi  dengan  aku  selepas  tahun 
ini  dan  semoga  kau  akan  melalui  di  masjidku  ini  dan  di  kuburku  ini  ".  Di  sini  Muaz  menangis 
tersedu-sedu  kerana  berpisah  dengan  Rasulullah  (s. a. w). 

Dengan  izin  Allah,  Rasulullah  (s. a. w)  berkesempatan  melihat  hasil  kerja  dakwahnya  setelah 
mengalami  berbagai  kepahitan  dan  kesusahan  selama  dua  puluh  tahun  lebih.  Di  hujung  bandar 
Makkah,  Rasul  berkumpul  bersama-sama  perwakilan-perwakilan  qabilah  Arab,  menyampaikan 
kepada  mereka  syariat-syariat  dan  hukum  hakam  Islam.  Baginda  mengambil  penyaksian 
mereka,  sebagai  memperakui  bahawa  Baginda  telahpun  menyampaikan  amanah  dan  tugasan- 
tugasan,  melaksanakan  risalah  yang  dipertanggungjawab  dan  menasihati  sekalian  umat. 

Di  hari  ini  Rasulullah  mengisytiharkan  azamnya  untuk  menunai  haji  mabrur  yang  bersejarah  itu, 
al-Madinah  kini  dibanjiri  oleh  berduyun-duyun  manusia,  kesemua  mereka  berhasrat  menyertai 
dan  mengikuti  Rasulullah  di  dalam  peribadatan  hajinya.  Pada  hari  Sabtu  empat  hari  terakhir 
bulan  Zulkaedah,  Baginda  telah  bersiap  dengan  tunggangannya,  mengemas  dirinya,  memakai 
minyak  rambut  dan  menyikatnya,  mengenakan  pakaian  dan  rida'nya  dan  menggalas  senjatanya. 
Selepas  sembahyang  Zohor,  Baginda  terus  bergerak  hinggalah  sampai  Zul  Hulaifah  sebelum 
masuk  waktu  Asar.  Di  sana  Baginda  menunaikan  solat  sunat  dua  rakaat  dan  bermalam. 
Keesokkan  harinya  selepas  solat  Subuh,  Baginda  memberitahu  kepada  semua  sahabat  yang 
hadir:  "Malam  tadi  aku  telah  didatangi  pemberitahuan  dari  Tuhanku  yang  telah  menyebut: 
Bersembahyanglah  kamu  di  lembah  yang  penuh  berkat  ini  dan  katakanlah  wahai  Muhammad: 
Umrah  dikerjakan  bersama-sama  Haji". 

Sebelum  Baginda  menunaikan  solat  Zohor  di  hari  itu,  terlebih  dahulu  Baginda  bersuci  dan 
mengenakan  pakaian  ihram,  kemudian  Aisyah  menyapukan  minyak  wangi  dan  kasturi  pada  diri 
Rasululah.  Aisyah  menyapukan  di  badannya  dan  kepalanya  hingga  ternampak  kilauan  minyak 
kasturi  di  rambut  dan  di  janggutnya.  Baginda  membiarkan  tanpa  membasuhnya  dan  kemudian 
menunaikan  solat  Zohor  dua  rakaat.  Setelah  selesai  solat,  Baginda  terus  bertahlil  di  tempat 
sembahyangnya  sebagai  memulakan  ibadat  haji  dan  umrah,  sebagai  haji  giran.  Setelah  itu 


barulah  Baginda  bergerak  dengan  menunggangi  untanya  yang  bernama  al-Qaswa',  di  situ 
Baginda  bertahlil  lagi  sedang  untanya  terus  bergerak. 

Baginda  meneruskan  perjalanan  suci  ini  hingga  hampir  memasuki  Makkah,  maka  Baginda 
bermalam  di  Tawa.  Keesokkan  harinya  Baginda  memasuki  Makkah  selepas  bersembahyang 
Subuh,  di  pagi  hari  Ahad  tanggal  empat  hari  terakhir  bulan  Zulhijjah  tahun  kesepuluh  (10)  Hijrah. 
Selama  lapan  malam  Baginda  mengambil  masa  untuk  perjalanannya  yang  sederhana  itu  dan 
apabila  Baginda  memasuki  al-Masjid  al-Haram  terus  Baginda  bertawaf  di  sekeliling  Kaabah  dan 
melakukan  Saei  di  antara  al-Safa  dan  al-Maruah,  tanpa  merombak  pakaian  ihramnya,  kerana 
Baginda  mengerjakan  hajinya  di  kali  ini  secara  qiran  berserta  dengan  binatang  sembelihannya. 
Kemudian  Baginda  singgah  di  al-Hajjun  tanpa  mengulangi  tawaf  melainkan  tawaf  rukun  haji. 
Baginda  menyuruh  para  sahabat  yang  tidak  mempunyai  binatang  sembelihan  supaya 
menjadikan  ihram  mereka  itu  sebagai  umrah,  dengan  bertawaf  di  sekeliling  Kaabah,  dan 
bersaie  di  Safa  dan  Maruah,  kemudian  menukar  pakaian  ihram  kepada  pakaian  biasa,  tetapi 
para  sahabat  teragak-agak  untuk  melakukan  suruhan  Baginda  itu.  Justeru  itu  Rasulullah 
menegaskan  dengan  katanya:  "Seandainya  aku  maju  ke  hadapan  dengan  suatu  tindakan,  tak 
akan  pula  ku  berpatah  balik  atau  menarik  balik  qurban  ku  ini.  Dan  kalaulah  aku  tidak 
mempunyai  binatang  qurban  pasti  aku  merombak  pakaian  ihram  ku  ini.  Ayuh!  Kamu  yang  tidak 
memiliki  binatang  sembelihan,  segeralah  rombak  pakaian  ihram".  Dengan  itu  semua  mereka 
pun  mematuhi  arahan  Rasulullah. 

Di  hari  kelapan  Zulhijjah  yang  dikenali  juga  sebagai  hari  al-Tarwiyah,  Baginda  bergerak  menuju 
ke  Mina.  Di  Mina  Baginda  telah  menunaikan  solat  Zohor,  Asar,  Maghrib,  Isya'  dan  Subuh. 
Baginda  berhenti  di  situ  beberapa  ketika  hingga  matahari  naik  barulah  Baginda  bergerak. 
Sampai  di  Arafah  di  kawasan  Namirah,  Baginda  mendapati  sebuah  khemah  sudah  pun  didirikan 
untuknya  di  situ.  Baginda  pun  singgah  sehingga  apabila  matahari  terbenam  di  ufuk  langit 
Baginda  memerintah  supaya  di  bawa  kepadanya  tunggangan  al-Qaswa',  dari  situ  Baginda  pun 
bergerak  hingga  sampai  ke  Batn  al-Wadi.  Di  sana  orang  ramai  telahpun  berkumpul  sebanyak 
seratus  ribu  dan  dua  puloh  empat  orang  atau  seratus  ribu  empat  puluh  empat  orang.  Rasulullah 
berdiri  di  hadapan  mereka  dan  terus  membuat  satu  ucapan  yang  lengkap,  mafhumnya; 

"Wahai  sekalian  manusia,  dengarlah  kata-kataku  ini,  sebenarnya  aku  tidak  tahu 
berkemungkinan  aku  tidak  akan  menemui  kamu  kalian  selama-lamanya  selepas  tahun  ini. 
Sesungguhnya  darah  kamu  dan  harta  kamu  adalah  haram  ke  atas  kamu  sama  seperti 
haramnya  hari  kamu  ini  di  bulan  kamu  ini  dan  bumi  kamu  ini. 

Ketahuilah  bahawa  semua  perkara  mengenai  urusan  jahiliah  tertanam  di  bawah  kaki  ku  ini, 
darah-darah  jahiliah  adalah  tertanam  dan  darah  jahiliah  yang  mula-mula  sekali  yang  ku 
hapuskan  ialah  darah  Ibn  Rabiah  bin  al-Harith,  kejadiannya  terjadi  di  mana  beliau  ini  dibunuh 
semasa  sedang  mengambil  susuan  dari  ibu  susuannya  Banu  Saad,  dan  riba  jahiliah  juga 


dihapuskan,  dan  riba  pertama  yang  ku  hapuskan  ialah  riba  Abbas  bin  Abdul  Mutalib  malah 
kesemuanya  dihapuskan  sama  sekali. 

Bertaqwalah  kamu  kepada  Allah  demi  melaksanakan  hak  kaum  wanita,  lantaran  kamu  telah 
mengambil  mereka  sebagai  isteri  dalam  bentuk  amanah  Allah,  kamu  halal  berseketiduran 
dengan  mereka  melalui  sebutan  nama  Allah,  dan  kaum  wanita  pula  berkewajipan  menjaga 
supaya  tidak  seorang  pun  manusia  yang  kamu  bend  dibenarkan  masuk  ke  bilik  kamu. 
Sekiranya  mereka  berbuat  demikian  maka  pukullah  mereka  dengan  pukulan  yang  tidak  parah, 
ke  atas  mereka,  kamu  kewajipan  memberi  rezeki  dan  pakaian  dengan  baik. 

Dan  sesungguhnya  telah  ku  tinggalkan  pada  kamu  sesuatu  di  mana  kamu  tidak  akan  sesat 
selepas  ini  seandainya  kamu  berpegang  dengannya  iaitu  kitab  Allah. 

Wahai  kalian  manusia,  sesungguhnya  tiada  nabi  selepas  ku  ini,  dan  tiada  umat  lain  selain  dari 
kamu,  beringatlah  supaya  kamu  menyembah  Tuhan  kamu,  tunaikanlah  fardu  sembahyang  lima 
waktu,  berpuasalah  kamu  di  bulan  Ramadhan,  tunaikan  wkat  harta  kamu  dengan  penuh 
kerelaan  hati,  tunaikan  haji  ke  rumah  Tuhan  kamu,  dan  taatilah  pemerintah-pemeritah  kamu 
nescaya  masuklah  kamu  ke  dalam  syurga  Tuhan  kamu. 

Kamu  semua  akan  ditanya  esok  mengenai  perihal  diriku,  maka  apa  yang  nak  kamu  jawab? 
Maka  kata  mereka  semua:  Kami  menyaksikan  bahawa  engkau  telahpun  menyampaikan, 
menunaikan  dan  menasihati  kami". 

Dengan  mengangkat  jari  telunjuknya  ke  arah  langit  dan  berkata  ke  hadapan  orang  ramai:  Ya 
Allah  Ya  Tuhanku,  Persaksikanlah.  (sebanyak  tiga  kali.) 

Adapun  yang  bertanggungjawab  melaung  dan  menyampaikan  ucapan  Rasulullah  kepada  orang 
ramai  di  padang  Arafah  ialah  Rabi'ah  bin  Umaiyah  bin  Khalaf.  Sebaik  sahaja  selesai  Rasulullah 
menyampaikan  ucapannya  itu  turunlah  firman  Allah  yang  yang  bermaksud: 

Di  hari  ini  telah  Ku  sempurnakan  hagi  kamu  agama  kamu  dan  Kita  lengkapkan  ke  atas  kamu 
nikmatKu,  dan  Ku  meredhai  bagi  kamu  Islam  sebagai  Deen  " 

(al-Maaidah:  3) 

Semasa  Umar  mendengar  firman  Allah  itu  beliau  terus  menangis  dan  setelah  ditanya,  mengapa 
beliau  menangis?  Jawab  beliau:  "Kerana  selepas  kesempurnaan  akan  menyusul  pula 
kekurangan". 

Selepas  ucapan  Rasulullah  itu  Bilal  pun  melaungkan  azan  dan  iqamah  untuk  bersembahyang 
Zohor.  Kemudian  beliau  iqamah  pula  untuk  bersolat  Asar  tanpa  melakukan  sebarang  solat  lain 
di  antara  kedua-duanya.  Sesudah  itu  Baginda  menaiki  kenderaannya  dan  bergerak  hingga 
sampai  ke  suatu  tempat  perhentian  dengan  membiarkan  perut  untanya  al-Qaswa'  menyentuh 
ketulan-ketulan  batu  di  situ,  manakala  saf  pejalan-pejalan  kaki  berjalan  tidak  melebihi  setakat 
hadapannya  sahaja.  Di  situ  Rasulullah  mengadap  ke  arah  qiblat,  Baginda  terus  berdiri 
hinggalah  matahari  terbenam  di  ufuk  langit  dan  sinaran  kuning  beransur-ansur  hilang.  Usamah 


pun  menghalau  unta  Rasulullah  hinggalah  sampai  ke  Muzdalifah,  di  sana  Rasulullah 
menunaikan  Maghrib  dan  al-lsya'  dengan  satu  azan  dan  dua  iqamah  tanpa  membaca  apa-apa 
tasbih  pun  di  atara  kedua-dua  solat  itu.  Di  situ  Rasulullah  beristirehat,  dan  tidur  hingga  ke 
Subuh.  Baginda  pun  menunaikan  solat  Subuh  setelah  diazan  dan  diiqamah,  sesudah  itu 
Baginda  menaiki  unta  al-Qaswa'  dan  berjalan  hingga  sampai  ke  kawasan  al-Haram  (masyh'ar 
al-Haram),  menghadapkan  muka  Baginda  ke  arah  kiblat  sambil  berdoa,  bertakbir,  bertahlil  dan 
bertahmid.  Baginda  berdiri  di  situ  hinggalah  habis  waktu  pagi. 

Rasulullah  bergerak  lagi  dari  al-Muzdalifah  ke  Mina  sebelum  matahari  naik.  Di  sini  al-Fadhil  bin 
Abbas  mengikuti  dari  belakang  tunggangan  Rasulullah  hinggalah  sampai  ke  Batn  Mahsar, 
dengan  melalui  jalan  tengah  yang  menuju  ke  Jamrah  al-Kubra.  Apabila  Baginda  sampai  di  sana 
terdapat  sepohon  kayu  yang  dikenali  sebagai  Jamrah  al-Aqabah.  Baginda  terus  melontar  tujuh 
anak  batu  sambil  bertakbir  disetiap  lontarannya  dari  Batan  al-Wadi.  Sesudah  itu  Baginda 
menuju  ke  tempat  sembelihan.  Sebanyak  enam  puluh  tiga  (63)  ekor  unta  Rasulullah 
sembelihkan  kemudian  diserahkannya  kepada  Ali  bin  Abi  Talib  untuk  menyembelih  yang 
bakinya,  iaitu  tiga  puluh  tujuh  (37)  ekor  unta  menjadi  bilangan  kesemuanya  seratus  ekor  unta. 
Termasuk  di  antaranya  sembelihan  tadi  ialah  unta  qurbannya.  Sesudah  selesai  penyembelihan 
Baginda  menyuruh  supaya  diambil  serba  sedikit  daging  dari  setiap  sembelihan  dan  dimasaknya 
dalam  sebuah  periuk.  Setelah  masak  Baginda  dan  Ali  memakan  sedikit  dari  masakan  dan 
mencuba  kuahnya. 

Kemudian  Rasululah  (s.a.w)  menunggang  untanya  dan  bergerak  hingga  sampai  ke  Kaabah,  di 
sana  Baginda  bersembahyang  Zohor,  sesudah  itu  menziarahi  orang-orang  Banu  Abdul  al- 
Muttalib  yang  menjaga  air  zam-zam  dan  memberi  minum  kepada  penziarah  sekalian.  Apabila 
melihat  keadaan  itu  lantas  Baginda  berkata:  "Ayuh!  Rebutkan  Banu  Abdul  al-Muttalib,  kalau 
tidak  ditakuti  orang  ramai  mengatasi  kamu  pasti  aku  turut  merebutnya  bersama-sama  kamu, 
justeru  itu  maka  hadirin  pun  menghulurkan  kepada  Baginda  setimba  air  dan  Rasulullah  (s.a.w) 
pun  bersenang  hati  meminum  darinya. 

Di  hari  penyembelihan  iaitu  hari  kesepuluh  Zulhijjah,  selepas  waktu  Dhuha  Baginda  membuat 
satu  ucapan  dari  atas  belakang  baghalnya,  "Syahba"  manakala  Ali  bin  Abi  Talib 
menyampaikannya  kepada  orang  ramai.  Sidang  hadirin  ada  yang  duduk  dan  ada  yang  berdiri. 
Di  dalam  khutbahnya  ini  Baginda  telah  mengulangi  beberapa  perkara  yang  telah  Baginda 
ungkapkannya  kelmarin. 

al-Syaikhan  (dua  orang  Syeikh  al-Hadith:  al-Bukhari  dan  Muslim)  telah  meriwayatkan  dari  Abi 
Bakarah  dengan  katanya:  Bahawa  Rasulullah  (s.a.w)  telah  menyampaikan  kepada  kami  dihari 
al-Nahr  - (penyembelihan)  dengan  sabdanya  yang  bermaksud: 

"Sesungguhnya  masa  sudah  pun  beredar  ke  paksinya  yang  asal  menepati  dengan  putaran  di 
hari  penciptaan  langit  dan  bumi:  Setahun  dua  belas  bulan,  empat  darinya  bulan  haram,  tiga 


bulan  berturut-turut  iaitu  Zulkaedah,  Zulhijjah  dan  Muharam,  manakala  sebulan  lagi  ialah  bulan 
Rejab  Mudhar.  yang  berida  di  antara  Jamadilakhir  dan  Syaaban  " 

Sabdanyanya  lagi:  Ini  bulan  apa  ? Jawab  kami:  "Allah  dan  RasulNya  lebih  mengetahui, 
Rasulullah  (s.a.w)  pun  berdiam  seketika,  hinggalah  kami  menyangka  Baginda  akan 
menamakannya  dengan  satu  nama  lain.  Tidaklah,  ini  bulan  Zulhijjah?  Jawab  kami:  Bahkan. 
Tanya  Baginda  lagi:  Negeri  ini,  negeri  apa?  Jawab  kami:  Allah  dan  RasulNya  lebih  mengetahui. 
Sabda  Baginda:  Tidakkah,  negeri  ini  dikenali  sebagai  "al-Baldah"  ? Kata  kami  semua:  Bahkan. 
Tanya  Baginda  lagi.  Kita  ini  di  hari  apa?  Kata  kami;  Allah  dan  RasulNya  lebih  mengetahui. 
Baginda  berdiam  sejurus  hingga  kami  menyangka  Baginda  akan  menukar  kepada  nama  baru. 
Kemudian  sabda  Baginda:  Tidakkah  hari  ini  hari  al-Nahr  hari  sembelihan  qurban?.  Jawab  kami: 
Bahkan.  Seterusnya  Baginda  bersabda: 

Sesungguhnya  darah  kamu,  harta  kamu  dan  maruah  kamu  adalah  haram  di  atas  kamu  sekalian, 
sama  seperti  haramnya  hari  kamu  ini,  di  bumi  kamu  ini  dan  di  bulan  kamu  ini.  "Dan  kamu  akan 
menemui  Tuhan  kamu  di  mana  Tuhan  kamu  akan  menyoal  kamu  mengenai  kerja-kerja  kamu, 
beringatlah  supaya  jangan  sekali-kali  kamu  menjadi  sesat  selepas  pemergian  ku  nanti  di  mana 
sebahagian  kamu  berbunuhan  sesama  sendiri" 

Tidakkah  telah  ku  sampaikan?  Jawab  mereka:  Ya!.  Kata  Rasululah  (s.a.w):  Ya  Allah  Ya 
Tuhanku  persaksikanlah,  hendaklah  yang  hadir  di  antara  kamu  ini  menyampaikan  kepada  yang 
tidak  hadir.  Kerana  boleh  jadi  yang  menyampaikan  itu  lebih  menyedari  dari  si  pendengar" 

Dalam  satu  riwayat  yang  lain  bahawa  Baginda  bersabda  di  dalam  ucapannya  yang  bermaksud: 
Beringatlah,  tiada  siapa  pun  melakukan  kesalahan  kecuali  kesalahan  itu  mengena  ke  atas 
dirinya,  dan  beringatlah  tiada  siapa  pun  melakukan  kesalahan  ke  atas  anaknya,  dan  tiada  siapa 
pun  di  kalangan  anak-anak  melakukan  kesalahan  ke  atas  bapanya.  Ingatlah  bahawa  Syaitan 
telah  berputus  asa  dari  ianya  disembah  di  negeri  kamu  ini,  tetapi  ia  akan  memperolehi  ketaatan 
dari  kamu  melalui  kerja-kerja  kamu  yang  kamu  memperkecil-kecilkannya.  Dengan  itu  syaitan 
akan  bersenang  hati  dengannya  " 

Rasulullah  tinggal  di  Mina  sepanjang  hari-hari  tasyrik,  mengerjakan  ibadat  dan  mengajar 
hukum-hukam  syariat,  membuat  tazkirah,  membetulkan  ajaran-ajaran  hidayat  dari  ajaran 
Ibrahim,  menghapuskan  syirik  dan  kesan-kesannya.  Rasulullah  (s.a.w)  juga  membuat 
penyampaiap  di  sesetengah  hari-hari  tasyrik,  di  mana  Abu  Daud  dengan,  sanad  hadith  hasan, 
riwayat  Sarra'  binti  Nubhan  telah  berkata:  Rasulullah  (s.a.w)  telah  memberi  ucapannya  di  hari 
tasyrik  itu  dengan  katanya:  Tidakkah  hari  ini,  hari  tengah  di  antara  hari-hari  tasyrik.  Ucapan 
Rasulullah  itu  seperti  ucapannya  di  hari  "al-Nahr"  ucapan  Baginda  itu  adalah  selepas 
penurunan  surah  al-Nasr. 

Di  hari  al-Nafar  al-Thani  iaitu  hari  ketiga  belas  Zulhijjah,  Rasulullah  (s.a.w)  keluar  dari  Mina 
bergerak  hingga  ke  tanah  tinggi  Banu  Kinanah  di  ,iuatu  kawasan  lapanga.  Baginda 
menghabiskan  baki  hari  di  situ  hingga  ke  malamnya  di  mana  Rasulullah  (s.a.w)  telah 


menunaikan  solat  Zohor,  Asar,  Maghrib  dan  Isya'.  Setelah  itu  Rasulullah  berbaring  seketika, 
kemudian  bangun  dan  bergerak  menuju  ke  Kaabah,  di  sana  Baginda  melakukan  tawafal-wida'. 
Setelah  selesai  mengerjakan  ibadat  hajinya,  Rasulullah  (s. a. w)  menggesa  penunggang- 
penunggang  pulang  ke  Madinah  al-Mutahharah.  Gesaan  ini  dibuat  bukanlah  kerana  hendak 
memberi  kesempatan  untuk  mereka  mengambil  peluang  beristirehat  tetapi  adalah  untuk 
menyambung  dan  meneruskan  kembali  perjuangan  dan  pertarungan  untuk  Allah  dan  ke  jalan 
Allah. 


UNIT  TERAKHIR  PENGHANTARAN  . 

Sikap  keangkuhan  kerajaan  Rom  sukar  untuk  menerima  kehadiran  Islam  di  arena  penghidupan 
inilah  yang  membawa  Rom  membunuh  pengikut-pengikutnya  yang  memeluk  agama  Islam, 
sebagaimana  tindakannya  ke  atas  Farwah  bin  al-Juzami  Gabenor  perlantikan  Rom  untuk 
daerah  Maan,  dibunuh  kerana  memeluk  Islam. 

Baginda  melihat  serius  sikap  Rom  yang  menyombong  dan  keras  kepala  tidak  menentu,  lantaran 
itu  Rasulullah  segera  menyediakan  satu  angkatan  yang  besar  pada  bulan  Safar  tahun 
kesebelas  (11)  Hijrah,  di  mana  Usamah  bin  Zaid  telah  diberi  tanggungjawab  untuk  mengepalai 
angkatan  ini.  Baginda  memerintah  supaya  Usamah  memasuki  perbatasan  al-Balqa'  dan  al- 
Darom  di  bumi  Palestin  bertujuan  mengugut  Rom  dan  mengembalikan  kepercayaan  bangsa 
Arab  yang  bersempadan  dengan  Rom,  supaya  mereka  mengetahui  bahawa  kebiadapan  dan 
keterlanjuran  Rom  itu  tidak  dibiar  berlaku  begitu  sahaja  disamping  mengikis  sindrom  kononnya 
memeluk  Islam  hanya  membawa  kepada  kematian  semata-mata. 

Orang  ramai  menyebut-nyebut  tentang  Usamah  bin  Zaid  kerana  beliau  merupakan  pemimpin 
tentera  Islam  yang  masih  muda,  malah  mereka  mengharapkan  supaya  diperlewatkan  sedikit 
penghantarannya.  Di  sini  Rasulullah  (s.a.w)  mengulas  dengan  sabdanya  yang  bermaksud: 
"Sekiranya  kamu  mempersoalkan  kepimpinannya  bererti  kamu  mempersoalkan  kepimpinan 
bapanya  yang  terdahulu,  demi  Allah,  meskipun  kepimpinan  dipertikaikan  namun  beliau  adalah 
layak  untuk  tugas  berkenaan,  bapanya  yang  terdahulu  adalah  orang  kesayangan  ku,  dan  beliau 
ini  juga  adalah  di  antara  orang  kesayangan  ku  selepas  bapanya  yang  terdahulu". 

Dengan  itu  orang  ramai  pun  mula  berhimpun  di  sekeliling  Usamah  menyertai  perbarisan 
tenteranya,  akhirnya  mereka  semua  bergerak  hingga  sampai  dan  singgah  di  "al-Jaraf  satu 
Farsakh  jaraknya  ke  Madinah.  Semasa  tentera  Islam  di  sana,  mereka  mendapat  berita 
mengenai  kesakitan  yang  dialami  oleh  Rasulullah  (s.a.w),  berita  ini  memaksa  mereka  teragak- 
agak  untuk  meneruskan  pergerakan  ini,  supaya  mereka  dapat  mengetahui  ketetapan  Allah  itu. 
Dengan  izinNya,  Allah  mentakdirkan  tentera  pimpinan  Usamah  ini  merupakan  penghantaran 
pertama  yang  dilakukan  semasa  pemerintahan  Abu  Bakr  al-Siddiq. 


MENEMUI  ALLAH 


Setelah  Dakwah  al-lslamiah  sempurna  dan  Islam  menguasai  suasana  maka  tanda-tanda  dan 
bahasa-bahasa  pengucapan  selamat  tinggal  kepada  dunia  dan  manusia  mula  tertera  di  dalam 
ungkapan-ungkapan  dan  ucapan-ucapan  Rasulullah  (s. a. w)  melalui  perbualan  dan  perbuatan 
Baginda. 

Di  dalam  bulan  Ramadhan  tahun  ke  sepuluh  Hijrah  Baginda  beriktikaf  di  masjid  selama  dua 
puluh  hari,  sedang  sebelum  ini  hanya  sepuluh  hari  sahaja,  di  dalam  tempoh  ini  Jibrail  (a. s) 
mendatangi  Baginda  untuk  membuat  ulangan  dan  tadarus  al-Quran  sebanyak  dua  kali.  Di 
dalam  Hajjah  al-Wada'  Baginda  telah  menyebut:  "Sebenarnya  berkemungkinan  aku  tidak  akan 
menemui  kamu  lag!  selepas  pertemuan  kita  di  tahun  ini".  Semasa  di  Jamrah  al-Aqabah  Baginda 
berkata  : "Ambillah  peribadatan  haji  ini  dariku,  boleh  jadi  aku  tidak  akan  mengerjakan  haji  lagi 
selepas  tahun  ini".  Surah  al-Nasr  turun  di  pertengahan  hari-hari  tasyrik,  darinya  Baginda 
mengetahui  bahawa  itu  adalah  ucapan  selamat  tinggal  dan  pemberitahuan  tentang 
kematiannya. 

Dipermulaan  Safar  tahun  sebelas  (11)  Hijrah  Rasulullah  telah  keluar  ke  Uhud,  Baginda 
bersembahyang  untuk  para  syuhada'  sebagai  mengucap  selamat  tinggal  kepada  sekalian  yang 
hidup  dan  yang  mati,  dari  situ  Rasulullah  kembali  ke  masjid  menaiki  mimbar  dan  berucap 
dengan  sabdanya  yang  bermaksud:  "Sesungguhnya  aku  telah  berkeras  dengan  kamu, 
sesungguhnya  daku  adalah  penyaksi  ke  atas  kamu  semua,  demi  Allah  di  masa  ini  daku  sedang 
menyaksikan  kolam  airku  (kurniaan  kepada  Rasulullah  di  hari  perkiraan),  daku  ini  telah  diberi 
kunci  khazanah  kekayaan  bumi  atau  kunci-kunci  bumi,  dan  sesungguhnya  daku  tidak  takut 
kamu  menyekutui  Allah  selepas  kematian  ku  ini,  tetapi  yang  ku  takut  ialah  kamu  lumba-lumba 
kerana  dunia". 

Di  suatu  malam  Rasulullah  keluar  ke  kawasan  perkuburan  al-Baqi',  di  sana  Rasulullah 
memohon  keampunan  untuk  penghuni  di  kubur  berkenaan  dengan  doanya  yang  bermaksud: 
"Assalamulaikum  wahai  penghuni  kubur,  bermudahlah  kamu  ke  atas  apa  yang  berlaku  pada 
kamu,  dengan  apa  yang  berlaku  ke  atas  orang  lain,  kini  fitnah  telah  mula  tiba,  bak  sebidang 
malam  yang  gelap  pekat,  hujungnnya  terus  menyusul  selepas  permulaannya,  hujungnya  lebih 
buruk  dari  permulaannya".  Di  sini  Rasulullah  menyampaikan  berita  gembira  kepada  mereka, 
dengan  sabdanya  yang  bermaksud:  "Sesungguhnya  kami  menyusul  datang  selepas  kamu" 


PERMULAAN  SAKIT. 

Di  hari  kedua  puluh  sembilan  (29)  bulan  Safar  tahun  kesebelas  (11)  hijrah,  pada  han  Isnin, 
Rasulullah  berkesempatan  menghadiri  pengkebumian  jenazah  di  al-Baqi'.  Dipertengahan  jalan 
sekembalinya  Baginda  dari  al-Baqi',  Baginda  terasa  sakit  kepala,  panasnya  terlalu  menjadi-jadi, 
orang  yang  disekeliling  Baginda  turut  merasai  kepanasannya  terutama  di  atas  kain  balutan  di 
kepala  Baginda  yang  mulia  itu. 


Namun  demikian  Rasulullah  terus  bersolat  dengan  sekalian  kaum  muslimin  dalam  keadaan 
Baginda  mengalami  kesakitan  untuk  selama  sebelas  hari,  sedang  keseluruhan  hari  sakit 
Baginda  tiga  belas  atau  empat  belas  (13  atau  14)  hari. 

MINGGU  TERAKHIR 

Sakit  semakin  memberat,  membawa  Rasulullah  bertanya  isteri-isterinya;  "Di  mana  giliran  ku 
besok?  Di  mana  giliranku  besok?".  Semua  mereka  memahami  tujuan  Rasulullah  (s.a.w)  itu, 
justeru  itu  Baginda  dibenarkan  untuk  duduk  di  mana-mana  sahaja,  dengan  itu  Baginda 
berpindah  ke  rumah  Aisyah,  Baginda  berjalan  di  antara  al-Fadlu  bin  al-Abbas  dan  Ali  bin  Abi 
Talib,  sedang  kepala  Baginda  berbungkus  dengan  kain,  meletak  kakinya  selangkah  demi 
selangkah  hinggalah  Baginda  memasuki  rumahnya,  di  situ  Baginda  menghabiskan  baki 
umurnya  yang  seminggu  itu. 

Aisyah  (r.a)  terus  membaca  surah-surah  al-Muawwizah,  dan  doa-doa  yang  lain  yang  beliau 
terima  dari  Rasulullah  (s.a.w).  Beliau  meniup  ke  atas  badan  Rasulullah  (s.a.w)  dan  menyapu 
dengan  tangan  Baginda  untuk  memperolehi  keberkatan. 

LIMA  HARI  SEBELUM  KEWAFATAN 

Pada  hari  Rabu  iaitu  lima  hari  sebelum  kewafatan,  kepanasan  badan  Rasulullah  semakin 
meningkat,  di  mana  Rasulullah  (s.a.w)  semakin  bertambah  sakit  dan  pening-pening 
menyebabkan  Baginda  menyuruh  dengan  sabdanya  yang  bermaksud:  "Curahkan  ke  atas  ku 
tujuh  uncang  air  dari  berbagai  telaga  supaya  dapat  ku  keluar  menemui  orang  ramai  dan  aku 
boleh  bertemu  dengan  mereka".  Dengan  itu  maka  yang  hadir  di  situ  membiarkan  Rasuiullah 
duduk  di  atas  tilam  kemudian  mereka  mencucuri  air  ke  atas  seluruh  badan  Rasuiullah,  hingga 
Rasuiullah  (s.a.w)  berkata:  "cukup,  cukup". 

Di  ketika  itu  Rasuiullah  terasa  sakitnya  berkurangan,  dengan  itu  Baginda  memasuki  Masjid 
sedang  kepalanya  masih  berbalut  dengan  kain,  terus  Rasuiullah  duduk  di  atas  minbar  dan 
memberi  ucapan  kepada  orang  ramai.  Di  masa  itu  khalayak  ramai  pun  melingkunginya,  lantas 
Baginda  bersabda  yang  bermaksud: 

"Laknat  Allah  ke  atas  kaum  Yahudi  dan  Nasrani  kerana  mereka  menjadikan  kubur-kubur  nabi- 
nabi  mereka  sebagai  masjid"  Dalam  riwayat  yang  lain  "Allah  mengutuk  bangsa  Yahudi  dan 
Nasrani  yang  telah  menjadikan  kubur-kubur  nabi-nabi  mereka  masjid"  dan  sabdanya:  "Jangan 
sekali-kali  kamu  menjadikan  kubur  ku  sebagai  berhala  yang  disembah  " 

Tidak  lupa  Rasulullah  menawar  untuk  orang  ramai  menuntut  bela  ke  atas  dirinya  dengan 
berkata:  "Siapa  di  antara  kamu  yang  telah  ku  sebat  belakangnya  nah  ini  dia  belakang  ku  untuk 
beliau  menyebatnya  sebagai  menuntut  bela,  dan  sesiapa  yang  telah  ku  hamun  maruahnya,  nah 
ini  dia  maruahku  untuk  beliau  menuntut  bela". 


Kemudian  Rasulullah  (s. a. w)  turun  dari  minbar  dan  menunaikan  solat  Zohor  dan  kembali  duduk 
di  atas  mimbar  semula  dengan  mengulangi  soal  perbalahan  dan  yang  lain-lain  hingga  salah 
seorang  yang  hadir  berkata:  "Rasulullah  (s. a. w)  telah  berhutang  dari  ku  sebanyak  tiga  dirham 
yang  belum  jelas"  Maka  kata  Rasulullah  (s. a. w):  "Fadhl!  Jelaskan  kepadanya".  Kemudian 
Baginda  mewasiatkan  dan  berpesan  terhadap  orang-orang  Ansar  dengan  sabdanya  yang 
bermaksud:  "Daku  berpesan  kepada  kamu  sekalian,  bersikap  baiklah  terhadap  al-Ansar, 
mereka  itu  perut  dan  bekalan  bagiku,  mereka  telah  pun  melaksanakan  kewajipan  mereka  yang 
belum  terlaksana  ialah  hak  mereka.  Untuk  itu  terimalah  kebaikan  mereka  dan  beri  maaflah 
kesalahan  mereka" 

Katanya  pula:  "Sesungguhnya  aku  ini  seorang  hamba  Allah  yang  telah  diberi  pilihan  untuk 
menerima  kemewahan  dunia  secukupnya  atau  memilih  kedudukan  di  sampingNya,  di  sini  ku 
telah  memilih  kedudukan  di  sisiNya"  Kata  Abu  Said  al-Khudri:  Di  masa  itu  Abu  Bakr  menangis, 
dan  katanya  demi  bapa  kami  dan  ibu  kami,  kami  korbankan.  Kami  yang  hadir  di  ketika  itu 
kehairanan  dengan  keadaan  orang  tua  ini  (yakni  Abu  Bakr),  apa  ceritanya?.  Rasulullah 
menceritakan  tawaran  Allah  (s.w.t)  kepada  RasulNya  dua  pilihan  samada  dunia  atau  pun 
kematian,  tiba-tiba  beliau  menjawab  "Kami  korbankan  bapa  kami  dan  ibu  kami",  Rasulullah 
yang  ditawarkan,  bukan  beliau,  walau  macam  mana  pun  Abu  Bakr  adalah  orang  yang  terlebih 
mengetahui  di  kalangan  kami. 

Kemudian  Rasulullah  pun  berkata  pula:  Sesungguhnya  orang  yang  paling  selamat  untuk  ku 
bersahabat  dan  juga  hartaku  ialah  Abu  Bakr,  seandainya  harus  ku  mengambil  teman  selain  dari 
Allah  nescaya  ku  pilih  Abu  Bakr  tetapi  beliau  adalah  saudara,  dan  perhubungan  mesra  dalam 
Islam,  mana-mana  pintu  dari  rumah  ke  masjid  semua  harus  ditutup  kecuali  pintu  rumah  Abu 
Bakr  sahaja. 

EMPAT  HARI  SEBELUM  KEWAFATAN 

Di  hari  Khamis  iaitu  empat  hari  sebelum  kewafatan,  sakit  Baginda  semakin  berat,  Baginda  telah 
meminta  dengan  katanya:  "Tolong  bawa  ke  mari  untuk  ku  tulis  buat  kamu  semua  bingkisan,  di 
mana  kamu  tidak  akan  sesat  lepas  itu".  Di  dalam  rumah  di  masa  itu  terdapat  beberapa  orang  di 
antara  mereka  ialah  Umar  Ibn  al-Khattab,  dan  beliau  berkata:  "Kini  Rasulullah  mengalami 
kesakitan  yang  teruk,  kan  kami  sudah  ada  al-Quran,  sudah  cukup  untuk  kamu  kitab  Allah  itu". 
Ahli  keluarga  Rasulullah  berselisih  pendapat  dan  berbalah,  di  antara  mereka  mengatakan: 
"Ayuh  berikan  sesuatu  untuk  Baginda  tulis".  Dan  di  antara  mereka  juga  mengatakan  seperti 
pendapat  Umar  tadi.  Hingga  dengan  itu  berlaku  kesibukan  dan  percanggahan,  menyebabkan 
Rasulullah  berkata:  "Ayuh!  Kamu  semua  beredar  dari  sini". 

Di  hari  itu  Baginda  membuat  tiga  wasiat  iaitu  Baginda  berpesan  supaya  di  halau  keluar  kaum 
Yahudi,  Nasrani  dan  Musyrikin  dari  Semenanjung  Tanah  Arab,  seterusnya  Baginda  berpesan 
supaya  membenarkan  kedatangan  para  perwakilan  sebagaimana  yang  pernah  Baginda  lakukan. 


Adapun  wasiat  yang  ketiga  perawi  hadith  terlupa,  boleh  jadi  pesanan  supaya  berpegang 
dengan  kitab  Allah  dan  sunnah  Rasulullah  atau  meneruskan  penghantaran  tentera  Islam 
pimpinan  Usamah,'atau  ianya  perintah  untuk  bersembahyang  dan  membuat  hubungan  baik 
dengan  hamba-hamba  yang  dimiliki. 

Walau  pun  nabi  dalam  keadaan  sakit  namun  Baginda  terus  bersembahyang  mengimami  sidang 
jemaah  sekalian,  hingga  ke  hari  Khamis  empat  hari  sebelum  Baginda  wafat.  Di  hari  itu  Baginda 
bersembahyang  maghrib  dengan  membaca  surah  "al-Mursalat ". 

Semasa  sembahyang  Isya'  sakit  Baginda  bertambah  berat,  menyebabkan  Baginda  tidak 
terdaya  untuk  keluar  ke  masjid,  kata  Aisyah:  Rasulullah  bersabda  yang  bermaksud:  "Apakah 
orang  ramai  sudah  sembahyang?".  Kata  kami:  "Tidak  wahai  Rasulullah,  mereka  semua  sedang 
menunggu  tuan  hamba".  Kata  Baginda  lagi:  Sediakan  air  di  dalam  talam  itu".  Kami  pun  berbuat 
mengikut  seperti  suruhan  Baginda,  dengan  itu  Baginda  pun  bersuci,  dan  bangun  namun 
Baginda  telah  pitam  di  situ  kemudian  sedai  bertanya  pula:  "Apakah  orang  ramai  sudah 
bersembahyang.  Kejadian  pitam  ini  berulang  kali  berlaku  seperti  yang  pertama  iaitu  selepas 
Baginda  bersuci,  akhirnya  Baginda  suruh  Abu  Bakr  bersembahyang  mengimami  orang  ramai. 
Abu  Bakr  pun  melaksanakan  perintah  Baginda  mengimami  orang  ramai  untuk  hari-hari  itu 
sebanyak  tujuh  belas  (17)  waktu  semasa  hayat  Rasulullah  (s. a. w). 

Dalam  hal  ini  Aisyah  telah  meminta  Rasulullah  mengubah  arahannya  itu,  bertujuan  memberi 
orang  lain  menjadi  imam,  supaya  orang  ramai  tidak  beranggapan  tak  elok,  namun  Rasulullah 
tetap  menolak  dan  berkata:  "Kamu  semua  adalah  wanita-wanita  pencinta  Yusof,  banyak 
berdalih,  ayuh  suruh  Abu  Bakr  bersembahyang  mengimami  orang. 

SEHARI  ATAU  DUA  HARI  SEBELUM  WAFAT 

Di  hari  Sabtu  atau  Ahad  nabi  (s. a. w)  merasa  dirinya  ringan  sedikit,  justeru  itu  Baginda  keluar 
dengan  dibantu  oleh  dua  orang  untuk  bersembahyang  Zohor,  sedang  Abu  Bakr  mengimami 
orang  ramai.  Sebaik  sahaja  Abu  Bakr  terlihat  Baginda  beliau  pun  berundur  ke  belakang,  tetapi 
Rasulullah  (s.a.w)  memberi  isyarat  supaya  jangan  beliau  berundur,  Rasulullah  menyuruh  dua 
orang  yang  membantu  Baginda  supaya  mendudukkan  Baginda  sebelah  Abu  Bakr,  mereka 
berdua  pun  mendudukkan  Rasulullah  (s.a.w)  di  sebelah  kiri  Abu  Bakr,  dan  Abu  Bakr  mengikuti 
(beriqtida')  dengan  Rasulullah  di  dalam  sembahyangnya,  di  samping  memperdengarkan  takbir- 
takbir  kepada  sekalian  jemaah. 

SEHARI  SEBELUM  WAFAT 

Pada  hari  Ahad  iaitu  sehari  sebelum  wafat,  Rasulullah  (s.a.w)  memerdekakan  kesemua  hamba 
sahaya,  bersedekah  dengan  tujuh  dinar  yang  Baginda  miliki  pada  ketika  itu,  semua  senjata- 
senjatanya  diberikan  kepada  kaum  muslimin.  Di  malam  berkenaan  Aisyah  meminjam  minyak 


untuk  menghidupkan  lampu  dari  jirannya,  baju  besi  Rasulullah  tergadai  pada  seorang  Yahudi 
dengan  tiga  puluh  (30)  cupak  beras  bali. 

HARI  TERAKHIR  DALAM  HAYAT  BAGINDA 

Anas  bin  Malik  meriwayatkan  katanya:  Sekalian  kaum  muslimin  yang  sedang  bersolat  Subuh  di 
belakang  Abu  Bakr  di  hari  Isnin  itu  dikejut  oleh  kemunculan  Rasulullah  dari  sebelah  tabir  bilik 
Aisyah  sedang  jemaah  bersembahyang.  Baginda  melihat  dan  memberi  senyumannya,  Abu 
Bakr  pun  berundur  ke  belakang  untuk  menyertai  saf  di  belakang,  kerana  beliau  menyangka 
Rasulullah  hendak  keluar  bersembahyang.  Kata  Anas  lagi:  Hampir-hampir  sidang  jemaah 
terpesona  dengan  solat  mereka  kerana  gembira  melihat  Rasulullah  (s. a. w)  namun  Baginda 
memberi  isyarat  kepada  mereka  supaya  meneruskan  sembahyang.  Lepas  itu  Baginda 
melepaskan  tabir  dan  masuk  ke  dalam.  Selepas  itu  Rasulullah  (s. a. w)  tidak  berkesempatan  lagi 
untuk  bersembahyang  lima  waktu  yang  lain. 

Semasa  siang  semakin  cerah  Rasulullah  (s. a. w)  menjemput  Fatimah  dan  membisik  kepadanya 
sesuatu,  menyebabkan  beliau  menangis,  lepas  itu  Baginda  memanggil  Fatimah  dan  membisik 
kepadanya  sesuatu  menyebabkan  Fatimah  tersenyum,  kemudian  Aisyah  berkata:  Kami  pun 
bertanya  apa  ceritanya?.  Jawab  Fatimah:  "Baginda  membisik  bahawa  Allah  akan 

menjemputnya  melalui  sakit  yang  Baginda  alami  ini,  itulah  yang  membawa  aku  menangis,  pada 
kali  kedua  Rasulullah  (s. a. w)  membisikkan  bahawa  daku  ahli  keluarganya  yang  diwafatkan 
Allah  selepas  Baginda,  itulah  yang  menyebabkan  daku  tersenyum". 

Selain  dari  itu  Rasulullah  (s. a. w)  juga  memberi  khabar  gembira  (tabsyir)  kepada  Fatimah 
bahawa  beliau  adalah  Syayyidah  Nisa'  al-'Alamin  (Penghulu  Wanita  Dunia).  Fatimah  melihat 
beban  kesakitan  terlalu  berat  dialami  oleh  Rasulullah  (s. a. w).  Beliau  berkata:  "Alangkah  berat 
siksa  bapa".  Jawab  Rasulullah  (s.a.w):  "Tiada  siksa  lagi  bagi  bapamu  selepas  hari  ini". 

Di  saat  ini  Rasulullah  (s.a.w)  memanggil  al-Hasan  dan  al-Husain  dan  Baginda  mencium  kedua- 
duanya  sambil  berwasiat  kepada  mereka  berdua  dengan  kebaikan,  kemudian  Rasulullah 
menjemput  isteri-isterinya,  menasihati  dan  memperingatkan  mereka. 

Kesakitan  semakin  bertambah,  dan  kesan  racun  yang  Baginda  termakan  di  hari  Khaibar  boleh 
dilihat,  menyebabkan  Rasulullah  berkata:  "Wahai  Aisyah  kini  aku  masih  terasa  sakit  kesan 
makanan  di  hari  Khaibar  dahulu,  inilah  masanya  aku  mendapati  nafas  ku  sesak  terputus-putus 
kerana  kesan  racun  itu".  Rasulullah  mewasiatkan  orang  ramai  dengan  sabdanya:  "Solat,  solat 
dan  berbuat  baiklah  kepada  hamba  sahaya  milik  kamu".  Baginda  mengulangi  ungkapan  ini 
berkali-kali. 

NAZAK 

Saat  nazak  mendatangi  Rasulullah  (s.a.w),  dan  Aisyah  bertindak  membiarkan  Rasulullah  (s.a.w) 
bersandar  kepadanya.  Hal  ini  beliau  ceritakan  dengan  katanya:  "Sebenarnya  di  antara  nikmat 


anugerah  Allah  ke  atas  ku  di  mana  Rasulullah  meninggal  di  rumahku,  di  hari  giliran  ku  di  antara 
dada  dan  leherku,  dan  mencantumkan  di  antara  liur  ku  dan  liur  Baginda  semasa  kewafatan 
Baginda.  Sebelum  itu  Abdul  al-Rahman  bin  Abu  Bakr  telah  masuk  ke  bilik  beliau  dengan 
memegang  kayu  suginya,  dan  aku  membiarkan  Rasulullah  (s. a. w)  bersandar,  kulihat  Rasulullah 
(s. a. w)  memerhati  ke  arahnya,  ku  sedar  bahawa  Rasulullah  (s. a. w)  suka  dan  hendakkan  siwak 
(sugi)  tersebut.  Justeru  aku  bertanya:  Mahukah  ku  ambil  untukmu  Rasulullah?  Rasulullah  (s. a. w) 
pun  mengangguk  kepalanya,  kemudian  ku  berikan  siwak  kepada  Baginda,  tetapi  ianya  keras 
sedikit  dan  ku  berkata:  Biarkan  ku  lembutkannya?  Baginda  menganguk  kepalanya,  dengan  itu 
ku  pun  melembutkannya,  maka  Rasulullah  (s. a. w)  pun  bersugi  dengannya".  Dalam  satu  riwayat 
lain  bahawa  Baginda  bersugi  dengan  sepuas-puasnya,  pada  masa  itu  terdapat  sebuah  bijana  di 
hadapan  Rasulullah  berisi  air  di  mana  Baginda  memasukkan  tangannya  untuk  menyapukan  air 
ke  mukanya  sambil  berkata  yang  bermaksud:  "Sebenar  kematian  ini  ada  sakarahnya"  - al- 
Hadith. 

Tidak  berapa  lama  selepas  Baginda  selesai  menyugi  giginya,  Rasulullah  pun  mengangkat 
tangannya  ke  langit  atau  jarinya  diikuti  dengan  renungan  matanya  ke  atas,  disusuli  dengan 
gerakan  bibirnya.  Aisyah  telah  mendengar  ungkapan  terakhir  yang  dilafazkan  oleh  Rasulullah 
(s. a. w)  seperti  berikut : 

Bersama-sama  dengan  mereka  yang  telah  Engkau  kurniakan  dan  golongan  para  nabi,  siddiqin, 
syuhada'  dan  salihin,  Ya  Allah  Ya  Tuhanku  ampunilah  daku  dan  kasihanilah  daku,  letakkanlah 
daku  dengan  Kekasih  yang  Tertinggi,  Ya  Allah  Ya  Tuhanku  Kekasih  yang  Tertinggi. 

Baginda  mengulangi  lafaz  yang  terakhir  sebanyak  tiga  kali  dan  tangan  Baginda  pun  layu  turun 
ke  bawah,  maka  Baginda  pun  terus  bersama  Kekasih  Yang  Tertinggi.  "Sesungguhnya  kita  ini 
bagi  Allah  dan  sesungguhnya  kepadaNya  kita  semua  kembali". 

Peristiwa  kewafatan  Rasulullah  ini  berlaku  ketika  pagi  sudah  meningkat  di  hari  Isnin  dua  belas 
(12)  Rabiulawwal  tahun  kesebelas  (11)  Hijrah  di  waktu  usia  Rasulullah  genap  enam  puluh  tiga 
(63)  tahun  dan  empat  (4)  hari. 

KEPILUAN  MENYELUBUNGI  PARA  SAHABAT 

Kini  berita  kewafatan  Rasulullah  yang  memilukan  itu  tersebar  luas,  suasana  muram 
menyelubungi  persada  Madinah  dan  cerok  daerahnya,  kata  Anas:  "Tidak  pernah  ku  melihat 
satu  hari  lebih  ceria  dan  bercahaya  dari  hari  kedatangan  Rasulullah  (s. a. w)  ke  Madinah  dan 
tidak  pernah  pula  ku  lihat  satu  hari  yang  lebih  buruk  dan  muram  dari  hari  kewafatan  Rasulullah 
(s. a. w)". 

Selepas  wafatnya  Rasulullah  (s.a.w)  puteri  Baginda,  Fatimah  (r.a)  telah  mengucapkan  suatu 
ungkapan:  "Duhai  ayahku,  kau  menyahut  seruan  Tuhamu,  duhai  ayahku,  syurga  al-Firdaus 
kesudahanmu,  duhai  ayahku,  kepada  Jibril  jua  kami  bertakziah  mengenai  kewafatanmu" 


SIKAP  UMAR 

Di  hari  itu  Umar  telah  berdiri  di  hadapan  khalayak  ramai  dan  mengikut  riwayat  menceritakan 
bahawa  beliau  telah  terkeluar  dari  kewarasannya  dengan  berkata:  "Sebenarnya  terdapat 
beberapa  orang  munafiqin  telah  menyebut  bahawa  Rasulullah  telah  wafat,  sesungguhnya 
Rasulullah  (s. a. w)  tidak  wafat,  cuma  beliau  pergi  menemui  Tuhannya  seperti  Musa  bin  Amran 
pergi  menemui  Tuhannya,  Musa  menghilang  diri  untuk  selama  empat  puloh  malam,  kemudian 
Baginda  pulang  semula  setelah  orang  berkata,  yang  Musa  telah  mati.  Demi  Allah,  Rasulullah 
(s. a. w)  pasti  akan  pulang  semula,  sesiapa  yang  menyangka  bahawa  Rasulullah  (s.a.w)  telah 
wafat  mesti  dipotong  tangan  dan  kaki-kaki  mereka. 

PENDIRIAN  ABU  BAKR 

Abu  Bakr  memecut  kudanya,  berlari  dari  rumahnya  di  al-Sanh,  sesampainya  ke  perkarangan 
masjid  beliau  terus  masuk  ke  dalam  masjid.  Tanpa  bercakap  sepatah  pun  dengan  orang  ramai 
beliau  memasuki  bilik  Aisyah  menuju  ke  tempat  Rasulullah  yang  sedang  berbaring  ditutupi 
dengan  kain.  Beliau  membuka  tutupan  muka  Rasulullah  (s.a.w,  terus  memeluk  dan  mencium 
muka  Rasulullah  sambil  menangis  dan  berkata:  "Demi  dikaulah  ibu  ayahku,  Allah  tidak  akan 
mengenakan  kau  dua  kematian,  adapun  kematian  yang  ditulis  ke  atas  mu  ini  sudah  kau 
hadapinya". 

Setelah  itu  Abu  Bakr  dan  Umar  keluar  menemui  orang  ramai,  di  mana  Abu  Bakr  berkata: 
"Wahai  Umar  sila  duduk"  Namun  Umar  enggan  untuk  duduk.  Orang  ramai  pun  melingkungi  Abu 
Bakr  dan  membiarkan  Umar  di  situ.  Abu  Bakr  berucap  kepada  sidang  hadirin  dengan  katanya: 
"Adapun  selepas  tahmid  dan  syukur  maka  ingin  ku  menyebut  di  sini,  sesiapa  di  antara  kamu 
yang  menyembah  Muhammad  sesungguhnya  Muhammad  telah  mati  dan  sesiapa  yang 
menyembah  Allah  maka  sesungguhnya  Allah  itu  hidup  dan  tidak  akan  mati ". 

Kemudian  beliau  membaca  ayat  Allah: 

"Muhammad  itu  tidak  lain  hanyalah  seorang  Rasul,  sesungguhnya  telah  berlalu  sebelumnya 
beberapa  orang  Rasul.  Apakah  jika  dia  wafat  atau  dibunuh  kamu  berbalik  ke  belakang  (yakni 
murtad).  Maka  sesiapa  yang  berbalik  ke  belakang,  maka  ia  tidak  dapat  mendatangkan  mudarat 
kepada  Allah  sedikit  pun,  dan  Allah  akan  memberi  balasan  kepada  orang-orang  yang 
bersyukur". 

(ali-lmran  : 144) 

Kata  Ibn  Abas:  Demi  Allah,  di  masa  itu  manusia  ramai  bagaikan  tidak  mengetahui  bahawa  Allah 
telahpun  menurunkan  ayat  ini  kecuali  setelah  Abu  Bakr  membacanya,  dengan  itu  orang  ramai 
pun  menerima  dan  membacanya. 

Kata  Ibn  al-Musaiyab:  Umar  telah  menyebut:  "Demi  Allah,  sebaik  sahaja  aku  terdengar  apa 
yang  diunggapkan  oleh  Abu  Bakr  itu  aku  terasa  kakiku  sudah  tidak  berdaya  lagi  untuk  berdiri, 


memanglah  aku  terus  terhumban  ke  tanah  sebaik  sahaja  mendengar  apa  yang  dibaca  oleh  Abu 
Bakr  itu,  kerana  aku  sudah  dipastikan  dengan  kewafatan  Rasulullah". 

KAFAN  DAN  PERSEMADIAN  JASAD  MULIA  BAGINDA  KE  PEMBARINGAN  TERAKHIR 

Telah  timbul  perselisihan  pendapat  di  antara  para  sahabat  sebelum  urusan  perkafanan 
mengenai  persoalan  khalifah.  Berlakulah  perbahasan  dan  perdebatan  di  antara  kaum  Muhajirin 
dan  al-Ansar  di  halaman  rumah  Banu  Sa'adah  yang  mana  akhirnya  mereka  semua  bersetuju 
melantik  Abu  Bakr  sebagai  khalifah  Rasulullah.  Perbahasan  ini  memakan  masa  hingga  ke  akhir 
hari  Isnin,  malah  hingga  masuk  ke  malam  berikut  menyebabkan  orang  ramai  turut  sibuk. 
Pengkembumian  jasad  Baginda  tertangguh  hingga  ke  malam  Selasa  malah  hingga  menjelang 
subuh  hari  berikut,  di  mana  jasad  Rasulullah  yang  penuh  berkat  itu  terletak  di  tempat  tidurnya, 
tertutup  dengan  kain  menyebabkan  ahli  keluarga  Baginda  menutup  pintu  rumah. 

Di  hari  Selasa  barulah  diuruskan  mandi  jasad  Rasulullah  (s. a. w)  tanpa  membuka  bajunya, 
mereka  yang  bertugas  memandikan  Baginda  ialah  al-Abbas,  Ali,  al-Fadhl  dan  Qatham(kedua- 
dua  anak  al-Abbas),  Syaqran(hamba  Rasulullah),  Usamah  bin  Zaid  dan  Aws  bin  Khawli.  Abbas, 
al-Fadhl  dan  Qatham  membalikkan  badan  Rasulullah,  Usamah  dan  Syaqran  menjiruskan  air,  Ali 
menggosoknya  sedang  Aws  pula  menyandarkan  Rasulullah  ke  dadanya.  Kemudian  mereka 
semua  mengkafanki'n  jasad  Rasulullah  (s. a. w)  di  dalam  tiga  lapis  kain  kafan  berwarna  putih 
tenunan  dari  al-Yaman,  tidak  berbaju  atau  berserban.  Dikafannya  jasad  Rasulullah  (s. a. w)  ke 
dalam  ketiga-tiga  lapisan  kain  kafan  tadi  dengan  cermat  dan  penuh  hemat. 

Di  saat  pekebumian  sekali  lagi  kaum  muslimin  berikhtilaf  tempat  persemadiannya,  namun 
kesudahannya  Abu  Bakr  bangun  dan  berkata:  "Sesungguhnya  aku  telah  mendengar  Rasulullah 
(s. a. w)  pernah  berkata:  Tidak  dimatikan  mana-mana  nabi  kecuali  di  tempat  itulah  ia 
disemadikan".  Justeru  itu  maka  Abu  Talhah  pun  mengangkat  tempat  tidur  Rasulullah  (s.a.w) 
dan  digalinya  lubang  sebagai  kubur  berliang  lahad. 

Sebelum  itu  kaum  muslimin  masuk  membanjiri  bilik  Rasulullah  (s.a.w)  dengan  bertali  arus 
sepuluh  selepas  sepuluh,  menunaikan  solat  jenazah,  masing-masing  tanpa  imam.  Mula-mula 
sekali  Baginda  disembahyangi  oleh  keluarga  Baginda,  kemudian  Muhajirin  diikuti  oleh  al-Ansar. 
Kaum  wanita  bersembahyang  selepas  kaum  lelaki  diakhiri  oleh  lapisan  kanak-kanak. 
Kesemuanya  ini  diselenggarakan  pada  hari  selasa  sehari  suntuk,  malah  hingga  ke  malam  Rabu. 
Kata  Aisyah:  "Kami  bagaikan  tidak  menyedari  pengkebumian  kecuali  setelah  kami  terdengar 
suara  cangkul  menggali  tanah  di  tengah  malam  yakni  malam  Rabu. 


MUHAMMAD  SALLALLAHU  'ALAIHI  WASALLAM  NABI  YANG  TERAKHIR 


Nabi  Muhammad  'Alaihi  Wasallam  ialah  Nabi  yang  ter-akhir  dan  tidak  ada  Nabi  selepasnya.  Ini 
adalah  kata  sebulat  suara  umatlslam  (ijma').  Di  dalam  agama  pula  dikenal  dengan  suatu 
perkara  yang  mesti  dipercayai  (Aqidah). Sepotong  Hadith  Nabi  yang  bermaksud: 

'Aku  dan  Para  Anbiya'  sebelumku  'ibarat  satu  bangunan  yang  dibina  oleh  seorang  laki-laki.  Lalu 
ia  membinanya  dengan  baik  dan  dipercantikkannya  kecuali  pada  tempat  sekeping  batu-bata 
pada  suatu  sudut.  Maka  orang  ramai  datang  mengelilinginya  dan  kagum  melihat  dan  berkata 
mengapa  tidak  diletakkan  seketui  batu-bata  di  tempa  yang  kosong  itu,  maka  akulah  batu-bata 
itu  dan  akulah  penyudah  segala  Nabi". 

Pertautan  dan  hubung-kait  da'wah  Nabi  Muhammad  'Alaihi  Wasallam  dengan  da'wah  para 
Anbiya'  terdahulu  adalah  bertujuan  memperkuat  dan  memperkemas  atau  sebagai  kesimpulan 
dan  penutupan,  sepertimana  yang  dapat  difahamkan  dari  Hadith  yang  tersebut  di  atas.  Ini  tegas 
sekali  bila  melihat  di  mana  da'wah  para  Anbiya'  seluruhnya  bersendarkan  dua  asas  yang 
penting: 

1.  'Aqidah  kepercayaan. 

2.  Perundangan  dan  akhlaq. 

Dari  segi  'aqidah  kepercayaan  langsung  tidak  berubah  sejak  Nabi  Adam  'Alaihi  Sallam 
hinggalah  ke  zaman  Nabi  Muhammad  SallaLlahu  'Alaihi  Wasallam,  Nabi  yang  terakhir,  iaitu 
kepercayaan  kepada  Allah  Yang  Esa.  Mensucikan  Allah  dari  sifat-  sifat  kekurangan  dan 
percayakan  hari  akhirat,  hisab  amalan  manusia,  syurga  dan  neraka.  Tiap  Nabi  menyeru 
kaumnya  kepada  kepercayaan  tersebut  dan  tiap  Nabi  juga  menyokong  dan  menegaskan  apa 
yang  dibawa  oleh  Nabi  yang  terdahulu  darinya. 

Rangkaian  pengutusan  para  Anbiya'  sekeliannya  menunjukkan  kepada  kita  yang  nabi-nabi 
semuanya  di  utus  supaya  menyeru  manusia  ke  arah  keimanan  dengan  Allah  'Azza  wa  jalla 
Yang  Esa,  seperti  yang  dinyatakan  dalam  kitabNya:  Yang  bermaksud: 

"Diturunkan  kepada  kamu  sekelian  agama  sepertimana  yang  diutuskan  kepada  Nuh  dan  yang 
diwahyu  kepada  seperti  juga  yang  diutuskan  kepada  Ibrahim,  Musa  dan  Harun  agar  kamu 
menegakkan  agama  dan  jangan  berpecah-belah  kerananya." 

( Asy  - Syuura  42  : 13) 

Malah  langsung  tidak  tergambar  kepada  kita  yang  seruan  para  Anbiya'  itu  akan  berlainan  di 
antara  satu  dengan  yang  lain  mengenai  soal  'aqidah,  sebab  soal  'aqidah  adalah  soal  berita  dan 
perkhabaran  dan  tidak  akan  berlainan  perkhabaran  dan  berita  dari  seseorang  itu  sekiranya 
perkara  itu  benar.  Tidak  diterima  oleh  'aqal  manusia  bahawa  Allah  telah  mengutus  seorang 
Nabi  mengatakan  Allah  itu  tiga-Maha  Suci  Allah,  kemudian  diutuskan  seorang  Nabi  lain 
mengatakan  bahawa  Allah  itu  Esa  dan  kedua-dua  perkhabaran  itu  kemudian  dianggap  benar 
belaka.  Ini  tidak  mungkin  berlaku.  Ini  bersangkut  dengan  'aqidah,  bersangkut  dengan  tasyri' 
(perundangan).  Perundangan  (ahkam)  ini  pula  bertujuan  mengatur  penghidupan  sesebuah 


masyarakat.  Peribadi  manusia  adalah  berbeda  kualiti  dan  kuantitinya  sesuai  dengan 
pengutusan  seseorang  nabi  itu,  sebab  tasyri'  itu  bukanlah  untuk  menyampaikan  perkhabaran 
dan  berita  semata-mata  tetapi  bertujuan  untuk  mengadakan  dan  mewujudkan  masyarakat  yang 
sempurna.  Sudah  barang  pasti  di  mana  masa  dan  keadaan  sesuatu  kaum  itu  memberi  kesan 
dan  pengaruh-pengaruh  terhadap  perkembangan  perundangan  sebab  timbulnya  undang- 
undang  itu  adalah  demi  muslihat  dan  kepentingan  serta  faedah  manusia,  untuk  dunia  dan 
akhirat.  Pengutusan  nabi-nabi  yang  terdahulu  adalah  semata-mata  untuk  kaum  itu  sahaja  tidak 
merupakan  pengutusan  yang  menyeluruh.  Justeru  itu  maka  implikasinya  terhadap  perundangan 
tasyri'  adalah  nyata  sekali.  Umpamanya  pengutusan  Musa  'Alaihi  Sallam  kepada  Bani  Israel 
adalah  untuk  bangsa  dan  zaman  itu  sahaja.  Dikatakanundang-undang  yang  diturunkan  untuk 
Bani  Israel  itu  sesuai  untuknya  kerana  undang-  undang  itu  nyata  keras  dan  memangsesuai 
dengan  bangsa  yang  bersifat  keras  kepala.  Apa  yang  dibawa  oleh  Nabi  'Isa  pula  adalah 
sederhana  sedikit  dari  apa  yang  dibawa  oleh  Nabi  Musa  tadi.  Perkara  ini  nyata  sekali  kalau 
diperhatikan  apa  yang  ditegaskan  oleh  Allah  dalam  kitab  Al-Qur'an  Yang  bermaksud: 
"Membenarkan  apa  yang  dihadapanKu  iaitu  Kitab  Al-  Taurat  dan  menghalalkan  separuh  dari 
apa  yang  diharamkan  ke  atas  kamu  dahulu.  " 

(Ali-lmran  3 : 50) 

Apa  yang  dibawa  oleh  Nabi  'Isa  adalah  membenarkan  dan  menegaskan  apa  yang  dibawa  oleh 
Al-Taurah  mengenai  soal  'aqidah  dan  kepercayaan,  dan  yang  bersangkut  dengan  hukum  tasyri' 
ada  sedikit  perubahan  iaitu  kelonggaran  dari  yang  dahulu.  Kesimpulan  yang  dapat  kita  ambil 
dari  sini  ialah,  tiap  pengutusan  itu  mengandungi  'aqidah  dan  tasyri'.  Kepercayaan  dan  'aqidah 
yang  dibawa  oleh  seseorang  Nabi  itu  fungsinya  menguat  dan  menyokong  'aqidah  Anbiya'  yang 
terdahulu.  Sedangkan  syari'at  pula  fungsinya  membatal  dan  memansuhkan  syari'at  para 
Anbiya'  dahulu  dan  kadangka  lanya  menyokong  yang  lama.  Justeru  itu  maka  tidak  ada  agama 
dan  'aqidah  Ilahi  berbilang-bilang  dan  beranika  corak  tetapi  sebaliknya  terdapat  berbagai 
syari'at  Ilahi  yang  kemudian  memansuhkan  yang  dahulu  dan  yang  baharu  membatalkan  yang 
lama,  hinggalah  sampai  kepada  syari'at  yang  terakhir  disudahi  dengan  Nabi  yang  terakhir. 
'Aqidah  dan  agama  yang  benar  itu  satu.  Tiap  Nabi  dan  Rasul  yang  diutuskan  mulai  dari  Adam 
'Alaihi  sallam  hingga  ke  Nabi  Muhammad  semuanya  menyeru  manusia  kepada  agama  yang 
satu  iaitu  agama  Islam.  Lantaran  Islam  maka  diutuskan  Ibrahim,  Isma'il  dan  Ya'qub  'Alaihi 
sallam  seperti  firman  Allah:  Yang  bermaksud: 

"Sesiapa  yang  enggan  dengan  agama  Tbrahim  kecuali  manusia  yang  memperbodohlcan  diri 
sendiri,  Kami  telah  pilihnya  di  dunia  dan  sesungguhnya  di  akhirat  dia  adalah  dari  golongan  salih. 
Ketika  Allah  menyerunya  supaya  beriman  (menyerah  diri  kepada  Allah)  jawabnya;  telahpun  aku 
serahkan  dinku  kepada  Allah  Tuhan  sekelian  'alam  dan  Ibrahim  telah  berwasiat  kepadaanak- 
anaknya,  demikian  pula  Ya'qub  dengan  katanya:  Hai  anakku,  sesungguhnya  Allah  telah 
memberi  untukmu  agama  dan  jangan  sekali-kali  kamu  mati  kecuali  kamu  adalah  orang  Islam." 


(Al-Baqarah  2:130-  132) 

Dengan  'aqidah  inilah  juga  Allah  mengutus  Nabi  Musa  kepada  keturunan  Israel  di  rnana  Allah 
telah  menceritakan  tentang  ahli  sihir  Fir'aun  yang  telah  beriman  dengan  Nabi  Musa. 

Firman  Allah  Yang  bermaksud: 

'Ahli-ahli  sihir  itu  menjawab:  sesungguhnya  kepada  Tuhanlah  kami  kembali.  Dan  Kamu  tidak 
membalas  dendam  dengan  menyiksa  kami,  melainkan  kerana  kami  telah  beriman  kepada  ayat- 
ayat  Tuhan  kami  ketika  ayat-ayat  itu  datang  kepada  kami.  Ya  Tuhan  kami,  limpahkanlah 
kesabaran  kepada  kami  dan  wafatkanlah  kami  dalam  keadaan  kami  menyerah  din  kepadaMu." 
(Al-A'raaf  7:125  - 126) 

Dengan  'aqidah  ini  jugalah  Tuhan  mengutus  'Isa  'Alaihi  sallam,  di  mana  Tuhan  telah 
menceritakan  tentang  kaumnya  yang  telah  beriman  dengan  ajaran  yang  dibawanya.  Firman 
Tuhan  Yang  bermaksud: 

"Para  hawariyyin  (sahabat-sahabat  setia)  menjawab:  Kamilah  penolong-penolong  (agama) 
Allah.  Kami  beriman  kepada  Allah  dan  saksikanlah  bahawa  sesungguhnya  kami  adalah  orang- 
orang  yang  menyerahkan  din." 

(Ali-'lmran  3 : 52) 

Mungkin  ditimbulkan  pertanyaan.  Kenapakah  rnereka  yang  mengaku  sebagai  pengikut-pengikut 
Nabi  Musa  mempunyai'aqidah  tersendiri  ddak  kena  mengena  dengan  'aqidah  keesaan  yang 
dibawa  oleh  para  Anbiya'?  Dan  mengapakah  mereka  yang  mengaku  sebagai  pengikut  Nabi  'Isa 
menganuti  suatu  'aqidah  yang  tersendiri?  Sebagai  jawapannya  kita  sarankan  dalil  al-Qur'an: 
Yang  bermaksud: 

"Sesungguhnya  agama  di  sisi  ALIah  hanyalah  Islam.  Tidak  berselisih  orang-orang  yang  diberi 
Al  Kitab  kecuali  setelah  datangpengetahuan  kepada  mereka,  kerana  berdengkian  di  antara 
mereka." 

(Ali-'lmran:  Ayat  19) 

Dan  tegas  Tuhan  lagi  dalam  surah  Al-Syura  Yang  bermaksud: 

"Dia  telah  mensyari'atkan  bagi  kamu  tentang  agama  apa  yang  tehh  diwasiatkanNya  kepada 
Nuh  dan  apa  ang  telah  Kami  wahyukan  kepadamu. " 

(Al-Syura  42:13) 

"Dan  mereka  (abli  kitab)  tidak  berpecah-belah  melainkan  sesudah  datangnya  pengetahuan 
kepada  mereka  kerana  kedengkian  antara  mereka.  Kalau  tidak  kerana  suatu  ketetapan  yang 
telah  ada  dari  Tuhanmu  dahulu  nya  (untuk  menangguhkan  'azab)  sampai  kepada  waktu  yang 
ditentukan,  pastilah  mereka  telah  dibinasakan.  Dan  sesungguhnya  orang-orang  yang 
diwariskan  kepada  mereka  Al-Kitab  (Taurat  dan  Injil)  sesudah  mereka  benar-benar  berada 
dalam  keraguan  yang  mengejutkan  tentang  kitab  itu." 

(Surah  al-Syura  42:14) 


Para  Anbiya'  diutuskan  bersama-sarna  mereka  yang  Islam,  agama  yang  diakui  oleh  Allah.  Ahli 
Kitab  mengetahui  bahawa  agama  itu  satu  dan  diutuskan  nabi-nabi  untuk  memberi  sokongan 
kepada  nabi-nabi  yang  terdahulu. 


-TAMAT- 


